
LITERATURA ROMÂNĂ 

pregătire completă pentru clasele IX-XII şi bacalaureat 

— Ediţia a II-a, revăzută și adăugită 

AULA 

ARGUMENT 

„Limba şi literatura română - pregătire completă” a fost 
realizată conform Programei Ministerului Educaţiei, Cercetării şi 
Tineretului pentru clasele IX-XII și pentru bacalaureat. Noua programă 
de liceu şi manualele alternative au determinat o schimbare majoră: în 
prim-plan a trecut capacitatea candidaților de a interpreta un text, de a 
înţelege și utiliza conceptele operaţionale (noţiunile de teorie literară), 
de a recunoaşte specificul operei - gen, specie, subspecie, epocă etc. 

Pentru a asigura o pregătire completă (pe baza principalelor 
texte din toate manualele alternative), am ținut cont, în selectarea 
textelor, de trei criterii: 


1) să fie analizate operele tuturor autorilor canonici 
(obligatorii); 

2) să fie reprezentate toate genurile și speciile (subspeciile) din 
programa de bacalaureat, dar şi toate epocile și curentele literare; 

3) să fie utilizate (şi explicate din nou) toate conceptele 
operaționale din aceeași programă. 

În clasele IX-XII, dar şi la bacalaureat se cere analizarea 
(rezumarea, caracterizarea unui personaj etc.) unei opere, aparținând 
unui autor canonic, unei specii (subspecii), cu utilizarea anumitor 
concepte operaționale. Selecția noastră acoperă, întreaga materie 
pentru bacalaureat, dar, întrucât cartea se adresează tuturor elevilor 
din clasele IX-XII au fost analizate și alte texte - poezie, proză, teatru, 
critică etc. - din manualele alternative. 

La proză şi teatru: context literar, trăsăturile textului, 
semnificaţia titlului, tema, rezumatul, structură - compoziţie, instanţele 
comunicării, caracterizarea personajelor, particularităţi stilistice, 
receptare critică. 

La poezie: context literar, specificul speciei  (subspeciei), 
semnificaţia titlului, teme - motive, structură - compoziţie, analiza pe 
niveluri (fonetic, morfo-sintactic, lexico-semantic, al figurilor de stil), 
receptare critică. 

La epoci și ideologii literare: context, doctrina, analiza textelor 
critice semnificative. 

Poezia fiind interpretată pe text, în întregime, la proză şi 
dramaturgie s-a oferit, în plus, şi câte o analiză de fragment. 

Literatura română. Pregătire completă este concepută 
complementar cu alte două cărți, editate tot de noi: Concepte 
operaționale şi Limbă și comunicare. 

Convins că v-am oferit o carte ideală pentru pregătirea, la ora de 
limba şi literatura română, garanţie a unui „bacalaureat de nota 10”, nu 
ne mai rămâne decât să vă urăm „Succes... 

PROZA 

BASMUL CULT 

Basmul este o specie a genului epic, de obicei în proză, de 
proveniență cultă sau populară, în care se relatează întâmplările 
fantastice ale unor personaje imaginare, care se luptă cu forțele răului, 
pe care le înving. 

Caracteristicile basmului cult 

Autorul porneşte de la modele populare, iar fantasticul este 
adesea localizat. 

Caracteristicile artei narative ale unui basm cult sunt de regăsit 
în întreaga operă a scriitorului respectiv. 

Tipologie: 

— Basme fantastice, în care elementul miraculos este dominant 

(Povestea lui Harap-Alb de Ion Creangă, Făt-Frumos din lacrimă 
de 

Mihai Eminescu); 

— Basme nuvelistice, mai apropiate de realitatea concretă 
(Soacra cu trei nurori de lon Creangă); 

— Basme animaliere (Capra cu trei iezi de lon Creangă). 

ION CREANGĂ POVESTEA LUI HARAP-ALB 

Context literar. Basmul Povestea lui Harap-Alb a apărut în 
„Convorbiri literare” la 1 august 1877. Basmele lui Creangă (Soacra cu 
trei nurori, Dănilă Prepeleac, Povestea lui Stan Păţitul, Fata babei și fata 
moșneagului etc.) au fost publicate între 1875 și 1878. Ion Creangă se 
alătură astfel unor scriitori străini ca: Hans Christian Andersen, 
Charles Perrault sau Fraţii Grimm, iar în literatura română el poate fi 
comparat cu Mihai Eminescu, loan Slavici, lon Luca Caragiale ș.a. 

Specificul speciei. Lumea evocată este cea țărănească, pe care se 
grefează însă întâmplări cu caracter aventuros și fabulos. În plus, 
textul este și un bildungsroman deoarece întâmplările narate prezintă 
formarea unui tânăr în contact cu greutățile vieţii. 


Titlul basmului indică dubla personalitate a eroului. Pe de o 
parte, eroul are o identitate reală (fiu de împărat), pe de altă parte, 
aparent, el este sluga spânului. Contrastul dintre harap („om cu pielea 
şi părul de culoare neagră”) și alb sugerează o falsă identitate a 
protagonistului. 

Tema este cea tipică basmelor, şi anume lupta dintre bine şi rău. 

Rezumat 

Verde-împărat, care avea numai fete, îi cere fratelui său. Craiul, 
să-i trimită pe cel mai viteaz dintre cei trei fii ai săi, ca să-l urmeze la 
tron. Craiul îşi pune feciorii la încercare, dar numai mezinul reuşeşte 
să treacă proba. Povăţuit de Sfânta Duminică, pe care o miluise cu un 
ban. mezinul își alege „calul, armele și hainele” pe care le avusese tatăl 
său când fusese mire. Plecat în călătorie, deşi craiul îl sfătuise să se 
ferească „de omul roș, iară mai ales de cel... spân”, el este păcălit şi 
ajunge slugă: Spânul îl pune să jure pe paloș că nu va spune nimănui 
cine este și îl numește Harap-Alb. 

Ajunși la curtea lui Verde-împărat, Spânul se dă drept nepotul 
său, iar pentru a scăpa de Harap-Alb îl pune la încercări primejdioase. 
El este trimis să aducă „sălăți din grădina ursului”, pielea cerbului „cu 
pietre scumpe" şi pe fata împăratului Roş, ca Spânul să se însoare cu ea. 
Ajutat de Sfânta Duminică, de calul său, de zâna furnicilor şi de zâna 
albinelor, dar mai ales de cei cinci tovarăși fabuloși - Ochilă, Setilă, 
Gerilă. Flămânzilă şi Păsări-Lăţi-Lungilă - Harap-Alb reuşeşte să 
îndeplinească toate poruncile. Fata împăratului Roș este adusă la 
curtea lui Verde-împărat și ea le spune celor prezenţi cine este de fapt 
Harap-Alb. Dat în vileag, Spânul îi retează capul lui Harap-Alb. dar fata 
îl salvează („pune capul lui Harap-Alb la loc, îl înconjură de trei ori cu 
cele trei smicele de măr dulce” şi îl stropeşte cu apă vie). 

Calul eroului zboară cu Spânul „în înaltul cerului” şi de acolo îi 
dă drumul și până jos el se face praf şi pulbere. împăratul-Verde îl 
căsătoreşte pe Harap-Alb cu fata împăratului Roş, iar la nunta lor sunt 
chemați cei care l-au ajutat pe erou, dar şi „Crai, crăiese și împărați/ 
oameni în seamă băgați...” 

Structură - compoziţie. Povestea lui Harap-Alb este un mic 
roman de aventuri. Acțiunea evoluează prin șabloane, care sunt situații 
fixe, repetabile în orice basm. În acest text, câteva şabloane sunt: 
superioritatea mezinului, motivul călătoriei, supunerea prin vicleșug, 

încercarea curajului în trei împrejurări diferite, motivul animalelor 
recunoscătoare şi al prietenilor devotați, izbânda, demascarea 
personajului rău, motivul apei vii şi al apei moarte, căsătoria eroului 
etc. 

Toate aceste motive arată că, în principal, lon Creangă valorifică 
elemente din folclorul românesc. Trecerea de la planul real la cel 
fantastic se face firesc, fără nicio distincție, potrivit concepţiei 
populare. Lumea fabuloasă este localizată geografic şi istoric, astfel 
încât eroii acestui basm se comportă ca niște țărani și vorbesc 
moldovenește. 

Perspectiva narativă (autor, narator, personaj). Narațiunea este 
la persoana a III-a, ca în orice creaţie obiectivă. La sfârşit, autorul își 
dezvăluie identitatea de narator („povestariu”) printre invitaţii la 
nuntă: „Și-un păcat de povestariu/ Fără bani în buzunarm”. 

Cititorul este invitat să participe la această nuntă nesfârșită care 
„mai ţine încă. Cine se duce acolo bea și mănâncă”. 

Caracterizarea personajelor. Tipuri şi relaţiile dintre ele 

Harap-Alb se aseamănă cu Făt-Frumos din basmele populare. El 
demonstrează calități deosebite, cu valoare simbolică. Fiind milos cu 
Sfânta Duminică, îmbrăcată în cerşetoare, fiu! Craiului află destinul ce-i 
fusese hărăzit: „mare norocirg te așteaptă. Puțin mai este și ai să ajungi 
împărat, cum n-a mai stat altul pe fața pământului, așa de iubit, de 
slăvit și de puternic”. Drumul eroului spre împărăţia lui Verde-împărat 
devine astfel un drum spre împlinirea destinului. Curajos, loial, 
generos, răbdător, perseverent, tolerant, recunoscător, trecând prin 
greutăți. Harap-Alb este eroul care se inițiază. Numai când ajunge la 
maturitate, el îşi poate întemeia o familie şi poate conduce o împărăție. 

Tovarăşii lui Harap-Alb, creaţii fantastice, sunt reduși la câte o 
singură trăsătură fizică sau morală. Gerilă este „o dihanie de om, care se 
pârpălea pe lângă un foc”; Flămânzilă - „o namilă de om”, care „mânca 
brazdele de pe urma a douăzeci și patru de pluguri”; Setilă - ” o arătare 
de om”, care „băuse apa de la douăzeci și patrii de iazuri și o gârlă'; 
Ochilă e „un bot-chilimbol, boțit în frunte cu un ochi”. Prezenţa lor, 
alături de eroul principal, este o dovadă a bunătății omului simplu 
care-și găseşte pretutindeni sprijin. 

Particularități stilistice. Ion Creangă povestește într-un mod 
inimitabil. Limbajul lui se caracterizează prin: oralitatea stilului, 

vocabular specific cu aspect fonetic moldovenesc, exprimare 
locuţională. limbaj afectiv, lipsa  metaforelor, individualizarea 
acțiunilor prin amănunte, nuanțarea mişcărilor și a gesturilor etc. 

Dramatizarea acțiunii prin dialog, frecvența vorbelor, erudiția 
paremiologică, nota comică și localizarea fantasticului sunt, de 
asemenea, alte deosebiri dintre povestea lui Creangă și o poveste 
populară. 

Receptare critică 

„Amestecul de realism şi de fabulos este mai bătător la ochi și 
mai neașteptat în Povestea lui Harap-Alb, în care ar trebui să 
predomine miraculosul și irealitatea. împăratul nu are nicio etichetă în 
vorbire”. (George Călinescu, Ion Creangă - Viaţa și opera) 

„Faţă de eposul popular, Creangă face cale întoarsă de la 
abstracție simbolică la realitate omenească”. 

(M. Apostolescu, Ion Creangă între marii povestitori ai lumii) 

Fragment semnificativ comentat 

„— Așa gândesc și eu, zise Flămânzilă. Ș-a pus el împăratul Roș 
boii în cârd cu dracul, dar are să-i scoată fără coarne. 

— Ba mi se pare c-a da el și teleagă și plug și otic și tot, numai să 
scape de noi. zise Ochi/ă. 

— la ascultați, măi. zise Gerilă. Vorbă lungă - sărăcia omului. Mai 
bine haidem la culcare, că ne așteaptă omul împăratului cu masa întinsă, 
făcliile aprinse și cu braţele deschise. Hai! Ascuţiţi-vă dinţii și porniţi 
după mine”. 

Principala caracteristică a acestui fragment este oralitatea, care 
rezultă din: 

— Dialog; 

— Proverbe şi zicători („S-a pus... boii în cârd cu dracul”, „vorbă 
lungă - sărăcia omului”); 

— Interjecţii, exclamațţii („ia”, „măi, „hai!”); 

— Și narativ („și plug și otic și tot”); 

— Forme populare de viitor („are să-i scoată”, „a da el”). (G.A.) 

DĂNILĂ PREPELEAC 

Context literar. Creangă aparține epocii marilor clasici, perioadă 
de vârf în evoluţia literaturii române. În timp ce Eminescu rămâne 
eternul romantic, Creangă. Caragiale, Slavici fac paşi enormi spre 
realism, dând varietate şi specificitate epocii. Basmul Dănilă Prepeleac, 

conține un armonios amestec de fabulos și real, încât acțiunea pare să 
convingă, este verosimilă. 

Specificul speciei. Poveştile lui Creangă sunt create cu multiple 
intenționalități. În primul rând, toate au tentă moralizatoare, apoi, vor 
ca cititorul „să prindă la minte”, deci se relevă factorul inițiatic şi, nu în 
ultimul rând, creează starea de voie bună, prin comicul care satirizează 
diferite aspecte negative, caractere, defecte, sperând ca totul să se 
corecteze, ajungându-se la normalitate. 

Titlul poveştii este chiar numele eroului central, însă numele 
acestuia este urmarea poreclei pe care i-au dat-o sătenii: „Prepeleacul” 
este un par „înfipt în pământ cu crăcane scurte pe care se pun oalele la 
uscat” (Constantin Țoiu, Prepeleac). Porecla sugera sărăcia ţăranului, 
nepriceperea şi credulitatea sa. 

Teme. Dacă avem în vedere cele două ipostaze ale lui Dănilă. 
putem conveni că basmul are următoarele teme: satirizarea prostiei, 
dobândirea de experiență pe criteriul: „Tot păţitu-i priceput”, şi 
păcălirea diavolului. 

Rezumat 

Eroul este prezentat în două ipostaze: întâi, lipsit de inteligență 
şi simț practic, iar apoi, capabil să-l păcălească pe Diavol. 

Dănilă este un țăran sărac, nepriceput și cu o familie numeroasă. 
Nu are unelte, nici car, și pentru treburile gospodăriei se împrumută 
de la fratele său mai harnic și mai bogat. Dănilă avea totuși doi boi 
frumoşi. Fratele său îl sfătuiește să vândă boii și să-și cumpere alții mai 
mici și cu banii rămaşi să-şi ia un car. Încântat de idee, Dănilă porneşte 
cu boii la târg. Pe drum întâlneşte un om care cobora un deal cu un car. 
Eroul schimbă boii cu carul și e fericit că acesta merge singur. 
Ajungând în vale, carul nu se mai clintește, așa că-l schimbă pe o capră, 
pe aceasta o dă pe un gânsac și pe el îşi ia o pungă (goală). 

Întors acasă, istoriseşte totul fratelui său care rămâne 
încremenit de atâta nepricepere. Dănilă împrumută din nou carul și 
boii şi merge în pădure să aducă lemne. Taie un copac și îndreaptă boii 
şi carul spre el, ca să nu mai trudească să-l urce în căruță. Evident că 
distruge totul. Se întoarce în sat, cere fratelui iapa. gândindu-se să fugă 
în lume. Fratele îl apostrofează, astfel că Dănilă îi fură iapa și fuge în 
pădure unde ajunge la un iaz. Vrea să omoare o rață și aruncă cu 
toporul în ea, după care își aduce aminte că a fost sfătuit să se facă 

pustnic. Alege locul de mănăstire şi înfige o cruce în pământ, calculând 
părțile componente ale construcţiei. Locul era însă al dracilor care, 
aflând de intenţiile lui Dănilă. îi dau un burduf plin cu bani şi-i propun 
să plece de pe acele locuri. Scaraoschi regretă oferta și-și trimite 
drăcuşorii să ia banii înapoi. Dănilă trebuie acum să se întreacă cu 
dracii: să înconjoare iazul de trei ori purtând iapa în spinare (Dănilă o 
încalecă), să arate că fuge tare (se foloseşte de un iepure), să se ia la 
trântă (îl atrage pe drac în vizuina ursului). Se întrec la chiuit, Dănilă îl 
loveşte peste urechi cu „o drughineață de stejar”, încât dracul se 
consideră învins. Un alt drac îi propune să arunce buzduganul. Dănilă îl 
păcăleşte pe drac spunându-i că îl aruncă în lună pentru că fraţii lui au 
nevoie de fier. Dracul renunţă la întrecere pentru că nu voia să piardă 
buzduganul strămoşilor. Ultima întrecere cu dracii este să-și 
demonstreze talentul în a blestema. Dănilă afirmă că și-a uitat 
blestemele părintești acasă, așa că dracul îi duce burduful cu bani la 
familia sa, iar în ogradă îl lasă pe mâna copiilor. Dănilă scapă de drac, 
rămâne bogat și fericit până la bătrâneţe. 

Structură - compoziție. Exegeţii au demonstrat că basmul 
popular românesc are un anumit tipar sau șablon, respectat în 
majoritatea cazurilor. Basmul lui Creangă, deși are ca punct de plecare 
un model folcloric, nu respectă şablonul basmului decât parţial. Astfel, 
descoperim o formulă introductivă (și aceasta schimbată): „Erau odată 
într-un sat doi fraţi... (Creangă nu folosește perfectul compus „A fost 
odată”, ci imperfectul). 

Drumul, ca modalitate de inițiere, lipsește: Dănilă merge la târg 
şi face schimburi păguboase. Celălalt traseu, în pădure, este în folosul 
său, eroul „prinde la minte”. îi păcăleşte pe draci și devine un om foarte 
bogat. Cele două ipostaze ale lui Dănilă fac ca basmul să aiK două părți, 
total diferite, pentru că îndărătnicul, naivul Dănil? 

transformă subit din păcălit în păcălitor. Prima parte e aproape 
de realitate, făcând trimitere la Poveste (prostia omenească), pe când a 
doua secvenţă se cufundă în fabulos, numai că dracii, deși au forţe 
supranaturale, sunt ei înşişi nişte ființe cu puține calități mentale, 
fricoși, laşi. Astfel, se aduce fabulosul într-un spaţiu rural, prin aceasta 
autorul realizâiâd un spectacol comic deosebit, o stare de voie bună 
incontestabilă. 


Din structura basmului popular s-a mai păstrat şi triumful 
binelui, în sensul că forțele malefice sunt păcălite, iar Dănilă trăieşte de 
pe seama dracilor, „scăpând deasupra nevoid'. 

Particularități stilistice. Stilul lui Creangă este de maximă 
originalitate şi, prin urmare, inconfundabil. Aceste trăsături sunt 
rezultatul oralităţii. 

Oralitatea stilului se realizează prin intermediul unui întreg 
arsenal de procedee de factură morfologică, lexicală, dar şi stilistică: 

Dialogul este dinamic, contribuind la derularea acţiunilor 
păguboase ale lui Dănilă. La Creangă, replicile personajelor sunt 
deosebit de concise şi din această cauză sunt revelatorii pentru 
caracterul personajelor. Concizia dialogului atinge cote maxime atunci 
când schimbul de replici se realizează într-o exprimare paremiologică 
(în proverbe): 

„— Frate, frate, dar pita-i cu bani, bărbate. 

— Apoi dă, măi nevastă, sângele apă nu se face”. 

Proverbele şi zicalele sunt introduse de cele mai multe ori prin 
sintagma „vorba ceea”: „Dă-ţi, popă, pintenii și bate iapa cu călcâiele'; 
„Nici nu-i pasă de Năstasă; de Nichita, nici atâta” şi definesc situații, 
relevă trăsături de caracter. 

Oralitatea se realizează şi prin utilizarea interjecţiilor: ta, mă, 
hai, haiU şi onomatopeelor: ptiu'., ga, ga, ga! huștiulind, hărţi! 

Apar o serie de regionalisme: nechitit, descotorosi, hărbuit, 
iarmaroc, traistă, opintele, bădiţă, dihanie, teafăr, cu funcţie stilistică 
aparte, fără să conducă spre imaginea unui regionalism literar. 

Autorul foloseşte şi monologul, care redă gândurile lui Dănilă, 
intenţiile sale: „Na-ţi-o frântă, că ţi-am dres-o! Dintr-o pereche de boi 
de-a mai mare dragul să te uiţi la ei am rămas c-o pungă goală. Măi! măi! 
măi! măi! Doar știu că nu mi-i acum întâiași dată „să merg la drum; dar 
parcă dracul mi-a luat minţile!” 

Receptare critică 

„În Dănilă Prepeleac cruzimea devine, am spune, impersonală. 
Trocurile păguboase ale lui Dănilă, care dă pe rând bon să-i „mari și 
frumoși” pe un car, carul pe o capră, capra pe un gânsac şi gânsacul pe 
o pungă (goală!), seria de schimburi catastrofale mai întâi amuză, apoi 
însă scandalizează, stupefiază. Din personaj comic Dănilă devine o 
victimă ca oricare alta, o victimă neajutorată, rostogolindu-se 

inexorabil pe panta neputinței sale”. (Valeriu Cristea, Despre Creangă) 
Fragment semnificativ comentat 

„Nevasta celui bogat de multe ori făcea zile fripte bărbatului, ca 
să-l poată descotorosi odată de frate-său. Ea zicea adeseori: 

— Frate, frate, dar pita-i cu bani, bărbate. 

— Apoi dă, măi nevastă, sângele apă nu se face. Dacă nu l-oi ajuta 
eu, cine să-l ajute”. 

Fragmentul reprezintă un sugestiv dialog între fratele bogat al 
lui Dănilă Prepeleac, și soția acestuia. 

Schimbul de replici între cei doi este alcătuit într-o manieră 
orală originală. Asistăm aici la un fenomen lingvistic deosebit, cei doi 
comunicând între ei folosind proverbe care realizează o concizie 
extremă: „frate, frate, dar pita-i pe bani”, şi „sângele apă nu se face” 
înlocuiesc multiple argumente, demonstraţii sau contraziceri care s-ar 
desfășura pe multe pagini. 

Oralitatea lui Creangă este evidentă și aici prin prezenţa câtorva 
regionalisme: „nevasta”, „descotorosi', „pita'. Expresivă este şi 
sintagma populară: „făcea zile fripte', care traduce malițiozitatea 
femeii care este potrivnică lui Dănilă. 

Dialogul relevă două caractere antitetice: o soție zgârcită și rea 
şi un soţ mai calm, bun la suflet, cu dragoste și înțelegere față de fratele 
îndărătnic. Cumsecădenia ţăranului harnic şi bogat, grație muncii sale, 
este relevată și de interogația, cu valoare retorică, din replica sa: 

cine să-l ajute?” 

Discuţia soţilor dezvăluie faptul că Dănilă, nepriceput şi leneş, a 
abuzat destul de des de bunătatea şi sentimentele fratelui său. Reacția 
adversă a femeii este firească, într-un fel, pentru că Dănilă pare la un 
moment dat să nu mai aibă limite, iar acțiunea va demonstra câtă 
pagubă şi supărare a provocat fratelui său. (L.C.N.) 

MIHAI EMINESCU 

FĂT-FRUMOS DIN LACRIMĂ 

Context literar. Subintitulat „poveste”, basmul lui Mihai 
Eminescu este o scriere de tinereţe. El a fost publicat în revista 
„Convorbiri literare” din 15 oct. - 15 nov. 1870 şi precedă basmele lui 
Ion Creangă. Eminescu inaugurează așadar această specie, basmul cult, 
în literatura noastră. 

Printre caracteristicile basmului cult se numără și aceea că 

autorul porneşte de la modele populare, iar fantasticul este adesea 
localizat. În plus, caracteristicile artei narative ale unui basm cult sunt 
de regăsit în întreaga operă a scriitorului respectiv. 

Specificul speciei. Scriitorul păstrează schema epică din basmul 
popular, dar acordă atenție detaliilor portretistice, peisajelor, 
arhitecturii şi, în plus, conține elemente lirice de factură romantică. 

Titlul. Basmul poartă numele eroului născut din lacrima Maicii 
Domnului. 

Tema este cea tipică basmelor, şi anume, lupta dintre bine şi 
rău. 

Rezumat 

Un împărat, care purta de cincizeci de ani război cu un vecin, era 
trist că nu are urmaşi. Înduplecată de rugăciunile împărătesei, Maica 
Domnului lasă să-i cadă o lacrimă pe care împărăteasa o atinge și 
rămâne îngreunată. După nouă luni, împărăteasa naşte „un ficior alb ca 
spuma laptelui”, căruia îi pune numele Făt-Frumos din lacrimă. Când 
este mare, Făt-Frumos pleacă să se lupte cu ostile împăratului vecin. 
Ajuns însă în cealaltă împărăție, Făt-Frumos devine frate de cruce cu 
fiul împăratului vecin şi se hotărăște să-l ajute. 

Plecat în căutarea Mumei Pădurilor, care lua copii ca bir, eroul o 
găseşte pe fata Genarului. Făt-Frumos află de la fata Genarului că 
puterea tatălui ei stătea mai ales în calul năzdrăvan, care avea două 
inimi. El plecă să o slujească pe Baba, care avea șapte iepe și cu 
ajutorul unei slujnice, al împăratului ţânţarilor și al împăratului racilor, 
el obține calul cu șapte inimi. Cu ajutorul calului năzdrăvan. Genarul 
este învins. 

După ce împăratul vecin se căsătoreşte cu fata Genarului, 
Făt-Frumos face nunta cu Ileana, fata Mumei Pădurilor. Şi-au trăit în 
pace mulți ani fericiți. 

Structură - compoziție. Basm romantic, textul eminescian este 
alcătuit din mai multe nuclee narative. Fiecare probă cu care se 
confruntă eroul - încleştarea cu Muma Pădurilor, înfruntarea cu 
Genarul sau lupta cu - Baba sunt subiecte narative legate între ele prin 
descrieri. Dintre cele două planuri specifice basmului, real și fantastic, 
ultimul este predominant. 

La nivelul formulelor, al simbolului călătoriei, al temelor 
specifice, basmul lui Eminescu respectă șabloanele cunoscute. 


Perspectiva narativă (autor, narator, personaj). Narațiunea este 
la persoana a Ill-a. Eminescu este atent la detaliile care evocă o 
atmosferă tradițională. Personajul, cu o origine divină, simbolizează un 
ideal, ca orice erou din basmul popular. 

Caracterizarea personajelor. Tipurile şi relaţiile dintre ele în 
basm, personajele sunt grupate în cupluri: împăratul și soţia, 
Făt-Frumos și Ileana, împăratul vecin și fata Genarului. 

Erou romantic, Făt-Frumos este înzestrat cu deosebite calități: 
frumuseţe, sentimentul prieteniei, credință în iubire, puterea de a 
îmblânzi fiarele pădurii, sensibilitate. 

Angajându-se să înlăture răul (pe Muma Pădurii, Baba sau 
Genarul), el visează la o altă lume. Înainte de a pleca la drum, 
Făt-Frumos se înveşmântează ca un erou național: „Puse pe trupul său 
împărătesc haine de păstor, cămeșă de borangic, ţesută din lacrimile 
mamei sale, mândră pălărie cu flori, cu cordele și cu mărgele rupte de la 
gâturile fetelor de-mpăraţi, își puse-n brâu! verde un fluier de doine și 
altul de hore..." 

Particularități stilistice. Ca şi în cazul lui Creangă, limbajul este 
elementul caracteristic pentru autor. Teme și motive romantice de 
origine populară se combină cu cele de influență germană. Narațiunea 
este diluată prin imagini lirice. Iubirea dintre Făt-Frumos și Ileana, 
descrierea palatului împăratului vecin, somnul lui Făt-Frumos în 
deşert ş.a. sunt fragmente pline de imagini poetice, într-un limbaj 
popular în care neologismele apar cu sobrietate. lată ce vede 
Făt-Frumos înainte de a ajunge la fata Genarului: „În capătul șirului de 
munți, drept deasupra mării, se oglindea în fundul ei o măreaţă stâncă 
de granit, din care răsărea ca un cuib alb o cetate frumoasă, care, de 
albă ce era, părea poleită cu argint”. 

Receptare critică 

„Fundamental lirică, proza lui Eminescu - luată în totalitatea ei 
fixează nu numai un peisaj individualizat, inimitabil, ci şi o tipologie 
diferențiată prin latura ei de demonism...” 

(Eugen Simion, Proza lui Eminescu) 

„Apare cât se poate de limpede faptul că basmul Făt-Frumos din 
lacrimă face o sumă întreagă de „aplicaţii” ale fantasticului eminescian 
absolut pilduitoare”. 

(Nicolae Ciobanu, Eminescu. Structurile fantasticului narativ) 


Fragment semnificativ comentat 

„Trecu o lună, trecură două, trecură nouă și împărăteasa făcu un 
ficior alb ca spuma laptelui, cu părul bălai ca razele lunii. împăratul 
surâse, soarele surâse și el în înfocata lui împărăție, chiar stătu pe loc, 
încât trei zile n-a fost noapte, ci numai senin și veselie — vinul curgea clin 
butii sparte și chiotele despicau bolta cerului”. 

Fragmentul prezintă un prim portret al eroului şi apoi veselia 
care se aşterne în împărăție, pentru că împărăteasa a născut un băiat. 

Ca figuri de stil, textul conţine: epitete („ficior alb”, „înfocata lui 
împărăție”, „butii sparte”), comparații („ca spuma laptelui”, „ca razele 
lunii”), hiperbole („soarele stătu pe loc”, „trei zile n-a fost noapte”, 
„Chiotele despicau bolta cerului”), personificări („soarele surâse”). 

„Ficior” şi „butii” sunt forme regionale, „lunii” este o construcție 
arhaică, toate reprezentând stratul folcloric al limbajului eminescian. 
(G.A.) 

POVESTIREA 

Povestirea este o specie a genului epic, în versuri sau în proză, 
care relatează un singur fapt. Spre deosebire de nuvelă, în care 
narațiunea este obiectivă, în povestire faptele sunt prezentate din 
punctul de vedere al povestitorului. Acesta poate fi participant la 
întâmplare, martor sau observator. 

În literatura universală au scris povestiri: E.T.A. Hoffman, Ivan 
Turgheniev, Emile Zola, Alphonse Daudet, iar în literatura română: 
Costache Negruzzi, Vasile Alecsandri, lon Luca Caragiale, Gala 
Galaction, Mihail Sadoveanu, Vasile Voiculescu, Marin Preda ș.a. 

Caracteristicile povestirii. Povestirea este o narațiune subiectivă, 
iar întâmplarea are un caracter neobișnuit, mizându-se pe 
elementul-surpriză. Acțiunea are loc în trecut (atunci) şi este concisă. 

Tipologie 

— Realiste (Moș Nechifor Coţcartitl, de Ion Creangă; Hanu 
Ancuţei, de M. Sadoveanu); 

— Fantastice (Pescarul Amin, în mijlocul-lupilor, de Vasile 

Voiculescu); 

— Istorice, mitice, sentimentale etc. 

POVESTIREA REALISTĂ 

MIHAIL SADOVEANU 

HARALAMBIE (HANU ANCUȚEI) 


Contextul literar. Haralambie este a doua dintre cele nouă 
povestiri din Hanu Ancuţei, povestiri cuprinse într-un volum a cărui 
unitate este asigurată prin atmosferă și prin formula narativă. Criticii 
literari au stabilit asemănări între această operă sadoveniană şi 
povestirile din o mie și una de nopţi sau Povestirile din Canterbury ale 
lui Chaucer. 

Specificul speciei Această povestire este una de tip realist, 
autorul insistând pe crearea impresiei de autenticitate a faptelor şi 
apelând la detalii care să facă verosimile evenimentele relatate. 

Titlul este numele personajului principal iar tema este 
constituită de prezentarea unei drame familiale. 

Subiectul textului încercarea comisului Ioniță de a spune cea 
de-a doua povestire după aceea cu iapa lui Vodă este sortită eșecului 
fiindcă la cuvânt se înscrie părintele Gherman. Acesta s-a oprit la hanul 
Ancuţei în drumul său spre biserica marelui mucenic Haralambie. 

După ce se prezintă şi închină în cinstea gazdelor și a celorlalți 
oaspeți, el relateză în ce împrejurări l-a cunoscut, în copilăria sa, pe 
arnăutul domnesc, Haralambie. Acesta a renunțat la slujba lui, a luat 
drumul codrului și a început să facă multe nelegiuiri. Pentru că nu a 
putut să-l prindă, Vodă lIpsilant i l-a trimis împotrivă pe Gheorghie 
Leondari, „om cinstit și viteaz”, frate cu Haralambie. Haralambie a fost 
găsit şi omorât chiar în casa viitorului părinte Gherman. În momentul 
morții lui, copilul a înţeles că acesta era tatăl său. 

După ce a îndeplinit ordinele domnitorului, Gheorghie Leondari 
a cerut să fie „lăsat slobod la pământul lui”, unde, simțind povara crimei 
pe care a înfăptuit-o, a ridicat o biserică pentru „sufletul lui 
Haralambie". 

Caracterizarea personajelor 

Figura fostului arnăut Haralambie, ajuns tâlhar și ucigaș la 
drumul mare, om iute, curajos şi viclean care pe cel „ce se scula 
împotriva-i îl pălea cu hangerul ori îl detuna cu pistolul până s-a zbărlit 
și s-a mâniat Domnia”, este descrisă cu emoție chiar de fiul său, 
părintele Gherman. Prin viața sa, destinată slujirii lui Dumnezeu, 
călugărul plătește de fapt greşelile tatălui, drumul său până la biserica 
sfântului Haralambie fiind o nouă probă de penitenţă. 

Structură - compoziţie. Ca şi alte povestiri din Hanu Ancuţei, 
Haralambie este structurată pe două planuri: planul prezentului şi 

planul amintirii. În prezent, au loc întâlnirile de la Hanu Ancuţei iar în 
trecut, se situează drama din copilăria părintelui Gherman care a 
asistat la prinderea şi la uciderea tatălui său. 

Instanţele comunicării. Formal, povestirea prezintă următorul 
tipar: la început, relatarea se face la persoana a III-a, naratorul fiind 
omniscient; prin intervenția părintelui Gherman narațiunea trece la 
persoana |. iar în final se revine la perspectiva narativă obiectivă şi la 
persoana a III-a. 

Particularități stilistice. Lirismul confesiv și grav al istorisirii 
părintelui Gherman, stilul ceremonios pe care îl îmbrățișează aproape 
toţi cei care trec pe la Hanu Ancuţei, dar mai ales termenii arhaici, 
contribuie la crearea unei atmosfere de basm, faptele și personajele 
părând a se situa în afara timpului. 

Receptare critică 

„Hanu Ancuţei este capodopera idilicului jovial și a subtilității 
barbare. Formal, scrierea e un fel de Decameron în care câţiva 
obișnuiți ai unui han spun anecdote, în sine foarte indiferente. 
Esenţială este starea de fericire materială înfăptuită de oaspeți. Ei 
trăiesc la modul Canaanului, ospătând numai cu carne friptă şi bând 
vin, însă după o rânduială care cere inițiere”. 

(G. Călinescu, Istoria literaturii române) 

Fragment comentat 

„Răzașul s-a arătat mirat de povestirea monahului ș-a tăcut cu 
uimire o vreme. Dar după aceea și-a venit în fire și ne-a încredinţat că 
ceea ce vrea să ne spuie dumnealui e cu mult mai minunat și mai 
înfricoșat". 

Rolul povestitorului este acela de a trezi interesul publicului său 
şi de a-i menţine vie curiozitatea. Fiecare dintre cei care iau cuvântul 
caută să obțină în primul rând susținerea auditoriului. Reacţiile de 
tăcere, uimire sunt semne ale reușitei celui care istorisește de obicei 
fapte din trecut pe care se simte însă obligat să le înfăţişeze într-o 
lumină nouă și să le facă mai interesante, cu ajutorul imaginaţiei. (E.C.) 

FÂNTÂNA DINTRE PLOPI (HA NU ANCUȚEI) 

Context literar. Fântâna dintre plopi este a patra povestire din 
volumul Hanu Ancuţei (1928), capodoperă a lui Mihail Sadoveanu. Cele 
nouă povestiri ale „romanului” reprezintă, în literatura noastră, 
exemplul clasic al povestirii cu ramă, procedeu folosit de scriitor şi în 

cartea Divanul persian (1940). 

În literatura universală, modele ale povestirii cu ramă sunt: O 
mie și una de nopți, Decameronul lui Boccaccio, Povestiri din Canterbury 
de Chaucer. 

Specificul speciei. Fântâna dintre plopi este o povestire realistă. 
Printre caracteristicile povestirii realiste se numără crearea impresiei 
de autentic, de real prin oralitate, detalii, motivarea împrejurărilor etc. 
Pe de altă parte, timpul povestirii este unul simbolic. 

Întâmplările narate au fost trăite de povestitor, motiv pentru 
care povestirea are caracter autobiografic. 

Titlul. Fântâna dintre plopi este un titlu simbolic: reprezentând 
apa, fântâna are proprietăţi magice și, potrivit tradiţiei, este loc de 
întâlnire între îndrăgostiţi; plopul este simbolul singurătăţii. Corelate, 
cele două simboluri indică locul unei întâmplări dramatice. 

Tema este dragostea şi conștiința demnității umane. 

Rezumat 

Narațiunea începe cu întâlnirea, după un sfert de veac, la hanul 
Ancuţei, dintre comisul Ioniță din Drăgănești și căpitanul de mazâli 
Neculai Isac. Observând că prietenul său şi-a pierdut un ochi, comisul îl 
îndeamnă pe Isac să povestească ce s-a întâmplat. 

Căpitanul istoriseşte o întâmplare din tinerețea sa aventuroasă. 
Pe atunci era „buiac și ticălos” (nechibzuit și vrednic de milă). Plecat 
într-o toamnă cu vinuri în ţinutul Sucevei, ajunse la apa Moldovei unde 
întâlni o mulțime de ţigani. O observă pe Marga „o fetișcană de 
optsprezece ani”, şi ochii ei „iuți” îl tulbură. Întors din călătorie, 
căpitanul o aşteptă pe Marga la fântâna dintre plopi, așa cum vorbiseră. 
îi adusese fetei „o scurteică de vulpe”, să-i țină de cald în nopţile 
răcoroase. Îndrăgostită şi ea de Neculai Isac, Marga vine la întâlnire şi 
își arată devotamentul pentru el avertizându-l că ţiganii vor să-l 
jefuiască. În lupta care are loc, un țigan este omorât, un altul rănit, 
eroul rămâne fără un ochi, iar Marga este pedepsită de ceilalți ţigani 
fiind ucisă şi aruncată în fântână. 

Rănit grav, căpitanul înțelege că Marga se sacrificase pentru a-l 
salva pe el. La sfârşit, moş Leonte Zodierul spune că fântâna nu mai 
este: „S-a dărâmat ca toate ale lumii”. 

Structură - compoziţie. Povestirea căpitanului Isac este 
încadrată în interiorul unei relatări care nu-i aparține. Fragmentele de 

la începutul şi de la sfârşitul Fântânii dintre plopi sunt relatate la 
persoana a III-a, iar povestirea lui Neculai Isac la persoana I. Partea de 
la început şi cea de la sfârşit reprezintă rama povestirii propriu-zise. 

O dată sosit la han, Neculai Isac nu povesteşte imediat. Pentru a 
crea atmosfera necesară istorisirii se respectă mai întâi un ceremonial, 
specific naraţiunii sadoveniene. 

Intervenţia scriitorului în final (” Noi gospodarii și cărăușii din 
Țara-de-Sus am rămas tăcuţi și mâhniţi”), observaţia lui moș Leonte şi 
descrierea căpitanului de mazâli readuc totul în prezent. 

Instanţele comunicării (autor, narator, personaj). Autorul nu 
face distincţie între acum, când se povestește, și atunci, când a avut loc 
întâmplarea. Pentru că întâmplările se petrec la han, în același loc, 
impresia e de durată. Alături de naratorul care ascultă toate istorisirile, 
se găsesc doi povestitori: unul aflat deja la han (comisul Ioniță), 
celălalt venit și urmând să istorisească (căpitanul Neculai Isac). 

Neculai Isac este un narator-personaj, iar povestirea conține 
mărci ale subiectivității. 

Caracterizarea personajelor. Tipuri şi relaţiile dintre ele 

Neculai Isac, căpitanul de mazâli, era din Bălăbănești, Tutova. 
Portretul său e prezentat de narator astfel: „Era un om ajuns la 
cărunteţă, dar se ţinea drept și sprinten pe cal. Purta ciubote de iuft cu 
turetci nalte ș-un îi ic de postav civit cu nasturi rotunzi de argint. |...] 
Obrazu-i smad cu mustăcioară tunsă și barbă rotunjită, deși ochiul drept 
strâns și închis îi dădea ceva trist și straniu”. 

Îndrăgostit de țigăncuşa Marga, căpitanul e obsedat de imaginea 
ei. Se întoarce la han s-o întâlnească, nerăbdător, înaintea celorlalți. îi 
vorbeşte frumos şi o respectă (” îi vorbi mângâind-o”). Întâmplarea 
tragică prin care trece eroul şi în care el îşi arată curajul îl marchează 
definitiv: „Sta împovărat în locul lui, neclintit și cu capul plecat. Obrazul 
drept, boţit spre ochiul stors, parcă era încleștat și pecetluit pe 
totdeauna într-o durere. l-ar ochiul cel viu, mare și neguros, privea ţintă 
în jos în neagra fântână a trecutului)... 

Erou romantic, Neculai Isac păstrează neştearsă amintirea 
femeii care l-a iubit şi s-a sacrificat pentru el. 

Marga se remarcă prin puterea sacrificiului. Ea e conștientă că 
va fi pedepsită, dar îşi înfrunta destinul. 

Particularități stilistice. Textul se remarcă prin oralitatea 

realizată prin mărci cum ar fi: 

— Cuvinte populare, regionale și arhaisme: buiac. antal, 
bezmetic, liotă, răstoacă, polcă, hurmuz, carboavă, orândă! 

— Fonetisme populare: und, către, de-acu, încălecat. 

Receptare critică 

„Mihail Sadoveanu consacră definitiv povestirea, asigurându-i o 
participare esenţială şi prestigioasă la viaţa formelor epicului”. 

(Ion Vlad, Povestirea. Destinul unei structuri epice) 

„Hanu Ancuţei începe, aşadar, cu însăşi imaginea aurului, pentru 
ca printr-însul, să se scoată din adâncul timpului o atmosferă 
transfigurată”. 

(Edgar Papu, Din clasicii noștri) 

Fragment semnificativ comentat 

„Eram nemulţămit. Calul mergea domol prin ţărâna moale și eu 
mă gândeam la fel de fel de lucruri, în care amestecam pe ţigăncușa cu 
fusta roșie. Cotii după colnic și dintr-odată mi să înfăţișă, într-o văiugă 
verde, o fântână cu colac de piatră între patru plopi. Era un loc tainic și 
singuratic. Apa neclintită, aproape de ghildele, avea în ea ceva viu: 
mișcarea măruntă și necontenită a frunzișurilor”. 

Cel care povestește este Neculai Isac, personajul-narator. 
Narațiunea e subiectivă, istorisirea e la persoana I. Căpitanul de mazâli 
rememorează momentele care au urmat după prima întâlnire cu 
Marga. Obsedat de chipul fetei, își aminteşte de fusta ei roşie. 

Apare motivul fântânii. Isac o vede pentru prima dată: „un loc 
tainic și singuratic”. Natura, ca și la Eminescu, sugerează o stare de 
spirit: „Apa neclintită... avea în ea ceva viu: mișcarea măruntă și 
necontenită a frunzișurilor”. 

Elementele de oralitate ale acestui text sunt fonetismele 
populare (mulțămit) şi termenii regionali şi populari (colnic, văiugă, 
ghizdele). (G.A.) 

NEGUSTOR LIPSCAN (HANU ANCUȚEI) 

Context literar. Negustor Lipscan este a şaptea povestire din 
volumul Hanu Ancuţei (1928). Cartea este, ca și Divanul persian 
(1940), o suită de povestiri în ramă. Prin acest procedeu epic este 
creat un spaţiu privilegiat în care mai mulți povestitori (la Sadoveanu, 
nouă) relatează întâmplări după un anumit ceremonial. În literatura 
universală, exemplul cel mai cunoscut este Halima sau o mie și una de 

nopți, dar procedeul apare şi la scriitori ca Boccaccio, Chaucer, 
Turgheniev etc. 

Specificul speciei. Negustor Lipscan este o povestire realistă. 
Impresia de autentic, de real se realizează prin oralitate, prin detalii şi 
prin motivarea împrejurărilor. Timpul este fabulos, ca în basme, iar 
spaţiul este simbolic. 

Această povestire nu respectă structura narativă a celorlalte 
povestiri şi are caracter memorialistic. 

Titlul. Titlul textului indică o categorie socială, cea din care făcea 
parte eroul. Dămian Cristişor. 

Tema o constituie descrierea unei călătorii... 

Rezumat 

După ce este întâmpinat de hangiță, Ancuţa, și este poftit să stea 
lângă foc de către comis, Dămian Cristişor, negustor, se prezintă celor 
de față. Moş Leonte îşi dovedește priceperea de zodier, şi spre 
surprinderea tuturor ghiceşte din ce zodie e călătorul și de unde vine. 

Terminând de ospătat, Dămian Cristişor începe să povestească 
„petrecerile sale prin ţări străine. Istorisirea sa capătă interes în 
momentul când spune că a călătorit cu trenul. La întrebarea ciobanului 
de la Rarău, negustorul explică: „Suni! un fel de căsuțe pe roate, și 
roatele acestor căsuțe se îmbucă pe șine de fier’. Negustorul a văzut şi 
alte lucruri de mirare „prin fara nemțească”: „case cu câte patru și cinci 
rânduri” şi „uliți dintr-o singură bucată de piatră”. Când ajunge să 
povestească ce-a mâncat și ce-a băut - cartofi, carne fiartă şi bere -, 
negustorul lipscan îi dezamăgeşte pe ascultători. Pe-acolo el nu văzuse 
nici „pui la fâglă”, nici „miei fript tâlhărește și tăvălit în mojdei', nici 
„crap la proțap”, nici sarmale, nici vin, ca în Moldova. 

Nemţii, după spusele negustorului, au și alte lucruri bune: 

Învățătura, legea, rânduiala. Numai la întoarcere, după obiceiul 
pământului, trebuie să dea ploconul vameșilor, unui hoţ, 
privighetorului, câte un „baider ras de lână de la India”. 

Povestirea se termină în zgomot de ulcele închinate de toţi „spre 
barba cinstitului negustor”. 

Structură - compoziţie. Povestirea e alcătuită din mai multe 
scene. Istorisirea propriu-zisă, spusă de negustorul lipscan, e 
întreruptă de pauze narative (povestea cu trenul, cu mâncarea și 
băutura, cu cele patru baiedere roşii de lână etc.), în care intervin 

ascultătorii și cer explicaţii. În felul acesta, interesul este pentru 
mişcarea scenică şi nu pentru întâmplare. 

Instanţele comunicării (autor, narator, personaj). Între autor şi 
cititor există naratorul, cel care povesteşte întâmplarea şi dă textului 
caracterul ficțional. Prezența naratorului se remarcă prin folosirea 
persoanei a III-a. Nu autorul povesteşte, deşi el dă această impresie 
cititorului, pentru a arăta că totul este autentic. Folosirea persoanei | 
plural („văzându-ne pe toți”, „noi ne privirăm în tăcere” etc.) îl aşază pe 
povestitor printre personaje. 

Povestitorul-narator accentuează impresia de real, de autentic. 

Caracterizarea personajului 

Dămian Cristișor este prezentat de narator astfel: „un bărbat 
bărbos cu căciulă și cu giubea. Barba-i era astâmpărată și rotunjită de 
foarfece; rădea cu obraji plini și bogaţi de creștin bine hrănit". 

El reprezintă tagma negustorilor. Moș Leonte îi intuiește 
destinul cu precizie și îl caracterizează: „se va arăta pururi blajin și cu 
prietenie”. 

Abil, hotărât să se ridice „mai sus”, negustorul pleacă la Lipsea. 
Drumul până acolo ni-l arată „inițiat' deja în tainele călătoriei. 
Observator atent al „ticăloșiilor nemţești”, călătorul nu-şi pierde 
cumpătul și ştie „să se descurce” de fiecare dată. Deşi nu-i displac 
tradițiile moldovenești, Dămian Cristișor admite şi foloasele civilizaţiei: 
cartea, dreptatea, corectitudinea oamenilor. Spirit echilibrat, mereu 
zâmbitor, liniştit, negustorul Cristişor este o personalitate aparte 
printre eroii sadovenieni. 

Particularităţi stilistice. Sunt în text multe imagini poetice, care 
au rolul de a individualiza anumite personaje. Câteva exemple: „noi îi 
vedeam numai obrazul lunecând pe trupu-i de umbră”; „în glasul ei era 
un cântec dulce”; „glasul ei crescu și scăzu cu dezmierdări'; „hunii 
Ancuţa ca o hulubiță” etc. Aceste precizări aparțin naratorului și ele 
sugerează o ceremonie a povestirii, o muzicalitate evocatoare. 

Receptare critică 

„Capodoperă de un echilibru desăvârşit, muzicală şi unduitoare, 
gravă şi surâzătoare, în care se armonizează eroicul şi mâhnirea, 
pasiunea şi resemnarea, accentul polemic și prietenia..." 

(Constantin Ciopraga, Mihail Sadoveami) 

„... Stilul lui Sadoveanu e sobru în fond, dar limba sa e departe 

de a fi simplă și firească, ci e dimpotrivă o limbă specială, elaborată, 
savantă..." 

(Alexandru Paleologu, Treptele lumii sau calea către sine a lui 
Mihail Sadoveanu) 

Fragment semnificativ comentat 

„— Așa? Și de mâncat ce-au mâncat? Eu socot, cinstite jupâne 
Dămian, că te-ai ferit și de mâţă și de broască și de guzgan. 

Ciobanul stupi cu putere într-o parte și se șterse la gură cu 
amândouă mănicile tohoarcei. 

— Nu m-am ferit așa tare, vorbi negustorul, căci n-am prea văzut 
aceste dihănii. Dar cartofe, sodom, și carne fiartă de porc ori de vacă. 

— Carne fiartă? 

— Da, carne fiartă, şi bere de-aceea de care vă spun. 

— Vra să zică, urmă mazălul, pui la ţăglă n-ai văzut9 

— Nu prea. 

— Nici miel fript tâlhărește și tăvălit în mujdei9 

— Asta nu. 

— Nici sarmale, nici bors. Nici crap la proțap. |...]. 

— Apoi atunci, urmă căpitanul Isac, dacă nu au toate acestea nici 
nu-mi pasă! să rămâie cu trenul lor și noi cu ţara Moldovei”. 

Descriind ceea ce văzuse în călătoria la Lipsea, Dămian Cristişor 
trezeşte reacția ascultătorilor. Oamenii sunt tentaţi să compare 
obiceiurile de acolo cu ceea ce se întâmplă aici, în Moldova. 

Întrebările repetate sugerează curiozitatea călătorilor aflați la 
han. Nu știm cine întreabă, interogațiile sunt scurte, fără comentarii. 
Relativ la personajele cunoscute, naratorul notează gestul disprețuitor 
al ciobanului (” stupi cu putere într-o parte”) şi concluzia comisului. 
Dacă nemţii n-au nici „pui la ţăglă”, nici „miei fript tâlhărește și tewâălit 
în mojdei, nici sarmale, nici borş, nici crap la proțap”, dar au „carne 
fiartă și bere” n-au decât să rămână „cu trenul lor”, iar „noi cu ţara 
Moldovei”. Acesta este elogiul tradiţiei care, în viziunea lor, a celor de la 
han, este superioară modernităţii. (G.A.) 

POVESTIREA FANTASTICĂ 

MIHAILSADOVEANU 

BALAURUL (HANU AIWCUȚEI) 

Contextul literar. Balaurul este a treia povestire din volumul 
Hanu Ancuţei, creaţie sadoveniană de maturitate care a fost comparată 

cu Decameronul lui Boccaccio sau cu Povestirile din Canterbury ale lui 

Chaucer, dar şi cu istorisirile din Halima sau cu opera lui Anton 
Pann - Povestea vorbei. Prin subiectul său, acest text are o perfectă 
autonomie, dar prin respectarea modelului narativ al povestirii în 
ramă, printr-o serie de personaje și prin atmosferă, este similar 
celorlalte. 

Specificul speciei. Balaurul este o povestire fantastică cu un 
substrat mitic, în care se descrie o întâmplare neobișnuită. Detaliile 
realiste nu lipsesc, dar timpul și spaţiul au valoare simbolică, iar 
personajele sunt învăluite în mister. Evenimentele prezentate pot 
primi mai multe interpretări, iar deznodământul este imprevizibil. 

Titlul. Titlul marchează caracterul fabulos al povestirii şi face 
referire la subiectul textului. 

Tema povestirii este descrierea morții unui boier, înghițit de 
către un balaur. 

Subiectul povestirii 

Comisul Ioniță anunţă că va spune o a doua poveste, dar o 
intervenție a Ancuţei le stârnește ascultătorilor curiozitatea pentru o 
întâmplare la care luase parte ca martor, Leonte Zodierul. În această 
competiție a povestitorilor și a povestirilor contează puterea de 
fabulație a naratorilor-personaje, dar şi capacitatea de a stimula 
atenția şi interesul auditoriului. Reuşind să-şi atragă publicul, Leonte 
Zodierul a câştigat dreptul de a continua ritualul istorisirii. El relatează 
un episod din trecut la care a asistat și care l-a impresionat puternic. 

Pe vremea când era copil, personajul l-a cunoscut pe Năstasă 
Balomir, un boier „mare și fudul'”, care a apelat la ajutorul lui Ifrim 
Zodierul pentru a afla ce-i spun stelele despre căsătoria sa. Boierul mai 
fusese însurat de două ori, dar soțiile îi muriseră, neputând să suporte 
duritatea şi asprimea cu care erau tratate. A treia nevastă, o copilă ca 
de 17 ani i-a ținut piept cu tărie şi chiar i-a îngenuncheat voinţa. 

După vizita pe care Balomir i-a făcut-o zodierului, acesta, 
ştiindu-i temperamentul violent, a avertizat-o pe lrinuţa care se 
întorcea de la Roman, împreună cu Alixăndrel, fiul vornicului Vuza. În 
acea clipă, a apărut şi boierul care a ordonat ca zodierul să fie jupuit de 
viu şi s-a îndreptat spre soţia sa cu gândul de a o pedepsi. Femeii i-au 
crescut însă gheare și în păr i-au apărut corniţe. Se pare că tot ea a 
chemat și balaurul, ființă fabuloasă”, cu coada subțire ca un sul negru”. 

Acesta, scoțând „un muget ca o revărsare de grindină” l-a prins pe 
boier”, l-a izbit”, pan ce l-a lepădat aproape mort într-o râpă. 

Finalul povestirii este echivoc, singurul care a intuit faptul că 
Irinuța este cea care a provocat apariţia balaurului fiind Ifrim Zodierul. 

Structură - compoziție. Povestirea este alcătuită din două 
secvenţe. Prima nu mai are rolul unei fixări a cadrului şi nu este 
marcată nici de intervenţia naratorului omniscient, ci este compusă 
dintr-un dialog între comisul Ioniță, care se pregătește să rostească a 
doua poveste, și Leonte Zodierul. Acesta, incitându-i pe ascultători, va 
prelua rolul de povestitor, a doua parte a textului fiind reprezentată de 
istorisirea sa. 

Instanţele comunicării (autor, narator, personaj). Unul dintre 
personajele volumului Hanu Ancuţei, Leonte Zodierul devine în această 
povestire el însuși, narator. El relatează la persoana I o întâmplare la 
care a participat în copilărie, alături de tatăl său, Ifrim Zodierul. 
Caracterul subiectiv al narațiunii se menţine până la finalul textului. 

Caracterizarea personajului 

Om năprasnic”, înalt și încruntat, cu o burtă mare cât o coadă de 
păun”, Năstase Balomir este un personaj demonic, mândru, crud și 
aspru. Două dintre soțiile sale au murit pe neaşteptate, iar pe cea de-a 
treia, despre care află că-i este infidelă, boierul este gata să o 
pedepsească. Impulsiv, nemilos el ordonă ca Ifrim Zodierul să fie jupuit 
de viu, dar nu apucă să-și vadă ordinele executate pentru că are parte 
de o moarte violentă fiind înghiţit de un balaur care apare ca din senin. 

Particularităţi stilistice. Principalele trăsături ale stilului 

sadovenian în liana Ancuţei sunt lirismul şi oralitatea. Limbajul 
este ceremonios, grav și sărbătoresc totodată, iar termenii arhaici sau 
regionali (cneaghină, hift, nagaică, stupeau) conferă, istorisirilor 
valoare emblematică. 

Receptare critică 

„Cu Mihail Sadoveanu străbatem, ca într-o extraordinară 
aventură a cunoașterii, care este şi natura esențială a povestirii, 
teritorii intrate definitiv în conștiința scriitorului, însetată de 
descoperiri şi de senzaţionale corespondențe ale vieţii”. 

(Ion Vlad, Cărţile lui Mihail Sadoveanu) 

Fragment semnificativ comentat 

„— Fraţii mei! a început cu mare putere comisul Ioniță, şi s-a 

desfășurat în picioare cât era de nalt și de uscat; adevăr mărturisesc în 
fața lui Dumnezeu că istorisirea cuvioșeniei sale părintelui Gherman 
mi-a zbârlit părul sub cușmă; dar eu vreau să vă spun ceva cu mult mai 
minunat și mai înfricoșat!" 

Comisul Ioniță îndeplinește rolul unui maestru de ceremonii, el 
fiind cel care asigură continuitatea competiţiei între naratori, 
promițând că va spune o nouă istorisire mai interesantă și mai 
înfricoșătoare decât a tuturor celorlalți. Prin luările sale de cuvânt se 
delimitează de fapt planul prezentului de planul evocărilor trecutului 
şi se stabilesc granițele dintre timpul povestirii și timpul 
evenimentelor povestite. (E.C.) 

VASILE VOICULESCU 

LOSTRIȚA 

Context literar. Lostrita este o povestire fantastică, inclusă în 
volumul postum Iubire magică (1966). Ea se aseamănă, ca atmosferă, 
cu Ultimul Berevoi sau Pescarul Amin, texte care reactualizează mituri 
străvechi și credințe totemice, pentru a sublinia ideea unităţii dintre 
oameni și animale. 

Specificul speciei. Fiind o povestire fantastică, întâmplarea 
narată este neobișnuită și greu de explicat, în acest fel autorul 
valorificând mituri, eresuri sau simboluri. Acesta este motivul pentru 
care povestirea fantastică oferă mai multe posibilități de interpretare, 
bazându-se pe echivoc. 

Narațiunea din Lostrita prezintă o lume arhaică. Acţiunea este 
localizată pe râul Bistrița, spaţiu real, în care se înserează fantasticul, 
în dimensiunea elementelor acvatice. Apa, un simbol primordial al 
vieții, devine spaţiul unor întâmplări tainice. 

Titlul trimite la simbolul femeii-peşte, numită uneori „știmă”, pe 
care o întruchipează aici lostrița, peşte răpitor din apele de munte. 

Tema povestirii este dragostea nefirească dintre femeia-peşte şi 
om. 

Rezumat 

La începutul narațiunii se povestește o legendă despre „dracul 
din baltă”, o lostrița uriașă, care ademenise multă lume și mulți se 
înecaseră în apele Bistriţei, pentru că ea era „nesătulă de carne de om”. 
Un tânăr pescar, Aliman, încearcă să o prindă, dar, de fiecare dată, 
sălbăticiunea îi scapă din mâini. Dar, de câte ori ea apărea. Aliman avea 

spor şi prindea cu uşurinţă peşte. 

Într-o primăvară, când ea se arătase din nou, Aliman încercă să 
o prindă făcând „un fel de cotețe” din nuiele, dar totul se dovedi 
zadarnic. Atunci el plecă într-un sat de pe Neagra, la un vraci bătrân, 
„un fel de stăpân al apelor”. Primind de la el o lostriţa lucrată în lemn, 
descântată și vrăjită, Aliman a intrat în Bistriţa şi i-a dat drumul în apă. 
După un somn adânc, Aliman este trezit de oamenii din sat: Bistrița se 
revărsase. Aliman se aruncă în valuri şi salvă o făptură omenească 
stranie. Hainele i se uscaseră cu repeziciune, ochii îi erau mari, rotunzi. 
„Dar reci ca de sticlă”, iar dinţii - „ascuțiți ca la fiare”. Aliman luă fata 
acasă și cei doi, „pierduţi de fericire”, trăiesc împreună câteva 
săptămâni. Într-o zi, fata e luată de mama ei şi Aliman o caută multă 
vreme, dar în zadar. În cele din urmă flăcăul se logodește cu o fată din 
sat, dar, în timpul nunţii, fiind anunţat că peştele miraculos apăruse. 
Aliman fugi spre Bistrița „ca scos din minți”, intră în apa vijelioasă, 
prinse lostriţa în braţe şi se cufundă cu ea în valuri pentru totdeauna. 

Naratorul ne avertizează că întâmplarea e o poveste care, an de 
an, se îmbogățește cu noi „adaosuri și scornituri”. 

Structură - compoziție. Proza relatează o întâmplare 
extraordinară, proiectată în două planuri: real și fabulos. Oamenii 
trăiesc într-un spaţiu real, pe Bistrița, sunt pescari, dar în acest cadru 
se petrec experiențe fantastice. Povestirea începe cu un basm, 
printr-un fel de prolog, se continuă cu acțiunea propriu-zisă şi se 
încheie cu o încercare de explicare a faptelor. 

Caracterizarea personajului 

Aliman, pescarul „frumos și voinic”, care nu ştia de frica nimănui, 
încearcă să prindă peştele fermecat, dar cade el însuşi sub vraja lui. 
Tulburat şi neliniștit, bolnav de dor, el încearcă să prindă lostriţa fie cu 
undița, fie construind capcane sau folosind ritualuri demonice. 

Magia se dovedeşte înşelătoare pentru erou. Salvând din apele 
revărsate ale Bistriţei o fată stranie și frumoasă, Aliman vrea să se 
însoare cu ea, dar fata după o vreme dispare. Tânjind după dragostea 
pierdută, el e de acord să se însoare cu o fată din sat. În timpul 
ospățului însă, fiindcă lostrița reapare, eroul intră în Bistrița şi piere 
împreună cu femeia-pește în adâncuri. Aliman nu este deci decât omul 
aflat în căutarea idealului, întruchipat aici de animalul totemic. 
Comparat cu Ahab, căutătorul balenei albe din romanul Moby Dick de 

Herman Melville, Aliman este un simbol. Dragostea lui neobișnuită se 
explică doar prin faptul că lostrița era blestemată. Sacrificiul eroului 
reprezintă intrarea lui în spaţiul matricial, reîntoarcerea în 
dimensiunea originară. 

Particularități stilistice. Originalitatea povestirii este susținută, 
la nivel lexical, prin termenii populari care conturează un univers 
arhaic: bulboane, bucălat, duși în ispită, temători, hulpavă, pestriţat etc. 

Receptare critică 

„Nu se pot recepta toate sensurile acestor povestiri dacă nu 
cunoaştem un strat al folclorului muntenesc, cu o deosebită apetență 
pentru extraordinar și fantastic”. 

(Mihai Ungheanu, Pădurea de simboluri) 

Fragment semnificativ comentat 

„Nicăieri diavolul cu toată puiţa și nagodele lui nu se ascunde mai 
bine ca în ape. Dracul de baltă, se știe, este nelipsit dintre oameni și cel 
mai amăgitor, la felurite chipuri: de la luminiţa care pâlpâie în beznele 
nopții și trage călătorul rătăcit la adânc, până la fata șuie care se scaldă 
în vuitori și nu-i decât o știmă vicleană, cursă pusă flăcăilor neștiutori, 
să-i înece. Pe Bistrița, Necuratul rânduise de multă vreme o nagodă cu 
înfățișare de lostrița. De sus de la izvoare și până dincolo de Piatra, 
peștele naibei se arăta când la bulboane, când la șuvoaie, cu cap bucălat 
de somn, trup șui de șalău și pielea pestrițată auriu, cu bobiţe 
roșii-ruginii, ca a păstrăvului”. 

Avertismentul de la începutul textului are un dublu rol. În 
primul rând, autorul ne introduce într-o atmosferă fabuloasă, 
explicându-ne cum a apărut legenda despre „dracul de baltă”, care, 
„nelipsit dintre oameni și cel mai amăgitor”, ia chipuri diferite, 
atrăgându-i în cursă și înecându-i pe flăcăii neștiutori. 

În al doilea rând, localizând întâmplarea pe Bistrița, scriitorul 
stabilește cele două planuri ale naraţiunii, cel real şi cel fantastic, și îl 
pregăteşte pe cititor să asiste la o întâmplare extraordinară. (G.A.) 

PESCARUL AMIN 

Context literar. Opera a fost publicată în volumul Povestiri 
(1966), alături de alte texte ca: Iubirea magică. Sezon mort sau Lostriţa. 

Creator al unei proze fantastice, în care realul și imaginarul 
interferează, Vasile Voiculescu se situează din punct de vedere estetic 
alături de lon Luca Caragiale, Gala Galaction sau Mircea Eliade. 


Specificul speciei. Fiind o povestire fantastică, acțiunea este 
plasată la limita dintre natural şi supranatural, faptele fiind insolite, 
stranii, senzaţionale, iar granițele real-ireal sunt desființate. Timpul 
este anulat și se face migrarea în alte spaţii. Nuvela fantastică cuprinde 
elemente mistice şi filosofice. 

Cadrul descris stă sub semnul unui fabulos de origine 
magico-folclorică, care sugerează o realitate primordială. Eroul are o 
structură ambiguă (om și animal). 

Ca şi în alte texte (Schimnicul, Ultimul Berevoi) titlul îl indică pe 
eroul principal. 

Tema este dispariția lumii magice. 

Rezumat 

Acţiunea e plasată primăvara. Alături de o brigadă de pescari, 
Amin participă la prinderea unui morun uriaș rătăcit din apele Dunării. 
El se opune soluţiei alese de inginerul piscicol de a dinamita balta. 
Amintindu-și de învățămintele preluate de la bunicul lui. Amin înţelege 
că trebuie să respecte tradiția neamului său de a nu prinde moruni. 
Rămas singur. Amin se regăseşte pe sine, se scufundă în apă şi dă la o 
parte bolovanii care închideau capcana. Coborârea în adâncuri 
înseamnă pentru el ieşirea din real și regăsirea paradisului acvatic 
pierdut. În frunte cu morunul uriaş, Amin dispare conducând „alaiul 
fabulos al peștilor” spre apele fluviului. 

Structură - compoziţie. Povestirea începe cu un prolog, 
procedeu pe care îl regăsim în Lostrița, lubire magică, în mijlocul 
lupilor etc. Este o precizare a temei. Suntem avertizați că urmează o 
întâmplare stranie, neobișnuită, proiectată în anistoric Realul este 
numai punctul de plecare, iaF „Dunărea”, puhoaiele nebune”, vremea 
pescuitului”, balta Pocioveliștii” sunt semnele lui. Narațiunea evoluează 
spre fabulos prin rit, magie şi irațional. 

Epilogul este voit ambiguu, prin notația scriitorului: „Amin nu 
putu sau nu mai vru să aibă timp. Morunul se ivise ameninţător. Când se 
înfipse în gaura neîncăpătoare și se opinti, luă cu el în piept pe Amin, cu 
care porni vijelios peste gardul care se prăvăli”. 

Instanţele comunicării (autor, narator, personaj). Autorul este 
atras de neobișnuit, de senzaţional. Naratorul povesteşte întâmplarea 
aşa cum o cunoaște, din afară, fără a se implica. Personajul este cel care 
trăieşte acea lume arhaică din interior. El are trăsăturile imaginate de 


1 


autor. Cititorul, deşi avertizat că întâmplarea este senzațională, nu-şi 
poate explica rațional finalul. 

Caracterizarea personajului 

Amin face parte dintr-o familie de pescari, care, din vechime, 
stăpânise aproape întreaga baltă a Pocioveliștii. Schimbându-se 
orânduirea. Amin ajunge din stăpân paznic. Eroul are o structură 
ambiguă, ca de amfibie: „Înalt, șui, cu pieptul mare, ieșit înainte și 
umflat pe lături... cu brațe lungi și palme late ca niște lopecioare... el se 
scurtează și se lungește în apă, zvâcnind ca broasca... Pielea de pe el, 
lunecoasă, nu are fire de păr, moștenire din moși strămoși a neamului 
Aminilor care s-ar zice că s-ar fi trăgând din pești”. 

Portretul lui, ca și cel al lui Aliman din Lostrița, arată legătura 
străveche dintre om şi animalul protector, strămoșul său zoomorf. 
Strămoșul lui Amin este legendarul morun. Înţelegând că prinderea 
morunului profanează un obicei sacru, Amin se sacrifică, moare 
voluntar şi renaşte în legendă. 

Particularităţi stilistice. Lexicul este selectat din fondul uzual, 
adesea însă din cel regional şi arhaic. lată câteva exemple din portretul 
lui Amin: „șui'...îmborțoșată”, „așijderi', „mădulare”, leoarcă”, „îs. 
Aglomerarea detaliilor, frecvența substantivelor şi a adjectivelor, 
epitetele în lanț, hiperbola, simbolurile, alegoria omului-pește, 
referințele la mitic sunt alte trăsături ale acestei naraţiuni. 

Receptare critică 

„Voiculescu nu se abate de la compoziţia povestirii - oficiată 
atât de frecvent înaintea sa. Aduce în schimb o lume și o viziune 
încărcată de poezie în câteva povestiri concepute într-un singur 
registru foarte întins, sub semnul unei veritabile «mitologii a vieţii 
românești». 

(Ion Vlad, Descoperirea operei) 

„Nu se pot recepta total sensurile acestor povestiri dacă nu 
cunoaştem un strat al folclorului muntenesc, cu o deosebită apetență 
pentru extraordinar și fantastic”. 

(Mihai Ungheanu, Pădurea de simboluri) 

Fragment semnificativ comentat 

„Se înăbușea. leși, luă o unealtă, își umplu din nou bășicele 
plămânilor și ale pântecului și se afundă în același loc. Dărâmă, sparse, 
rupse și făcut o gaură în gardul bătut de toată greutatea gârlei. Și odată 

cu povara apelor care năvăli pe spărtură și-i smulse mâinile, îl covârși 
șuvoiul de pești zbucniţi peste el. Amin nu putu sau nu mai vru să aibă 
timp? Morunul se ivise amenințător. Când se înfipse în gaura 
neîncăpătoare și se opinti, luă cu el în piept pe Amin, cu care porni 
vijelios peste gardul care se prăvăli. 

Și alaiul fabulos al peștilor se desfășură triumfal, la mijloc cu 
morunul fantastic înconjurat de cetele genunilor, ducând în piept pe 
strănepotul său  pescarul Amin, într-o uriașă apoteoză către 
nepieritoarea legendă cosmică de unde a purces dintotdeauna omul”. 

Ca şi în alte povestiri (Lostriţa, în mijlocul lupilor), în Pescarul 
Amin scriitorul ilustrează concepţia mitică a omului arhaic. 

Acest fragment este deznodământul textului. Despre neamul 
Aminilor se spunea „că s-ar trage din pești” şi Amin însuși avea în 
înfăţişarea lui „ceva de mare amfibie”. 

Când morunul uriaș cade în captivitate, pescarul îşi aminteşte 
de o poveste spusă de bunicul său: morunii sunt protectorii oamenilor 
şi prinderea lor este interzisă prin lege. 

Atunci când inginerul vrea să dinamiteze balta pentru a prinde 
morunul, Amin se hotărăște să se sacrifice. El trebuie să se 
împotrivească răului, să-și salveze strămoșul. El intră în apă, ca într-un 
botez, într-un gest de regăsire a originilor, contopindu-se astfel cu 
naturalul. 

Numele pescarului Amin, este simbolic şi sugerează împlinirea 
voinţei divine sau întărirea ei: „așa să fie”. (G.A.) 

ÎN MIJLOCUL LUPILOR 

Context literar. În mijlocul lupilor datează din 1947 şi este 
înrudită tematic cu Ultimul Berevoi, Pescarul Amin, Lostriţa etc. 
Specificul speciei. În mijlocul lupilor este o povestire fantastică. 

Întâmplarea narată într-un astfel de text e neobișnuită și greu 
de explicat, în acest fel autorul valorificând mituri, eresuri sau 
simboluri. Acesta este motivul pentru care povestirea fantastică oferă 
mai multe posibilităţi de interpretare, bazându-se pe echivoc. 

Din punctul de vedere al construcției, textul este o povestire cu 
ramă, iar în ceea ce priveşte conținutul în mijlocul lupilor prezintă 
conflictul dintre lumea arhaică şi cea modernă. 

Titlul indică punctul culminant al istorisirii: judecătorul ajunge 
„în mijlocul lupilor”, experiență magică prin care el află despre o lume 


1 


dispărută. 

Tema este dispariția lumii arhaice. 

Rezumat 

Cadrul reprezintă o conversaţie între gazdă și mai mulți invitați 
pe tema vânătorii, care, din vechime şi până astăzi, a decăzut. 

Un magistrat, fost judecător de pace într-un ocol rural, 
povesteşte o întâmplare ale cărei rosturi le înțelege abia acum. 

Într-o zi el achitase un țăran învinuit că vânase o căprioară în 
sezonul interzis. Țăranul se apărase susținând că el scosese căprioara 
din ghearele unor lupi care o încolțiseră. Sătenii spuneau însă că omul, 
mare vrăjitor de lupi, folosea animalele ca un stăpân, în folosul său. 

Ixr Morul, curios, începe să-l cerceteze pe cel numit Luparul. L-a 

afara satului, trăind singur, ca un sihastru. Luparul îi 

„E că înţelege graiul lupilor. 

Sfântului Andrei, Luparul l-a invitat pe judecător să-i arate 
meșteșugul lui la lupi. După ce s-au urcat amândoi într-un tu fan 
„crenguros”, Luparul a început să buciume, lupii s-au apropiat şi-au 
început să dănțuiască. Îngheţat, judecătorul căzu din copac. Luparul 
sări după el în mijlocul lupilor. Încercând să-l salveze, el începu să 
emită din degete și din ochii căscaţi un fel de materie fosforescentă „ca 
la licurici”, iar din el un miros nesuferit „cu o tărie de neînvins”. Cu gura 
într-o oală. scoțând sunete scurte și poruncitoare, Luparul reuși să-i 
îndepărteze pe lupi. 

A doua zi, judecătorul se trezi în patul său din odaia de culcare. 
Numai durerea de la glezna scrântită, atunci când căzuse din tufan, era 
o dovadă că nu visase. 

Mutat la București, judecătorul nu mai ştie nimic despre Lupar. 
Încercând acum să-şi explice întâmplarea, povestitorul crede că văpaia 
aceea era un „fluid magic”, prin care magul primitiv reuşise să alunge 
primejdia. 

Structură - compoziție. Povestirea se aseamănă cu povestirile în 
ramă ale lui Sadoveanu din Hanii Ancuţei. Narațiunea propriu-zisă este 
precedată de o descriere a cadrului în care este povestită întâmplarea 
şi se revine la acest cadru în final. Povestirea începe cu o punere în 
temă şi se termină cu o explicaţie a naratorului și alta a unui prieten. 

Instanţele comunicării (autor, narator, personaj). Autorul a 
creat un personaj-narator, ca argument că întâmplarea este reală. 

Povestitorul însuși, în mai multe rânduri, face, ca și cititorul, eforturi 
pentru a înțelege ce s-a petrecut. Perspectiva judecătorului asupra 
faptelor este subiectivă; de aceea în final se presupun două soluții. 

Caracterizarea personajului 

Luparul este descris de către personajul-narator astfel: „Era un 
bătrân verde, uscat, înalt și ciolănos, posomorât, dar cu o privire 
arzătoare, părul des căzut pe frunte și mâinile lăţite, cu degete 
rășchirate ca niște labe. Chipul măsliniu și prelung, spânatic, abia 
(arcuit pe sub fălci de o zgardă de barbă rară și ţepoasă, avea ceva 
tainic, trist și totodată vehement în el. 

Personajul este prezentat prin pluriperspectivism. Sătenii îl 
izolează, considerându-l un spirit malefic, care se foloseşte de puterea 
sa asupra lupilor. Acolo unde trăiește izolat, Luparul e mai aproape de 
sălbăticie. De altfel, portretul său fizic îl prezintă ca o simbioză între 
uman şi animal. 

După ce ascultă confesiunea lui Luparul și trece prin experiența 
de iniţiere din noaptea Sfântului Andrei, asistând la un fel de magie, 
judecătorul încearcă să găsească explicaţii. Luparul, „magulprimitiv”, îi 
apare acum ca arhetipul lupului, marele lup spiritual de dincolo, 
stăpân pe o „formidabilă activitate în duh, pe care noi nu o mai putem 
săvârși”. 

Particularităţi stilistice. În text apar termeni populari (a 
mursăca, năimi, bundă), învechiţi (speluncă), regionali (cotolan), 
neologisme (lombrozian, paria, arhetip) care reprezintă cele două 
niveluri ale naraţiunii: cel arhaic şi cel modern. 

Receptare critică 

„Nu se pot recepta total sensurile acestor povestiri dacă nu 
cunoaştem un strat al folclorului muntenesc, cu o deosebită apetență 
pentru extraordinar și fantastic”. 

(Mihai Ungheanu. Pădurea de simboluri) 

Fragment semnificativ comentat 

„Și stăm acolo în spatele lui, trăgând adânc în piept mirosul 
descântat cu care biruia fiarele și căruia îi simţeam acum toată puterea 
magică. Mâinile lui urmau să împrăștie, mai ales din degete. văpaia 
fosforescentă, pe care o vedeam dincolo de el în faţă, când întindea și 
juca bâta către bestiile ce dau îndărăt pas cu pas și se trăgeau dinaintea 
lui. 


După câteva șovăiri, hăiticul se dete bătut. Cumpăna magică era 
să nu curgă sânge. O singură picătură, de la om sau de la fiare, și vraja 
se spărgea. Nimic n-ar mai fi oprit catastrofa. Dar Lupanii izbutise... 

Urlete din ce în ce mai depărtate, mai înăbușite de zăbranicul 
lunii și al tăcerii se pierdeau în tainele de dincolo de zarea noastră. Pe 
urmă nu mai știu...” 

Fragmentul prezintă momentul în care personajul-narator, 
căzut în mijlocul lupilor, este salvat de Lupar. Acesta stăpânește 
„hăiticul” prin trei elemente magice: „mirosul descântat”, mâinile care 
împrăştiau „văpaia fosforescentă” şi bâta. Luparul trebuia să respecte 
şi „o regulă”, aceea de a nu curge sânge, pentru că altfel vraja se 
spărgea”'. 

Este o. scenă în care miracolul de tip arhaic își demonstrează - 
în viziunea naratorului - forța, eficienţa. 

La contactul dintre două lumi („zarea noastră” şi „tainele de 
dincolo”), Luparul păstrează încă ritualuri magice, moştenite de la 
strămoși. 

Finalul este deschis. După ce trece prin această „realitate mitică”, 
trăind în trecut, naratorul însuși acceptă iraționalul, misterul 
întâmplării. (G.A.) 

NUVELA 

Nuvela (din fr. nouvelle, novella = „noutate, nuvelă”) este o 
specie a genului epic în proză, cu o acțiune mai amplă decât a schiţei 
sau a povestirii, cu o structură mai completă și personaje mai 
numeroase. 

Caracteristicile speciei. Dimensiunea textului este variabilă: 
există nuvele de câteva pagini (Calul de Marin Preda), apropiate de 
povestire, şi nuvele de peste o sută de pagini (Moara cu noroc de loan 
Slavici), un fel de „mici romane”. 

Personajele sunt caractere deja formate la începutul acțiunii și 
își dezvăluie personalitatea în situaţii conflictuale. Timpul și spaţiul 
sunt clar determinate. 

Naratorul nu se implică, în general, în acțiune, fiind detaşat de 
personaje. 

Tipologia nuvelei 

—  Nuvelă istorică: Alexandru Lăpuşneanul de Costache 
Negruzzi; 


— Nuvelă psihologică: Moara cu noroc de loan Slavici, Calul de 
Marin Preda; 

— Nuvelă fantastică: Sărmanul Dionis de Mihai Eminescu, La 
ţigănci şi Nopți la Serampore de Mircea Eliade, La hanul lui 

Mân/oală de Ion Luca Caragiale. 

NUVELA ISTORICĂ 

COSTACHE NEGRUZZI 

ALEXANDRU LĂPUȘNEANUL 

Context literar. Nuvela Alexandru Lăpuşneanul - opera 
fundamentală a scriitorului - a apărut în primul număr al „Daciei 
literare” (1840) şi reprezintă o ilustrare a programului inițiat de Mihail 
Kogălniceanu în Introducţie... Nuvela a reprezentat un model pentru 
scriitori ca: Dimitrie Bolintineanu, Alexandru Odobescu sau Bogdan 
Petriceicu Haşdeu. 

Specificul speciei. Fiind o nuvelă istorică, faptele evocate sunt 
verosimile, iar cronologia este lineară. Acțiunea gravitează în jurul 
personajului principal, al cărui nume indică, de obicei, titlul nuvelei. 
Scriitorul reconstituie atmosfera epocii sau „culoarea locală”. 
Construcţia este concentrată, dramatică. 

Sursele de inspiraţie sunt: cronicile lui Grigore Ureche și Miron 
Costin, legendele lui Ion Neculce și creațiile folclorice, dar unele date 
reale sunt modificate în scop artistic. Acţiunea este condensată. 
Viziunea este preponderent romantică. 

Titlul. Nuvela poartă numele domnitorului Alexandru 
Lăpușneanul, venit la a doua domnie, în jurul lui concentrându-se 
întreaga acțiune. 

Tema este istoria. 

Rezumat 

Alexandru Lăpuşneanul revine în Moldova la a doua domnie 
(1564-1569), după ce pierduse tronul în urma trădării boierilor. 
Aceiaşi boieri îl întâmpină acum la graniță: vornicul Motoc. 

postelnicul Veveriţă, spătarul Spancioc și Stroici. Ei vor să-l 
convingă să renunţe la tron, pentru că norodul nu-l vrea. 

Mânios, Lăpuşneanul răspunde că își va urma drumul-Speriat de 
amenințările lui, Motoc îi cade în genunchi și-l roagă pe domn să-l 
cruțe. Ajuns la tron. Lăpuşneanul trece la pedepsirea boierilor, 
luându-le averile și tăindu-le capul. Doamna Ruxanda, soţia lui 

Lăpuşneanul, înspăimântată de cruzimea soțului ei, îl roagă să înceteze 
cu omorurile, fiind impresionată de cuvintele văduvei unei boier ucis. 
Alexandru-vodă îi promite „un leac de frică”. 

Domnul dă de ştire boierilor să se întâlnească la slujba de la 
Mitropolie, după care îi invită să prânzească la curte, pentru a se 
împăca. 

Spre sfârşitul ospăţului însă, slujitorii scot jungherele și-i 
omoară pe toți boierii. 

Lăpușneanul pune apoi să se reteze capetele celor uciși şi le 
aşază sub formă de piramidă. Chemată să vadă leacul de frică promis, 
doamna Ruxanda leșină. 

Auzind larmă la curte, norodul se strânge la porțile cetății. 
Pentru că mulțimea începe să strige numele lui Motoc, Lăpuşneanul 
profită de această situaţie și-l dă pe vornic în mâinile oamenilor 
scăpând de un intrigant periculos. 

Timp de patru ani, Lăpuşneanul își respectă promisiunea făcută 
doamnei Ruxanda și nu mai ucide niciun boier. Se simte ameninţat de 
boierii Spancioc și Storici, pe care nu reușise să-i prindă. Se mută în 
cetatea Hotinului „unde se îmbolnăvește de lingoare”. | cheamă pe 
mitropolitul Teofan ca să-l călugărească, având mustrări pentru 
cruzimile înfăptuite. Lăpuşneanul cade în leşin, apoi trezindu-se și 
văzându-se îmbrăcat în rasa călugărească, se mânie şi-i amenință pe 
cei prezenți cu moartea, inclusiv pe soția și pe fiul său. 

La sfatul lui Spancioc, venit pentru a se răzbuna, doamna 
Ruxanda îi pune soțului ei otravă în băutură. Domnitorul moare în 
chinuri groaznice. 

Structură - compoziție. Nuvela are o compoziţie riguroasă. 
Fiecare dintre cele patru capitole este precedat de câte un moto care 
esențializează faptele relatate: 

I. - „Dacă voi nu mă vreţi, eu vă vreau!” - simbolizează voinţa 
domnitorului de a recâștiga tronul cu orice p-reţ; 

II. — „Ai să dai seamă, Doamnă!” - conţine avertismentul adresai 
doamnei Ruxandra de văduva unuia dintre boierii uciși de către 

Lăpușneanul; 

III. - „Capul lui Moţoc vrem!” - sunt chiar cuvintele mulțimii 
care-l acuză pe vornic de fărădelegile domnitorului; 

IV. - „De mă voi scula, pre mulți am să popesc și eu... „- 

reprezintă amenințarea rostită de Lăpuşneanul la adresa celor care-l 
călugăriseră. 

— Cele patru capitole pot fi socotite componentele subiectului: 
expoziţia, intriga, punctul culminant şi deznodământul. 

Instanţele comunicării (autor, narator, personaj). Autorul dă 
dovadă de obiectivitate. Cel care prezintă faptele este naratorul 
omniscient. El domină universul operei, ştie totul despre personajele 
sale, despre întâmplări trecute sau viitoare, putând dezvălui chiar 
gândurile ascunse ale personajului. Omniscienţa naratorului se 
realizează fie prin intervenții directe, fie prin comentarii neutre. 
Narațiunea este aici la persoana a III-a iar personajele ni se prezintă 
prin faptele, vorbele și gesturile lor. Intervenţiile directe ale 
naratorului sunt puține. Foarte rar, naratorul caracterizează ceva sau 
pe cineva. Indicăm două excepţii de la stilul obiectiv: despre 
cuvântarea domnitorului în biserică, naratorul spune că a fost 
„deșănțată”, iar în timpul măcelului de la curte el notează: „era groază 
a privi această scenă sângeroasă”. 

Caracterizarea personajelor. Tipuri şi relaţiile dintre ele 

Creație romantica, figura lui Alexandru Lăpuşneanul 
întruchipează domnitorul feudal, crud şi tiran. 

Primind solia boierilor, la intrarea în ţară, el își arată de la 
început duritatea caracterului: „Nu știu cine mă oprește să mt-ţi sfărâm 
măselele din gură cu buzduganul acesta... „îi spune el lui Spancioc. 
Atitudinea lui vindicativă nu este nemotivată: fusese trădat chiar de 
boierii care-i juraseră credință. De aici şi amenințarea adresată lor 
direct: „Voi mulgeți laptele ţării, dar a venit vremea să vă mulg și eu pe 
voi”. 

Frământarea interioară, complexitatea gândurilor personajului 
sunt ilustrate de gesturile sale, de mimică și de atitudinea față de 
ceilalți. Domnitorul trece repede de la zâmbetul silit la furie (ochii 
„scânţiară ca un fulger”) şi apoi la râsul satanic. („Râdea: mușchii i se 
suceau în râsul acesta și ochii lui... clipeau”). 

Personaj machiavelic, Lăpuşneanul ştie să-i folosească pe ceilalți 
în favoarea sa. Îl acceptă pe Motoc ca să-l mai „uşureze de blăstămurile 
norodului', aşa cum se căsătorise cu Ruxanda, fiica lui Petru Rareș, „ca 
să atragă inimile norodului”. 

Cuvântarea lui din capitolul III este un model de ipocrizie. Abil, 

el le promite boierilor împăcarea și-i invită la ospăț pentru a le adormi 
vigilența-intenționând însă să-i ucidă. 

Preferința protagonistului pentru crimă și pentru scenele 
violente, grotești (omorârea boierilor, piramida de capete prin care dă 
„leac de frică” doamnei Ruxanda) și predarea lui Motoc în mâinile 
mulțimii fac din Alexandru Lăpușneanul un sadic. 

George Călinescu găsea că eroul principal al nuvelei are „o 
semnificaţie superioară”. Celelalte personaje sunt secundare (doamna 
Ruxanda) sau episodice (Motoc, Spancioc, Stroici). Ele sunt 
caracterizate rapid de scriitor, uneori prin vorbele lui Lăpuşneanul: 
doamna Ruxanda e „gingașă'...miloasă și impresionabilă'. Motoc e 
„învechit în zile rele”, Spancioc arată „iubire de moșie”, iar Stroici „nu 
ştie ce e îmbunarea și minciuna”. 

Negruzzi este primul scriitor român care prezintă personajul 
colectiv, mulțimea adunată la porţile cetăţii. Psihologia gloatei este 
confuză. Întrebaţi de armaş ce vor, oamenii sunt derutaţi, dar, imediat 
ce cineva rosteşte numele lui Motoc, toată mânia se revarsă asupra lui. 

Între Lăpuşneanul şi boieri relaţiile sunt conflictuale. 

Conflictul (din fr. conflict; lat. conflictus = „şoc, izbire”) 
desemnează în critica literară un dezacord, o luptă între două sau mai 
multe personaje. 

Particularităţi stilistice. În nuvelă se pot identifica elemente 
clasice, romantice şi realiste. Clasice sunt: echilibrul părților, 
compoziția riguroasă, subiectul concis, atitudinea moralizatoare a 
autorului. Romantismul nuvelei este dat, în primul rând, de caracterul 
excepțional al lui Lăpuşneanul, pus în situaţii neobișnuite sau 
dramatice. 

Termenul de scenă (sau de episod), defineşte o singură 
întâmplare, o acțiune secundară în raport cu acțiunea principală. 

Scenele romantice sunt numeroase în nuvelă (disputa din cort 
cu solia boierilor, scena uciderii boierilor la ospăț, moartea tragică a 
domnului etc.) şi ele contribuie la caracterizarea eroului principal. 

Elemente realiste sunt: obiectivitatea, descrierea vestimentaţiei, 
a interioarelor, a mâncărilor. 

Limbajul scriitorului se remarcă prin concizie şi lipsa 
digresiunilor. 

Tudor Vianu a remarcat importanța scenelor dialogate în 

această naraţiune, scriitorul având intenţia de a prezenta și nu de a 
povesti. Folosirea imperfectului indicativ, chiar şi acolo unde 
întâmplarea e instantanee („Cei mai bătrâni mureau făcându-și cruce”) 
arată intenţia scriitorului de a desfășura totul înaintea ochilor noștri. 

Pentru a dramatiza acțiunea, scriitorul foloseşte adesea pauza 
descriptivă. Pauza este de fapt o întrerupere a naraţiunii, scriitorul 
introducând o descriere (de personaj, de atmosferă, de vestimentație 
etc.) care, apărând într-un moment de maximă tensiune, o prelungeşte. 

De exemplu, în capitolul II, înaintea întâlnirii dintre doamna 
Ruxanda și Lăpuşneanul, naraţiunea se întrerupe pentru a ni se 
prezenta într-o pauză descriptivă, portretul doamnei: vestimentația, 
figura, starea de spirit („tristă și tânjitoare”). 

În limbaj, se observă prezenţa arhaismelor: cabaniță, benișel, 
felendreș, lefeciu, dai die, de istov, a zapcii etc. 

Receptare critică 

„Lăpuşneanul e un damnat, osândit de Providenţă, să verse 
sânge şi să năzuie spre mântuire”. (George Călinescu, Istoria literaturii 
române de la origini până în prezent) 

„Nuvela Alexandru Lăpușneanul comportă din romantism doar 
apelul la cronici şi elecțiunea figurii teribil extravagante a personajului. 
Nimic din Walter Scott în viziunea și tratarea subiectului”. 

(Ion Negoițescu, Istoria literaturii române) 

Fragment semnificativ comentat 

„— Dar, milostive doamne, nu-i asculta pre niște proști, pre niște 
mojici. Pune să deie cu tunurile într-înșii... Să moară toți. Eu sunt boier 
mare; ei sunt niște proști! 

— Proști, dar mulți, răspunse Lăpuşneanul cu sânge rece; să omor 
o mulțime de oameni pentru un om, nu ar fi păcat? Judecă dumneata 
singur. Du-te de mori pentru binele moșiei dumitale, cum ziceai însuţi 
când îmi spuneai că nu mă vrea, nici mă iubește ţara. Sunt bucuros că-ți 
răsplătește norodul pentru slujba ce mi-ai făcut, vânzându-mi oastea lui 
Anton Sechele, și mai pe urmă lăsându-mă și trecând în partea Tomșii . 

Fragmentul citat face parte din capitolul III, „Capul lui Moţoc 
vrem”. Ajunsă la porţile cetăţii, după un moment de derută, mulțimea 
cere capul vornicului Motoc, dar acesta îl roagă pe Lăpușneanul să-l 
apere. „Pune să deie cu tunurile într-înșii”, zice el, pentru că „sunt niște 
proști”. 


Răspunsul ironic al domnitorului „Prosti, dar mulţi” sugerează 
forța mulțimii, pe care Lăpuşneanul o apreciază. Domnitorul se va 
folosi cu abilitate de cei proşti, dar mulți, pentru a-și duce la 
îndeplinire planul de a scăpa de un intrigant periculos. 

De altfel, atunci când fusese întâmpinat de boieri la venirea în 
țară, Lăpuşneanul îl acceptase pe Motoc în anturajul său, pentru a-l 
„ușura de blăstemurile norodului”. (G.A.) 

NUVELA FANTASTICĂ 

MIHAI EMINESCU 

SĂRMANUL DI ON IS 

Context literar. Nuvela a fost citită mai întâi la „Junimea” şi 
ulterior a fost publicată în „Convorbiri literare”, în numărul din 
decembrie 1872 - ianuarie 1873. 

Specificul speciei. Din punctul de vedere al conţinutului, 
Sărmanul Dionis este o nuvelă fantastică: acțiunea este plasată la limita 
dintre natural și supranatural, faptele insolite, stranii, senzaţionale, iar 
graniţele real-ireal sunt desființate. Timpul este anulat și se face 
migrarea în alte spaţii. Nuvela fantastică cuprinde elemente mistice şi 
filosofice. 

Sărmanul Dionis este o nuvelă romantică, fantastică și filosofică, 
compusă într-o viziune inedită. În comparaţie cu scriitori că E.T.A. 
Hoffmann, Adalbert von Chamisso sau Edgar Allan Poe, autori de 
nuvele terifiante și spectaculoase, Mihai Eminescu pune accentul pe 
meditaţia asupra existenţei, fantasticul fiind la el numai o formă a 
poeticului. 

Principala caracteristică a textului este narativul de tip romantic 
în care sunt inserate lungi pasaje descriptive. Personajele-simbol sunt 
creații excepţionale, titanice și demonice, iar limbajul este evocator, 
pictural şi expresiv. Realitatea interferează cu fantasticul, filosofia cu 
experiența spirituală, fiind valorificate original modelele din literatura 
europeană. 

Titlul. Numele eroului, Dionis, trimite la miticul Dionysos, zeul 
grec al viei şi al vinului, al petrecerilor şi bunei dispoziţii. Epitetul 
„sărman” sugerează nefericirea lui Dionisos, cauzată de eşecul 
aspiraţiei sale de a atinge absolutul în cunoaștere. 

Aşadar, titlul nuvelei, bazat pe o antiteză, este o ironie la adresa 
eroului. 


Tema. În esenţă, nuvela dezvoltă ideea condiţiei omului de 
geniu în raport cu timpul și cu societatea. Transmigraţia sufletelor 
(concepție religioasă potrivit căreia sufletul ar trece, după moarte, în 
alt corp) şi metempsihoză (concepţie mistică conform căreia, în 
vederea purificării, sufletul ar parcurge, după moarte, un lung şir de 
reîncarnări succesive în animale, plante și oameni) sunt teme tipic 
romantice, cărora Eminescu le dă interpretări proprii. El porneşte de 
la Kant pentru a demonstra caracterul subiectiv al reprezentărilor 
noastre despre lume, spațiu și timp, dar valorifică şi o idee a lui 
Schopenhauer, conform căreia spaţiul şi timpul sunt manifestări ale 
substanţei care se regenerează veșnic. Ea este alcătuită din modele 
eterne sau „arhei”, umbre ale individului fizic. 

Visul și realitatea sunt considerate forme ale aceluiași fenomen. 
Prin vis omul poate ieşi din timp şi din spaţiu, poate deveni „arheu”, 
trăind simultan formele sale trecute sau viitoare întrupate în esența 
veşnică. 

Rezumat 

Eroul, tânărul Dionis, având aproape 18 ani, este un modest 
copist cu o existență materială precară. 

Acţiunea începe într-o seară ploioasă de toamnă, în Bucureşti. 
După ce intră într-o cafenea să se usuce, Dionis pleacă la miezul nopţii 
spre locuinţa sa”, o cameră înaltă, spațioasă și goală”, aflată într-o casă 
veche, așezată în mijlocul unei grădini pustii. 

Pe peretele camerei se afla un portret de tinereţe al tatălui său, 
de o rară frumusețe, în care eroul îşi descoperise propriile-i trăsături. 

Tatăl său, descendentul unei familii aristocrate, se îndrăgostise 
de fiica unui bătrân preot, Maria. Din legătura lor se născuse Dionis, 
crescut numai de mama sa, după moartea timpurie a tatălui într-un 
spital de alienați. 

Pasionat de lectura cărților vechi, eroul se adânceşte apoi în 
descifrarea unei cărți de astrologie împrumutată de la anticarul Riven. 

Privind „păienjenișul de linii roșii” din text şi punând degetul în 
centrul lor, Dionis se transpune în vremea lui Alexandru cel Bun, sub 
chipul călugărului Dan, elev al maestrului Ruben de la Academia din 
Socola. 

Călugărul Dan are revelaţia de a fi trăit în viitor, sub numele de 
Dionis, şi îi povesteşte dascălului său, Ruben, această trăire. Ruben îl 

îndeamnă să continue experiența şi îi explică teoria metempsihozei, 
arătându-i deosebirea dintre Dumnezeu și om. Dumnezeu e „vremea 
însăși”, iar omul este numai „un loc în vreme”, veşnic fiind doar sufletul 
omului. Omul și umbra lui își pot schimba firile pentru o vreme și 
atunci, înzestrat cu veşnicie, omul capătă o bucată din atotputernicia 
lui Dumnezeu, iar voinţele i se realizează după gândirea lui. 

Reîntors în chilia sa, călugărul Dan se gândeşte mai întâi la 
Maria, fiica spătarului Tudor Mesteacăn. Apoi el deschide cartea lui 
Zoroastru. O carte veche care cuprindea tainele astrologiei. Întorcând 
şapte foi şi apoi încă şapte, umbra lui se desprinde de pe perete, sare 
jos și-i propune să-și schimbe stările: ea să devină om de rând, iar el 
etern, atotștiutor şi atotputernic. Umbra îi sugerează să plece în 
călătorie cu iubita, în orice spaţiu, luând cu el și pământul, prefăcut 
într-un mărgăritar aninat de salba iubitei sale. 

Ajuns pe Lună, împreună cu Maria, Dan trăieşte clipe de fericire 
edenică. Visul lor e însă mereu tulburat de un triunghi în care se află 
un ochi de foc, având deasupra un proverb într-o arabă străveche, 
încercând să dezlege enigma, Dan observă că între gândirea lui și viața 
îngerilor se stabilise o armonie. Deși îngerii îl avertizează că există 
multe întrebări fără răspuns, în Dan se zămisleşte credința că el este 
forța Universului, Dumnezeu însuși. 

Această idee profanatoare duce la destrămarea magiei. Dionis se 
trezeşte din somn, dându-și seama că adormise în grădina cu flori 
împrospătate de ploaie. La fereastra casei de peste drum el zăreşte 
chipul blond al unei fete pe care o identifică în persoana Mariei din 
visurile sale. El îi trimite fetei o scrisoare plină de pasiune și cade 
într-un leșin adânc. 

Salvat de la boală de tatăl Mariei, care își dă seama de originea 
sa aristocratică, Dionis se căsătorește cu fata. 

Nuvela se încheie cu o întrebare retorică: „Cine-este omul 
adevărat al acestor întâmplări: Dan sau Dionis?” 

Structură - compoziție. Compozițional, nuvela este alcătuită din 
două nuclee epice: primul conţine povestea lui Dionis, copistul din 
secolul al XIX-lea, celălalt - pe cea a călugărului Dan, din veacul al 
XVI-lea. 

Acţiunea se concentrează asupra lui Dionis, a cărui aventură 
fantastică, în spaţiu şi timp, este supusă canoanelor romantice. 


La scriitorii romantici, deci și la Eminescu, fantasticul se 
bazează pe elemente de ambiguitate, cum sunt: somnul, visul, dublul, 
umbra, semnul magic etc. 

În afara celor două naraţiuni principale, prima incluzând-o pe 
cea de-a doua, nuvela cuprinde și alte episoade care completează 
subiectul: povestea părinţilor lui Dionis, iubirea pentru Maria, 
prezentarea dascălului Ruben, amintirea magului Zoroastru. 

Esenţialul nuvelei constă în regresiuni în timp și ascensiuni în 
spațiu. Relativizarea timpului acțiunii duce la ambiguitatea planurilor 
narative. Cel puţin în prima parte a nuvelei, detaliile sunt puţine și nu 
se înțelege cine pe cine visează: Dionis pe Dan, mergând în trecut, sau 
Dan pe Dionis, proiectându-se în viitor. Abia în final, când Dionis își 
revine din delir şi descoperă fericit că Maria (sau copila blondă) se află 
lângă el, cititorul înțelege că planul real este al lui Dionis, iar cel 
fantastic al lui Dan. 

Episodul final, care descrie o scenă din viața de mai târziu a lui 
Dionis, întăreşte această impresie. În epilog însă, autorul reface 
ambiguitatea textului, consecvent cu demersul epic inițial. 

Caracterizarea personajelor. Tipuri şi relaţiile dintre ele 

Scriitorul creează tipologii romantice, reduse la simboluri. Eroul 
principal Dionis-Dan are trei existenţe cronologic diferite: prima este 
cea a lui Zoroastru, profetul persan din secolele VII-VI î.e.n., a doua 
este cea a lui Dan, călugărul din secolul al XVI-lea, iar a treia - cea a lui 
Dionis, tânărul preocupat de metafizică, din secolul al XIX-lea. 

Dionis este prezentat prin modalități descriptive: fața, de o., 
dulceaţă vânătă-albă', „ochii tăiaţi în forma migdalei”, „un zâmbet fin”, 
o frunte netedă, albă, corect boltită”, „părul... curgea în vițe pană pe 
spate”. Lor li se adaugă detalii biografice: Dionis era sărac, orfan, 
autodidact, pasionat de cărți. 

Portretul este completat cu trăsături de caracter: el este un 
visător, atras de „subtilităţi metafizice”, sceptic, „iubitor de singurătate”, 
adesea nostalgic, trist, dar și ironic. 

Erou excepţional, dotat cu o mare putere de visare, Dionis 
trăieşte cu pasiune în lumea ideilor. Dezamăgit, el evadează în timp şi 
în spaţiu, alături de iubita lui, dragostea nefiind decât o treaptă spre 
fericire, încercând să atingă absolutul, eroul este însă învins. Tip al 
inadaptatului social Dionis este o proiecţie literară a lui Eminescu 

însuşi. 

Pe lângă Dionis-Dan, există și alte personaje-duble: copila 
blondă-Maria, Ruben-Riven, Tudor Mesteacăn-tatăl copilei blonde. 

Maria e serafică: „un înger blond ca o lacrimă de aur... cu ochi 
albaștri și cuvioși, precum albastru și cuvios e adâncul cerului și divina 
sa eternitate”. 

În descrierea lui Ruben, regăsim tiparul romantic: „o frunte 
naltă, pleșuvă, încreţită de gânduri, ochii suri, boltiţi adânc în capul cel 
înțelept și barba lungă... îi da arătarea unui înţelept din vechime". 

Instanţele comunicării (autor, narator, personaj). Nuvela 
prezintă câteva particularități prin care Eminescu se abate de la 
structura prozei tradiționale. 

Naratorul este însuși autorul, de el depinzând toate întâmplările 
şi destinul personajelor. Cu toate acestea, el nu rămâne complet 
detaşat de subiect şi îşi manifestă printr-o atitudine ușor ironică 
prezența în acțiune; câteva mărci ale prezenţei naratorului sunt: „Să 
privim acum și la sărăcia iluminată de razele unei lumânări de său 
băgate în gâtul unui clondir ce ţine loc de sfeșnic. Ce viziune...", sau: „La 
sfârșitul cărţii era zugrăvit Sf. Gheorghe în lupta cu balaurul - dragă 
doamne, simbol ce înfățișa adevărul nimicind neștiinţa”. 

Deși povestirea se face la persoana a III-a, ca în proza obiectivă, 
în final autorul apare în ipostaza cititorului derutat de ambiguitatea 
povestirii. Punându-și mai multe întrebări asupra propriei naraţiuni, 
Eminescu, prin autoreferenţialitate, îşi demonstrează modernitatea. 

Particularităţi stilistice. Nuvelă filosofica, turnată într-o formă 
fantastică, Sărmanul Dionis se remarcă prin interferența genurilor. 
Alături de narațiune, lirismul dă originalitate operei. 

Exprimarea unor idei abstracte, care sugerează reflexivitatea, ia 
o formă plastică, sugestivă prin utilizarea metaforei. Făcând 
deosebirea între Dumnezeu și om, Ruben îi vorbeşte lui Dan astfel: 
„Dumnezeu e vremea însăși, cu tot cu ce se întâmplă-n ea, dar vremea la 
un loc, asemenea unui izvor a cărui ape se întorc în el însuși, ori 
asemenea roții ce deodată cuprinde toate spiţele, ce se-ntorc vecinic'. 

Dumnezeu devine astfel „vremea”, „asemenea unui izvor”, 
„roată... ce cuprinde toate spiţele, ce se-ntorc vecinic”. 

Pasajele descriptive, înşiruiri de epitete, metafore, comparații 
sau personificări, se remarcă prin imaginaţie. lată o descriere a 

peisajului lunar: „Insulele se înălțau cu scorburi de tămâie și cu prund de 
ambră. Dumbrăvele lor întunecoase de pe maluri se zugrăveau în fundul 
răului, cât părea că din una și aceeași rădăcină un rai se înalţă în lumina 
zorilor altul se adânceşte în fundul apei. Șiruri de cireși scutură grei 
omătul trandafiriu a înflorirei lor bogate, pe care vântul îi grămădește 
în troiene'. 

Multele elemente figurative, imaginile vizuale sau auditive, 
coloristica bogată, tendința spre armonie și spre grandios sunt în 
această proză trăsături ale poetului Eminescu. 

Receptare critică 

„Ca misticii medievali, eroii romantici (în special cei germani) 
caută paradisul pierdut în propria lor ființă, recluziunea deschizând 
perspectivele unei existențe voluptuoase, în mijlocul unor edenuri 
artificiale, create de închipuire”. 

(Eugen Simion, Proza lui Eminescu) 

„Dar nu rigoarea filosofică interesează în monologul lui Dionis, 
ci intensitatea cu care gândirea trăieşte experiența posibilităţilor și a 
limitelor ei. Eroarea sau ambiguitatea gândirii devine astfel element 
constitutiv al structurii epice, într-o nuvelă a cărei acțiune se 
desfășoară în fond în perimetrul gândirii”. (loana Em. Petrescu, 
Eminescu. Modele cosmologice și viziune poetică) 

Fragment semnificativ comentat 

„— Unde să stăm/7 auzi el un glas din centrul de jăratic al cărţii. 

— Alexandru cel Bun! putu el șopti cu glasul apăsat, căci bucuria, 
uimirea îi strângea sufletul și... încet, încet păienjenișul cel ros se lărgi, 
se diajaniză și se prefăcu într-un cer rumenit de apunerea soarelui. El 
era lungit pe o câmpie cosită, fânul clădit mirosea, cerul de înserare era 
deasupră-i albastru, limpede |...] și e19 - el - ce îmbrăcăminte ciudată! O 
rasă de siac, un comanac negru - în mâna lui cartea astrologică. Și ce 
cunoscute-i păreau toate. El nu mai era el. I se părea atât de firesc că s-a 
trezit în această lume”. 

Fragmentul prezintă momentul în care Dionis, cu ajutorul cărții 
de astrologie, devine călugărul Dan, trăind în vremea lui Alexandru cel 
Bun. 

Eroul e atras spre trecut „de o mână” nevăzută. Are loc astfel 
alternanța  prezent-trecut, evaziunea fiind invadată de pasaje 
descriptive. 


Dacă avem în vedere cele două niveluri ale subiectului, viața lui 
Dionis şi existenţa lui Dan, textul prezintă expoziția ultimului nivel. 
Trezirea din somn se face pe o câmpie proaspăt cosită și sub un cer 
„rumenit de apunerea soarelui”. 

Trecerea de la un plan la celălalt se face brusc. După ce se 
trezeşte, călugărul Dan ține în mână aceeaşi carte ca și Dionis. 

Deși „el nu mai era el”, lui Dan schimbarea i se pare firească. 
Toate îi erau „cunoscute”, numai îmbrăcămintea îi era „ciudată”. Deci 
cele două lumi prin care trecea eroul se află doar în sufletul lui. De aici 
firescul că „s-a trezit în această (subl. n.) lume”. (G.A.) 

ION LUCA CARAGIALE 

LA HANUL LUI MÂNJOALĂ 

Context literar. Nuvela a fost publicată în „Gazetasăteanului” din 
februarie 1898 şi reprodusă de autor în volumul Momente și schițe 
1901). 

Specificul speciei. Fiind o nuvelă fantastică, acțiunea este plasată 
a limita dintre natural și supranatural, faptele fiind insolite, stranii, 
enzaționale, iar granițele real-ireal sunt desființate. Timpul este anulat 
i se face migrarea în alte spaţii. Nuvela fantastică cuprinde elemente 
istice şi filosofice. 

În comparaţie cu fantasticul romantic din nuvela lui Mihai 
minescu, la Caragiale se simte viziunea clasică, mai apropiată de cea lui 
Creangă din basmul Povestea lui Harap-Alb. (Florin Manolescu). 

Fantasticul lui Caragiale este mai degrabă miraculosul pe care-l 
om regăsi în nuvelele lui Mircea Eliade. 

Având dimensiuni reduse și prezentând un conflict concentrat, 
extul reuşeşte îmbinarea realului cu magia. Acestora li se adaugă 
ocalizarea întâmplărilor şi prezentarea unor moravuri specifice care 
„au originalitate naraţiunii. 

Titlul indică locul acţiunii, universul particular în care se petrec 
apte ciudate, inexplicabile rațional. 

Tema este relația dintre om şi supranatural. 

Rezumat 

Plecat într-o seară de toamnă spre casa polcovnicului Iordache, 
cu a arui fată trebuia să se logodească, Fănică face un popas la hanul lui 
înjoală. După ce este ospătat de hangiță, cea care conducea acum anul, 
Fănică trece prin mai multe întâmplări stranii, greu de explicat. 


Voind să plece la drum, vremea se înrăutățește brusc. Călătorul 
ăjbâie prin întuneric, ceaţă şi ploaie vreo patru ceasuri constatând poi 
că n-a ajuns decât în spatele hanului. Atras de frumuseţea angiţei, 
Fănică nu mai poate părăsi hanul decât după ce este luat pe us de 
oamenii polcovnicului şi este închis mai multe zile într-un schit. 

Structură - compoziţie. Subiectul evoluează în două registre: cel 
1 realului şi cel al magiei. Întâmplările neobişnuite se petrec la han, are, 
în folclorul românesc, este un loc bântuit de forțe malefice. 

Cititorul este avertizat încă de la început că, după cum spun unii, 
angița „umbla cu farmece”, iar întâmplarea cu hoţii, care au vrut să 
spargă hanul și n-au reușit, este o dovadă. 

Ajuns la han, un loc cunoscut, călătorul nu ia în seamă 
ambiguitatea unor fapte, sedus de mâncarea bună și de vin, dar mai 
ales de sporovăială şi râsul hangiţei, cucoana Marghioala. 

Caracterizarea personajelor. Tipuri și relaţiile dintre ele 

Fănică este personajul-narator. Plecat târziu la drum, flămând, 
„răzbit' de umezeală, el se opreşte instinctiv la han. Odaia plăcută, 
mirosul de mere şi de gutui, senzaţia de căldură, mâncare și cafea, 
ochii „strașnici” ai cucoanei Marghioala, toate îl fac să zăbovească acolo 
două ceasuri și jumătate în loc de o jumătate de ceas. 

Fănică remarcă unele lucruri stranii la han: în primul rând, lipsa 
icoanelor şi cotoiul care scoate „un răcnet”, când călătorul își face cruce, 
dar acceptă sau găsește el însuși explicaţii: „călcasem, se vede. cu 
potcoava cizmii. pe un cotoi bătrân, care era sub masă”. 

Gata de plecare, după popasul la han, Fănică e intrigat de alte 
detalii ciudate, pe care el le consemnează pur și simplu: hangiţa îi ia 
căciula și se uită adânc în ea, iar cotoiul scoate un vaiet. Pe drum el 
întâlnește o căpriţă, pe care o pune în desagă, moment în care calul 
călătorului „se cutremură și dârdâie din toate încheieturile, ca de 
frigurile morţii”. Furtuna care începe imediat devine o explicaţie 
pentru drumul omului prin noapte: „Frigul ud mă pătrundea; simțeam 
că-mi îngheață pulpele și braţele. Mergând cu capul plecat ca să nu 
mă-nece vântul, începui să simt durere la cerbice, la frunte și la tâmple, 
fierbinţeală, și bubuituri în urechi”. Căciula îl strângea „ca o menghină”. 
Are halucinaţii și rătăceşte drumul. Revenit la han, Fănică găseşte în 
prag iedul care îi zăpăcise calul. 

Locul unde se vede așteptat de hangiţă, are aceeași magie: „De 

trei ori am fugit de la el [de la polcovnic, n.n. j înainte de logodnă și 
m-am întors la harl..." Vraja e ruptă prin acțiunea energică a socrului: 

m-au dus legat cobză la un schit în munte: patruzeci de zile post, 
mătănii și molitve”. 

Innuvelă sunt şi două caracterizări succinte ale personajelor (” 
Eram tânăr, curăţel și obraznic, mai mult obraznic decât curățel'; 
„Cocoana Marghioala era frumoasă, voinică și ochioasă, știam."), care 
motivează povestea lor de dragoste. Fănică află, în final, şi o explicaţie 
a întâmplărilor: hangiţa îi făcuse farmece. 

Instanţele comunicării (autor, narator, personaj). Subiectul este 
relatat la persoana I de către Fănică, personajul-narator. Autorul 
suprimă distanţa dintre el şi personaj printr-un fel de „fuziune”, ideile 
şi sentimentele apărând din perspectiva eroului (Tudor Vianu). Părtaș 
la întâmplări, nici cititorul nu poate explica raţional anumite lucruri. 

Particularități stilistice. Principala trăsătură a stilului nuvelei 
este oralitatea: locuţiuni și expresii populare (” la o bătaie bună de 
pușcă”, „ce a făcut, ce a dres”, „li s-a tăiat pofta”, „m-am uitat cu băgare 
de seamă”, „m-a-mpins dracul s-o ciupesc” etc.), frecvenţa interjecţiilor 
şi a exclamațiilor, a vocativelor („hi! la drum!”, „ce pat!... ce perdeluţel!... 
ce pereţi!”), structuri eliptice (” Un sfert de ceas până la hanul lui 
Mânjoală... de-acolea, până-n Popeștii de sus, o postie”), forme lexicale 
populare sau regionale (” opăcit'...matracucă”), forme fonetice 
specifice („pane', polcovnicu'...cocoană”). 

Receptare critică 

„Hanul şi culorile toamnei în reprezentări vizuale cu 
impresionantă difuziune - dar mai ales compunerea prin referinţe 
remarcabile aflate în sistemul semnelor, a unei atmosfere, decid 
calitățile povestirii la hanul lui Mân/oală”. 

(Ion Vlad, Povestirea. Destinul unei structuri epice) 

„Proza lui Caragiale cuprinde două categorii de fantastic: mai 
întâi fantasticul paradoxal, de tip science-fiction, din epoca 
începuturilor și apoi fantasticul propriu-zis, concentrat în volumul 
Schițe nouă, dar şi în cele mai vechi, La hanul lui Mân/oală (1898-1899) 
şi la conac (1900-1901) din volumul Momente. (Florin Manolescu. 
Caragiale și Caragiale. Jocuri cu mai multe strategii) 

Fragment semnificativ comentat 

„Rătăcisem vreo patru ceasuri... 


În câțiva paşi am ajuns la poartă. La odaia cocoanii Marghioala 
lumină și umbre mișcă pe perdea... A avut parte cine știe ce alt drumeţ 
mai înțelept de patul cel curat! Eu oi fi rămas să capăt vreo laviţă lângă 
cuptor. Dar noroc! cum am ciocănit, m-a și auzit. Jupâneasa bătrână a 
alergat să-mi deschiză... Când să intru, mă-mpiedic pe prag de ceva 
moale - iedul... tot a/al era iedul gazdei mele! A intrat și el în odaie și a 
mers să se culce cuminte sub pat. / 

Ce să spui? Stia femeia că mă-ntorc? „| 

Textul prezintă momentul revenirii călătorului la han, după ce 
rătăcise prin întuneric, încercând, zadarnic, să ajungă la socrul său, 
polcovnicul Iordache. 

Narațiunea la persoana I exprimă identitatea dintre narator și 
personajul principal. Altfel spus, personajul are aici un rol dublu: 
narator şi actor. Această ambiguitate dă impresia că povestirea este 
simultană cu întâmplarea (sau istoria), dar de fapt este ulterioară ei, 
aşa cum se vede mai clar la sfârşitul nuvelei. 

— Fragmentul are forma unui monolog, care nu este marcat 
prin semne de punctuație specifice, de aici rezultând dificultatea de a 
observa momentul când personajul devine narator sau naratorul 
personaj. Folosirea timpului prezent („mișcă pe perdea”, „|am]|] noroc”), 
aparentele semne de întrebare din final îl indică pe personajul-actor; 
naratorul „se ascunde” mai degrabă în spatele observațiilor („era iedul 
gazdii mele! A intrat și el în odaie și a mers să se culce cuminte |subl. n.] 
sub pat") şi al formelor verbale de trecut. 

Perspectiva temporală originală din această nuvelă este o 
modalitate de sugerare a straniului, caracteristică a prozei fantastice a 
lui Ion Luca Caragiale. (G.A.) 

MIRCEA ELIADE 

LA ȚIGĂNCI 

Context literar. Nuvela a apărut în 1959 şi face parte din a doua 
etapă de creaţie a scriitorului, cea de după al doilea război mondial, în 
care fantasticul este dominant. În volumele: Nuvele (1963), La ţigănci 
(1963), Pe strada Mantuleasa (1968), în curte la Dionis (1971). 
narațiunea se desfășoară pe mai multe planuri și dezvoltă relaţia 
sacru-profan. 

Specificul speciei. Fiind o nuvelă fantastică, acțiunea este plasată 
la limita dintre natural și supranatural, faptele sunt insolite, stranii, 

senzaţionale, iar granițele real-ireal sunt desființate. Timpul este 
anulat și se face migrarea în alte spaţii. Nuvela fantastică cuprinde 
elemente mistice și filosofice. 

Nuvela are un nucleu mitic proiectat într-o naraţiune, spaţiul 
real fiind infuzat cu elemente fantastice. Mecanismul temporal este 
modificat prin dilatare, comprimare, suspendare etc. 

Titlul nuvelei indică un univers simbolic, mitic, în care pătrunde 
eroul şi în care viața decurge după alte legi. Aceeași sugestie o regăsim 
anterior în titlul nuvelei lui Caragiale la hanul lui Mân/oală. 

Tema o constituie relația sacru-profan. 

Rezumat 

Acţiunea se petrece în București, în perioada interbelică. Eroul 
este Gavrilescu, un modest profesor de pian, care trăieşte o aventură 
neobişnuită. Întorcându-se într-o zi toridă de vară de la lecţiile de pian 
date Otiliei, nepoata doamnei Voitinovici, Gavrilescu intră în discuţie 
cu ceilalți călători din tramvai. Află astfel despre locul numit „la 
ţigănci”, etichetat de unul dintre călători drept „o rușine”. Amintindu-și 
că și-a uitat servieta cu notele muzicale la doamna Voitinovici, 
Gavrilescu coboară din tramvai pentru a se întoarce după ele, dar este 
atras irezistibil de umbra nucilor din grădina țigăncilor. Ajuns la 
bordeiul ţigăncilor, el trece prin ritualuri și experiențe inedite: i se cere 
să aleagă o fată dintre „o țigancă, o grecoaică, o ovreică”, i se face sete, 
e confuz, se loveşte de obiecte neidentificate și se simte înfășurat 
într-o draperie. 

Reușește să iasă din acest spaţiu, încearcă să-și recupereze 
servieta, dar în locul doamnei Voitinovici locuia doamna Georgescu. În 
tramvai, voind să-și plătească biletul, află că banii se schimbaseră de 
un an. Se întoarce acasă şi constată că Elsa, soția sa, crezându-l 
dispărut, plecase în Germania, la familia ei, în urmă cu 12 ani. 

Dezamăgit, Gavrilescu se întoarce la ţigănci. E primit de babă, 
plăteşte şi este îndrumat spre bordei. Se încurcă în numărarea ușilor, 
dar o regăsește pe Hildegard, marea lui dragoste din tinereţe. Fără să 
ştie ce i se întâmplă, „cam obosit’, Gavrilescu trece de la starea de 
veghe la cea de visare. Finalul nuvelei este echivoc. Într-o birjă, 
conduși de același birjar care-l adusese pe el la ţigănci, cei doi se 
îndreaptă spre pădure. Hildegard îi spune: „Toţi visăm (...) Așa începe. 
Ca într-un vis”. 


Structură - compoziție. Nuvela este de o maximă ambiguitate. 
Gavrilescu nu distinge cele două planuri temporale, lăsându-se 
dominat de aparenţe, până la sfârşit. Cele 8 episoade ale subiectului 
sunt intrări şi ieşiri simetrice ale personajului dintr-o existență în alta: 
real (I), ireal (II, III, IV), real (V, VI, VII), ireal (VIII). 

Cadrul real prezintă Bucureştiul obişnuit, cotidian, în timp ce 
spaţiul ireal e reprezentat de misteriosul bordei al ţigăncilor. 

Instanţele comunicării (autor, narator, personaj). Mircea Eliade 
şi-a conceput personajul ca prototip al omului obscur și ratat. 
Naratorul însă nu-și permite nicio intervenţie subiectivă în text, între 
el şi personajul Gavrilescu fiind o deplină sincronizare. El dă impresia 
că ştie despre întâmplările prin care trece eroul tot atât cât știe eroul 
însuşi. 

La rândul său, cititorul participă afectiv la faptele narate numai 
în măsura în care naratorul reuşeşte să-i incite curiozitatea prin 
abilitatea cu care povesteşte. 

Caracterizarea personajelor. Tipuri şi relaţiile dintre ele 

Modestul profesor de pian. Gavrilescu -, este un idealist. „Sunt 
artist”, spune el. „Trăiesc pentru suflet”. El recunoaşte că şi-a ratat 
existența, nu numai profesional (dă lecţii de pian prost plătite), dar și 
afectiv (ca student în Germania, deşi o iubise pe Hildegard, renunțase 
la ea în favoarea Elsei, cu care se căsătorise). 

În momentul în care ajunge la grădina ţigăncilor - spaţiu sacru 
eroul începe o recuperare afectivă a timpului pierdut. Îşi reaminteşte 
de Hildegard, iubirea vieții lui. Destăinuirile îi sunt însă ironizate de 
cele trei fete, care îl supun unor probe iniţiatice. Eşuează de fiecare 
dată, greşind identitatea fetelor. Străbate, ca într-un labirint, odăi 
nesfârşite. 

leșit din spaţiul țigăncilor, eroul nu se mai adaptează la realitate. 
Constată uluit că totul se schimbase. În casa lui se mutaseră alți 
locatari, iar el însuși dispăruse - de mai bine de 12 ani. Elsa se 
repatriase. 

Gavrilescu revine de bunăvoie la ţigănci, în spaţiul unde totul 
rămăsese neschimbat. O regăsește pe Hidegard, rămasă tot tânără, îi 
spune aceleași cuvinte ca odinioară şi, conduși de birjar, ei se 
îndreaptă spre eternitate. Recuperarea iubirii ca act total înseamnă 
triumful asupra sorții. 


Hildegard, reîntinerită, întruchipare a idealului erotic pentru 
Gavrilescu, este dovada ireversibilității timpului. 

Particularități stilistice. Fiind o alegorie despre trecerea spre 
moarte, nuvela abundă în simboluri care delimitează cele două planuri. 
Realul este sugerat de: căldură, zgomotul tramvaiului, discuția despre 
colonelul Lawrence etc. Spaţiul de dincolo, irealul, este locul iniţierii: 
baba de la intrare este Cerberul, fetele care dansează în jurul lui 
Gavrilescu sunt Ursitoarele, birjarul - luntraşul Charon. Drumul prin 
labirintul bordeiului, repetarea obsedantă a cifrei trei, senzația de 
visare prin care trece eroul sunt alte modalități prin care autorul vrea 
să-l convingă pe cititor să accepte straniul, neobișnuitul, nu ca pe o altă 
lume, ci drept o dimensiune a lumii reale. 

Receptare critică 

„În fantastic cele două ordini de lucruri se întrepătrund. Putem 
da de exemplu la ţigănci... în care ne lovim de numeroase comportări 
aberante ale spațiului sau timpului, de absurdități din punctul de 
vedere al legilor fizicii, dar nu ni se oferă nicio indicație în privința 
cauzelor”. 

(Nicolae Manolescu, Julien Green și stră-mătușa mea) 

„Literatura bună este aceea care pune pe cititor în situaţia de a 
descoperi un fapt esențial: dimensiunea spiritului. [...] La ţigănci, Pe 
strada Mantuleasa. Noaptea de Sânziene, în curte la Dionis sunt pline de 
relații epifanice, au un substrat mitic fără a fi copleșit de erudiție 
mitologică”. 

(Eugen Simion, Sfidarea retoricii) 

Fragment semnificativ comentat 

„— încotro, domnişoară? întrebă birjarul. Și cum să vă duc? La 
pas sau mai repejor. 

— la-o spre pădure, pe drumul ăl mai lung, spuse fata. Și mână 
încet. Nu ne grăbim... 

— Hei, tinereţe!... făcu birjarul fluierând ușor calul. 

Îi ţinea mâna prinsă în mâinile ei, dar se rezemase cu capul de 
pernă, cu ochii pe cer. Gavrilescu o privea adânc, concentrat. 

— Hildegard, începu el târziu. Se întâmplă ceva cu mine, și nu știu 
bine ce. Dacă nu te-aș fi auzit vorbind cu birjarul, aș crede că visez... 

Fata întoarse capul spre el și-i zâmbi. 

— Toţi visăm, spuse. Așa începe! Ca într-un vis..." 


Sfârşitul nuvelei este episodul VIII al acţiunii. Revenit la ţigănci, 
Gavrilescu își regăseşte iubita din tinereţe, pe Hildegard, şi împreună, 
conduși de un birjar, mesager al morţii, pornesc spre pădure. 

Finalul este încărcat de lirism. Cei doi refac, simbolic, imaginea 
cuplului primar. Hildegard este ghidul bărbatului spre moarte. Ea 
indică birjarului, un fel de luntraş Charon, drumul („ia-o spre pădure, 
pe drumul ăl mai lung...”) şi tot ea are inițiativa reluării gesturilor 
tinereţii („ÎL ţinea mâna prinsă în mâinile ei”). 

Eroul descoperă, la sfârșit, timpul pierdut într-o alegorică 
reprezentare a eternei reîntoarceri. 

Replica finală sugerează că visul e o formă intermediară între 
real și ireal, între profan și sacru. Visul este pentru Gavrilescu singura 
posibilitate de împlinire spirituală. Regăsirea iubirii şi a tinereţii e o 
altă stare pentru Gavrilescu: „Se întâmplă ceva cu mine și nu știu bine ce. 
Dacă nu te-aș fi auzit vorbind cu birjarul, aș crede că visez..." 

Replica lui Hildegard consideră visul o formă ambiguă a 
realului. 

(G.A.) * 

NOPȚI LA SERAMPORE 

Context literar. Nuvela a apărut în 1940, într-un volum cu 
Secretul doctorului Honigherger, cartea având acest ultim titlu. Ca şi 
alte texte inspirate de spiritualitatea orientală (Isabel și apele 
diavolului, Maitreyi), Nopți la Serampore relatează o experiență 
personală. 

Specificul speciei Fiind o nuvelă fantastică, acțiunea este plasată 
la limita dintre natural și supranatural, faptele fiind insolite, stranii, 
senzaţionale, iar granițele real-ireal sunt desființate. Timpul este 
anulat și se face migrarea în alte spaţii. Nuvela fantastică cuprinde 
elemente mistice şi filosofice. 

Amestecul de real și fantastic conferă caracterul confuz al 
întâmplărilor. Relatarea se face la persoana I, care configurează un 
spaţiu pitoresc și exotic. 

Titlul indică timpul şi locul întâmplărilor, Serampore fiind 
numele unei localităţi din apropierea Calcuttei (India). 

Tema o constituie relația sacru - profan. 

Rezumat 

Aflat la Calcutta, în timpul studiilor, povestitorul împreună cu 

doi prieteni, Bogdanof și Van Manen, descoperă universul indian. 
Într-o seară Van Manen îi invită la Serampore, unde un prieten de-ai 
lui, Budge, îşi avea bungaloul (locuinţă de lemn sau din împletitură de 
trestie, înconjurată de verande, fără etaj). Cei trei pleacă din Calcutta 
cu un automobil, îndată după căderea serii. Bungaloul lui Budge se afla 
la câteva mile de Serampore, într-o regiune împădurită. 

Într-una din conversațiile din casa lui Budge, gazda stârneşte 
curiozitatea celorlalți afirmând că l-a zărit noaptea, la marginea 
pădurii, pe Suren Bose, unul dintre profesorii din Calcutta, cunoscut 
pentru intransigența sa. Profesorul era un inițiat în practicile şcolii 
tantra, o școală „ocultă”, despre care circulau numeroase legende, mai 
ales în India. Ulterior, întrebat de către povestitor, profesorul neagă că 
s-ar fi aflat la Serampore. Într-una din seri însă, mergând din nou cu 
mașina spre casa lui Budge, cei trei îl văd pe Bose mergând spre 
pădure. După miezul nopții, prietenii pornesc spre Calcutta. La un 
moment dat, cei trei au impresia că străbat locuri necunoscute, deşi 
nefiind un alt drum, nu se puteau rătăci. Cu toții aud un țipăt înfiorător 
de femeie şi șoferul oprește brusc mașina. Toţi sar din mașină, afară de 
şofer, şi se îndreptă spre direcția de unde se auziră din nou strigăte de 
ajutor. Aleargă zadarnic, nu zăresc nicăieri nicio ființă omenească, 
nicio urmă de luptă. Crezând că au halucinaţii, călătorii revin în şosea, 
dar nu mai regăsesc maşina. 

Pentru că li s-a părut că zăresc o lumină, cei trei se afundă, din 
nou, în junglă. În cele din urmă ei ajung la câteva focuri părăsite și o 
casă, unde îi întâmpină un bărbat între două vârste. 

Van Manen începe să-i povestească bărbatului despre drama din 
pădure, bănuind că femeia fusese omorâtă. Din gemetele și cuvintele 
neclare ale bărbatului bănuiesc că era vorba chiar despre fata lui. 
Nemaiputând să mai ceară găzduire, cei trei, sleiți de puteri se întorc la 
casa din Serampore. A doua zi dimineață, Budge le spuse că nicăieri în 
împrejurime nu există nicio casă în junglă, ba chiar niciunul dintre 
servitori nu-i văzuse pe cei trei părăsind casa în noaptea dinainte. Ei 
află, în schimb, că întâmplările la care au asistat s-au petrecut 
într-adevăr, dar cam cu o sută cincizeci de ani în urmă. 

Peste câteva luni, povestitorul întâlneşte într-o mănăstire din 
Himalaya un tânăr practicant tantra. Încercând să-i explice misterioasa 
întâmplare, acesta este convins că ei au fost absorbiți într-o „zonă 

sacră”, creată de ritualul oficiat în pădure de Suren Bose. Ei au pătruns 
astfel în alt spaţiu și în alt timp. Povestitorul înțelege însă că astfel n-au 
fost explicate toate detaliile. Asistând la acea întâmplare veche ei n-au 
retrăit-o pur şi simplu, ci au modificat-o, dialogând cu stăpânul casei şi 
cu servitorul. 

O altă explicaţie o dă naratorului, în final, Swami Shivananda. El 
consideră că între realitate şi iluzie nu e nicio deosebire. Ceea ce 
povestitorului i se pare a fi o călătorie în timp, din perspectiva lui 
Shivananda este o anulare a diferenţei dintre prezent și trecut. 

Structură - compoziție. Nuvela are 9 capitole, repartizate astfel: 
capitolele 1 - 3 sunt expozitive, pregătitoare; cititorul este introdus 
treptat în atmosfera indică; capitolul 4 - 6 cuprind nararea unei 
întâmplări senzaţionale, al cărei punct culminant este capitolul 5; 
capitolele 7 - 9 conțin explicaţii (date de Budge, Chatterji și Swami 
Shivananda). 

Evoluând în cele două planuri, real şi imaginar, nuvela este 
alcătuită din două nuclee epice distincte: unul este cel al serilor 
petrecute la Serampore, celălalt - al aventurii propriu-zise. Construcţia 
nuvelei dă impresia unui scenariu inițiatic, în care ieşirea din timp în 
spațiu arată cum europeanul poate cunoaște direct, concret, 
mentalitatea orientală. 

Instanţele comunicării (autor, narator, personaj). Nuvela se 
integrează în literatura „autenticității. Van Manen, Bogdanof sau 
Swami Shivananda sunt amintiți în memoriile scriitorului, de unde au 
devenit eroi literari. 

Naratorul este, în schimb, un alter-ego al autorului, aflat atunci 
la Calcutta, ca student. Prin multele detalii autobiografice introduse în 
text, el are rolul de a-l convinge pe cititor că întâmplările sunt reale. 
Naratorul nu este însă numai un personaj, participant la acțiune, ci şi 
un martor la un eveniment din alt timp. 

Povestitorul - personaj și martor, relatând la persoana I, este o 
ipostază modernă în proza românească, pe care o vom regăsi și în 
Hanul Ancuţei de M. Sadoveanu. 

Caracterizarea personajelor. Tipuri şi relaţiile dintre ele 

Cei trei - povestitorul, Van Manen și Bogdanofalcătuiesc, de fapt, 
un personaj colectiv, care în desfășurarea acțiunii trece prin aceleaşi 
întâmplări și reacționează la fel. Ei sunt prezentaţi în primul capitol al 

nuvelei. 

Rusul Bogdanof era „un orientalist celebru”, profesor de persană 
şi „colaborator al celor mai renumite publicaţii”, cu „repulsie” însă față 
de hinduși. 

Dimpotrivă, olandezul Van Manen iubea lumea indiană, studiase 
tibetana, şi manifesta preocupări pentru „lucrurile oculte”. 

Povestitorul... un foarte tânăr învățăcel” se împrieteneşte cu cei 
doi şi ei devin tovarăși de nedespărţit. Van Manen ajunge lider al 
grupului prin vârstă... pentru că trăise o viață bogată” şi cunoştea India. 
Bogdanof preia însă acest rol, în timpul enigmaticei întâmplări din 
pădure [ieşirea din timp); el, care nu agrea această lume indiană. 

La conducerea grupului trece uneori Budge, gazda lor din 
Serampore, cel care reprezintă rațiunea și care încearcă o posibilă 
explicație practică a evenimentelor (halucinație, iluzie sau vis). 

Spre finalul nuvelei, povestitorul însuși încearcă să-l ajute pe 
cititor să înțeleagă ce s-a întâmplat, deși recunoaște că niciuna dintre 
explicații nu era mulțumitoare. El este însă sigur de un lucru: toate 
s-au întâmplat pentru că se apropiaseră prea mult de locul unde Suren 
Bose îndeplinise, în noaptea aceea „un ritual secret”. Ce! care dă o altă 
interpretare faptelor este Swami Shivanan. El îi explică rolul iluziei 
într-o lume în care niciun lucru și niciun eveniment „nu e consistent” şi 
îl face să trăiască din nou „coșmarul' iubirii din timp, ajungând în 
aceeași pădure şi văzând aceeaşi casă. 

Europeanul modern, povestitorul, descoperă astfel că există un 
univers unde oricine, „stăpân pe anumite forțe” poate face orice, dar 
într-un „joc de aparenţă”. 

Particularități stilistice. Plasarea acțiunii în India, un spaţiu 
exotic, este „autentificată” prin detalii. Se indică denumiri geografice: 
Calcutta, Gangele, golful bengalic, Chiptur Hoogly, Titagarh, Java etc.; se 
vorbeşte despre dhoti (veșmânt tradiţional), religia shivaistă, tantra, 
Societatea teozofică, Societatea asiatică din Bengal, budhism, Marele 
Șarpe etc., se indică termeni în sanscrită sau în bengaleză; pădurile au: 
arbori de eucalipt, palmieri, lotuși, cocotieri ş.a.m.d. 

Aceşti termeni nu sunt, de altfel, numeroși și sunt folosiți cu 
multă discreţie, pentru că interesul scriitorului nu este pentru exotism, 
ci pentru senzaţional. Textul conține și asemenea „mărci”, care pot 
sugera incertitudinea, confuzia, echivocul: Juna plină”, visul meu”, 

bărbatul vorbea o bengaleză destul de stranie”, o ușoară ameţeală”, 
stranie oboseală”, impresie uluitoare”, nedumerirea tovarășilor mei”... 
întâmplarea aceasta extraordinară”. 

Receptare critică 

„Structura de bază a literaturii [lui Eliade, n.n.] este arhetipală, 
mitică, orală, folclorică”. 

(Adrian Marino, Hermeneutica lui Mircea Eliade) 

„Tehnica arhitecturii povestirii este la Mircea Eliade aceea a 
acumulărilor şi reinterpretărilor seriale, o tehnică a reluării în ultimă 
instanţă, echivalentă de fapt cu o concentrare finală a simbolurilor”. 
(Marian Papahagi, Eros și utopie) 

Fragment semnificativ comentat 

„Serampore se află la vreo 15 mile la miazănoapte de oraș, așezat 
pe malul drept al lui Hoogly, râul care unește Gangele de golful bengalic. 
Titagarh se află pe celălalt mal. Șosele bune, una plecând din Howrah, 
cea/altă din Chitpw; leagă Calcutta de cele două așezări străvechi, 
astăzi în bună parte dispărute. Budge, prietenul lui Van Manen, își avea 
bungaloul câteva mile la apus de Serampore, într-o regiune încă 
împădurită. 

Era o clădire veche, de mai multe ori reparată, dar cu neputinţă 
de păstrat întreagă în clima bengalică și atât de aproape de junglă”. 

Este o descriere în care este prezentat locul acțiunii şi în care cei 
trei prieteni vor trăi o experienţă bizară. 

Pentru că unul dintre ei, Van Manen, avea un prieten, pe Budge, 
care își avea bungaloul la Serampore, ei pleacă într-o seară cu un 
automobil spre locuința acestuia. 

Descrierea, aproape geografică, întrerupe narațiunea 
propriu-zisă. Denumirile (râul Hoogly, Gangele, Howrah, Chitpur, 
Calcutta, golful bengalic), exactitatea detaliilor (” Serampore se află la 
vreo 15 mile la miazănoapte de oraș”, șosele bune” etc.) motivează 
încadrarea acestei proze în literatura „autenticității”, a faptului concret. 
De altfel, în persoana povestitorului poate fi recunoscut Eliade însuși, 
aflat pe atunci ca student la Calcutta. Prietenii săi sunt evocaţi de el în 
Memorii 

Fragmentul are o valoare explicativă. Cititorul este pregătit, 
treptat, familiarizat cu atmosfera Indiei. (G.A.) 

NUVELA PSIHOLOGICĂ 


ION LUCA CARAGIALE 

ÎN VREME DE RĂZBOI 

Context literar. Textul a apărut în 1898 şi, alături de nuvelele o 
făclie de Paște, Păcat şi de drama Năpasta, ilustrează universul tragic 
din opera scriitorului. Ca atmosferă, nuvela lui Caragiale poate fi 
comparată cu nuvelele lui Slavici Moara cu noroc şi Comoara sau cu 
Hagi Tudose a lui Delavrancea, creaţii care se axează pe problema 
dezumanizării. 

Specificul speciei. Fiind o nuvelă psihologică, subiectul este 
inspirat din actualitatea imediată și se analizează evenimentele 
dramatice care influențează viața individului. Conflictul vizează 
situația socială a personajului, dar şi nivelul său existenţial sau 
sentimental, evidențiindu-se complexitatea sufletească a oamenilor 
obișnuiți (ţărani, hangii, târgovețţi etc.). 

Printre temele specifice analizate în nuvela psihologică se află: 
frica, obsesia, alienarea, erosul. 

În legătură cu această nuvelă s-a remarcat, în primul rând, 
caracterul ei naturalist. Altfel, textul are o structură clasică. 
Degradarea umană este un proces complex pe care scriitorul îl 
analizează în cauzele și efectele sale. În al doilea rând, aşa cum observa 
George Călinescu, autorul își arată interesul pentru patologic şi social, 
de unde decurge și preocuparea pentru metodele exacte. 

Titlul nuvelei nu face trimitere la un anumit eveniment istoric 
(se aminteşte vag despre Războiul de Independenţă), cât mai ales la o 
anumită stare confuză, greu de controlat, care are repercusiuni asupra 
conștiinței personajului principal, Stavrache. 

Tema o reprezintă evoluția obsesiei de înavuţire de la criza de 
conștiință până la nebunie. 

Rezumat 

După doi ani de hoţii, o ceată de tâlhari este prinsă. Popa lancu 
din Podeni vine la fratele său, cârciumarul Stavrache, și se confesează: 
el este căpetenia tâlharilor, pentru moment a scăpat, dar se teme că va 
fi prins. Pentru că la han soseşte o trupă de militari aflați în drum spre 
Dunăre, hangiul își strecoară fratele printre „volintirt” spre a i se 
pierde urma. 

După un timp cârciumarul primește o scrisoare de la fratele său, 
prin care era informat despre actele lui de eroism. Apoi, o altă 

scrisoare, „cu slovă străină”, îl anunţă că fratele său a murit eroic. Ca 
urmare, Stavrache face demersurile necesare pentru a moșteni averea 
celui dispărut. Avocatul îl previne că numai popa ar putea să-i ceară 
restituirea averii. 

Din acest moment, Stavrache începe să fie chinuit de gândul că 
fratele său s-ar putea întoarce. Începe să aibă coşmaruri. Figura 
fratelui îi apare de două ori, în vis: o dată îmbrăcat în haine de ocnaș, 
altă dată în haine militare, venit să-i ceară bani. A treia oară, întâlnirea 
dintre cei doi frați este reală. lancu Georgescu (așa se numea acum 
fugarul) vine însoțit de un camarad să-i ceară lui Stavrache bani, 
pentru că delapidase banii regimentului. Ajuns în pragul nebuniei, 
cârciumarul vrea să-și omoare fratele, dar este imobilizat. 

În final, autorul notează semnele nebuniei hangiului: „Stavrache 
fi scuipa” şi „începu să cânte popește'. 

Structură - compoziție. Nuvela este împărțită în trei capitole, 
fiecare astfel alcătuit încât să poată constitui o povestire de sine 
stătătoare. Primul capitol cuprinde expoziția şi intriga. La sfatul lui 
Stavrache, apărător al valorilor morale tradiționale, fratele decăzut 
trebuie să dispară: „Să piei, să te îneci!”. În al doilea capitol, are loc 
prezentarea coşmarurilor lui Stavrache, care constituie desfășurarea 
acţiunii. Chinuitoarea întrebare care îl macină... o veni, n-o veni”. arată 
o regresiune a principiilor sale morale. În capitolul al treilea se 
precizează punctul culminant şi deznodământul, confruntarea celor doi 
frați devenind reală și ducând la declanșarea nebuniei hangiului. 

Caracterizarea personajului 

La începutul nuvelei, Stavrache este „foarte mulțumit: om cu 
dare de mână”. Pentru a-l scăpa pe fratele său, cârciumarul găsește o 
soluție ingenioasă. După plecarea acestuia pe front Stavrache trece 
însă prin stări contradictorii: „Cine ar fi văzut figura lui neică 
Stavrache... ar fi rămas în mirare pricepând bine că în sufletul fratelui 
mai mare nu se petrecea nimic analog cu bucuria la citirea veștilor 
despre succesul de bravură al răspopitului'. 

Perspectiva de a intra în stăpânirea averii fratelui îi dă lui 
Stavrache coşmaruri. Obsesia devine continuă, incertitudinea îi tulbură 
minţile, realul și irealul se amestecă, iar crizele de conștiință se 
transformă într-o aşteptare înfrigurată. Venirea reală a fratelui, în final, 
după două apariţii care îi dau „friguri”, îl găseşte pe cârciumar epuizat 

nervos, la limita rezistenței psihice. Când lancu îi cere bani, hangiul 
crede că trăieşte din nou o halucinație. Psihicul îi cedează și coșmarul 
se transformă în nebunie. 

Particularităţi stilistice. Nuvela are un caracter scenic. 
Narațiunea e întreruptă de dialog. Replicile sunt scurte, se insistă pe 
descrierea gesturilor şi a detaliilor semnificative. Trecerea de la 
vorbirea directă la cea indirectă permite introspecția psihologică 
profundă. Utilizarea frecventă a verbelor sugerează gradarea dinamică 
a acțiunii spre deznodământ. 

Receptare critică 

„lată, de pildă. În vreme de război. Caragiale introduce acum un 
element psihic pe care îl va trata şi separat: percepţia obscură a 
nevăzutului, presimţirea”. 

(George Călinescu, Istoria literaturii române de la origini până în 
prezent) 

„În nuvela în vreme de război, scriitorul ne înfățișează meditaţia 
solitară a hangiului...” 

(Tudor Vianu, Arta prozatorilor români) 

Fragment semnificativ comentat 

„Dar... întrebă distras d. Stavrache, ce s-o mai fi făcut cu tâlharii 
prinși astă-vară? 

Tâlharii fuseseră osândiţi la diferite pedepse și desigur acum erau 
și așezați la locurile de muncă. 

«Care va să zică, clipi gândul hangiului, nici vorbă n-a fost la 
judecată despre popa, despre capul și gazda tâlharilor Aoleu! ce mai 
judecători! 

„Dar o să-ndrăznească să se mai întoarcă? 

„Dar dacă îndrăznește și se-ntoarce?... Atunci, ce-i de făcut? 

„.„Da! dar sergentul se poate întoarce; popa, ba! 

„Dar dacă-i vine așa o nebuneală sergentului să spuie că el e 
stăpânul averii, întâmp/e-se orice s-o-ntâmpla! că odată a purtat barbă 
și plete... 

„Da, dar atunci procurorul îl rade și-l tunde de-a binele... O 
veni. ... n-0 veni?...» „W 

Succesiunea de întrebări și răspunsuri indică neliniştea 
hangiului la aflarea veştii că fratele său, plecat voluntar pe front pentru 
a scăpa de pedeapsă, se poate întoarce. 


Monologul arată dedublarea lui Stavrache, care detaliază fiecare 
ipoteză a revenirii fugarului. Fratele se poate întoarce numai ca 
sergent, pentru că, altfel, ca popa lancu, ar fi fost prins și judecat. Ca 
sergent, el nu poate intra însă în posesia averii decât dacă spune că 
odată a fost popa lancu. 

La nive! lexical, succesiunea de conjuncţii adversative - dar 
marchează frământarea cârciumarului. 

În aceste gânduri chinuitoare se află sursa obsesiilor ulterioare 
ale lui Stavrache. (G.A.) 

IOAN SLAVICI 

MOARA CU NOROC 

Context literar. Alături de alte nuvele - Popa Tanda, Pădureanca, 
La crucea din sat, Gura satului - Moara cu noroc a fost inclusă în 
volumul Novele din popor (1881). Aceste scrieri se impun prin 
autenticitatea viziunii artistice asupra satului transilvănean. Prin 
proza sa, loan Slavici este, așa cum îl considera Titu Maiorescu, unul 
dintre creatorii direcției populare şi realiste la noi. 

Specificul speciei. Fiind o nuvelă psihologică, subiectul este 
inspirat din actualitatea imediată și se analizează evenimentele 
dramatice care influențează viața individului. Conflictul vizează 
situația socială a personajului, dar şi nivelul său existenţial sau 
sentimental, evidențiindu-se complexitatea sufletelor simple (țărani, 
hangii, târgoveţi etc.). 

Printre temele specifice analizate în nuvela psihologică se află: 
frica, obsesia, alienarea, erosul. 

Caracterizată de George Călinescu drept o nuvelă solidă „cu 
subiect de roman”, Moara cu noroc este un text în care viziunea este 
realistă, obiectivă și în care se acordă o mare importanţă analizei 
psihologice. 

Titlul. Denumirea Moara cu noroc indică locul acţiunii. În același 
timp, numele hanului sugerează șansa de îmbogăţire a lui Ghiţă. 

În Moara cu noroc, temele sunt următoarele: dezumanizarea 
omului, provocată de obsesia banului, de dorinţa de înavuţire, căreia i 
se adaugă tema puterii și tema (sau, mai bine spus, supratema) 
destinului. 

Rezumat 

Nemulțumit de starea lui socială, cizmarul Ghiţă, dintr-un târg 


1 


transilvănean se hotărăște să ia în arendă hanul Moara cu noroc, fără a 
ține seama de vorbele bătrânei, mama Anei. 

La Moara cu noroc apare Lică Sămădăul, puternicul acelor 
locuri. 

Ghiţă înțelege că anii cât va sta la Moara cu noroc depind de Lică. 
Ideea de a strânge bani pe seama Sămădăului îl ispiteşte. E gata să-și 
pună capul în primejdie un an, doi, pentru a se îmbogăți. Lică îl 
amestecă în afacerile sale încurcate, și Ghiță se înstrăinează treptat de 
familie, dar în primul rând de soţia lui, Ana. 

Adus ca martor în procesul Sămădăului, care era bănuit că 
tâlhărise împreună cu tovarășii săi un arendaș și omorâse o femeie şi 
pe copilul ei, Ghiță depune mărturie falsă. 

Având o tresărire de orgoliu mai târziu, Ghiță îi promite 
jandarmului Pintea că i-l va da pe Lică în mână. Hotărându-se să plece 
la Ineu după Pintea, Ghiţă îl lasă la han pe Lică, folosind-o pe Ana ca 
momeală. Apoi se întoarce la Moara cu noroc şi o ucide pe Ana. 

Din ordinul lui Lică, Râuț îl omoară pe Ghiţă și îi dă foc Morii. 
Pentru a nu fi prins de Pintea, Lică se sinucide sfărmându-și capul de 
un stejar. 

Structură - compoziţie. Nuvela are 17 capitole în care acțiunea 
evoluează gradat. Câteva nuclee epice, unele chiar senzaţionale 
(uciderea femeii, moartea lui Lică etc.), apar fireşti în desfășurarea 
subiectului. El atinge un punct maxim în capitolul XVI, în care, de fapt, 
se produce deznodământul, dramatic. Capitolul XVII este o simplă 
concluzie, pe care o rostește bătrâna: „Simțeam eu că nu are să iasă 
bine; dar așa le-a fost data”. Epilogul încheie acțiunea, așa cum, în 
prolog, tot vorbele bătrânei o deschisese. 

Prologul este partea de început a unei opere literare. În el se 
anunţă tema operei şi se introduc termenii conflictului. El poate apărea 
ca un monolog al autorului sau - cum se întâmplă în Moara cu noroc - 
ca dialog între personaje. 

Epilogul este partea finală a unei opere literare și el are un 
caracter conclusiv. 

Prologul și epilogul nu sunt obligatorii în structura unei opere. 
Faptul că în Moara cu noroc ele sunt constituite, în principal, de 
vorbele bătrânei, un personaj secundar, duce la identificarea ei cu 
vocea autorului. 


O astfel de structură amplă, cu prolog, epilog, subiect, în care se 
pot identifica momentele acțiunii, duce la concluzia că Moara cu noroc 
poate fi considerat chiar un microroman. 

Instanţele comunicării (autor, narator, personaj). Slavici este un 
moralist. Observator atent al realităţii, el își lasă personajele să 
evolueze de la sine, potrivit cu destinul fiecăruia. Acţiunile eroilor sunt 
bine motivate, scriitorul preferând personaje „puternice”, capabile 
să-şi stăpânească defectele. Narațiunea este la persoana a III-a. Deşi 
narator clasic obiectiv, nepărtinitor cu personajele, uneori el 
împrumută vocea eroilor. La începutul şi la sfârșitul nuvelei, cuvintele 
bătrânei sunt cuvintele naratorului. La Slavici se vede o modalitate 
avansată de aplicare a metodei realiste în crearea personajului. Acesta 
este pus să acționeze sub ochii cititorului, evoluând, transformându-se 
sub presiunea întâmplărilor vieții. 

Caracterizarea personajelor. Tipuri şi relaţiile dintre ele 

Personajele lui Slavici sunt creații complexe, dar verosimile, 
pentru că ele se schimbă, evoluează în fața noastră. În nuvelă sunt 
folosite multe tipuri de caracterizare. Intervenind direct, naratorul 
schițează portretul fizic al eroilor, dar ei se definesc mai bine prin 
portretul moral, realizat indirect, prin comportamentul sau modul lor 
de a acționa. De asemenea, tot o modalitate indirectă de caracterizare 
o reprezintă atitudinea altor personaje față de un erou, evidenţiată 
prin monolog sau prin introspecție. Tot o metodă de prezentare este 
antiteza inițială, contrastul moral dintre Ghiţă şi Lică, prefigurează 
două caractere puternice, care devin în timp complementare, pe 
măsură ce cârciumarul ajunge aliatul Sămădăului. 

Tragismul întâmplărilor din Moara cu noroc se poate explica 
atât prin caracterul slab al lui Ghiţă, protagonistul nuvelei, cât și prin 
încălcarea unor legi morale şi lipsa de statornicie. 

Renunţând la meseria lui şi ajungând la Moara cu noroc, Ghiță 
trăieşte iluzia îmbogățţirii rapide. Apariţia lui Lică îl înspăimântă (e 
„răcit în toi trupul”, îl cuprind „gânduri negre”), dar e fascinat de 
puterea lui. Ghiță ajunge repede o victimă. îi pare rău că are nevastă şi 
copii, intuieşte primejdia şi ar vrea să plece. Îl cuprinde însă un fel de 
inerție: „Ar trebui să mă silească cineva, să mă împingă”. 

Caracterul lui Ghiță se schimbă treptat, deoarece Lică îi 
exploatează cu, abilitate slăbiciunea pentru bani. Copleșit de 

sentimentul culpabilităţii, el se înstrăinează de familie. 

Unul dintre comentatorii operei lui Slavici apreciază că, pe de o 
parte, Ghiță e legat de familia sa, a cărei răspundere o poartă, iar, pe de 
altă parte, el e dependent de opinia publică, în fața căreia trebuie să 
apară ca un om onest: la Slavici, relația individ - colectivitate reprezintă 
cel mai important factor pentru menţinerea coerenţei interioare a 
individului. [|...] Distanţa său ruperea de această ambianţă dală, 
supraveghetoare, apare mai totdeauna la Slavici ca premisă necesară a 
destrămării sufletești. „(Magdalena Popescu) 

Depunând mărturie falsă în procesul Sămădăului, Ghiţă devine 
complice la crimă, și degradarea sa morală este completă. 

Deși stăpânit de frică, el se decide în cele din urmă să-l predea 
pe Lică jandarmului Pintea. Când observă că planul i-a fost zădărnicit, 
pentru că Ana nu vrea să plece la Ineu cu bătrâna și copiii, nefiind 
singur deci pentru a acționa, Ghiță înțelege că nimic nu se poate 
schimba, ca o fatalitate: „se vede că acesta e norocul meu, și dac-ar fi 
nenorocirea mea. Cine poate să scape de soarta ce-i scrisă"! Poate că e 
mai bine așa!" 

Omorât de unul dintre oamenii lui Lică, după ce el însuși, din 
gelozie, îi luase viața Anei, Ghiţă încheie un destin tragic, dar viabil din 
punct de vedere epic. 

Arta cu care scriitorul surprinde evoluţia lui Ghiţă, frământările 
determinate de propriile-i slăbiciuni, amestecul de duritate şi de 
afecțiune sunt - pentru acea vreme - noutăți în prezentarea 
personajului literar. 

Autorul nu impune protagonistului un comportament anume. 
Ghiţă acționează liber, aşa cum crede el, se frământă, greșeşte și 
suportă urmările deciziilor sale bune sau rele. 

Conform metodei realiste, Slavici ilustrează condiţionarea 
eroului de către un mediu favorabil sau ostil. Caracterul omului se 
schimbă însă nu numai sub influenţa societăţii, a întâmplărilor vieții, ci 
a unor predispoziții psihice până atunci latente. De aceea Ghiță nu 
poate fi încadrat de la început într-o structură sufletească sau 
comportamentală. El evoluează şi se transformă odată cu înaintarea 
subiectului. 

Orgolios din fire, obişnuit să hotărască el pentru familia sa, 
Ghiță nu ia în seamă nici avertismentele din vorbele bătrânei, nici alte 

amenințări, discrete la început și evidente mai târziu. 

Primejdia se conturează odată cu apariţia lui Lică să mădăul, 
tipul personajului malefic. 

Prezența lui este anticipată printr-un portret generic... Să 
mădăul nu e numai om cu stare, ci mai ales om aspru și neîndurat care 
umblă mereu călare de la turmă la turmă, care știe toate \ înfundăturile, 
cunoaște pe toți oamenii buni și mai ales pe cei răi, de care tremură 
toată lumea... „Sosit la cârciumă. Lică se detașează printr-un portret 
fizic, caracteristic: „... un om ca de treizeci și șase de ani, înalt, uscăţiv și 
supt la față, cu mustaţa lungă, cu ochii mici și verzi şi cu sprâncenele 
dese și împreunate la mijloc”. Lică se prezintă el însuși, într-un portret 
ambiguu: „Multe se zic despre mine, și dintre multe, multe vor fi 
adevărate și multe scornite. |...] Voi fi făcut eu ce voi fi făcut, nu-i vorba, 
dar am făcut așa că orișicine poate să creadă ce-i place, însă nimeni nu 
știe nimic”. 

Caracter hotărât, Lică îi impune lui Ghiţă un „contract” de 
dependenţă: „Eu voiesc să știu totdeauna cine umblă pe drum, cine trece 
pe aici, cine ce zice și cine ce face și voiesc ca nimeni în afară de mine să 
nu știe. Cred că ne-am înţeles". 

O scenă-cheie în precizarea relaţiei dintre Ghiţă şi Lică se 
petrece în capitolul V al nuvelei. Sosit la Moara cu noroc, Lică îi cere lui 
Ghiţă să-l informeze despre trecerea turmelor de porci. Ghiță crede că 
a sosit momentul să fie tratat pe picior de egalitate. Mânios, Sămădăul 
îi cere bani cu camătă. Ghiţă se stăpâneşte, înțelege că denunțându-l își 
pierde banii și atunci cade la învoială propunându-i să-i fie tovarăș, dar 
devenindu-i slugă. 

Fire demonică, Lică ştie cum să-i distrugă personalitatea lui 
Ghiţă. Acesta își pierde încrederea în sine și începe să devină indiferent, 
gândindu-se că a ajuns „mai netrebnic” decât Lică. 

Ana este și ea atrasă în drama de la Moara cu noroc... Tânără și 
frumoasa”, „fragedă și subţirică”, „sprintenă și mlădioasă”, Ana trece de 
la inocenţă la maturitate în timp ce Ghiţă se dezumanizează. Ea simte 
că Ghiță îi ascunde ceva şi bănuindu-l necinstit se îndepărtează de el. 

Având nevoie de protecţie, ca femeie, și vrând să se răzbune pe 
Ghiţă, Ana se simte atrasă de Lică. Căderea în păcatul adulterului este o 
greşeală pe care ea o plăteşte cu viaţa. 

Una dintre reuşitele artei lui Slavici este creaţia de „caractere” 

sau personaje „tipice”. Tipul este o constantă umană care își găseşte o 
întruchipare în literatură. Dacă în literatura clasică, tipuri 
reprezentative erau: avarul, trădătorul, îndrăgostitul, în literatura 
modernă apar tipuri noi: arivistul, aventurierul, maleficul, inadaptatul 
etc. 

Astfel de „caractere” sau personaje „tipice” sunt și în nuvela lui 
loan Slavici, ca o dovadă a artei sale realiste. „Arivistul” Ghiţă şi 
„maleficul” Lică sunt tipuri reprezentative pentru epoca şi spaţiul 
evocat: satul românesc transilvănean la sfârşitful secolului al XIX-lea. 

Pedepsindu-şi eroii pentru faptele lor, printr-un sfârşit tragic, 
scriitorul încheie nuvela prin reafirmarea credinţei în destin. Vorbele 
bătrânei sunt un elogiu adus echilibrului şi înţelepciunii. 

Caracteristică pentru arta personajului la Slavici este şi tehnica 
interiorizării. Personajul este prezentat prin ceea ce face, dar mai ales 
prin ceea ce-l frământă. Portretul fizic este concis, iar cel moral, 
alcătuit din trăsături contradictorii, pozitive şi negative, este dominant. 

Particularităţi stilistice, loan Slavici este un scriitor sobru, 
concis, asemănător în multe privințe cu Liviu Rebreanu. În 
caracterizarea personajelor, el foloseşte adesea monologul interior, 
prin care personajul își analizează propi iiie stări sufletești. Monologul 
interior nu are un interlocutor precizat. lată un exemplu: „«Ei! ce să-mi 
fac?! își zise Ghiţă în cele din urmă?!» Aşa m-a lăsat Dumnezeu! ce să-mi 
fac, dacă e în mine ceva mai tare decât voinţa mea?!" 

Stilul indirect liber este o altă caracteristică a scriitorului. Stilul 
indirect liber înseamnă reproducerea de către autor a unei presupuse 
replici a unui personaj. Prin stilul indirect liber se produce o 
interferență a planurilor narative: „Îi fusese [lui Ghiţă, n.n.] în mai 
multe rânduri vorba pe buze, însă totdeauna își zicea: «Adică de ce folos 
ar fi. dac-ar mai afla-o |Pintea, n.n.| și asta?!» fără acum, când se 
întorcea la Moara cu noroc, își punea în gând, că i-o va spune într-alt 
rând. Într-alt rând. - da! - însă în curând el se încredința că nu poate să 
i-o spună, și cu atât mai mult se încredința despre aceasta, cu atât mai 
dinadins se ferea de Pintea”. 

Receptare critică 

„Pentru întâia oară în literatura noastră un raport existenţial 
«călău-victimă», cu jocul complicat al imponderabilelor psihologice de 
o parte şi de alta, e rostit într-o analiză de o finețe a intuliției 

magistrală...” 

(Mircea Zaciu, Viaticum) 

„Deşi tezele etice sunt şi în această nuvelă prezente, eroii sunt 
puternic reliefați, teza nu devine evidentă, are totală acoperire 
artistică. Lică Sămădăul, în special, este un tip unic în literatura noastră, 
construit cu o rară obiectivitate”. 

(Pompiliu Mareea, loan Slavici) 

Fragment semnificativ comentat 

„Dacă aruncai privirea împrejur, la dreapta și la stânga, vedeai 
drumul de ţară șerpuind spre culme, iară la vale, de-a lungul râuleţului, 
cât străbate ochiul, până la câmpia nesfârșită, afară de câţiva arini ce 
stăteau grămadă din jos de podul de piatră, nu zăreai decât iarbă și 
mărăcini. La deal valea se strâmtează din ce în ce mai mult; |...] pe 
culmea dealului de la stânga, despre Ineu, se ivește pe ici, pe colo 
marginea unei păduri de stejari, iară pe dealul de la dreapta stau răzlețe 
rămășițele încă nestârpite ale unei alte păduri, cioate, rădăcini ieșite din 
pământ și, tocmai sus la culme, un trunchi înalt, pe jumătate ars, cu 
crengile uscate, loc de popas pentru corbii ce se lasă croncânind de la 
deal înspre câmpie [...]”. 

Descrierea face parte din capitolul II al nuvelei. Aşezat cu familia 
la Moara cu noroc, Ghiță este mulțumit pentru că banii se strâng, dar, 
câteodată, el simte singurătatea locurilor. 

Acest pasaj descrie împrejurimile hanului. Este o natură 
devastată şi ostilă: „iarbă și mărăcini”, „rămășițele încă nestărpite ale 
unei alte păduri, cioate, rădăcini ieșite din pământ... un trunchi înalt, pe 
jumătate ars, cu crengile uscate..." 

Peisajul straniu atrage reflecțiile personajelor. Mama Anei pleca 
cu inima grea la biserică pentru că trebuia să-i lase singuri „la 
pustietatea aceea de cârciumă”, iar lui Ghiţă locul îi părea uneori 
„străin și pustios”. 

Peisajul este o prezență simbolică. Amintind de corbii care își 
găsesc „loc de popas” în apropiere, scriitorul avertizează asupra unor 
evoluții tragice, însă pentru moment insesizabile. (G.A.) 

MARIN PREDA 

CALUL 

Context literar. Textul a apărut în 1948, în volumul întâlnirea 
din pământuri, alături de alte şapte nuvele, printre care: O adunare 

liniștită, Colina, Amiaza de vară ş.a. Volumul aduce o - nouă 
perspectivă asupra satului românesc din câmpie și constituie 
germenele viitoarelor cărți (Desfășurarea, 1952, Moromeţii /, 1955). 

Specificul speciei, fiind o nuvelă psihologică, subiectul este 
inspirat din actualitatea imediată și se analizează evenimentele 
dramatice care influențează viața individului. Conflictul vizează 
situația socială a personajului, dar şi nivelul său existențial sau 
sentimental, evidențiindu-se complexitatea sufletelor simple (țărani, 
hangii, târgoveţi etc.). 

Printre temele specifice analizate în nuvela psihologică se află: 
frica, obsesia, alienarea, erosul. Construcţia sobră, riguroasă relevă o 
viziune tragică asupra existenţei, viziune care se combină cu 
banalitatea faptului relatat. 

Titlul este un simbol, denumind animalul apropiat omului, de 
care acesta se simte legat afectiv. 

Tema este reprezentată de relația om-animal. 

Rezumat 

Un ţăran, Florea Gheorghe, se scoală într-o dimineaţă, înainte de 
răsăritul soarelui ca să termine o treabă importantă, la care se gândise 
încă din ziua trecută. 

După ce mănâncă, se duce în grajd, pune căpăstrul pe cal şi-l 
trage în mijlocul bătăturii. Era un cal bătrân, care se mișca greu. După 
ce calul bea apă, cei doi, omul și animalul, se îndreaptă spre marginea 
satului. Se opresc în fața casei fierarului Ilie, care era însă plecat. 
Florea Gheorghe avea nevoie de ceva dela el. 

Satul începuse să se trezească. Oamenii, în căruţe, se îndreptau 
spre câmp. 

Cei doi părăsesc drumul, ocolesc o carieră de piatră roșie și 
ajung în capul unei văgăuni. Aici animalul este omorât cu lovituri în 
cap și Florea Gheorghe îi jupoaie pielea. 

Structură - compoziție. Nuvela este împărțită în patru capitole, 
primele trei descriind drumul omului şi al animalului, iar ultimul - 
deznodământul tragic. Tensiunea se acumulează de la o pagină la alta, 
în lipsa unor explicaţii care să motiveze comportamentul lui Florea 

Gheorghe. 

Instanţele comunicării (autor, narator, personaj). Criticul Eugen 
Simion îl numea pe Marin Preda, „un autor inedit”, un „poet al 

terifiantului”. Aşa apare el şi aici. Naratorul își însoțește personajul pas 
cu pas şi, deși cunoaşte sfârşitul întâmplării, ca narator clasic, 
omniscient, el nu anticipează cu nimic intențiile personajului. Acest 
comportament „enigmatic” pregăteşte deznodământul, în care cititorul, 
neavizat, este surprins de cruzimea gestului. 

Caracterizarea personajului 

Florea Gheorghe, protagonistul, e un om simplu, cu o existență 
banală. El nu este caracterizat de scriitor nici fizic, nici moral, ci numai 
prin comportament, ceea ce îl făcea pe Nicolae Manolescu să vorbească 
de o „proză de factură comportamentistă”. El are de îndeplinit „o 
treabă”, care intră în cutumele satului: omorârea calului care. fiind 
bătrân, nu mai poate muncii. 

Descriind drumul omului și al animalului din bătătura casei în 
pădure, prozatorul ne dezvăluie câteva trăsături ale personajului: firea 
esenţial veselă (râde la vederea calului „bălăngănindu-se greu și încet"), 
bun (mângâie calul „trăgându-l de smocul de păr din vârful frunţii” şi îi 
dă apă), blajin (i se adresează calului cu „tată”, „bătrântle”), reținut la 
vorbă, ironic. Gestul brutal, prin care își omoară calul, face din 
personaj reprezentantul unei lumi violente. 

Particularități stilistice. Principala particularitate a stilului 
nuvelei este oralitatea, adică utilizarea unor forme şi procedee 
specifice limbii vorbite. Mărcile lingvistice ale oralității sunt: 

— Forme lexicale rare, cu caracter popular sau regional („glod”, 
„osărie”, „brută”); 

— Frecvența vocativelor, a interjecţiilor și exclamațiilor, 
mijloace de exprimare a afectivității („Ei, hai”, „hai, mă”, „die!”, „fire-ai 
al dracului! Asta e acum!...”, „băăă”, „naaa!...); 

— Forme fonetice și gramaticale specifice („o să văz eu”. 

„Coptoave', „țigară”, „testu”, 'neaţa”, „unu”); 

— Locuţiuni și expresii populare („cu noaptea în cap”, „ţi-ai 
mâncat târâta”, „să paști iarbă verde”); 

— Preponderenţa raporturilor de coordonare („Se uită în jurul 
lui, se opri o clipă, scărpinându-se în cap, apoi dădu drumul căpăstrului 
și trese de peste cingătoare o frânghie...”). 

Receptare critică 

„Departe de a fi schițe-proiect pentru romane (Marin Preda este, 
cred, un nuvelist!) nuvelele din etapa „tinereţii” prozatorului au 

valoare intrinsecă. |...] Spaima agonică și misterul din Calul sunt 
anunțate prin peisajul nopţii, prin prezența constantă a salcâmilor”. 
(lon Vlad, Lectura prozei) 

„Preda are ceea ce n-au mulţi creatori: o filosofie de existenţă, un 
mod adică de a gândi omul și relaţiile lui în univers”. 

(Eugen Sim ion, întoarcerea autorului; 

Eseuri despre relaţia creator-opera) 

Fragment semnificativ comentat 

„Florea Gheorghe avea de făcut o groază de treburi, dar dintre 
toate voia să termine una acum, de dimineaţă, înainte ca soarele să 
răsară și să-l apuce căldura, și la care se gândise încă din ziua trecută. 

El se sculase în dimineaţa aceea mai devreme. 

După ce a înghiţit vreo câteva gloduri de mămăligă cu brânză, s-a 
dus în grajd și a început să cotrobăie după niște lanţuri și curele, apoi 
le-a lăsat, a luat un căpăstru și s-a apropiat de un cal care dormea 
nemișcat lângă iesle. l-a vârât capul în căpăstru, l-a dezlegat și l-a tras 
încet în mijlocul bătăturii'. 

Textul reprezintă expoziția narațiunii. Povestitorul se 
mărgineşte în a nota detalii care fixează, realist, timpul și locul. Ni se 
motivează, vag. rostul acțiunii: personajul trebuia să facă un lucru „la 
care se gândise încă din ziua trecută”. Această omisiune intenționată 
(numai în final vom afla despre ce e vorba) are drept consecință 
instalarea unei „enigme'”, care menține interesul cititorului. Naratorul 
nu anticipează nimic şi nu comentează. Observaţia este exactă. Nimic 
nu este în plus. 

Termenii: „gloduri”, „să cotrobăie”, „bătătură” delimitează un 
univers rural. (G.A.) 

ROMANUL 

Romanul (din fr. roman) este o specie a genului epic în proză, Cu 
o structură narativă amplă, dar unitară, cu un număr mare de 
personaje şi a cărei acțiune se desfășoară în planuri paralele. 

Caracteristici 

Romanul cunoaște o mare varietate de forme şi combină nuclee 
narative distincte, prezentând evoluţia unor personaje individuale sau 
colective. 

Tipologia romanului 

Clasificarea romanelor se poate face după criterii foarte diverse. 

Astfel. 

— După curentul literar: realist, romantic, naturalist; 

— După tehnica narativă: balzacian, proustian (psihologic), 
avangardist; 

— După cadrul social sau geografic: rural, urban, exotic; 

— După amploarea subiectului: roman-frescă, roman-ciclic; 

— După timpul acţiunii: istoric, contemporan, de anticipație; 

— După raportul cu realitatea: realist, fantastic, alegoric, mitic; 
după problematica și elementele de artă literară: tradițional, modern. 

Din punctul de vedere al conținutului, romanul tradițional 
evidenţiază originalitatea noastră naţională prin interesul pentru 
social, istorie şi natură şi prin atenția acordată miturilor, datinilor, 
folclorului. 

În ceea ce priveşte tehnica narativă, romanul tradiţional 
respectă convenția naratorului omniscient și a textului accesibil. 

Din punctul de vedere al conţinutului, romanul modern este 
predominant analitic, iar acțiunea este discontinuă, cu reveniri şi 
anticipări în timp. 

Referitor la tehnica narativă, naratorul este înlocuit prin 
personajul-reflector, iar narațiunea este preponderent la persoana 
întâi, deci subiectivă, luând deseori forma confesiunii. 

ROMANUL TRADIȚIONAL 

IOAN SLAVICI MARA 

Context literar. Mara este un roman tradițional. Din punctul de 
vedere al conținutului, romanul tradițional evidenţiază originalitatea 
noastră națională prin interesul pentru social, istorie și natură și prin 
atenţia acordată miturilor, datinilor, folclorului. 

În ceea ce priveşte tehnica narativă, romanul tradiţional 
respectă convenția naratorului omniscient și a textului accesibil. 

Romanul tradițional românesc a fost inaugurat în secolul al 
XIX-lea de romanele lui Dimitne Bolintineanu, Manoil şi Elena şi a fost 
reprezentat, printre alții, de Duiliu Zamfirescu, cu Viața la țară şi 
Tunase Scatiu. 

Specificul speciei. Mara, de loan Slavici, apărut în 1894, este un 
roman social și psihologic; deoarece prezintă formarea spirituală a 
unor personalităţi, aceste text este un bildungsroman. 

Titlul indică numele protagonistei romanului, care polarizează 

în jurul său întreaga acțiune. 

Tema principală a romanului o reprezintă viaţa orașului și a 
târgului transilvănean. 

Rezumat 

Romanul începe cu o reflecţie a autorului asupra destinului 
Marei: „A rămas Mara săraca, văduvă cu cei doi copii, sărăcuţii de ei. dar 
era tânără şi voinică și harnică. Dumnezeu a mai lăsat să aibă și noroc”. 

Prin muncă, Mara a reușit să agonisească avere. Câștiga bani din 
arenda taxelor de trecere pe podul de la Mureș și din negustoria în 
târgurile din Rodna, Lipova sau Arad. Mara își împarte câștigul în „trei 
ciorapi”: unul pentru casă, ceilalți doi pentru copii. Datorită spiritului 
ei întreprinzător, ea ducea o viață prosperă, dar de fiecare dată când 
trebuia să dea bani pentru ceva ea găsea un motiv să se văicărească. 

După ce Persida este primită la mănăstirea minorită din Lipova, 
iar Trică ajunge ucenic la cojocarul Bocioacă, Mara face multe planuri 
în legătură cu copii ei, dar nu toate reușesc. Naţi, fiul măcelarului 
Hubăr, se îndrăgosteşte de Persida și cei doi se întâlnesc pe ascuns, la 
adăpost de prejudecățile etnice ale celor două familii. Ei sunt căsătoriți 
în secret de teologul Codreanu, cel pe care Mara îl destinase ca 
pretendent la mâna Persidei. 

Cei doi soți pleacă la Viena. La întoarcere, neînțelegerile dintre 
ei se accentuează. Naţi devine brutal, risipitor şi înclinat spre o viață 
ușuratică. Felul lui de a fi se schimbă doar după nașterea copilului, 
când Mara și Hubăr acceptă căsătoria încheiată fără voia lor. Un nou 
conflict este gata să izbucnească în privința religiei în care să fie 
botezat copilul. Când și această neînțelegere este aplanată, Bandi. fiul 
dement al lui Hubăr, își omoară tatăl, împlinind o pedeapsă 
binemeritată. 

Structură - compoziţie. Romanul are XXI de capitole, fiecare 
titlu de capitol (Maica Algidia, Anii de tinereţe, Altă lume, Isprăvile lui 
Trici, Norocul casei etc.) sugerând una dintre direcțiile romanului: 
socialul, psihologicul, iubirea și căsătoria, formaţia spirituală a unei 
personalități. 

În legătură cu Mara s-a folosit noțiunea de roman-frescă, în 
sensul că destinele individuale sunt proiectate în plan social. Târgul de 
i toamnă de la Arad, culesul viilor, racolarea flăcăilor în armată, 
tăietura de maistru în breasla măcelarilor sunt scene colective care 


justifică această apreciere. 

Instanţele comunicării (autor, narator, personaj). La Slavici 
naratorul este omniscient. Moralist, scriitorul, prin intermediul 
naratorului, se implică însă uneori în acțiune, el reprezentând instanţa 
morală cu care se confruntă eroii. Exemplificăm cu un citat de la 
începutul capitolului VI (Ispita), care precedă descrierea relaţiei dintre 
Persida şi Codreanu: ,... norocul tău e numai al tău și chiar dacă nu l-ai 
cunoaște tu pe el, te cunoaște el pe tine și nu te părăsește... 

Alteori, naratorul moralist, ca voce a colectivităţii, observând un 
eveniment, îl comentează sau îl susține: „Cu cine adică să se fi potrivit 
Persida, dacă nu cu Codreanu?” 

Caracterizarea personajelor. Tipuri şi relaţiile dintre ele 

Romanul are două categorii de personaje: părinți şi copii. 

Deși ocupă în carte un spațiu mai restrâns decât Persida, Mara 
domină acțiunea prin complexitatea caracterului său. 

Portretul fizic sugerează masivitatea și duritatea: „Muiere mare, 
spătoasă, greoaie și cu obrajii bătuţi de soare, de ploi și de vânt. 
Dominată de pasiunea pentru bani, Mara se înrudește tipologic cu 
Ghiţă din Moara cu noroc Energică și voluntară, cu un puternic instinct 
de conservare, la ea patima înavuțirii nu intră în conflict cu dragostea 
de familie. Dimpotrivă, dragostea pentru Persida și Trică, admiraţia lor 
permanentă („Tot n-are nimeni copii ca mine!”) este laitmotivul vieţii 
ei. 

Inventivă, Mara știe să plănuiască lucrurile pentru a izbândi. O 
convinge pe maica Aegidia s-o țină pe Persida la mănăstire aproape 
gratis, iar pe cojocar - să plătească scutirea lui Trică de armată. 
Mândră de copii ei, Mara are puterea de a trece peste conflictele 
familiale, atunci când aceștia îi nesocotesc voinţa. Fuga Persidei cu Naţi 
sau înrolarea lui Trică o descumpănește pentru moment, dar ea le 
apreciază curajul şi se adaptează situaţiei: ,... fata ei tot copilul ei 
rămânea și inima ei de mamă nu putea s-o urgisească”. 

Eroiâfa dovedește o mare forţă interioară, care o face să ia viața 
aşa cum este, cu greutăţile și cu bucuriile ei. De aici. seninătatea și 
optimismul Marei în finalul romanului. În capitolul Pace și liniște avem 
o ultimă descriere a ei: „Cuprinsă de simțământul că dânsa i-a adunat 
pe toți la un loc și că copii ei sunt cheagul care-i ține strânși, ea umblă 
mândră și ușoară, oarecum pe zburate, și vorbea rar și apăsat ca o 

împărăteasă”. 

Dacă Mara ca personaj rămâne aceeași de-a lungul romanului, 
Persida este prezentată în evoluţie. În timp, ea devine o replică a 
mamei sale. 

Romanul prezintă de altfel, mai ales, destinul Persidei. Figura ei”, 
(acută, aşezată, ascultătoare, aproape blândă”, o arată la încheiere ca o 
adolescentă. Dar în timp ea devine matură. Prin statornicie, iniţiativă, 
sentimente puternice față de cei apropiați şi mai ales prin curajul de 
a-şi apăra propria familie. Persida arată forța Marei. 

Prin Persida și Naţi, cartea poate fi socotită „romanul unei 
iubiri”, în care femeia este voluntară și hotărâtă. La sfârşit, reuşind să 
țină o măcelărie la Viena și apoi o cârciumă pe lângă Arad, Persida 
depăşeşte criza adolescenței, devenind Mara... Mara e un caracter, 
Persida un destin. „(Magdalena Popescu) 

Particularităţi stilistice. „Naraţiunile se remarcă prin sobrietate. 
În proza tradiţională, naraţiunea este alcătuită prin înlănţuire, aceasta 
însemnând că momentele subiectului sunt dispuse într-o anumită 
gradare şi că elementele epice urmează o anumită succesiune (logică). 

În romanul Mara, alături de elemente epice, apar descrieri şi 
analize psihologice. 

În Mara. Slavici asociază: povestirea, evocarea mediilor, dialogul, 
descrierile de personaje şi analiza stărilor sufleteşti. 

Psihologia individuală este sugerată fie prin alternarea 
modurilor de expunere, fie prin asocierea stilurilor direct şi indirect. 

După discuţia dintre Mara şi Naţi, când ultimul refuză banii care 
i se cuveneau din zestrea Persidei, urmează notaţiile autorului care 
pătrunde în universul interior al personajului: 

„Atâta voia Mara, ca lumea să știe... trebuie neapărat să le spună 
tuturor, fiecăruia în taină, că n-are nimeni ginere ca alei..." 

Receptare critică 

„Mara e mai curând un roman burghez decât unul țărănesc, 
ținând de epoca dintâi a ascensiunii acestei clase...” 

(Nicolae Manolescu, Arca lui Noe) 

„Din atmosfera epopeică, Slavici preia parcă acea lumină a 
prezentului, care scaldă toate obiectele în raza egală a eternității”. 

(Magdalena Popescu, Slavici) 

Fragment semnificativ comentat 


„Mare lucru târgul de toamnă de la Arad! 

Timp de câteva săptămâni drumurile de ţară toate sunt pline de 
care încărcate, care aduc bogăţiile din șapte ţinuturi, ca să le desfășoare 
prin pieţele și prin ulițele Aradului și pe câmpie de prin jurul lui, unde 
s-adună care cu poame de pe Crișuri și din Valea Murășului, cu lemnărie 
din munţii Abrudului și Ardeal, ciurde de porci aduse de pe lunci, 
herghelii de cai crescuţi pe poienele munților și cirezi de vite mânate de 
jelepari (negustori de vite) umblaţi prin lume”. 

Fragmentul face parte din capitolul X al romanului (Cine ce 
poate). Prezentând târgul de la Arad, autorul sugerează bogăţia, 
abundența  roadelor toamnei. Viziunea este în timp („câteva 
săptămâni”) şi spaţiu (” prin pieţele și prin ulițele Aradului și pe câmpie 
de prin jurul lui”). 

Procedeul de prezentare este, așadar, descrierea, iar figura de 
stil dominantă este enumerațţia: „care încărcate”, „care cu poame”, „cu 
lemnărie”, „cu bucate ori cu rachiu”, „turme de oi”, „ciurde de porci”, 
„herghelii de cai”, „cirezi de vite”. 

Toponimele: „de pe Crișuri și din valea Murășului”, „din munții 
Abrudului”, „de pe Murăş”, „din Ardeal” indică limitele unei lumi 
prospere. 

Fragmentul simbolizează, hiperbolic, munca şi hărnicia. (G.A.) 

MIHAIL SADOVEANU BALTAGUL 

Context literar. Capodoperă a lui Sadoveanu, Baltagul este o 
creație redactată într-un timp record, de aproximativ două săptămâni, 
care Valorifică o serie de mituri universale și autohtone. 

Deşi are dimensiuni reduse, Baltagul este un roman care se 
încadrează în tradiționalism, nelipsindu-i elemente realiste, dar și 
romantice. Din punctul de vedere al conținutului, romanul tradițional 
evidenţiază originalitatea noastră națională prin interesul pentru 
social, istorie şi natură şi prin atenția acordată miturilor, datinilor, 
folclorului. 

În ceea ce priveşte tehnica narativă, romanul tradiţional 
respectă convenţia naratorului omniscient și a textului accesibil. 

Romanul a fost publicat în 1930. 

Specificul speciei. Creaţia sadoveniană se detașează de alte 
romane care reflectă satul românesc tradițional, prin faptul că aduce în 
actualitate nu numai satul arhaic, dar și tradiţiile şi modul de viață 

păstoresc ancestral. A fost numit „roman mitic”, „roman al 
transhumantei', „roman cu intrigă poliţienească” (George 

Călinescu), dar și bildungsroman. Clasificările nu fac altceva 
decât să demonstreze complexitatea ideatică și tematică a acestei cărți 
deosebit de concise și cuprinzătoare. 

În opinia altor autori, romanul este „o continuare a Mioriţei”, dat 
fiind faptul că însuși autorul își alege ca moto un fragment din baladă, 
iar apoi reflectă câteva din motivele mioritice: trei ciobani, omorul 
ciobanului mai „ortoman”, căutarea oierului, viziunea asupra morții 
etc. 

Sadoveanu realizează în această creaţie o imagine monografică a 
satului arhaic de munte, în care legea supremă este tradiția. 

Titlul romanului conţine un simbol: Baltagul este un topor cu 
două tăișuri utilizat, în mod curent, ca instrument de muncă pentru 
tăierea copacilor. 

Baltagul este şi însemnul agiei, reprezentând autoritatea, forța. 
În roman el are mai multe conotaţii. Nechifor Lipan are și el un baltag 
pe care îl poartă frecvent, în drumurile sale, pentru a-i fi de ajutor la 
treburile păstoreşti, dar și pentru a se apăra de atacatori. Tot cu un 
baltag a fost omorât acest destoinic oier de către cei doi criminali, 
Calistrat Bogza și Ilie Cuţui. Un alt baltag are și Gheorghiţă, fiul lui 
Lipan, care va face dreptate în finalul cărții. 

Forma de singular a substantivului. Baltagul, sintetizează 
funcţiile acestui obiect care devine astfel simbol al vieţii, dar și al 
morții, al apărării, dar şi ai dreptății și revelării adevărului. 

Toată acțiunea se circumscrie în jurul acestui obiect care a 
generat drame, a produs moarte, răsturnând astfel ritmul existenţial 
firesc, încălcând legile tradiţiei. 

Baltagul este și simbolul labirintului (reprezentarea sa apare în 
construcțiile labirintice antice). Din cauza morţii lui Nechifor, 
provocată de baltag, Vitoria va păşi într-un labirint care.es. te, jdrumul 
spre descoperirea soţului răpus şi spre pedepsirea făptaşilor acestui 
odios omor. 

Tema romanului este complexă datorită aspectului monografic 
al lucrării. O primă temă ar fi transhumanta care ordonează şi dictează 
ritmul existenţial al oierilor de pe valea Tarcăului. 

De asemenea, sunt bine reprezentate tradițiile legate de 

momentele importante ale vieţii: botez, nuntă şi înmormântare, dar şi 
de viața cotidiană a celor din spaţiul rural. Celelalte teme abordate 
sunt: viața, moartea, iniţierea în plan existenţial. 

De fapt, romanul evocă un mod de viață arhaic şi valorifică mitul 
mioritic precum şi pe cel egiptean despre Isis şi Osiris. 

Rezumat 

Firul epic al romanului este dinamic, deoarece urmărește 
drumul pe care îl parcurge Vitoria pentru descoperirea soțului său. 
Critica literară numește acest drum „de viață și de moarte” pentru că 
pe acest traseu a. fost omorât Nechifor Lipan și pe aceeaşi cale merg 
cei doi, Vitoria şi Gheorghiţă. 

Ca și în numeroase creaţii folclorice, drumul are conotații 
deosebite, devenind simbol al iniţierii și al revelării adevărului. Acest 
drum este sinuos, greu pentru cei doi, însă are o logică a sa; Vitoria 
merge exact pe urmele lui Nechifor pentru că ea îi cunoștea perfect 
firea şi obiceiurile și mai ştia bine care sunt regulile impuse de 
transhumantă. 

Înainte de a pleca la drum, Vitoria ţine post, se închină la 
icoanele Maicii Domnului și Sfintei Ana, își duce fiica la mănăstire şi 
lasă în ordine gospodăria. Toate aceste lucruri sunt ca un ritual pentru 
că eroina percepe dificultatea acțiunii sale şi are nevoie de ajutor divin 
pentru a face dreptate. 

Vitoria pornește la drum călăuzită de sentimentul datoriei față 
de soţ şi față de tradiție. Acest lucru îl mărturisește atunci când ajunge 
la Bistrița, unde îi spune negustorului David: „Să știi dumneata că eu 
am pornit după semne și porunci. Mai ales dacă-i pierit cată să-l găsesc; 
căci viu, se poate întoarce și singur”. 

Cu oarecare teamă și sub imperiul emoțiilor, Vitoria urinează 
traseul parcurs de Nechifor, poposind la hanuri şi întrebând despre 
soțul său. Când ajung la Bicaz, Vitoria şi Gheorghiţă poposesc la hanul 
lui Donea. Hangiul îl cunoștea pe Nechifor despre care afirmă că era 
„om vrednic și fudul” şi „avea cal bun”. 

Următorul popas este la că/rugăreni, unde Vitoria discută cu 
soţia lui David de la care află că Nechifor trecuse pe aici” De la domnul 
David mai află că Nechifor avea „asupra lui” mulţi bani, hangiul își 
manifestă şi supărarea că oierul avea obiceiul de a porni la drum 
„asupra nopţii”. În aceeași localitate, Gheorghiţă ascultă legenda despre 

Piatra Teiului care îl impresionează atât de mult încât o consideră 
veridică. Rezultă de aici naivitatea copilului, atitudine tipică pentru cel 
care începe un proces inițiatic. 

La Fărcașa, cei doi călători stau de vorbă cu potcovarul Pricop 
care le relatează despre Nechifor că era om curajos, avea arme la el. Și 
potcovarul declară că nu-i plăcea că „se ducea la drum asupra nopții”. 
Gheorghiţă își continuă procesul inițiatic pentru că asistă la arestarea a 
doi farsori, jucători de zaruri, eveniment care îi demonstrează 
tânărului că oamenii nu sunt toţi corecți și buni, sau că unii nu sunt ce 
par a fi. 

De-a lungul drumului, cei doiîntâlnesc și oameni care au și 
bucurii prilejuite de evenimente mai vesele. Astfel, la Borca devin 
martorii unui botez. Vitoria dăruieşte un capăt de zahăr mamei şi bani, 
pruncului. În locul numit La Cruci întâlnesc un alai de nuntă. Vitoria 
face frumoasă urare „Împărătesei mirese”, cinsteşte cu nuntaşii, dar se 
scuză că nu poate participa la acest eveniment, deoarece o așteaptă un 
drum lung și greu pentru a-și găsi bărbatul. 

Acum, Vitoria are o revelație: dobândește certitudinea că 
Nechifor este „răpus”. Seninul pe care îl are este exact ordinea în care a 
întâlnit botezul și nunta. Dacă ar fi văzut întâi nunta însemna că legea 
firii este respectată, întâlnind botezul și apoi nunta, Vitoria înțelege că 
ordinea lucrurilor (ordo renuri) a fost încălcată, iar cu soțul ei s-a 
întâmplat o tragedie. 

Ajungând în zona Domelor, cei doi se întâlnesc cu un străin 
care-i șopteşte ceva Vitoriei. Vorbele omului o determină pe Vitoria să 
poruncească lui Gheorghiță să-l „pălească“ cu baltagul. Străinul se 
sperie „de glasul ei uscat și otrăvit” şi se îndepărtează, iar Gheorghiţă 
constată că mama sa este autoritară şi cu multă prezență de spirit. La 

Dama cei doi află că Nechifor a cumpărat trei sute de oi, iar apoi 
a plecat însoţit de alți doi oieri. Vitoria îl recunoaște pe Nechifor din 
relatările oamenilor, după căciula brumărie şi din faptul că era 
nedespărțit de câinele său. t 

La Broșteni, Vitoria află că cei trei ciobani au poposit, între ei era 
şi cel cu „căciulă brumărie”. La Sabasa află aceleași lucruri despre soțul 
său. Trec muntele Stănișoara și ajung la Subra unde sunt găzduiți de 
cârciumarul lorgu Vasiliu de la care află că muntele a fost trecut doar 
de doi ciobani, cel cu „căciulă brumărie” dispăruse. Concluzia Vitoriei 

este clară: „Nechifor nu mai trebuia căutat la loc deschis, ci prin 
prăpăstii sau locuri ascunse”. 

Un moment important în evoluția acțiunii îl constituie 
descoperirea câinelui Lupu. Acesta se ataşase de un gospodar. Lupu o 
recunoaște pe Vitoria și tot el o conduce în prăpastia de la Crucea 
Talienilor unde erau osemintele lui Nechifor. Recunoașterea lui 
Nechifor a fost posibilă grație obiectelor care mai erau în prăpastie: 
căciula, chimirul etc. Vitoria îşi vede datoria împlinită, soțul său intră 
în ordo universalis (ordinea universului) prin înfăptuirea 
înmormântării creştineşti, iar Gheorghiță este inițiat, devine matur 
putând să-l înlocuiască, în treburile oieritului, pe tatăl său. 

Inițierea lui Gheorghiță se produce când coboară în prăpastie 
şi-şi priveghează tatăl. Aceasta echivalează cu coborârea în lumea lui 
Hades, astfel copilul are în față spectrul morții, pătrunde tainele lumii 
întunericului, ceea ce-i grăbeşte maturizarea. În râpă intră copilul, iar 
când iese la suprafaţă şi-şi ajută mama la organizarea înmormântării. 
Gheorghiţă este bărbat, apt să înfrunte viața grea de oier. 

Vitoria îşi înhumează soţul după datină, tocmeşte bocitoare - 
face parastas la care îi cheamă și pe cei doi ucigași: Calistrat Bogza și 
Ilie Cuţui. După descoperirea osemintelor, subprefectul Anastase 
Balmez nu are altceva de făcut decât să constate omorul, iar la paznicul 
de pomenire, îi descoperă pe criminali. Cei doi ucigași se deconspiră în 
urma vorbelor insinuante ale Vitoriei. Calistrat Bogza este mușcat 
mortal de Lupu, iar Ilie Cuţui este luat de autorități. 

Tactul, intuiţia, tenacitatea Vitoriei au dus la revelarea 
adevărului şi la împlinirea dreptăţii. Prin pedepsirea ucigașilor şi 
înfăptuirea înhumării lui Nechifor, Vitoria a triumfat, şi-a făcut sfânta 
datorie față de tradiție şi-față de soțul care nu și-ar fi găsit liniștea pe 
lumea cealaltă. 

Structură - compoziţie. Romanul este structurat în 16 capitole 
pe parcursul cărora realul şi miticul interferează. 

Acestea sunt și cele două planuri ale cărții care fac din operă o 
adevărată monografie a satului. 

Planul real este reprezentat de descrierile tradițiilor şi a 
modului de viață păstoresc. Existenţa oierilor stă sub semnul 
transhumantei, aceasta dictând toate acțiunile oamenilor. Ea este şi un 
fel de calendar, deoarece anul se divide în două părți esenţiale: când 

urcă şi când coboară turmele de la pășunat. Legile tradiţiei sunt fixe şi 
precise. Evenimentele importante din viața omului se desfăşoară după 
datini bine cunoscute și respectate cu strictețe. Vitoria cunoaşte aceste 
tradiţii, le aplică şi vrea să le transmită și copiilor ei. Cel mai bine 
reprezentate sunt obiceiurile legate de ritualul înmormântării, 
pornindu-se de la simpla aprindere a făcliei de ceară, împodobirea 
carului mortuar cu cetină şi covoare şi ajungându-se la sfârşirea 
slujbei religioase și împlinirea praznicului de înmormântare. 

Planul mitic e preponderent în roman. Criticul Nicolae 
Manolescu opina că miturile sunt răspândite în roman aşa cum sunt 
risipite şi oasele lui Nechifor în prăpastie. 

Moto-ul de la începutul romanului, preluat din Miorița este, de 
fapt, un avertisment („Stăpâne, stăpâne/ Îţi cheamă ş-un câne”) asupra 
rolului pe care îl are câinele lui Nechifor în descoperirea criminalilor. 
Balada pastorală este mai mult un pretext de intrare în mitic. 

Bine reprezentată este legenda egipteană despre Isis și Osiris. În 
această legendă, Isis îşi caută, împreună cu fiul său Horus, soțul Osiris 
care a fost răpus de zeul Răului, Seth. Ea este ajutată de Anubis, un zeu 
cu cap de câine. Apropierile sunt mult mai mari de legenda egipteană, 
decât dacă am considera, după cum spun mulţi critici, că romanul este 
„O continuare a Mioriţei”. 

Vitoria, femeie singură, este un „erou ales”, ea este purtătoarea 
crengii de aur, cea care ajută la descoperirea adevărului şi instituirea 
dreptății. Acest lucru este evident într-o secvenţă, aparent lipsită de 
importanţă: la primărie, Vitoria are în mână o nuia cu care „scotoceşte” 
printre scândurile care pardosesc încăperea și povesteşte celor 
prezenţi despre modul cum ar fi fost omorât soțul ei. Gestul pare banal, 
însă el are profunde conotaţii pentru că, asociat vorbelor, începe să se 
traseze linia spre adevăr. 

Romanul conţine, în partea de început, și legenda despre cum i-a 
răsplătit Dumnezeu pe oieri pentru că au venit târziu la întâlnire: le-a 
dat inimă „ruptă din soare”, i-a făcut „iuți și nestatornici ca apele”, 
răbdători în suferinţă ca și în ierni cumplite”, „plăcându-le dragostea și 
beţia și datinile lor de la începutul lumii”. 

Semnificații mitice are şi coborârea lui Gheorghiţă în prăpastie: 
el pătrunde în lumea lui Hades şi se iniţiază în tainele morții, 
maturizându-se. 


Chiar și numele personajelor ar rezonanțe mitice. Vitoria 
semnifică triumful, Gheorghiță provine de la Sfântul Gheorghe, 
învingătorul balaurului. Nechifor se numea şi el Gheorghiță până când 
s-a îmbolnăvit de „higropică” și a fost vândut pe fereastră, 
schimbându-i-se numele în Nechifor, tot un nume simbolic, provenit 
din Nike şi phoros, care se traduce din greacă prin „purtătorul de 
victorie”. 

Caracterizarea personajelor 

Personajele cărții se pot clasifica în personaje principale: Vitoria 
şi Gheorghiță, personajul care este o „absenţă prezentă” - Nechifor 
Lipan - şi personaje episodice: moș Pricop, negustorul David, 
cârciumarul lorug Vasiliu, cei doi ucigași: Calistrat Bogza și Ilie Cuţui, 
chiar subprefectul Anastase Balmez. 

Vitoria este un personaj exponențial, reflectând tipul de țărancă 
de la munte, soție de oier. Este o femeie neștiutoare de carte, dar 
înzestrată cu o inteligenţă nativă extraordinară. Neştiinţa de carte este 
suplinită de o bună cunoaştere a tradiţiilor şi a semnelor naturii. În 
roman, Vitoria acționează permanent ca om al datoriei față de credinţă, 
tradiție și soţ. De când porneşte la drum, ea știe că soţul ei a fost 
omorât și, dacă s-a întâmplat aşa, este convinsă că ucigașii nu au avut 
grijă să-l îngroape. 

Vitoria este tipul de femeie gospodină, legată de casă şi de 
rosturile ei de nevastă de oier și de mamă, ea nu a fost obișnuită a 
umbla în lume. Singurele drumuri pe care le făcea, periodic, erau cele 
la câmpie de unde aducea făină și legume. Când pleacă în căutarea 
soțului, ea pornește spre necunoscut, însă, inteligența, intuiţia, voința 
şi perspicacitatea o ajută să-şi îndeplinească misiunea grea de a-și 
înhuma soțul şi de a-i găsi pe ucigași. 

Porneşte la drum şi cu un alt scop: de a-l iniţia pe Gheorghiţă în 
care vedea pe continuatorul lui Nechifor în păstorit. Când eroina 
declară că „jucăriile au stat', Gheorghiță deja se îndreaptă spre 
maturitate. Vitoria are o mare complexitate interioară, fiind, după 
necesități, deschisă sau disimulată, după cum cei cu care vorbea îi 
inspirau sau nu încredere. 

Este conştientă de marile și gravele sale responsabilități și de 
aceea acționează cu tact, diplomaţie şi rațiune. Misiunea sa este de 
asemenea complexă și eroina îşi ia toate măsurile de prevedere: o duce 

pe 

Minodora la mănăstire, îl lasă pe Mitre să aibă grijă de 
gospodărie, îl ia pe Gheorghiță cu ea și se purifică prin post şi 
rugăciune înainte de a porni în căutarea lui Lipan. 

După ce își îndeplineşte datoria, Vitoria, deși conştientizează cât 
de mare este drama sa, are sentimentul împlinirii: Nechifor şi-a găsit 
liniştea, prin înhumare, iar dreptatea a triumfat. Îşi dă seama că 
existența este mult mai dificilă de acum înainte, dar, spiritul rațional, 
tăria morală o sprijină pentru a-şi îndeplini până în final menirea sa de 
mamă și de văduvă care trebuie să facă pomenirile de rigoare în 
memoria lui Nechifor. 

Gheorghiţă face parte din categoria eroilor care se maturizează 
brusc sub imperiul unei tragedii familiale. Este un copil cu oarecare 
ştiinţă de carte care pornește, alături de mamă, spre marele 
necunoscut. El se inițiază treptat, dar şi rapid, trecând prin faze de 
uimire, contemplare, ajungând la fapte când este față în față cu 
ucigașul tatălui său și încearcă să-l lovească cu baltagul. Este evident 
statutul de neofit al lui Gheorghiță în partea de început a cărții și de 
inițiat, în final, mai ales după ce a stat alături de osemintele tatălui său, 
când a înţeles ce este viața și moartea. El se dovedeşte un adolescent 
curajos, inteligent, docii față de mamă, respectuos şi harnic. După 
experiențele traversate, eroul poate deveni un cioban priceput, capabil 
să administreze averea și gospodăria frumoasă a familiei Lipan. 

Nechifor Lipan este o „absenţă prezentă”, sintagmă paradoxală 
care defineşte statutul celui care nu apare în roman, dar despre care se 
spun multe lucruri. Sadoveanu folosește, aici tehnica reflectării, prin 
care alte personaje își expun părerile despre un alt erou. Nechifor 
apare în roman drept un cioban harnic, cu dragoste de meserie şi 
devotat familiei. Este curajos, cinstit, încrezător în oameni, pe care îi 
consideră la fel de corecţi ca şi el. 

Această încredere în oameni îi va fi fatală pentru că cei doi 
tovarăşi ai săi sunt măcinaţi de lăcomie şi invidie şi, drept urmare, îl 
vor omori, pentru a-i lua turmele de oi. Nechifor este un om cu 
dragoste de viață, cu suflet deschis, dornic să petreacă alături de 
prieteni şi, în situaţii critice, neînfricat, de aceea, călătorea fără teamă, 
noaptea, bazându-se pe baltagul său. 

Din perspectiva Vitoriei, acest oier era un om plăcut, dar și 

aspru, un soț care a meritat sacrificiul ei de a porni în lume să-l caute și 
să-l îngroape creştineşte. 

Particularităţi stilistice. Stilul sadovenian este inconfundabil şi 
deosebit de original. Autorul are marele dar de a îmbina cu măiestrie 
elementele lexicale utilizate pentru reflectarea atmosferei rustice 
ancestrale: arhaismele și regionalismele. Fraza complexă, uneori 
arborescentă, are un iz arhaic, ceea ce contribuie la crearea senzaţiei 
că 

Sadoveanu prezintă un sat din illo tempore (acel timp îndepărtat, 
din vechime). 

Regionalismele de tipul: a dezmierda, cața, prunc, vrednici, 
bârlog, a sugușa, cată, ca şi formulări arhaice „asupra nopții” dau o 
tentă orală frazelor. 

Modurile de expunere sunt cele tradiţionale: narațiunea, 
dialogul, monologul, descrierea. Dacă paginile narative şi cele dialogate 
vizează realismul, descrierile de natură sau prezentarea datinilor îl 
definesc pe Sadoveanu drept un romantic, un liric. Narațiunea 
cucereşte prin modul cum redă căutarea Vitoriei, cum judecă ea fiecare 
element relevant pentru descoperirea lui Nechifor. Este, de fapt, o 
narațiune de tip polițienesc, iar eroina este un detectiv autentic. 
Autorul se dovedeşte maestru în gradarea conflictului şi în a prezenta 
acumularea tensiunii, pentru ca în final totul să se deruleze rapid, 
pentru a-i deconspira pe criminali. Cartea lui Sadoveanu este 
concentrată, accentul cade pe expresia concisă cu multiple conotaţii, 
mai ales mitice. Dialogul este relevant pentru caracterul personajelor, 
dar și pentru intenţiile acestora. Nu lipseşte echivocul din unele replici 
ale Vitoriei, spre exemplu, când Bogza agonizează, cere iertare Vitoriei, 
iar aceasta îi răspunde: „Dumnezeu să te ierte...", de unde poate rezulta 
fie că numai Cel de Sus poate să-i ierte pe oameni sau poate că ea nu 
vrea să-i dea această iertare din cauza faptei odioase comise. 

Receptare critică 

„În Baltagul interpretarea e realistă, oamenii luptă, iar după ce 
cad, urmaşii nu au linişte până nu restabilesc dreptatea. Vitoria Lipan 
face parte din categoria oamenilor tari. Sentimentul ei de datorie 
morală și mai ales voinţa neclintită concordă cu trăsăturile altei eroine 
tragice - Anca, din Năpasta lui Caragiale. Credința conjugală şi 
perseverența în urmărirea ucigașşilor au îndreptăţit comparaţia cu 

Krimhilda din Cântecul Niebelungilor”. 

(Constantin Ciopraga, Mihail Sadoveanu) 

Fragment semnificativ comentat 

„Locuitorii aceștia de sub brad sunt niște făpturi de mirare. luţi și 
nestatornici ca apele, ca vremea; răbdători în suferinţe ca și-n ierni 
cumplite, fără griji în bucurii ca și-n arșiţile lor de cuptor, plăcându-le 
dragostea și beţia și datinile lor de la începutul lumii, ferindu-se de alte 
neamuri și de oamenii de la câmpie și venind la bârlogul lor ca fiara de 
codru - mai cu seamă stau ei în fața soarelui c-o inimă ca din el ruptă: 
cel mai adesea se dezmiardă și lucește - de cântec, de prietenie”. 

Caracterizarea oierilor, a oamenilor de la munte, este făcută în 
capitolul X, unde ni se prezintă popasul Vitoriei Lipan la Borca. 

Este un portret spiritual, mai întâi general (” făpturi de mirare”) 
şi apoi detaliat. Oamenii sunt: „iuți și nestatornici”, „răbdători în 
suferinţe”, „fără griji în bucurii”, „p/acându-le dragostea și beţia și 
datini/e lor’, neîncrezători în alte neamuri. Statornici, ei revin „la 
bârlogul lor”, sunt deschişi („stau ei în fața soarelui c-o inimă ca din el 
ruptă”), prietenoși şi veseli. 

Portretul este realizat prin comparații cu elemente din 
universul vieții muntenilor („ca apele, cavremea'”, „ca și-n ierni 
cumplite”, „ca și-n arșiţile lor de cuptor” etc.), ceea ce nu numai că dă 
lirism portretului, ci și accentuează impresia de eternitate a acestor 
trăsături. 

Mai departe, scriitorul notează: „Așa era și acel Nechifor Lipan 
cure acuma lipsea”. 

Personajele romanului fac parte din lumea oamenilor de la 
munte prin universul în care trăiesc și prin trăsături specifice 
(aspectul fizic, caracteristicile sufletești, tradiţii şi ocupații). 

Spaţiul romanului e mioritic. Acţiunea e localizată în așezările 
din partea dinspre munte a Moldovei, acolo unde oamenii trăiesc după 
legi nescrise, în locuri izolate. 

Portretul colectiv pe care scriitorul li-l face muntenilor în 
anecdota de la începutul romanului (harnici, „cu o inimă ușoară”, veseli, 
optimişti,Cu  muieri frumoase şi iubite”) este argumentat de 
personajele romanului: Nechifor Lipan, Vitoria, Gheorghiţă, Minodora. 

Existenţa lor, ca şi a celorlalţi oieri, se desfăşoară între două 
evenimente capitale: urcarea şi coborârea oilor de la munte. De oi se 

ocupă bărbaţii, iar femeile au grija gospodăriei şi a copiilor. 

Familia lui Nechifor Lipan trăieşte după tradiţie: bărbatul 
cumpără oi şi le duce la Dorna, la iernat; nevasta lui, Vitoria, rămasă 
acasă, se ocupă de gospodărie, când e nevoie însă, prin inteligenţă şi 
tărie morală, avându-l alături pe Gheorghiţă, ea îşi caută soțul dispărut 
şi-i pedepsește pe ucigași. (L.C.N.) 

ROMANUL ISTORIC 

MIHAIL SADOVEANU 

CREANGA DE AUR 

Context literar. Creanga de aur (1933) este un roman tradițional 
ca şi romanul Baltagul (1930) al aceluiaşi autor. Din punctul de vedere 
al conţinutului, romanul tradițional evidențiază originalitatea noastră 
națională prin interesul pentru social, istorie şi natură și prin atenţia 
acordată miturilor, datinilor, folclorului. 

În ceea ce priveşte tehnica narativă, romanul tradiţional 
respectă convenția naratorului omniscient și a textului accesibil. 

Romanul tradițional românesc a fost inaugurat în secolul al 
XIX-lea de romanele lui Dimitrie Bolintineanu, Manoil şi Elena şi a fost 
reprezentat, printre alții, de Duiliu Zamfirescu, cu Viaţa fa ţară şi 
Tănase Scatiu sau de loan Slavici cu Mara. 

Specificul speciei. Creanga de aur este un roman istoric, dar şi o 
parabolă. Elementele care îl definesc astfel sunt cele care aparțin 
spațiului mitologic și care prezintă o simbolistică bogată, conferind 
textului o atmosferă de basm oriental. De aceea, Creanga de aur poate 
fi considerat un roman mitic. 

Titlul. Creanga de aur, amintită şi în Antichitate de Vergiliu (în 
Eneida), era, concret, o ramură de vâsc. Planta creşte încolăcită pe 
stejar și simbolizează înţelepciunea unită cu forța. (Alexandru 
Paleologu). 

Tema centrală a romanului este dragostea. 

Rezumat 

După dispariția geologului Stamatin, autorul primește un 
manuscris, ce-i fusese adresat şi care cuprindea o poveste de dragoste. 
Acţiunea începe în anul 780. 

Tânărul monah Kesarion Breb este trimis de al treizeci şi doilea 
Decheneu, preot al lui Zamolxe, în Egipt, la un templu, să se iniţieze în 
tainele lumii. Tânărul se va opri și la Bizanţ pentru a cunoaște legea lui 

Hristos (creştinismul), învățătura care se  răspândea cu 
mare-repeziciune. 

În mai 787, Kerasion Breb, la întoarcerea din Egipt, se opreşte la 
Bizanţ. Aici îl cunoaște pe părintele Platon de la Sakkoudion și află 
despre încâlcitele primejdii care amenințau împărăţia. 

La cererea Irinei, împărăteasa Bizanțului, slujitorii încep să 
caute mireasă pentru Constantin, fiul ei, care trebuia să ajungă împărat. 
Cu o carte de la sfinţitul episcop Platon, magul ajunge la casa 
cuviosului Filaret şi a Teosevei, unde o cunoaşte pe Maria, nepoata lor. 
Cu ajutorul unui mic condur, cusut cu fir de argint, Kesarion o peţește 
pe Maria pentru împărat. El se îndrăgosteşte de fată, dar cum trebuie 
să ajungă al treizeci şi treilea Decheneu, iubirea îi este interzisă. 
Dragostea pentru Maria este o încercare supremă pentru „egiptean”, 
pe care el trebuie s-o treacă pentru a se iniția în secretele vieţii. 

Maria ajunge soție a depravatului împărat Constantin, dar 
dragostea ei spirituală pentru Breb rămâne neatinsă. Întâlnirea de la 
distanţă, în amurg, o privire la hipodrom și despărțirea sunt scene 
pline de poezie care îi unesc pe cei doi, ca o creangă de aur „care va luci 
în sine. În afară de timp”. 

Structură - compoziţie. Cartea are 17 capitole. Acţiunea este o 
înlănțuire de nuclee narative, care alternează în cele două planuri real 
şi fantastic. Romanul începe în august 1926 pentru a se termina în anul 

136, din ciclul al cincilea, dovadă că nu interesează decât 
pretextul literar, cadrul pe care îl creează scriitorul. În acest univers 
regăsim fuzionând motive istorice și mitice, filosofie și dragoste, 
repere religioase și aventură, coborârea în infern și ieşirea „la lumină”. 

Dacă primul capitol e realist şi cuprinde motivul manuscrisului, 
cel de-al doilea este mitic, prin descrierea muntelui în care trăieşte 
Decheneu, prezentare care aminteşte de insula lui Eutanasius din 
nuvela lui Eminescu Cezura. În capitolul IX este reluat basmul 
Cenușăresei, iar în capitolul XIII (Soarta celor tari ai lumii e una cu 
soarta mișeilor) sunt descrise moravurile epocii. 

Romanul se structurează deci pe aceste trei planuri: mitul, 
basmul şi istoria, fiecăruia corespunzându-i un timp și un loc specific. 

Instanţele comunicării (autor, narator, personaj). Autorul pare 
un erudit, bun cunoscător al unor practici arhaice, magice sau 
religioase, deși nu citise - după propria mărturisire - cartea 


1 


monumentală (în 12 volume) a lui George Frazer, Creanga de aur. 

Narațiunea la persoana a III-a, naratorul omniscient, care a 
selectat „istorisirea” dintr-un manuscris ce i-a fost încredinţat, 
personajul principal, care ajunge ca „străin” într-un Bizanţ din secolul 
VIII, simbolismul și generalizarea păstrează povestirea în cadrul 
tradițional. 

Caracterizarea personajelor. Tipuri și relaţiile dintre ele 

Kesarion Breb, personajul central, are, prin nume, o natură 
duală. Kesarion (din lat. caesar = cezar, împărat) sugerează formaţia sa 
spirituală dominantă, iar breb este numele unui „animal rozător 
înrudit cu castorul, care trăia odinioară și în ţara noastră”, aluzie la 
legătura omului cu natura și cu mitul. 

El este ales să fie al treizeci și treilea Decheneu, dar mai întâi 
trebuie să se inițieze în misterele egiptene și în religia creștină. 
Portretul lui spiritual (din capitolul II) este alcătuit de învățătorul său: 
„... putere și agerime în trup”, „ascuţimea spiritului”, „înfrânare”, „treaz 
cu spiritul”, citeşte „cu ușurință în oameni și în lucruri”, gata să desfacă 
din el „puterile cele tainice”. În capitolul al IV-lea, naratorul însuși îl 
prezintă, în manieră directă, fizic: „Între acei levantini, jidovi și asiatici, 
el era deosebit prin albeaţa obrazului și prin ochii lui de culoarea cerului 
răsfrânt în apa muntelui, o privire ascuţită, tare și statornică, 
pătrunzând dincolo de suprafaţa lucrurilor”. 

Învățătura lui timp de şapte ani în Egipt rămâne tainică. Se 
înţelege că s-a maturizat prin cunoaștere și autocunoașştere, după cum 
pricepe alcătuirea lucrurilor și firea oamenilor. Viaţa în Bizanţ este o 
probă a virtuților magului. Cunoscând-o pe Maria, care va deveni soția 
lui Constantin, „împărăţița”, Kesarion este fascinat, de frumuseţea ei. 
Iubirea lor se reduce însă la gesturi și priviri, pentru că eroul are forța 
de a rezista tentaţiei. Drumurile lor se despart, fiindcă Maria, 
împărăteasa rămasă fără soţ, trebuie să se retragă în insula Principilor, 
iar el, inițiatul trebuie să-și respecte legământul de a ajunge Decheneu. 

Simbolul acestei iubiri sacrificate, îi spune Ke sarion Mariei, va fi 
creanga de aur, adică eterna lor contopire spirituală. 

Întors în Dacia, după o vreme, Kesarion urcă în peșteră, pentru a 
deveni cel din urmă Decheneu. 

Maria este simbolul frumuseţii din basm, aleasă pentru un 
destin de excepţie, dar trăind o tragedie. 


Frumuseţea ei îl impresionează de la început pe Kesarion: „Avea 
păr negru și greu, ochi mari, adumbriţi de gene lungi. Rotunzimea 
obrazului era delicată și a șoldurilor plină”. 

După căsătoria cu Constantin, Maria trăieşte din plin o iubire 
ascunsă pentru călătorul venit de departe. După ce şi Kesarion îi 
mărturiseşte dragostea şi se despart, Maria se călugăreşte. 

Personaj construit după tiparele basmului, Maria rămâne unită 
cu Kesarion Breb prin creanga de aur şi prin același destin. 

Particularități stilistice. Stilul este arhaizant şi ceremonios, 
încărcat de simboluri, într-o tonalitate liniştită, specifică scriitorului. 
Descrierile sunt dense, cuvintele au o încărcătură tainică, oraculară, 
epitetele sunt numeroase, hiperbola e folosită fără ostentaţie: „Viaţa 
domnului lumii era subt armele lor; plimbările în cetate, petrecerea în 
hipodrom se îndeplineau sub fulgerele de aur ale acestei oștimi fără 
păreche în lume”. 

Receptare critică 

„Un mistic este deci propriu-zis un om ştiutor și tăcut. Așa cum 
ni-l arată Sadoveanu pe Kesarion Breb”. 

(Alexandru Paleologu, Treptele lumii sau calea către sine al lui 
Mihail Sadoveanu) 

„Un univers miraculos, vechi, cu prelungiri în existența 
contemporanilor, se recreează începând cu lumile din Creanga de aur 
şi continuând cu Nopțile de Sânziene'. 

(Ion Vlad, Povestirea. Destinul unei structuri epice) 

Fragment semnificativ comentat 

„Împărăţița se retrase, ridicându-și braţele la frunte. 

— Vai mie, suspină ea. E adevărat deci că ai stat în templele 
egiptenilor? 

— Într-adevăr, acolo am cunoscut lumina. Aflarea acestui lucru, 
mărită Doamnă, nu trebuie să-ţi aducă mâhnire, lată, ne vom despărți. 
Se va desface și amăgirea care se numește trup. Dar ceea ce e între noi 
acum, lămurit în foc, e o creangă de aur care va luci în sine, în afară de 
timp. 

Împărăţiţa veni şi-şi plecă fruntea pe umărul egipteanului”. 

Dialogul dinte Kesarion Breb și Maria are loc în capitolul al 
XV-lea. Este ultima lor întâlnire. După ce-i mărturisise împărătesei 
iubirea, „egipteanul” ia asupra lui povara nefericirii lor. El cunoscuse în 

templele de pe Nil „lumina”, deci cunoașterea de sine. Hotărât să 
depăşească dragostea fizică („trupul'), între ei rămâne - spune 
Kesarion - creanga de aur, care îi va uni., în afară de timp”. 

Gestul final, când ea își pleacă fruntea pe umărul lui, întărește 
semnificația iubirii spirituale. 

Pasajul conține câteva simboluri: „lamina”, „lămurit în foc”, 
creanga de aur”, care trimit la sensurile esoterice ale cărții. (G.A.) 

ZODIA CANCERULUI SAU VREMEA DUCĂI-VODĂ 

Context literar. Zodia Cancerului sau Vremea Ducăi-Vodă este un 
roman tradițional. Din punctul de vedere al conținutului, romanul 
tradițional evidenţiază originalitatea noastră naţională prin interesul 
pentru social, istorie și natură și prin atenția acordată miturilor, 
datinilor, folclorului. 

În ceea ce priveşte tehnica narativă, romanul tradiţional 
respectă convenția naratorului omniscient și a textului accesibil. 

Romanul tradițional românesc a fost inaugurat în secolul al 
XIX-lea de romanele lui Dimitrie Bolintineanu, Manoil şi Elena şi a fost 
reprezentat, printre alții, de Duiliu Zamfirescu, cu Viața la țară şi 
Tunase Scatiu sau de loan Slavici cu Mura. 

Romanul a apărut în 1929 şi încheie seria romanelor care evocă 
vremuri grele, de suferință din istoria Moldovei. Din aceeaşi categorie 
fac parte, de exemplu, Vremuri de bejenie şi Neamul Șoimăreștilor. 

Romanul se înscrie în seria operelor de factură preponderent 
istorică, alături de alte capodopere ale scriitorului: Nunta domniţei 
Ruxandra, Fraţii Jderi, Nicoară Potcoavă. 

Specificul speciei. Textul îmbină grandiosul cu aventura și 
nesemnificativul, perspectiva narativă fiind astfel una antieroică. Este 
acordată însă o mare importanţă pitorescului şi tradiţiilor. 

Titlul este compus din două unități distincte care se 
completează într-un înţeles unitar: Zodia Cancerului (sau a Racului) 
indică mersul înapoi, regresul țării, în timpul unui domnitor incapabil. 
Cea de-a doua unitate, în tonalități arhaice, o lămurește pe prima, o 
precizează în timp: domnia lui Duca este comparată cu o zodie 
nefavorabilă, de stagnare a Moldovei. 

Tema romanului este istoria Moldovei. 

Rezumat 

Romanul prezintă călătoria lui Paul de Marenne, sol de taină al 

lui Ludovic al XIV-lea, care, călătorind spre Imperiul Otoman, trece 
prin 

Moldova. Acţiunea se petrece în 1679. Pentru a fi protejat, 
abatele de Marenne este însoţit în drumul său de beizade Alecu Ruset, 
fiul fostului domnitor Antonie Ruset. Înlăturat de la tron de Duca, 
actualul domnitor. 

Alecu Ruset îi fusese prezentat abatelui de un prieten comun, 
polonez. Beizadeaua voia să ajungă la laşi, fiind îndrăgostit de Catrina, 
fiica lui Duca-Vodă. Pândit de oamenii lui Duca-Vodă, Ruset se crede 
apărat, pentru că deținea câteva scrisori compromițătoare pentru 
actualul domnitor. 

Ajuns la Stambul, pe urmele abatelui, Alecu Ruset încearcă să se 
folosească de relaţiile de prietenie pe care le avea printre demnitarii 
turci. Nu are însă răbdarea de a aștepta s-o câștige pe Catrina, ca soţie, 
printr-o înţelegere politică. Din cauza eșecurilor și a dezamăgirilor el 
se îmbolnăvește. 

Când Duca pune la cale căsătoria Catrinei cu Ștefan Beizade, ales 
din raţiuni politice, Alecu Ruset intervine și-l răpeşte pe viitorul mire 
în preziua cununiei. Ștefan va fi eliberat de oastea lui Duca, iar Alecu 
Ruset se va preda învingătorilor. Duca îl va ucide cu buzduganul 
propriu. 

Structură - compoziţie. Cartea are 33 de capitole, în care apar 
trei fire narative: domnia lui Georgie Duca-Vodă, vizita abatelui Paul 
de Marenne şi iubirea dintre Alecu Ruset și Catrina. Ceea ce unește 
aceste trei fire e perspectiva generală asupra Moldovei de la sfârşitul 
secolului al XVII-lea. 

Capitolele au titluri sugestive, rezumative pentru evenimentele 
prezentate. De pildă, primul capitol se numește: „În care se vede cum 
intră în Moldova un călător dintr-o ţară îndepărtată și cum Ilie Turculeţ 
nu-i numai căpitan de steag, ci și cetitor de-stele', aşa cum ultimul 
sugerează neîmplinirea iubirii: „Cel din urmă, în care domnita Catrina 
mai vede o dată pe beizade Alecu”. 

Motivul străinului structurează conţinutul romanului, motiv 
frecvent în literatura universală (de exemplu în cartea lui Montesquieu, 
Scrisori persane). Străinul este aici abatele, iar călătoria lui prin 
Moldova este un pretext pentru a prezenta societatea timpului. 

Instanţele comunicării (autor, narator, personaj). Scriitorul s-a 

inspirat pentru acest roman din Cronica lui lon Neculce. La informaţiile 
cronicarului că feciorii lui Antonie-Vodă umblau prin ţară „cu mulți 
feciori de mazili nebuni... de făceau multe giocuri și beţii și nebunii”, s-au 
adăugat amănunte privind domnia lui Duca-Vodă. Dar, ca și în alte 
cazuri, reconstituirea epocii, la Sadoveanu, este rezultatul fuziunii 
dintre informaţia istorică și ficțiune, aceasta depășind realitatea. 
Narațiunea este la persoane a III-a, naratorul este tradițional. El 
povesteşte faptele după manuscrisul abatelui, personaj reflector, care 
participă la întâmplări fără să se implice în desfășurarea lor. Deci, 
naratorul exprimă, de fapt, punctul de vedere al personajului-reflector 
şi al autorului. 

Caracterizarea personajelor. Tipuri şi relaţiile dintre ele 

Alecu Ruset, fiul domnitorului mazilit, e prezentat de către 
prozator altfel decât cronicarul. Beizadeaua e un tânăr instruit, care 
vizitase Franţa și studiase în Polonia, cunoscător al culturii bizantine și 
vorbitor de limbă franceză. El face o bună impresie asupra abatelui 
prin vestimentația decentă, figura nobilă, (” cam palid și subțiratic”), 
firea deschisă și zâmbitoare. 

Prietenos, el i se confesează abatelui, explicându-i cauza luptei 
dintre el și Duca. Alecu Ruset e un bun cunoscător al psihologiei 
omeneşti, îndrăzneţ și stăpân pe sine. EI îl înfruntă cu curaj chiar şi pe 
domnitor. 

Patriot, ştiind firea moldovenilor și mentalitatea lor, Alecu Ruset 
îi explică lui de Marenne starea Moldovei aflate în apropierea unor 
duşmani puternici. 

El nu este însă capabil să facă nimic pentru ţară. Fatalist, cu o 
tinereţe aventuroasă, blazat, mulțumindu-se să ţeasă intrigi mărunte, 
Ruset este totuși o personalitate decadentă. 

Iubirea lui pentru Catrina creşte în intensitate şi devine o 
obsesie în timp. Este însă o dragoste imposibilă, pe care tânărul o 
acceptă ca un fel de predestinare. Lipsit de inițiativă, în final el se 
sacrifică, deşi putea să fugă pentru a se salva. Erou romantic, tentat de 
absolutul în dragoste, Alecu Ruset este o figură tragică. 

Georgie Duca-Vodă conduce ţara ca un despot oriental, folosind 
intriga şi minciuna pentru a-și menține tronul. El supune ţara unui 
regim draconic de biruri şi taxe, visând totodată la tronul Ţării 
Româneşti pentru Constantin, fiul său. și la hătmănia Ucrainei pentru 

el. 

Duca folosește tortura pentru a scăpa de dușmani, este crud, 
suspicios; se teme de Alecu Ruset, pe care - de altfel — îl şi omoară. 

Duca-Vodă nu are nimic din aura legendară a marilor eroi 
sadovenieni, Ştefan cel Mare sau lon Vodă cel Viteaz. 

Particularităţi stilistice. Mihail Sadoveanu reconstituie imaginea 
Moldovei de la sfârşitul secolului al XVII-lea într-o manieră proprie, în 
care însă ficțiunea rămâne plauzibilă. Descriind vestimentaţii de epocă, 
petreceri, tablouri de natură, gesturi şi comportamente tipice, 
scriitorul foloseşte aceeași vorbire ceremonioasă, cu savoare arhaică și 
regională. lată descrierea unei păduri admirată de solul francez: 

„O pădure începea în dreapta și îmbrăca pământul în valuri, spre 
zări nesfârșite. Vântul suna în stejarii din margine. Undeva, în fundul 
adâncului, în direcţia unde se cufundau călăreţii înșiraţi câte unul, lucea 
un lac”. 

receptare critică 

„... francezul devine complicele (deci mai mult decât convivul) 
inteligentului şi fermecătorului Don Juan de la Moldova”. 

(Ion Negoițescu, Istoria literaturii române) 

„Privită dintr-o anumită perspectivă, cartea aceasta este mai 
întâi povestea unei iubiri exemplare”. 

(Monica Spiridon, Sadoveanu, divanul înţeleptului cu lumea) 

Fragment semnificativ comentat 

„— [...] Trăim timpuri grele și nu înțeleg de ce Dumnezeu a găsit 
cu cale să ne aşeze aşa de rău. |...] Aicea însă, între lumi fericite, Domnul 
Dumnezeu a însemnat cu degetul hotar. Împărţiţii lui Belzebut şi 
împărații Mielului lumii aici au ales loc al războiului lor. Fiind aşa, Ţara 
cade și se pustiește de oameni". 

Domnia Ducăi-Vodă este comparată, figurat, cu cancerul. Situată 
între lumi puternice, Moldova „cade și se pustiește de oameni”. Este o 
perioadă de declin a istoriei sale. 

Titlul cuprinde două sintagme distincte care se susțin reciproc: 
Zodia Cancerului este Zodia Racului, adică a regresului Moldovei sub 
domnia lui Duca. Termenul de „cancer”, mult mai expresiv decât cel de 
„rac”, implică nu numai un sens simbolic - mersul înapoi -, ci și o 
conotație suplimentară, ca întindere. 

Autorul face aluzie aici şi la rivalităţile dintre cele două familii, 

Duca şi Ruset, care prin domnii succesive au devastat ţara. 

Elementele lexicale care creează atmosfera romanului apar în 
cadrul unor construcții mai ample: „Trăim vremuri grele”, „Dumnezeu a 
găsit cu cale să ne așeze așa de rău”, „Împărații lui Belzebut', „loc al 
războiului"... Țara cade și se pustiește de oameni. 

Unele construcții sunt perifrastice şi amintesc de stilul 
cronicăresc („a găsit cu cale”), altele sunt metaforice („împărații lui 
Belzebut', „Ţara cade”). Termenii sugerează, mai degrabă, un roman 
social, antieroic. (G.A.) 

FRAȚII JDERI 

Context literar. Fraţii Jderi este un roman tradiţional. Din 
punctul de vedere al conținutului, romanul tradițional evidențiază 
originalitatea noastră națională prin interesul pentru social, istorie şi 
natură şi prin atenţia acordată miturilor, datinilor, folclorului. 

În ceea ce priveşte tehnica narativă, romanul tradiţional 
respectă convenția naratorului omniscient și a textului accesibil. 

Romanul tradițional românesc a fost inaugurat în secolul al 
XIX-lea de romanele lui Dimitrie Bolintineanu, Manoil şi Elena, şi a fost 
reprezentat, printre alții, de Duiliu Zamfirescu, cu Viața la țară și 

Vânase Scatiu sau de loan Slavici cu Mura 

Romanul a apărut în trei volume (Ucenicia lui lonuţ, 1935, 
Izvorul alb, 1936, Oamenii Mariei sale, 1942) şi reînvie „vârsta de aur” 
a Moldovei în timpul lui Ștefan cel Mare. 

Operă de maturitate. Frații Jderi se alătură celorlalte creații 
istorice sadoveniene: Neamul Șoimăreștilor, Zodia Cancerului sau 
Vremea Ducăi-Vodă, Nunta domniţei Ruxanda, Nicoară Potcoavă. 

Specificul speciei. Structura romanului este pluriformă și are 
caracter epopeic, fiind o cronică a vieţii sociale a epocii, îmbinată cu o 
viziune mitică şi legendară. 

Titlul cărții Sugerează epopeea. Cei cinci Jderi reprezintă familia 
unită, model de structură a societății moldovenești în timpul lui Ștefan 
cel Mare (Nicolae Manolescu). 

Tema principală a romanului o reprezintă istoria Moldovei în a 
doua jumătate a secolului al XV-lea. 

Rezumat 

Ucenicia lui Ionuț, primul volum al trilogiei, se deschide cu 
hramul Mănăstirii Neamţului (1469). Cu acest prilej Ștefan Voievod îl 


1 


hotărăşte tovarăș al lui Alexandrei Voievod pe Ionuț Jder, fiul cel Mic al 
lui Manole Păr-Negru. Cei doi tineri devin frați de cruce și îşi 
împărtăşesc unul celuilalt grijile şi necazurile. 

Primul volum este un bildungsroman (roman al formării). Ionuț 
îl salvează mai întâi pe Alexandrei din mâinile duşmanilor, iar apoi îl 
ajută pe Simion, fratele său, să-l prindă pe fiul hanului tătar. 

Se conturează şi un conflict romantic. Jupâniţa Nasta, iubita lui 
Ionuț, este răpită de tătari. Însoţit de Gheorghe Botezatu, slujitorul său, 
Ionuț pleacă în căutarea ei, dar află că fata s-a sinucis aruncându-se în 
Dunăre de pe corabia care o ducea în robie. Ionuț revine la Curte și 
devine oștean adevărat. 

Izvorul Alb, al doilea volum, este un poem al iubirii. Simion Jder 
se îndrăgosteşte de Marușca, care este răpită şi dusă în Țara Leşească. 
Simion pleacă după ea și o aduce înapoi. 

Faptele din acest volum scot în evidență devotamentul pe care îl 
au pentru domnitor cei cinci fii ai familiei Jder: Simion, Nicoară, Cristea, 
Damian şi Ionuț. Sunt realizate, de asemenea, portretele comisului și al 
Ilisaftei, soţia lui. 

Are loc vânătoarea bourului alb, la care participă chiar 
domnitorul. Ștefan dorea să se sfătuiască în taină cu sihastrul din 
munții Ceahlăului, de la Izvorul Alb, ca să găsească soluţie pentru 
problemele ţării. 

Oamenii Măriei Sale, al treilea volum, descrie perioada anilor 
1471-1475 şi cuprinde două episoade principale. 

Primul feste călătoria lui Ionuț, ca iscoadă a lui Vodă, trimis în 
Grecia şi la muntele Athos. Episodul fundamental prezintă lupta de la 

Vaslui, unde Ștefan obţine o victorie strălucită împotriva 
turcilor. În această bătălie sunt pierderi grele: mor, printre alţii, 
comisul Manole, Simion Jder, starostele Căliman și fiul său, Samoilă. 

Ştefan îi plânge pe eroi şi adresează scrisori diplomatice pentru 
a cere creștinătății să se unească împotriva păgânilor. 

Structură - compoziție. Alcătuit din trei volume, Frații Jderi este 
un roman-frescă, în care Istoria Moldovei dintre 1469 și 1475 este 
descrisă amplu, pe mai multe planuri. La baza romanului stau, în 
primul rând. Cronica lui Grigore Ureche și legendele lui Neculce, dar și 
alte documente legate de epoca lui Ștefan, pe care scriitorul le 
valorifică în monografia Viaţa lui Ștefan cel Mare. 


Cele trei volume reprezintă, simbolic, treptele existenţei: 
Ucenicia lui lomiţ - adolescenţa; Izvorul Alb - maturitatea și iubirea 
matrimonială; Oamenii Măriei Sale - bătrâneţea și sacrificiul. 

În roman se disting două planuri: unul social, care prezintă viaţa 
oamenilor obișnuiți, aici nucleul principal fiind familia Jderilor, și un 
altul istoric, unde apar personalități exemplare. 

Printr-un artificiu compozițional, în roman apar trei soli 
venețieni care descifrează realităţile social-politice ale Moldovei. Ei 
sunt interesați de viața locuitorilor, de obiceiuri şi de tradiţii, de 
relaţiile lui Vodă cu supușii și de organizarea armatei. 

În viziunea lui Sadoveanu, viața moldovenilor se desfăşoară 
între real și miraculos sau legendar. Datinile lor, la naștere, nuntă sau 
înmormântare se împletesc în roman cu credinţe, superstiții sau 
practici magice. Cântecul cocoșului, descântecele şi vrăjile bourului alb, 
poveştile despre cai năzdrăvani, evocarea fantasmelor și a duhurilor 
de către llisafta conturează un profil spiritual al Moldovei aflate 
într-un timp de maximă înflorire. 

Instanţele comunicării (autor, narator, personaj). Reconstituind 
istoria Moldovei, Mihail Sadoveanu vine cu o viziune mitică. Istoria se 
prezintă şi se explică prin ea însăşi, prin faptele pe care povestitorul le 
prezintă obiectiv. 

Narațiunea este la persoana a Il-a. Uneori, povestitorul 
întrerupe subiectul pentru a da explicaţii sau a comenta. Alteori, el 
anticipează fapte viitoare (de exemplu, sfârşitul bătăliei de la 
Podu-înalt). 

Personajele sale, structuri romantice, deşi fac o parte din istoria 
neamului, se supun destinului și dispar. Unele dintre ele rămân însă 
adevărate modele pentru cititor. 

Caracterizarea personajelor. Portretul lui Ștefan cel Mare 

Prezentarea lui Ștefan cel Mare se face în spiritul Cronicii lui 

Ureche. Portretul fizic se reține prin câteva precizări: „mustața 
ușor încărunţită”, o puternică strângere a buzelor”, „o privire verde. 

tăioasă”, „scurt di statură”. nî 

Mai amplu, portretul psihologic și moral este construit fie direct, 
fie - mai ales - din afirmațiile celorlalte personaje. Aşteptându-l la 
hramul mănăstirii, mulțimea, emoționată se străduieşte să fie cât mai 
aproape de erou. 


Personalitate a Renaşterii, Ştefan stătuse la învățătură între 
monahi ai Bizanțului. Vorbește elineşte și se adresează solilor în limba 
lor. 

Relația dintre domn și supuși se bazează pe caracterul său 
justițiar. pe familiaritatea pe care o arată oamenilor simpli, pe care-i 
răsplătește pentru eroismul lor. 

Drept şi cinstit, el a întronat rânduiala în țară: „au fost tăiați 
lotrii și s-au liniștit drumuri/e'. Mânios uneori”, încruntă din 
sprânceană" şi atunci boierii îmbracă, din spaimă „cămeșa de gheață”. 

Ştefan este mitizat. Despre el se spun legende. El are pecete pe 
brațul drept, calul lui este năzdrăvan, iar părintele său l-a închinat la 
muntele Athos pentru a-i învinge pe păgâni. 

Patriotismul lui Ștefan se vede în timpul bătăliei de la Vaslui. 
Armata otomană, Marele Balaur, este învinsă prin geniul militar al 
voievodului moldovean. 

Personaj romantic, caracterizat prin însuşiri excepționale, Ștefan 
este tipul domnitorului exemplar, situat aici la limita dintre real și 
fantastic. 

Particularităţi stilistice. În legătură cu evocarea istorică la 
Sadoveanu, Tudor Vianu vorbea despre „realismul liric”, ca trăsătură 
esenţială a artei sale. Viziunea populară asupra problemelor existenţei, 
echilibrul şi jovialitatea, umorul „latent” şi limbajul ceremonios sunt 
proprii scriitorului. 

Stilul este cronicăresc, topica ușor arhaică, termenii au 
rezonanţe aparte. Am selectat, din descrierea luptei de la Podu-înalt, 
câteva particularități: lăturea, au pălit, au intrat în cealaltă coastă a 
urdiei. răzeșime, a fost curmat, au prins a bate, a mâna înapoi, saivanele 
hadămbului, împingând bătaia în răspăr, au pripit, loviturile de berbec, 
viermele de oameni negri etc. 

Receptare critică 

„Tripticul Fraților Jderi schiţează, într-una din dimensiunile sale, 
cronica unei ucenicii complexe și anevoioase, grație căreia mezinul 
Ionuț devine «comisul Onu Păr-Negru», om de credință al măriei sale”. 

(Monica Spiridon, Sadoveanu, divanul înţeleptului cu lumea) 

„Trilogia Fraților Jderi constituie un şir de isprăvi pregătitoare, 
care conduc către marea înfruntare finală, bătălia de la Podu-înalt, 
unde Atletul lui Christos îl va birui pe Antihrist”. 


(Ov. S. Crohmălniceanu, Cinci prozatori în cinci feluri de lectură) 

Fragment semnificativ comentat 

„Se vorbește prin sate despre Maria sa că-i om nu prea mare de 
stat, însă groaznic când își încruntă sprânceana. lar când vine la o sfântă 
mănăstire, n-are de ce se uita groaznic. Când vine la o sfântă mănăstire, 
[...] Maria sa trebuie să se uite blajin în jurul său. Vede ici un prunc; vede 
ici o fată; vede dincolo o nevastă. Al cui e pruncul acesta? A cui e nevasta 
asta? 

Ca un stăpân al ţării, ce se află. Maria sa trebuie să cunoască al 
cui e pruncul și a cui e nevasta”. 

Personajul portretizat este Ștefan cel Mare. Trăsăturile lui fizice 
sunt abia schițate („om nu prea mare de stat”), dar cele de caracter par 
definitorii („însă groaznic când își încruntă sprânceana”). Când vine la 
sfânta mănăstire, Ştefan „trebuie să se uite blajin în jurul său”. 

Este un portret cronicăresc. succint, care sugerează zbuciumul 
interior, trăirea intensă a personajului. Anumite trăsături morale ale 
lui sunt ironizate cu bonomie: domnul e familiar cu supușii, se 
interesează de soarta lor, ca dovadă a autorității domnești. 

Portretul are o aură legendară („Se vorbește prin sate...) şi 
aminteşte, chiar dacă este într-o formă stilizată, de portretul făcut 
domnitorului de Grigore Ureche. (G.A.) 

ROMANUL MODERN OBIECTIV 

LIVIU REBREANU 

ION 

Context literar. lon este un roman obiectiv. Din punctul de 
vedere al conținutului, faptele sunt prezentate cronologic, în 
cauzalitatea lor, naraţiunea fiind astfel una liniară. Ca element de 
tehnică literară, trebuie menţionat că naratorul unui roman obiectiv 
este omniscient și omniprezent. 

Romanul a apărut în 1920 și îl situează pe Liviu Rebreanu în 
tradiţia lui Nicolae Filimon, Duiliu Zamfirescu sau loan Slavici. Criticul 
Eugen Lovinescu apreciază elogios romanul considerându-l „cea mai 
puternică creaţiune obiectivă a literaturii române”. El evidenția, de 
asemenea, formula romanului, „formula marilor construcţii epice, B 
pornind de la cei vechi și ajungând la cei moderni, formala romanului 
naturalist, a Comediei umane, de pildă, dar mai ales formula epicei 
tolstoiene, formula ciclică a zugrăvirii... unui vast panou curgător de 

fapte...” 
Specificul speciei. Ion este un roman social și realist de 


inspirație rurală, având caracter monografic, dar, în același timp, 
prezentând destine umane individuale. 

Titlul romanului poartă numele personajului principal, Ion, 
reprezentant tipologic al unei categorii sociale: țărănimea. 

Tema romanului o reprezintă viața satului transilvănean la 
începutul secolului al XX-lea. 

Rezumat 

Acţiunea romanului începe într-o zi de duminică, în care 
locuitorii satului Pripas se află la horă în curtea văduvei lui Maxim 
Oprea. Sunt prezenți fruntașii satului, învățătorul Herdelea cu familia, 
preotul Belciug și „bocotanii”. 

Prezentarea scriitorului se opreşte asupra lui Ion al Glanetașului, 
care juca cu Ana, fata bogatului Vasile Baciu. Apare tatăl Anei care îl 
prezintă preotului pe George Bulbuc drept viitorul său ginere şi, fiind 
beat, se ceartă apoi cu lon, numindu-l „sărăntoc” şi „tâlhar'. Familia lui 
Ion sărăcise, pentru că tatăl lui. Alexandru Glanetașu, beţiv și leneș, 
risipise zestrea Zenobiei. Și Vasile Baciu se însurase tot pentru avere, 
dar el, fiind harnic, sporise avutul nevestei şi se gândea s-o mărite pe 
Ana cu un flăcău bogat. 

Un alt plan al romanului prezintă intelectualitatea satului: 
familia învățătorului Herdelea, care avea propriile ei necazuri. 
Învățătorul îşi construise casa pe pământul bisericii cu învoirea 
preotului. Pentru că în timp relaţiile dintre învăţător și preot se 
degradaseră, Herdelea se temea acum că și-ar putea pierde toată 
agoniseala. 

Deşi o plăcea pe Florica văduvei lui Maxim, lon îi face în 
continuare curte Anei. În urma unei discuţii cu Titu Herdelea, fiul 
învățătorului, lon se hotărăște să-l silească pe Vasile Baciu să i-o dea 
pe Ana de soţie. După ce o seduce pe Ana și ea rămâne însărcinată, Ion 
se retrage și-l aşteaptă pe Vasile Baciu să se tocmească. Crezând că 
vinovatul e George Bulbuc, Baciu e liniștit şi - la rândul său - așteaptă 
ca feciorul să vină să-i ceară fata. Aflând însă adevărul, el o zdrobește 
pe Ana în bătăi şi-o trimite pe ea să se înțeleagă cu Ion, dar el refuză. 

Simţindu-se „gâtuit', Baciu îi promite lui Ion cinci locuri și o 
pereche de boi şi face nunta, dar după nuntă nu mai vrea să-și țină 

promisiunea. 

Ana naşte un copil şi Ion își dobândeşte pământul. Terorizată de 
violențele tatălui și ale bărbatului, Ana se sinucide. Vasile Baciu își cere 
pământurile înapoi. 

Între timp, în familia Herdelea, se pune la cale căsătoria uneia 
dintre fete, Laura, cu teologul George Pintea. 

După moartea Anei, lon începe să asculte de „glasul iubirii” 
pentru Florica. Aceasta se măritase însă cu George Bulbuc. Surprins de 
George sub ferestrele Floricăi, lon este omorât cu sapa. 

În final, după împăcarea dintre preot și învăţător, se 
prefigurează o relație de dragoste între Ghighi, cealaltă fată a familiei 
Herdelea, și tânărul învățător Zăgreanu. 

Structură - compoziție. Acţiunea romanului se desfășoară pe 
două planuri: lumea țărănească şi intelectualitatea satului. Subiectul 
este şi el împărțit în două părți: Glasul pământului şi Glasul iubirii, 
ambele sugerând evoluţia eroului principal, de la dragostea pentru 
pământ la dragostea adevărată, pentru Florica. 

S-a remarcat geometria clasică a romanului, împărțirea în 
capitole (prima parte are 7 capitole, a doua - 6), între care se pot 
stabili eventuale paralelisme (începutul - Sfârșitul. Iubirea - 
Blestemul, Nunta-Copilul etc.). Fiecare capitol e împărţit în scene, iar 
fiecare scenă în momente semnificative. Dacă avem în vedere și 
simetria  început-sfârşit (metafora drumului), precum și 
corespondenţțele neaşteptate, care leagă prin fire nevăzute destinul 
personajelor (în capitolul III, Iubirea, apar, de exemplu, personajele: 
Ion, Ana, Florica, Laura, Titu, Roza Lang), romanul dă impresia de viață 
adevărată, de cadru uman comun. 

Cronologia romanului are ca început şi sfârşit câte o zi de 
duminică... Scenele sunt colective. Descrierea, ca modalitate de 
prezentare, creează impresia de verosimil. 

În romanul obiectiv, descrierea poate avea funcţii diverse, 
printre care: prezentarea timpului şi a locului acțiunii, crearea 
atmosferei, introducerea unor elemente simbolice, cu trimiteri la 
momente ale subiectului. 

În romanul Jon, descrierea horei este expoziția pentru că sunt 
prezentate personajele (cele mai importante) și este enunțat conflictul. 

În romanul obiectiv, conflictul este generat, de obicei, de lupta 

pentru putere a unui personaj, de dorinţa lui de parvenire etc. în Ion, 
conflictul e determinat de lupta eroului pentru pământ. 

Incipitul romanului este, de asemenea, simbolic. Descriind 
drumul care duce spre Pripas (iar, la sfârșit, drumul care pleacă din 
sat), scriitorul a vrut să estompeze distincția dintre realitate şi ficțiune, 
subiectul continuând, într-un fel, viața reală. 

Trecerea de la un plan al romanului la celălalt se numeşte 
alternanță. 

În Ion, alternanţa planului ţărănimii cu cel al intelectualității dă 
impresia complexităţii vieții. 

Instanţele comunicării (autor, narator, personaj). În lon, 
naratorul este obiectiv, ca în orice roman realist. Omniscient și 
omniprezent, naratorul nu intervine în desfășurarea acțiunii, 
relatândia persoana a III-a - neutru şi impersonal. 

Personajele nu sunt „manevrate” de narator, evoluţia lor este 
convingătoare. Autorul nu a redus personajele la o schemă. Ion este un 
erou complex. 

Cititorul este introdus de narator într-un mediu familiar, în care 
amănuntul dă iluzia realului. 

Caracterizarea personajelor. Tipuri şi relaţiile dintre ele 

Ion, protagonistul romanului, domină celelalte personaje. El este 
caracterizat prin modalități diverse: gesturi, fapte, acțiuni, 
comportament, relațiile cu ceilalţi, dialog și monolog. 

El este descris, de la început, din scena horei, cu o remarcabilă 
intuiție psihologică. Ion ezită între Florica „mai frumoasă ca oricând” şi 
Ana, cu „locuri și case, și vite multe”. 

Drama lui lon este determinată de patima pentru pământ. Din 
acest punct de vedere, criticul Eugen Lovinescu îl considera un 
personaj „frust” şi „voluntar”, „un eroustendhalian”, dovedind o 
„inteligenţă ascuţită”, „o viclenie procedurală”, o voinţă imensă”. 

Stăpânit deideea de a avea pământ, Ion dovedeşte o mentalitate 
specifică epocii: pământul însemna posibilitatea de a se afla în rând cu 
oamenii, de a nu mai fi „fleandură”, „tâlhar”, „hoţ', cum îl considera 
Vasile Baciu. 

Pământul însemna pentru el demnitate. „Iubirea pământului l-a 
stăpânit de mic copil”, notează autorul. Hotărât și perseverent, el își 
urmăreşte cu abilitate scopul: seducerea Anei, pentru a stăpâni averea 

lui Baciu. Nevoia de pământ devine obsedantă: „glasul pământului 
pătrundea năvalnic în sufletul flăcăului ca o chemare, copleșindu-l. Se 
simţea mic și slab cât un vierme pe care-l calci în picioare”. După ce 
planul îi reușește, Ion sărută pământul într-un gest de adorare, iar fața 
îi zâmbea „cu plăcere nesfârșită”. 

Astfel. Ion îşi desemnează propriul destin, dar și pe cel al Anei. 
George Călinescu susține că „Ion este o brută. A batjocorit o fată, i-a 
luat averea, a împins-o la spânzurătoare și a rămas în cele din urmă cu 
pământ”. 

Realizat, ca personaj, printr-o trăsătură dominantă, Ion are și 
alte trăsături subordonate: cinic (față de Ana), sfidător (față de Vasile 
Baciu), violent (cu George), grijuliu (cu copilul) etc. 

De fapt, Ion, neavând un model în tatăl său, Alexandru Glanetașu, 
reface în timp, drumul lui Vasile Baciu. 

În conturarea personajului, autorul foloseşte adesea monologul 
interior. Redăm un fragment din scena cununiei: „Îi era rușine că acum 
se însoară cu alta și de rușine îl bufnea un râs prostesc... Coborând din 
cancelarie și pe când în curte trăsneau pistoalele, Ion se gândi deodată: 

«Adică ce-ar fi oare dacă aș lua pe Florica și am fugi amândoi în 
lume, să scap de urâţenia asta?» Dar tot atât de repede îi veniră în minte 
pământurile și adăugă cu dispreţ: «Și să rămân tot calic... pentru o 
muiere... Apoi să nu mă trăsnească Dumnezeu din senin?»'. 

Din punct de vedere moral, dar și estetic, sfârşitul lui Ion este 
perfect motivat. 

Particularităţi stilistice. Liviu Rebreanu este un scriitor 
anticalofil. Într-o mărturisire, intitulată Cred (din volumul Amalgam), 
scriitorul spune: „Prefer să fie expresia bolovănoasă și să spun 
într-adevăr ce vreau, decât să fiu șlefuit și neprecis”. Scriitor realist, 
Rebreanu a respins podoabele stilistice de prisos... Expresia exactă 
cere multă zbuciumare”. afirma el. Cu toate acestea, mai ales în 
descrieri, scriitorul se exprimă frumos: 

„larna veni brusc ca o furtună. Tot pământul se albi într-o singură 
noapte. Pe urmă dădu un ger cumplit de pârâiau gardurile îngheţânăd, 
iar focul în vetre trosnea și scuipa scântei. Zăpada cădea mereu, când în 
fulgi grei. leneși, care întunecau văzduhul, când în bobiţe mărunte, aspre 
vâltorite de viscole năprasnice”. 

Receptare critică 


„Spre deosebire de literatura poporanistă şi semănătoristă, 
lărgind şi adâncind observaţia realistă din proza lui Slavici, romanul 
înfăţişează un univers rural adânc diferențiat”. 

(Ov. S. Crohmălniceanu. Literatura română între cele două 
războaie mondiale) 

„Ca roman țărănesc \fon] are precursor în Mara lui loan Slavici, 
ca roman al ambiţiei, măcar în aparenţă, e în linia Ciocoilor vechi și noi”. 

(George Călinescu, Istoria literaturii române de la origini până în 
prezent) 

Fragment semnificativ comentat 

„Se opri în mijlocul de/niţei. Lutul negru, lipicios. îi ţintuia 
picioarele, îngreuindu-le. atrăgându-le ca braţele unei iubite pătimașe, îi 
râdeau ochii, iar fața toată îi era scăldată într-o sudoare caldă de 
patimă. îl cuprinse o poftă sălbatică să îmbrăţișeze huma. să o 
crâmpoţească în sărutări. Întinse mâinile spre brazdele drepte, 
zgrunţuroase și umede. Mirosul acru, proaspăt și foditor îi aprindea 
sângele. 

Se aplecă, luă în mâini un bulgăre și-l sfărâmă între degete cu o 
plăcere înfricoșată. Mâinile îi rămaseră unse cu lutul cleios ca niște 
mănuși de doliu. Sorbi mirosul, frecându-și palmele. Apoi încet. cucernic, 
fără să-și dea seama, se lăsă în genunchi, își cobori fruntea și-și lipi 
buzele voluptuoase de pământul ud. Și-n sărutarea aceasta grăbită simţi 
un fior rece, ameţitor...” 

Gestul lui Ion de a săruta pământul este prezentat în capitolul IX, 
Sărutarea, şi motivează titlul primei părți a romanului: „Glasul 
pământului”. 

Ajuns stăpân peste delniţele lui Vasile Baciu, Ion își arată 
dragostea obsesivă pentru pământ. Gestul său, aproape ritualic, 
amintește de o scenă asemănătoare din romanul lui Emile Zola, La 
terre (Pământul). 

În viziunea personajului, pământul devine „brațele unei iubite 
pătimașe'. Sărutând pământul, Ion simte „un fior rece, ameţitor”. 

Este una dintre scenele-cheie ale romanului, reală, dacă avem în 
vedere o mărturisire a scriitorului. 

lon transformă pământul într-un fetiş. Într-un obiect de 
adorație profundă și nelimitată. Vrea „să îmbrățișeze huma” şi s-o 
sărute. Simte nevoia unei relații directe, organice cu pământul şi, luând 

în mână un bulgăre... mâinile îi rămaseră unse cu lutul cleios ca niște 
mănuși de doliu”. 

Propoziția este simbolică. Pământul schimbă destinul 
personajelor şi, în primul rând, pe cel al Anei şi al copilului. Punând pe 
primul plan înavuţirea și apoi dragostea pentru Florica, Ion însuși 
trăieşte aceeași dramă. (G.A.) 

RĂSCOALA 

Context literar. Răscoala este un roman obiectiv. Din punctul de 
vedere al conținutului, faptele sunt prezentate cronologic, în 
cauzalitatea lor, naraţiunea fiind astfel una liniară. Ca element de 
tehnică literară, trebuie menţionat că naratorul unui roman obiectiv 
este omniscient și omniprezent. 

Răscoala a apărut în 1932 și reprezintă creația de maturitate a 
scriitorului, după două romane care îl impuseseră ca prozator de 
excepţie: Jon (1920) şi Pădurea spânzuraților (1922). 

Tema răscoalei din 1907 fusese tratată în literatura noastră și 
mai înainte. În diferite nuvele, în romane (Domnul deputat. 1921, de V. 
Demetrius și Les citardons du Bărăgan, 1925, de Panait Istrati). În 
schițe şi poezii. 

Un exercițiu în vederea construcției epice care e Răscoala, l-a 
reprezentat Crăișgrul Horia, reconstituire a răscoalei din 1784 a 
românilor din Transilvania. 

Specificul speciei. Răscoala poate fi citit ca o continuare a 
romanului Jon, şi ca o carte-document datorită informației ample pe 
care ea se bazează și care construieşte o viziune realist-naturalistă 
asupra răscoalei. 

Titlul este simbolic şi el sugerează acele întâmplări mărunte, 
motivații, frământări sau nemulțumiri care s-au acumulat în sufletele 
țăranilor și au izbucnit într-o mișcare amplă, socială, răscoala. 

Tema este răscoala țărănească din 1907. 

Rezumat 

Primul volum al romanului, Se mișcă ţara! începe cu sosirea lui 
Titu Herdelea (personajul din romanul Jon) în casa boierului 
bucureştean Grigore luga, a cărui soție, Nadina, era rudă îndepărtată 
cu soțul Laurei Herdelea. 

Invitat de Grigore luga la conacul părintesc de la moşia Amara, 


ide 


Titu ia cunoştinţă cu „problema țărănească” și devine martorul unor 

evenimente catastrofale. 

Fapte mărunte fac să crească spiritul de revoltă printre ţărani. 
Arendașul Cosma Buruiană inventează un furt și, la ordinele boierului 
Miron luga, jandarmii îi bat pe ţărani cu brutalitate; Nadina vrea să-și 
vândă moșia, ţăranii vor s-o cumpere ei și s-o parceleze, dar Miron 
luga le face concurenţă vrând s-o cumpere el pentru a reface domeniul 
inițial al familiei; în preajma sărbătorilor de iarnă, oamenii n-au lemne 
să-și încălzească locuinţa şi nici mălai pentru mămăligă. 

O serie de întâmplări, aparent mărunte, sporesc indignarea 
țăranilor: automobilul Nadinei calcă cocoşul babei Ioana; șoferul îl 
trage de urechi pe copilul lui Pavel Tunsu care nu voia să se dea la o 
parte din drum din fața mașinii; lui Ignat Cercel i se ia porcul din 
ogradă fiindcă n-a plătit birul; Aristide, fiul arendașului Platamonu, o 
siluiește pe fata lui Chirilă Păun. 

Nemulțumirea celor mulți o exprimă mai întâi învățătorul 
Dragoş, arestat din porunca lui Miron luga. În sate se zvoneşte că niște 
călăreți pe cai albi aduc porunca lui vodă de a se împărți pământurile 
celor ce muncesc. 

Scânteia răscoalei se aprinde brusc. Țăranii, înarmați 
rudimentar cu coase, topoare etc., aprind conacele, sparg hambarele şi 
îi pedepsesc pe cei care i-au oprimat. 

Primul este omorât Miron luga, boierul autoritar și inflexibil, 
linșat de mulţimea dezlănțuită; Nadina, nora lui, este violată și 
sugrumată. Aristide Platamonu este pedepsit chiar de către tatăl fetei 
care fusese necinstită; plutonierul Boiangiu este bătut de Serafim 
Mogoş, Triton Guju şi alții; colonelul Ștefănescu este numai izgonit din 
sat, daci se dă voie să plece cu trăsura pentru că era bătrân și avea trei 
fete de măritat. 

Scriitorul descrie magistral psihologia mulțimii, caracterul 
spontan al revoltei, fărâmițarea acțiunii în acțiuni concrete, individuale. 
Ţăranii incendiază conacele, taie firele de telegraf, îşi dispută între ei 
jafurile. 

Ultimele două capitole ale romanului descriu represiunea 
răscoalei, în fruntea unui batalion de război se află maiorul Tănăsescu 
şi prefectul Baloleanu. Ei vin să restabilească stăpânirea boierilor pe 
moşiile Amara, Ruginoasa, Bârlogu, Babaroaga, Gliganii, toate din 
judeţul Argeș. 


Țăranii sunt conduși de Petre Petre, venit din armată. Obsedat 
de ideea că ar putea fi omorât, Tănăsescu le comandă soldaţilor foc în 
plin. Represiunea e continuată individual cu judecarea fiecărui răsculat 
şi pedepsirea lor imediată: Trifon Guju și Toader Strâmbu sunt 
executaţi pentru Miron luga şi pentru Nadina; Luca Talabă, Lupu 

Chiriţoiu şi Ignat Cercel sunt bătuți; Niculina, fiica preotului 
Nicodim, este lovită cu cravașa chiar de către maiorul Tănăsescu, 
pentru că îndrăznise să ridice cadavrul tatălui ei, ucis de un glonte 
rătăcit. 

Prezent la aceste atrocități, Titu Herdelea, ziaristul venit de la 
București, îşi exprimă revolta, dar nu poate împiedica nedreptăţile. 

Structură - compoziție. Romanul e alcătuit din două părți: Se 
mișcă țara! și Focurile, împărţite, la rândul lor, în câte șase capitole: 
Răsăritul, Pământurile, Flămânzii, Luminile, Friguri, Vestitorii, apoi 
Scânteia, Flăcări, Focul, Sângele, Petre Petre şi Apusul. 

Subiectul evoluează pe două planuri, care prezintă două clase 
sociale aflate în conflict: țărănimea asuprită și marii latifundiari. 

În prima parte a romanului, acțiunea evoluează lent, 
întâmplările se acumulează, sentimentul revoltei crește treptat; în 
partea a doua ritmul este alert, evenimentele sunt sângeroase. Primul 
volum prezintă întâmplări din primăvară până în toamnă, iar al doilea 
- din toamnă până în primăvară. 

Şi în Răscoala există aceeași simetrie compozițională ca și în Jon 
sau Pădurea spânzuraţilor. Începutul cărţii prezintă o discuţie în trenul 
care mergea spre Capitală. Ilie Rogojeanu, un arendaș din Dolj, le 
vorbeşte celor prezenţi, printre ei aflându-se şi Grigore luga, despre 
țăranul român „care în realitate e numai rău și prost și leneș”. 

Romanul se termină cu o întâlnire, pe peronul gării din 
București, între același Ilie Rogojineanu și Grigore luga, după răscoală. 
Arendașul e mulțumit că a scăpat cu fața curată „de furia tâlharilor”. 

Instanţele comunicării (autor, narator, personaj). Pentru 
această carte autorul s-a documentat intens, fie în presa timpului, fie 
cercetând legi şi documente administrative, fie - în fine - reconstituind 
direct întâmplările prin discuţii cu martorii oculari și supraviețuitorii 
represiunii din 1907. 

Naratorul este omniscient, obiectiv, relatând la persoana a III-a. 
Deși creează individualități, Rebreanu excelează în descrierea 


personajului colectiv. 

Cititorul este în fața unui document care dă impresia de 
autenticitate prin arta reconstituirii. 

Caracterizarea personajului colectiv 

Asemeni lui Costache Negruzzi sau Duiliu Zamfirescu, Liviu 
Rebreanu descrie în roman un mare număr de personaje, din medii 
diferite, dar cea mai bună realizare a sa este personajul colectiv. 

De la individualităţi bine conturate, prozatorul prezintă o 
imagine sugestivă a colectivităţi, țăranii acționând și gândind ca un 
singur individ. 

Ascultând discursul prefectului Boierescu, țăranii sunt parcă un 
singur trup, o singură expresie și imaginea unui singur gând: „Țăranii 
ascultau și-l priveau nemișcaţi cu ochi ca de sticlă. Sutele de feţe, cu 
aceeași expresie, păreau a fi ale aceluiași cap, cu aceleași gânduri și 
simţiri, un singur și același om în infinite exemplare..." 

În prezentarea răscoalei, termenii generici afirmă mișcări 
sinergetice. Alteori, ideea de colectivitate este sugerată prin metonimii: 
coase, topoare, bețe devin unelte personificate. 

Pentru exemplificare, selectăm termenii colectivi din scena 
prezentării țăranilor la conacul lui Miron luga: câțiva oameni, țipete, 
glasurile speriate, înjurături și ameninţări, mișcarea mulțimii, câţiva, 
oamenii, zeci de bețe, în mijlocul ţăranilor, mulțimea frământată, 
urletele, înjurăturile îmbăiate, ţăranii, răcoriți sau flămânzi etc. 

Particularități stilistice. Creator epic, Rebreanu e interesat, sub 
raport stilistic, de exactitatea exprimării, de adecvarea stilului la 
structura personajelor. Metaforele sunt la el rareori banale, 
comparațiile - fără a fi frecvente - au, în schimb, expresivitate: 
„Mulțimea, frământată ca o baltă răscolită de o furtună năprasnică” sau 
„În izbucnirea de furie... ca un trăsnet clocit mult între nori şi căzut fără 
obișnuitele tunete și fulgere pregătitoare”. 

Mulțimea verbelor arată că autorul pune accentul pe acțiune: 
„bătrânul Miron luga, fără cunoștință... rămase în picioare în mijlocul 
țăranilor care, îndesându-se să-l lovească, parcă-l sprijineau să nu 
cadă”. 

Un procedeu frecvent folosit de scriitor, atunci când reproduce 
vorbirea țăranilor, este elipsa. Întreruperea vorbirii este determinată 
fie de factorii interni, inhibitori (timiditate, dificultăți de exprimare), 

fie de factori externi care impun prudenţă. Ţăranii n-au curajul să 
exprime ceea ce doresc și de aceea vorbesc cu subînțelesuri: „Bați 
coasa, Trifoane, ori9... întrebă Leonte fără mirare."; „Rabzi, rabzi și 
oftezi până nu mai poți ș-apoi...'; „Din iarna asta nu-i chip să ieşim. Ori 
murim, ori...” sau „Apoi până n-om pune mâna pe topoare nici noi 
n-om...” 

În stilul lui Rebreanu acest procedeu atestă excelenta 
cunoaştere a sufletului țărănesc. 

Receptare critică 

„Romancier de tip monumental, Liviu Rebreanu se alătură cu 
lumea lui, lumea spațiului specific național românesc, celor mai mari 
creatori din literatura universală în domeniul romanului, lui Balzac și 
Zola, lui Tolstoi şi Solohov, lui Verga și lui Reymont, lui Thomas Mann 
şi lui Galsworthy”. 

(Alexandru Piru, Liviu Rebreanu) 

„Romanul Răscoala de Liviu Rebreanu este o operă ce aparține 
realismului”. 

(Valeriu Cristea, [O suprarealistă misterioasă], în Liviu 
Rebreanu) 

Fragment semnificativ comentat 

„În marginea satului țăranii trepădau de nerăbdare, umplând 
șoseaua și împrejurimea. Cu fețele roșii, cu ochii înflăcărați aşteptau și 
se îndemnau ca la o nuntă mare. Toţi aveau de spus câte ceva, ca și când 
ceilalți n-ar fi știut nimic sau nici n-ar fi fost de față, şi toţi spuneau 
același lucru și aproape cu aceleași cuvinte. Uneori, arar, se făcea liniște 
și atunci toți se simțeau cuprinși de o înfiorare apăsătoare pe care 
încercau apoi s-o alunge cu alte urlete mai năvalnice parcă le-ar fi fost 
frică tuturor să nu se trezească dintr-o beţie fericită”. 

Textul face parte din capitolul XI al romanului, Petre Petre. Masa 
de țărani așteaptă la marginea satului sosirea soldaților. Descrierea 
prezintă personajul colectiv, nediferențiat, unitar în gesturi și 
atitudinii. El este identificat o singură dată („țăranii”), după care el este 
dedus din formele verbale (așteptau și se îndemnau) sau înlocuit cu 
prenumele nehotărât toți, repetat de trei ori. 

Nu se rostesc cuvinte clare, deși „toți aveau de spus câte ceva”. 
Este aşteptarea înfrigurată dinaintea încleştării finale. Descrierea este 
panoramică. Câteva metonimii („cu fețele roșii, cu ochii înflăcărați ”), 

precizarea „alte urlete mai năvalnice', comparațţiile („ca la o nuntă 
mare”, „parcă le-ar fi fost frică”) arată neliniştea răsculaților. 

Stilul este cenușiu, lipsit de expresivitate, în acord cu maniera 
obiectivă de relatare. (G.A.) 

PĂDUREA SPÂNZURAȚILOR 

Context literar. Pădurea spânzuraților este un roman obiectiv. 

Din punctul de vedere al conţinutului, faptele sunt prezentate 
cronologic, în cauzalitatea lor, narațiunea fiind astfel una liniară. Ca 
element de tehnică literară, trebuie menționat că naratorul unui 
roman obiectiv este omniscient şi omniprezent. 

Specificul speciei. Romanul a apărut în 1922 şi este inspirat din 
tragedia lui Emil Rebreanu, fratele scriitorului. Fiind ofiţer în armata 
austro-ungară, el încercase să treacă linia frontului la români, dar 
fusese prins, condamnat și spânzurat. 

Un alt element de istorie literară este acela că scriitorul a fost 
impresionat de o fotografie care reprezenta o pădure de copacii căreia 
atârnau cehi spânzurați. 

În roman, scriitorul reia tema nuvelei sale anterioare, Catastrofa, 
folosind o tehnică analitică în maniera lui Dostoievski. 

Titlul sugerează drama războiului, care distruge destinele unor 
oameni nevinovați. 

Tema o constituie evocarea primului război mondial. 

Rezumat începutul romanului îl prezintă pe Apostol Bologa, 
membru al Curţii Marţiale, asistând la spânzurarea sublocotenentului 
ceh Svoboda. care încercase să treacă frontul la inamic. 

Impresionat de lumina din ochii condamnatului, și de imputările 
nerostite ale căpitanului Klapka. ajuns acasă și auzind, de asemenea, 
cântecul ordonanţei, Bologa îşi aminteşte de satul copilăriei. 

Apostol Bologa se născuse în satul Parva de lângă Năsăud, ca fiu 
al unui avocat și al unei mame bigote. După moartea tatălui, care i-a 
lăsat porunca să nu uite că e român. Apostol urmează filosofia, 
respingând dorința mamei de a se înscrie la teologie. 

Într-o vacanţă, la Parva, o cunoscuse pe Marta, fiică de avocat. Se 
logodește cu ea și se înrolează în armată pentru a-i câştiga admirația. 
Va fi trimis pe front, unde este decorat și înaintat locotenent. Numit 
membru al Curţii Marţiale, ia parte la judecare lui Svoboda, considerat 
trădător de patrie. 


Urmează o discuţie la popota ofiţerilor despre „datorie; și „stat” 
care înseamnă pentru Bologa începutul unei crize morale. Predispus la 
frământări, eroul caută un mijloc de salvare. Aflând că regimentul său 
va lupta pe frontul românesc, încearcă să dezerteze „la muscali”, dar 
este rănit şi spitalizat. 

Se întoarce la Parva în convalescenţă, rupe logodna cu Marta şi 
revine pe front. În satul Lunca, unde era găzduit în casa groparului 
ungur Vidor, se îndrăgostește de Ilona, fiica acestuia, şi se logodeşte cu 
ea. Ca membru al Curţii Marţiale este pus în situația de a condamna la 
moarte 12 români, acuzaţi de pactizare cu inamicul. 

Încercând să dezerteze a doua oară. Bologa este prins de 
locotenentul ungur Varga, iar Tribunalul Militar îl condamnă la moarte 
prin spânzurare. 

Structură - compoziție. Romanul este alcătuit din patru cărți, 
fiecare având câte 11 capitole, cu excepţia ultimei care are doar 8 
capitole. Cele două planuri distincte ale romanului, unul ai 
frământărilor sufletești ale eroului, celălalt al războiului, evoluează 
paralel, dar adeseori ele se intersectează. 

Construcţia volumului este circulară şi simetrică: ea începe și se 
termină cu imaginea spânzurătorii, proiectată în acelaşi peisaj 
dezolant. Lumina din ochii lui Svoboda, prelungindu-se „ca o înțfutare 
dureroasă” în inima lui Bologa, devine unul dintre motivele romanului. 

Instanţele comunicării (autor, narator, personaj). Naratorul 
omniscient îşi urmăreşte în profunzime personajul, analizându-i 
trăirile şi complicatele meandre ale gândirii. Prozatorul notează, de 
asemenea, reacțiile fizice sau organice ale lui Apostol Bologa, 
comportamentul său, toate determinate de anumite frământări 
lăuntrice. Din această atitudine a naratorului, un alter-ego al autorului, 
rezultă un personaj deosebit de complex, cum este Bologa. 

Caracterizarea personajului 

Apostol Bologa este un erou problematic. Drama sa de 
conștiință este rezultatul unor circumstanţe politico-istorice bine 
determinate. Plecat pe front din dorinţa de a fi un erou. ca și tatăl său, 
Bologa înțelege că trebuie să aleagă între datoria de cetățean al unui 
imperiu multinațional și apartenenţa sa la etnia românească. 

Prin structura sa intimă, ca și prin studii. Bologa este un 
reflexiv... o fire excesiv de șovăitoare”, cum se prezintă el însuşi. Se 

înrolează în armată din orgoliu, pentru că „războiul e adevăratul 
generator de energii”. Este indignat de fapta cehului Svoboda, dar este 
surprins de „strălucirea mândră, învăpăiată” din ochii lui. 

După ce Klapka îi povestește despre pădurea spânzuraților. 
Bologa începe să se întrebe pentru ce luptă, pentru cine, dându-și 
seama că a avut o concepţie de viață greșită. 

Criza sa sufletească se declanșează deplin în momentul când 
sentimentul datoriei intră în contradicție cu apartenenţa sa la neamul 
românesc. Acum consideră că nicio datorie n-are dreptul „să calce în 
picioare sufletul omului”. 

Venit acasă în permisie, rupe logodna cu Marta, mândru că a 
luat o asemenea decizie. Întors pe front, Bologa se hotărăşte să 
dezerteze, deși este conştient că poate fi prins... Cu inima ostenită de 
bucurie”. Într-o noapte încearcă să treacă linia frontului, dar este prins. 
La proces, el refuză să se apere. Moare „cu ochii „însetați de lumina 
răsăritului'. 

Particularităţi stilistice. Liviu Rebreanu nu este un stilist. 
Interesat de idee, de exprimarea exactă, minuțioasă, scriitorul adoptă 
un stil comun, sec. Am selectat câteva particularități din scena inițială 
şi din cea finală a romanului. Totul se subsumează verbului. Lexicul e 
reprezentat de cuvinte ca: „feastă”, „să întoarne' ...lepădă'. „rărunchii”, 
iar unele comparații au o mare putere de a concretiza: „ca niște 
ciocane"...ca o imputare dureroasă’, ca pielea de şarpe”, „ca un 
ferăstrău uriaș cu dinţii tociţi . 

Câteva simboluri, sugerând lumina, revin obsedant în cele două 
fragmente: „strălucire mândră”, „licărire de bucurie”, „lumina 
răsăritului”, „strălucirea cerească” etc. 

Receptare critică 

„Psihologia sufletului mediocru combătut de două atitudini 
impuse din afară a dat Pădurea spânzuraților, roman care ar fi putut să 
fie politic şi din instinct creator a rămas roman de analiză”. 

(George Călinescu, Istoria literaturii române de la origini până în 
prezent) 

„Acest roman al conştiinţei este unul al revelaţiilor succesive și 
al sentimentelor excepţionale”. 

(Nicolae Manolescu, Arca lui INce) 

Fragment semnificativ comentat 


„Sub cerul cenușiu de toamnă ca un clopot uriaș de sticlă aburită, 
spânzurătoare a noua și sfidătoare, înfiptă la marginea satului, întindea 
brațul cu ștreangul spre câmpia neagră, înțepată ici-colo cu arbori 
arămii. Supravegheaţi de un caporal scund, negricios, şi ajutaţi de un 
țăran cu fața păroasă și roșie, doi soldați bătrâni săpau groapa, 
scuipându-și des în palme și hăcâind a osteneală după fiecare lovitură 
de târnăcop. Din rana pământului groparii zvârleau lut galben, 
lipicios..." 

În planul apropiat, elementul principal care conturează 
atmosfera sumbră este spânzurătoarea. În plan mai îndepărtat, 
atmosfera este întunecată datorită peisajului: „cerul cenușiu de 
toamnă”, cu „arbori arămii”. Al treilea element, dinamic de data aceasta, 
este imaginea gropii care se adâncea. 

Natura este în acord cu trăirile eroului. Apostol Bologa, pe care 
cititorul îl cunoaște în ipostaza de membru al Cuilii Marţiale. Venit să 
asiste la spânzurarea lui Svoboda, el e obsedat de privirea acestuia, 
înfrumusețată „de o dragoste uriașă". 

Ca şi în romanul Jon, în Pădurea spânzuraților, scriitorul 
foloseşte construcția circulară şi simetrică. Romanul începe și se 
termină cu imaginea spânzurătorii, dar imaginea inițială, posomorâtă, 
sugerează atmosfera războiului, pe când cea finală este invadată „de 
lumina răsăritului”. (G.A.) 

HORTENSIA PAPADAT-BENCESCU 

CONCERT DIN MUZICĂ DE BACII 

Context literar. Concert din muzică de Bacii este un roman 
obiectiv. Din punctul de vedere al conţinutului, faptele sunt prezentate 
cronologic, în cauzalitatea lor, narațiunea fiind astfel una liniară. Ca 
element de tehnică literară, trebuie menționat că naratorul unui 
roman obiectiv este omniscient şi omniprezent. 

Romanul Concert din muzică de Bach a apărut în 1927 şi face 
parte din Ciclul Halippa, alături de alte trei scrieri: Fecioarele despletite 
(1926), Drumul ascuns (1932) şi Rădăcini (1938). 

Specificul speciei. Concert din muzică de Bacii este un roman 
citadin, psihologic, în care acțiunea este redusă la minimul necesar. 

Titlul romanului se referă la un eveniment monden, concertul 
din muzică de Bach, care unifică destinele a trei family. 

Tema romanului o constituie viața burgheziei bucureştene din 

perioada interbelică. 

Rezumat 

Acţiunea romanului se petrece când în casa Elenei Drăgănescu, 
când în casa doctoriţei Lina Rim sau a Adei Razu. 

Elena, fiica Leonorei (din romanul precedent, Fecioarele 
despletite), se căsătorise, din interes, cu Drăgănescu, un fabricant bogat. 
Doctorița, Lina Rim, rudă îndepărtată a Leonorei, se căsătorise cu 
profesorul Rim tot din interes. În casa familiei Rim trăia Sia, o fată 
retardată, rodul relației dintre Lina și Lică Trubadurul, fost 
plutonier-major. 

La un prânz, Lina îl anunță pe Rim că, în toamnă, Elena 
Drăgănescu va da o mare serbare muzicală. Rim era un bun violonist. 

Pentru Lică Trubadurul face o pasiune prințesa Ada Razu, căreia 
el îi prinsese de zăbală caii speriaţi, gata să răstoarne trăsura. Ada 
Razu. fiică a unui fabricant bogat, numită şi „făinăreasa”, se căsătorise 
cu prințul Maxenţiu doar pentru titlu. Acum, bolnav și umilit, prințul 
nu mai reprezenta nimic pentru femeia calculată care era Ada. 
Descoperindu-l pe Lică, ea îl aduce în casă ca profesor de echitație. 
Interesată apoi să-l introducă pe Lică în lumea bună, pentru a-l lua de 
soţ, Ada vrea să obţină şi ea o invitaţie la concert. 

Când în țară sosește muzicianul Victor Marcian, văr cu Maxențiu, 
Ada iniţiază o întâlnire a lui cu Elena Drăgănescu. Cei doi se întâlnesc 
de mai multe ori, repetițiile pentru concert se înmulțesc, dar 
reprezentația se amână de mai multe ori din diferite motive. În cele din 
urmă, marele concert din Bach se desfăşoară în biserica unde este 
adus pentru înmormântare trupul Siei, victimă a poftelor gemenilor 
Halippa. Prințul Maxenţiu moare, Lică intră în politică și va fi propus 
deputat, iar Elena Drăgănescu pleacă cu Marcian. 

Structură - compoziție. Acțiunea romanului alternează pe două 
planuri: planul evenimentelor exterioare și planul vieţii interioare a 
personajelor, Dacă în planul exterior acțiunea se realizează prin 
narațiune, descriere sau dialog, în planul interior ea evoluează prin 
monolog. 

În mod simbolic, cele trei cupluri, ilustrând niveluri ale 
burgheziei românești, se dizolvă la sfârşitul acțiunii. Elena - 
Drăgănescu, Lina - Rim, Ada - Maxenţiu. Fiecare dintre cele trei 
cupluri se formase din interes. 


Instanţele comunicării (autor, narator, personaj). Ca în orice 
roman obiectiv, naratorul este și aici omniscient. El prezintă 
personajele și face legătura între capitole sau scene. Prezenţa 
auctorială poate fi dedusă din atitudinea ironică față de diferite 
personaje: Ada este făinăreasa, Lică - trubadurul, Lina - buna, Nory - 
feminista. 

Intervenţia autoarei, prin calificativele aplicate personajelor, de 
altfel foarte diverse, contribuie la familiarizarea cititorului cu subiectul 
operei. 

Personaj ul-reflector 

În roman, două personaje feminine. Mini şi Nory, îndeplinesc 
funcția de reflectori. Ele fac legătura între cele trei familii, dând o 
imagine parțială și subiectivă asupra unor evenimente. Ele nu sunt 
decât personaje episodice, care limitează prezența naratorului 
omniscient. 

Personajul-reflector are calitatea de a asista la întâmplări, de a 
le comenta, de a indica puncte de vedere diferite asupra personajelor. 

Într-o astfel de scenă, Mini şi Nory o compătimesc pe buna Lina: 
„Într-o zi, discuţia dintre Rim şi Lina pe subiectul unui trandafir roşu de 
cârpă la pălărie avusese loc în fața lui Mini și Nory. Lina astfel 
înfruntată, se supărase de tachinăriile doctorului, se învineţise înăbușit, 
cum îi era felul, ba chiar se înrâia, se vedea bine |...]... Biata Lina...” 

Particularităţi stilistice. Lipsa (aproape totală) a acțiunii duce la 
un stil adesea liric, la o structură muzicală a frazei: „De vreo trei-patru 
ori, aripile vocilor împreunate bătură în surdina unui sunet unic. 
combinat în delicateţea lui istovită din atâtea sunete suprapuse și 
acoperite încă de acompaniamentul ca de un zăbranic moale..." 

Receptare critică 

„Defecțiunea biologică ia în opera Hortensiei Papadat-Bengescu 
şi aspectul degradării filiației prin legături ilicite”. 

(Ov. S. Crohmălniceanu, Literatura română între cele două 
războaie mondiale) 

„Prin Concert din muzică de Bach (1927) o nouă literatură 
română începe printr-o afirmaţie definitivă: sub ochii noștri se 
înfăptuieşte o mare frescă a vieţii orăşeneşti, unde toate straturile 
sociale sunt respectate”. 

(Eugen Lovinescu, Istoria literaturii române contemporane) 


Fragment semnificativ comentat 

„Așadar, domnul de la cinematograf, domnul cu profil interesant, 
cu rictus în colţul gurii, era Lică; Lică fără de mustață mică, cu desenul 
gurii liber de umbră, cu gropiţa pe care o dezmierda vârful castaniu al 
mustății schimbate în dungă. Lică fără buclă pe frunte, tuns scurt: Lică 
prelucrat treptat de progres, de frizer, și de atâta suferinţă cât putea 
încape în el. În biserică, după stâlp, Lică, desi niciodată nu-și aducea 
aminte. Își amintise: copilul luat în birjă ca un pachet, doicile la mahala, 
fata târâtă apoi pretutindeni de mână, legată de traiul lui vagabond. |...] 
Atâta cât viaţa și moartea puteau prelucra la fizic și la moral pe Lică, îl 
prelucrase. leșise acel domn bine ca la cinematograf”. 

Lică Trubadurul (Lică Petrescu) este fratele Lenorei Hallipa și 
tatăl Siei. Considerat „oaia neagră a familiei”, el este singurul care nu-şi 
ascunde trecutul şi nu se dedublează. 

Acest portret, din capitolul 18, ultimul al romanului, ne descrie 
personajul în timpul înmormântării Siei. 

Lică evoluează în roman de la băiatul „umil și obraznic”, care era 
inițial, la domnul bine „de la cinematograf, care devenise între timp. 

Portretul său fizic sugerează transformările interioare ale 
personajului. La începutul romanului, Lică era: „subțirel, sprinten... cu 
ochii vioi ele veveriță”, cu „părul negrii din care se lăsa o buclă mare pe 
frunte, cu mâinile și picioarele mici și subţiri...”. Acum, Lică este vag 
enigmatic („profil interesant”), uşor nervos („rictus în colţul gurii”), 
maturizat, echilibrat, dar încă atrăgător („fără de mustață mică... cu 
gropiţa... fără bucla pe frunte, tuns scurt”). Este un portret conclusiv. 
Lică fusese prelucrat treptat „de progres, de frizer, și de atâta suferinţă 
cât putea „încape în e/”. (G.A.) 

GEORGE CĂLINESCU 

ENIGMA OTIUE1 

Context literar. Enigma Otiliei este un roman obiectiv. Din 
punctul de vedere al conţinutului, faptele sunt prezentate cronologic, 
în cauzalitatea lor, naraţiunea fiind astfel una liniară. Ca element de 
tehnică literară, trebuie menţionat că naratorul unui roman obiectiv 
este omniscient și omniprezent. 

Romanul a apărut în 1938 şi este al doilea roman al lui George 
Călinescu. după Cartea nunții (1933). 

Criticul considera că romanul proustian, în vogă în epoca 

interbelică la noi, nu este în acord cu mentalitatea românească a epocii. 
De aceea el revine ia o specie aparent depășită, romanul balzacian, 
care presupune tipologii. Titlul iniţial al cărții a fost Părinţii Otiliei. 

Specificul speciei. Prin tematică, Enigma Otiliei este un roman 
citadin, iar prin tehnică narativă el asimilează experienţe ale 
romanului modern (lirism, estetică etc.)... 

Titlul. Editorul a fost cel care a propus schimbarea titlului inițial 
al cărții. Noul titlu - Enigma Otiliei - evidențiază povestea de dragoste, 
în care Otilia rămâne pentru Felix o enigmă. Scriitorul însuși face 
aceste consideraţii despre titlu: „Nu Otilia are vreo enigmă, ci Felix 
cred” are. Pentru orice tânăr de douăzeci de ani, enigmatică va fi a care 
îl respinge, dându-i totuși dovezi de afecțiune”. 

Imanului este viața burgheziei bucureștene de la începutul 

XX-lea. 

Rezumat 

Acţiunea începe în iulie 1909, când tânărul Felix Sima, fiul unui 
medic militar din laşi, vine la București, la unchiul său, ca să urmeze 
medicina. În urma morţii ambilor părinţi, Costache Giurgiuveanu 
devenise tutorele tânărului. 

În casa unchiului său, el o cunoaște pe Otilia, vara lui, pe 
Leonida Pascalopol, protector al Otiliei și prieten cu moș Costache, și 
pe membrii „clanului” Tulea - Aglae, sora lui Costache, Simion și 
Aurica. 

Felix devine un observator atent al „întâmplărilor”, din cele 
două familii: Aglae și Aurica, nemăritată, o urăsc pe Otilia; Pascalopol îi 
satisface cu indulgență părintească Otiliei mici capricii (cadouri, 
plimbări în oraș cu trăsura); Titi, băiatul familiei Tulea, cam retardat. 
are pasiunea de a reproduce ilustrate; Olimpia, cea de-a doua fată a lui 
Simion Tulea şi a Aglaei, nu se poate căsători cu Stanică Raţiu, 
deoarece Simion lu-vrea să-i dea zestre. Deși îi administra averea 
rămasă de la părinţi, moş Costache refuză, din zgârcenie, să-i dea lui 
Felix bani pentru cursuri. 

Invitaţi de Pascalopol, Felix şi Otilia petrec o perioadă la moşia 
lui de la Ciulniţa. Îndrăgostit de Otilia, Felix îi cere ca dovadă de iubire 
să nu-l mai vadă pe Pascalopol, ceea ce duce ia-o discuţie între acesta 
şi Felix. 

Situaţia Otiliei era nesigură. Deşi îi folosea averea, Costache 

Giurgiuveanu ezită s-o adopte şi nu-i face nici testament de frica Aglaei. 
Aceasta pândea orice mişcare a bătrânului, fiind convinsă că averea lui 
îi revine de drept. 

Prin mijlocirea lui Stanică, Felix o cunoaște pe Georgeta, 
întreținuta unui general, cu care are o relaţie. Între timp. Otilia acceptă 
invitaţia lui Pascalopol și pleacă la Paris, pentru o vreme. Simion Tulea 
se îmbolnăvește şi familia îl internează într-un ospiciu. 

Otilia se întoarce de la Paris și reia prietenia cu Felix. Moș 
Costache se gândește la viitorul Otiliei şi cumpără materiale de 
construcție, intenționând să-i facă o casă. Bătrânul are însă un atac de 
apoplexie, iar familia Tulea, inclusiv Stanică, îi ocupă casa pentru a-l 
supraveghea. Moș Costache ţinea banii sub saltea și amânase de mai 
multe ori să-i predea lui Pascalopol pentru Otilia. 

Stanică bănuia că bătrânul ascunsese banii undeva și, într-o zi, 
rămas singur cu moş Costache, îi fură banii provocându-i moartea. 

Casa îi rămâne Aglaei, iar Otilia nu primeşte nimic. Ajuns bogat, 
Stanică se desparte de Olimpia. Otilia se căsătoreşte cu Pascalopol și 
pleacă la Paris. 

Felix își continuă studiile şi ajunge medic şi profesor universitar. 
Întâlnindu-l, după câţiva ani, pe Pascalopol în tren, Felix află de la el că 
se despărțise de Otilia, care se recăsătorise. Privind o fotografie pe 
care i-o arătase moşierul, Felix au o mai recunoaşte pe fata 

„„nebunatică” de odinioară. Revenit într-o duminică pe strada 
Antim. la casa lui moș Costache, Felix retrăiește clipa, când venise 
prima dată aici, şi îşi reaminteşte, vorbele cu care îl întâmpinase 
bătrânul: „Aici nu stă nimeni!” 

Structură - compoziţie. Romanul debutează balzacian cu 
precizarea timpului și a locului acțiunii. Venirea lui Felix în strada 
Antim, în casa lui Costache Giurgiuveanu, este simetrică cu finalul, 
când Felix, revenind în acel loc, îşi reamintește cuvintele cu care îl 
întâmpinase odinioară unchiul său: „Aici mi stă nimeni". 

Descrierea minuțioasă a locuinţei, prezentarea principalelor 
personaje (Otilia, moș Costache, Pascalopol, Aglae) prin portrete, care 
vor fi dezvoltate pe parcurs, evidenţiază, în spirit realist, legătura 
dintre individ și mediu. 

Subiectul romanului evoluează pe două planuri: pe de o parte, 
viața lui Felix și iubirea pentru Otilia, iar pe de altă parte, existența 

familiilor Giurgiuveanu și Tulea. 

Incipitul balzacian („seară de la începutul lui iulie 1909” - strada 
Antim) creează impresia de autenticitate, dar, în același timp, 
anticipează două laitmotive ale romanului: problema paternităţii şi 
moștenirea. 

Instanţele comunicării (autor, narator, personaj). Creator de 
tipuri eterne, George Călinescu a optat pentru un realism de tip 
balzacian, la fel ca în romanele Bietul Ioanide sau Scrinul negru. 

Naratorul este clasic, omniscient și omniprezent; el relatează la 
persoana a III-a. Prezenţa lui este evidentă din primele rânduri, când îi 
realizează lui Felix un portret fizic și, ca un cunoscător, dă detalii 
arhitectonice și de atmosferă. 

Felix este personajul-narator. El percepe evenimentele și 
semnificația lor. Cititorul pătrunde odată cu personajul în universul 
romanului. 

Caracterizarea personajelor. Tipuri şi relaţiile dintre ele 

Titlul inițial al romanului, Părinţii Otiliei, indica mai bine 
intenţia autorului de a crea categorii eterne. 

Reprezentând tipul zgârcitului, Costache Giurgiuveanu este 
comparabil (cel puţin parţial) cu Harpagon, al lui Moliere, sau cu 
Hagi-Tudose, personajul lui Delavrancea. Portretul său fizic („capul 
atins de o calviţie totală, faţa aproape spână, buzele întoarse în afară și 
galbene de prea mult fumat’) indică vârsta şi decrepitudinea 
personajului. Pe de o parte, iubirea pentru Otilia și, pe de altă parte, 
teama de Aglae îl fac pe moș Costache să fie ezitant. Preocupat de 
soarta Otiliei, pe care ar fi trebuit s-o înfieze, bătrânul vrea să depună 
bani la bancă pentru ea și să-i construiască o casă. Atacul de apoplexie 
împiedică realizarea intențiilor. 

Celelalte personaje îl apreciază diferit pe Costache: Aglae şi 
Stanica îl supraveghează pentru a pune mâna pe avere, Otilia îl 
consideră „un om bun”, dar „cam avar”, Pascalopol îl priveşte cu 
înțelegere şi prietenie, iar Felix este contrariat de comportamentul 
său. 

Moș Costache trăiește drama omului singur și neajutorat, care, 
văzându-se deposedat de bani, nu mai vrea să trăiască. 

Otilia este un personaj realizat prin tehnica „oglinzilor paralele”: 


saa 


Felix o vede „adorabilă, atrăgătoare, cultă, talentată, o fată superioară”, 


Pascalopol, „o mare ștrengăriță cu un temperament de artistă”, moş 
Costache o numeşte „fefetița” şi o soarbe „umilit” din ochi, Stanică o 
elogiază („deșteaptă fată, știu că se descurcă în viață”), iar Aglae o 
consideră „o stricată”. 

Portretul ei fizic sugerează tinerețea și distincția: „18-19 ani, 
fața măslinie, cu nasul mic și ochii foarte albastri”. 

Eroina cumulează o serie de trăsături contradictorii: 
copilăroasă şi matură, expansivă și interiorizată, rațională și impulsivă. 
Comportamentul ei este derutant atât pentru Felix, tânărul în formare, 
cât şi pentru Pascalopol, bătrânul blazat. 

Fire complexă, plină de neprevăzut, liberă în atitudini și 
capricioasă, ea are o influență magică asupra celorlalți. Are puterea de 
a se autoanaliza, găsindu-se „mediocră” şi conştientă de relativitatea 
frumuseţii „noi nu trăim decât cinci-șase ani!... Pe urmă am să capăt 
cearcăne la ochi, zbărcituri pe obraz”, îi spune ea lui Felix. 

Otilia oscilează între Felix și Pascalopol, două ipostaze 
masculine, optând, în cele din urmă, pentru moșier, care îi putea 
asigura o existenţă liniștită. 

Între Otilia, pe care o vede Felix la început plină de farmec și de 
candoare, și femeia din fotografia din final („o doamnă foarte picantă, 
gen actriţă întreţinută, dar care nu mai era Otilia, nu era fata 
nebunatică... un aer de platitudine feminină stingea totul”, este viaţa 
unei eroine moderne. 

Felix este tipul intelectualului în formare. Portretul lui fizic este 
prezentat în prima pagină a romanului: „un tânăr de vreo optsprezece 
ani”, cu fața „juvenilă și prelungă, aproape feminină”, cu o culoare 
„măslinie” a obrazului şi o tăietură „elinică” a nasului. 

Fire rațională, cu un spirit de observaţie foarte dezvoltat, Felix 
este cel care observă şi analizează, perspectiva lui fiind cea dominantă, 
înțelegând că studiul este pentru el unica şansă, el merge la 
universitate, publică articole în reviste de specialitate şi ajunge medic 
apreciat şi profesor universitar. 

Simpatia lui pentru Otilia devine, în timp, dragoste. Purtarea 
contradictorie a fetei, familiaritatea dintre ea şi Pascalopol, precum și 
plecare lor, neașteptată, la Paris sunt manifestări care-l surprind, 
făcându-l bănuitor şi gelos. Otilia revine, și prietenia lor se reia. După 
moartea lui moş Costache, ea se căsătorește însă cu moșşierul, iar în 

sufletul lui Felix va rămâne amintirea unei iubiri romantice și 
enigmatice. 

Particularităţi stilistice. Romancierul folosește tehnici artistice 
diferite, care aparţin: clasicismului (prin arta scenică, şi unitatea 
caracterologică a personajelor), romantismului (prin lirismul iubirii 
dintre Felix și Otilia) sau realismului (prin crearea tipologiilor, prin 
prezentarea în detaliu a străzii, a arhitecturii caselor, prin prezentarea 
veridică a societăţii bucureștene de la începutul secolului al XX-lea). 

Scriitorul are capacitatea de a plasticiza detaliul, de a evidenția 
semnificativul, adesea într-un limbaj neologic. 

Receptarea critică 

„George Călinescu consideră că platitudinea e condiția normală 
a femeii... [...] Nu există o enigmă a femeii în romanul lui Călinescu, 
tocmai pentru că o explicaţie ni se dă (şi încă cea mai plată cu putință), 
interzicându-ni-se astfel jocul tuturor interpretărilor posibile”. 
(Alexandru George, Semne și repere) 

„Comicul din Enigma Otiliei este esenţial rezultatul procedeelor 
critice folosite de prozator”. 

(Nicolae Manolescu, Arca lui IWoe) 

Fragment semnificativ comentat 

„În această obscuritate, strada avea un aspect bizar. Nicio casă 
nu era prea înaltă și aproape niciuna nu avea cât superior. Însă 
varietatea cea mai neprevăzută a arhitecturii (operă îndeobște a 
zidarilor italieni), mărimea neobișnuită a ferestrelor, în raport cu forma 
scundă a clădirii, ciubucăraia, ridiculă prin grandoare, amestecul de 
frontoane grecești și chiar ogive, făcute însă clin var și lemn vopsit, 
umezeala, care dezghioca varul, şi uscăciunea, care umfla lemnăria, 
făceau din strada bucureșteană o caricatură în moloz a unei străzi 
italice”. 

Enigma Otiliei este un roman citadin şi balzacian prin: temă 
(problema moștenirii), titlul iniţial (Părinţii Otiliei), clasificarea 
personajelor pe specii, construcția epică, motive narative etc. În sensul 
realismului balzacian, strada, casă, interiorul, deci mediul, explică 
evoluţia și caracterul personajelor. Viața este studiată precis, în 
spiritul ştiinţelor naturale. 

Acţiunea romanului este plasată în primele decenii ale secolului 
XX, în București. 


După indicarea timpului acțiunii („într-o seară de la începutul lui 
iulie 1909"), în fragmentul de mai sus este descrisă strada Antim pe 
care se afla casa lui Costache Giurgiuveanu. Descrierea detaliilor de 
arhitectură a caselor se face minuţios. Prin această tehnică a 
amănuntului se sugerează atmosfera în care evoluează personajele 
romanului. 

Detaliile de arhitectură a caselor arată copia, prostul-gust, 
kitsch-ul. Sintagme ca: „varietatea cea mai neprevăzută a arhitecturii... 
mărimea neobişnuită a ferestrelor... ciubucăria  ridiculă prin 
grandoare... amestecul de frontoane grecești... umezeala... „indică un 
spațiu apăsător, nefiresc, ciudat”, o caricatură”, cum notează autorul. 

Ambianţța poate sugera o umanitate aflată în decrepitudine, cu o 
viață sordidă, parodică. (G.A.) 

ROMANUL MODERN SUBIECTIV 

CAMIL PETRESCU 

ULTIMA NOAPTE DE DRAGOSTE, ÎNTÂIA NOAPTE DE RĂZBOI 

Context literar. Ultima noapte de dragoste, întâia noapte de 
război este un roman subiectiv. Din punctul de vedere al conținutului, 
romanul subiectiv este predominant analitic, iar acțiunea este 
discontinuă, cu reveniri şi anticipări în timp. 

Referitor la tehnica narativă, naratorul este înlocuit prin 
personajul-reflector, iar narațiunea este preponderent la persoana 
întâi, deci subiectivă, luând deseori forma confesiunii. Principalul 
conflict are loc în conştiinţa personajelor. 

Romanul a apărut în 1930, şi alături de scrierile lui Mircea 
Eliade, Hortensia Papadat-Bengescu și ale lui Anton Holban ilustrează 
tehnica jurnalului intim ca model romanesc al conștiinței subiective şi 
al narațiunii la persoana întâi. 

Specificul speciei. Romanul Ultima noapte de dragoste, întâia 
noapte de război este descrierea monografică a unei iubiri, conflictul 
principal dezvoltându-se în plan sufletesc. Problematica şi formula 
estetică sunt inedite în spaţiul literaturii române interbelice. 

Titlul indică cele două părţi ale romanului, unite de prezența 
unei singure conştiinţe narative. 

Temele principale ale romanului sunt iubirea şi războiul. 

Rezumat 

Romanul începe cu un capitol intitulat La Piatra Craiului, în 

munte şi îl prezintă pe Ștefan Gheorghidiu, concentrat în linia 
Carpaţilor. 

La popota ofițerilor are loc o discuție despre un bărbat din 
înalta societate care își ucisese nevasta necredincioasă şi fusese achitat. 
lritat de răspunsurile camarazilor săi, Gheorghidiu începe să 
rememoreze relația lui cu Ela, soţia sa, retrăind și sistematizând 
întâmplări trecute. 

În capitolul Diagonalele unui testament, Gheorghidiu povesteşte 
cum a cunoscut-o pe Ela, cea mai frumoasă studentă de la Litere. 
Student la Filosofie, el e măgulit de iubirea fetei. Căsătoria lor e 
liniştită atâta vreme cât duc o existență modestă. Gheorghidiu 
primeşte însă o moştenire neașteptată și viața cuplului se schimbă. Ela 
începe să fie preocupată de lux şi de întâlniri mondene. 

Cu ocazia unei excursii „în bandă”, la Odobeşti, se declanșează 
criza de gelozie a lui Gheorghidiu, care începe să se îndoiască de 
fidelitatea soţiei. Aşezarea Elei lângă G., un avocat obscur, dar bărbat 
monden, gesturile familiare dintre cei doi, plimbările cu mașina sunt 
întâmplări pe care eroul le analizează și care îi provoacă suferinţă. 
Ștefan îi reproşează Elei comportamentul, între ei intervine o tensiune 
nefirească şi o vreme nu-și vorbesc. Se împacă şi petrec o lună de vis la 
Constanţa. 

Începe războiul și Gheorghidiu este concentrat vreme de două 
săptămâni la Azuga. Venit pe neașteptate acasă, într-o noapte, n-o 
găseşte pe Ela. Ea soseşte dimineaţa pe la opt și el, fără să-i asculte 
explicaţiile, îi propune de divorțeze. Ela acceptă, dar după un timp cei 
doi se revăd. Concentrat la Dâmbovicioara, Gheorghidiu aranjează ca 
Ela să-şi petreacă vara la Câmpulung, la o cunoștință. Ea îi scrie 
aproape în fiecare zi (capitolul între oglinzi paralele). 

Capitolul Ultima noapte de dragoste încheie prima parte a 
romanului. Ela îl cheamă „negreșit” la Câmpulung, unde îi destăinuie 
îngrijorarea pentru situația ei materială, în cazul în care el ar muri pe 
front. îi cere să-i treacă pe numele ei o parte din contul de la Bancă, 
întâmplător însă Gheorghidiu îl vede în oraș pe G. și din acel moment 
nu se mai îndoiește de legătura dintre el și Ela. Vrea să se răzbune şi 
să-i împuşte pe amândoi, dar se întâlnește cu ajutorul comandantului 
care îl obligă să meargă împreună la regiment. Pe drum, fără să ştie 
nimic de frământările lui Gheorghidiu, colonelul îi povestește diferite 

anecdote despre același Gregoriade. 

A doua zi, România intră în primul război mondial. 

A doua parte a romanului prezintă jurnalul de campanie al lui 
Ştefan Gheorghidiu. În capitolele întâia noapte de război, Fata cu obraz 
verde, la Vulcan, întâmplări pe apa Oltului sau Post închinat la Cohalm 
sunt prezentate întâmplări reale din război. Sublocotenentul 
Gheorghidiu descoperă în război realitatea pe care n-o bănuia... Morți 
de foame și de sete”, istoviți de efort, ascultând ordine adesea 
contradictorii, soldaţii înaintează sub iminența morţii. Pentru 
Gheorghidiu, războiul e o altă existenţă, pe care el o trăieşte cu toată 
luciditatea: „N-aș vrea să existe pe lume o experienţă definitivă, ca aceea 
pe care o voi face, de la care să lipsesc...”, notează el. 

Imagini vizuale şi auditive puternice, impresionante, explozii 
năucitoare, vâjâituri, o ploaie de obuze e tot ce omul poate percepe în 
timpul luptelor. Capitolul Ne-a acoperit pământul lui Dumnezeu este 
unul dintre cele mai dramatice. Retragerea armatei în fața inamicului 
consemnează dezastrul: „e ca la începutul lumii”. 

Rănit şi internat în spital, Gheorghidiu revine în București, unde 
se întâlneşte cu Ela. Întrebările nu l-au părăsit, dar acum este 
indiferent”, chiar dacă e nevinovată”. 

Gheorghidiu se desparte de Ela dăruindu-i casele de la 
Constanţa, bani, tot ce e în casă, cărți, obiecte de preț, lucruri personale, 
amintiri: „Adică tot trecutul”. 

Structură - compoziţie. Romanul este alcătuit din două cărți: 
prima având 6 capitole, cea de-a doua, 7. 

Prima carte, un monolog, relatează despre iubirea dintre Ștefan 
Gheorghidiu şi Ela, iar cea de-a doua este jurnalul de front al eroului. 
Ceea ce unește cele două părți care pot fi considerate două romane 
diferite, este, în afara eroului, care parcurge cele două experienţe, un 
artificiu compozițional. 

Romanul începe cu partea a doua, scena de la popota ofițerilor 
fiind ulterioară evenimentelor din cartea întâi. lubirea este analizată în 
conștiința eroului, care disecă faptele și le analizează. Perspectiva este 
deci subiectivă şi ea se prelungeşte şi în partea a doua a cărții. În partea 
a doua există însă şi un plan obiectiv, fundalul războiului, în care se 
consumă o altă experienţă a lui Gheorghidiu. 

Deşi sunt deosebite, în câteva cazuri aceste planuri interferează. 

Conflictul principal este în plan psihologic, interior. Conflictul exterior, 
între erou și societate este condiţionat de cel interior. 

Structurându-și cartea pe o idee sau pe o pasiune (gelozia), 
Camil Petrescu introduce în literatura noastră o nouă problematică și o 
formulă estetică inedită pe care o teoretizează în studiul Noua 
structură și opera lui Marcel Proust. 

Instanţele comunicării (autor, narator, personaj). În comparaţie 
cu narațiunile tradiționale, romanul este modern prin viziunea 
autorului şi perspectiva naratorului. 

Autorul apare în câteva note de subsol (în capitolul Ne-a 
acoperit pământul lui Dumnezeu), plasându-se astfel în afara textului: 
Narațiunea fiind la persoana întâi, naratorul se identifică cu personajul 
principal, deci cu Ştefan Gheorghidiu. 

Caracterizarea personajului 

Ştefan Gheorghidiu este o natură reflexivă, un intelectual 
sensibil obișnuit să interpreteze şi să comenteze realitățile. Iubirea 
dintre el şi 

Ela este analizată în toate fazele ei cu luciditate. Dragostea este 
pentru el o problemă de cunoaștere. El îşi dă seama că nu se poate 
realiza 

„Decât într-o dragoste absolută”. 

Dar, în relaţia cu Ela, Ștefan e marcat de incertitudini. Iubirea e 
pentru el „un proces de autosugestie... lubești întâi din milă, din 
îndatorire, din duioșie, iubești pentru că știi că asta o face fericită”. 

După ce moşteneşte de la unchiul Tache averea care îl pune la 
adăpost de grijile vieţii, Ştefan sesizează o schimbare în 
comportamentul Elei, un fel de involuţie. Eroul descoperă o altă femeie: 
frivolă, superficială, uneori vulgară. Probele care arată că Ela îl înșală 
sunt analizate cu minuţiozitate. Cele favorabile ei - de asemenea. La 
sfârşit, el primeşte chiar o scrisoare anonimă care îi certifică adulterul 
Elei, dar el încă se îndoiește: „Și totuși îmi trece prin minte, ca un nor de 
întrebare... Dar dacă nu e udevărat că mă înșală7 dacă din nou am 
acceptat o serie greșită de asociaţii?” 

Trecut acum însă prin experiența dură a războiului, eroul simte 
că s-a pierdut în frământări mărunte: „Mă gândesc halucinat că aș fi 
putut ucide pentru femeia asta... că aș fi fost închis din cauza ei, pentru, 
crimă...” 


Ștefan Gheorghidiu presupune chiar un dialog, în care - în urma 
presupusei crime -, văzând-o pe Ela, un comesean ar fi rostit această 
replică definitorie: „A... pentru asta? Ce-a găsit la ea, dragă? să ucidă 
pentru ea... nu mai putea găsi alta la fel?” 

Particularităţi stilistice. Camil Petrescu se considera un scriitor 
anticalofil (care nu e interesat de scrisul frumos). Cu toate acestea, 
romanul Ultima noapte... demonstrează că autorul era interesat de 
expresia adecvată, de nuanțarea ideilor, de precizia terminologică. 
Uneori limbajul este sentenţios, rezultat al interferenţei filosofiei cu 
psihologia. 

Într-o discuţie cu Anişoara, verișoara sa, Gheorghidiu vorbeşte 
astfel: „Obiectivitatea e necesară numai în actul judecății, cere adică să 
nu ai interese contrare și să iei toate măsurile de precauţie intelectuală. 
Dar astea sunt de domeniul inteligenței și al onestităţii, nit al 
indiferenţei sufletești". 

Receptare critică 

„Ultima noapte de dragoste, întâia noapte de război e un perfect 
roman stendhalian. Din capul locului demarează sub semnul acesta. 
După incidentul de la popotă, de la începutul romanului, concepţia 
despre iubire şi moarte exprimată de Gheorghidiu e o teorie a pasiunii 
de cel mai pur spirit stendhalian”. 

(Alexandru Paleologu, Spiritul și litera) 

„În partea a doua însă, eroul se salvează de drama incertitudinii 
amoroase printr-o experienţă colectivă”. (Mircea Zaciu, Glose) 

Fragment semnificativ comentat 

„N-aș vrea să existe pe lume o experienţă definitivă |...] de la care 
să lipsesc, mai exact să lipsească ea din întregul meu sufletesc |...]. Cu un 
eu limitat, în infinitul lumii, niciun punct de vedere, nicio stabilitate de 
raporturi nu mai era posibilă și deci nici putinţa de realizare 
sufletească”. 

Ștefan Gheorghidiu nu vrea să lipsească de la nici „o experiență 
definitivă”, pentru că, altfel, n-ar avea „putinţa de realizare sufletească”. 

Eroul este, ca intelectual, însetat de cunoaștere absolută. În 
relația cu Ela el va încerca iubirea absolută, aşa cum, ulterior, pe front, 
el va cunoaște o altă experiență-limită, cea a morții. 

În Romanul românesc interbelic, Pompiliu Constantinescu 
spune că „Gheorghidiu e creat din pasta acelorași «suflete tari», epigoni 

ibsenieni, rătăciți în viață și inadaptați la compromisuri, stăpâni pe o 
minte geometric organizată, dar descompuși de asaltul insidios al 
iubirii..." 

„O experienţă definitivă” este pentru Gheorghidiu un eveniment, 
o întâmplare care poate să-i marcheze profund existența. Pentru eroul 
lui 

Camil Petrescu astfel de experienţe sunt iubirea și războiul. Prin 
asemenea experienţe, eroul se autocunoaște şi îşi depășește „eul 
limitat”. (G.A.) 

PATUL LUI PROCUST 

Context literar. Patul lui Procust este un roman subiectiv: faptele 
sunt prezentate discontinuu și întrerupt. Romanul subiectiv anulează 
omnisciența naratorului prin introducerea personajului reflector, 
narațiunea este la persoana 1, iar, în ceea ce priveşte personajele, în 
locul tipurilor apar individualități. 

Patul lui Procust (1933) este o dovadă că, în opinia autorului, 
formula narativă a romanului realist este artificială. Așezând eul în 
centrul existenței, prețuind intuiţia în detrimentul rațiunii, 
considerând realitatea ca flux al conștiinței, Camil Petrescu creează un 
roman modern, care îl așază alături de André Gide, James Joyce. 
Virginia Woolf sau William Faulkner. 

Specificul speciei. În Patul lui Procust perspectivă narativă este 
una complicată, intelectualizată, denotând o impresie de autenticitate 
care este redată în primul rând prin analiza psihologică profundă și 
prin respingerea calofiliei. 

Titlul. În mitologia greacă, Procust era un tâlhar care își chinuia 
victimele pe un pat, scurtându-i pe indivizii prea înalți şi lungindu-i pe 
cei scunzi. 

Pentru Camil Petrescu, conștiința în care se reflectă imaginea 
celuilalt este un fel de pat al lui Procust, adică un șablon, un mecanism 
rațional care nu poate cuprinde inefabilul sufletesc. De aceea. 

personajele lui sunt construite ca într-un joc de oglinzi, fiecare 
apărând mereu altfel, în funcţie de conștiința reflectoare. 

Tema este iubirea. 

Rezumat 

Primele trei capitole sunt compuse din scrisorile doamnei T. 

La optsprezece ani, ea se căsătorise cu un inginer, plecase în 

Germania și revenise în țară după divorț. Se reîntâlnește cu D., un 
prieten din copilărie, care o iubea de cincisprezece ani. Acesta „precoce 
îmbătrânit”, studiase Dreptul, dar lucra noaptea la o gazetă. 

Doamna T (Maria T. Mănescu) vorbește și despre iubirea ei 
pentru un enigmatic domn” * *, pe care - aflăm dintr-o notă la subsol 
datorată scriitorului - îl cheamă Fred Vasilescu. Era fiul industriașului 
Tănase Vasilescu din romanul Ultima noapte de dragoste, întâia noapte 
de război. 

Următorul capitol, într-o după-amiază de august, prezintă 
jurnalul lui Fred Vasilescu. El descrie mai întâi relaţia dintre el și 
Emilia Răchitaru, o prostituată pe care o cunoaște de la un teatru 
popular. În locuinţa Emiliei, Vasilescu descoperă fotografia lui Ladima, 
un ziarist pe care el îl cunoscuse cândva. Surprins să afle că Emilia 
fusese iubită de omul acela deosebit, Fred Vasilescu vrea să cunoască 
misterul care înconjurase această relație. Curios, el începe să citească 
scrisorile trimise de Ladima Emiliei. 

Interesat să o ajute pe Emilia să-și găsească un rol la un teatru, 
Ladima se îndrăgostește de ea, crezând-o un model de puritate și 
bunătate. Poet, ducând o viață boemă, Ladima se autoiluzionează că e 
iubit. 

Găsind o scrisoare expediată de la Techirghiol, Fred Vasilescu își 
aminteşte cum îl cunoscuse el pe Ladima, la mare. În restaurantul de la 
Techirghiol, Vasilescu se purtase necuviincios cu doamna T, iar Ladima 
intervenise luându-i apărarea femeii. Este rememorată prietenia lui 
Vasilescu cu Ladima şi începutul relaţiei dintre Fred Vasilescu și 
doamna T 

În cele din urmă, Ladima înţelege că el nu va fi niciodată alături 
de „logodnica” lui, Emilia. Umilit, sărac şi bolnav, el se sinucide, nu 
înainte de a împrumuta bani pe care-i lasă în buzunar, ca să nu se 
creadă că s-a sinucis din cauza sărăciei. El îi adresează și doamnei T. O 
scrisoare de dragoste, pentru a înlătura bănuiala că ar fi fost în stare să 
se omoare pentru o prostituată. 

Epilogul I, din acelaşi jurnal al lui Fred Vasilescu, este o 
reconstituire a ultimelor zile ale lui G.D. Ladima. Epilogul II, povestit de 
autor, prezintă sfârşitul lui Fred Vasilescu, într-un accident de aviaţie. 

Autorul lasă caietele cu amintiri ale lui Fred Vasilescu doamnei 
T, femeia care îl iubise. 


Structură - compoziție. Romanul are o structură complicată, 
determinată de intenţia autorului de a crea impresia de autenticitate. 
Pentru că în roman se intersectează destinele mai multor cupluri, 
întâmplările decurg după fluxul amintirilor. 

Totuşi, primele trei capitole, cuprinzând scrisorile doamnei T. şi 
ultimul capitol, narat de autor (Epilogul II), prezintă faptele cronologic. 

Între ele există alte două capitole: unul dilatat (Într-o 
după-amiază de august), descriind în esență povestea cuplului 
Ladima-Emilia, din jurnalul lui Fred Vasilescu, Furrcrl mai mic 
(Epilogul 1), din acelaşi jurnal, care prezintă, din diferite unghiuri, 
moartea lui Ladima. 

În capitolul într-o după-amiază de august sunt evidente două 
planuri, unul al prezentului, celălalt al trecutului. Ele se amestecă 
datorită asociaţiilor de idei și rememorărilor întâmplătoare. 

Instanţele comunicării (autor, narator, personaj). Autorul apare 
în câteva note de subsol, deci este un autor-personaj, care descrie cum 
l-a cunoscut pe Fred Vasilescu. În Epilogul II, el prezintă şi întâlnirea sa 
cu doamna T. 

Autorul şi-a ales ca naratori principali pe doamna T. și pe Fred 
Vasilescu. Fiecare narator are o perspectivă proprie asupra acelorași 
întâmplări. Pentru cititor, modalitatea nu poate fi decât interesantă. 

Caracterizarea personajelor. Tipuri şi relaţiile dintre ele 

Personajele romanului sunt organizate în următoarele cupluri: 
doamna T.-D., Fred - Emilia, Ladima - Emilia, Fred - doamna T. Ele 
reprezintă ipostaze ale erosului, de la simpla nevoie de adoraţie până 
la iubirea pasională. 

Cuplul Fred - doamna T. reprezintă ipostaza superioară a iubirii, 
pentru că ei trăiesc o dramă a neîmplinirii. 

George Demetru Ladima este eroul principal al romanului. 
Evocat din unghiuri diferite, imaginea lui se recompune prin tehnica 
oglinzilor exterioare şi subiective. 

Cel mai mult se apropie de el Fred Vasilescu, care îl descrie 
astfel: „Înalt, slab, cu ochii rotunzi și orbitele mari, adâncite... cu o 
mustață de sergent-major și cărare de frizer... - Ulterior, citindu-i 
scrisorile trimise Emiliei. Fred Vasilescu și-l aminteşte ca „... un om 
atât de serios, un profesor ca înfățișare, care făcea oricui, chiar așa 

demodat, o impresie de reală distincție...” ... 


Între ei se produce o firească apropiere. Din scrisori, fiul 
industriașului deduce o dramă asemănătoare cu a lui. îl va simţi pe 
Ladima ca pe un frate: „frate adevărat, din același altoi de suferinţă, 
care era grav ca un profesor universitar..." 

Numit director la ziarul „Veacul”, Ladima se dovedește om cu 
principii, greu de manevrat de către Nae Gheorghidiu și Tănase 
Vasilescu. Unul dintre bunii prieteni ai poetului, Cibănoiu, îl consideră 
un om inteligent, pe când Penciulescu îl numeşte „dobitocul ăla”. 

Tipul intelectualului intransigent, eroul trăiește, în primul rând. 
O dramă de ordin social. El este un inadaptat, care nu poate scrie decât 
ceea ce gândeşte. Cerându-i-se altceva, el trebuie să renunţe. În al 
doilea rând, dragostea lui pentru Emilia pare neverosimilă, dar 
explicabilă prin structura personajului, prin sensibilitatea şi nevoia lui 
de tandrețe. Negăsind nici aici sprijin, Ladima nu rezistă. 

Personaj tragic, obligat la o existență mediocră, Ladima este, 
prin luciditate, comparabil cu Gelu Ruscanu, eroul din drama Jocul 
ielelor. 

Particularități stilistice. Narațiunea la persoana I, jurnalul și 
scrisorile, ca și fluxul conştiinţei individualizează stilul scriitorului 
printre contemporanii săi. 

Deși se declară cu ostentaţie anticalofil, aşa cum arată Irina 
Petraş, este vorba mai degrabă de „calofilia anticalofilului”. După cum 
observa T. Vianu (în Arta prozatorilor români), fraza devine acum 
„lunga perioadă proustiană, cu incidenţele ei, cu acea acumulare de 
asociaţii în jurul unei impresii unice, care face ușor de recunoscut 
modelul prestigios". 

Receptare critică 

„Cu Patul lui Procust pătrunde în literatura noastră prima 
influenţă identificabilă a artei literare a lui Marcel Proust”. 

(Tudor Vianu, Camil Petrescu) 

„Teoria romanului noii structuri, scoasă de Camil Petrescu a 
posteriori din romanul proustian, este desigur interesantă și 
profitabilă, măcar pentru autorul însuși...” 

(Alexandru Piru, Camil Petrescu, teoretician literar) 

Fragment semnificativ comentat 

„Luni de zile n-am mai știut nimic despre el. Mă întrebam uneori 
ce s-a făcut - mi se pare că te-am întrebat și pe dumneata despre el — 

cred că pe jumătate bucuroasă că nu mă mai sâcâie cu stăruinţele sale, 
pe jumătate oarecum neliniștită că s-ar putea să fiu uitată de cineva 
pentru care ani de zile am fost sensul vieţii lui, devenită acum 
indiferentă ca un astru care s-a răcit. Mi se părea că asta ar fi pentru 
mine însămi o dovadă că într-adevăr poate înceta cineva să mă iubească 
și că deci ar putea veni o zi, când pentru X aş fi o femeie ca oricare alta, 
pe care o lași pe stradă să treacă fără s-o oprești, adică fără să socoti 
întâlnirea cu ea un mic eveniment. 

Textul este un fragment din a treia scrisoare a doamnei T. La 
insistențele autorului, doamna T își prezintă viața într-o suită de trei 
scrisori în care relatează despre două iubiri. 

Prima, cea a lui D. îi trezeşte un sentiment neplăcut; cea de-a 
doua, a lui X, plină de pasiune, devine iubirea vieții ei, căreia doamna T. 
îi răspunde, fără însă ca relaţia lor să reziste. 

Fragmentul arată incertitudinea eroinei, pe de o parte 
„bucuroasă” că D. n-o mai deranjează cu insistenţele lui, pe de altă 
parte „neliniștită” că într-o zi ar putea fi uitată de X şi ar deveni „o 
femeie ca oricare alta”. 

Confesiunea doamnei T. arată caracterul imprevizibil al 
sufletului omenesc. Ea refuză iubirea lui D., dar dorește iubirea lui X 
(Fred Vasilescu), deşi acesta își reprimă, în cele din urmă, pasiunea. 

Textul este reflexiv. Analizându-şi sentimentele, doamna T. 
doreşte parcă altceva, o împlinire proprie eroilor lui Camil Petrescu, 
altfel imposibil de atins. 

Fraza amplă, lipsită de figuri de stil, admițând uneori doar 
comparația („ca un astru care s-a răcit”) sugerează zbuciumul, 
sensibilitatea omenească în fața vieţii. (G.A.) 

MIRCEA ELIADE 

MAITREYI 

Context literar. Maitreyi este un roman subiectiv: faptele sunt 
prezentate discontinuu. Romanul subiectiv anulează omnisciența 
naratorului prin introducerea personajului reflector, narațiunea este la 
persoana |, iar, în ceea ce priveşte personajele, în locul tipurilor apar 
individualităţi. 

Romanul a apărut în 1933 şi ilustrează faza indică din creaţia 
scriitorului, care începe cu Isabel și apele diavolului. Celelalte două faze 
sunt: existenţialistă (întoarcerea din rai, Huliganii) şi fantastică (Pe 

strada Mantuleasa, Nouăsprezece trandafiri). 

Specificul speciei. Romanul se înscrie în literatura autenticităţii, 
care îl apropie pe Eliade de Anton Holban și Camil Petrescu. Roman 
exotic, în spiritul epicului pur al lui Andre Gide, Maitreyi este, în același 
timp, jurnal, eseu, reportaj şi naraţiune subiectivă. Punctul de plecare 
al textului este jurnalul tânărului Allan, aflat în India. 

Titlul. Romanul poartă numele eroinei principale, Maitreyi. 

Tema romanului este iubirea între eroi aparținând unor 
mentalități și religii diferite. 

Rezumat 

Inginerul Allan, un englez de douăzeci și patru de ani, care lucra 
în jungla indiană, se îmbolnăvește de malarie și se mută, în timpul 
convalescenţei, în casa lui Narendra Sen. Pe soția inginerului și pe cele 
două fiice, Maitreyi şi Chabu, Allan le cunoscuse mai înainte, atunci 
când, împreună cu un gazetar, Lucien Metz, acceptase invitaţia la ceai a 
inginerului Sen. 

La început, Allan se simte stânjenit în noua familie, dar, treptat, 
fata cea mare, Maitreyi, devine mai prietenoasă și se interesează de 
țara lui și de obiceiurile europenilor. Tânărul e atras, la rândul său, de 
inocența şi rafinamentul fetei, vrea s-o cunoască, s-o descopere cu tot 
ce era sigilat și fascinant în viața ei. Află astfel că fata scria poeme 
filosofice, apreciate de marele poet Tagore. Râsul ei și straniul din 
privire încep să-l tulbure. Maitreyi se oferă să-i dea lecţii de bengaleză, 
iar Allan s-o ajute la terminarea catalogului bibliotecii domnului Sen. 

Mai târziu, după mai multe gesturi tandre, Maitreyi îi dăruieşte 
lui Allan o coroniță de iasomie, semnul logodnei. Cei doi parcurg 
ceremonialul sacrul al unei nunţi simbolice, în care fata rostește un 
adevărat poem incantatoriu: „Mă leg de tine, pământule, că eu voi fi a 
lui Allan și a nimănui a/tuia, voi crește din el ca iarba din tine. Și cum 
aștepți tu ploaia, așa îi voi aștepta eu venirea, și cum îţi sunt ţie razele, 
așa va fi trupul lui mie..." 

Întâmplător Chabu le dezvăluie părinților scena cu cei doi, 
văzută în pădure, şi relaţia lor se întrerupe brutal: Allan trebuie să 
părăsească familia Sen. El se retrage în Himalaya, pentru a-și vindeca 
durerea în singurătate. Maitreyi speră să fie alungată din casă pentru 
a-şi întâlni iubitul. Ea se dăruieşte unui vânzător de fructe și pleacă 
apoi să nască într-un alt oraş. 


O scrisoare a lui Narendra Sen, adresată lui Allan, pune direct 
problema incompatibilității celor două lumi, pe care le reprezentau 
europeanul și bengaleză. De aici, imposibilitatea căsătoriei lor. Allan 
pleacă la Singapore, dar sentimentul de nostalgie şi, poate, de 
neîmplinire nu-l părăseşte. Ultima frază a cărții („Aș vrea să privesc 
ochii Maitreyiei”) se leagă, fără îndoială, de motoul așezat sub titlu: 
„Oare îţi mai aduci aminte de mine, Maitreyi? 

— Și dacă îţi amintești, cum poţi să mă ierţi?” 

Structură - compoziţie. Roman al experienţei directe, Maitreyi 
este o confesiune, fapt care dovedeşte că proza poate fi socotită 
autentică. Experienţa trăită de autor în India a stat la baza Jurnalului, 
iar romanul cuprinde pagini întregi din aceste însemnări. Rezultă de 
aici că dimensiunea ficțională este contracarată de cea a autenticităţii 
experienței, mai ales că, așa cum mărturiseşte autorul însuși, 
modificările introduse în roman (față de Jurnal) nu sunt foarte 
numeroase. 

Relatarea la persoana Il, îmbinarea povestirii cu descrierea, 
poezia, reportajul, paginile de corespondenţă, notaţiile eseistice se 
amestecă în această carte scrisă cu intenţia estetică de a reda un 
fragment de viaţă „reală”. 

Structura cărții este fidelă structurii sentimentului, iubirea fiind 
prezentată în toate fazele ei, iar notaţiile personajului narator 
urmărind atât transformările din timpul relației cu Maitreyi, cât şi 
reflecțiile asupra acestora, provocate de recitirea jurnalului. 

Caracterizarea personajelor. Tipuri şi relaţiile dintre ele 

Maitreyi a fost considerată cel mai exotic personaj din literatura 
română. Cel care o prezintă este personajul-narator, Allan. Portretul ei 
este realizat treptat, subiectiv, în funcție de sentimentele pe care le are 
personajul față de ea, în diferitele etape ale relației lor. Astfel, dacă la 
prima întâlnire el o găsise „urâtă”, la a doua ea îi apare „mult mai 
frumoasă”.  Vestimentaţia ei tradițională era alcătuită dintr-o 
combinaţie de accesorii în culori vii, calde: „sari de culoarea ceaiului 
palid, cu papuci cusuţți în argint, cu șalul asemenea cireșelor galbene. 
„Portretul fizic, prin „buclele ei prea negre”, buzele ei „pe” ea roșii, 
sugerează căldura sufletească și puritatea. Ea îi apare eroului puternic 
individualizată, misterioasă și deschisă, fascinantă prin impresia de 
viață „mai puțin umană” pe care o degajă. 


Gesturile ei tandre, preocupările ei intelectuale (ţinea conferințe 
pe teme filosofice), puterea ei de a iubi profund, dincolo de convențiile 
sociale și de tabuurile civilizației căreia îi aparţine, sunt trăsături care 
îi configurează portretul excepţional. Prin sensibilitate și naturaleţe, 
Maitreyi reprezintea și Otilia din romanul lui Călinescu, eternul 
feminin: la sfârşit, ea este pentru Allan, ca și la început, un personaj cu 
multe incertitudini. 

Particularităţi stilistice. Deşi considerat primul roman exotic din 
literatura română, cartea nu pune accentul pe descrierea cadrului 
natural oriental. Pompiliu Constantinescu vorbeşte despre un „pitoresc 
moral", personajul-narator prezentând viața cotidiană dintr-o familie 
din Calcutta într-o formă descriptivă, impresionistă. 

Receptare critică 

„Este evident (...) că dublarea perspectivei trăite (a «jurnalului» ) 
de aceea prelucrată (a «romanului») conduce la o reconsiderare a 
înseşi structurii romanești. Rolul autorului implicat constă în definitiv 
într-o luminare diferită, mai bună, a faptelor pe care naratorul 
jurnalului le-a consemnat cum s-a priceput: luminare care-i permite să 
reintroducă în aceste fapte o ierarhie de semnificaţie. Întâlnirea din 
bibliotecă îi apare la sfârşit lui Allan ca un eveniment care i-a schimbat 
destinul; deşi ecoul ei imediat în jurnalul epocii se dovedeşte minim. 
Semnificaţia e de obicei posterioară trăirii: trăită. Întâlnirea a fost 
emoţionantă, dar numai contemplată din perspectiva târzie a întregii 
poveşti de iubire ea şi-a reluat caracterul ei de situație-cheie”. (Nicolae 
Manolescu, Arca lui Noe) 

Fragment semnificativ comentat 

„Maitreyi mi s-a părut, atunci, mult mai frumoasă, în sari de 
culoarea ceaiului palid, cu papuci cusuţi în argint, cu șalul asemenea 
cireșelor galbene, și buclele ei prea negre, cu ochii ei prea mari, buzele ei 
prea roșii creau parcă o viaţă mai puţin umană în acest trup înfășurat şi 
totuși transparent, care trăia, s-ar fi spus, prin miracol, nu prin biologie. 
O priveam cu oarecare curiozitate, căci nu izbuteam să înţeleg ce taină 
ascunde făptura aceasta în mișcările ei moi, de mătase. În zâmbetul 
timid, preliminar de panică, și mai ales în glasul ei schimbat în fiecare 
clipă, un glas care parcă ar fi descoperit atunci anumite sunete”. 

Romanul Maitreyi (1933)', primul roman exotic din literatura 
română” (George Călinescu), s-a impus atât prin atmosferă (prin 

descrieri de personaje, de tradiţii), cât și prin personajul principal, 
indianca Maitreyi. 

În acest fragment, exotismul personajului provine din portretul 
ei fizic şi din vestimentaţie. 

Împreună cu un gazetar, Allan este invitat la ceai de inginerul 
Narendra Sen şi o vede pe Maitreyi pentru a doua oară. 

Acum o găseşte „mult mai frumoasă”, deşi la prima întâlnire i se 
păruse „urâtă. 

Vestimentaţia ei, tradițională pentru astfel de ceremonii, este 
alcătuită dintr-o combinaţie de accesorii în culori vii, calde: „sari de 
culoarea ceaiului palid, cu papuci cusuţi în argint, cu șalul asemenea 
cireșelor galbene”. 

Portretul fizic, prin „buclele ei prea negre”, „ochii ei prea mari”, 
„buzele ei prea roșii”, sugerează dorinţa de a se individualiza, căldura 
sufletească şi puritatea. Amestec de mister și de deschidere (” trup 
înfășurat și totuși transparent”), ea îi apare tânărului ca trăind „prin 
miracol, nu prin biologic”. 

Allan o priveşte curios, neînțelegând ce taină ascunde această 
ființă „în mișcările ei moi de mătase”, în „zâmbetul timid, preliminar de 
panică, în glasul ei schimbat în fiecare clipă”, pentru că ea îi apare 
puternic interiorizată, fascinantă, prin impresia de viață „mai puțin 
umană”, pe care prezenţa ei o degajă. (G.A.) 

NUNTĂ ÎN CER 

Context literar. Nuntă în cer este un roman subiectiv: faptele 
sunt prezentate discontinuu. Romanul subiectiv anulează omnisciența 
naratorului prin introducerea personajului reflector, narațiunea este la 
persoana |, iar în ceea ce priveşte personajele, în locul tipurilor apar 
individualităţi. 

Specificul speciei. Romanul a apărut în 1938 şi poate fi inclus, 
cronologic, în prima etapă literară din creaţia lui Mircea Eliade. Fără a 
fi, în esenţă, fantastic, deși nu exclude misterul, romanul dezvoltă, 
într-o formă personală, mitul Androginului sau al Hermafroditului. 
Mitul, cu mare circulaţie în Grecia antică, sugerează ideea unităţii 
inițiale a făpturii omenești. 

Roman mitic şi filosofic, Nuntă în cer este, ca şi Maitreyi, cartea 
dragostei eterne a cuplului predestinat să se regăsească. Acţiunea este 
plasată, în principal, în Bucureşti, misterios centru inițiatic. 


Titlul arată că nunta cuplului perfect e veşnică doar în cer. În 
planul idealităţii. 

Tema este dragostea ca împlinire supremă a ființei umane. 

Rezumat în prima parte, Andrei Mavrodin, un cunoscut 
romancier bucureştean, îi relatează prietenului său, Barbu Hasnaș, 
povestea sa de dragoste cu Ileana. El o cunoaște pe fată la o petrecere, 
şi ea îl fascinează de la început. Urmează o călătorie la Predeal și 
petrecerea vacanței într-un sat de munte, cu ocazia sărbătorilor de 
Paște. Starea de tristețe prin care trece Ileana, frica ei de moarte îl 
contrariază pe Mavrodin. După o călătorie în Italia, cei doi petrec 
Crăciunul la București. Surprinzător însă, în ultimul moment, Ileana îl 
părăseşte pe Mavrodin, motivându-și gestul printr-un bilet în care-i 
scria că ea nu poate suporta dragostea „neroditoare”. Scriitorul 
încearcă să o recâştige pe femeia iubită scriind Nuntă în cer. 

În partea a doua a romanului, Hasnaş povesteşte experienţa sa 
erotică cu Lena. Acesta o cunoscuse tot la o petrecere, în București. 
Pleacă într-o călătorie spre Franţa, Lena îl urmează. La Veneţia ea îi 
mărturiseşte dragostea și, ajunşi la Paris, ei se căsătoresc. Căsnicia, 
însă, o schimbă pe Lena. În intimitate ea devine absentă și deprimată. 
Dorinţa lui de a avea împreună un copil o surprinde. Urmează o ceartă 
şi cei doi se despart. 

Cele două confesiuni sunt spuse noaptea, înaintea unei partide 
de vânătoare. Mavrodin și Hasnaș, aflați în munţii Harghitei, își 
deapănă amintiri din tinerețe. După dispariţia Lenei, Hasnaș se 
căsătorise şi acum avea doi băieţi care își petreceau vacanţa cu mama 
lor în Elveţia, întrebarea finală a lui Mavrodin: „Crezi că Ileana mai 
trăiește?” şi răspunsul negativ a lui Hasnaș, indică apropierea lor prin 
aceeași experiență esențială. 

Structură - compoziție. Romanul are două părți simetrice, care 
surprind două confesiuni. Cele două experienţe erotice sunt, de fapt, 
una singură, prin sugestia finală a romanului că cele două eroine 
reprezintă, într-un fel, aceeași femeie sau două ipostaze ale feminității. 
Cartea are şaisprezece capitole, fiecare povestire având câte opt şi 
subiectul fiecăreia cuprinzând aceleaşi momente: întâlnirea (la o 
petrecere), călătoria (în străinătate), căsătoria, discuţia (revelatoare), 
despărțirea. 

Caracterizarea personajelor. Tipuri şi relaţiile dintre ele 


Mavrodin și Ileana alcătuiesc o pereche la fel ca Tristan şi Isolda 
sau ca Paul şi Virginie. Ca şi la Camil Petrescu, dragostea este, la Eliade, 
abandonare de sine, contopire cu celălalt. Descoperind-o pe Ileana, 
Mavrodin cunoaște dragostea totală, o experiență unică şi profundă. 
Prin iubire. Mavrodin își regăseşte sufletul-pereche, cel care i-a fost 
predestinat şi cu care reface unitatea făpturii omeneşti originare, 
mitice. Prin contopirea celor două suflete, care se caută şi se găsesc, se 
creează în timp armonia cosmică. Dar, Erosul este aproape de moarte, 
de Thanatos. Femeia Ileana se jertfește conștient, ca şi Ana lui Manole, 
acceptând superioritatea creatorului, a artistului. Cu mare 
generozitate, Ileana dispare, pentru ca Mavrodin să se dedice creației. 
Pentru Mavrodin, scrisul devine acum un gest de recuperare a 
trecutului, de eliberare. 

În concepția scriitorului, Mavrodin este omul superior, sortit 
unui destin deosebit, cel care prin iubire are revelația unei alte lumi. 
Ileana, devenită Lena Hasnaș, este prototipul feminin, totdeauna tainic 
şi niciodată intuit deplin. 

Particularități stilistice. Roman  eseistic, dezbătând o 
problematică de tip existențialist, Nuntă în cer este exemplul unei 
proze moderne, în care reflecțiile, observaţiile, analiza - deşi 
subiectivă - se îmbină într-o compoziție echilibrată: „Ar fi 
înspăimântător să crezi că din tot acest cosmos atât de armonis, 
desăvârșit și egal cu sine, numai viața omului se petrece la întâmplare, 
mimai destinul lui n-are niciun sens..." 

Receptare critică 

„În Nuntă în cer, eroina întâlnește egolatria masculină în două 
versiuni succesive, ce s-ar spune că stau în opoziţie, pentru că fiecare 
dintre cei doi bărbaţi pe care îi iubise dorise să obțină de la ea exact 
ceea ce respinsese celălalt”. 

(Gabriel Dimisianu, Postfață la Mircea Eliade, Nuntă în cer. 
Maitreyi) 

Fragment semnificativ comentat 

„Dar se întâmplă în viaţa oricărui bărbat un miracol de câteva 
clipe: întâlnirea unei priviri, o sărutare, o atingere care nu se aseamănă 
cu nimic din tot ceea ce a fost până atunci. Parcă ar începe un fir nou, o 
deșteptare în altă parte: pătrundere misterioasă, și totuși firească, 
într-un văzduh necunoscut. Nu prea știu cum să precizez toate acestea, 

cred însă că orice bărbat simte, în acea clipă, că se petrece ceva nou cu el, 
ceva misterios și straniu; nu e numaidecât dragoste, nici emoție, nici 
trepidaţie carnală..." 

Fragmentul evidenţiază prin vorbele lui Mavrodin rolul 
întâmplării în miracolul iubirii. Un gest simplu înseamnă descoperirea 
celuilalt, revelația pătrunderii în alt univers, „necunoscut”. Sentimentul 
este copleșitor, inefabil şi omul care l-a trăit nu-l poate descrie în 
cuvinte. „Miracol”, o deșteptare în altă parte”, „pătrundere misterioasă”, 
„văzduh necunoscut” configurează destinul omului care descoperă, prin 
iubire, altceva, „un dincolo”. (G.A.) 

ROMANUL MODERN DE DUPĂ AL DOILEA RĂZBOI MONDIAL 

MARIN PREDA 

MOROMEJU 

Context literar. Moromeţii este un roman obiectiv. Din punctul 
de vedere al conţinutului, faptele sunt prezentate cronologic, în 
cauzalitatea lor, naraţiunea fiind astfel una liniară. Ca element de 
tehnică literară, trebuie menţionat că naratorul unui roman obiectiv 
este omniscient și omniprezent. 

Romanul a apărut în două volume, primul în 1955, al doilea în 
1967. iar în 1973 ambele volume au apărut compact, într-o ediție 
revăzută și adăugită. 

Cartea se înscrie în proza de observaţie socială, în linia 
romanului Jon (1920) al lui Liviu Rebreanu, dar aduce o perspectivă 
inedită asupra temei prezentate. 

Specificul speciei. Moromeţii este un roman de inspiraţie rurală, 
fundamental pentru literatura română contemporană. Are caracter 
monografic, alcătuind imaginea satului din Câmpia Dunării înaintea 
celui de-al doilea război mondial. Ca tehnică narativă, romanul lui 
Marin Preda îmbină observaţia socială obiectivă cu analiza psihologică. 

Titlul indică numele unei familii de tip patriarhal, este deci o 
saga, care aminteşte de romane ca Forsyte Saga al lui Galsworthy sau 
Les Thibaults a lui Roger Martin du Gard. 

Intenţia scriitorului de a alcătui romanul unei familii este 
evidentă: primul volum îl prezintă pe Ilie Moromete, al doilea este 
dominat de figura lui Niculae, fiul său cel mic. 

De altfel, după mărturisirea autorului, având în vedere timpul 
acțiunii și destinul unor personaje, cartea s-ar putea dispune într-o 


1 


tetralogie narativă, care să cuprindă, în ordine: Moromeţii I, Delirul, 
Moromeţii Il, Marele singuratic. 

Tema romanului o constituie impactul istoriei asupra omului. 

Rezumat 

Primul volum se deschide clasic, cu precizarea timpului şi a 
locului acțiunii („În Câmpia Dunării, cu câţiva ani înaintea celui de-al 
doilea război mondial”), când timpul era „foarte răbdător cu oamenii”. 

Este prezentată familia Moromete. care se întorsese de la câmp. 
Alcătuită din cei doi părinți, Ilie şi Catrina, și şase copii (Paraschiv, Nilă 
şi Achim, copiii lui Moromete dintr-o căsătorie anterioară; Tita, Ilinca, 
Niculae - copiii amândurora), familia Moromete este reprezentativă 
pentru structura satului românesc interbelic. 

Viața se scurgea, spune autorul, „fără conflicte mari”. Sunt 
narate întâmplări din viața familiei Moromete, dar şi altele 
reprezentative pentru viața satului. 

Este descrisă cina, prilej cu care se discută problemele familiei: 
plecarea lui Achim cu oile la Bucureşti şi dorința lui Niculae de a merge 
la școală. 

Pentru a face rost de bani, Moromete, ajutat de Nilă, taie 
salcâmul și-l vinde apoi lui Tudor Bălosu, vecinul lui. Tăierea 
salcâmului este una dintre scenele esenţiale ale romanului. Salcâmul 
simbolizează: unitatea familială, legătura lui Moromete cu lumea, locul 
lui în lume, un loc central (deoarece salcâmul este un axis muncii, o axă 
a lumii, care face legătura dintre pământ și cer), demnitatea de bărbat 
şi de tată de familie a lui Ilie Moromete. Tăierea salcâmului are, în 
roman, o funcție anticipatoare (de mise en abyme, punere în abis, 
procedeu prin care se sugerează ce va urma). Ea simbolizează 
pierderea autorității paterne, începutul dezechilibrului interior al lui 
Ilie Moromete, destrămarea familiei şi a gospodăriei patriarhale. 

Fiind duminică, Moromete merge la fierăria lui Iocan, unde 
discută politică cu Dumitru lui Nae, Tugurlan, Cocoșilă şi alții. 

O scenă tipică din viaţa satului este plata fonciirei. Chemat de 
una dintre fete de la fierărie, Moromete îi plătește agentului o mie de 
lei, reprezentând o parte din arenda pentru pământul pe care-l primise 
după război. 

Un țăran bolnav, Vasile Boțoghină, se hotărăşte să-i vândă o 
parte din pământ lui Tudor Bălosu, pentru a merge la sanatoriu. 


În capitolul XXVIII este descris jocul călușarilor, moment 
tradițional din preajma Rusaliilor, asupra căruia se concentrează 
atenția întregului sat. 

Polina, fata lui Bălosu, fuge cu Birică, un țăran sărac. După ce îl 
bate pe pândarul moşiei Marica, Achim pleacă cu oile la București, 
urmând ca în toamnă să trimită banii familiei. Pentru a avea bani de 
fonciire, Moromete îi împrumută de la Aristide, primarul satului. 

La îndemnul Mariei, sora lui Moromete, Nilă și Paraschiv iau caii 
şi vor să fugă la București, dar se întorc pentru a nu-și lăsa tatăl singur 
în vremea secerișului. Niculae ia premiul întâi la școală. 

În mai multe capitole este descrisă scena secerişului, care adună 
la un loc întregul sat. Încercând să vândă din grâne, Moromete nu 
obţine preţul dorit. 

După fuga lui Paraschiv şi Nilă cu caii și toți banii pe care-i 
găsiseră, Ilie Moromete îi vinde lui Tudor Bălosu o parte din pământul 
familiei. Cu banii primiţi, el își plăteşte fonciirea, rata anuală la bancă, 
datoria lui Aristide şi taxele de internat ale lui Niculae „rămânând ca 
necunoscută soluţia acestor probleme pentru viitor”. 

Trei ani. mai târziu izbucnea al doilea război mondial. 

Volumul al doilea prezintă satul românesc marcat de două 
evenimente istorice: reforma agrară din 1945 şi transformarea 
socialistă a agriculturii începută în 1, 949. 

Moromete își reface averea, dar îl retrage pe Niculae de la şcoală, 
pentru că „/iu-i aduce niciun beneficiu”. Merge la București să-şi aducă 
fiii acasă, dar nu reuşeşte. 

Deoarece Moromete amână să-i treacă pământul și casa pe 
nume, Catrina îl părăseşte și se duce să locuiască la fiica ei din prima 
căsătorie. 

În sat apar figuri noi: Zdroncăn, notarul, Bilă, Isosică, Adam 
Fântână, Plotoagă și alții. 

Încrezător în noua ordine, Niculae Moromete, ajuns activist de 
partid, este trimis în sat să asiste la predarea cotelor. Moromete are 
lungi discuţii cu fiul său despre „noua religie”. care duce la dispariţia 
clasei țărănești. 

Ultimele capitole prezintă sfârşitul lui Ilie Moromete, care, 
bătrân și căzut la pat, își rezumă existenţa în aceste cuvinte: „Domnule, 
eu totdeauna am dus o viaţă independentă!" 


Structură - compoziţie. Ca şi Liviu Rebreunu, Marin Preda este 
adeptul unei compoziţii clasice, simetrice. 

Volumul I debutează sub semnul unui timp care părea să aibă „o 
nesfârșită răbdare”, pentru a se încheia sub semnul timpului care „nu 
mai avea răbdare- 

De aceea, la început, acțiunea înaintează încet, răbdător, un sfert 
din materia primului volum relatând evenimente de sâmbătă seara 
până duminică noaptea, într-un fel de dilatare a timpului. Pe măsură ce 
evenimentele se precipită, şi asupra familiei ţărăneşti se abat 
încercările istoriei, ritmul devine alert. 

În ambele volume, subiectul este alcătuit din secvenţe narative 
care au o anumită autonomie. 

Există mai multe planuri concentrice în roman, care pot 
presupune o compoziţie sferică: țăranul (Ilie Moromete), familia lui, 
comunitatea satului, lumea de dincolo de ea. 

Dizolvarea familiei tradiționale și implicit a satului patriarhal se 
face sub presiunea timpului și a istoriei. 

Instanţele comunicării (autor, narator, personaj). În romanul 
tradițional, autorul este înlocuit cu o voce narativă. Situat în afara 
evenimentelor  narate, povestitorul folosește în acest roman 
narațiunea la persoana a Ill-a, ca marcă a obiectivităţii. Totuşi, în 
Moromeţii. Marin Preda renunţă parţial la omnisciența naratorului. El 
este mai degrabă un narator-martor care, asemenea lui Ilie Moromete, 
personajul principal, nu ştie ce se va întâmpla cu satul românesc. 

Perspectiva de ansamblu apare în roman accidental, la începutul 
şi la sfârşitul primului volum, când tema timpului, ca principiu 
compozițional, indică vocea auctorială. Altfel, naratorul urmăreşte și el, 
ca orice personaj, evoluția comunității rurale. Lucrul acesta se observă 
şi prin folosirea stilului indirect liber. 

Caracterizarea personajelor. Tipuri şi relaţiile dintre ele 
Personajele romanului Moromeţii pot fi clasificate în felul următor: 

— Principale (Ilie Moromete); 

— Secundare (Catrina, Nilă, Paraschiv, Niculae, Achim, Ilinca, 
Tita, Cocoșilă, Tugurlan, Tudor Bălosu etc.); 

— Episodice (Scămosu, Jupuitu ş.a.). 

Cel mai interesant personaj este llie Moromete, figură 
reprezentativă pentru momentul istoric ilustrat în roman, 


împroprietărit prin reforma agrară de după primul război mondial, 
Moromete nu mai are obsesia obţinerii pământului. Singura problemă 
e pentru el menţinerea integralităţii lui, capacitatea de a nu-l înstrăina, 
egală cu păstrarea independenţei sociale. 

De aceea, Ilie Moromete are o altă structură sufletească, 
deosebită de a lui Ion, personajul lui Rebreanu. E inteligent, ironic, 
sociabil, iubitor de discuţii cu prietenii, contemplativ și însingurat, 
atent însă la spectacolul lumii. 

Comportamentul său autoritar menține, până la un punct, 
unitatea familiei. Tăierea salcâmului marchează însă momentul în care 
începe dezbinarea ei. Având o bogată viaţă interioară, Moromete avea 
darul de a pătrunde dincolo de semnificația aparentă a lucrurilor. 
Mergând la munte cu Bălosu să vândă porumb, Moromete își verifică 
vecinul interesat doar de câştig. Povestind apoi călătoria, la întoarcere, 
faptele devin interesante, extraordinare şi stârnesc admiraţia celor 
prezenți. 

Luat într-o călătorie asemănătoare, mai târziu, Niculae rămâne 
dezamăgit, nu se întâmpla nimic extraordinar... Tatăl - precizează 
naratorul - avea ciudatul dar de a vedea lucruri care lor le scăpau, pe 
care ei nu le vedeau”... 

Moromete are capacitatea de a-și ascunde gândurile, de a se 
disimula, ca un adevărat actor. Să amintim numai scena discuţiei cu 
Tudor Bălosu despre tăierea salcâmului sau plata fonciirei, în care 
eroul mimează, pe rând, indiferența, naivitatea, ironia sau furia. 

În timpul liber, Moromete parcurge ziarul, se întâlnește cu 
prietenii sau ascultă cu plăcere poveștile citite de Niculae. 

130. 

Deşi își iubește copiii şi le vrea binele, el își cenzurează orice 
atitudine caldă față de ei. Când Niculae ia premiul întâi, Moromete este 
emoționat și parcă speriat, înduioşat de drama copilului care tocmai 
avea o criză de friguri. 

Prăbuşirea familiei se petrece şi din cauză că Moromete trăieşte 
într-o permanentă iluzie. Copiii sunt mai realişti, ei sunt interesaţi de 
bani, nu de pământ, şi când pot părăsesc familia, se desprind de sub 
influenţa tatălui. 

Drama lui Ilie Moromete este drama modului de viață patriarhal. 
Risipirea familiei, după plecarea băieţilor și mutarea Catrinei la fiica ei, 

duce la prăbuşirea echilibrului său interior. Glasul îi devine „tulbure și 
însingurat', semn că în el s-a schimbat ceva. Scena în care, la marginea 
lotului său de pământ, Moromete judecă lumea care i-a distrus traiul 
tihnit, e plină de dramatism: „S-au luat [băieții] după hune, nu s-au luat 
după mine! Și dacă lumea e așa cum zic și nu e așa cum zic eu, ce mai 
rămâne de făcut? N-au decât să se scufunde! întâi lumea și pe urmă și ei 
cu ea”. 

Dispariţia eroului, la sfârşitul volumului doi. sugerează 
dispariția unei lumi. 

Particularităţi stilistice. Proză de creaţie, dar și de analiză, 
romanul se bazează pe naraţiune, dar încorporează firesc dialogul şi 
monologul. Combinaţiile dintre stilul direct, cel indirect și cel indirect 
liber evidenţiază calităţile romancierului. În discuţia dintre Nilă şi 
Paraschiv, autorul transcrie gândurile lui Paraschiv, dar nu cu 
propriile lui cuvinte, ci cu acelea ale personajului: 

„— Cum ce-o să faverrr? — Îţi spun eu ce-o să facem! răspunse 
Paraschiv mirat că Nilă nu înţelesese până acum ce aveau ei să facă la 
București. 

Întâi și întâi se vor întâlni cu Achim şi vor împărţi banii pe care el 
fi făcuse cu oile”. 

Stilul scriitorului este dominat de oralitate. Forme ale limbii 
vorbite sunt: formulele de adresare (fa, mă, bă), formulele și cuvintele 
populare țapă la plămâni, ţoală), elementele regionale (bătut), 
fonetismele specifice (văz), expresiile și locuţiunile (nu se avea bine, se 
așezară după fire și neam, schimbă vorba, nu-i trecuse prin cap, se așeză 
turcește), exclamațiile, interogaţiile etc. 

Receptare critică 

„Morotneţii oglindește, aşadar, două tranziţii sociale: un sat 
intrat în circuitul relațiilor capitaliste [...] și un sat pe calea 
socializării...” (Nicolae Manolescu, Arca lui Noe) 

„Politica lui Moromete este aproape un pretext, ironia, |, U: 
ijerdjeţașată. Povestind, el transformă povestirea în spectacol...” fjj V. 

(Vasile Popovici, Marin Preda - Timpul dialogului) 

Fragment semnificativ comentat 

„În câmpia Dunării, cu câţiva ani înaintea celui de-al doilea 
război mondial, se pare că timpul era foarte răbdător cu oamenii; viața 
se scurgea aici fără conflicte mari. |...] 


În următorii ani gospodăria ţărănească continuă să se ruineze. 
Moromete intră într-o lungă stare depresivă din care n-avea să fie scos 
decât de marile zguduiri care se apropiau. Peste trei ani izbucnea cel 
de-al doilea război mondial: timpul nu mai avea răbdare”. 

Una din temele romanului este problema timpului. Prima frază a 
romanului arată că timpul „era răbdător cu oamenii”. 

Această dilatare a timpului are implicaţii asupra compoziţiei. 
Evenimentele se scurg lent, acțiunea trenează și jumătate din primul 
volum se petrece în 24 de ore, de sâmbătă seara până duminică 
noaptea. 

În satul din câmpia Dunării... viața se scurgea... fără conflicte 
mari”. Timpul „răbdător” nu este însă decât un subterfugiu al istoriei, o 
amăgire a ei, pe care evenimentele o vor contrazice. 

Finalul primului volum al romanului reia problema timpului din 
alt unghi. „Timpul nu mai avea răbdare” şi sub presiunea unor 
evenimente care se apropiau (al doilea război mondial), gospodăria 
țărănească intră într-un proces de ruinare. 

Punând problema relaţiei dintre individ şi istorie, scriitorul 
notează că Moromete însuși „intră într-o lungă stare depresivă din care 
n-avea să fie scos decât de marile zguduiri care se apropiau”. (G.A.) 

CEL MAI IUBIT DINTRE PĂMÂNTENI 

Context literar. Cel mai iubit dintre pământeni este un roman 
subiectiv: faptele sunt prezentate discontinuu și întrerupt. Romanul 
subiectiv anulează  omnisciența naratorului prin introducerea 
personajului reflector, naraţiunea este la persoana I, iar în ceea ce 
priveşte personajele, în locul tipurilor apar individualități. 

Cel mai iubit dintre pământeni (1980) reprezintă apogeul 
carierei scriitorului. Eugen Simion l-a numit „roman total”, pentru că în 
construcția epică se pot identifica mai multe componente: roman de 
dragoste, politic, de moravuri, intelectual, senzațional, cronică de 
familie. Același critic îl numea: „romanul unui destin care asumă o 
istorie, romanul unei istorii care trăiește un destin”. 

Specificul speciei. Cel mai iubit dintre pământeni este un 
bildungsroman intelectual şi o frescă socială a „obsedantului deceniu” 
(anii '50—60 ai secolului XX). 

Titlulv. ytW mai iubit dintre pământeni” este eroul însuşi, numit 
aşa de Suzysluiala. 


Temaieste fericirea prin iubire. 

Rezumat 

Romanul este o lungă confesiune, în care Victor Petrini, 
personajul principal, aflat în închisoare își rememorează viața. Spirit 
lucid şi sincer, Petrini încearcă să-i găsească un sens existenţei sale și 
să-i afle greşelile. 

După ce își amintește de părinţi, Petrini povestește despre 
Nineta, prima sa dragoste de adolescent. Urmează relația cu Căprioara, 
care eşuează, lăsând însă urme adânci în sufletul eroului. Având studii 
de filosofie, Petrini ajunge asistent universitar. Se căsătorește cu 
Matilda, fosta soție a prietenului său, Petrică Nicolau. Acuzat pe 
nedrept (e bănuit de o colaborare cu „Sumanele negre”), Petrini ajunge 
la închisoare, apoi într-o mină de plumb și la canal. Este pus în 
libertate, dar Matilda îl părăseşte. Se angajează la serviciul de 
deratizare publică, unde cunoaște mediul social periferic, și apoi 
ajunge contabil la „Oraca”. O întâlneşte pe Suzy Culala, căsătorită cu un 
inginer. Se îndrăgosteşte de ea, dar neprevăzutul îl împiedică să fie 
fericit. În timpul unei excursii la munte, în urma unei altercații cu 
inginerul, îl ucide involuntar, aruncându-l din cabina telefericului. Este 
acuzat de crimă și ajunge din nou la închisoare. 

Avocatul său, Ștefan Pop (Cicero), îl sfătuieşte să povestească în 
scris ce i s-a întâmplat. Confesiunea îl eliberează, aşa cum recunoaște 
eroul însuși în final, de „barbaria concretului”, fiind încredinţat că altfel 
despărțirea de tot ceea ce trăise nu era posibilă. 

Structură - l compoziţie. Subiectul este relatat de Victor Petrini 
la persoana I, dânq impresia de mărturisire eliberatoare. 

Un fragment din volumul al III-lea, datorat lui Ştefan Pop, 
prietenul şi avocatul lui Petrini, este scris la persoana a III-a. 

Pentru că eroul este un temperament speculativ, epica 
romanului conține numeroase comentarii morale, observaţii sociale și 
politice, eseuri filosofice și estetice, citate şi referințe din Dostoievski, 
Joyce, Rousseau, Socrate etc. Meditaţia lui Petrini îmbină modalități 
diferite de expresie (povestire, cronică, mister, suspans), în care 
tehnica detaliului este cea mai evidentă. 

Cele trei volume sunt structurate în zece părți. 

Instanţele comunicării (autor, narator, personaj). Autorul a 
creat un narator-reflector (Victor Petrini), pus să observe, dar şi să 

interpreteze. Conştiinţa naratorului unifică „mai multe tranșe de viaţă”. 
Se produce, de asemenea, „transferul de ubicuitate de la romancier la 
personaj. Marin Preda pune ceva în eroul său din însuși destinul 
povestitorului, aşa cum promitea într-un interviu mai vechi”. 

(Cornel Moraru). un. 

Caracterizarea personajelor. Tipuri şi relaţiile dintre elelâii 

Ca şi la alți scriitori, şi la Marin Preda cuplul este văzut ca un 
nucleu social. De aici, o varietate tipologică umană, organizată în 
cupluri: 

Petrini - Nineta Romulus, Matilda - Petrică Nicolau, Petrini 
Matilda, Ion Micu - Ivona, Ion Micu - Clara, Petrini - Suzy etc. 

Personajul principal al romanului, Victor Petrini, a fost apreciat 
de Nicolae Manolescu „un om fără șansă”. Într-adevăr, el trece prin mai 
multe experiențe de viață, dar în esenţă erosul îl angajează total. 
Fiecare dintre experienţele sale erotice sunt tipuri de relaţii ale omului 
cu realitatea, în intenția de a o cunoaște și de a și-o asuma. Fiecare 
vârstă a eroului e dublată de o altă iubire, pentru că după fiecare eșec, 
el nu încetează să creadă în mitul fericirii prin iubire. Prin Nineta, 
Petrini cunoaște prima dragoste, care se dovedeşte scurtă și 
capricioasă. Prin relația cu Căprioara el trăieşte, ca student, iluzia că 
este un ales. Căsătorja cu Matilda îi relevă aspectele pure şi 
imprevizibile ale vieţii de familie. Experienţa cu Suzy pare a fi perfectă, 
dar şi de această dată arbitrarul spulberă iluziile eroului. Numai în 
final, Petrini ajunge la libertatea conștiinței de sine. 

Particularități stilistice. Autorul este, prin mijlocirea 
personajului-reflector (sau martor), un moralist. De aceea, stilul său 
este adesea aforistic, pe baza unor teoretizări sau generalizări. Indicăm 
câteva formulări: „viața este uitare de sine”, îndoiala ne trezește cu getul, 
producând în spiritul nostru certitudinea că existăm”, tinereţea este o 
trufie, rareori o valoare”, „dacă tot trebuie să faci ceva, atunci fă-l cu 
seninătate” etc. 

Receptare critică 

„În Risipitorii. Intrusul, Cel mai iubit... romane cu finaluri 
deschise, construite pe ideea unui eşec existenţial, există, cu toate 
acestea, o posibilitate (slabă, dar există) de ieșire..." 

(Eugen Simion, întoarcerea autorului. Eseuri despre relația 
creator-operjf) 


„Petrini e naratorul absolut, celelalte voci sunt dramatizări ale 
propriei interogaţii înfrigurate despre existență”. 

(Cornel Moraru, Semnele realului) 

Fragment semnificativ comentat 

„Mi-am recitit acest lung manuscris și dincolo de ceea ce el 
conține, m-a uimit barbaria concretului, pe larg etalat, şi cu plăcere 
vizibilă, şi pe care nu l-am putut ocoli fiind „încredinţat că astfel m-aș fi 
chinuit îndelung, fără să obţin, spiritualmente, eliberarea totală a 
conștiinței mele de ceea ce am trăit. Am fost ispitit, o clipă, să îl arunc 
pe foc. Și, totuși, mi-am spus, trebuie să-i dau drumul să meargă. Mulţi 
dintre semenii mei au gândit poate la fel, au jubilat ca și mine, au suferit 
și au fost fericiți în același fel. Mitul acesta al fericirii prin iubire, al 
acestei iubiri descrise aici și nu al iubirii aproapelui, n-a încetat și nu va 
înceta să existe pe pământul nostru, să moară adică și să renască 
perpetuu. Şi atâta timp cât aceste trepte urcate și coborâte de mine, vor 
mai fi urcate și coborâte de nenumărați alţii, această carte va mărturisi 
oricând: ...dacă dragoste nu e, nimic nu e!...” 

Textul reprezintă partea finală a romanului (sfârşitul cap. XXII, 
partea a opta) și conţine reflecţiile personajului-narator, care își 
asumă scrierea mărturisirilor în forma finală a cărții. 

El reamintește aici scopul romanului: „eliberarea totală a 
conștiinței mele de ceea ce am trăit”. Deşi - pentru o clipă - a ezitat. 
fiind tentat să-și sacrifice cartea, autorul se simte dator să-i dea 
drumul „să meargă”. El este conştient că romanul nu este numai 
confesiunea lui, ci şi a celorlalţt - tuturor celor care au trăit mitul 
„fericirii prin iubire”. Citatul biblic argumentează că la baza vieţii stă 
însăşi iubirea, dar nu iubirea „aproapelui“, ci cea pasională: „dacă 
dragoste nu e, nimic nu e!...”. (G.A.) 

I 

POEZIA 

POEZIA PAŞOPTISTĂ 

Perioada paşoptistă este situată în istoriografia literară 
românească aproximativ între anii 1820-1865. Ea se individualizează 
prin coexistența unor tendințe romantice şi preromantice, clasice şi 
realiste, uneori vizibile chiar în interiorul aceleiași opere. 

Caracteristici: 

În poezia paşoptistă, motivele recurente sunt: noaptea, suferința 

din dragoste, ruinele, soarta, istoria naţională, sentimentul patriotic, 
poezia naturii. 

Tipologie: 

— Elegia (Vasile Cârlova - Păstorul însingurat). 

— Meditaţia romantică (Grigore Alexandrescu - Umbra lui 
Mircea. La Cozia); 

— Balada (|. H. Rădulescu - Zburătorul); 

— Pastelurile (Vasile Alecsandri - Malul Siretului, Mezul ternei); 

— Fabula (Grigore Alexandrescu - Dreptatea leului); 

— Satira, epistola (Grigore Alexandrescu Satiră. Duhului meu) 

ION HELIADE-RĂDULESCU ZBURĂTORUL 

Context literar. Cea mai cunoscută creaţie literară a lui lon 
Heliade Rădulescu este balada de factură romantică Zburătorul. 

Specificul speciei... Această baladă cultă are un conţinut și o 
turnură compozițională deosebite, deoarece valorifică mitul erotic 
național și prezintă o serie de credințe populare şi superstiții. 

Mitul Zburătorului apare menţionat pentru prima oară în 
Descriptio Moldaviae a lui Dimitrie Cantemir. 

Titlului. Zburătorul relevă inspiraţia folclorică a baladei - mitul 
erotic - şi sugerează tema creației: apariția primilor fiori ai iubirii în 
sufletul tinerei Florica. 

Structură - compoziţie. Balada este structurată în trei părți 
„această divizare fiind impusă de modurile de expunere: prima parte 
este monologul Floricăi, a doua este o descriere, secvenţa fiind un 
pastel al înserării şi al nopţii, iar a treia parte redă dialogul celor două 
vecine care susțin că l-au văzut pe Zburător. 

Purica întâi - monologul liric al Floricăi - a baladei expune 
suferința neobișnuită a eroinei care se destăinuie mamei sale. Pentru 
că nu apare nicio replică a mamei, putem afirma că această confesiune 
se organizează ca un monolog. 

Florica trăieşte primii fiori ai iubirii, nu-și poate explica stările 
psihice şi consideră că totul este „boală'. Stările fetei sunt 
contradictorii şi inexplicabile pentru că suferă nu numai sufletul, ci şi 
trupul. 

Eroina constată: „Mulţimi de vineţele pe sân mi se ivesc”, „îmi ard 
buzele... obrajii-mi pălesc” sau „Un foc s-aprinde-n mine, răcori mă iau 

la spate”. Apariţia iubirii este percepută nu numai ca o „boală”, ci şi ca 

o așteptare. Fată simplă de la ţară, eroina nu are cunoştinţă de acel „nu 
ştiu ce” al iubirii, de inefabil, şi se lamentează: 

„Și tremur de nesaţiu. și ochii-mi văpăiază. 

Pornesc dintr-înșii lacrămi. și plâng, măiculiță, plâng”. 

Întrebările se succed cu repeziciune, Florica vrea să scape de 
această stare și propune mamei să meargă la descântătoare, la vrăjitor 
sau la preot spre a găsi un leac pentru Zburător. 

Partea a doua conţine câteva descrieri ale satului surprins în 
momentul înserării, și apoi în timpul nopţii. Descrierile.se realizează 
gradat, poetul prezentând activitățile specifice vieţii satului la lăsarea 
serii: cumpăna de la fântână scârţâie, vitele sunt adăpate, „Zglobii 
sărind vițeii la uger aleargă”, iar oamenii se ocupă cu mulsul vacilor. 

După apariţia lunii, satul se linişteşte pentru că „dup-o cină 
scurtă și somnul a sosit”. Singurii care se aud sunt „lătrătorii”. 

Noaptea aduce cu ea liniştea, somnul, dar și visul. Satul este 
într-o „nemișcare plină”. Întunericul şi nemișcarea favorizează apariţia 
Zburătorului. 

Partea a treia are un caracter dinamic datorită dialogului dintre 
cele două surate. Femeile au impresia că-l văd pe Zburător. Viziunile 
lor sunt tipice credințelor și superstiţiilor răspândite în mediul rural. 

Ele îl văd ca pe un zmeu, apoi ca pe „Balaur de lumină cu 
coada-nflăcărată, / Și pietre nestimate lucea pe el ca foc’. Conform 
credințelor populare, Zburătorul poate să ia și chip uman. Suratele îi 
fac un portret din care nu lipsesc notele umoristice: „Ca brad de 
flăcăiandru, și tras ca prin inel/ Bălai, cu părul d-aur! Dar slabele lui 
vinei N-au niciun pic de sânge, ș-un nas - ca vai de el!'. Tot suratele au 
impresia că Zburătorul se strecoară pe hornul casei Floricăi și o 
compătimesc, presupunând că acesta o chinuie. Pentru a-l îndepărta, 
vecinele se închină sau îl blesteamă: „bată-l crucea!” 

Analiza stilistică 

Nivel fonetic. În text apar câteva fonetisme specifice graiului 
muntenesc: dar, cuprinde, scântei, vreo, or, vreun. t „BO. 

Nivelul morfo-sintactic. Adresarea către mamă şi dialogujlor 
două vecine presupune folosirea unor vocative: mamă, măicuţă, surato, 
leicuţă. 

Fraza are o turnură variată, fiind sacadată, cu propoziţii 
interogative, exclamative, enunţiative. Tonul este dictat de conţinutul 

fiecărei părți, astfel că se observă o tensiune mare și un ritm alert în 
prima și a treia parte, în timp ce, în partea a doua. derularea este lină, 
grație descrierilor. 

Nivelul lexical. Cele mai multe regionalisme sunt specifice 
graiului muntenesc: colea, piroteală, l-alde badea Comana, mă-sa, obida, 
mumă, cobe, argeaua, surato, leicuţă. Acestea redau atmosfera rustică, 
dar şi mitică, sugerând vechimea satului, dar și a credințelor și 
superstiţiilor. 

Nivelul figurilor de stil. Sunt prezente exclamațiile şi 
interogaţiile care traduc stare incertă în care se află Florica: „Vezi 
mamă, ce mă doare!', „Ah! Inima-mi zvâcnește!”, „Că uite, mă vezi, 
mamă?”, „Închină-te, surato! 

— Văzutu-l-ai și tu?” 

În pastelul înserării vizualul se armonizează cu auditivul în 
imagini realizate de verbe și substantive: „a luci”, și focuri în tot satul 
încep a se vedea”, „E noapte naltă, naltă” (epitet dublu), „Veșmântul său 
cel negru de stele semănat", vitele miiginde”, „Vibra al serei aer de tauri 
grea murmură”. 

Sunt prezente câteva metafore care sugerează liniștea nopții: 
„mijlocul tăriei” reprezintă cerul, „braţele somniei” sugerează visul, 
pacea produsă de întuneric, „lătrătorii”. 

Câteva elemente naturale sunt personificate: 

„Nici frunza nu se mișcă, nici vântul nu suspină. 

Și apele dorm duse, și morele au stat”. 

În partea a treia apare şi o imagine plină de umor, dar 
paradoxală a Zburătorului: el este ca un flăcăiandru, bălai, cu părul de 
aur, dar are un nas „ca vai de el!” 

Ion Heliade Rădulescu amintește și alte credințe populare, nu 
numai aceea în Zburător. Între acestea este prezentă credinţa că între 
stele şi viața omului e o strânsă legătură: cade o stea înseamnă că a 
murit un om. Sunt enunțate descântecele, practici benefice pentru om, 
având menirea de a-i scăpa de elementele rele care planează asupra 
lor. În situaţii-limită se apelează la vrăjitor, deşi intervenţia acestuia nu 
este acceptată întotdeauna de colectivitatea rurală. 

Balada  Zburătorul, prin valorificarea mitului erotic, îl 
anticipează pe Eminescu, care introduce şi el acest mit în Luceafărul şi 
în Călin (File din poveste). 


Receptare critică 

„Atâjf. prin modalităţile originale de valorificare a mitului 
Zburătorujjuijjcât și prin elementele idilice și bucolice înserate în mod 
armonios în textul baladei, Heliade se dovedește un precursor al liricii 
lui Eminescu sau Coşbuc. Cu un suflu romantic mult mai bine definit și 
pus în evidență decât cel al lui Coșbuc, de exemplu, Ion 
Heliade-Rădulescu desfășoară în această baladă un lirism de o mai 
mare amplitudine, o viziune de o mai mare profunzime, pentru că 
imaginile şi temele sunt mereu filtrate, în modul cel mai decis, prin 
prisma subiectivităţii sale. Atenţiarsensibilitatea acută la detaliul 
psihologic şi afectiv a poetului se orientează spre perimetrul greu de 
circumscris al fiinţei umane, privită atât în raport strict cu propria sa 
devenire, cât şi în relația cu determinațţiile cosmice, cu devenirea 
universală, cu ritmurile anotimpurilor și cu rotația astrelor”. 

(lulian Boldea, Poezia clasică și romantică) (L.C.N.) 

VASILE ALECSANDRI 

MEZUL IERNII 

Context literar. Creaţii lirice care încununează activitatea 
poetică a lui Alecsandri, Pastelurile au fost elaborate când autorul avea 
50 de ani și au fost publicate în „Convorbiri literare”, în intervalul 
aprilie 1868-aprilie 1869. 

Specificul speciei. Pastelul este o specie a liricii peisagistice în 
care este descrisă natura, dar în care este evidențiată și poziţia 
autorului față de peisajul reflectat, aceasta fiind, invariabil, cea de 
contemplator. 

Analizând structural şi tematic cele 40 de texte care formează, 
ciclul de Pasteluri, se ajunge la dificila problemă a încadrării lor într-un 
curent artistic. După unii critici, aceste creaţii ar putea aparține 
clasicismului sau romantismului, alții, însă, le încadrează 
parnasianismului, dat fiind faptul că autorul pune accent pe descrierea 
statică a cadrului reprezentat. 

Indiferent de încadrarea cu care se operează, Pastelurile lui 
Alecsandri sunt opere originale cu un fior liric inedit, greu de 
încorsetat într-o direcţie literară, pentru că autorul dă acestor texte 
peisagiste o nouă turnură, devenind un maestru exemplar al acestei 
specii. 

Aproape toate textele au aceeași structură: un tablou static, 

completat, în final, de un aspect care dinamizează cadrul. 

Teme - motive. Tema este, invariabil, natura din care nu lipseşte 
omul, cu preocupările sale zilnice. 

Natura este însă, la Alecsandri, și un spectacol care, evident, 
trebuie contemplat. Pornind de la această idee, descoperim implicit 
atitudinea de contemplator a poetului. După opinia lui Paul Cornea, 
atitudinea poetului este diferită de aceea a altor poeţi care admiră 
cadrul; 1 la el se creează „impresia că peisajul se detașează de scriitor și 
există independent de el'. Detaşarea poetului nu presupune niciodată o 
îndepărtare totală de peisaj sau o expunere obiectivă fără implicaţii 
afecte emoționale. Critica literară a observat ca autorul iş, implica 
receptorul în creaţie prin utilizarea formelor verbale la prezent, care 
realizează efectul de simultaneitate între: contemplare - transfigurare 
şi receptare. 

Tudor Vianu relevă şi alte calități ale creaţiilor lui Alecsandri, 
atunci când semnalează că tehnica de bază este cea impresionistă, 
totul plecând de la faptul că motivul central al textelor este lumina, mai 
precis, modul cum cade lumina asupra elementelor care alcătuiesc 
peisajul reflectat. 

Pastelurile lui Alecsandri sunt și un calendar liric, pentru că ele 
redau toate anotimpurile, cu tot ceea ce au ele specific: verdeață, 
zăpadă, vânturi, viscol, ger etc. Deşi a fost un spirit meridional. 
Alecsandri a descris, cu pasiune şi mult optimism, iarna, anotimp care 
ar fi trebuit să terorizeze, să deprime. 

Structură - compoziție. Mezul iernii surprinde astfel spectacolul 
inefabil al iernii care încremeneşte cadrul. Gerul, definit prin epitetul 
multiplu „amar, cumplit”, cuprinde cele două spații: terestru și cosmic: 
„În păduri trăsnesc stejarii!”, „Stelele par îngheţate, cerul pare oțel it”. 

Imaginile par oarecum terifiante, însă discursul liric evoluează 
gradat spre stări care încântă, nu-i produc angoase cititorului. Acest 
lucru este relevat de imaginile panoramice create prin compararea 
fumurilor de la coşurile caselor cu coloanele „unui templu maiestuos”, 
ca şi prin prezentarea stelelor drept „făcliile” unui nemărginit templu, 
sau a munților şi codrilor, care par să orchestreze, graţie intervenţiei 
crivăţului. 

Autorul şi-a structurat pastelul în patru stofe: trei surprind un 
cadru static, datorat gerului „cumplit', pentru ca în partea finală, în 

strofa a patra, să apară elementul dinamizator: „un lup ce se alungă 
după prada-i spăimântatăl . 

Este de remarcat și faptul că Alecsandri își nuanţează expunerea, 
el trece firesc de la sugestie la exprimarea directă. Sugerează forța 
gerului: „trăsnesc stejarii”, „stelele par îngheţate, cerul pare oțelit', ca 
apoi să afirme tranșant: „E un ger amar, cumplit’ sau „Totul e în 
neclintire”. 

Analiză stilistică 

Motivul central al textului este, însă, lumina rezultată de la albul 
zăpezii şi de la lună, care dă o aură misterioasă nopţii de iarnă. 

În ceea ce priveşte prozodia, putem semnala în acest pastel 
prezența câtorva rime rare: adjectiv rimând cu un substantiv: 
„strălucitoare-picioare',  „senină-lumină”, „argintii-făclii”, sau verb 
rimând cu adjectiv: „se arată-spăimântată”. 

Nivelul morfo-sintactic. După cum au observat cercetătorii 
operei lui Alecsandri, timpul vor/bal folosit este prezentul: „trăsnesc”, 
pare”, „se ridică”, „se/așază”, „îşi aprinde”, „ard', „se alungă”, ceea ce 
realizează senzația de simultaneitate între contemplare-reflectare şi 
receptare. În partea finală a textului, autorul îşi depăşeşte statutul de 
contemplator,  implicându-se afectiv în cadrul reflectat prin 
intermediul interogaţiei retorice: „Dar ce văd”. Această interogație dă 
vioiciune textului, o - tonalitate optimistă, pentru că elementele 
lexicale care urmează ar putea produce teamă: „lup'”, „pradă', 
„spăimântată”. 

Nivelul lexico-semantic. Limbajul poetic este bogat în elemente 
aparținând diverselor sfere lexicale. În textul lui Alecsandri coexistă 
armonios arhaismul „văzduh” (pentru cer) cu neologismele „templu, 
„maiestuos”, „fantastic”, „fantasmă'”, „atmosferă” etc. Şi cu termenii 
populari: „pradă”, „spăimântată'. 

Poziția contemplatorului, a celui care se extaziază în fața 
spectacolului natural, este relevată și de elementele de natură stilistică. 
El exclamă constatativ: „În păduri trăsnesc stejarii! E un ger amar, 
cumplit!” sau admirativ: „O! tablou măreț, fantastic!” 

Exclamaţiile retorice demonstrează ideea că, într-adevăr, între 
poet şi peisaj există acea stare de independenţă, creatorul este detașat 
de peisaj. 

Tot la nivelul figurilor de stil trebuie semnalat și faptul că 

epitetele surprind, tot în manieră impresionistă, trăsătura 
fundamentală (definitorie), a elementului descris: „zăpada cristalină”, 
„fumuri albe”, „stele argintii”. Atât epitetele, cât şi comparațiile 
contribuie la conturarea imaginilor vizuale şi auditive care conduc la 
ideea de armonie: „câmpii strălucitoare”, „Ca înaltele coloane unui 
templu maiestuos”, „Pare - un lan de diamanturi ce scârțâie sub 
picioare”. 

Receptare critică 

Pastelurile lui Alecsandri au reţinut atenţia criticii încă din 
momentul apariţiei lor. Primul care le-a elogiat, emițând și judecăţi de 
valoare asupra lor, a fost Titu Maiorescu, care afirma în studiul 
Direcţia nouă în poezia și proza română (1872): 

„Pastelurile sunt un şir de poezii, cele mai multe lirice, de regulă 
descrieri, câteva idile, toate însuflețite de o simţire așa de curată şi de 
puternică a naturii, scrise într-o limbă aşa de frumoasă, încât au 
devenit fără comparare cea mai mare podoabă a poeziei lui Alecsandri, 
o podoabă a literaturii române îndeobşte...” 

George Călinescu în monografia Vasile Alecsandri (1958) 
opinează: „Natura, în cuprinsul unui an, iar în chip simbolic în 
cuprinsul unei vieți omeneşti, se înfățișează sub două aspecte 
antitetice: unul stimulator al vitalității (vara, tinereţea), altul 
paralizant (iarna, bătrâneţea) ... 

Pe cât de bogată materia interesând simțul temperaturii, pe atât 
de simplificat este elementul vizual, în special coloristic. Alecsandri a 
presimțit parnasianismul (și nu s-ar putea şti în ce măsură l-a 
cunoscut), mergând instinctiv în sensul contemporanilor săi, Gautier și 
Minard”. (L.C.N.) 

VISCOLUL 

Titlul. Titlul, reprezentat de un substantiv este, ca în majoritatea 
poeziilor acestui scriitor, simplu, concret, lipsit de ambiguitate şi 
exprimând în mod direct subiectul textului. 

Teme - motive. Ca și în celelalte pasteluri, tema poeziei este 
indicată de titlu. Deşi are un temperament meridional, Alecsandri 
descrie, în numeroase poeme, tablouri de iarnă. În Viscolul autorul 
înfăţişează victoria omului asupra acestei stihii. 

Structură - compoziție. Deși este alcătuit din patru catrene și 
este scris în versuri trohaice de 16-17 silabe, cu rimă alăturată, acest 


pastel se deosebeşte totuși de restul compozițiilor atât prin caracterul 
predominant dinamic al descrierii, cât și prin lipsa feericului şi a 
strălucirii sub semnul cărora se găsește de obicei natura la Alecsandri. 

Imaginea crivățului ce pustiește întreaga natură este prezentă 
chiar din prima strofă. Sugestia forței viscolului se realizează cu 
ajutorul prezentării agitației de care sunt cuprinse animalele și 
păsările: „Viscolul frământă lumea... Lupii suri ies după pradă, / 
Alergând, urlând în urmă-i prin potopul de zăpadă. / Turmele tremură; 
corbii zbor vârtej”. În strofa a treia, spaima acestora creşte, se amplifică 
aproape neverosimil, într-o dezlănțuire apocaliptică: „Zbieret, răget, 
țipăt, vaiet, mii de glasuri spăimântate/ Se ridică de prin codri, de pe 
dealuri, de prin sate. „Punctul culminant al terorii resimţite de cel care 
înregistrează manifestarea acestei urgii este marcat prin exclamaţia: 
„Vai de cal și călător”. Ultima strofă aduce însă o schimbare a tonului 
prin introducerea notei de optimism specifică la acest poet: „Fericit 
acel ce noaptea rătăcit în viscolire/ Stă, aude-n câmp lătrare și zărește 
cu uimire / O căsuţă drăgălașă cu ferestrele lucind, / Unde dulcea ospeţie 
îl întâmpină zâmbind”. 

Analiză stilistică 

Din punct de vedere fonetic, se constată rolul pe care îl 
îndeplineşte aliterația în sugerarea puterii crivățului: „vâjâie prin 
vijelie”. 

Același efect îl au la nivel semantic acumulările de termeni cu 
acelaşi sens („zbieret”, răget”, țipăt”, „vaiet”) cât şi, în plan morfologic, 
verbele la gerunziu: „spulberând”, „alergând'...urlând”. Propoziţiile 
scurte: (” turmele tremură; „noaptea cade”, „lupii urlă”) şi exclamative 
(„Vai de cal și călător!) accentuează teama în fața acestui fenomen 
boreal. 

La nivel stilistic, principalele surse de expresivitate ale textului 
sunt enumerațţia („Se ridică de prin codrii, de pe dealuri, de prin sate”; 
„Zbieret, răget, țipăt, vaiet, mii de glasuri spăimântate”) și epitetul 
(„valuri albe”, lung troian”, nisipurile dese”, lupii suri”, glasuri 
spăimântate", nechezat răsunător”, căsuţa drăgălașă') 

Receptare critică * 

„Fondul poeziei lui Alecsandri este mai curând moral decât 
sentimental: tema este o idee. Această idee apare prin intermediul 
unor imagini de viaţă, al unor tablouri, cu puternic aspect alegoric. 

Iarna, Gerul, Crivățul, Secerătorii sunt figuri ale unui sistem 
alegorizant și numai în subsidiar realități sensibile”. 

(Nicolae Manolescu, Despre poezie) (E.C.) 

MALUL SIRETULUI 

Titlul. Titlul poeziei fixează tema acesteia, conținând un indice 
spaţial şi nu unul temporal ca în Jarna sau în Mezul iemei. 

Teme - motive. Tema textului este natura, ei subordonându-i-se 
un motiv recurent şi în celelalte pasteluri: lumina. 

Structură - compoziţie. Cele patru catrene ale poeziei respectă 
tiparul compozițional al pastelurilor. Peisajul este descris în liniile sale 
generale (râul, malul verde), apoi fiind sugerate şi aspectele de 
detaliu(salcia, mreana, rațele). În primele două strofe, imaginea râului 
însuflețit domină tabloul. Surprins la granița dintre noapte şi zi. acesta 
pare o ființă fabuloasă, mitică. Analogia cu dragonul este frecventă în 
pictura peisagistică extrem orientală care se poate să-l fi influențat pe 
poet. Atitudinea eului liric-este una contemplativă, detașată. El reţine 
cu atenţie diferitele elemente care compun cadrul natural în funcţie de 
Lărgirea sau îngustarea perspectivei vizuale. Ultima strofă marchează 
o schimbare a momentului temporal (” Lunca-n giuru-mi clocoteste o 
șopârlă de smarald /Cată ţintă, lung la mine, părăsind nisipul cald."), 
dar şi înclinația spre meditaţie a eului liric. Natura stimulează 
imaginaţia şi favorizează visarea. În finalul textului, planul privitorului 
şi cel al obiectului privit se suprapun: „Și gândirea mea furată se tot 
duce-ncet la vale /Cu cel rău care-n veci curge, făr-a se opri din cale”. 

Analiză stilistică 

Sonoritatea cuvintelor introduce în text o notă de optimism. 
Propagarea consoanei lichide (” plutind”, „luncii”, „lucii”, „balaur”, 
„solzii”) terminaţiile gerunziului (” plutind”, „săpând”, „bătând”), rimele 
bogate și variate (între substantiv-adjectiv. șau. adifistinf-ifb -, 
fonetismele populare (” năsipul', giuru-mi”) accentuează eufonia 
versurilor. 

La nivel morfologic, persistența timpului prezent contribuie la 
conturarea unei atmosfere senine, echilibrate. Ipostaza contemplativă 
a eului liric este pusă în evidență prin pronumele de persoana 1, dar şi 
prin verbele de percepție („privesc”). 

În plan semantic, se înregistrează frecvenţa unor cuvinte ce 
conțin sugestii cromatice („răul luciu”...mă! a-i verde”, solzi de aur”, o 

șopărlă de smarald”), dar ţi-a unor termeni ce desemnează simboluri 
vegetale şi animaliere (o salcie, o mreană, rațe, viespe). Elementele 
realului sunt însă comparate cu ajutorul termenilor ce alcătuiesc sfera 
semantică a fabulosului, („fantasme”, „balaur”) creându-se astfel 
impresia unui peisaj fantastic. 

Efectele stilistice sunt de asemenea numeroase. Epitetele 
(„aburii ușori”, „răul luciu”, „solzii de aur’, „malu verde”, „viespe 
sprinteioară”, „apă-ntunecată', „lin... se coboară”) aflate în vecinătatea 
substantivelor sau verbelor constituie principalul procedeu de 
expresivitate artistică. Lumina şi culoarea materiei, dar și o anumită 
ambiguitate a ei - care-i conferă un caracter straniu - sunt sugerate şi 
cu ajutorul imaginilor vizuale, auditive, al comparațţiilor abstracte ce 
conduc privitorul spre o stare hipnotică: „Aburii ușori ai nopții ca 
fantasme se ridică; Râul luciuse-ncovoaie sub copaci ca un balaur”. 

Receptare critică 

„lată şi în Lunca Siretului un asemenea tablou: Aburii ușori ai 
nopții ca fantasme se ridică /Și plutind deasupra luncii, printre ramuri 
se despică. Ni se pare de un nespus farmec sugestiv imaginea acestor 
crengi izolate, vizibile, care ies din negură. La rândul ei, consecutiva 
imagine magnifică a râului balaur, care mișcă solzii lui de aur, este 
iarăşi cum nu se poate mai semnificativă. În atâtea expresii figurative 
din pictura clasică a Chinei se ilustrează asocierea imagistică a maselor 
mari şi dense de nori cu prezenţa fantastică a dragonului, care ascuns 
de ei, îşi arată licărind numai capul, ghearele sau coada. 

(E. Papu, Din clasicii noștri) (E.C.) 

GRIGORE ALEXANDRESCU 

DREPTATEA LEULUI 

Context literar. Dreptatea leului este una din cele mai cunoscute 
fabule ale lui Grigore Alexandrescu. Fabula este o specie a genului epic, 
cultivată frecvent în clasicism, în ea fiind satirizate aspecte negative 
din societate. Personajele sunt animale, păsări sau obiecte. 

În titlu apare un simbol consacrat al forţei și al puterii, Jeul”, 
considerat regele animalelor. Raportând titlul la conținutul fabulei, se 
ajunge la concluzia că nu este vorba de dreptate corectă, logică, făcută 
de cel mai puternic animal. Așadar, titlul este ironic și vizează 
„dreptatea” celui puternic. 

Tema. Fabula surprinde un aspect din cadrul societăţii: lupta 

pentru supremație, discordia dintre oameni (popoare), cauzată de 
dorința de a domina anumite pământuri. 

Subiectul 

Leul a pornit un război împotriva regelui Pardos, motivul fiind 
„Un petec de câmpie/ Și un colț de pădure, de tot nensemnător”. Lupta 
între cele două oști este cumplită, singurii care săvârşesc fapte eroice 
sunt elefantul, bivolul şi lupul „alte animale sunt victime ale măcelului: 
„un taur pe jumătate mâncat”, „un porc sălbatic fără două picioare”, 
„vulpea se tăvălește, moare”, iar ursul este „De două coarne groase în 
inimă pătruns". 

Văzând că lupta nu se sfârşește, Leul apelează la sfatul maimuțţei, 
„vestită vrăjitoare”, care crede că este nevoie de o jertfă, şi aceasta să 
fie „acel ce în oaste e decât toţi mai tare”. 

Evident, Leul se sustrage, nu se mai consideră cel mai puternic, 
pretextând că suferă de o tuse. Tigrii şi urşii declarară şi ei că puterea 
lor „E îndestul de proastă”. La adunarea lighioanelor se afla şi un iepure 
care venise să-şi dea și el cu părerea. Toţi au ajuns la concluzia că „EI 
este cel mai tare”, drept urmare, câinii l-au prins şi l-au sacrificat. 

Morala, obligatorie în structura fabulei, demonstrează „că cei 
puternici oriunde au dreptate”. 

Alegoria. Fabula este un text alegoric pentru că în spatele 
animalelor se ascund oameni, caractere, defecte etc. 

Leul reprezintă omul puternic, arogant, un stăpân totalitar, dar 
laş. El simbolizează genul de om care vrea să aibă numai beneficii, iar 
când trebuie să se expună sau să se sacrifice pentru o cauză, dă dovadă 
de laşitate pentru că spiritul de autoconservare este mai puternic. Nu 
face parte din categoria oamenilor curajoşi, cu o conștiință națională 
puternică. 

Vulpea desemnează pe omul slugarnic, viclean, versatil. Replica 
sa este relevantă pentru ceea ce este, simte şi gândește: „Înălţimea Ta 
ești / Oricât de slab poftești!”, demonstrând acordul său, solidaritatea 
sa cu lașşitatea stăpânului. 

[iepurele este omul obișnuit, cinstit, corect, care este victima 
celor puternici. lepurele îi reprezintă și pe cei care poartă greul 
războiului, care mor, pentru că alții au inițiat luptele pentru a-şi 
îndeplini niște interese odioase, meschine. 

Analiză stilistică 


Unul dintre modurile de expunere ale fabulei este narațiunea, 
care reflectă modul cum a făcut dreptate leul, sacrificând sărmanul 
iepure. 

Este folosit şi dialogul între Leu şi vulpe, sau cu tigrii și urşii. 
Apare și descrierea care prezintă victimele războiului: taurul, porcul, o 
vulpe. 

Nivelul vocabularului. Sunt prezente elemente lexicale specifice 
secolului al XIX-lea, percepute azi ca arhaisme: prigonire, oaste, 
nensemnător şi, pe lângă acestea, apar cuvinte populare care realizează 
un limbaj familiar, accesibil receptării: izbândă, ici, se tăvălește, jale, 
isprăvește, sărmanul. 

Nivelul figurilor de stil. Frecvente sunt epitetele care fixează 
însușiri, defecte, creează imagini: gâlcevire mare, mic folos, Elefantul 
năsos, bivolul peptos, viteazul urs, vestită vrăjitoare, biruinţa ușoară. 

Grozăviile luptei sunt sugerate de o expresie metaforică: 
„Fieșcare tulpină era plină de sânge”. 

Apare şi interogaţia retorică în morala fabulei: 

„Se află vreo ţară, unde l-așa-ntâmplare 

Să se jertfească leul”. 

Receptare critică 

„Câteva fabule sunt adevărate capodopere şi ar fi meritat să fie 
cunoscute lumii precum sunt La Cigale et La Fourmi, Le Loup et 
l'Agneau, Le Corbeanu et le Renard și atâtea ale lui La Fontaine. (...) 
Dacă, la fabulistul francez, observam uneori politețea secolului și lumii 
sale, Alexandrescu e mai direct şi ironia lui mai mordantă. Comparând 
Dreptatea leului cu Les Animaux malades de la peste, vedem că, pe lângă 
transformarea ciumei într-un război (tot așa de devastator), flateria 
vulpească devine mai puțin perfidă, mai disprețuitoare”. 

(Nicolae Manolescu, Poeți romantici) (L.C.N.) 

IVIIHAI EMINESCU 

Poezia eminesciană se singularizează prin interesul pentru 
cercetarea istoriei și a creaţiei populare, prin preocuparea pentru 
mitologia antică, greacă, latină, pentru filosofia hindusă și filosofia 
clasică germană, dar şi prin componentele sale romantice (reveria, 
motivul geniului, ironia, antiteza) şi clasice (echilibrul expresiei, stilul 
armonios, ataraxia). 

Caracteristici: 


Principalele teme și motive ale poeziei eminesciene sunt: timpul, 
cosmogonia, natura, dragostea, istoria, misterul etnogenezei, mitologia 
națională, concepţia despre poezie şi rolul poetului, inechitatea socială. 

Universul poetic eminescian cuprinde specii precum: arta 
poetică: Odă (în metru antic); 

— Idila (pastorala): Dorinţa, Sara pe deal, Lacul; 

— Egloga (idila cu dialog): Floare albastră; 

— Elegia: Revedere; 

— Sonetul: Sonete, Trecut-au anii. 

— Glosa: Glossa; 

— Poemul filosofic şi romantic: Luceafărul, Scrisoarea /; satira: 
Scrisorile, Criticilor mei; 

— Poezia de inspiraţie folclorică: La mijloc de codru... 

DORINȚA 


Specificul speciei. Poezia face parte din etapa naturistă a liricii 
erotice eminesciene şi este o idilă cu elemente de pastel în care 
ceremonialul iubirii posibile se desfășoară în ambianța feerică a 
naturii. 

Titlul. În centrul poemului se găseşte „cunoscuta chemare 
eminesciană care propune soluţia lirică a prezentării erosului «-m 
Worinţă» și nu «în prezență». Titlul explică așadar tema textului. 
Iubirea nu se realizează, ea este la Eminescu dorită, visată, imaginată. 

Teme - motive. Temei iubirii şi a naturii ocrotitoare, tainice, 
care asigură cuplului o perfectă intimitate, i se subordonează motivele 
romantice specific eminesciene: codrul, izvorul, vălul, visul/somnul, 
florile de tei. 

Structură - compoziție. Compozițional, poezia se structurează în 
trei secvenţe, în funcție de succesiunea planurilor (concret-imaginat) 
pusă în evidență și prin alternanța timpurilor verbale 
(prezent-viitor/conjunctiv), dar şi prin caracterul dinamic/static al 
tablourilor. 

Prima secvenţă lirică are forma unei epistole, a unei chemări 
(„Vino-n codrul la izvorul”), urmată de atenta delimitare a spaţiului în 
care se va petrece povestea de iubire. Acesta este un loc tainic, izolat, 
dar familiar, prielnic visării şi solitudinii („Vom fi singuri singurei”). 

În a doua secvenţă (ce cuprinde strofele II, III, IV) se desfășoară 

scenariul erotic. Fiecare episod (așteptarea, întâlnirea, îmbrățişarea) 
este unic, tulburător. Nerăbdarea şi emoția îndrăgostitului se transferă 
asupra naturii („flori de tei înfiorate /Or să cadă rânduri-rânduri”). 
Mireasma narcotizantă a florilor de tei conferă peisajului un caracter 
magic. Portretul iubitei, realizat în liniile sale generale, prin detalii 
picturale (... Fruntea albă-n părul galben”) aminteşte idealul frumuseţii 
fizice feminine din basmele populare. 

În ultima parte (strofele V, VI) cadrul natural rămâne același, 
murmurul apelor, căderea florilor de tei, „blânaa batere de vânt” 
favorizând starea de reverie-prin care cuplul se integrează în ritmurile 
cosmice. 

Analiză stilistică 

Combinarea rimelor masculine și feminine, jocul consoanelor și 
vocalelor imprimă versurilor o muzicalitate caldă, melancolică. 

La nivel morfosintactic, rolul cel mai important îl are verbul. 

trecerea de la timpul prezent (din prima strofă) la formele de 
viitor și conjunctiv (vom fi, ședea-vei, or să cadă, să ridic, să cazi) 
marcând diferența dintre cadrul real al așteptării și cadrul dorinţei şi 
al posibilului (în care este proiectată iubirea). Pronumele de persoana 
1 şi a Il-a singular și persoana I plural („Să (i desprind din creștet vălul 
/Să-l ridic de pe obraz”; „Vom fi singuri singurei”) constituie elemente 
ale adresării şi sugerează unitatea și armonia cuplului. 

Din punct de vedere stilistic, epitetul cromatic (fruntea albă”, 
părul galben”) sau personificator („blânda batere de vânt”), repetiţia 
(„rânduri-rănduri ”), metafora („armonia codrului”) și personificarea 
(... codrul bătut de gânduri”) conturează imaginea iubitei şi a codrului 
în care se desfăşoară ceremonialul erotic. 

Receptare critică 

„Natura este la Eminescu o martoră statornică a iubirii. Oricare 
dintre momentele ei de farmec şi pace se întovărășește cu o încântare 
absorbită de natură. Când obiectul iubirii lipseşte, natura stăruie în 
preajma poetului ca o prezență mângâietoare. Când iubirea a murit, 
natura continuă să i-o amintească”. 

(Tudor Vianu, Eminescu) (E.C.) 

SARA PE DEAL 

Context literar. Opera eminesciană se încadrează în totalitate în 
romantism, iar Sara pe deal este o idilă cu pronunţate elemente de 

pastel. 

Specificul speciei. La Eminescu nu se poate vorbi de pasteluri, în 
maniera în care a cultivat Alecsandri această specie, pentru că 
Eminescu nu este niciodată un contemplator detașat de cadrul natural 
descris, ci este parte componentă a peisajului, iar reflectarea se face de 
pe poziţia celui care este în mijlocul naturii. Specia preferată este idila 
care prezintă atât natura, cât și iubirea. 

Titlul este alcătuit dintr-un adverb, Sara, care aduce precizări 
temporale, şi sintagma pe deal cu valențe spaţiale. Astfel, titlul conţine 
descrierea succintă a timpului și a spaţiului care sunt surprinse în 
acest text. Prin forma regională sară autorul sugerează și caracterul 
rustic al peisajutui evocat. 

Teme - motive. Textul este axat pe cele două teme predilecte ale 
lui Eminescu: iubirea şi natura, care nu se pot disocia în lirica sa, fiind 
interdependente: natura este întotdeauna cadrul de desfăşurare al 
întâlnirii îndrăgostiților, al gesturilor tandre, al visului de iubire. Între 
multele motive poetice prezente în text reținem: sară, noaptea, 
salcâmul, luna, stelele, fântâna, clopotul. Sara şi noaptea sunt sugestii 
ale tainei și ale liniștii; salcâmul apare aici ca un copac sacru, ocrotitor 
al îndrăgostiților. Luna. stelele dau imensitate sentimentului iubirii, 
care ajunge să cunoască o proiecție cosmică prin faptul că astrele 
devin martori ai idilei. 

Structură - compoziţie. Textul ar putea fi împărțit în trei 
secvenţe: imaginea satului la lăsarea serii, liniștea din timpul nopţii şi 
visul de iubire. Poetul descrie un cadru rustic în care sunt prezente: 
buciumul, toaca, turmele, salcâmul, fântâna. Noaptea înseamnă liniște, 
somn, dar şi întâlnirea tainică a celor doi tineri care vor să trăiască 
plenar sentimentul de iubire. 

Analiză stilistică 

Nivelul fonetic. Fonetismele populare: fântâne, streșini, sară, 
împle creionează cadrul rustic, spaţiul satului vechi, etern. 

Nivelul morfo-sintactic. Ca şi în alte poezii, Eminescu foloseşte 
două registre verbale: prezentul pentru descrierea naturii (sună, trece, 
nasc, curg, plâng) şi viitorul pentru redarea visului de dragoste 
(sta-vom, spune-ţi-voi, ne-om răzima, vom adormi). 

Nivelul lexico-semantic. Regionalismele creează atmosfera 
adecvată idilei, prin reflectarea acestui spaţiu al veşniciei, concretizat 

în descrierea satului vechi: buciumul, cumpănă, fluiere, stână, toaca. 

Nivelul figurilor de stil. În această feerie a spaţiului rustic sunt 
personificate: apele, care plâng, şi luna, care „trece-așa sfântă și clară”. 
Apariţia stelelor şi strălucirea lor este exprimată plastic: „Stelele nasc 
umezi pe bolta senină”. Epitetul vechi are menirea de a reliefa 
statornicia şi durabilitatea satului și a elementelor sale specifice: 
„streșini vechi”, clopotul vechi” ...vechiul salcâm. Visul erotic este marcat 
de exclamaţiile îndrăgostitului: „Ah! în curând satul în vale-amuţește"” şi 
de interogaţia retorică: Astfel de, miapte bogată, / Cine pe ea n-ar da 
viața lui toată? „să un uDzanirm 

Auditivul şi vizualul se armonizează în crearea feeriei. Imaginile 
auditive sunt conturate de câteva substantive și verbe cum ar fi: 
buciumul, fluiere, murmură, scârțâie. Imaginile vizuale sunt realizate 
prin sintagme plastice: „Sara pe deal'...streșini vechi casele-n lună 
ridică”, „Ne-om răzima capetele unul de altul”. 

Şi această poezie confirmă faptul că Eminescu nu descrie iubirea, 
ci visul de iubire. Întâlnirea celor doi, fericirea produsă de gesturile 
tandre are loc în imaginaţia eului poetic, în vis, reală fiind doar natura, 
pe imaginea căreia se proiectează cuplul idilic. 

Receptare critică 

„Figurarea peisajului ca încifrare a stării de dragoste este esența 
acestei idile cu timbru ușor elegiac, în care ceremonia iubirii se 
prelungește în ritmurile melodioase ale cosmosului umanizat. Din 
unghi fonetic, se remarcă o frecvență a procedeului asonantei, ce se 
constituie ca tipar structuram al poeziei, prin sugerarea adâncului şi a 
înaltului cu ajutorul melodiei inefabile a sunetului. La nivelul lexicului, 
se pot observa unele forme arhaizante (nourii, împle, sară) ce 
accentuează atmosfera solemnă, gravă a amurgului ce cuprinde 
insinuant firea”. 

(lulian Boldea, Poezia clasică și romantică) (L.C.N.) 

FLOARE ALBASTRĂ 

Context literar. Poezia a fost publicată în „Convorbiri literare”, la 
1 aprilie 1873. 

Specificul speciei. Creație romantică, Floare albastră este un text 
complex deoarece prezintă elemente de idilă, eglogă şi meditaţie. 

Poezia a fost publicată în „Convorbiri literare”, la 1 aprilie 1873. 

Titlul este alcătuit din două cuvinte cu valoare de simbol: 


„floare” reflectă frumusețea,  gingăşia, sensibilitatea, dar şi 
efemeritatea, „albastră” reprezintă infinitul, cosmicul, perfecțiunea sau 
absolutul. 

Motivul „florii albastre” este larg răspândit la romantici, fiecare 
dându-i conotaţii originale, nuanțându-l. La Novalis „floarea albastră” 
este iubita proiectată în mod absolut, este un simbol al eternității, al 
fericirii veşnice. 

Romanticul italian Giacomo Leopardi a valorificat motivul florii 
albastre în poezia la ginestra, aceasta fiind o floare rară, care crește pe 
vârfurile înalte ale Alpilor și reprezintă, de asemenea, absolutul, 
infinitul. 

La Eminescu, „floarea albastră” reflectă şi absolutul, eternitatea, 
dar şi contingentul. Motivul devine expresia iubirii, fericirii depline, 
trăite. împărțiul pur și feeric al naturii, dar şi al proiecției acestei stări 
de „b-iţ-dj. n, e spre etern. 

Teme motive. Textul este o concretizare a temei preferate de 
Eminescu: iubirea și natura, căreia i se adaugă meditaţia amară asupra 
existenţei umane. Pe lângă motivul florii albastre, descoperim în text și 
alte motive poetice cu semnificații deosebite: „câmpiile astre” şi 
„piramidele-nvechite” care simbolizează universul cunoașterii în care 
creatorul se retrage. 

Natura este alcătuită din: codrii - motiv poetic preferat de 
Eminescu, reprezentând statornicia și veşnicia naturii. Cadrul feeric al 
naturii este completat de: izvoare - elemente dinamice, flori, stânca, 
trestia, nelipsind cele două astre: soarele şi luna. Ca şi în alte poezii, 
luna este astrul tutelar, protector şi martor al poveștii de iubire. 

Structură - compoziție. Textul cuprinde patru secvenţe distincte 
ca expresie artistică, dar şi ideatică. 

Prima secvenţă conţine imaginea celui care se adânceşte în 
problemele cunoașterii reprezentate de „stele”, „ceruri înalte”. 

„Câmpiile astre” şi  „piramidele-nvechite”. Este chipul 
contemplatorului, al geniului izolat de frenezia existențială. 

Apare vocea iubitei care își expune intenția de a-și scoate iubitul 
din izolare, din lumea abstracțiunilor și de a-l atrage în spațiul pur şi 
frumos al codrului, al naturii. Motivația este exprimată tranșant: „Nu 
câta în depărtare/ Fericirea ta, iubite”. 

Bărbatul, interiorizat și pătruns de gânduri, are o reacție 

uimitoare, recunoscând justețea duiosului reproş: „Astfel zise mititica, 
/ Dulce netezindu-mi părul. / Ah! ea spuse adevărul; / Eu am râs, n-am 
zis nimica”. 

Cea de-a doua. secvenţă cuprinde chemarea tentantă și tandră a 
„florii albastre” într-un cadru feeric şi sălbatic, reprezentat de codru, 
stâncă şi „prăpastia măreaţă”. 

De fapt, avem în față o derulare a unui vis de iubire, pentru că 
gesturile tandre și întâlnirea propriu-zisă au loc la nivel imaginativ, 
conceptual, urmând să se petreacă. Starea de beatitudine este totală, 
patronată de lună și favorizată de linişte şi singurătate. 

Frumuseţea iubitei conține armonia dintre terestru şi serafic: 
este „roșie ca mărul" şi are părul de aur. Idila este favorizată de noapte, 
care îi izolează pe îndrăgostiți de lume, revărsând asupra întregului 
spațiu splendoarea misterului și amplificând inefabilul iubirii: „Și 
sosind l-ai porţii prag, / Vom vorbi-n întunecime: / Grija noastră n-aib-o 
nime, / Cui ce-i pasă că-mi ești drag?” 

Secvența a treia este expresia exaltării în fața frumuseţii ființei 
iubite. Dispariţia iubitei, din spaţiul concret sau ideatic, produce starea 
de încremenire, de nemișcare totală sau temporară: „Ca un stâlp eu 
stau în lună!”. Exclamaţia retorică și prepoziţia în (lună) creează starea 
de uimire şi de întristare maximă. Sintaghra „în lună” redă 
transcenderea eului contemplativ într-un alt spaţiu, total diferit de cel 
teluric. 

Cealaltă exclamaţie „Ce frumoasă, ce nebună/E albastra-mi, 
dulce floare!” traduce starea de exaltare, dar și de tristețe profundă 
cauzată de pierderea sau dispariția iubitei. Aici, identificarea floare - 
iubită este evidentă, iar epitetul „nebună” reflectă cochetăria, 
feminitatea, jovialitatea ființei dragi..." 

Ultima secvenţă, reprezentată de strofa finală şi marcată de 
însuși eul poetic, este o meditaţie asupra existenţei umane. 

Meditaţia tristă este determinată de pierderea iubitei, tonul este 
grav, marcat de tristeţea îndrăgostitului care se convertește într-un fel 
de lamentaţie: „Și te-ai dus, dulce minune, / S-a murit iubirea noastră - 
/ Floare-albastră! floare-albastră! / Totuși este trist în lume!" 

Neîmplinirea visului de iubire înseamnă revenirea la starea de 
contemplaţie, meditație, ajungându-se la amara constatare că totul 
este efemer în cadrul limitat al existenţei. 


Analiză stilistică 

Nivelul  morfo-sintactic. Verbele au o funcţie stilistică 
remarcabila în textele eminesciene, marcând cele două planuri: real şi 
imaginar. Când descrie natura sau prezintă universul cunoaşterii 
poetul utilizează timpul prezent: „grămădești', „urcă', „izvoare 
plâng'...stânca stă să se prăvălească”. Visul de iubire este redat prin 
forme verbale la viitor, conjunctiv, reflectând dorinţa, dar şi faptul că 
totul se derulează într-un spaţiu fictiv, nu în plan concret: vom ședea, 
voi cerca, oi desface, oi ţinea, ne-om da, vom vorbi, n-a s-o știe, să astup. 

Adresarea directă este marcată de vocative: „Sufletul vieţii mele”, 
„iubite”, de verbul la imperativ: „nu câta”, sau de interjecția cu valoare 
predicativă „Hai. 

Nivelul lexico-semantic. Predominante sunt elementele din 
limbajul popular care conturează o atmosferă intimă, apropiată, 
specifică relaţiilor dintre îndrăgostiți: încalțe, să se prâvălească, 
românită, mi-i da o sărutare, crengi, subsuoară, prag, nime. 

Cele câteva neologisme marchează planul cunoașterii, diferit de 
cel existenţial, al iubirii: „câmpiile astre”, „piramidele-nvechite". 

Nivelul figurilor de stil. Pseudodialogul sau adresarea directă 
este procedeul de bază al textului prin care iubita vrea să-l atragă pe 
bărbat într-un spaţiu teluric, fermecător, reprezentat de natură, 
detaşându-l de universul abstracţiunilor. Acest univers este desemnat 
de sintagmele metaforice: „ceruri înalte”, „câmpiile astre”, „întunecata 
mare”, „Piramidele-nvechite”. 

Predomină epitetul dulce: „Dulce netezindu-mi părul”, „sărutări... 
dulci”, „dulce minune”, „dulce floare”, care exprimă suavitatea 
gesturilor tandre, dar și frumuseţea şi gingășia iubitei. Sintagma „dulce 
minune” sintetizează calitățile iubitei, dar şi imensitatea iubirii trăite 
plenar, iubire văzută ca un miracol. 

Comparaţia sărutărilor cu» florile relevă delicatețea şi gingăşia 
gesturilor îndrăgostiților: „Ne-om da sărutări pe cale, / Dulci ca florile 
ascunse.” ... 

Concluzia tristă din final, „Totuși este trist în lume!”, enunțată 
într-o exclamaţie retorică, conține acest adverb, Totuși, care vine să 
argumenteze cât de mare și devastatoare este discrepanţa dintre vis şi 
realitate, dintre idealul urmărit și împlinirea lui. 

Receptare critică 


„Atât de intim sunt întreţesute iubirea și natura în poezia lui 
Eminescu încât ele ajung să se contopească în așa fel încât amănuntele 
vieţii naturii, mișcări abia simţite ale ramurilor, luciri stelare, 
răsfrângeri ale lunii devin limbajul. tainic, delicat şi august al dragostei 
poetului”. 

(Tudor Vianu, Poezia lui Eminescu) (L.C.N.) 

SCRISOAREA I 

Context literar. Poemul Scrisoarea I face parte dintr-un ciclu de 
inci Scrisori, pe care Eminescu le-a intitulat inițial „Satire”. crisorile 
sunt axate pe diferite teme: condiția omului de geniu, iubirea, istoria, 
probleme de factură socială. Scrisoarea I a fost publicată în „Convorbiri 
literare” la 1 februarie 1881 şi pare să dateze în perioada studenției la 
Berlin, când Eminescu a adunat numeroase ateriale referitoare la 
cosmogonie: poemele vedice (Rig Veda), extele filosofice ale lui Kant, 
Hegel, Laplace. 

Poemul de factură romantică a cunoscut mai multe variante. 
Varianta Inală este cea publicată în „Convorbiri literare” şi reprodusă 
în primul olum ai lui Eminescu, Poesii, ediţie îngrijită de Titu 
Maiorescu (1884). 

Teme - motive. Tematica centrală este condiția omului de geniu, 
rezentat în context social. Acesteia i se adaugă: geneza şi stingerea 
universului, meditaţia tristă asupra existenței efemere a omului. 

Structură - compoziţie. Poemul este structurat pe cinci secvenţe, 
delimitate după conținut, nu după expunere: motivul lunii, meditaţia 
asupra existenţei terestre, cosmogonia, stingerea universului, figura 
geniului. 

Scrisoarea J are o structură simetrică pentru că în partea de 
început și în final este prezent motivul lunii, motiv preferat de 
Eminescu și larg răspândit în operele romanticilor. 

Motivul lunii. În corelație cu motivul lunii apare motivul 
timpului, Eminescu făcând distincţie între timpul individual, subiectiv 
şi cel universal - obiectiv. Timpul individual este cel perceput de om, 
care îl simte în mod subiectiv, conform stărilor afective sau stării de 
inspirație. Timpul universal este obiectiv și. bineînţeles, veșnic. Acesta 
este simbolizat de lună, care reprezintă eternitatea: „Ea din noaptea 
amintirii o vecie-nireagă scoate/ De dureri, pe care însă le simţim ca-n 
vis pe toate”. Luna este definită metaforic: „stăpân-a mării”, şi are un 

statut aparte, de martor a tot ceea ce se întâmplă pe pământ. Poziţia 
aceasta o implică automat pe aceea de contemplator. Luna privește cu 
detaşare viața de pe pământ şi, în același timp, este astrul care 
guvernează existența, moartea, iubirea, ea reprezentând: feminitatea, 
unicitatea, sensibilitatea romantică. 

Calitatea de contemplator şi martor face ca luna să observe 
viața regelui, dar şi pe a celui sărac, vede geniul care „caută în lume și 
în vreme adevăr”, dar şi pe tânărul superficial care-și „buclează al său 
păr”. 

Meditația asupra existenței terestre. Tot în plan terestru apare 
şi figura bătrânului dascăl care are o existență materială mizeră, 
aceasta fiind în antiteză cu bogăția sa spirituală și intelectuală: are o 
haină 

„Roasă-n coate”, „și de frig la piept și-ncheie tremurând halatul 
vechi”. El este „uscățiv”, „gârbovit și de nimic”, dar, în ciuda aspectului 
fizic şi social precar, dascălul posedă o cunoaștere enormă, el are 
capacitatea de a pătrunde tainele Universului, dominând noțiunile 
temporale: viitorul şi trecutul. 

Revenind la condiţia oamenilor, Eminescu meditează trist 
asupra efemerității vieții şi demonstrează că suportul vieții omtului 
este voința oarbă de a trăi, idee preluată de la filosoful german Arthur 
Schopenhauer. Eminescu foloseşte pentru această idee metafora „dor 
nemărginit'. Fermentul sau motorul vieţii îl constituie dorința de 
mărire care îi domină pe cei mai mulți și care face ca muritorii să se 
împartă în săraci şi bogaţi, umili şi puternici. 

Dramatismul condiţiei umane iese în evidenţă atunci când viața 
omului se raportează la univers. Poetul pune în antiteză „lumea asta 
mare” - metaforă pentru cosmic -, cu „lumea mică” - metaforă care 
desemnează existența efemeră a omului. Efemeritatea vieţii terestre 
este tragic sugerată de apropierea cu viața muștelor: „Muști de-o zi 
pe-o lume mică de se măsură cu cotul' desemnează viața omului care, 
raportată la univers, reprezintă o „clipă suspendată”. 

Cosmogonia. Naşterea universului prinde contur în mintea 
cuprinzătoare a bătrânului dascăl care se întoarce în timp spre 
momentul originilor, marcat de haos și întuneric, de o lipsă totală de 
„viaţă și voinţă”. Întunericul era dominant, pentru că nimic nu era 
diferențiat: 


„La-nceput, pe când fiinţă nu era, nici neființă. 

Pe când totul era lipsă de viaţă și voință 

Când nu s-ascundea nimica, deși tot era ascuns... 

Când pătruns de sine însuși odihnea cel nepătruns". 

Până la diferențierea planetelor „stăpânea eterna pace”, iar 
interogațiile retorice încearcă o prezentare a ceea ce a fost până la 
geneză: „Fu prăpastie? genune? Fu noian întins de ape? „v Punctul de 
mişcare devine „stăpânul fără margini peste marginile lumii”. Tot ce 
fusese „negură eternă” dobândeşte specificitate, trăsături definitorii, 
stabile. Din acel moment, planetele dobândesc contur și încep să apară 
şi stihiile: „De atunci răsare lumea, soare, lună și stihii”. 

Universul se dezvoltă, viața omului evoluează, însă tot ceea ce 
apare, se naşte, are și un inevitabil sfârşit. 

Stingerea universului. În mintea bătrânului dascăl apare şi ideea 
unui sfârșit al universului, plecând de la ideea că există o dialectică a 
ciclicității fenomenelor din univers. Dascălul are viziunea stingerii 
universului care se va produce în momentul în care însuși soarele își 
va pierde puterea de a menţine echilibrul cosmosului, de a încălzi 
planetele: 

„Soarele, ce azi e mândru, el îl vede trist și roș 

Cumse-nchide ca o rană printre nori întunecoși. 

Comparaţia „ca o rană” surprinde anumite faze din procesul de 
înghețare a universului. Întunecarea soarelui înseamnă destrămarea 
echilibrului universului și, datorită acestui dezechilibru, planetele 
îngheaţă și se pierd în spaţiu: 

„Cum planeţii toţi îngheaţă și s-azvârl rebeli în spat 

Ei, din frânele luminii și. ai soarelui scăpați”. 

Eminescu consideră că universul este alcătuit ca o catapeteasmă. 
Ruperea echilibrului lumii este surprinsă de poet printr-o comparaţie 
a morții planetelor cu moartea frunzelor din timpul toamnei: 

„lar catapeteasma lumii în adânc s-au înnegrit. 

Ca și frunzele de toamnă toate stelele-au pierit”. 

Dezagregarea planetelor, desprinderea lor din echilibrul cosmic 
duc la moartea timpului, adică la dilatarea lui, sau la întoarcerea la 
coordonatele nedefinite de la începuturi. 

Eminescu insistă asupra ideii de simetrie existente în univers: 
dacă începutul a însemnat neființă, tăcere, întuneric, rezultă că şi 

sfârşitul înseamnă tot haos și linişte: „Și în noaptea fiefiinţei totul cade, 
totul tace, / Căci în sine împăcată reîncep-eterna pace..." 

Figura geniului. Eminescumeditează trist şi asupra condiţiei 
omului de geniu, văzut în contextul societății. Predomină credința în 
destin, pe care o întâlnim și în prima secvență, atunci când luna este 
văzută ca stăpână a destinului omenesc. Apare ideea că oamenii sunt 
toți egali în fața morții, ei se diferențiază numai în cadrul societății, 
diferențierea făcându-se după cum fiecare este dominat de setea de 
mărire. Va escalada scara socială cel mai îndrăzneţ, în timp ce geniile, 
marile valori intelectuale, rămân în umbră și „se pierd în taină”. 

Aceeași soartă o va avea și bătrânul dascăl, peste un timp. 
Dascălul speră ca toată lumea să-i recunoască meritele și să 
dobândească nemurire. El are convingerea că operele sale vor fi 
apreciate şi valorificate de posteritate. În antiteză, apare chipul 
pedantului „cu ochii cei verzui”, care îl va cita pe dascăl „În vreo notă 
prizărită sub o pagină neroadă”. 

Într-un anume fel, Eminescu parcă şi-a intuit propriul destin, 
pentru că, la anumite intervale, apare câte un „mititel” care nu va 
releva forța geniului, ci va căuta să-şi etaleze propriile sale neputinţe 
transformate, spontan, în calități: „lar deasupra tuturor a va vorbi 
vreun mititel, / Nu slăvindu-te pe tine... lustruindu-se pe el”. 

Scepticismul lui Eminescu devine tot mai profund, poetul 
ajungând la pesimista concluzie că tot ce înseamnă existență pe 
pământ stă, implacabil, sub semnul morţii, din care cauză orice 
activitate, intenţie, atitudine sau simplu gest devine inutilă: 

„Poţi zidi o lume-ntreagă, poţi s-o sfărâmi... orice-ai spune. 

Peste toate o lopată de ţărână se depune. 

Mâna care-au dorit sceptru! universului și gânduri 

Ce-au cuprins tot universul încap bine-n patru scânduri". 

Reapare aici ideea egalității tuturor oamenilor în fața morții. 

Eminescu prezintă apoi, pe un ton amar, modul cum va fi 
răsplătită munca geniului. Posteritatea, caracterizată de 
superficialitate și chiar infatuare, va aprecia „biografia subțire” şi 
aspectele mărunte care fac din geniu un muritor obișnuit. Eminescu 
enumera aceste lucruri: „mici scandal e”, „păcatele și vina, / Oboseala, 
slăbiciunea, toate relele ce sunt/ într-un mod fatal legate de o mână de 
pământ; / Toate micile mizerii unui suflet chinuit/ Mult mai mult îi vor 

atrage decât tot ce ai gândit”. 

Observăm că nici posteritatea nu este capabilă să aprecieze 
sacrificiile geniului pentru creaţie şi va intenționa să-l coboare de pe 
orice soclu, plasându-l într-un spaţiu anost, lipsit de importanţă, totul 
datorându-se invidiei şi neputinței de a înțelege adevăratele valori. 

Analiză stilistică 

Nivelul fonetic. Câte va fonetisme contribuie la realizarea rimei: 
izvoare, ferești, tărăbii. 

E prezentă o aliterație, figură de stil de factură fonetică. 
Eminescu repetă consoana ț pentru a sugera dezmembrarea planetelor: 
„Cum planeţii toţi îngheaţă și s-azvârl rebeli în spať”. 

Nivelul morfo-sintactic. Topica este determinată de ideea 
poetică şi de realizarea ritmului și rimei. 

Expunerea lirică se realizează foarte des prin utilizarea 
adresării directe, fapt evidenţiat de folosirea formelor verbale de 
persoana a Il-a, aceastal însă având valoare de generalitate, pentru că 
nu vizează un anume receptor: poți, ai spune, n-ai fost, vezi. 

Nivelul vocabularului. Poem de mare complexitate ideatică, 
Scrisoarea I cuprinde o mare varietate stilistică; astfel, cuvintele 
populare (cărare, răboj, gârbovit, va drege) se armonizează cu 
neologismele: voluptuoasa, geniul, tomuri, eterna, chaos, imperiul, 
himeric, enigmă. 

Pentru a marca diferența între lumea comuna și geniu, 
Eminescu folosește și un cuvânt mai dur: „neghiobi”: „Fie slabi, fie 
puternici, fie genii ori neghiobi!” 

Nivelul Figurilor de stil. Textul conţine multe exclamaţii și 
interogații retorice care evidenţiază ideile poetice, conturează imagini 
vizuale, sau marchează tragismul existenţial: 

„La același șir de patimi deopotrivă fiind robi. 

Fie slabi, fie puternici, fie genii ori neghiobi!” 

„Fu prăpastie? Genune? Fu noian întins de apă? 

Umbra celor nefăcute nu-ncepuse-a se desface. 

Și în sine împăcată stăpânea eterna pace!” 

„O, sărmane! Ții tu minte, câte singur ai auzit. 

Ce-ţi trecu pe dinainte, câte singur ai vorbit”. 

Apare antiteza între geniu şi oamenii obișnuiți, între planul 
cosmic, reprezentat de lună, și planul terestru. Înfăţișarea modestă a 

dascălului este în antiteză cu valoarea sa intelectuală. 

Multe din versurile poemului sunt adevărate aforisme, ceea ce 
dă limbajului poetic valoare gnomică: 

„Unul e în toți. tot astfel precum una e în toate. 

De asupra tuturor se ridică cine poate”. 

„Deși trepte osebite le-au ieșit din urna sorții. 

Deopotrivă-i stăpânește raza ta și geniul morții”. 

„Poţi zidi o lume-ntreagă, poţi s-o sfărâmi... orice-ai spune. 

Peste toate o lopată de ţărână se depune”. 

Remarcabile sunt metaforele: luna este „stăpâna lumii”, „dor-ul 
nemărginit este voința oarbă de-a trăi, „muști de-o zi” sunt oamenii 
marcați de efemeritate, „clipa” reprezintă prezentul etern, „eterna 
pace” este haosul iniţial, dai; și punctul terminus a tot ceea ce a apărut 
şi evoluat. 

Epitetele sunt calificative, dar şi personificatoare: „țărmuri 
înflorite”, „galbenele file”, „bătrânul dascăl”, „lumina ta, fecioară”, 
„gânditoare le priveşti”. 

Comparaţiile sunt deosebit de plastice: dispariţia sau moartea 
plaaetelor. sunt comparate cu căderea frunzelor de toamnă. Sacrificiul 
geniului pentru o idee este reprezentat de o comparaţie: ,... Este drept 
că viaţa-ntreagă, la și iedera de-un arbore, de-o idee i se leagă”. 

Şi la nivelul versificației Eminescu este genial, el a realizat rime 
rare; astfel el face să rimeze: verb cu substantiv: străbate singurătate, 
cetăți - arăţi, apă - priceapă; adjectiv cu substantiv: mici - furnici, 
-înmormântare - nepăsare; verb cu adjectiv: admire - subţire; verb cu 
pronume: scoate - toate. 

Receptare critică 

„Geneza din Scrisoarea I are desfăşurarea mitului ca și facerea 
din Rigveda, pe care se bizuie, cu deosebirea că în locul obișnuitelor 
divinități apar unități enigmatice: Ființa, Neființa, Nepătrunsul, Muma, 
Tatăl. Această metodă mitologică, cu sunete din gândirea modernă, e a 
lui Goethe și nu e deosebită de a anticilor, fiindcă Jupiter, Phoebus, 
Diana, Venera sunt și ele noțiuni despre univers. Dumnezeul-Tatăl, 
care se împreună cu Chaosul-Mumă, spre a da naştere lumii sunt eroi 
de basm. Prozaică este numai filosofia subiectului (logica, etica), 
filosofia cauzei primare este prin definiţie poetică”. 

(George Călinescu, Istoria literaturii române de la origini până în 

prezent) (L.C.N.) 

LUCEAFĂRUL 

Context literar. Creaţia-sinteză a lui Eminescu a fost publicată în 
anul 1883, mai întâi în Almanahul Societăţii Academice Social Literare 
„România Jună” din Viena, apoi în „Convorbiri literare”, iar spre finele 
anului și începutul lui 1884 în primul volum Poesii, ediţie îngrijită şi 
prefațată de Titu Maiorescu. 

Este capodopera marelui poet, creaţie elaborată în peste zece 
ani, operă în care este evidentă apartenența poetului la romantism. 
Luceafărul este un poem alegoric având ca geneză două basme 
românești culese de germanul Richard Kunisch, în timpul unei călătorii 
întreprinse în Ţările Române. Basmele care l-au inspirat pe marele 
poet sunt: Fata în grădina ele aur şi Miron și frumoasa fără corp. 

Pentru Eminescu acestea au fost şi sursă de inspiraţie, dar și 
motiv de a crea noi poeme epice, versificându-le, iar apoi dându-le 
valențe stilistice remarcabile şi semnificaţii mitice deosebite, 
relevându-se dorinţa geniului de a atinge absolutul. 

Din cele două basme românești, Eminescu a reţinut ideea unei 
iubiri „peste fire” şi atracţia irezistibilă spre perfecțiune, spre absolut, 
precum și câteva elemente care dau formă de basm acestei cunoscute 
capodopere. 

Specificul speciei. Structura, forma, alegorică, compoziţia fac din 
acest poem o creaţie originală, remarcabilă. În poem sunt astfel 
prezente toate cele trei genuri literare; epicul, liricul şi dramaticul 
coexistă armonios, concurând la definirea operei drept o sinteză și o 
culme a creaţiei eminesciene. 

Elementele epice se pot recunoaște uşor, de la simpla formulă 
tipică a basmului românesc: „A fost odată ca-n povești/ A fost ca 
niciodată... „după care se intră într-un cadru fantastic, relatându-se o 
poveste de iubire neîmplinită între o pământeană și Luceafăr. 
Fantasticul dobândeşte profunzime atunci când „preafrumoasa” fată de 
împărat îl invocă pe Luceafăr, în vis, și-l cheamă să coboare pe pământ. 
Cuprins de iubire, astrul îi răspunde, se metamorfozează într-un tânăr 
voievod „cu păr de aur moale”, apoi într-un chip demonic, căruia „Pe 
negre viţele-i de păr/ Coroana-i arde pare”. Întruchipările stranii ale 
acestei ființe fantastice o înspăimântă pe tânăra cuprinsă de primii 
fiori ai iubirii (Zburător) și-i cere să coboare în plan teluric, devenind 

muritor. Luceafărul vrea să-i demonstreze cât de puternică este 
iubirea sa şi realizează un zbor ab origine, spre Demiurg, cerându-i 
acestuia dezlegarea de nemurire. Evident că Demiurgul nu poate 
accepta acest lucru pentru că s-ar distruge în primul rând unitatea tor, 
Demiurg - Luceafăr, și apoi s-ar dezmembra însuși echilibrul 
universului. În timp ce are loc dramaticul dialog Demiurg - 158 

Luceafăr (Hyperion), fata de împărat se lasă atrasă de iubirea 
pământeanului Cătălin care îi oferă o fericire imediată, astfel că 
dragostea lor se împlineşte. În momentul în care apare în scenă „pajul 
Cătălin”, fata de împărat primește şi ea un nume, Cătălina (provenit de 
la Ecaterina, tradus din grecește prin: gingășie, puritate, frumuseţe; 
prenumele masculin Cătălin s-a format de la Cătălina), iar Luceafărul 
se numește Hyperion (hyper-eonos = cel care pluteşte, merge pe 
deasupra). 

Hyperion, văzând-o pe frumoasa fată alături de muritorul 
Cătălin, înțelege că iubirea sa nu se poate realiza, între ei doi existând o 
barieră de netrecut, pentru că intensitatea sentimentelor sale nu și-au 
găsit corespondentul în sufletul muritoarei. El se retrage resemnat în 
lumea sa absolută, având conștiința desăvârșirii cunoașterii. 
Luceafărul trebuia să traverseze şi această experienţă erotică pentru a 
dobândi cunoașterea totală, absolută. 

Elementele lirice ale textului sunt evidente în descrierile de 
natură terestră: codrul, marea, şi în prezentarea cadrului cosmic, văzut 
de poet asemenea unei schele: „Un cer de stele dedesubt/ Deasupra-i 
cer de stele..." 

Lirice sunt și invocațţiile fetei de împărat către Luceafăr: „Cobori 
în jos luceafăr blând/ Alunecând pe-o rază/ Pătrunde-n casă și în gând/ 
Și viața-mi luminează!”, care reflectă atât sentimentele ei, cât și dorința 
muritoarei de a-și depăşi condiţia prin această aspirație spre o iubire 
înălțătoare. 

Răspunsurile, respectiv chemările Luceafărului, au accente lirice. 
Acesta oferă fetei spaţiul infinit, cerul, oceanul, o iubire eternă şi o 
poziție privilegiată. 

Elementele dramatice contribuie la complexitatea stilistică şi 
ideatică a textului, realizând totodată varietatea compoziţională a 
poemului. Creaţia este astfel structurată în tablouri și scene și sunt 
prezente dialoguri care reflectă intensitatea cu care este trăită fiecare 

secvenţă. Dialogurile între fata de împărat şi Luceafăr, între Luceafăr şi 
Demiurg se derulează într-un limbaj elegant, elevat, în timp ce dialogul 
între Cătălin şi Cătălina cuprinde un limbaj presărat de regionalisme, 
reproducând specificul vorbirii oamenilor obişnuiţi. 

Teme - motive. Complexitatea poemului Luceafărul este 
evidentă şi la nivel tematic, deoarece nu este sesizabilă numai o 
singură temă. Poetul tratează, în principal, tema condiției dramatice a 
omului de geniu care nu-și poate găsi un egal în dorința sa de a trăi 
plenar o iubire perfectă, absolută. Acestei teme i se adaugă: iubirea, 
natura, folclorul, meditaţia filosofică asupra raportului om-univers și 
asupra timpului și spaţiului finit și infinit. 

Fiind o sinteză a liricii eminesciene, în Luceafărul se regăsesc 
aproape toate motivele poetice preferate de poet. 

Marea apare ca simbol al infinitului, dar şi ca un element care 
face legătura între planul terestru şi cel cosmic, prin faptul că atinge 
linia orizontului. 

Castelul reprezintă spaţiul nobiliar, somptuos în care trăieşte 
fata de împărat care este, ca și în basme, o ființă „aleasă, total diferită 
de semenele sale prin origine şi frumusețe. Acest spaţiu oferă protecție 
față de oamenii de rând şi deschidere spre cosmic. 

Stelele, cerul, luna, soarele reprezintă cadrul, spaţiul în care 
există Luceafărul, ființa eternă, geniul, aflat în relaţie antinomică față 
de pământeni. 

Din poem nu lipsesc codrul, spaţiul ocrotitor al îndrăgostiţilor, 
simbol al tainei și al veșniciei naturii, precum și teiul, copac drag şi 
sacru pentru poet, element favorizant visării, martor al iubirii celor doi 
pământeni. 

Structură - compoziție. Poemul cuprinde 98 de strofe, mai 
multe tablouri (5) care reflectă cele două spaţii, dar şi cele două 
planuri: terestru și cosmic. 

Primul tablou redă aspiraţia fetei spre Luceafăr, pe care îl invocă 
să coboare în lumea ei. Chemarea muritoarei are efecte deosebite 
asupra astrului, acesta se metamorfozează într-un înger care o sperie 
prin glacialitatea sa: „Străin la vorbă și la port/ Lucești fără de viaţă, / 
Căci eu simt vie, tu ești mort, /Și ochiul tău mă-ngheaţă'. 

Tabloul al doilea conţine cealaltă metamorfoză a Luceafărului 
care, din nou, o înspăimântă pe fată din cauza senzaţiei de combustie și 

pentru că are aspect demonic. Fata, pătrunsă de teama de necunoscut, 
îi cere Luceafărului să coboare din sfera sa şi să devină un simplu 
muritor. Dorinţa fetei, precum şi acceptarea Luceafărului de a deveni 
pământean dau impresia că cele două planuri tind să se apropie pentru 
că, de data aceasta, participarea afectivă pare să fie egală. 

Apare pajul Cătălin, în cel de-a/ treilea tablou, care schimbă firul 
poveştii de iubire, amintind, parcă, fetei că este o muritoare, că trebuie 
să se împlinească în plan terestru și să renunţe la idealuri care îi 
depășesc condiţia: „visul de luceferi”. 

Cel mai dramatic tablou este cel care conţine diatogul Luceafăr - 
Demiurg. În această a patra secvență Demiurgul expune tranşant 
diferența între muritori și ființele externe, respectiv între omul 
obişnuit şi geniu. Demiurgul prezintă întâi antinomia om - ființă 
superioară, după care procedează la o simplă concretizare, 
propunându-i Luceafărului să privească spre pământ unde îi poate 
vedea pe cei doi. Îndrăgostiţi, pe fata de împărat „îmbătată de amor”, 
care uitase că îi ceruse, mai devreme, sacrificiul suprem, dezlegarea de 
nemurire, şi pe alesul, comun, al acesteia. 

Ultimul tablou este o meditaţie tristă asupra condiţiei geniului 
care se resemnează, se izolează de muritori, înțelegând că între el și 
lume va fi permanent o relație de incompatibilitate. 

Tristeţea şi suferința Luceafărului derivă și din faptul că a crezut 
că poate trăi, alături de fata de împărat, o iubire absolută, 
considerând-o pe aceasta ființa ideală. 

Analiză stilistică 

Nivelul fonetic. Inspirația folclorică este sesizabilă și în faptul că 
sunt prezente o serie de fonetisme populare: „străluce” (strălucește), 
„mână” (mâine), „răzima” (rezema), „se împle” (se umple)”, sară” 
(seară) etc. 

De altfel, fonetismele populare, precum și regionalismele, au şi o 
altă funcţie stilistică, ele realizează atmosfera de basm, plasează 
această poveste de dragoste într-un timp îndepărtat (illo tempore), 
într-un timp mitic. 

Elementele morfo-sintactice sunt în perfectă concordanță cu 
modurile de expunere și cu intenţia vădită a autorului «te-a demonstra 
incompatibilitatea dintre lumea geniului și cea a oamenilor obișnuiți. 
Astfel, substantivele şi adjectivele servesc și ele la relevarea 

antinomiei geniu - muritor. Lumea geniului este compusă din: cer, 
stele, luceafăr, boltă, sferă, chaos, nemurire, şi are ca atribute: adânc, 
mândru, senin, alb, negru, vânăt, himeric, în timp ce spaţiul teluric 
cuprinde: cămara, odaia, castelul, codrul, teiul, copil, având ca însuşiri: 
frumoasă, mândră, îndrăzneţ, viclean, rușinos, drăgălaș, argintii etc. 

Cele mai multe părți de vorbire devin simboluri care definesc 
lumea geniului, în opoziţie cu cea a oamenilor obișnuiți. În replicile 
sale, Demiurgul foloseşte două forme pronominale - sugestii ale 
lumilor diametral opuse: 

„Ei doar au stele cu noroc 

Și prigoniri de soarte. 

Noi nu avem nici timp, nici loc. 

Și nu cunoaștem moarte”. 

Astfel, pronumele de persoana a III-a plural „Ei” îi desemnează 
pe oameni, în timp ce pronumele personal „Noi” îi vizează pe cei doi, 
Demiurgul şi Hyperion, care formează un tot unitar. 

Formele verbale sunt, preponderent, la prezent, acest timp este 
tipic relatării din basm, este un prezent-etern, dând impresia de 
simultaneitate între transfigurare şi receptare. Prezentul alternează 
uneori cu imperfectul, perfectul compus şi. mai rar, cu perfectul simplu. 
Imperfectul, ca timp al naraţiunii, îi servește poetului în realizarea unei 
anume portretistici sau pentru expresivitatea acțiunii durative: „Părea 
un tânăr voievod/ Cu păr de aur moale” sau „Porni luceafărul. Creșteau/ 
În cer a lui aripe”, „Părea un fulger ne-ntrerupt'. 

Nivelul lexico-semantic. Registrul lexical se ordonează şi el pe 
două direcţii antinomice. Eminescu marchează diferenţa dintre cele 
două kimi și din perspectiva vocabularului. Astfel, Luceafărul și 
Demiurgul au un limbaj elevat, în care există termeni ca: sferă, 
nemurire, nimb. chaos, lumea, palate de mărgean, în timp ce Cătălin 
utilizează cu nonşalanţă regionalisme, specifice lirrfbajului familiar: „Și 
mândră, arz-o focul’, nu te mânia”, stai cu binișorul', „De te înalt de 
subsuori/ Te-nalţă din călcâie”. 

Privit în ansamblu, poemul cuprinde termeni din vocabularul 
fundamental; termenii neologici şi regionali sunt folosiți cu moderație 
şi numai atunci când intențiile stilistice o impun pentru a marca 
imensa diferenţă între lumea muritorilor și cea a geniului. 

Nivelul figurilor de stil. Lucrând peste zece ani la această 

capodoperă, Eminescu i-a dat o formă stilistică remarcabilă, figurile de 
stil demonstrând încă o dată că poemul este o sinteză a liricii 
românești. Tropii sunt bine realizați, datorită unui proces de elaborare 
îndelungată și sunt cu o mare încărcătură sugestivă şi emoțională. 

Procedeul de bază este alegoria, poetul realizând simboluri 
romantice de mare profunzime: Hyperion şi Demiurgul reprezintă 
nemurirea, ființa superioară, iar Cătălina și Cătălin sunt oamenii 
obișnuiți. 

Un alt procedeu, des utilizat de Eminescu, este antiteza. Aceasta 
este un procedeu stilistic specific romantismului prin care poetul 
relevă, în primul rând, incompatibilitatea dintre lumea geniului și 
lumea muritorilor. Astfel, Eminescu își dispune simbolurile la extreme: 
fiinţe supranaturale, cosmice și oameni obișnuiți. În asemenea context 
intră în relaţie antitetică lumea cosmică și lumea terestră. Chiar și 
planurile sunt antinomice: teluric şi cosmic, acestea reprezentând 
două spații: unul finit şi altul infinit. 

Criticul literar Valeriu Cristea, în cartea sa Spațiul în literatură, 
demonstrează că cele două lumi sunt incompatibile și din perspectiva 
spaţiului. În Luceafărul se opune spaţiul strâmt, limitat al camerei fetei 
de împărat spațiului infinit în care trăieşte Luceafărul. 

Antitetice sunt și atitudinile fetei de împărat: în prima parte a 
poemului, aspiră spre Luceafăr, dorind să-și depășească efemera 
condiție de muritoare, pentru ca, în final, să se resemneze şi să accepte 
o iubire obișnuită și o existență comună alături de Cătălin. 

Referindu-ne la celelalte figuri de stil, putem afirma că 
Eminescu a fost deosebit de atent asupra fiecărui aspect stilistic. 
Epitetele nu sunt simple ornamente, ele sintetizează calităţi, valori sau 
dau o cromatică deosebită cadrului. Epitetele cu valoare cromatică 
sunt sugestive pentru imaginile fantastice create: „fața albă”, „vânăt 
giulgi”, „pe negre vițele-i de păr”, relevând trăsăturile stranii ale 
Luceafărului, originea sa, neconcordanţa sa cu spaţiul teluric. 

Cel mai discutat și analizat epitet este cel atribuit fetei: „O 

preafrumoasă fată”. În manuscrise s-au descoperit o serie de 
variante: ghiocel, dalei, vlăstare! giuvaier, mult frumoasă, un soi frumos 
de pasăre... Varianta finală „preafrumoasă” pare să cumuleze în această 
formă de superlativ toate calităţile fetei. Acest epitet, ca și comparaţia 
fetei cu Fecioara și luna nu fac altceva decât să o individualizeze şi să o 

unicizeze pe această muritoare. Ea este un exemplar deosebit prin 
calitățile sale, are o origine nobiliară”, Din rude mari împărătești”, ceea 
ce îi completează profilul prin detaşarea ei de celelalte pământene. 

În invocaţiile fetei de împărat descoperim alte două comparații 
cu o mare doză sugestivă: fata îl compară pe Luceafăr întâi cu un înger, 
apoi cu un demon, opoziţia între cele două întruchipări relevând 
plasarea geniului numai la extreme. 

Metaforele create de Eminescu au o mare încărcătură semantică, 
simbolică. Luceafărul foloseşte frecvent sintagme de tipul: „sfera mea”, 
„lumea mea” care devin aici expresii elocvente ale spaţiului infinit şi 
ale cunoașterii absolute. 

În expozeul liric cu implicaţii dramatice al Demiurgului sunt 
prezente expresii metaforice de tipul „stele cu noroc”, „prigoniri de 
soarte” care desemnează fericirea și nenorocul de care au parte 
muritorii în existenţa lor limitată. În aceeași strofa întâlnim un 
fenomen stilistic extrem de rar: se pun în antiteză două metafore: „Ei 
doar au stele cu noroc/ Și prigoniri de soarte”, definindu-se astfel 
existența accidental dramatică a muritorilor. 

Şi în vorbirea lui Cătălin descoperim expresii metaforice: 
„revarsă liniște de veci”, „noaptea mea de paterni”, care traduc stările 
sale de maxim erotism. 

Alegoria (semnificația simbolurilor) 

Simbolurile poemului sunt ușor de descifrat: Luceafărul și 
Demiurgul reprezintă ființa superioară, geniul, în timp ce Cătălina și 
Cătălin sunt reprezentanții omului obișnuit. 

Geniul este diametral opus muritorului, el este înzestrat cu o 
mare putere de obiectivare, urmărindu-și cu maximă perseverență 
idealul propus. În poem, geniul are de traversat o experienţă erotică 
necesară împlinirii cunoașterii absolute. Luceafărul nu reuşeşte să 
atingă perfecțiunea și în iubire pentru că nu și-a găsit corespondentul 
ideal, adică femeia perfectă. 

Rezultă că participarea la eros nu a fost în egală măsură, fata de 
împărat nu a reușit să se înalțe la nivelul geniului, iar acesta a 
intenționat zadarnic să se sacrifice pentru iubire, pentru că ea se va 
consola şi-şi va trăi fericirea alături de Cătălin. 

O altă trăsătură a geniului este setea de cunoaştere care se 
concretizează în dorința de a pătrunde toate tainele universului. 

Evoluţia pe scara gnoseologică a geniului este enormă, aceasta 
atingând punctul maxim prin pătrunderea și în tainele iubirii. 

Geniul are întotdeauna o condiție dramatică pentru că niciodată 
nu a fost înţeles și apreciat de oameni. El încearcă să stabilească o 
legătură cu muritorii, însă aceștia nu pot aprecia gesturile lui și nici 
nu-i înțeleg aspiraţiile. Indiferent de context sau de situaţie, între geniu 
şi oameni va fi întotdeauna o prăpastie care traduce relația de 
incompatibilitate. 

Oamenii obișnuiți sunt reprezentaţi de Cătălina și Cătălin care 
stau sub semnul subiectivismului şi al compromisului. Muritorii se 
conduc numai după aparenţe și sunt dirijați de sentimente și 
resentimente. Nu au capacitatea de a săvârși un sacrificiu enorm, ca 
Luceafărul, care vrea să renunțe la nemurire pentru a-i demonstra 
fetei cât j-e-imensă este iubirea sa. Muritorii urmăresc idealuri care se 
pot împlini rapid și fără să fie nevoie de implicaţii afectiv - emoționale 
prea mari. 

Simbolică este şi retragerea resemnată a Luceafărului, din 
finalul poemului, aceasta sugerând condiția dramatică a geniului. Se 
demonstrează că izolarea, sau numai îndepărtarea de oameni, este 
tipică geniului care preferă această situație existenţei într-un spațiu 
neadecvat, ostil. 

Principala cauză a izolării geniului este aceea că niciodată el nu 
a fost înțeles şi apreciat conform valorii şi aspirațiilor sale. 

Receptare critică 

„Forma lirică nu trebuie să fie în toate împrejurările și în mod 
neapărat subiectivă. Există un lirism înscris într-un cadru de baladă. În 
cazul acesta, sub masca unor «personaje» străine și a unor întâmplări 
eterogene palpită inima poetului și aventura sa intimă. Luceafărul lui 
Eminescu este o creație aparținând acestei lirici mascate...” 

(Tudor Vianu, Opere, vol. II, Poezia lui Eminescu) 

„Eminescu instituie aci [în Luceafărul] unul din primele 
demersuri de obiectivare a romantismului, de trecere a sa către un fel 
de neoromantism şi către noua situare cosmotică a liricii moderne”. 
(Edgar Papu, Poezia lui Eminescu) (L.C.N.) 

GLOSSĂ 

Context literar. Ca și celelalte creații eminesciene, poezia Glossă 
se încadrează în romantism. 


Specificul speciei. Glosa este o poezie cu formă fixă care are 
atâtea strofe câte versuri cuprinde strofa inițială sau strofa-temă. 
Acestora li se adaugă strofa inițială și, eventual, ca strofă finală, 
reluarea strofei-temă, însă cu versurile dispuse în ordine inversă. O 
altă particularitate a acestei specii constă în faptul că fiecare vers al 
strofei-temă devine concluzia și versul final al fiecărei strofe. Glossa lui 
Eminescu cuprinde opt strofe, la care se adaugă strofa iniţială și cea 
finală, rezultând zece strofe. lui n: 

Tematica este de factură filosofică, în principal traducându-se 
condiția omului de geniu. Această temă apare şi în: Luceafărul, unde 
geniul aspiră spre iubirea perfectă, Scrisoarea I, în care geniul este 
văzut în context social, şi Scrisoarea III, care defineşte geniul 
diplomatic. În Glossă geniul este un contemplativ, el priveşte lumea ca 
pe un spectacol, rămânând rece, distant în fața tuturor tentaţiilor 
existente în lume. Geniul conturat în această creație amintește de 
imaginea geniului în viziunea lui Arthur Schopenhauer care consideră 
că omul superior vrea să cunoască lumea, însă rămâne permanent 
obiectiv şi egal cu el însuși. 

Structură - compoziție. Prima strofă sau strofa-temă conține 
toate ideile filosofice ale textului: 

„Vreme trece, vreme vine; 

Toate-s vechi și nouă toate; 

Ce e rău și ce e bine 

Tu te-ntreabă și socoate; 

Nu spera și nu ai teamă 

Ce e val ca valul trece 

De te-ndeamnă, de te cheamă 

Tu rămâi la toate rece”, fiecare vers devenind concluzia 
următoarelor opt strofe. 

Versul „Vreme trece, vreme vine” accentuează ideea că timpul 
este ireversibil, este un fenomen care acționează obiectiv, iar omul i se 
supune resemnat şi neputincios. 

Pe lângă problema timpului, Eminescu abordează şi tema 
cunoaşterii, în special cunoașterea de sine (nosce te ipsum). De data 
aceasta, e vorba de o altă treaptă în evoluţia geniului și conceptul de 
cunoaştere de sine apare la începutul procesului de inițiere [în Odă (în 
metru antic) aceasta încheia fenomenul inițiatic]. 


Timpul rămâne elementul care îl preocupă cel mai mult pe poet. 
Acest motiv poetic este reprezentat sub mai multe aspecte: în strofele 
a treia și a cincea este subliniat faptul că timpul își urmează 
nestingherit traiectul său veşnic, iar în plan terestru totul decurge 
după legea repetabilității. 

„Toate-s vechi și nouă toate” aminteşte de conceptul antic: 
„nimic nu este nou sub soare, ci totul se repetă”. 

În strofa a cincea apare şi o altă idee referitoare la timp: 
Eminescu adoptă conceptul de prezent etern al lui Arthur 
Schopenhauer, arătând că omul se cantonează într-un prezent, el 
trăieşte acut clipa, și din această cauză trecutul şi viitorul pierd din 
conotaţie, prezentul etern devenind un fel de marcă a existenţei 
efemere. 

Tot aici se conturează chipul geniului contemplativ, care caută 
să pătrundă sensurile profunde ale fenomenelor şi ale lucrurilor. 
Constatând că toate sunt zadarnice, geniul se concentrează asupra 
adevărurilor supreme: „Tot ce-a fost, sau o să fie/ În prezent le-avem pe 
toate, / Dar de-a lor zădărnicie/ Te-ntreabă și socoate'. 

Reflexivitatea, contemplativitatea îl determină pe omul de geniu 
să privească lumea detașat, ca pe un spectacol. Motivul „lumii ca 
teatru”, preluat de la Calderón de la Barca, este introdus în text cu 
intenţia de a releva atitudinea glacială a geniului care, numai distant şi 
detașat, poate discerne „Ce e rău și ce e bine”... 

Ideea repetabilității fenomenelor în univers sau în plan terestru 
îl preocupă în mod deosebit pe Eminescu, dovadă fiind reluarea ei în 
strofa a șasea: 

„Căci acelorași mijloace 

Se supun câte există 

Și de mii de ani încoace 

Lumea-i veselă și tristă 

Alte măști, aceeași piesă. 

Alte guri, aceeași gamă. 

Amăgit atât de adese 

Nu spera și nu ai teamă. 

Încă o dată poetul demonstrează că nimic nu e nou, totul se 
repetă, altfel spus, se schimbă numai forma, esența, conţinutul rămân 
aceleași. Concluzia poetujui se impune de la sine: viața omului nu este 

altceva decât o succesiune de evenimente favorabile sau triste, o 
derulare prestabilită de fapte. 

Aparențţa, forma sau aspectul exterior al evenimentelor, faptelor 
sunt simbolizate de substantivul „mâști'. Timpul este cel care 
transformă partea de suprafață, esenţa, reprezentată de piesă şi gamă 
rămânând permanent aceeași. 

Strofele următoare (7, 8, 9) conţin un fel de cod etic al geniului. 
Geniul apare într-o situație total diferită de ceilalți muritori. Folosind 
termeni prozaici, „mișei? „nătărăiil', Eminescu demonstrează că 
oamenii obișnuiți îşi împlinesc idealurile mărunte, se realizează 
existenţial, în timp ce geniul rămâne distant, convins fiind că toate 
aceste realizări terestre sunt trecătoare pentru că „Ce e val ca valul 
trece”. 

Strofa a VIII-a vine să demonstreze încă o dată că geniul are un 
destin tragic pentru că nu acceptă niciun fel de compromis și nu e atras 
de fericirile și lucrurile efemere pe care le are lumea. 

Strofa a IX-a are aspectul unei sinteze pentru că are preceptele 
pe care şi le impune geniul. El se izolează total de oameni, rămâne „la 
toate rece”, iar această răceală provine din dorința de a atinge 
perfecțiunea. 

Geniul este „rece”, deci contemplativ, dar şi meditativ pentru că 
a descoperit că adevăratul sens al existenței e - cunoașterea, 
autodepășirea. 

Analiză stilistică 

Nivelul fonetic. Două fonetisme: „nouă? pentru „noi”, şi „nimica“ 
pentru „nimic” dau senzaţia de vechi, de fenomen durativ. De observat 
că rima este feminină, dar în vocalele e a, care conferă, la acest nivel, 
sobrietate mesajului poetic. 

Nivelul morfo-sintactic. Fiind un text în care versurile au 
valoare de aforisme, era firesc să se întrebuinţeze timpul prezent. Este 
aici un prezent gnomic, timpul care se foloseşte pentru redarea 
fenomenelor naturale sau exprimarea adevărurilor. Apar şi forme 
verbale la timpul viitor, forme inverse: ghici-vei, căta-vor sau viitor 
popular: or întrece, o trece. Ele proiectează evenimente deja cunoscute 
celui inițiat. 

Nivelul lexical. Cuvintele populare: izbândă, cătă-vor, te 
momește, amăgit, cărarea, hulesc armonizează cu neologismele: 

masca, artă, gamă, spera, scenă, realizând un limbaj poetic original. 

La nivelul figurilor de stil surprinde tonalitatea de adresare 
directă către geniul-învățăcel a celui deja cunoscător, asemănătoare 
dialogului Demiurg - Hyperion. Acest tip de monolog se realizează cu 
ajutorul pronumelui personal și al verbelor la persoana a Il-a singular: 
„Tu așază-te deoparte”, „Tu în lume să te-nchipui”, „Tu în colţ petreci în 
tine”. 

Repetiția adjectivelor pronominale alte, aceeași relevă 
repetabilitatea fenomenelor din existența terestră: „Alte măști, aceeași 
piesă, / Alte guri, aceeași gamă”. 

Nu lipsește antiteza: „Viitorul și trecutul”, „Lumea-i veselă și 
tristă”, „Vreme trece, vreme vine”, „Ce e rău şi ce e bine”. 

Limbajul poetic este nuanţat și prin prezența unor termeni 
prozaici: mișeii, nătărăii, care accentuează antinomia om de geniu - 
oamenii obișnuiți. 

Receptare critică 

„În ultima sa ipostază, poezia eminesciană de introspecţie se 
sterilizează şi de ceea ce numim, de obicei, sentiment. Ea mânuieşte 
reprezentările cele mai descărnate, noţiunile sentimentelor, adică 
schema lor abstractă, ori idei de ordin teoretic”. 

(George Călinescu, Poezia lui Mihai Eminescu) (L.C.N.) 

SONET („Afară-i toamnă...) 

Context literar. În numărul din 1 octombrie 1879 al revistei 
„Convorbiri literare” Eminescu a publicat şapte sonete, între care 
acesta este primul. Ca şi alte creații eminesciene, şi aceste poezii cu 
formă fixă sunt romantice prin temă și imagistică. 

Titlul. Eminescu nu a dat câte un titlu sonetelor sale, publicate 
în 1879, ci le-a numerotat. Rămânând la un titlu generic, Sonete, poetul 
a vrut probabil să precizeze felul creaţiei, pentru că tematica este 
aceeași în toate: se revine asupra temei iubirii și naturii. 

Structură - compoziție. Eminescu păstrează structura clasică, 
italiană, a sonetului, de două catrene și două terține, conturând două 
planuri: unul exterior, al naturii, și altul interior, spiritual, al iubirii şi 
al lecturii. 

Cele două planuri sunt aparent antinomice: „toamnă”, „grei 
picuri”, „frunză-mprăștiată” relevă aspectul trist al naturii, /în timp ce 
în spaţiul intim al încăperii (” stai visând la foc, de somn/să picuri”) 

domină liniștea, calmul, căldura. 

Prezenţa iubitei sporeşte starea de fericire, mai ales că aceasta 
are gesturi line, pline de farmec şi feminitate: ea citeşte „scrisori din 
roase plicuri”, simboluri ale retrăirii clipelor trecute, sau își petrece 
timpul „cu dulci nimicuri”. Gesturile tandre sunt sugerate de 
„foşnireaunei rochii”, „un pas moale” sau de „mâini subțiri și reci 
mi-acopăr ochii”. 

Analiză stilistică 

Nivelul morfo-sintactic. Discursul poetic se realizează de pe 
poziția unui contemplator (observator). Acesta prezintă sub forma 
unei line confesiuni exteriorul - natura -, şi interiorul - mișcările 
feminine și starea sa de visare dulce. Acest lucru este evident în 
folosirea verbelor la persoana a II l-a cu valoare impersonală: „Afară-i 
toamnă”, „afară-izloată”, a verbelor la persoana a doua: „tu citeşti”, 
„gândeşti”, „n-ai vrea” cu referire la prezenţa feminină și la persoana | 
vizându-l pe contemplator: mă uit, visez, aud. 

Nivelul lexico-semantic. Limbajul familiar necesar conturării 
atmosferei calde dintr-un interior calm este realizat cu ajutorul unor 
lexeme populare: zvârle, picuri, zloată, nime. 

Nivelul figurilor de stil. Epitetele surprind trăsături definitorii 
celor două universuri create: „frunza-mprăștiată”. „grele picuri”, „roase 
plicuri”, „dulci nimicuri”, „basmul vechi”, „moale pas”, „mână subțiri”. 

Calmul prezent în spaţiul interior al încăperii înseamnă nu 
numai refugiu de dezlănţuirea naturii, ci și crearea unui cadru propice 
visării. Apare motivul visului dirijat: 

„Şi eu astfel mă uit din jeț pe gânduri. 

Visez la basmul vechi al zânei Dochii; 

În juru-mi ceața crește rânduri-rănduri; 

Intrarea în vis înseamnă și întoarcerea în istorie, în timpurile 
legendarilor daci ocrotiți de zâna Dochia. Cufundarea în vis şi legendă 
produce o detaşare de spaţiul concret, o accedere într-un spațiu 
spiritual mirific. 

Ruperea de realitate este marcată de sintagma metaforică „//; 
juru-mi ceața crește rânduri-rândwi'...Ceaţa” simbolizează şi intrarea 
într-un spațiu nedefinit, marcat de mister şi legendă. 

Cufundarea în basm, trecut, istorie este însă întreruptă, 
realitatea, concretul se simt în prezența femeii: „foșnirea unei rochii”, 

„un pas moale”. Se revine de la starea de visare la bucuria de a trăi 
plenar iubirea. 

Receptare critică 

„Şi aici este extrem de limpede modul în care poetul pune în 
conjuncție prezentul empiric și trecutul reminiscent, situându-se 
totodată între nediterenţierea virtuală a proiectului şi realizarea 
efectivă; lucrurile pe care le desemnează autorul nu sunt încă, dar stau 
să fie”, pentru că evocarea nu realizează, ci i-realizează, nu e o tehnică 
figurativă, ci, mai degrabă, des-figurativă”. 

(lulian Boldea, Poezia clasică și romantică) (L.C.N.) 

SONET (Sunt ani la mijloc.) 

Context literar. Eminescu este genul de creator care a fost atent 
şi exigent nu numai în ceea ce priveşte conținutul operelor sale, dar şi 
în ceea ce priveşte forma. Așa se explică de ce a abordat şi specii 
literare cu forme fixe: sonete, glose. Sonetele sale sunt numerotate, nu 
au titlu, dar tematica este variată, dezvăluind încă o dată apartenenţa 
sa la romantism. 

Teme - motive. Sonetul dezvoltă tema iubirii, dar și a scurgerii 
inevitabile a timpului. Fiind un text de dragoste, e firesc să apară 
motive poetice legate de ființa iubită. Frumuseţea acesteia este 
relevată de „ochii mart, semn al profunzimii interioare, şi de „mână 
rece”, sugerând portretul unei fiinţe marmoreene. 

Structură - compoziție. Textul cuprinde două catrene și două 
terține, structură specifică sonetului italianși se organizează sub forma 
unei adresări directe către femeia iubită. Prima strofă cuprinde însă şi 
o meditaţie asupra scurgerii timpului, care marchează evenimentele 
afective, întâlnirea iubitei, împlinirea idilei. Îndrăgostitul se adresează 
femeii cu apelativul „minune”, o invocă „O, vino iar! Cuvinte dulci 
inspiră-mi” sau foloseşte pronumele personal: „Tu nici nu stii... 
Iubirea este trăită plenar, ea este concomitent miracol și combustie 
totală: „Privirea-mi arde, sufletul îmi crește". 

Rima folosită este cea cerută de canonul sonetului italian, adică 
îmbrăţișată, 1 - 4, 2 - 3, versurile fiind de 12, 13 silabe. 

Analiză stilistică 

Nivelul morfo-sintactic. Starea de trăire intensă a iubirii este 
exprimată prin adresarea directă către iubită, realizată prin folosirea 
unor verbe la imperativ: vino, inspiră-mi, smulge. Un efect stilistic 

deosebit-are și dativul posesiv: liră-mi, pronumele personal mi 
sugerând coparticiparea iubitei la actul creației artistice. 

Nivelul figurilor de stil. Epitetele au valoare sintetizatoare, și 
chiar metaforică. Puritatea sentimentului iubirii este sugerată de 
sintagma „ceasul sfânt, în care epitetul sfânt plasează apariția femeii 
iubite într-o dimensiune sacră, ideală. Celelalte epitete sunt tipice 
trăirii exaltate a iubirii: „ochi mari”, mână rdee”, cuvinte dulci”, „cânturi 
nouă”, zâmbind copilărește”. / 

lubirea este sentimentul care aduce inspiraţia, contribuie la 
realizarea de capodopere, fapt exprimat direct de eul poetic 
îndrăgostit: „Și cânturi nouă smulge tu din liră-mi'. 

Pentru a realiza ritmul, rima și pentru a evidenția ideile, se 
folosesc inversiunile: „a ta apropiere”, „de-adănc o linisteste”. 

lubita este denumită metaforic minune, apelativ sintetizator 
care transmite ideea de adorațţie, dar şi inefabilul şi ineditul 
sentimentelor puternice trăite de îndrăgostit. 

În acest sonet este evident faptul că iubirea produce o maximă 
fericire: „lar când te văd zâmbind copilărește/ Se stinge-atunci o viaţă 
de durere, / Privirea-mi arde, sufletul îmi crește”, această ultimă strofă 
exprimând o notă de speranţă, de optimism, fapt rar întâlnit în textele 
eminesciene, străbătute de dor sau suferință, cauzate de neîmplinirea 
iubirii. Speranţa că iubirea aceasta poate fi ideală este resimţită în 
chemările îndrăgostitului, în afirmaţiile tranșante care demonstrează 
că un cuplu ideal se desprinde de contingent şi trăieşte într-un alt 
spaţiu, ireal şi ideal. 

În text predomină imaginile vizuale, sugerate de câteva 
elemente: „ochii mari”, „răsărirea stelei”, „te văd zâmbind copilărește”, 
„privirea-mi”. Accentul cade pe privire - ochi, elemente care traduc 
starea de iubire pură, puternică, care vrea să atingă absolutul. 

Receptare critică * 

„Prezenţa Erosului este cea care structurează, în jurul unei axe 
de semnificaţii foarte precise, viziunea lirică în acest sonet. E vorba de 
o iubire pusă, la rându-i, sub semnul visului, al magiei onirice, şi al 
recuperării anamnetice. Sentimentul iubirii este unul situat în trecut, 
într-un perimetru, aşadar, al nedeterminării aurorale a ființei”. (Iulian 
Boldea, Poezia clasică și romantică) (L.C.N.) 

ODĂ (ÎN METRU ANTIC) 


Context literar. Odă (în metru antic) este singura creaţie a lui 
Eminescu care pare să aparțină clasicismului. Specia este anunţată de 
titlu - odă -, iar prima sa variantă datează din perioada când Eminescu 
era la Berlin (1873-1874). Poetul revine asupra textului astfel că din 
cele 13 strofe, el va alcătui o formă finală de numai 5 strofe, cu un 
conţinut ideatic nou și sintetizator. 

Titlul. Iniţial, textul a avut titlul „Odă pentru Napoleon”. Forma 
finală are în titlu o precizare a autorului fixând modul în care a 
elaborat versurile și care face trimitere la schema metrică din 
antichitate. Titlul Odă (în metru antic) anunţă, prin prezenţa 
parantezei, faptul că ritmul este solemn, are o anume sacadare, 
potrivită cu întregul complex de idei al textului. 

Tematica este complexă pentru că sunt prezente aici problema 
cunoașterii, meditaţia filosofică asupra vieţii și morţii, tema iubirii 
devastatoare. 

În text sunt prezente motive poetice preluate din mitologie: 
Hercule, Nessus, pasărea Phoenix, care devin elemente fundamentale 
în susținerea unor idei de factură filosofică. 

Structură - compoziție. Varianta finală a Odei are cinci strofe de 
câte trei versuri, lungi de 10 silabe, la care se adaugă unul scurt, de 5 - 
6 silabe. 

Conţinutul este în primul rând filosofic, problematica esenţială 
fiind cunoașterea. 

Primul vers „Nu credeam să-nvăţ a muri vreodată” trebuie 
corelat cu ultimul, deoarece poetul face referiri la dorința de a atinge 
absolutul. De asemenea, primul vers reprezintă iniţierea în moarte, 
dorință nutrită de orice muritor, însă, la Eminescu ea conduce spre o 
stare de beatitudine şi spre o accedere enormă în plan cognitiv. Spre a 
înţelege această tendință trebuie realizată o distincţie clară între 
experiența totală de viaţă şi inițierea în moarte. Experienţa totală de 
viață se dobândeşte atunci când este pătruns sensul vieţii și când se 
prefigurează spectrul morții. Inițierea în moarte înseamnă 
pătrunderea adâncă în taina morții și dobândirea unei imagini bine 
definite a ceea ce este dincolo de viață. 

Problema cunoaşterii este dezvoltată de Eminescu într-o 
manieră originală. Este bine de ştiut că orice proces inițiatic începe 
întotdeauna cu cunoașterea de sine (nosce te ipsum) şi atinge un punct 

maxim atunci când este revelată taina morții. Eminescu procedează 
invers: începe cu pătrunderea în taina morţii - inițiere în moarte -, şi 
încheie cu cunoașterea de sine „Mie pe mine redă-mă'. 

În prima strofă se conturează imaginea poetului înfășurat în 
mantie, înfățișare tipică artiştilor detaşaţi de lume prin genialitate. 
Epitetul „tânăr” atribuit eului liric, precum şi precizarea „Ochii mei 
nălțăm visători la steaua singurătăţii” relevă faptul că visul este 
posibilitatea pe care o are omul de a intra în rezonanţă cu misterele 
universului. 

Cunoașterea pe calea visului echivalează cu tipul de cunoaştere 
poeticăv aceasta putându-se asocia cunoașterii prin iubire. 

În viziunea lui Eminescu, iubirea înseamnă trăire intensă, dar şi 
aspirație spre absolut. Destul de frecvent apare la Eminescu ideea că 
iubirea este o suferință plăcută, fapt evidenţiat și de versul „Suferință, 
tu, dureros de dulce”. 

lubirea înseamnă combustie interioară atât de puternică, încât 
se poate ajunge la moarte. lubirea este un fenomen continuu, ea îl 
urmăreşte pe om atât pe parcursul vieții/cât și după moarte. Așa se 
explică de ce Eminescu vorbește de „voluptatea morții”, iar pentru 
iubire foloseşte oximoronul „suferință, tu, dureros de dulce”. 

În strofa a treia, registrul ideatic se schimbă, în prim plan sunt 
elementele mitologice, simboluri ale sacrificării prin iubire: Hercule și 
centaurul Nessus. Legenda spune că Hercule a fost incitat de soția sa 
Deianira să-l omoare pe centaurul Nessus. Eroul reușește să-l ucidă pe 
centaur însă, în ultimele clipe de viață. Nessus o sfătuiește pe Deianira 
să îl îmbrace pe Hercule cu o cămașă care a fost îmbibată cu sângele 
său otrăvit de săgeata lui Hercule; prin aceasta eroul şi-ar fi putut 
dovedi fidelitatea sau infidelitatea. Sângele lui Nessus este înveninat, 
astfel că Hercule moare după ce își face rugul propriului sfârșit. Eroul 
mitic încearcă, mai întâi, să-și smulgă din timp cămașa, însă, odată cu 
ea, rupe bucăţi din propriul trup. 

Elementele mitologice au fost introduse în text pentru că s-a 
dorit să se demonstreze că o iubire mare, adevărată, nu poate fi decât 
atotstăpânitoare şi devoratoare. Aceste atribute nu pot fi adecvate 
decât iubirii absolute. 

Observăm că iubirea este definită ca o imensă mistuire, ca o 
ardere totală, iar arderea totală înseamnă purificare. Prin fenomenul 

arderii - purificării, sufletul dobândeşte capacitatea de a reînvia, 
asemenea păsării Phoenix. 

Ultima strofă se concentrează în jurul ideii de cunoaştere de 
sine care reprezintă o importantă cale de a pătrunde în tainele 
universului. Sondarea eului reprezintă începutul procesului de inițiere. 
(La Eminescu acest lucru înseamnă încheierea procesului inițiatic.) 

Corelând cunoașterea de sine cu pătrunderea sensului vieţii și al 
morții, se poate concluziona că omul poate să ajungă într-o situaţie de 
înaltă inițiere şi, astfel, el se eliberează de teama de necunoscut. 

Analiză stilistică 

În acest text limbajul poetic atinge o limpezime extraordinară, 
figurile de stil concurând la relevarea ideilor și mesajelor filosofice. 

Epitetele definesc stările îndrăgostitului care își trăiește plenar 
iubirea pe care o simte ca pe o combustie interioară: „pururi tânăr”, 
„ochi visători”, „voluptatea morții neîndurătoare', „jalnic ard”. 

Comparaţiile cu personaje mitice demonstrează încă o dată 
imensitatea iubirii, suferința enormă provocată de acest sentiment. 

Pentru a realiza ritmul adecvat odei, Minai Eminescu folosește o 
serie de forme inverse: „cale-mi”, „haina-i”, „redă-mă', „piară-mi'. 
Topica este în concordanţă cu starea sufletească tristă și solemnă în 
acelaşi timp. 

Regionalismele: „jalnic”, „mistuit, „mă vaiet’, precum și 
adresarea directă către iubire, „Suferinţă, tu...”, sporesc dramatismul 
textului, evidențiind forța impresionantă a dragostei. 

Receptare critică 

„În locul unei precizări, adesea prozaice, raportate la obiectul 
aspiraţiei, se accentuează acum intensitatea tulburătoare a acestei 
aspirații. Aşa este zguduitorul vers din Odă. «de-al meu propriu vis 
mistuit mă vaiet». La un asemenea vers, în care visul devine accentul 
unei combustii interioare de proporții rar întâlnite, ar fi subscris toți 
mar» tragici ai lumii”. 

(Edgar Papu, Din clasicii noștri) (L.C.N.) 

MEMENTO MORI (PANORAMA DEȘERTĂCIUNILOR) 

Context literar. Spirit romantic, Eminescu a încercat, după 
model hugolian, şi scrieri de mare întindere sau de largă respirație, 
cum este poemul Memento mori, publicat postum şi al cărui proces de 
elaborare începe cam prin 1870. 


Prin tematică şi viziune, poemul eminescian se apropie de Viiaţa 
lumii, primul poem filosofic românesc, scris de Miron Costin, dar şi de 
Legenda secolelor, de Victor Hugo. 

Titlul. Pentru acest text, Eminescu s-a gândit la titlurile: 
Tempora mutantur, Vanitos vanitatum vanitas, Skepsis, Cugetări. A 
rămas Memento mori - pentru a avertiza că totul este trecător, că omul 
ar trebui în orice moment să-și amintească de perisabilitatea sa, să se 
bucure de viață și să aibă o conduită axată pe lucruri bune şi 
importante. Relativismul vieţii este exprimat și de subtitlul poemului: 
„Panorama deșertăciunilor' care, de altfel, avertizează şi asupra 
faptului că prezintă evoluția omenirii, ca și când aceasta se proiectează 
pe „pânza vremii”, iar autorul este un contemplator care meditează 
trist și distant asupra vieții. 

Teme - motive. Poemul are o tematică deosebit de complexă: se 
meditează asupra temei din Eclesiast: „deșertăciunea deșertăciunilor, 
toate sunt deșertăciuni”, se evocă momente ale civilizației omenești de 
la anticul Babilon și până la Revoluţia Franceză, conform principiului 
enunțat de fiul lui David: „Un neam trece și altul vine, dar pământul 
rămâne totdeauna!" şi se dezvoltă ideea că „viața e v/5”. 

Structură - compoziţie. Marea „panoramă” concepută de 
Eminescu se construieşte pornind de la leagănul civilizației omerţeşti: 
BabHonul, se organizează apoi istoric: Egiptul, ludeea, Grecia, Roma, 
Dacia, întreruperea este apoi spectaculoasă, trecându-se direct la 
Bastilia şi Revoluţia Franceză. 

Din întregul poem, Eminescu a trimis spre publicare numai 
„Egipetul” („Convorbiri literare”, 1 octombrie 1872), singura parte 
considerată de poet ca având formă finală. 

Începutul poemului conţine motivul visului. Noaptea şi visul 
conturează cadrul propice meditaţiei romantice asupra trecerii 
timpului şi favorizează întoarcerea eului liric în timp, în/istorie. 

Eminescu face o distincţie între visul din ţ/mpul somnului și 
visul dirijat sau starea de reverie. Visul dirijat este sugerat de versul 
„Turma visurilor mele eu le pasc ca oi de aur” şi acest vis presupune 
cufundare voită şi coordonată în istorie şi mit”. 

De asemenea, se face o disociere (şi o antiteză) între planul real 
şi cel imaginar: 

„Una-i lumea-nchipuirii cu-a ei visuri fericite. 


Alta-i lumea cea aievea, unde cu sudori muncite 

Tu încerci a stoarce lapte din a stăncei coaste seci; 

Una-i lumea-nchipuirii cu-a ei mândre flori de aur. 

Alta unde cerci viaţa s-o-ntocmești, precum un faur 

Cearc-a da fierului aspru forma cugetării reci”. 

Visul și meditaţia asupra existenței reprezintă partea 
premergătoare evocării marilor civilizaţii care s-au afirmat de-a lungul 
secolelor. 

Prima secvență conține imaginea Babilonului definit ca o „cetate 
mândră cât o ţară”, după care este prezentat Egiptul cu piramidele sale 
şi cu Nilul, fluviul legendar care apare ca un păstrător al tainelor 
timpurilor îndepărtate. 

O altă secvenţă prezintă Palestina cu râul Iordan și codrii de 
măslin. Nu este uitat miticul Ierusalim şi nici Solomon - poetul rege. 

Grecia măreaţă este prezentată ca o ţară cu temple, dar şi cu cer 
frumos, albastru, străveziu. 

Reţine atenția Roma, imperiul înfloritor în care „cezarii-mpart 
pământul. 

Amplu reflectată este Dacia ce are ca zâne pe Dochia și Luna. 
Despre această imagine, loana Em. Petrescu afirmă că: „Mitul romantic 
al Daciei - paradis pierdut - se regăsește în opera lui Eminescu, 
îmbogăţit însă cu elemente care încorporează, romanticizându-l, mitul 
clasic al Romei. Pentru Eminescu istoria parcurge trei vârste, dintre care 
primele două (vârsta de dinaintea istoriei, cea a Daciei mitice din 
Memento mori, și vârsta eroică a statului natural din Scrisoarea III) 
sunt prin excelenţă creatoare, iar cea de-a treia, contemporană, e 
resimţită ca un timp de criziăț-itmtimp al înstrăinării de istorie |...] 
Dacia nu are început, nu cunoaște devenirea și pare sortită unei 
existenţe vesnice”. 

Imaginile din episodul dacic sunt de basm, totul fiind luminat și 
patronat de lună. 

Dochia este înconjurată de o natură feerică unde sunt „râuri 
argintoase', „codrii de argint, „dumbrăvi de aur cu poiene constelate'. 

Palatul Dochiei este „din stânci sure”, construit ca în poveste: „A 
lui stălpi-s munți de piatră, a lui streșin-o pădure, / A cărei copaci se 
mișcă între nouri adânciţi”. Florile şi gâzele au dimensiuni, forme și 
atribute fantastice: „Sunt păduri de flori, căci mari-s florile ca sălcii 

pletoase”, Viorelele-s ca stele vinete de dimineaţă”, „Zbor gândaci ca 
pietre scumpe, zboară fluturi ca și nave”. 

Dochia însăși are o frumuseţe ireală: „O regină jună, blondă și cu 
braţe de argint, care este ocrotită şi luminată de lună. Codrul este 
copleşitor de frumos şi liniștit, în aerul „văratic, moale”, vântul 
înmiresmează totul, iar greierii devin orologii. Din castelul său, Dochia 
porneşte „într-o luntre - lemn de cedru” pe fluviul care o poartă lin 
spre un munte fabulos, „Munte jumătate-n lume - jumătate-n infinit”. 

Demnă de reținut este imaginea Dochiei în drumul ei spre 
munte. Ea pluteşte pe un fluviu care are maluri pline de arbori ce 
alcătuiesc o boltă pe sub care trece zeița. Tot pe mal pasc niște 
minunați cai albi. Luntrea Dochiei este trasă de lebede. 

Muntele acesta este un fel de centru al universului, pe poarta 
mare ies zorile. 

„Pe acolo soare! e-și mână car cu caii arzători. 

Pe acolo noaptea răsare blonda lună argintoasă 

Și popoarele de stele iese-n roiuri luminoase". 

Este un loc mitic, un sălaş al zeilor, un spațiu unde luna, soarele 
vin., la a zeilor serbare”. 

Zeii par „zugrăviţi”: „Părul lor cel alb lucește, barba-n brâu îi 
curge mare, / Creţii buzei lor să numeri poţi în aerul cel clar”. Imaginea 
zeilor cu părul şi barba albă este tipică mentalității populare, reflectată 
de altfel şi în iconografie, albul reprezentând puritatea, bunătatea, 
înţelepciunea, dar şi veşnicia. 

În spatele muntelui „E frumoasa-mpărăție mândră a sfântului 
soare”, unde sunt palate de marmură albă, cu ferestre mari, sunt 
grădini verzi, „aeru-i de diamant”, „fluvii ” de briliant”. 

Totul este ca în basme, sau ca în rai, pentru că predomină 
strălucirea soarelui, culorile sunt vii, frumuseţea, liniștea şi pacea sunt 
stăpâne. La fel de frumos este și „în mănăstirea lunii” unde „Sunt pe 
muri tablouri mândre, nimerită zugrăvire/ Ale miturilor dace, a 
credinţei din bătrâni”. 

Acest loc. un fel de axis mundi, este „raiul Daciei”, unde se pare 
că totul este etern sau totul e numai început și frumuseţe: 

„Asta-i raiul Daciei veche, a zeilor împărăție: 

Într-un loc e zi eternă - sara-n allu-n vecinicie. 

Iar în altul, zori eterne cu-aer răcoros de mai; 


Sufletele mari viteze ale-eroilor Daciei 

După moarte vin în șiruri luminoase ce învie - Vin prin poarta 
răsăririi care-i poarta de la rai”. 

Această armonie, acest eden sunt spulberate prin apariția 
romanilor. Romanii reprezintă istoria, Dacia este mitul, basmul, 
existența pură sub semnul sacrului. 

Dramatic este episodul cucerii Daciei. Poetul prezintă ducii daci 
„halţi ca brazii de munte, tari ca și săpaţi din stâncă”. Descrierea unui 
ospăț al dacilor evidenţiază eroismul, dar şi patriotismul strămoșilor 
noştri care foloseau „Cupele-ţeste de dușmani - albe, netede, uscate”, 
toarnă vin, apoi otravă, ciocnesc vorbesc şi râd, afirmând că „Vor mai 
bine-o moarte crudă decăt o viaţă sclavă”. 

Este evocat și Decebal care are o atitudine profetică, el este cel 
care înalță un blestem asupra romanilor, care i-au cucerit țara şi i-au 
supus poporul. 

Poemul este de fapt o vastă meditaţie asupra vieţii și morții. 
Descoperim o serie de idei care demonstrează că: „Sâmburele crud al 
morții e-n viaţă”, omul este un fel de microcosmos, iar viața este un 
fenomen perpetuu. 

Eminescu meditează şi asupra dorinţei omului de a se înălța pe 
scara socială sau pe scara istoriei. El afirmă că „în mărire afli germenii 
căderii”, iar roata istoriei presupune un traiect bizar de la mărire la 
cădere şi din cădere la mărire. Totul în univers este un circuit, o 
repetabilitate de fenomene și evenimente, concluzia poetului fiind 
tranşantă: „Vrei viitorul a-l cunoaște te întoarce spre trecut". 

Toată meditaţia lui Eminescu stă sub semnul ideii că viaţa este 
vis „Căci eternă-i numai moartea, ce-i viață-i trecător”. 

Receptare critică > 

„Ceea ce Eminescu a înfățișat în Panorama deșertăciunilor este 
drama zguduitoare a omenirii. Preocuparea lui este să descifreze din 
mersul istoriei destinele generale ale omenirii, pe care le vede în 
atmosfera sumbră în care le văzuse și Ecleziastul în vechime, în aceeași 
atmosferă sumbră în care, în timpurile moderne, le vedeau un Dimitrie 
Cantemir, un Giambattista Vico sau un Montesquieu: sporire și scădere, 
corsi e ricorsi, grandeur et decandence. Faptul ne îndreptățește să 
credem că gândirea poetului român nu se articulează de data aceasta 
în mod exclusiv de filosofia lui Schopenhauer, ci că ea se încadrează 

acelei concepţii anterioare şi larg răspândite în spiritul căreia 
omenirea este sortită să se zbată între aceleași limite, refăcând în 
dezvoltarea ei același cerc, etern același, fără perspective de a-și 
depăşi vreodată dimensiunile”. 

(Dumitru Popovici, Poezia lui Mihai Eminescu, în Studii literare, 
voi V) (L.C.N.) 

CUGETĂRILE SĂRMANULUI DIONIS 

Context literar. Creaţie de factură romantică, Cugetările 
sărmanului Dionis este un poem cu pronunţate accente de satiră la 
adresa condiției umile, mizere a creatorului de bunuri spirituale. 

Titlul nuvelei Sărmanul Dionis, dar şi” al acestui text poetic, 
conţine o expresie paradoxală: epitetul „sărmanul” este în dezacord cu 
numele care îl reprezintă pe zeul vinului, al petrecerilor, al veseliei. 

Teme - motive. După cum avertizează și titlul, Dionis meditează 
amar asupra condiţiei triste a poetului care trăiește singur, izolat de 
lume într-o mizerie cumplită. 

Expunerea lui Dionis defineşte, de fapt, existența boemă a 
poetului neinteresat de avere, trai îmbelșugat și onoruri. 

Structură - compoziţie. Expunerea este un lung monolog, o 
expresie a eului poetic care observă duritatea existenței, încercând să 
traverseze acest lucru prin ironie sau făcând haz. 

Monologul lui Dionis se construieşte pe antinomia: sărăcie 
materială - bogăţie spirituală. 

Mediul înconjurător este ostil: fereastra scârțâie, frigul este 
omniprezent şi își fac apariţia ploșnițele și puricii, simboluri ale 
sărăciei imense. 

Singurul care dă culoare atmosferei solitare este motanul căruia 
Dionis i se adresează încercând să-i pătrundă gândurile. 

Imaginaţia începe să brodeze pe tema comunicării cu motanul 
pe care îl vede în diverse ipostaze, de ființă importantă, condiţia fiind 
aceea de a exista „în lume-un sat de mâțe”. Referirea la motan îmbracă 
accente alegorice, Dionis imaginează o lume de pisici - de fapt este 
forma voalată a omenirii -, în care apar câteva tipuri: poetul, filosoful, 
preotul, ateul. 

Analiză stilistică 

Nivelul  morfo-sintactic. Apar  interjecţiile cu valoare 
onomatopeică redând starea mizeră a poetului, respectiv, senzația de 

frig: „Uh!”, „Bruh!”, „lil. 

Nivelul lexico-semantic. Adresarea prietenoasă, intimă către 
motan sau purul monolog al lui Dionis sunt punctate de numeroase 
regionalisme: său/, zdravăn, colb, stânjen, codește, mâţe, hâtrul, șură. 
Sunt prezente şi arhaisme: garafă, vornic, cucoană, clondir. 

Preocupările intelectuale sunt relevate de prezența a 
numeroase neologisme: inspiră, melancolici, meditând, promenadă, 
gentilă: blazat, unice, amic, fantazie, filosof, destinul. 

Nivelul figurilor de stil. Caracterul de confesiune și de monolog 
este subliniat de numeroasele exclamații și interogațţii retorice: „Casă 
știi și tu odată boieria ce-i, sărmane!”, „De-ar fi-n lume numai mâțe - 
totpoet aș fi?” 

Sunt prezente versuri cu valoare de sentinţă sau de aforism: „Un 
regat pentr-o ţigară”, „Vino somn - ori vino moarte”, „Poezie - sărăcie!” 

Ironia, sarcasmul și revolta împotriva diferenţierii sociale 
nedrepte sunt evidente în strofa contemplării ploşnițelor comparate 
cu o doamnă bătrână, un cavaler și „o romantică copilă”. 

Epitetele sunt sugestive, fixând trăsăturile definitorii ale 
obiectelor:  „garafa  pântecoasă”, „mucoasa lumânare”,  „păsuri 
melancolici”, „ploșniţele roșii”, „negru purec”, „junimei generoase”. 

Gândurile se organizează după impulsul de moment, după cum 
observă ceva în această încăpere mizeră. Astfel, trece uşor de la 
contemplarea garafei, a lumânării, la paraziţii în fața cărora a devenit 
imun, iar, în final, se adresează motanului, din pura dorinţă de a avea 
un interlocutor. 

Meditaţia, adresarea către motan sunt întrerupte de stingerea 
lumânării. Pentru a rezista realității crude, Dionis dorește somnul, 
pentru că somnul înseamnă intrare în vis, iar visul devine compensație 
pentru traiul mizer pe care îl duce. 

Receptare critică 

„Poezie cu accente de farsă, de limbaj şi de caractere, scrisă în 
dublă tonalitate, de renunțare și de badinerie, Cugetările sărmanului 
Dionis e şi o poezie de atmosferă, în care ambianța, decorul, spaţiul 
liric joacă un rol extrem de important, în măsura în care potenţează, 
nuanțează și particularizează trăirile eroului liric”. 

(lulian Boldea, Poezia clasică și romantică) (L.C.N.) 

EPIGONII 


Context literar. Publicat în „Convorbiri literare”, în 1870, poemul 
Epigonii este cea mai cunoscută artă poetică din literatura română. 
Conţinutul, structura, interferența speciilor, realizarea stilistică 
definesc această creație drept un poem tipic romantic. 

Specificul speciei. Această artă poetică relevă faptul că Eminescu, 
deşi tânăr atunci, avea un simț estetic remarcabil, fiind capabil să 
sesizeze valoarea operelor artistice ale contemporanilor săi. Când 
trimite poemul la „Convorbiri literare” îl însoţeşte de o scrisoare în 
care declară: „Poate că Epigonii să fie mai rău scrisă. Ideea 
fundamentală e comparaţiunea dintre lucrarea încrezută și naivă a 
predecesorilor noștri și lucrarea noastră trezită, dar rece..." 

Rezultă că poetul pune în opoziție lucrările scriitorilor 
pașoptişti cu cele ale contemporanilor, realizând o odă în prima parte 
şi o satiră în cea de-a doua secvenţă, în care îi prezintă pe „epigoni”. 

Titlul provine de la grecescul epigonos care se traduce prin 
urmaș. Eminescu vede, în epigoni, poeţii contemporani lui, nişte urmași 
lipsiți de valoare, sceptici care nu pot contribui la evoluţia fenolnenului 
literar românesc. În aceeaşi scrisoare care s-a alăturat manuscrisului, 
Eminescu îi defineşte şi pe epigoni: „Predecesorii noștri credeau în ceea 
ce scriau, cum Shakespeare credea în fantasmele sale; îndată ce 
conștiința vine că imaginile nu sunt un joc, atuncea, după părerea mea, 
se naște neîncrederea sceptică în propriile sale creaţiuni. 

Comparaţiunea din poezia mea cade în defavorul generaţiei noi, 
și - cred - cu drept”. 

Teme - motive. Fiind o profesiune de credință sau un crez 
artistic, Epigonii îşi concentrează tematica pe ideile estetice ale 
poetului care îşi expune părerile despre poezie şi despre trăsăturile pe 
care trebuie să le aibă, un adevărat creator de valori estetice. 

Structură - compoziție. Poetul însuși marchează cele două părți 
ale textului: prima parte elogiază generația de poeţi care îl au ca 
reprezentant de seamă pe Vasile Alecsandri, și este o odă; cea de-a 
doua secvenţă defineşte fenomenul literar contemporan lui Eminescu 
şi are accente de satiră, atât prin tonalitate, cât și prin limbaj. 

Partea întâi este o evocare a unor scriitori ca: Țichindeal, Paris 
Mumuleanu, Cantemir, Beldiman, Donici, Anton Pann, Cârlova, Bolliac. 
Autorii pe care Eminescu îi consideră de mai mare valoare au dedicate 
câte o strofă: Bolintineanu, Andrei Mureşanu sau Negruzzi. Spaţiul cel 

mai mare, trei strofe, îl deține Vasile Alecsandri, considerat „rege-al 
poeziei”. 

Autorii prezentaţi şi operele reflectate au fost reținute de poet 
din Lepturariul românesc, antologia lui Aron Pumnul. 

Eminescu foloseşte în special metafora, pentru a defini creaţia, 
dar și personalitatea fiecărui poet al generaţiei anterioare lui. În partea 
a doua, fraza sacadată, interogațţiile și exclamaţiile retorice definesc 
superficialitatea, artificialitatea și scepticismul creaţiilor epigonilor. 

Eminescu. arată că poezia este cea care transfigurează realitatea, 
care recreează, prin cuvânt, un univers cu legi proprii. Poezia este 
văzută şi ca rezultat al gândirii mitice, simbolice. Metafora Joc cu 
icoane” defineşte poezia ca fenomen care transfigurează, dă alte 
dimensiuni și semnificaţii realității concrete. 

Prin opoziție, epigonii sunt imitatori, lipsiți de profunzime și 
talent. Cuvinte cu valoare de simbol ca „spoială”, „lustru”, cârpim”, 
mânjim”, „convenţie” definesc arta generaţiei tinere, din vremea lui 
Eminescu. 

Analiză stilistică 

Nivelul fonetic. În text sunt prezente câteva fonetisme care dau 
un iz arhaic, făcând trimitere la perioade mai îndepărtate: santé, 
pahară, furtune, adânce, lunge, stăncele. 

Nivelul morfo-sintactic. Apar câteva gerunzii acordate, specifice 
limbajului poetic din secolul al XIX-lea: „lebăda muribundă”, „măști 
râzânde'. 

Nivelul lexico-semantic. Vocabularul utilizat de Eminescu este 
variat, apar arhaisme: scripturelor, calp, regionalisme: lințoliu, 
posomorâte, vicleni, doinește, cărunte, molcome, strai şi neologisme: 
diadem, rebele, harfe, cugetările, simulează, simbol, voluptuos. 

Armonizarea acestor elemente lexicale demonstrează faptul că 
Eminescu a intenţionat să-scrieca și înaintașii săi, într-o „limbă ca un 
fagure de miere”. 

Nivelul figurilor de stil. Procedeul de bază al textului este 
antiteza. Antitetice sunt, în primul rând, cele două părți ale poemului 
(odă-satiră), și această opoziţie se evidenţiază şi la nivel lingvistic. 
Poetul pune în antiteză cele două pronume personale cu valoare de 
simbol: noi - voi, noi îi desemnează pe epigoni, voi îi reprezintă pe 
scriitori anteriori generaţiei lui Eminescu. Limbajul poetic este 

modern, Eminescu introduce şi cuvinte prozaice definind și mai bine 
lipsa de talent a epigonilor: „Proști și genii, mic și mare...”, cârpim, 
mânjim. 

Metafora şi epitetul evocator sunt prezente în text, reflectând 
concepțiile poetului despre poezie și poeți. Eminescu îi caracterizează 
metaforic pe scriitorii pașoptiști: Donici este „cuib denețel ep chine”, 
Anton Pann este „istet ca un proverb”, „Mumulean glas cu durere”, 
Mureşan este „Preot deșteptării noastre, semnelor vremii profet”, iar 
Vasile Alecsandri este „rege-al poeziei, vecinic tânăr și ferice”. 

Unele versuri sună aforistic: „Moartea succede vieţii, viața 
succede la moarte”, „Toate-s praf... Lumea-i cum este... și ca dânsa 
suntem noi”. 

Receptare critică 

„Textul acesta din Eminescu se impune să fie meditat mai 
îndelung, deoarece el cuprinde în același timp o concepţie şi o 
atitudine. Conştiinţa noastră vede că imaginile unei poezii nu sunt 
decât un joc! îşi de-afci urmează scepticismul, neîncrederea, îndoiala. 
Dar conştiinţa nu poate vedea în imaginea poetică un simplu joc decât 
atunci când ea este într-adevăr un simplu joc. Și în poezie, în adevărata 
poezie, la baza căreia se află o adâncă necesitate sufletească, imaginea 
nu este un joc nici simplu, nici complicat, ea este un produs natural și 
necesar, este valul care brăzdează întinderea unei mări agitate de 
furtună”. (Dumitru Popovici, Poezia lui Mihai Eminescu, în Studii 
literare) 

(L.C.N.) 

REVEDERE 

Context literar. După părerea lui Perpessicius, acest text este 
prima creație în metru popular încredințată tiparului. Poezia a fost 
publicată la 1 octombrie 1879 în revista „Convorbiri literare”. 

Fiind de inspiraţie folclorică, poezia Revedere, ca de altfel toate 
creaţiile eminesciene, se încadrează în romantism. Privită în ansamblu, 
creația este o meditaţie filosofică asupra existenței umane, în care se 
pot descoperi şi câteva elemente de elegie relevate de tristețea omului 
care se simte limitat în spațiu şi timp pe tot parcursul vieţii sale. 

Specificul speciei. Poezia Revedere este o meditaţie filosofică, 
deoarece sunt prezente o serie de elemente prin care se face 
raportarea omului la veșnicia naturii. În momentul în care viața omului, 

care este trecătoare, se pune în antiteză cu natura, apare tragismul, 
pentru că antinomia aceasta dezvoltă concluzia: omul are o existență 
efemeră, în timp ce natura este eternă. Atunci când omul se compară 
cu elementele naturii sau se raportează la univers, rezultatul nu poate 
fi decât declanșarea unei stări de tristețe, dar şi de resemnare în fața 
scurgerii timpului. 

Titlul acestei creaţii lirice avertizează, dar și sintetizează, în 
acelaşi timp, un moment specific existenţei omului: reîntâlnirea cu un 
anumit cadru natural: codrul. Poetul folosește un substantiv 
nearticulat, revedere, care, prin forma sa, transmite ideea că fenomenul 
reîntâlnirii cu codul ar avea o anumită repetabilitate, s-ar putea 
produce ori de câte ori omul simte nevoia reîntoarcerii într-un cadru 
pur, feeric care-i poate produce alinare, consolare. 

Teme motive. Textul are o tematică deosebit de complexă, chiar 
dacă este de factură folclorică. În primul rând, aici se valorifică creaţii 
populare, apoi, pe fundalul unei doine, poetul dezvoltă o temă 
filosofică referitoare la ireversibilitatea timpului. Acestei teme i se 
adaugă și meditaţia asupra condiţiei dramatice de muritor. 

Motive poetice. Cadrul reflectat este unul tipic românesc: 
codrul este aici simbol al veşniciei, dar şi prietenul omului. În text apar 
şi alte motive poetice: răul, doina, stelele, vântul, luna, soarele, marea). 

Structură - compoziție. Poezia este structurată sub forjirj. a 
unui dialog: om-codru. Acest dialog relevă eternitatea naturii, 
statornicia ei. atribute care sunt antinomice vieții umane. Dialogul 
presupune personificarea codrului care apare ca un bătrân înţelept, ca 
un martor a tot ceea ce se întâmplă în plan terestru. 

Acest dialog se desfăşoară, ca şi în alte creaţii de factură 
folclorică, într-un limbaj de tip oral. specific spaţiului rustic. Astfel, 
omul se adresează codrului cu formulări familiare, folosind vocative şi 
diminutive: „codrule”, „codruţule”, „drăguţule'. 

Codrul este în postura înţeleptului care răspunde calm, 
demonstrând că veșnicia naturii constă în succesiunea și repetarea 
anotimpurilor şi fenomenelor specifice acestora. Natura este în acelaşi 
timp statornică şi schimbătoare, argumentându-se că transformările 
din natură sunt formale sau țin de subiectivismul omului. În realitate, 
natura este mereu aceeași, anotimpurile au în esență aceleași trăsături, 
se schimbă numai elementele care ţin de aspectele exterioare, formale. 

Transformările din existența umană sunt legate de scurgerea 
inexorabilă a timpului care îl marchează pe om și-l apropie de moarte. 
Dramatismul existenței umane derivă din statutul său de ființă 
perisabilă, evidenţiat de versurile: „Numai omu-i schimbător/ Pe 
pământ rătăcitor lâr noi locului ne ţinem, / Cum am fost, așa rămânem”, 
care accentuează antiteza: etern-efemer, statornicie-schimbare. 

Analiză stilistică 

Nivelul fonetic. În text apar câteva fonetisme populare, utilizate 
de poet pentru a realiza un limbaj familiar: „am îmbiat”, „Impiându-și”, 
„scânteie”. 

Nivelul  morfo-sintactic. Pentru a realiza comunicarea 
om-natură. poetul folosește vocativele: „Codrule, codruțule”, precum și 
forme verbale de persoana a Il-a: „faci”, „ești”, „întinerești”. Aceste 
forme verbale alternează cu cele la persoana I care reprezintă 
răspunsurile calme, liniștite și filosofice ale codrului: „fac”, „ascult”, 
„am dať”. 

Tot la nivel morfologic ar fi de semnalat şi prezența dativului 
posesiv, cu referire la codrul care expune elementele care-i aparțin: 
„stele-mi”, „vântu-mi”, „frunza-mi. 

Un alt element de factură populară este şi prezenţa interjecției 
„ia”: „ta, eu fac ce fac de mult”. 

Nivelul lexico-semantic. Inspirația folclorică este evidentă în 
prezenţa regionalismelor: crengile, troienind, gonind, doina, cărarea, 
cofei/e. Acestea dau și senzația de vechime, durabilitate, eternitate a 
spaţiului rustic. 

Nivelul figurilor de stil. Procedeul de bază este antiteza: om 
codru, etern - efemer. Sunt prezente epitetele calificative: „râuri jjne”, 
„multă vreme”, „multă lume”, „vreme rea”, „omul schimbător”. Între 
aceste epitete descoperim epitetul „multă” cu valoare metaforică: 
„multă vreme” şi „multă lume”, sintagme care fac referire la cele două 
noțiuni fundamentale ale filosofiei: timpul şi spaţiul. În aceste contexte, 
epitetul multă nu se referă la infinitate, pentru că este vorba de planul 
terestru, și, nici la un timp dilatat, ci dă senzaţia de timp și spaţiu greu 
de apreciat şi de acea imposibilitate a omului de a se fixa într-un 
anume cadru care să-i proiecteze existența spre un ideal. 

Răspunsurile codrului se organizează pe baza unor enumerații, 
el demonstrează repetabilitatea fenomenelor din univers, folosind un 

limbaj simplu, relevând astfel firescul tuturor proceselor. Sunt 
enumerate elementele naturale care asigură durabilitatea naturii: 
„Marea și cu râurile, / Lumea cu pustiurile, / Luna și cu soarele, / Codrul 
cu izvoarele”. 

În text apare substantivul „vreme” cu sensuri variate: în 
sintagma „multă vreme au trecut” sunt sugestii temporale, în timp ce în 
versul „Că de-i vremea rea sau bună”, substantivul „vremea” se referă la 
fenomenele naturale tipice anotimpurilor. 

În text nu este prezentă o descriere tipică creaţiilor despre 
natură, pentru că totul se ordonează sub forma unui dialog. Totuși sunt 
câteva elemente care conțin sugestii vizuale, de exemplu cele care 
redau succesiunea anotimpurilor: vara, iarna. Elemente auditive apar 
în repetarea verbului „ascult” şi în substantivele „cântările” şi „doina”. 

Poezia Revedere rămâne creaţia reprezentativă pentru viziunea 
nostalgică, tipic eminesciană, legată de dramatismul vieții umane 
raportate la infinitatea naturii. 

Receptare critică 

„Poezia care cu cea mai firească înfățișare poporană cuprinde 
cele mai înalte idei culte e fără îndoială Revedere. Codrul vorbind este 
un mit desăvârșit, fiindcă simbolul poetic pe care-l conţine (inerția 
indiferentă a spețelor) stârneşte peste tot procesul intelectual”. 

(George Călinescu, Opera lui Miha t Eminescu) (L.C.N.) 

ATÂT DE FRAGEDĂ... 

Context literar. Poezia este o idilă romantică publicată în 
„Convorbiri literare” la 1 septembrie 1879. 

Relevând o anume trăsătură a frumuseţii feminine, titlul 
exprimă încântarea maximă în fața purității și gingăşiei ființei iubite. 

Tema creaţiei este iubirea, căreia îi este asociat și elogiul femeii, 
cea care inspiră patimi arzătoare sau spre care se aspiră la infinit. 

Structură - compoziție. Textul se organizează în jurul a trei 
imagini sau ipostaze ale femeii. Eminescu conturează chipul 
femeii-înger, a femeii veșnic mireasă, şi a femeii regină. 

Motivul femeii-înger îl descoperim şi în Renaşterea italiană, la 

Dante şi la Petrarca. Conceptul „/a donna angelicata” este 
prezent în Divina comedie, partea a III-a, Paradisul, în care Dante îşi 
prezintă iubita, pe Beatrice, cea care îl conduce în rai. Același chip 
angelic îl are şi Laura, elogiată de sonetistul Petrarca. 


La Eminescu, conceptul de femeie-înger se nuanțează, se 
amplifică pentru că cele trei ipostaze se unesc relevând un chip de 
femeie ideală, care devine o permanentă aspirație. 

În viziunea poetului, femeia trebuie să fie pură, frumoasă, 
gingașă, eterică, cu preocupări spirituale înalte și detașată de 
meschinăria existenţială. 

Imaginea creată este ireală: comparată cu floarea de cireş, 
femeia este înzestrată cu puritate și frumusețe. Nobleţea, regalitatea 
acestei ființe ideale sunt marcate de comparația cu marmura: „Răsai ca 
marmura în loc”, comparaţie care sugerează şi faptul că o asemenea 
iubită este fie inabordabila, fie inexistentă. 

Femeia este însă o permanentă mireasă: „Mireasă blândă din 
povești”, „Mireasa sufletului meu”, atribut care definește calitatea de a fi 
veşnic pură, tânănfrsau mereu un „vis ferice de iubire”, nealterat de 
aspectele prozaice existenţiale. 

Discursul liric conține spre final ideea că femeia 
înger-mireasă-regină este, de fapt, un concept, ea neexistând în 
realitate. Cel care a creat-o rămâne marcat de această imagine, urmărit 
de acest gând, așa cum fiecare om are în minte simbolul sacralităţii și 
al purității, icoana Sfintei Maria. 

Interogaţiile retorice din final „Unde te duci9 Când o să vii9” 
marchează tragismul existenţial al celui care şi-a conturat chipul 
iubitei perfecte şi o caută cu speranţă şi disperare într-o realitate 
dezamăgitoare. 

Analiză stilistică 

Nivelul fonetic. Câteva fonetisme populare sunt creatoare de 
atmosferă intimă: te-asameni, mătasa, răsai. 

Nivelul morfo-sintactic. În titlu sunt prezente punctele de 
suspensie care deschid calea multor completări sau interpretări, 
realizând echivocul sau misterul. lubita ideală poate: //, deveni, 
rămâne etc. „Atât de fragedă..." 

Elogiul frumuseţii femeii se realizează prin adresare directă, 
dovadă vocativele: mireasă, mireasa sau formele verbale de persoana a 
Il-a: te-asameni, ieși, atingi, plutești, răsai, nu mai zâmbi, poți, 
să-ntuneci. Aspiraţia spre o iubire perfectă, dorința de a fi alături de 
femeia ideală și imposibilitatea împlinirii acestora sunt evidente în 
raportarea la eul Jjric: „Te duci, s-am înțeles prea bine 


Să nu mă ţin de pasul tău. 

Pierdută vecinic pentru mine. 

Mireasa sufletului meu!” 

Nivelul figurilor de stil. Comparaţiile: „Ca floarea albă de cireș", 
„Plutești ca visul de uşor”, ca un înger”, ca marmura în loc”, ca o icoană” 
relevă faptul că iubita este plasată într-o zonă a sacralităţii, evidențiată 
de sugestia culorii albe. 

Epitetele transmit însușirile femeii ideale: mireasă blândă, dulce, 
braţe reci. 

Suferința celui care-şi dorește iubirea perfectă este exprimată 
metaforic: „Deodată trece-o cugetare, / lin văl pe ochii tăi fierbinţi; / 
E-ntunecoasa renunțare, / E umbra dulcilor dorinţi'. Frământarea 
interioară este evidenţiată și de antiteza între: „Întunecoasa renunțare” 
şi „umbra dulcilor dorinți”. 

Receptare critică 

„Judecată după simpla frecvenţă a cazurilor se poate spune că 
lirica lui Eminescu este mai ales a eului individual”. 

(Tudor Vianu, Poezia lui Eminescu) (L.C.N.) 

PRELUNGIRI ALE CLASICISMULUI ȘI ROMANTISMULUI 

Poezia lui George Coşbuc și Octavian Goga reactualizează 
mijloace şi teme clasice și romantice, conferindu-le o nouă forță 
expresivă. Caracteristici: 

— Mesianismul şi revolta romantică în lirica lui Goga; 

— Descrierea lumirsatului în poezia lui Coşbuc; 

— Admiraţia faţă de trecut; 

— Idealizarea vieţii patriarhale. Tipologie: 

— Artă poetică (Octavian Goga - Rugăciune). 

— Idila (George Coșbuc - Nu te-ai priceput, Mânioasă). 

— Balada (George Coșbuc - Moartea lui Fulger). 

GEORGE COȘBUC NU TE-AI PRICEPUȚI 

Context literar. Această idilă coşbuciană se încadrează în 
neoclasicism. 

Titlul trebuie perceput ca un reproș adus de o tânără iubitului ei, 
timid. De altfel, titlul este reluat la fiecare început de strofa, devenind 
laitmotivul textului. 

Ca și în alte texte, tema este iubirea și modul de comportare al 
tânărului sau al tinerei de la țară. 


Structură - compoziție. Poezia se organizează ca un monoiog 
sau ca un dialog imaginar al fetei care îi reproșează iubitului său că nu 
face el primii pași în iubire. 

Fata se adresează lui Sorin, declarând că așteaptă din partea lui 
gesturi tandre, declaraţii de iubire sau chiar o cerere în căsătorie. 

Poezia cuprinde patru strofe care au o structură aproape 
identică, încep cu reproșul „Nu te-ai priceput!”, urmează argumentele 
fetei şi se încheie cu o concluzie, „Că tu mi te-ai priceput, care exprimă 
supărarea tinerei. 

Discursul liric este punctat de interogații și exclamații retorice 
care redau tensiunea interioară a fetei îndrăgostite: „Dar de unde știi.', 
„Că eu tot fugeam de tine?”, „O, mi-i drept, nu-i drept, Sorine!" 

În final, fata concluzionează: 

„Tu să fi-nceput iubitul. 

Că-i făceam eu isprăvitul - Tu cu pâinea și cuțitul 

Mori flămând, nepriceput!” 

Analiza stilistică 

Nivelul morfo-sintactic. Adresarea se realizează, de data aceasta, 
din partea fetei îndrăgostite. Acest lucru este redat prin folosirea 
vocativelor Sorine! şi a verbelor la persoana a Il-a singular: nu te-ai 
priceput, tu-mi umblai, tu să n-oceput, m-ai fi cerut. 

Falsul dialog cu flăcăul iubit dă un ritm alert textului, redând 
mai bine starea psihică a fetei care se revoltă față de timiditatea 
flăcăului. 

Nivelul lexico-semantic. Apar regionalisme care reflectă spațiul 
rural în care se dezvoltă această pură poveste de iubire: mândră, sfios, 
cătam, viclenie, mânie, isprăvitul. 

Nivelul figurilor de stil. Frazele sunt sacadate, punctate de 
interogații şi exclamații, ceea ce demonstrează precipitarea şi „ciuda” 
fetei care nu îndrăzneşte, ea însăși, să facă primul pas în iubire. 

Epitetele surprind trăsăturile celor doi îndrăgostiţi: „că-s 
mândră”, „umblai sfios”. 

Lipsa altor figuri de stil face ca textul să dobândească 
originalitate şi, mai ales, autenticitate, autorul intenționând să redea 
naturaleţea şi sinceritatea sentimentelor acestei tinere. 

Discursul ei decurge firesc, ca o discuţie pe ulița satului sau la o 
şezătoare. 


Receptare critică 

„Coşbuc este într-adevăr «poetul țărănimii» pentru că cea mai 
mare parte a poeziei sale nu este decât o transcriere lirică a vieţii 
rurale. Şi, mai mult decât al «țărănimii» propriu-zisă, el este poetul 
«satului», ale cărui.ro ătfe aspecte se găsesc răspândite în creația sa 
lirică şi în parte în cea epică/”. 

(Octav Şuluţiu, George Coșbuc) (L.C.N.) 

MÂNIOASA 

Context literar. George Coșbuc aparţine neoclasicismului şi a 
creat numeroase idile în care reflectă aspecte variate ale erotismului 
juvenil din viața satului transilvănean. 

Semnificația titlului. Mânioasă este un termen aparținând 
registrului familiar, care transmite o stare sufletească, o atitudine a 
fetei de la ţară față de flăcăul care este total nedumerit de 
comportamentul ciudat, inexplicabil al tinerei. 

Tema este iubirea și comportamentul în iubire. Coşbuc redă 
frământarea interioară a unui tânăr care nu înțelege care-i sunt 
greşelile față de Lina, care este „mânioasă”. 

Structură - compoziţie. Textul este organizat ca o confesiune, 
sau ca un monolog prin care flăcăul vrea să înțeleagă de ce Lina este 
atât de supărată pe el, refuzându-i „fragii” sau întâlnirile. 

Laitmotivul „Și mă mir ce i-am făcut?” traduce starea ambiguă a 
tânărului care nu înţelege capriciile fetei. Supărarea flăcăului se 
intensifică, el este străbătut de gânduri sumbre: să ajungă „pribeag” şi 
declară că îi „e greu capul ca de lut. 

Atitudinea feţei poate fi interpretată ca un joc pur de-a iubirea 
sau ca o manifestare firească a feminităţii, însă flăcăul, mai raţional, nu 
găseşte explicații şi de aici starea sa de uimire, plină de întrebări. 

Analiza stilistică 

Nivelul morfo-sintactic. Enunţurile sunt simple, verbele la 
persoana I reflectă destăinuirea flăcăului supărat și nedumerit: știu, 
mergeam, vorbesc. Întreb, mă mir, vreau, am dat, vedeam... Registrul 
verbal se schimbă de la prezent, când se referă la acțiunile proprii, la 
imperfect, atunci când redă atitudinile Linei, dând astfel senzaţia de 
narare. 

Nivelul lexico-semantic. Pentru a reda cadrul rustic. Coșbuc 
utilizează regionalismele şi expresiile populare: „sta-n portiță”, altiță, 

„Și-i făcea floare-n obraz”, zăvorul, furișa, pridvorul. 

Nivelul figurilor de stil. Chipul fetei frumoase este reliefat de 
câteva epitete: „Ochii ei frumoși și dragi”, şi comparații: „Ca la șerpi îi 
umblă ochii”, „Lina pe furiș, ca dorul/ Pășea-n degete pridvorul”. 

Starea sufletească ambiguă a flăcăului este punctată de 
interogații și exclamaţii retorice: „Vreau de-aici să rup o floare!”, Să mă 
vezi la Lina-n prag! - / Mai știu eu ce-aștept în prag?” 

Receptare critică 

„În opera lui Coșbuc, iubirea este epicentrul cosmosului rural și 
ea prilejuiește o complexitate de modulaţii sufletești care, fără a putea 
fi calificată chiar drept o analiză psihologică, așa cum au crezut unii că 
pot susține, este însă o sursă de varietate a lirismului”. 

(Octav Şuluţiu, George Coșbuc) (L.C.N.) 

NUMAI UNA 

Context literar. Poezia Numai una este o idilă, specie a genului 
liric, şi a fost publicată în volumul Balade și idile, în 1893. 

George Coșbuc se încadrează în curentul neoclasicist. 

După părerea unor critici, titlul reflectă un anumit precept 
existenţial, conform căruia nu se poate iubi cu adevărat decât o singură 
dată în viață și o singură ființă. Prin titlu, dar şi prin conținut, se 
exprimă ideea că flăcăul îşi unicizează, îşi individualizează iubita, 
înzestrând-o cu calități remarcabile. 

Tematica textului cuprinde atât iubirea, cât și concepțiile, 
mentalitățile tradiționale privind faptul că dragostea nu poate şi nu 
trebuie să fie determinată, condiționată de avere sau de opțiunile 
familiei. 

Structură - compoziție. Poezia Numai una, devenită, datorită 
melodicităţii și conținutului său ideatic apropiat de sufletul românului, 
o romanţă extrem de cunoscută, este structurată în șase strofe, fiecare 
având câte opt versuri. 

Discursul liric este un fel de tânguire a unui flăcău care iubește 
cu pasiune o fată frumoasă, dar săracă. Sentimentele și le vede 
îngrădite de familie, părinți, frați care apreciază mai mult averea decât 
calitățile morale și fizice. 

Mentalitatea justă; sănătoasă a ţăranului care vrea, mai presus 
de orice, fericirea, triumfă şi el concluzionează, în final: 

„Să-mi cânte lumea câte vrea! 


Mi-e dragă una și-i a mea: 

Decât să mă despart de ea 

Mai bine-aprind tot satul!" 

Ca şi în Dușmancele, şi aici apare ideea că fundamentul unei 
căsnicii trebuie să fie dragostea, înțelegerea și afinitatea de concepții 
între cei doi parteneri. Pământul, bogăția nu pot înlocui fericirea, 
bucuria, pacea existenţei cuplului: 

„Dar cu pământul ce să faci? 

Și ce folos de boi și vaci? 

Nevasta dacă nu ţi-o placi 

Le dai în trăsnet toate!" 

Într-un limbaj simplu, tipic omului de la ţară, tânărul exprimă o 
adevărată filosofie de viață. El știe să disocieze între valabilitatea și 
statornicia sentimentelor profunde şi perisabilitatea valorilor 
materiale, financiare. Este aici un conflict interior, o adevărată luptă 
între spiritual și material, între dorinţa de împlinire în plan afectiv şi 
determinările de ordin social, material. 

Reacția familiei flăcăului este ostilă: tatăl este supărat, mama 
„mătănii bate, ţine post sau îl blesteamă, iar fraţii îi fac viața 
insuportabilă. 

Convingerile şi sentimentele sale sunt puternice, de 
nezdruncinat. El este sigur că nu-și poate înăbuși iubirea, nu poate 
accepta o altă femeie alături de el, acest lucru nefiind posibil nici 
pentru oameni cu statut social înalt. 

„Ori este om, de sila cui 

Să-mi placă tot ce-i place lui? 

Așa om nici Vlădica nu-i 

Și nu-i nici împăratul!” 

Motivele pentru care flăcăul nu renunţă la această fată apar în 
primele două strofe unde se conturează portretul tinerei: fata este 
„mlădie ca un spic de grâu”, „Pe umeri plete-i curg rău” şi poartă „șorțul 
negru'1, semn al hărniciei. 

Sentimentele flăcăului sunt extrem de puternice și curate, el le 
exprimă simplu și uşor metaforic: 

„Și când o văd, îngălbenesc; 

Și când n-o văd mă-mbolnăvesc 

Iar când vin alţii de-o peţesc 


Vin popi de mă dezleagă”. 

Aici nu mai poate fi vorba de primii fiori ai dragostei, adică de 
Zburător, în sensul mitului folcloric pe care îl semnifică, sau de o stare 
trecătoare, este o iubire de-o viaţă care nu se poate realiza decât prin 
căsătorie. 

Analiza stilistică 

Nivelul morfo-sintactic. „Jelania” tânărului, confesiunea sa se 
realizează prin folosirea verbelor la persoana I: văd, îngălbenesc, 
mă-mbolnăvesc, stau, am să mă împac. 

Nivelul lexical. Sunt prezente expresii populare şi regionalisme 
specifice cadrului rustic evocat: „Îmi închid cărarea”, „Îți faci de cap”, 
nevasta, mlădie. 

Nivelul figurilor de stil. Epitetele au valoare calitativă sau sunt 
cromatice, realizând, cu predilecție, imagini vizuale: „șorțul negru”, 
„oameni răi”, „am să trăiesc sărac”. Comparaţia fetei cu un spic de grâu 
este gingașă, în ton cu universul rural evocat: „Mlădie ca un spic de 
grâu”. 

Tensiunea interioară, dezacordul cu familia sunt redate de tânăr 
prin exclamații și interogații retorice: „Și câte vorbe-mi aud eu!”, „Îmi 
fac de cap? Dar las să-mi fac!”, „Mă-ngroapă fraţii mei de viu”. 

Receptare critică 

„Descrisă cu zâmbetul pe buze, iubirea nu-și pierde la 
Coshucmimic: din însemnătatea ei fundamentală și, deși mai mult 
biologică şi, psihologică decât spirituală, ea își păstrează semnificația 
ei eternă”. 

(Octav Şuluţiu, George Coșbuc) (L.C.N.) 

MOARTEA LUI FULGER 

Context literar. Este foarte bine cunoscut faptul că George 
Coșbuc a intenționat să realizeze o epopee pe baze folclorice în care să 
surprindă spiritualitatea românească, specificul nostru național. Din 
această operă care se dorea de largă respirație, Coșbuc nu a realizat 
decât două balade: Nunta Zamfirei şi Moartea lui Fulger care surprind 
două evenimente importante din viața omului, în comunitatea 
tradițională, nunta și înmormântarea. 

George Coşbuc se afirmă imediat după epoca marilor clasici, 
continuându-i pe aceştia, prelungind spre secolul XX - romantismul. 

Moartea lui Fulger este o baladă cu puternice accente folclorice. 

Ea aparține genului epic, având un fir narativ şi personaje: 
împărăteasa. Sfetnicul. 

Specificul specipt Moartea lui Fulger se detaşează de multe alte 
balade culte prin faptul că pe fundalul de legendă se prezintă o serie de 
concepții filosofice privind viața, moartea, credința în Dumnezeu. 

Titlul baladei sintetizează conținutul operei şi anunță tema 
morții. De fapt, moartea fiului de crai este elementul care generează 
anumite acțiuni ritualice prezentate de autor succint și relevant. 
Numele fiului de crai, răpus în luptă, realizează o sensibilă proiecție în 
mitic sau baladesc, relevând vitejia şi curajul acestui erou. 

Tematica este complexă deoarece se pleacă de la tema morții, se 
prezintă apoi tradiţiile și obiceiurile legate de moarte şi înmormântare, 
ajungându-se în final la tratarea unor importante idei filosofice legate 
de viață, moarte, credinţă. 

Structură - compoziţie. Balada are un fundal de legendă, 
personajele sunt împăratul, împărăteasa, bătrânul sfetnic. Acesta din 
urmă este un personaj mitic, un simbol al înțelepciunii populare, dar şi 
un purtător de cuvânt al autorului privind credința religioasă, 
conceperea vieţii de apoi, precum și acceptarea morții ca pe un 
fenomen firesc. 

Deşi această moarte apare ca un accident, ca o absurditate, 
pentru că moare un tânăr, totuși omul are datoria să o accepte firesc, 
să o privească ca pe un fenomen la fel de obişnuit ca şi viața. 

Balada prezintă un aspect tragic: părinţii vârstnici devin 
martorii morţii fiului lor, fapt ce încalcă legile firii. 

Pe fundalul de baladă, autorul prezintă câteva tradiţii și 
obiceiuri legate de înmormântare. Ritualul funebru începe cu 
aprinderea lumânării, se continuă cu bocetul, realizat aici de 
împărăteasă, mama lui Fulger. Conform obiceiurilor, se pune un ban de 
argint în mâna defunctului cu ajutorul căruia el va trece vămile 
văzduhului. Fulger este așezat într-un sicriu de argint și i se face un 
colac din făină de grâu. Sunt amintite slujbele de înmormântare și este 
descris convoiul funebru alcătuit din oșteni, feciori de crai şi oameni 
de rând. 

Cel de-al doilea aspect al baladei vizează concepţiile filosofice 
străvechi legate de modul în care trebuie percepute viața și moartea. 

Sfetnicul „bătrân ca vremea” este un filosof care îi demonstrează 


împărătesei că viața şi moartea sunt două laturi ale aceluiași fenomen. 
În viziunea sfetnicului, viața este o datorie sau un război, ea este ca un 
dat sau un dar de la Dumnezeu și trebuie trăită, indiferent cum este 
traiectul său, fericit sau nefericit: 

„Zici fum9 O, nu-i adevărat. 

Război e de viteji purtat! 

Viaţa-i datorie grea. 

Și lașii se-ngrozesc de ea. 

Să aibă tot cei lași ar vrea 

Pe neluptat!” 

Sfetnicul pledează pentru credinţa în viața de apoi, rezultând de 
aici credinţa în eternitatea sufletului. Ca și în Mioriţa, moartea trebuie 
privită cu detaşare, ca fenomen firesc. În urma dialogului cu bătrânul 
sfetnic. împărăteasa a adoptat o atitudine resemnată și a început să 
privească desfășurarea înmormântării ca pe o datorie, ca pe un fapt 
obişnuit. În acele momente împărăteasa înţelege mai bine sensurile 
profunde ale existenţei, renunță la negarea credinței sau a 
non-existenţei lui Dumnezeu. 

În final se lansează și ideea filosofică a raportării omului la 
univers. Din această perspectivă, omul are o existență tragică, 
subliniindu-se efemeritatea vieții sale. Aceeași situație se poate 
observa și atunci când omul este raportat la omenire. Acest aspect 
dramatic este plastic exprimat prin compararea omului cu o ramură 
din codru: 

„Nu cerceta aceste legi. 

Că ești nebun când le-nţelegi! 

Din codru rupi o rămurea. 

Ce-i pasă codrului de ea. 

Ce-i pasă unei lumi întregi 

De moartea mea!" 

Analiza stilistică 

Nivelul fonetic. Atmosfera baladescă este conturată şi graţie 
unor fonetisme populare: mâne, pept, mă-sa, zbuliumi. 

Nivelul morfo-sintactic. Disperarea împărătesei este marcată de 
o serie de propoziţii interogative sau exclamative: „Să-i moară 
Fulger?”1, „Dar mâne va mai fi pământ?”, „De dragul cui să mai trăiești, 
/ Tu soare sfânt?”, „Eu vreau cu Fulger să rămân!” 


Expunerea se realizează mai mult prin folosirea verbelor la 
persoana a Il-a, aceasta marcând vorbirea directă (dialogul), dar şi o 
adresare care presupune un anumit grad de generalizare, 
exprimându-se astfel cugetări filosofice. 

Nivelul lexical. Registrul  regionalismelor este bogat, 
reflectându-se vorbirea din zona Năsăudului, redându-se cu 
autenticitate și obiceiurile de înmormântare din acea zonă: frâu, hain, 
pribeag, colac, merinde, ortacul, fecior, duios, nu câta, frânt. 

Nivelul figurilor de stil. Ca moduri de expunere, sunt pe & zente 
aici: narațiunea, dialogul şi descrierea. Firul narativ este simplu: fiul de 
împărat, Fulger a fost omorât într-o luptă, este adus acasă unde se face 
înmormântarea creştinească. Moartea fiului o aduce pe împărăteasă la 
stadiul de a nega totul: sens existenţial, credința, pe Dumnezeu. Apare 
un bătrân sfetnic care o sfătuieşte pe mama disperată să privească 
totul cu mai multă luciditate și îi expune ideea că există o viață de apoi. 
împărăteasa își acceptă cu resemnare suferința și priveşte altfel viața 
şi moartear 

Descrierile sunt prezente în oglindirea ritualului de 
înmormântare, iar dialogul reproduce spusele sfetnicului şi ale 
împărătesei. Imaginile sunt bine conturate: la început, predomină 
dinamismul care surprinde agitația produsă de solul care îl aduce pe 
Fulger mort. Urmează câteva imagini aproape statice care îl prezintă 
pe Fulger mort. Apariția sfetnicului dă o altă turnură baladei, 
tonalitatea devine calmă, expozitivă, accentul cade pe demonstrație, 
argumentare şi pe încercarea de a convinge de verosimilitatea 
opiniilor. 

Este prezent şi naratorul care prezintă personajele, expune 
faptele. 

Accentul cade pe transmiterea mesajelor filosofice, aşa că 
limbajul poetic nu prezintă elemente stilistice ieşite din comun. Sunt 
prezente epitetele: „sărmanul crai”, „braţ hain”, albul tort’, „vaiet 
neîntrerupt", „galben buzdugan”. 

Apar şi metafore: „Dai zare negrelor poteci/ În noaptea largului 
pustiu” care definesc intrarea în moarte. Bătrâneţea sfetnicului este 
sugerată de expresiile metaforice: 

„Născut cu lumea într-un ceas. 

El parcă-i viul parastas 


Al altor vremi”. 

Receptare critică 

„În timp ce pentru Eminescu moartea însemna scufundarea în 
neant, şi chiar viața nu. era decât «un vis al morţii eterne», pentru 
Coşbuc moartea înseamnă o nouă viață! Este interesantă această 
sprijinire a vitalismului pe conceptul vieţii de apoi! Oşteanul îi spune 
Doamnei îndurerate de pierderea fiului său: «/ nu e mort! Trăiește-n 
veci / E numai dus». 

Concepţia nemuririi nu este aici o consolare pentru suportarea 
unei existențe odioase în speranța unei răsplăți după moarte, ci este 
un argument pentru susținerea unei atitudini vitaliste. Dacă moartea 
nu există, spune poetul, unica rațiune este viața, deci” fapta. Și 
într-adevăr, fapta este punctul central al existenței umane. Pentru poet 
a fi este sinonim cu a face”. 

(Octav Şuluţiu. George Coșbuc) (L.C.N.) 

OCTAVIAN GOGA 

RUGĂCIUNE 

Context literar. Rugăciune este creaţia care deschide volumul lui 
Octavian Goga, Poezii, apărut în 1905 și este o veritabilă artă poetică. 
Goga este un poet tradiționalist, având în creaţia sa și elemente 
neoclasice și neoromantice. 

Specificul speciei. Această artă poetică pune accentul pe rolul 
poetului în societate, demonstrând că acesta trebuie să fie un element 
dinamic în acțiunea de a înfăptui dreptatea şi fericirea neamului său. 

Această profesiune de credință sau manifest literar (sintagme 
sinonime cu artă poetică) are un titlul sugestiv, implicând atitudinea 
de implorare către Dumnezeu, traducând totodată dorinţa poetului de 
a-şi vedea neamul în fericire, linişte și bunăstare. 

Teme - motive. Octavian Goga prezintă în acest poem rolul 
poetului în societate şi misiunea poeziei în existența omului. Ideea lui 
Goga este că poetul trebuie să fie un tribun, un purtător de cuvânt al 
neamului din care face parte, iar poezia trebuie să redea suferinţele şi 
idealurile celor mulți. 

Structură - compoziție. După cum arată și titlul, textul este 
alcătuit sub forma unei adresări către divinitate, căreia poetul îi cere 
să-i îndrepte paşii pe calea creaţiei spre a reflecta cu maximă 
veridicitate toate necazurile, aspiraţiile şi durerile poporului. El vrea 

să se pătrundă de toate aceste stări pentru a deveni un fel de „cutie de 
rezonanță” pentru tot ceea ce trăiește neamul său. De asemenea, el 
consideră că poetul cetățean este parte integrantă a poporului, el 
depăşeşte eul singular, tinzând către generalitate: „Nu rostul meu de-a 
pururi pradă/ Ursitei maștere și rele, / Ci jalea unei lumi, părinte, /Să 
plângă-n lacrimile mele”. 

Textul conţine și sentimentul responsabilității poetului față de 
poporul oprimat. Goga demonstrează că adevărata poezie este aceea 
închinată celor „rămași în urmă”, adică celor năpăstuiţi de soartă şi de 
istorie. Adresarea către divinitate este directă și patetică: „Tu, doamne, 
văzul meu îndreptă', „Dă-mi tot amarul, toată truda”, „În suflet 
seamănă-mi furtună”. 

Analiza stilistică 

Nivelul morfo-sintactic. Accentul cade pe forme substantivale cu 
mare putere de sugestie, adevărate simboluri: pieptul, izvorul, sufletul, 
văzul, amarul, truda, viforul etc. Şi pe forme verbale care sunt la 
imperativ, când se adresează divinității, sau la indicativ prezent, când 
poetul își expune crezul său artistic: dă-mi, seamănă-mi, dezleagă, 
alungă, cad, caut, simt. 

Pronumele personal de persoana întâi în cazul dativ, mi, are 
valenţe stilistice remarcabile, relevând dorința autorului de a se 
pătrunde de amarul oamenilor pentru a putea reflecta totul, în creația 
sa, cu autenticitate. 

Nivelul lexico-semantic. Implorarea către Dumnezeu este 
autentificată prin utilizarea frecventă a termenilor religioşi: ispitele, 
povața, în veci, patimile, ursita, de-a pururi. Regionalismele 
accentuează ideea că poezia este pusă în slujba celor mulţi, truditori ai 
pământului: istovit, s-adapă, zvonul, ostenită, trudă, gârbov. 

Nivelul figurilor de stil. În textul lui Goga, substantivele sunt 
adevărate metafore sau simboluri, pe care autorul le-a înzestrat cu o 
mare încărcătură emoțională. Pieptul reprezintă sensibilitatea poetului, 
forța sa de creaţie. Izvorul este sursa sa de inspiraţie, care se impune a 
fi viața țăranilor, realităţile sociale concrete. Văzul meu ar putea 
reprezenta opera sakfântențţiile autorului, care vizează însăşi viața cu 
aspectele sale multiple. 

Amarul, truda, durerea pot fi incluse în aceeași sferă semantică, 
pentru că toate exprimă starea de jale a ţăranului din Ardeal. Viforul 

are mai multe conotații: el este semn al forței, dar este și elementul 
care simbolizează suferinţele robilor în aşteptarea momentului 
răzbunării. 

Metafora  „doruri fără leacuri” redă jalea, durerea celor 
consideraţi străini în propria ţară. Sintagma metaforică „glasul de 
aramă” este relevantă pentru puterea imensă a cuvântului, respectiv a 
creației poetice, de a îndrepta faptele și aspectele potrivnice din viaţa 
socială. 

Poetul concluzionează că opera trebuie să devină un cântec 
etern, o „cântare a pătimirii noastre”, adică expresia suferinței 
neamului din care face parte. Goga este de părere că de această jale 
colectivă trebuie să se pătrundă, în primul rând, el însuşi pentru ca 
opera sa să fie cât mai veridică, mai valoroasă. Textul evidenţiază că 
arta este în același timp o revelație divină, dar şi o forță imensă 
capabilă de transformări radicale în plan social și uman. Poezia lui 
Goga are un caracter mesianic pentru că întrevede speranța în mai 
bine. El consideră că orice suferință poate fi depăşită dacă există 
credința în Dumnezeu şi în forțele creative proprii. Idealurile neamului 
se pot împlini pentru că ele au fost urmate cu multă voinţă, 
perseverenţă şi cu o imensă putere de sacrificiu. 

Arta poetică a lui Octavian Goga, Rugăciune, stă alături de alte 
creaţii de aceeași factură, din literatura română, cum sunt: Testament 
de lenăchiță Văcărescu, Epigonii de Mihai Eminescu, Poetul de 

George Coşbuc, Eu nu strivesc corola de minuni a lumii de Lucian 
Blaga, Testament de Tudor Arghezi, Ars poetica de Nichita Stănescu. 
Receptare critică 

„Nota aceasta biblică, utilizată ades ca simbol în versurile 
poetului, este în primul rând expresia artistică a unor realități social 
istorice concrete”. 

(Ion Dodu Bălan. Octavian Goga) (L.C.N.) 

În MINE A ȚA 

Titlul pastelului lui Octavian Goga conţine o formă adverbială 
care fixează momentul evocării sale: Dimineața. 

Structură - compoziţie. Tonalitatea tristă a expunerii lirice dă 
originalitate acestei creaţii, pentru că începutul zilei este prezentat 
total diferit de ceea ce ar aştepta receptorul, adică o trezire exuberantă 
a naturii care se bucură de apariţia zorilor. 


Imaginile panoramice cunosc proiecții terestre, dar şi cosmice: 
lanuri-păduri şi stele-nori-luceafărul. Toate aceste elemente sunt 
personificate, străbătute de „dorul pribeag”. 

Starea de tristețe atinge un punct maxim în secvența 
imaginativă când: „Luceafărul simte văpaia arzând/Și tremură bietul, și 
moare”: 

Ca şi în alte poezii ale lui Goga, observăm și aici o 
interdependență om-natură, un fel de umanizare a naturii care devine 
solidară cu omul care suferă... Jalea” evocată și invocată-mereu este, în 
acest pastel, trăită, simțită de toate elementele naturale, devenind 
„amarul cântării” sau „patima doinei”, expresii metaforice care traduc 
autentic starea de spirit a Ardealului de început de secol XX. 

Spre deosebire de alţi autori de pasteluri (Alecsandri. Coşbuc, 
Pillat), Goga dă în creaţiile sale funcţii noi, deosebite, naturii. Poetul nu 
mai este un simplu admirator al frumuseţilor naturale, el reflectă 
simbioza om-natură, mai precis, transferul de sentimente de la om 
spre elementele care compun cadrul. Natura lui Goga vibrează, cântă, 
plânge, ridicând parcă, spre trepte cosmice stările de profundă 
suferință ale oamenilor. Nu întâmplător apare ca un laitmotiv cuvântul 
„doină”, simbol al varietăţii stărilor interioare, din care nu lipsesc 
„jalea” şi „dorul. 

Analiza stilistică 

Personificările: „Cu grele răsuflete apele dorm”, „dorm spicele 
grele”, luceafărul „clipește”, „geme porumbul sălbatic”, vântul 

„Sărută” trestia dau pastelului o turnură aparte. Dispare 
senzația de încremenire, de static, şi se realizează o profundă relație cu 
spiritul sau cu idealurile umane. 

Nota melancolică este accentuată și de prezenţa unor epitete: 
„grele răsuflete”, „spicele grele"...Luceafărul bolnav”, precum și de 
forme verbale care sugerează suferința, durerea, dorul: „geme”, 
„tremură”, „plâng”, „se zbate”, „se-nfioară”. 

Brazii, personificați şi ei, devin factori izbăvitori: 

„Deschideţi larg poarta, cărunților brazi. 

Să vie-mpăratul măririi. 

Să mângâie jalea nestinsului dor. 

Să-mpace durerile firii”. 

Receptare critică 


„Natura nuanţează artistic şi dă expresie deosebit de variată 
unei tematici cam uniforme care, într-un fel, caracterizează poezia 
patriotică şi socială a lui Octavian Goga. Cântarea pătimirii noastre, 
folosită ca laitmotiv al celor mai izbutite din poeziile sale, poetul o 
exprimă și în Dimineaţă, în codru, Pe înserate, unde clopotul devine 
simbolul jalei „înstrăinatului Ardeal”. 

(I.D. Bălan, Octavian Goga) (L.C.N.) 

SIMBOLISMUL 

Apărut ca reacție la estetica  parnasianismului și a 
naturalismului, în ultimele două decenii ale secolului al XIX-lea, 
simbolismul contribuie la promovarea conceptului modern de poezie, 
în spiritul unui idealism neoromantic. 

Principii: 

— Principiu] „universalei analogii” (între microcosmos și 
macrocosmos sau între simțuri) prin care se încearcă cuprinderea 
lumii într-o viziune totală; 

— Esenţa muzicală a poeziei; 

— Versul liber; 

— Arta sugestiei şi a simbolizării; 

— Conceperea algoritmică a creaţiei, înlocuirea inspirației cu 
imaginaţia. 

ALEXANDRU MACEDONSKI 

VALȚUL ROZELOR 

Context literar. Poezia este un pastel cu accente de idilă în care 
Macedonski îşi dezvăluie afinitatea sa spre simbolism, deşi, în esenţă, el 
rămâne un poet romantic. 

Titlul. Raportat la conţinut și la tehnicile simboliste aplicate de 
poet, titlul prefigurează sinestezia. „Valţui” este sugestia mişcării 
armonioase, lente, dar şi a muzicii serafice. „Rozele” sunt sugestii ale 
vizualului, dar și ale olfactivului. În titlu interferează astfel patru 
sugestii: dinamicul, auditivul, vizualul și olfactivul, într-o armonie 
deosebită. 

Tema este reflectarea unui aspect din natură, a măceșului 
„singuratic'” şi a florilor care dau splendoare pământului, bucurându-se 
de strălucirea solară şi lunară. 

Structură - compoziție. Publicată în 1883 în revista „Literatorul” 
condusă de însuși Macedonski, poezia are o structură diferită de cea a 

pastelurilor sau a idilelor cunoscute. Textul cuprinde trei strofe cărora 
li se interpune un vers, ca un refren, care reia ultimul vers al strofei, 
dând creaţiei o anume tonalitate de incantaţie, sau o muzicalitate 
aparte. Acest vers are o funcţie estetică remarcabilă pentru că, pe 
lângă muzica interioară pe care o creează, realizează și sugestia de 
„legănare”, de mişcare ritmică a florilor personificate, intenţia 
autorului fiind aceea de a reda „valful”, unduirea naturii, frumoasă şi 
lină, determinată de mișcarea vântului care are o atitudine șăgalnică. 

Elementele care compun cadrul sunt măceșul şi vântul. Feeria 
naturii este surprinsă la lăsarea serii şi în timpul nopții. Primele două 
strofe surprind armonia naturală, legătura floare-vânt, mișcarea 
florilor de măceş sub unduirea prietenoasă a vântului. Strofa a treia 
conţine „beţia „mişcării „din ce în ce mai tare” a florilor vrăjite de astrul 
nopții. 

Analiza stilistică 

Nivelul fonetic. Textul are câteva fonetisme: primăverii, lunii, 
minciunei, dar şi valt şi dant care ajută la realizarea rimei, a 
muzicalităţii, dar și la conturarea atmosferei de exuberanţă, optimism, 
dinamism. 

Nivelul morfo-sintactic. Topica obișnuită nu este respectată 
pentru că autorul vrea să evidenţieze imaginea măceșului ale cărui 
flori, asemenea trandafirilor, se supun mișcării unduitoare a vântului. 

Formele verbale la perfect simplu, imperfect şi perfect compus 
realizează senzaţia că actul contemplării, precum și mișcarea florilor 
s-a produs într-un timp trecut, nedefinit. Totul îmbracă forma unei 
amintiri a acestei imagini, însă ea este repetabilă, ca orice fenomen din 
natură. 

Nivelul lexico-semantic. Registrul lexical cuprinde: elemente 
populare: dorul, lină, năluci, muiate şi neologisme: carnaval, catifelate, 
val, care sunt într-o simbioză perfectă. 

Nivelul figurilor de stil. Sinestezia, tipică simbolismului, se 
realizează cu ajutorul unor elemente cromatice: verdea, albeața, 
argintul care se îmbină cu auditivul și dinamicul reflectat de valt, danț. 
Nu lipsește nici elementul tactil: catifelate. 

Motivul central al textului este vântul care este personificat. 
Această personificare se realizează cu ajutorul epitetului „nebunatic”, 
iar apoi prin intermediul verbelor: „Pofti-ntr-o zi pe flori la danç, „ „Și le 

vorbi cu voce lină/De dorul lui le spuse apoi/Și suspină-cum suspină..." 

Sunt personificate și florile: „Zâmbind prin rouă dimineții”. 

„Gătite toate-n rochi de bal'. Sintagma „rochi de bal”, creează 
impresia de fast, dar şi de festivitate, conferind multă gingășie imaginii 
reflectate. 

Nu lipseşte atmosfera de mister, de irealitate creată de 
substantivul „năluci” şi de prezenţa lunii, ca şi de substantivul 
„minciunei”: „Scăldate-n razele de sus, / Muiate în argintul luneij S-au 
dus în braţele minciunei, / Și rând pe rând în vânt s-au dus”. 

Mișcarea lentă, la început, se intensifică la lăsarea nopții, 
devenind un adevărat vârtej, cuprinzând toate florile măceșului: „lar 
vântul dulce le șoptea, / Luându-le pe fiecare, / Ș-un valţ nebun se 
învârtea, / Un valt - din ce în ce mai tare”. 

Epitetul „dulce” şi verbul „șoptea” sunt elemente care definesc 
idila, relevând parcă gesturile tandre ale vântului „nebunatic”. 

Macedonski are şi inspirația de-a evidenția frumusețea 
aspectului obișnuit al unui spațiu natural. El redă cu mult talent 
imaginea unui măceş banal, surprins însă într-un moment de grație, 
într-o sublimă mișcare produsă de adierea vântului de seară. 

Receptare critică 

„Dar cel mai frecvent printre procedeele muzicale ale lui 
Macedonski este refrenul. Refrenul domină întreaga tehnică poetică a 
lui Macedonski. În tehnica refrenului se declară caracterul magic al 
poeziilor lui Macedonski, virtutea lor înfășurătoare și obsedantă. - 
R<petarea primului vers la sfârșitul strofei de patru este un mijloc de 
nenumărate ori folosit de Macedonski. Alteori sistemul refrenelor este 
mai complex şi armonia muzicală care rezultă devine mai amplă și mai 
bogată”. 

(Tudor Vianu, Poezia lui Alexandru Macedonski) (L.C.N.) 

RONDELUL ROZELOR CE MOR 

Context literar. Rondelul este o poezie cu formă fixă care 
cuprinde 13 sau 14 versuri, distribuite în trei strofe şi având două 
rime. Primele două versuri devin refrenul textului, reluate în a doua 
strofă şi în final. Deşi apare în Evul Mediu, rondelul este cultivat în 
parnasianism. Macedonski a scris rondeluri spre sfârșitul vieţii și au 
fost publicate postum în 1927, în volumul Poema rondelurilor. 

Titlul. Întregul volum Poema rondelurilor cuprinde creaţii care 

au în titlu termenul Rondel, evidențiindu-se specia, după care se 
anunţă problematica, ideea, tematica textului. Asemenea titluri par a fi 
niște dedicaţii: Rondelul lucrurilor, Rondelul meu etc. sau niște creații 
care fixează un lucru asupra căruia autorul şi-a fixat atenţia. Rondelul 
rozelor ce mor se concentrează asupra florilor ca elemente efemere, 
care pier extrem de repede. 

Teme - motive. Prin tematică, acest text este o meditaţie tristă 
asupra existenței efemere a florilor, existență asociată cu aceea a 
omului care este de asemenea trecător. 

Motivul central (dar și laitmotivul) sunt rozele, care 
simbolizează frumuseţea, puritatea, dar şi efemeritatea. Apare şi 
grădina ca spaţiu edenic, dar şi al stingerii florilor. 

Structură - compoziţie. Cele 13 versuri sunt distribuite în trei 
catrene şi un vers liber care este şi refrenul textului. 

Rondelul se ordonează pe două elemente puse în relație de 
afinitate: rozele și eul liric. 

Fiind o poezie parnasiană, accentul cade pe contemplare şi 
descriere. Sentimentul dominant este de nostalgie în fața trandafirilor 
şi de tristeţe profundă când este vorba de om şi de viața lui trecătoare. 

Refrenul: „E vremea rozelor ce mor/ Mor în grădini și mor în 
mine”, fixează un anume moment existenţial, când un element natural 
dictează o anume stare interioară. Poetul foloseşte substantivul 
„vremea” cu sugestii temporale oarecum imprecise, dar şi cu intenţia 
de a transmite ideea de repetabilitate. De fapt, tot ceea ce este efemer 
nu dispare în totalitate pentru că perpetuarea, repetarea în timp și 
spaţiu îi dă o oarecare şansă de a se menține, de a trăi iluzia eternității. 

Poezia are doar două rime - or şi - ine, respectând rigoarea 
rondelului şi realizând o muzicalitate aparte şi prin structurarea 
versului de 8 - 9 silabe. 

Analiza stilistică 

Nivelul fonetic. Concentrarea expresivă și realizarea ritmului 
impune o serie de eliziuni: ş-au și-n, amurgu-ntristător. 

Nivelul lexico-semantic. Registrul lexical nu cunoaște variații 
spectaculoase, dat fiind forma fixă a textului, concizia şi atenţia 
autorului concentrate pe meditaţia asupra unui final rapid şi inevitabil 
al florilor. Descoperim câteva elemente ale limbajului popular: fior, jale, 
vălmășagiiri, duioase care dau o coloratură aparte expresiei artistice, 

nuanțând discursul liric. 

Nivelul figurilor de stil. Antiteza viață-moarte, specifică oricărui 
spațiu existenţial, este prezentă şi în universul floral: 

„Ș-au fost atât de viaţă pline. 

Și azi se sting așa ușor”. 

Aici intră în antiteză: trecutul, reprezentat de verbul „au fost”, 
care a însemnat gloria, frumuseţea florii, cu prezentul care reflectă 
tragedia: „se sting”. 

Stingerea florilor produce Jale”, termen cu valoare de simbol 
pentru că orice fenomen perisabil îi aminteşte omului că și existența sa 
este la fel. „Fiorul” morţii devine astfel omniprezent: „În tot, se simte un 
fior/ O jale e în orișicine', pronumele nehotărât „orișicine” având 
putere de generalizare. 

Fiorul, jalea au un corespondent în strofa a treia în expresia 
metaforică „Curg vălmășaguri de suspine”, substantivul „suspine” 
accentuând nota de tristețe provocată de stingerea rozelor. 

Apropierea morţii este sugerată de „amurgu-ntristător” şi de 
metafora „marea noapte care vine”. Noaptea este fenomenul cosmic 
care produce mutații considerabile, impunând somnul, iar somnul 
înseamnă a muri puţin, pentru om, pe flori determinându-le să-și plece 
„fruntea lor”. 

Repetarea verbului „mor” din refren stabileşte similitudini între 
floare și om. Dispariţia florii are implicaţii metafizice asupra omului, 
de aceea exteriorul (floarea din grădină) se răsfrânge acut în interiorul 
celui care contemplă veştejirea florii: „Mor în grădini, și mor și-n mine”. 

Receptare critică 

„Rondelurile aduc convertirea satanismului tumultuos într-o 
superioară şi plină de înţelepciune resemnare în fața realității, 
meschine şi dure; nu e o renegare a idealurilor de tinereţe, care rămân 
constante, ci o transmutare a lor într-un domeniu de basm, imaterial, 
de neatins pentru proza cotidiană, în care elogiul frumuseţii, al naturii 
florale, al formelor de artă cuprinde şi sublimează toate aspiraţiile 
spre idealitate ale poetului. Expresie a unor adânci dezamăgiri și a 
unei oboseli adânci, rondelurile sunt însă și mărturia stabilităţii 
acestor idealuri şi a unei nedezmințţite dragoste de viață”. 

(Mircea Anghelescu, Macedonski: Poemele «Nopților») (L.C.N.) 

NOAPTEA DE DECEMVRIE 


Context literar. Poemul a fost elaborat în 1901 și este o 
concretizare a faptului că Macedonski este un poet romantic în 
creațiile căruia apar şi elemente simboliste. Noaptea de decembrie 
încheie ciclul Nopților, creaţii care conțin teme diverse și care au ca 
model Nopțile poetului francez Alfred de Musset. 

Specificul speciei. Macedonski a publicat în 1890 un poem în 
proză Meka și Meka, poem care este punctul de plecare al Nopţii de 
decembrie. În Meka şi Meka se povesteşte despre prinţul 
Ali-ben-Mahomet-ben-Hassan care primeşte o mare avere obținută pe 
căi necinstite din partea tatălui şi, odată cu ea, îndemnul de a urma în 
viață numai calea dreaptă. Prințul porneşte într-un pelerinaj la Meka, 
cetatea sfântă a musulmanilor, și străbate deșertul pustiul în line 
dreaptă. Tot spre Meka se îndreaptă şi Pocitan-ben-Pehlivan, un 
cerșetor care nu se alătură alaiului princiar, ci merge spre cetate pe căi 
ocolite. Prințul este răpus de căldura pustiului, iar Pocitan trece pragul 
cetăţii Meka. 

Titlul este semnificativ pentru conținutul romantic al poemului: 
noaptea este spaţiul visării și al creaţiei şi permite intrarea în fantastic, 
imaginar. 

În titlul poemului termenul decembre are şi el o semnificaţie 
deosebită: el desemnează încheierea anului, dar și ultimul text al 
ciclului de 12 Nopți. Decembre conţine, aşadar, şi ideea de ciclicitate, ca 
şi cum totul este repetabil, ca și lunile anului. „Decembre” se opune lui 
„lanuarie”, dar se şi completează: în primul poem apare, de asemenea, 
chipul poetului de geniu, sărac, în opoziţie cu societatea, iar în cel final 
acelaşi poet, în dezacord cu lumea, dă frâu imaginaţiei prezentând 
soarta geniului care se sacrifică pentru un ideal. 

Teme - motive. Tematica centrală a poemului este condiția 
tragică a omului de geniu. Acesteia i se alătură etica geniului care nu 
admite decât „calea cea dreaptă” şi faptul că omul superior devine 
victima propriului său ideal. 

Motivul romantic al nopţii creează cadrul meditaţiei, visării, 
contemplării, dar este și o posibilitate de evadare dintr-o realitate dură. 
Visul are pentru romantici valoare compensatorie, pentru că, prin 
rupere de realitate, creatorul îşi poate îndeplini idealurile. Noaptea 
apare în poem şi ca un pretext de a evada într-un cadru exotic. 

Culorile sunt motive care ţin mai mult de înclinația lui 

Macedonski spre simbolism. Albul, galbenul, rozul, roșul, negrul au alte 
semnificații decât cele cunoscute la romantici: albul este culoarea 
spațiului de creație, dar şi a pustiei, element natural ostil; 
galbenul-rozul reprezintă existența fericită în Bagdad, iar roș ui este 
semnul patimii devoratoare, al sacrificiului și al morții, negrul 
sugerând un destin tragic. 

Drumul este motiv, dar şi simbol. El este calea spre aspirație şi 
pe parcursul lui se înfăptuieşte sacrificiul. Drumul Emirului este cel al 
onoarei, al eticii superioare, pe când cel al drumețului pocit este o cale 
a compromisului şi nesincerităţii. 

Structură - compoziție. Poemul are un caracter simetric: în 
secvența inițială și în cea finală este prezentă descrierea camerei 
poetului damnat, a spaţiului de creaţie. Simetria poemului nu creează 
senzația de ciclicitate, de repetabilitate a unui fenomen cum ar fi 
destinul Emirului, ci evidențiază faptul că poetul este capabil mereu să 
recreeze un alt univers. 

De la spaţiul real, „alba odaie”, se trece firesc la spaţiul imaginar 
în care apare Bagdadul cu „Palatele sale”. Intrarea în imaginar se 
realizează și grație albului (element simbolist): „Pustie și albă e camera 
moartă1”, „Pustie și albă e-ntinsa câmpie”. Această culoare unește cele 
două spaţii, real şi fantastic, relevând nu numai ideea de perfecțiune, ci 
şi ostilitatea naturii (a deșertului). 

Secvența următoare conţine descrierea „rozului Bagdad şi a 

Emirului. Orașul apare ca un „Rai de-aripi de vise, jj rai de 
grădini”. iar Emirul „E tânăr, e farmec, e trăsnet, e zeu”. Drama acestuia 
se conturează treptat. Mai întâi: 

„... Zilnic se simte furat de-o visare... 

Spre Meka se duce cu gândul mereu, „ca apoi aspiraţia să atingă 
cote maxime: 

„Spre Meka-l răpește credinţa-voinţa. 

Cetatea presfăntă îl cheamă în ea. 

Îi cere simţirea, îi cere fiinţa. 

Îi vrea frumuseţea - tot suf/etu-i vrea - Din tălpi până-n creștet îi 
cere ființa”. 

Emirul este stăpânit de dorința de a ajunge la Meka, stare care 
devine  devoratoare, atotstăpânitoare. Părăseşte „rozul Bagdad 
angajându-se într-o aventură care presupune împlinirea unui ideal 

greu de atins. 

Cea mai dramatică secvență cuprinde drumul Emirului spre 
Meka. Fiinţă superioară, Emirul nu acceptă niciun compromis, el alege 
să străbată pustia în linie dreaptă. Drumul tragic al Emirului stă acum 
sub semnul roșului, culoarea vieţii, dar și a morţii, a patimii, şi a 
încrâncenării de a-şi atinge idealul: intrarea în Meka. În acelaşi timp 
pleacă spre Meka şi drumețul „zdrențuros și pocit, „hoit jalnic de bube — 
de drum prăfuit, / Videan la privire, și searbăd la față”. Drumul acestuia 
„ocolește mai mult - tot mai mult”. Alaiul Emirului se împuţinează, 
dispar pe rând, „Dragi tineri, cai ageri și mândre cămile”. 

Momentul culminant apare în secvenţa în care Emirul rămâne 
singur „sub cer de oțel’, dominat încă de imaginea cetăţii „din vise”. 
Meka este acum un miraj, „o nălucă” spre care înaintează, dar cade 
răpus, în timp ce drumeţul pocit, iazma, „trece sub poartă”. 

Moartea Emirului, ca şi drumul său drept au conotaţii deosebite: 
Emirul devine victima propriului său ideal, acela de a ajunge la Meka 
(simbolul absolutului), parcurgând o cale care nu admite 
compromisuri. Moartea Emirului devine simbolul sacrificiului pentru o 
idee, principiu sau ideal. De acest lucru nu poate fi capabil decât geniul, 
pentru că numai el aspiră spre ceva intangibil: perfecțiunea. De fapt, 
prin moarte Emirul pătrunde în „Meka cerească”, adică în absolut, în 
timp ce drumeţul - reprezentantul lumii comune - intră în „Meka 
pământeană” care reflectă idealurile obişnuite, ușor de atins de către 
oameni. 

Analiza stilistică 

Trăsăturile stilistice ale poemului trebuie prezentate tot din 
perspectiva celor două curente, romantism şi simbolism, de care a fost 
atras Macedonski. 

Motivele poetice: noaptea, visul, spațiul exotic țin de romantism 
şi ele impun utilizarea frecventului procedeu romantic: antiteza. 
Aceasta apare între Emir și drumeţul pocit, între drumurile acestora și 
între idealurile lor: absolutul şi aspirația comună, posibilă de realizat. 

Elementele simboliste ale textului sunt: folosirea culorilor, 
muzicalitatea textului, corespondenţele. 

Am văzut că poetul dă culorilor alte semnificații decât 
romanticii și prezenţa lor dă conotaţii deosebite temei condiţiei tragice 
a geniului. 


Muzicalitatea textului, realizată și datorită ritmului și rimei, 
devine remarcabilă graţie utilizării refrenului: „Și luna-l privește cu 
ochi oțelit, „Bagdadul! Bagdadul! Și el e emirul”, „Și el e emirul și toate le 
are... 

Corespondenţele se realizează prin armonizarea imaginilor 
vizuale, auditive şi olfactive: „Argint de izvoare și zare-aurită', 
„Havuzele cântă... voci limpezi șoptesc”, „Prin aer petale de roze plutesc: 
1 

Poemul Noaptea de decembrie este o alegorie prezentând 
conotaţia tragică a celui care tinde spre absolut. Astfel, Emirul este 
geniul, cu o etică superioară şi capabil de sacrificiu suprem, drumețul 
este omul obișnuit care nu are aspirații prea înalte și de aceea își 
atinge scopurile sale existenţiale, iar Meka reprezintă idealul înalt, 
absolutul, perfecțiunea. 

Simbolice sunt și drumurile celor doi: „calea cea dreaptă” este 
specifică geniului care alege întotdeauna un drum cu asperităţii care îl 
va dirija chiar spre sacrificiu, în timp ce „drumul ocolit” este specific 
omului care se pliază situaţiilor, își protejează existenţa efemeră având 
bucurii momentane. 

Epitetele calificative și cromatice metaforice sunt larg utilizate 
redând trăsăturile emirului, creând atmosfera imaginară sau 
conturând vizualul și auditivul: „E farmec, e trăsnet... „... Palatele sale 
sunt albe fantasme”, „zare aurită”, „Sub bolți lucitoare de-argint și 
de-azur”, „vie lumină”, „lotusu-albastru'”, „voci limpezi șoptesc'. 

Metaforele sunt originale definind tragismul existenţei geniului: 
„Pustia e-o mare aprinsă de soare”, ochii sunt „demoni cumpliți”, sau 
moartea acestuia: „noaptea adâncă”. 

Enumeraţia şi repetiţia accentuează trăsăturile remarcabile ale 
Emirului: „E tânăr, e farmec, e trăsnet, e zeu”, îi cere simţirea, îi cere 
ființai îi vrea frumuseţea - tot sufleiu-i vrea”. 

Receptare critică 

„O alegorie dramatică a sorții poetului este cunoscuta Noapte de 
decembrie, unde năzuința spre ideal fascinează întreaga sa viață, 
subordonându-și-o, dar fără a-i permite îndepărtarea de «calea cea 
dreaptă». 

(Mircea Anghelescu. Macedonski, Poemele «Nopţilor») (L.C.N.) 

GEORGE BACOVIA 


PLUMB 

Context literar. Apartenența poetului la simbolism a fost 
demonstrată printr-o serie de argumente tematice (motivele 
solitudinii, toamnei, ploii, sensibilitatea nevrotică fiind extrem de 
active în lirica bacoviană), prin argumente stilistice (sinestezia, 
simbolurile obsedante) și prin intertextualitate (Bacovia citând în 
textele sale, autori simboliști). 

Asimilarea acestei poetici nu exclude însă unele deschideri spre 
avangardismul european, adică spre expresionism, futurism şi 
suprarealism. 

Specificul speciei.  Acuitatea senzorială, ambiguitatea, 
muzicalitatea internă a versurilor, comunicarea unei stări de criză, de 
apăsare şi dezolare, persistența termenilor cromatici, simetria 
compozițională sunt elemente ale retoricii și imaginarului simbolist, 
prezente în Plumb. 

Titlul poeziei (reprodus și în titlul volumului care-l conţine) are 
valoare emblematică, fiind reprezentativ pentru creaţia bacoviană. 
Utilizat în alchimie (se transformă în aur), în magie (este marca lui 
Satan), în ritualurile funerare, plumbul e însoţit în text de o trenă largă 
de semnificaţii. 

Motiv  plurivalent, insistent repetat, simbol thanatic, el 
sugerează în acelaşi timp, prin extensie, degradarea, mineralizarea, 
singurătatea. 

Teme - motive. Supratema ideatică, dar și muzicală a poeziei 
este aceea a morții. Atmosferă sumbră, decepționistă și clișeele 
simboliste şi bacoviene (dezolarea, senzația de apăsare, pustiul) i se 
subordonează. 

Spaţiul somnului devine spațiul morții. El nu mai oferă ființei un 
confort exterior („e vânt”), râu mai e unul securizant. Legătura 
somn-moarte nu mai este înțeleasă în manieră romantică, ea generând 
criza existențială, angoasa. 

Structură - compoziţie. Cele două catrene ale poeziei alcătuiesc 
un monolog tragic în care se pot citi reacţiile eului în fața agresiunilor 
exterioare (frigul, vântul), dar și neliniștea sa interioară. 

Formula metrică simplă (rimă îmbrăţișată, măsură de zece 
silabe) accentuează tonalitatea elegiacă a versurilor. 

Realul se reduce la elementele ce trimit la moarte, direct 


(coroane, sicriu, cavou (veșmânt)) sau indirect (plumb). Căderea în 
agonie a întregului univers este simbolizată de frângerea zborului (” 
aripi de plumb”) care devine un zbor în jos. Dar moartea nu se 
manifestă doar în plan exterior, ci și în acela interior, al eului poetic, 
simbolizând vidul sufletesc; „dormea întors amorul meu de plumb”. 
Dispariţia fiinţei iubite sau a sentimentului (textul e echivoc) justifică 
prezența temei solitudinii. Motivul mineralizării lumii, al degradării 
iubirii și al singurătăţii („stăm singur lângă mort”) se află în 
interdependenţă, încercarea de a resuscita dragostea („am început să-l 
strig”)  eşuează. Punctele de suspensie marchează caracterul 
fragmentar al viziunii asupra universului și totodată fragmentarea și 
împietrirea acestuia. 

Analiza stilistică 

Nivelul fonetic. Consoanele dure, oclusive și fricative (p, b, s, ş), 
dar și vocalele închise (a, a, o, u), mult mai frecvente decât cele 
deschise, imprimă versurilor o muzicalitate stranie, terifiantă. 

La nivel morfologic, menținerea aceluiași regim verbal 
(imperfectul) creează impresia de imobilitate, de stagnare a timpului, 
într-un moment nefast, pentru ființă. Blocajul temporal e înlăturat 
printr-o reacție vitalistă: „am început să-l strig”. Acest efort violent de 
ieşire din criză, subliniat de utilizarea perfectului compus, nu durează 
însă. Angoasa se reinstalează, ea fiind accentuată și de prezenţa în text 
a mărcilor eului liric (persoana întâi a verbului, adjectivul posesiv de 
persoana întâi singular) și a conjuncţiei și (în enumerații). 

Paralelismul sintactic cu ajutorul căruia sunt puse-n evidenţă o 
serie de asociaţii (sicriu/amor, cavou/mort, vânt/frig, coroane de 
plumb /aripi de plumb) ilustrează caracterul perfect geometric al 
acestei poezii în care figura dominantă este repetiţia (identificabilă 
atât în plan fonetic, morfologic, sintactic și mai ales lexical). 

Nivelul lexico-semantic. Echivalenţele, corespondenţele („flori 
de plumb”, „amor de plumb”), cele şase ocurenţe ale cuvântului plumb, 
distribuția termenilor în aceeași arie semantică a morţii (cavou, sicriu, 
funerar (veşmânt)), întrețin şi amplifică tensiunea dramatică a 
poemului. 

La nivelul figurilor de stil, personificarea („dormeau adânc 
sicriele de plumb”) pune în evidenţă relația fundamentală a textului, 
dezvoltată între eul poetic şi univers. Universul bacovian este limitat, 

închis și acest lucru explică şi interiorizarea eului şi determină 
prăbușirea psihică. Imaginile vizuale, picturale. < dar şi cele auditive 
(scârțâiau) sunt deosebit de pregnante şi intense. 

Receptarea critică 

„Instinctul  melodiosului, care conduce mâna tuturor 
moderniștilor, este absent în poeziile lui Bacovia, a cărui artă pare să 
învedereze o ureche nemuzicală sau, spre a nu se crede că a o spun cu 
reproș, o ureche în stare să accepte disonanța, zgomotul, dezordinea 
sonoră”. 

(Nicolae Manolescu, Despre poezie) (E.C.) 

DECOR 

Context literar. Poezia are trăsături simboliste (valorifică tema 
morții) se bazează pe o tehnică simbolistă (utilizează un cod coloristic 
şi o linie muzicală sumbră, funebră), dar, prin abundența 
substantivelor, prin sincope, prin senzațiile intense ține şi de poetica 
expresionistă. 

Specificul speciei. Decor este un pastel modern, subiectivizat, 
alcătuit din tușe care contrastează puternic (alb/negru). Peisajul 
descris, schematizat şi esenţializat nu are însă o corespondenţă clară 
în realitate, fiind mai mult o proiecţie a interioritățţii şi a imaginaţiei. 

Titlul. În acest poem decorul sărac, stilizat în manieră 
expresionistă, alcătuit din câteva simboluri, poate reprezenta un peisaj 
exterior, dar mai ales un peisaj interior sau mental. Poetul 
transfigurează şi mistifică realitatea. Cromatismul simplu (alb, negru), 
extins la întregul spațiu („copacii albi, copacii negri”, „cu pene albe, 
pene negre”; „şi frunze albe, frunze negre”) este ușor artificial. 

Teme - motive. Distribuind aceiași termeni în asociaţii variate, 
Bacovia creează un univers dizarmonic, halucinatoriu, dominat de 
sugestia morţii. Motivul cromatic alb-negru, aplicat unor constituenți 
diferiți ai poeziei, semnifică dezastrul total, despărțirea, agonia. Realul, 
redus la câteva componente (frunze, păsări, copaci, parc), destructurat 
şi dezintegrat de frecvența elementelor indeterminate (regrete, 
fantome, „o pasăre cu glas amar”) este dezolant. 

Prezenţa omului (” regretele plâng iar”), abia schițată, trimite ca 
şi în celelalte texte, la spaţiul uman care-i dublează pe cel natural, i se 
substituie și chiar i se suprapune. 

Mărcile „eului” lipsesc din poezie, dar apare în schimb motivul 

baudelairian al păsării, dublul simbolic al poetului. 

Structură - compoziție. Poemul este compus din trei catrene, 
delimitate prin trei monostihuri (cu scopul de a dinamiza descrierea); 
măsura este opt-nouă silabe, rima îmbrățişată, iar ritmul iambic. 

Punctele de suspensie, reluate în finalul mai multor versuri 
fragmentează însă textul, exprimând o percepţie deformată, 
discontinuă asupra universului 

Prin comutarea și permutarea aceloraşi termeni (alb, negru), 
dar şi a unor secvenţe întregi („Copacii albi, copacii negrii”; „și pene 
albe, pene negre”) se instituie un laitmotiv muzical, grav, confirmat de 
substanţe afectiv-reflexivă a poeziei. 

Analiza stilistică 

La nivelul fonetic se observă lanțul grupurilor consonantice (gr, 
nu) percepute ca zgomote, ca sunete perturbatorii. Apariția vibrantei 
stridente r în fiecare rimă (negri, solitar, funerar, iar) nuanțează 
această textură sonoră, imprimând versurilor o muzicalitate funebră. 

Nivelul morfo-sintactic. Schematismul și paralelismul sintactic 
(„în parc regretele plâng iar... / în parc fantomele apar..."), propoziţiile 
nominale („Și frunze albe, frunze negre/Copacii albi, copacii negrii”) 
exprimă o anume dezarticulare a limbajului, poetul renunțând la 
încorsetările şi convențiile gramaticii. 

Materialul lexical este și el foarte sărac. Poezia este alcătuită din 
alternanţa celor două culori și a determinanților lor. Moartea ameninţă 
nu numai vegetalul (copacii albi/copacii negri; frunze albe/frunze 
negre), ci se asociază şi reprezentanților animaliere (pene albe/pene 
negre). 

Nivelul figurilor de stil. Metonimia („în parc regretele plâng iar”) 
sugerează de asemenea existența unei crize sufletești și posibilitatea 
convertirii spațiului exterior în timp și spaţiu interior. 

Figura cea mai importantă a textului rămâne totuși repetiţia. Ea 
se manifestă atât în plan semantic, cât și în plan gramatical şi prozodic, 
amplificând aspectul „macabru” al decorului. 

Receptarea critică 

„Primul vers poate fi citit referenţial: copacii albi și copacii 
negrii sunt copacii desfrunziţi, ca şi carbonizaţi, acoperiți de zăpadă. 
Reluarea schemei (în versurile 6 şi 11) atacă însă impresia de 
descriere fidelă, fie și numai prin faptul că extinderea opoziţiei 

alb-negru la alte aspecte ale realității (penele, frunzele) introduce un 
criteriu de similaritate artificială: intuiţia e contrariată de cadrul 
coloristic foarte sâmplu întrebuințat de poet”. 

(Nicolae Manolescu, Despre poezie) (E.C.) 

LACUSTRA 

Context literar. Prin motive (noaptea, ploaia, nevroza, golul 
sufletesc, singurătatea), prin atmosfera dezolantă şi prin tehnică 
(muzicalitate interioară, corespondența, sugestie), Lacustră aparține 
curentului simbolist. 

Specificul speciei. Poezia comunică o stare de anxietate, de criză, 
determinată de agresiunea mediului exterior (a ploii). Decorul 
macabru, simbolul obsedant, acuitatea senzorială sunt elemente 
specifice liricii bacoviene. 

Titlul este o metaforă simbol. Termen cheie al textului, 
exprimând spaima de ploaie și moartea iminentă, „lacustră” înseamnă, 
de fapt, locuință lacustră și face trimitere la locuinţele preistorice, 
înălțate pe stâlpi în mijlocul apelor sau la marginea lor, oferind numai 
o neînsemnată protecție în fața calamităților. 

Teme - motive. 

În Lacustră tema dominantă este aceea a singurătăţii. Natura 
ostilă. 

Intemperiile, ploile diluviene exacerbează neliniștea celui ce 
încearcă să se odihnească, făcând mai acut sentimentul solitudinii 
(„Sunt singur și mă duce-un gând”). 

Apa nu mai este spațiu genezic, nu mai reprezintă haosul 
primordial, nu mai este obiect al contemplaţiei, ci se încarcă de 
conotații malefice. Ea distruge, degradează, destramă natura, 
mineralul („Aud materia plângând”), civilizaţia („Un gol istoric se 
întinde”), dar destructurează şi microuniversul spiritual, spaţiul intim 
al eului poetic. Somnul, noaptea eternizate („de-atâtea nopți”) nu mai 
sunt nici ele faste pentru ființă, ci dimpotrivă accentuează senzația de 
insecuritate sau de captivitate (” Și parcă dorm pe scânduri ude / în 
spate mă izbește un val”). 

Aşteptarea înspăimântată a morţii prin descompunere, prin 
eroziune („Tot tresărind, tot aşteptând”) exprimă tema mai generală a 
instabilității și precarităţii funciare a omului. 

Încercarea de a ieşi din prizonierat prin regresiunea imaginară 

în timpuri străvechi, ancestrale nu reușește. Motivul locuințelor 
lacustre ilustrează imposibilitatea oricărei salvări. 

Structură - compoziţie. Cele patru strofe sunt organizate 
simetric. Prima și ultima strofă descriu spaţiul real și încadrează ca 
într-o acoladă, celelalte versuri circumscrise spaţiului somnului și al 
visului, bântuit de coşmaruri. Planul realității materiale este dublat de 
planul lumii interioare. 

Tiparul metric este, de asemenea, complex. În prima și a treia 
strofă se găsesc trei versuri identice cu funcţie de refren și care 
amplifică muzicalitatea internă a poeziei („De-atătea nopți aud 
plouând'. „Sunt singur și mă duce-un gând/Spre locuinţele lacustre”). 

Măsura constantă (de opt, nouă silabe), plasarea gerunziului în 
rimă (plouând/plângând), asonanta (se întinde/ploaie; ude/pori) 
potențează sonoritatea sumbră a textului. 

Analiza stilistică 

Organizarea substanţei fonetice în Lacustră creează o melodie 
apăsătoare, delirant-macabră care corespunde în structura de 
adâncime unei stări lirice identice, unei tristeţi metafizice. 

Sonoritatea inclusă a versurilor, realizată prin frecvenţa vocalei 
u, un adevărat laitmotiv (aud, plouând, sunt), prezența grupului 
consonantic exploziv pl, dar şi terminația stridentă în ind şi înd a 
cuvintelor (gând, așteptând, tresărind) alcătuiesc o temă muzicală 
gravă în perfect echilibru cu nucleul ideatic și afectiv al poeziei. 

La nivel morfo-sintactic, verbele de percepţie (tresar, mi se pare, 
simt) şi gerunziul (așteptând, tresărind) indică starea de veghe 
neliniştită, angoasa eului poetic. Semnele prezenței acestuia în text 
sunt de altfel foarte numeroase. Solitudinea și însingurarea lui sunt 
sugerate prin regimul verbal și pronominal, dar și prin reluarea 
adjectivului singum 

Propoziţiile spaimei şi ale trăirilor afective rezultă și din 
utilizarea stăruitoare a adjectivelor nehotărâte (” atâtea nopți”, „atâta 
ploaie”), a adverbului de intensitate (” tot tresărind, tot așteptând") şi a 
conjuncției „și „(” şi parcă dorm...', „și misepare...”). 

Structura lexicală a poeziei exprimă de asemenea teama de 
fenomenul diluvian și apăsarea sufletească. Gruparea cuvintelor în 
sfera semantică a apei (lacustră, plouând, plângând, ude, val, ploaie) şi 
a umanului (singur, simt, tresărind, „mă duce-un gând”) explică 

transferurile dinspre marele univers (cosmic) spre micul univers 
(intim). 

În plan stilistic, repetiţia versurilor (” De atâtea nopți aud 
plouând”), personificarea (” materiaplângând”), simbolul (locuinţele 
lacustre) exprimă teroarea materialității și fragilitatea ființei în fața 
agresiunii acesteia. 

Receptarea critică 

„Exemplul maxim al «nenorocirii» dizolvate în această 
apă-neant Îl reprezintă desigur Lacustră, în care cosmosul întreg se 
lichefiază, recurge spre haos, reintră în întunericul nebulos al 
primordialității şi inexprimabilului, devine ireparabilitate. Și într-o 
incomparabilă stare de singurătate, frică, amenințare, ipoteze, 
insecurități, poetul aude plouând (nu vede, aude și așteaptă dârdâind). 
Ce? Ca arabii lui Exupery din fața cascadei, sfârşitul probabil”. 

(Ion Caraion, Sfârșitul continuu) (E.C.) 

CV VOI... 

Titlul este ambiguu. El sugerează că subiectul liric, conștient de 
propria-i individualitate şi genialitate, se situează în afara lumii 
(relația eu-voi devenind una de opoziţie și disociere) sau - dat fiind 
semnul prepoziției cu -, că subiectul liric se integrează în comunitatea 
„geniilor întristate care mor” (relaţia eu-voi devenind una de asociere). 

Teme - motive. În cu voi... se pot identifica ternele majore ale 
creației bacoviene: singurătatea (” Mai Bine singurătatea..."), moartea 
(C O, genii întristate care mor”), dar şi atmosfera sumbră din celelalte 
poeme, obținută mai ales prin artificii lexicale (” ţară tristă”, „fără 
sentiment”, „întristare”). 

Laitmotivul „țara asta plină de humor” impune însă și o altă 
imagine-cheie a textului. Toposul patriei se configurează din câteva 
detalii pregnante: tristețea (contrastând cu umorul) și genialitatea. 

Calchiind modelul oferit de Eminescu în Luceafărul, Bacovia 
realizează un portret al geniului compus din următoarele trăsături: 
solitudine (” mai bine singuratec...”), pasivitatea (” te retragi 
nepăsător”), melancolic („O genii întristate...”), izolare („în cerc 
barbar”), sfârşit prematur ('...care mor”) şi cădere în uitare 
(„singuratec și uitat”). 

Titlul, punctele de suspensie, dar și incompatibilitatea 
semantică între termenii ultimului vers („O fară tristă, plină - se 

humor”) fac posibilă și un alt tip de interpretare, modernă, în cheie 
ironică. În pofida faptului că asigură faima patriei sale, geniul este 
exclus, repudiat: „Pierdut să te retragi...” 

Prin această temă, dar şi prin poziţia sa, la începutul unui nou 
volum, poemul are şi funcția unei arte poetice. 

Structură - compoziție. Poezia are o structură simplă (două 
catrene) și muzicală (primul vers se repetă, ca un refren, la sfârşitul 
primei strofe, iar alte versuri variază foarte puţin). Formula metrică 
armonioasă (rima îmbrățișată, măsura constantă de zece silabe) se 
opune însă conținutului grav al textului. 

Analiza stilistică. 

Spre deosebire de cele mai multe texte bacoviene, în cu voi... 
lipsesc mărcile caracteristice persoanei 1. Eul poetic se 
impersonalizează. se  obiectivizează, refugiindu-se sub masca 
gramaticală a persoanei a Il-a („să te retragi”). 

Cu toate acestea, repetiţia („Mai bine singuratec și uitat”), 
prezenţa unor cuvinte din aceeași familie (întristată, tristă) sau zonă 
semantică („singuratec', „fără sentiment”) exprimă la adevăratele ei 
proporții drama poetului. 

În plus, metonimia (ţara înseamnă patrie, dar şi popor) şi 
oximoronul („o ţară tristă, plină de humor”) conduc la o lectură plurală, 
dovedind complexitatea ideatică a poeziei, în ciuda compoziţiei simple. 

Receptarea critică 

„În cea mai gravă, mai dramatică latură a sa, jocul poetic 
bacovian ar fi deci înscenarea unui spectacol sui generis, astfel 
construit încât să sugereze acel mod de a fi jucat al omului alienat până 
şi de propria individualitate, într-un univers a cărui dinamică e 
asimilată mișcării unui mecanism. Lirica lui Bacovia, ar fi până la un 
punct, o poezie despre «jocul lumii» și în acest sens, partea de libertate 
a celui jucat este ca şi nulă”. 

(Ion Pop, Recapitulări) (E.C.) 

DECEMBRE 

Titlul conţine o metonimie. În baza unei contiguități temporale, 
iarna este sugerată prin prima sa lună, scrisă într-o grafie regională: 
decembre. 

Teme - motive. În text se pot descoperi motive consacrate de 
imaginarul simbolist (iarna, căderea perpetuă a zăpezii, noaptea), dar 

ele nu mai determină anxietate şi angoasă. 

Tema iubirii se asociază cu tema naturii, dar și contrastează cu 
aceasta. Spaţiul exterior, hibernal este perfect delimitat („spre geamuri 
privește iubito”) de spaţiul domestic, familial. Cântarea confortului 
casnic („Mai spune s-aducă jăratic'; „Și mână fotoliu/ spre foc”; 
„Citește-mi ceva de la poluri”; „Mai spune s-aducă și lampa”) traduce 
totuşi neliniştea interioară a celui care a luat cunoștință de 
amenințarea atmosferică („Te uită, zăpada-i cât gardul”). 

Focul din cămin, simbolul combustiei interioare, prezența caldă, 
apropiată a femeii („Și vino și tu mai aproape”), evaziunea în lectură 
(„Nu râde... citește-nainte”) temperează însă sentimentul de agitaţie și 
panică („Ce calde aicea la tine”). 

Ca şi în pastelurile lui Alecsandri, iarna este descrisă în 
manifestările ei stihiale („Și ningă... zăpada ne-ngroapă'; „Potop 
e-napoi și-nainte”), dar cataclismul natural nu mai înaintează, ca în 
Lacustră, în perimetrul locuinţei, interiorul fiind, de data aceasta, unul 
securizant. 

Structură - compoziție. Poezia este structurată în şase strofe, ce 
alcătuiesc, prin repetiţia unor formule („te uită cum...”), prin 
laitmotivul  „citește-nainte”, prin asonantă (tine/decembre), prin 
măsura regulată a versurilor (nouă silabe) și prin epiforă („Potop 
e-napoi și-nainte/ Nu râde citește-nainte”), o construcţie simetrică şi 
muzicală. Compoziţional, textul se dezvoltă pe tehnica paralelismului 
om-natură, în fiecare secvență identificându-se elemente specifice 
celor două planuri. 

Analiza stilistică 

Nivelul fonetic. În Decembre sonorităţile grave ale vocalelor 
închise cu, a) se îmbină cu cele luminoase (a, o) fără ca o temă fonetică 
să fie dominantă. 

Nivelul morfo-sintactic. Ca și în celelalte poeme bacoviene, 
prezenţa eului poetic este marcată la nivel morfologic prin verbe la 
persoana I (aș vrea, (mă) duc) şi pronume (mi (s)), dar, în același timp, 
se remarcă și existența persoanei a doua (tine, citește (mi), te uită) şi a 
apelativelor (iubito, tu). Poezia nu mai este așadar un monolog, ci tinde 
spre o formulă mai dinamică, dramatizată. 

Câmpului semantic al iernii alcătuit dintr-o serie bogată de 
termeni (decembre, ninge, zăpadă, poluri, promoroacă) i se opune un 

alt câmp semantic, ce desemnează spaţiul casnic (focul, fotoliul, soba, 
ceaiul, lampa). 

Nivelul figurilor de stil. Metafora hiperbolizantă („Potop e-napoi 
și-nainle”), imaginile vizuale („e ziuă și ce întuneric”) şi auditive („şi 
focul s-aud cum trosnește”) conferă textului aspect de pastel. Culorile 
(alb, roşu) sugerate indirect de zăpadă şi foc, nu mai au conotaţii 
negative, ci pozitive, simbolizând triumful sentimentului erotic. 
Receptarea critică 

„Bacovia e, înainte de toate, sincer. Poezia lui nu ţintește 
niciodată un anumit efect literar, totdeauna însă ea aduce cu sine, fără 
să-şi dea socoteală, unul... Bacovia se mulțumește să se analizeze și 
să-şi noteze, scurt, precis, cu nervi strânşi, într-o înnăscută încordare, 
impresiile. |...]”. (Nicolae Davidescu, Aspecte și direcţii literare) (E.C.) 

TRADIȚIONALISMUL 

Tradiționalismul este o orientare literară conservatoare care 
cunoaşte la începutul secolului XX două orientări (semănătorismul și 
poporanismul) şi care se manifestă în perioada interbelică prin 
gândirism. 

Caracteristici: 

Tradiţionaliştii utilizează cu precădere următoarele teme şi 
motive: viața satului, folclorul, obiceiurile, tradiţiile, credinţele 
religioase, istoria, memoria. 

Tipologie: 

— Pastelul „psihologic” (Ion Pillat - Aci sosi pe vremuri). 

— Poezia de factură religioasă (Vasile Voiculescu - În grădina 

G/ietsenmni); 

— Sonetul (Vasile Voiculescu - Sonetul CLĂVIII). 

1. Idei gândiriste: 

— Apărarea „românismului” prin cultivarea temei istorice, 
folclorice şi religioase; 

— Atitudine ostilă față de civilizația modernă; 

— Confundarea etnicului cu esteticul, mai ales după 1930. 

2. Idei de la „Viaţa românească”: 

— Simpatie pentru ţărani, de unde frecvența temei rurale și a 
necesității luminării poporului prin cultură; 

— Amestecul criteriului social în aprecierea operei literare; 

— Rezerve față de modernism, considerat „decadent”. 


ION PILLAT 

ACI SOSI PE VREMURI 

Context literar. lon Pillat este un poet interbelic de 
facturătradition alistă. Este considerat continuatorul lui Vasile 
Alecsandri, căci scrie un pastel evoluat, „psihologic” (Ion Pop). Poemul 
Aci sosi pe vremuri este inclus în volumul Pe Argeș în sus (1923). 

Titlul aduce în prim plan un spațiu și un timp neprecizate, dar 
marchează și suprapunerea prezent/trecut prin antiteza adverbului 
„aci” (formă populară) și a locuţiunii adverbiale „pe vremuri”. 

Teme - motive. Tema poemului o constituie fortuna labilis - 
trecerea ireversibilă a timpului. Alături de aceasta se mai poate vorbi 
de o alta, complementară, aceea a existențelor imuabile ale vieţii 
omeneşti (generaţiile trăiesc la fel, practic, animate de același 
sentiment sacru: iubirea). 

Poemul este structurat pe motivul comuniunii om-natură, motiv 
de origine folclorică și pe simbolul clopotului. 

Analiză stilistică 

La nivel fonetic remarcăm muzicalitatea versurilor, realizată 
deseori prin aliteraţii: „păianjenii zăbreliră și poartă, și zăvor”, „ca 
umbre berze cad". 

Nivelul lexical. Vocabularul folosit este unul voit arhaic, există 
însă şi câteva referințe la momentul contemporan poetului, realizate 
mai ales prin trimiteri livreşti: „i-a recitat Le lac” / „ţi-am șoptit poeme 
de bunul Francisc Jammes” etc. Regionalismele sunt rare (” pridvor”, 
„dânsa”, „aievea”), iar limbajul este de cele mai multe ori obișnuit, 
familiar. 

Din punct de vedere morfo-sintactic se poate observa 
schimbarea timpurilor verbale: perfectul simplu e înlocuit cu 
imperfectul și cu perfectul compus, sugerându-se trecerea de la timpul 
ideal al dragostei la cel real, care distruge totul. 

Punctele de suspensie accentuează senzația de tristețe și de 
meditaţie pe tema timpului neiertător. 

La nivel stilistic se constată îmbinarea desăvârșită a doua 
procedee retorice frecvente la Pillat: paralelismul simbolic şi simetria 
pentru a se susține tema poemului și la nivelul construcției. 

Primele versuri creează o atmosferă sumbră prin evocarea casei 
părintești, denumită metaforic „casa amintirii”. Poetul încearcă 

diminuarea efectelor trecerii vremii prin folosirea metonimiilor şi a 
unor gesturi familiare, specifice unei existenţe liniștite și confortabile: 
zăvorârea porții, savurarea unui ciubuc cu tutun. Atmosfera are 
accente romantice şi putem remarca și motivul comuniunii omului cu 
natura: stăpânii nu au îmbătrânit singuri, plopii au împărtășit aceeaşi 
soartă. 

Următoarele versuri prezintă prin imagini vizuale idila dintre 
bunicul şi bunica. Cu ajutorul epitetelor: bunica era „subțire și tăcută”, 
bunicul „nerăbdător” sunt realizate portretele celor doi. Ba chiar 
bunicii i se face şi un mic portret fizic insistându-se asupra ochilor ei 
albaștri: „ochi de peruzea”. 

Numele și operele citate: Le lac - Lamartine și Zburătorul - lon 
Heliade Rădulescu fixează în timp momentul întâlnirii celor doi. De 
asemenea, putem remarca și detaliile ironice, menite să contracareze 
atmosfera domoală ce l-ar putea plictisi pe cititor: „Bunicul meu 
desigur i-a recitat Le lac”, „ţi-am părut romantic și poate simbolist”. 
Finalul acestei poveşti nu este unul fericit, de basm, ci unul realist: „De 
mult e mort bunicul, bunica e bătrână”, iar eul liric conștientizează 
legile vieții, lucru marcat în text prin două interogațţii retorice: „Ce 
straniu lucru: vremea! / Deodată pe perete/ Te vezi aievea numai în 
ștersele portrete”, „Căci timpul tău te uită, dar tu nu-l poți uita!...” 

Abia în a doua parte a poemului ajungem la momentul prezent: 
întâlnirea eului liric cu iubita, întâlnire marcată de același ritual: lanul 
de secară, vara, locul de întâlnire, zveltețea logodnicii, momentele 
idilice, dar şi acelaşi avertisment al clopotului ce prevesteşte 
nunta/moartea. Ultimele versuri sugerează explicit ideea 
repetabilității la infinit a poveștii de iubire, protagoniștii fiind desigur 
alții. 

Paralelismul dintre cele două planuri este redat nu numai prin 
cadrul identic, ci și prin abundența comparațiilor: „ca dânsa tragi la 
scară”, „ca-n basme se urzea”. De asemenea, o muzicalitate aparte este 
conferită și de prezența repetițiilor: „și poartă și zăvor”, „si poteri și 
haiduc”, „trupul tău te uită, dar tu nu-l poți uita”. Versificație. Poemul 
este compus din nouăsprezece distihuri şi-un monovers final ce 
conține ideea de bază a nașterii vieții din moarte și a morții din viață. 

Rima este împerecheată, iar măsura de 13-14 silabe. Despre 
acest poem, Nicolae Manolescu nota că „are mișcarea unei clepsidre: 

timpul bunicilor s-a scurs în timpul nepoților care iau totul de la început 
în forme imperceptibil modificate”. Asta în timp ce George Călinescu 
apreciase deja „grațioasa, mișcătoare și invizibila paralelă între două 
veacuri, înscenare care încântă ochii dar și simbolizare a uniformităţii în 
devenire...” 

Receptare critică 

„Evocările din volumul Pe Argeș în sus sunt puternic 
sensibilizate de o vibraţie sufletească adâncă. Lirismul rămâne discret, 
dar infuzează intim toate tablourile. Intervin acum o căldură, o 
apropiere, o duioșie și o venerație, care privilegiază peisajul, 
situându-l într-o zonă de afecțiune distinctă. Cum remarca Eugen 
Lovinescu, această poezie traduce în practică programul tradiționalist, 
dar fără apăsări teziste, printr-o experiență de viață personală și o 
adeziune interioară firească”. 

(Iulian Boldea, Simbolism, modernism, tradiționalism, avangardă) 
(M.F.) 

VASILE VOICULESCU 

ÎN GRĂDINA GHETSEMANI 

Context literar. Adept al tradiționalismului exprimat artistic, 
Vasile Voiculescu se impune ca unul dintre poeţii reprezentativi ai 
acestei direcții în perioada interbelică. 

Poezia în grădina Ghetsimani a fost publicată în volumul Pârgă 
(1921) și are ca sursă de inspiraţie Evanghelia Sfântului Luca (cap. 22, 
versetele 39 - 46). 

Titlul marchează și locul desfășurării unui eveniment dramatic 
(martiriul psihic): în grădina Ghetsimani de pe muntele măslinilor 
lisus s-a rugat singur şi a aşteptat să fie prins şi crucificat. 

Teme - motive. Tema poeziei este de factură biblică; poetul redă 
suferința lui lisus înainte de răstignire, conflictul dintre natura umană 
şi natura divină. Astfel, întregul poem devine. O alegorie având la bază 
opoziţia sacru /profan. 

Alături de această temă apar diferite motive: motivul rugăciunii, 
motivul cupei, motivul trădării. 

Structură - compoziţie. Poezia se organizează - în primele trei 
stofe - în jurul elementelor ce ţin de natura duală a lui lisus, iar a patra 
strofă redă imaginea naturii terifiante, amplificând tragismul viziunii. 

În ceea ce priveşte versificaţia poezia are o structură clasică, 

tradițională, adică patru strofe a câte patru versuri de 14 silabe, iar 
rima încrucișată. 

Analiza stilistică 

Dacă din punct de vedere fonetic, poezia nu prezintă 
particularități, putem observa în planul morfo-sintactic anumite 
elemente relevante, cum ar fi prezența verbelor la imperfect, care 
permite proiectarea acestei drame într-un timp mitic, pe de o parte, şi 
creează impresia de continuă suferință, pe de altă parte. 

De asemenea, unele substantive comune trimit la ideea de 
simboluri: viața/moarte, soartă, pahar, iar majoritatea adjectivelor 
(determinanților) completează dimensiunile zbuciumului interior 
„amarnica strigare”, mănă-nendurată”, „infama băutură”, sete uriașă”. 

Nivelul lexico-semantic. Poetul folosește foarte multe cuvinte de 
sorginte populară: brânci, amarnică, strelici, vraiștea etc., iar multe 
dintre acestea pot fi încadrate în aceeași sferă semantică a chinului, 
suferinței îngrozitoare. 

Nivelul figurilor de stil. Poemul are la bază, așa cum am 
menționat deja, o amplă alegorie pe tema eternului conflict între sacru 
şi profan. 

În prima strofă poetul compune imaginea iconică a lui lisus în 
Grădina Ghetsimani, accentuându-se, spre deosebire de reprezentările 
picturale, zbuciumul omenesc. Primul vers dezvăluie refuzul inițial al 
unei asemenea soarte. Metafora paharului pe care trebuia să îl bea 
lisus este preluată din Biblie și este una deosebit de plastică. 

Putem remarca, de asemenea, contrastul cromatic ce vine în 
sprijinul dualității personajului: „curgeau sudori de sânge pe chipu-i alb 
ca varul” şi ultimul vers, când rugăciunea devine hiperbolic „amarnică 
strigare”, iar efectul ei are proporții cosmice: „stârnea în slăvi furtună”. 

A doua strofă debutează prin metafora „mână-nendurată” 
expresie a voinţei divine implacabile. Trăsătura pregnantă aici este 
intransigența; Dumnezeu își îndeamnă fiul să-şi îndeplinească 
misiunea, „să bea paharul” - fapt sugerat de o mână care se coboară 
din cer și îi întinde paharul (metonimie). Tensiunea nu a scăzut în 
intensitate, dovadă epitetele: nendurată, şi grozavă (ultimul este însoţit 
şi de inversiune, mijloc stilistic frecvent folosit pentru prezentarea 
efectului unui cuvânt-cheie). 

Metafora sete, epitetul uriașă şi hiperbola „sta sufletul să-i rupă” 

sunt toate cuvinte încărcate de trăire, tensiune, sugerând dorința de 
jertfă. 

Punctele de suspensie ilustrează ideea de reflecţie, dar și 
dorinţa de liniște. 

A treia strofă debutează printr-un contrast gustativ-cromatic: 
„apa verzuie - sterilei de miere / venin groaznic - dulceaţă”, ultima fiind 
întâlnită și în poezia argheziană. 

Se revine la neputința acceptării sacrificiului de către lisus prin 
conjuncția coordonatoare adversativă dar. Ultimul vers este un 
paradox: „bătându-se cu moartea, uitase de viață”. 

Ultima strofă reprezintă un mic pastel, reprezentând imaginea 
naturii răvășite, în concordanţă cu zbuciumul anterior. Culorile sunt 
sumbre, măslinii, simbol al păcii, sunt personificați și anticipează 
faptele ruşinoase pe care le vor comite oamenii. Metafora „bătăile de 
aripi” din penultimul vers sugerează sufletul nevinovat care se va 
ridica la cer, iar ultimul vers prezintă indirect hotărârea luată de lisus 
(aceea de a se sacrifica) prin metaforele „ulei de soare” (fariseii) şi 
pradă (mielul Domnului, lisus). 

Receptare critică 

„În imagini picturale şi statuare, de o deosebită pregnanţă a 
reprezentării, Voiculescu pune în scenă figura simbolică a unui 
personaj cu o vocaţie mesianică, stând sub auspiciile sacralităţii, un 
personaj liric și mitic aflat într-o situație-limită, de răscruce a 
destinului său sacrificial”. 

(Iulian Boldea, Simbolism, modernism, tradiționalism, avangardă) 
(M.F.) 

SONETUL CLĂVIII (14) 

Context literar. Sonetul CLXVIII face parte din volumul Ultimele 
sonete închipuite ale lui Shakespeare, în traducere imaginară de Vasile 
Voi cu les cu. 

Titlul este surprinzător prin lungime, Voiculescu respectând aici 
convenția literară respectată în Evul Mediu şi Renaștere care impunea 
titluri cât mai explicite: „Ne bate primăvara „în inimi.... Să-i deschidem”. 

Vasile Voiculescu păstrează și în acest sonet trăsăturile 
esenţiale ale acestei specii literare, menţinând chiar şi figurile de stil 
dominante: epitetul, alegoria, comparaţia amplă, interogația retorică. 

Tema este general-umană: dragostea; de altfel, aceasta este şi 

tema principală a întregului ciclu de sonete, ea înglobându-le pe toate 
celelalte: timp, creaţie, moarte. 

Structură - compoziție. Sonetul CLĂVIII se bazează pe 
comparația amplă, de factură populară, dintre persoana iubită și 
natură. Aceasta din urmă ne este înfățișată sub două aspecte antitetice: 
unul seducător, fermecător, ce ne trimite cu gândul la ideea împlinirii 
prin iubire, a cuplului: primăvara; cel de-al doilea - ameninţător, 
distrugător, aducător de nefericire şi îngheț sufletesc: „asprul univers” 
iarna. Acesta trimite implicit la ideea despărțirii, suferinței şi 
singurătăţii. 

La fel, persoana iubită e capabilă de două atitudini: una plină de 
dăruire, altruism şi cealaltă egoistă. 

Sonetul debutează cu o exclamație plină de satisfacția 
îndrăgostitului: „Ne hate primăvara în inimi”, care traduce atmosfera 
optimistă şi luminoasă. Ochii persoanei iubite îi dau eului liric curajul 
de a sfida nenorocirile vieţii, iar frumuseţea lor - „Lapislazulii lumii 
sunt toţi ochii tăi” - este imortalizată prin această metaforă 
hiperbolică. 

În următoarele versuri elementele care aparțin naturii sunt 
alături de elemente din lumea umană. Frumuseţile naturii îl trimit pe 
poet cu gândul la gesturi exaltate. Metaforele care iau astfel naştere 
sunt tributare  retorismului renascentist. Interogațţiile retorice 
potențează efectul, iar epitetele şi inversiunile colorează tabloul: „E 
mâna ta în aer? Sau prima rândunică? / E tremur lung de pleoapă? Ori 
gingaș flutur viu?” 

Metaforele „rândunică”, „flutur”, „măcească”, „trunchi... de măr” 
definesc ființa iubită: „Bob roșu de măcească mi-întinde gura mică/ 
Trunchi zvelt de măr cu roadă e trupul tău mlădiu'. 

Contemplarea ființei iubite îi dezvăluie legile universului, ale 
naturii uneori binefăcătoare, alteori distrugătoare, precum capriciile 
iubitei, surprinse într-o imagine vizuală sugestivă: „Picioru-ţi scump ce 
calcă o biată găză-n mers”. 

Concluzia sonetului e optimistă, integrând alegoria: fiinţa iubită 
e un fel de zână căreia i se spune natura, până și iarna i se închină 
supusă. 

Ultimele versuri sugerează, prin defilarea triumfală a persoanei 
iubite, acceptarea de către eul liric a imposibilității vieţii în afara 

acestor relaţii, a nonsensului pe care l-ar căpăta natura fără dragoste. 

Sfârşitul este circular şi marcat de o nouă exclamaţie retorică: 
în drum i se aștern/ Pe rând, supuse toate la ritmul tău etern!" 

Analiza stilistică 

Sonetul nu prezintă particularități fonetic, iar nivelul 
lexico-semantic se remarcă prin abundența cuvintelor folosite cu 
forma lor populară: „flutur”, „măcească”, „mlădios”. 

Din punct de vedere morfo-sintactic putem remarca abundența 
determinanțţilor în realizarea portretului fizic al iubitei: „gingaș flutur 
viu”, „bob roșu de măcească'; formele de dativ posesiv - construcții tot 
de origine populară: „gura-ți”, „picioru-ţi”, dar şi posesivele: „tău, „ta”. 
Majoritatea verbelor sunt la prezent ceea ce subliniază caracterul 
mereu valabil al afirmațiilor, actualitatea sentimentului. 

În ceea ce priveşte versificaţia, Voiculescu scrie sonete după 
modelul shakespearian (deconspirat acest lucru încă din titlu). Poezia 
nu este împărțită în strofe, doar ultimele două versuri din 14, sunt 
izolate sub forma unei concluzii. Rima este încrucișată (pe alocuri), 
măsura este de 13-14 silabe, iar concluzia are monorimă. 

Receptare critică 

„Ultimele sonete închipuite ale lui Shakespeare (...) constituie o 
experiență artistică singulară, și nu numai în aria literelor noastre. 
Prin subordonarea lor, în punctul de pornire, la o operă model - (...) - 
ele se indică drept o operă de epigonism; însă prin forţa lor lirică, prin 
plasticitatea expresiei românești, care nu sunt cu nimic tributare 
modelului ales, ele se impun ca un miracol al poeziei noastre, 
obligându-ne să reflectăm la o reinstituire semantică a termenului de 
epigonism, operaţie care să elimine din sensul lui orice nuanță 
depreciativă (...). Traducerea imaginară este, deci, locul geometric al 
unei întâlniri de cultură: revitalizarea unui vechi tipar, actualizarea 
unor virtualități spirituale prin turnarea în acest tipar a unei autentice 
trăiri lirice, a unei experienţe unice”. 

(Iulian Boldea, Simbolism, modernism, tradiționalism, avangardă) 
(M.F.) 

SONETUL CLXX (16) 

Context literar. Sonetul CLXX face parte din ultimul volum de 
poezii al lui Vasile Voiculescu: Ultimele sonete închipuite... realizat la 
vârsta senectuţii, într-o realitate ostilă. 


Sonetul este prin excelenţă o specie clasică, iar titlul volumului 
trimite la ideea (vezi modelul post-modernist) de reluare; rescriere. 
Pentru înțelegerea textului lui Voiculescu nu este însă obligatorie 
raportarea la model deoarece şi el are existență autonomă. 

Teme - motive. Sonetului CLXX este cea a nemuririi obținute 
prin creaţia literară şi a răsplății spirituale pe care o simte un poet 
genial, în plan secund, apare şi tema dragostei față de „sacrul Will”, 
mentorul său. 

Motivele care apar sunt cele ale izgonirii din paradis, ale 
redobândirii acestor ipostaze adamice, a fericirii începuturilor. Pe 
lângă acestea două, și dominându-le pe acestea, se distinge și cel al 
atotputerniciei geniului. 

Structură - compoziție. Sonetul debutează printr-o referire la 
prietenul drag care apare şi în sonetele shakespeariene evocat prin 
substantivul în vocativ „iubite”. 

Primele două versuri sunt ilustrate de două aforisme create cu 
ajutorul metaforelor și al alcătuirii şocante a unui termen concret, din 
limbaj obișnuit: „sămânța”, „coaja”, şi a unuia abstract, filosofic: 
„nemuririi”, „eternul”. 

Urmează apoi o comparaţie amplă între nașterea unei opere 
geniale și apariţia pe lume a unui pui ce moşteneşte de la părinții lui 
abilitatea de a se înălța la cer: „Ca-n oul ce păstrează un zbor înalt 
de-aripel pan ce-i sosește timpul în slăvi să-și ia avântul. 

În următoarele versuri, eul liric se adresează marelui său 
maestru, slăvindu-i numele care s-a înălțat în slăvi ca „vulturul iubirii” 
(comparație). Remarcăm metaforele „sol dezrobirii”, „prizonier”, 
epitetul „viu” încadrat de virgule şi așezat în centrul versului pentru a 
se insista asupra lui. accentuând ideea că tentativa shakespeariană n-a 
eşuat, iar poetul n-a strigat în pustie ca profeţii. Poetul apelează și la 
hiperbole cu iz arhaic: „s-a spart și veac și lume”, „a izbucnit din 
țăndări' pentru a sublinia impactul pe care opera poetului de geniu o 
are asupra celorlalți. 

În versul al nouălea apare şi o interogaţie. retorică, eul liric 
întrebându-se de unde le vine talentul celor aleşi, dar neținând 
neapărat să afle răspunsul, mulțumit cu faptul că această „magică 
cheie” (metaforă, epitet, inversiune) descrie poarta celui mai râvnit 
ținut, cel al ideilor eterne. Satisfacția estetică deplină este denumită, 

folosindu-se o metaforă şi doi determinanţi (inversiune): „albă, zeiască 
voluptate”: 

Analiza stilistică. 

Poezia nu prezintă particularități fonetice şi lexico-semantice, 
iar din punct de vedere morfo-sintactic se remarcă folosirea 
conjunctivului prezent: pentru a ilustra speranța, posibilitatea de a 
învinge timpul prin operă, a inversiunilor - fapt ce conferă 
muzicalitate. De asemenea, observăm prezența construcţiilor retorice 
interogative. 

Imaginea centrală a sonetului, „vulturul iubirii”, pasăre 
imperială, e des întâlnit în acest ciclu și este ambivalenţă: sugerează 
pedepsirea cutezanţei omenești, răul, războiul şi moartea, pe de o 
parte, şi înnobilarea, lumina soarelui şi focul purificator, pe de altă 
parte. 

Din punctul de vedere al versificației, Vasile Voiculescu creează 
sonete clasice engleze (model shakespearian), ceea ce înseamnă că nu 
împarte poezia în strofe şi izolează ultimele două versuri sub forma 
unei concluzii. Rima preponderentă este cea încrucișată, iar măsura 
versurilor este 13-14 silabe. 

Receptare critică 

„Sonetul CLXXE un elogiu adus cuvântului întemeietor, cu 
valențe orfice, acel cuvânt ce se distinge de vocabula utilizată în 
comunicarea de toate zilele. În structura cuvântului coexistă limitarea 
şi nelimitarea, sensul şi referentul sublimat, clipa și eternitatea, 
latenţele și actualizările. (...) Cuvântul dispune, așadar, în viziunea lui 
Vasile Voiculescu, de puteri magice; el oglindește, pe de o parte, o 
realitate contingenţă şi, pe de alta, o transfigurează, îi redă marja de 
idealitate, acea față ascunsă a sa ce nu se regăsește decât printr-o 
«lectură» poetică a lumii”. 

(Iulian Boldea, Simbolism, modernism, tradiționalism, avangardă) 
(M.F.) 

MODERNISMUL 

În sens larg, modernismul se referă la toate curentele 
inovatoare, dominante în prima jumătate a secolului al XX-lea. 

În sens restrâns, lovinescian, modernismul poate fi definit ca 
expresie a sincronismului. 

Caracteristici: 


Poeţii modernişti optează pentru reflexivizarea, 
intelectualizarea și subiectivizarea poeziei. 

Tipologie: 

— Arta poetică (Tudor Arghezi - Testament, Lucian Blaga - Eu 
nu strivesc corola...); 

— Poezia „esteticii urâtului” (Tudor Arghezi - Flori de mucigai, 
Fătălăul). 

— Poezia filosofică (Tudor Arghezi - psalmii); 

— Poezia expresionistă (Lucian Blaga - Lumina); 

— Balada (Ion Barbu - Riga Crypto și Lapona Enigel); 

— Poezia ermetică (lon Barbu - Din ceas, dedus...). 

Idei lovinesciene: 

— Sincronizarea literaturii române cu literatura europeană prin 
împrumut şi imitație; 

— Autonomia esteticului; 

— Teoria diferenţierii și cea a mutaţiei valorilor estetice; 

— Încurajarea „poeziei noi” (simboliste), dar şi a celei ermetice. 

TUDORARGHEZI TESTAMENT 

Context literar. Apărută în cadrul volumului Cuvinte potrivite, 
poezia Testament este o artă poetică. În viziunea lui Arghezi ideea se 
împleteşte cu intuiţiile adânci ale stărilor de existență. În poezia 
argheziană gândirea şi limbajul sunt de factură modernă, iar forma și 
tematica sunt adesea tradiționale. 

Titlul și tema poeziei au ca obiect moştenirea spirituală pe care 
poetul o lasă urmașilor în continuitatea unei tradiţii al cărei 
transmițător şi mediator se proclamă. Eul liric nu se singularizează, ci 
se integrează câmpului istoric literar, deoarece el s-a format pe un 
teren pe care l-a făcut mai rodnic și pe care doreşte să-l predea celor 
care-i urmează, în ideea de a-i spori valoarea, pornind de la ceea ce s-a 
creat deja. Socialul, artisticul, existențialul sunt elemente inerente 
condiției umane, care marchează conștiința, o fac să se oprească 
asupra unor lucruri care, regândite, capătă noi înţelesuri. 

Structură - compoziție. Modul în care poezia debutează 
confirmă imediat titlul, atât prin ton, cât şi prin cuvinte, iar conţinutul 
testamentului este explicit delimitat: „decât un nume adunat pe-o 
carte”. Astfel este introdus cuvântul cheie al acestei poezii - cartea. 
Pentru ca aceasta să prindă contur, scriitorul trebuie să depună un 

efort constant şi îndelungat, deoarece cartea e muncă, adică, prin 
analogie cu destinul adamic, ceea ce omului i-a fost dat ca soartă încă 
de la începuturi. Termenul este plin de semnificaţii surprinse în 
variate forme lexicale ce desemnează diverse realități legate de lumea 
scrisului, artei, existenței, precum: mărturii ale destinului înaintașilor 
care au fost sublimate în creaţia sa (dimensiunea socială a poeziei, 
natura sa spirituală, importanța acesteia ca îndreptar al vieţii, 
convertirea poverii în înțelesuri adânci ale vieții); schimbul sapei în 
condei şi al brazdei în călimară, care ţine de transmutarea trudei din 
ogorul material în cel al filei, de procesul creaţiei, care cere timp și 
consum major, căci trebuie mai întâi să găsești termenii adecvați 
acestor realități atât de dure. Poezia este esență de cuvinte extrasă 
dintr-un limbaj comun. Poetul păstrează prospețimea cuvintelor 
legându-le însă de un gând, de o idee. Creaţia nu mai este doar 
inspirație, ci şi rezultat al meșteșugului, al efortului minţii poetice. 
Cuvintele reprezintă materia în care se modelează conştiinţa de sine a 
omului, care poate fi prelucrată și nuanțată cu multă spectaculozitate, 
acesta fiind modul artistic de comunicare pe care și-l asumă 
programatic scriitorul în cadrul acestei poezii. 

Cartea este atât imagine a spiritului și vieții unui popor, cât și 
afirmare a individualităţii prin creaţie. Ea este trecerea de la conștiința 
colectivă, orală, la particularizarea gândirii în scris; e un element social, 
o treaptă; este hrisov, locul consemnării cuvântului: faptă și rostire, 
concret și formulare care să redea ceea ce exprimă concretul; e „slova 
de foc” şi „slova făurită”, adică inspiraţie și meșteșug, vers spontan şi 
vers cizelat, dăruire şi muncă, aceste două elemente contrarii 
fuzionând. 

Limba literară se bazează pe graiul viu al neamului: „Din graiul 
lor cu-ndemnări pentru vite/ Eu am ivit cuvinte potrivite”. Metafora 
„cuvinte potrivite” reprezintă materia verbală pe care poetul o 
„Şlefuieşte” pe interior până îi dă netezimea necesară care să-i 
evidenţieze toată capacitatea de iradiere de sensuri noi. Dialog 
monologat, adresativ explicit, poezia are viaţă doar prin receptor, prin 
cineva care şi-o poate asuma ca experiență ce poate fi preluată și dusă 
mai departe. 

Tensiunea pe care o transmite imaginea strămoșilor și cea a 
trecutului este excepțională. De aceea, avem o radiografiere 

memorialistică şi perspectivistă asupra poeziei. Vorbind de trecutul și 
de viitorul ei, eul liric se plasează în plan prezent, ca sintetizator al 
sensurilor anterioare în semnificaţii noi, dar nu cotidiene, perisabile, ci 
care pot fi preluate de „urmașii stăpâni” şi revalorificate. Opera nu este 
şi nu trebuie să fie un produs al momentului, ea ține de eternitate și, 
pentru a-i păstra adevărata natură, e nevoie să mânuim cu pricepere 
sensuri şi semnificaţii. Starea poetică presupune un freamăt interior 
continuu, regândirea versurilor și frământarea lor, asemenea unui 
aluat a cărui frăgezime depinde de cât de mult și bine l-ai prelucrat 
(„frământate mii de săptămâni”). 

Poezia e-un proces de purificare a cuvintelor şi de modelare în 
noua lor substanță a unui univers de frumuseţe care să răzbune 
realitatea, urâtul poate deveni estetic, frumusețea având adeseori, în 
mod paradoxal, rădăcini înfipte în materii repugnabile. Estetica 
urâtului este preluată din literatura franceză, de la poetul modern 
Baudelaire, care a sesizat potenţialul alchimic al cuvântului trivial ce 
poate fi înnobilat, gestul investirii cu un astfel de titlu revenindu-i 
poetului. Astfel, cuvântul capătă forța de a fi pe rând mesaj (versuri) şi 
valoare spirituală (icoane), revoltă, suferință în fața asupririi (venin), 
dar şi alinare, bucurie (miere). Poezia ca metamorfoză estetică a 
suferinței presupune concentrarea sevei expresivității şi canalizarea ei 
în funcție de realitatea ce se cere exprimată. În acest sens, ocara este 
pusă „când să-mbie, când să înjure', calitatea versurilor ţinând de 
valoarea pe care poetul o imprimă cuvintelor. Ideea transmutării 
sensului dinspre urât spre estetic este reluată în versurile „Din hibe, 
mucegaiuri și noroi/ Iscat-am frumuseți și preţuri noi” în care 
interesantă este - valorificarea cuvântului prețuri care, însoţit de 
adjectivul noi, semnifică figuri poetice noi, ascunse până atunci într-o 
realitate grosieră... Cenușa morților din vatră” este o imagine care 
devine întrupare demiurgică, simbol al amintirilor celor ce au pierit ca 
o piatră funerară. 

În cadrul sintagmei „Durerea noastră”, adjectivul posesiv 
sugerează identificarea eului poetic cu ţăranii a căror durere o 
împărtăşeşte. El își reafirmă în continuitatea celorlalte versuri linia 
genealogică rurală, cu modestie și orgoliu în același timp, aceasta fiind 
o componentă socială a poeziei sale. El transformă suferința în cântec 
şi descântec, în armonie („o grămădii pe-o singură vioară”). Dizolvă 

realul insuportabil, veacurile de chin şi le dă acestora o semnificație 
estetică, sugerând că poetul este un competitor al divinității în sensul 
că săvârşeşte răzbunarea împotriva stăpânului, asupritorului pe care îl 
demască și îl sacrifică în numele unei ordini universale. Astfel, prin 
sublimarea în poezie a durerii, a trudei, arta poate căpăta forță 
justițiară, ea devine replica artistului la destinul inconfortabil („bici 
răbdat'), rezistență în faţa vicisitudinilor vieţii. Exorcizarea răului 
presupune încrâncenare existențială, dar și luptă migăloasă cu 
substanța cuvântului, pentru a-l înzestra cu forță. Numai așa el va 
putea prelua și aduce la lumină mesajul generaţiilor trecute („ramura 
obscură”). 

Rob, domniță, domn, toţi aceşti termeni reprezintă factori 
definitorii ai comunicării poetice cu rol de transmitere a unui mesaj ce 
are forță modelatoare. În același timp, apare funcţia cognitivă a poeziei 
care deține semne a căror descifrare este o deschidere către tainele 
lumii, altfel văzute, nu ca la Blaga. Aici metafizicul este înlocuit de 
fizicul revelator de sensuri. Misterul este în limitele umanului, el 
constă în capacitatea actului creaţiei însuși de a fi un protest social, o 
ieşire din condiţia de rob şi o umilire a stăpânilor. Răzvrătirea, veninul, 
durerea reprezintă laitmotivul acestui crez artistic. 

Gândul limpede și concis al poetului, crezul său artistic sunt 
sintetizate în final, esența poeziei fiind combinarea talentului şi 
inspiraţiei, a pasiunii și responsabilităţi. 

Versificația este tradițională şi modernă deopotrivă. 
Tradiționalul ține de rima pereche, iar modernitatea ține de ritmul 
neregulat, care urmăreşte nu piciorul metric, ci gândirea poetică. 

Analiza stilistică 

La nivel fonetic, predominanța vocaleloră. a în prima strofă și în 
a treia poate imprima un ton hotărât, fiind strofe ale afirmațiilor 
testamentare, respectiv ale afirmării contribuţiei străbunilor şi 
evocării destinului lor. nefast, dar asumat de poet. 

Morfo-sintactic, putem remarca o topică originală: enunțţuri 
logice, exprimând atitudini, sentimente, opinii, transmise în structuri 
lingvistice obişnuite („nu-ți voi lăsa drept bunuri după moarte”), ce sunt 
reliefate într-o expresie inedită, deci memorabilă, creând structuri noi 
în limbaj: „nume adunat pe-o carte”, „seară răzvrătită”, „bube, 
mucegaiuri și noroi"; subiectele accentuate prin poziționare frecventă 

la începutul versurilor şi secondate de atributive; inversiune sintactică: 
Iscat-am. Nu se mizează mai deloc pe segmentări prin intermediul 
punctuaţiei, semnificativă fiind doar virgula ce separă vocativul fiule, 
cu rol de a atrage atenţia asupra moștenitorului, şi virgula dintre 
propoziţiile principale... Robul a scris-o”, „Domnul o citește", cu rol de a 
evidenția succesiunea dintre actul creator săvârșit şi receptarea operei 
de către cititor. Creaţia nu este gratuită, scriitorul nu scrie doar de 
dragul înşirării cuvintelor pe hârtie, el are în vedere un destinatar, 
pentru că poezia sa are un mesaj de transmis. Modulările actului 
scrisului și gestului testamentar sunt marcate şi prin temporalitatea 
verbală. Astfel, viitorul din incipit, voi lăsa, trimite la intenţia poetică în 
privinţa unicii sale valori pe care o va lăsa moștenire; timpul prezent 
actualizează imaginea străbunilor; perfectul compus şi perfectul 
simplu redau efortul depus de-a lungul timpului de scriitor pentru a 
crea ceva durabil, valabil; modul conjunctiv este folosit pentru 
exprimarea unui îndemn: să urci. 

La nivel lexico-semantic regăsim împletiri fascinante de cuvinte, 
adevărate încarnări de imagini. Limbajul concret și formulele aforistice 
combinate dau prospeţime și forță sugestivă textului. Se grupează 
cuvinte apropiate sau depărtate ca sens și se modifică raporturile 
dintre ele sau raportul lor cu realitatea pe care o desemnează în 
general. 

Termenul ce ordonează semantic textul este carte. Acesta este 
reluat de alte cuvinte metaforice și investit cu noi semnificaţii, și 
anume: treaptă, hrisov, condei, călimară, „cuvinte potrivite”, „hotar înalt, 
cu două lumi la poale”, „frumuseți și preţuri noi” iscate din „bube, 
mucegaiuri și noroi”, care pedepseşte „odrasla vie-a crimei tuturor”; în 
ea „Domnița suferă”, iar „Domnul o citește". 

Receptare critică 

„Poetul scrie pentru a-şi spune că înţelesul ultim îi va scăpa, dar 
nu renunță să-l caute. Așa încât însăși aspirația spre unitate este 
unitatea pe care o putem numi (...) ca gest al unei conștiințe tensionate 
pentru care poezia nu este totuşi numai un joc sau numai potrivire de 
cuvinte, ci încercarea de înţelegere prin cuvânt”. 

(Marian Papahagi, Exerciţii de lectură) (V.R.) 

FLORI DE MUCIGAI 

Context literar. Sentimentul acut al realităţii apare în volumul 

Flori de mucigai, rod al experienţei detenţiei pe motive politice de la 
Văcăreşti. Poetul încearcă să dezvăluie aspecte nebănuite ale lumii 
înconjurătoare, folosind imagini de o concreteţe uluitoare, fapt ce 
constituie coordonata de rezistență a modernităţii creaţiei sale. Poezia 
este o artă poetică. 

Titlul, oximoronic, constituie o surpriză, marchează o nouă 
dimensiune a esteticii literaturii, estetica urâtului. Este sinteză a doi 
termeni contradictorii pe care Arghezi îi uneşte într-un sens nou: 
floarea semnifică frumuseţe, viață, lumină, mucigai sugerează 
descompunere, moarte, întuneric, urâtul, răul; împreună trimit la o 
lume a valorilor alterate, pervertite. În acelaşi timp, sunt elemente 
simbolice care trimit la tema creaţiei care se naște doar din efort 
scriitoricesc, fără vreun sprijin al inspiraţiei. 

Teme - motive. Rezonanţă a volumului lui Charles Baudelaire, 
Florile răului, este o mărturie a sincronizării cu literatura europeană 
dar, în același timp, este și transpunerea într-o manieră originală a 
esteticii urâtului în literatura autohtonă, lărgirea perspectivei artistice 
în poezie. Urâtul devine semnificativ semn al imperfecțiunii vieţii și 
totodată creează un efect estetic născut din sentimentul de repulsie, de 
aversiune sau de oroare, formă de polarizare a contrariilor definitorii 
pentru condiția umană, chiar în ipostaza regresivă pe care o figurează 
cel întemnițat. 

Tematic apare lumea stranie a universului carceral. Este vorba 
despre lumea închisorii în care viața e reprimată pentru a ispăși 
nesupunerea. În paralel, poezia este şi o artă poetică. Scriitorul revine 
mereu asupra principiilor scrisului pe care le redefineşte într-o nouă 
lumină a experienţei ce îl generează. 

Structură - compoziţie. Poezia debutează cu sugerarea unei 
atmosfere sumbre a unui interior pustiit, unde doar tencuiala își mai 
poate găsi rostul, devenind materie a consemnării gândurilor eului 
liric. Este sinteză expresivă a experienței din închisoare unde singura 
„filă” accesibilă exteriorizării este un perete. Pe de altă parte, apare 
ideea materialului brut în fața căruia scriitorul se află, și a muncii pe 
care acesta trebuie să o facă pentru a crea, dat fiind faptul că este „pe 
întuneric, în singurătate, / Cu puterile neajutorate/ Nici de taurul, nici 
de leul, nici de vulturul”. Versul ultim desemnează ajutoarele pe care 
apostolii le-au primit din partea divinității drept sprijin, spre 

deosebire de poet, care a fost lipsit de un astfel de ajutor. Astfel, 
condiția creatorului din această poezie este văzută ca stând sub 
semnul însingurării, lipsei, tristeţii. Scrisul său reprezintă efortul unei 
singure minți, lupta cu stihurile. Prin repetare, acest termen capătă 
diverse conotaţii simbolice: „stihurile fără an” - stau sub semnul 
semnificației generale, legate de o ipostază a destinului uman, nu 
neapărat de contextul istoric; „stihurile de groapă” - sugerează adâncul, 
subterana, carcera, limitarea, însingurarea ce se reflectă în poezie, 
tematica în ultimă instanţă, dar poate trimite şi la nașterea versurilor 
din starea înnegurată, din profunzimea durerii; „de sete de apă” - poate 
trimite la energia semantică ce o soarbe cuvântul artistic din realitate; 
„de foame de scrum” semnifică cenuşa din care se încearcă refacerea 
vâlvătăii versului, revigorarea dintr-o stare de neputinţă, acoperirea 
unei nevoi vitale; „de-acum” denotă noutatea versurilor, autenticitatea 
lor. 

Spaţiul interior se află în concordanță cu cel exterior, cu 
atmosfera sumbră, neprimitoare, privată de lumină, care se asociază 
cu lipsa instrumentului adecvat scrisului alături de absenţa harului 
inspirației. Sugestivă în acest sens este „unghia îngerească” care s-a 
tocit şi care provoacă durere, dar și perseverența în a face ceva, în 
ciuda neputinței, în a opune o rezistență interioară, chiar dacă asta 
înseamnă sacrificiu şi suferință. Aici reapare mai accentuat ideea că 
actul scrisului presupune un efort imens, mai ales atunci când nu mai 
are sprijinul inspiraţiei şi, totodată, se conturează imaginea oftatului 
adânc al unei singurătăţi prin care eul liric bâjbâie încercând să 
învingă materia dură a realului (tencuială). 

Firea demonică prevalează asupra firii îngereșşti; „unghia 
îngerească” epuizată, nimicită de efort, retrasă, ascunsă, de 
nerecunoscut este înlocuită cu „unghiile de la mâna stângă”, aceasta 
sugerând neputința umană dublată de voinţa de a trăi, de a-şi consuma 
chiar şi ultimele resurse. În acelaşi timp, stânga poate semnifica 
distingerea unei atitudini singulare, fapt ce ar. putea fi susținut şi de 
separarea celor patru versuri finale de restul textului, compact. 

Apare îmbinarea dintre olfactiv, tactil și cromatic. Accentul cade 
pe crearea imaginilor tactile acute, nevrozate, iar la nivel cromatic 
predomină impresia de negru şi gri. 

Imaginea acestei lumi se află în contrast cu aspiraţia omului 

care, nemaigăsindu-şi cale spre înfăptuire, devine gând profund ce ia 
viaţă prin scris. 

La nivelul versificaţiei apare rima pereche și ritmul neregulat, 
punctat de repetarea anumitor cuvinte, structuri sintactice; eclectic în 
concepția despre versificație, poetul nu precizează dacă preferă versul 
regulat sau liber, ci doar le foloseşte pe amândouă. 

Analiza stilistică 

La nivel fonetic se înregistrează sonorități ce rezonează cu 
starea încordată și tristețea, suferința subiectivităţii poetice. Așa că nu 
întâmplător apar în mod frecvent vocalele /, u, aceasta din urmă 
regăsindu-se în aliterația eufonică din versul „Nici de taurul, nici de leul, 
nici de vid turul”. 

Morfo-sintactic, importantă este inversiunea „nu o mai am 
cunoscut’, având drept scop accentuarea pronumelui o, element 
delictic ce reia semantic unghia îngerească. Dintre semnele de 
punctuație folosite, linia de pauză și punctul au un rol aparte în text. 
Linia de pauză izolează inversiunea de mai sus, accentuându-i sensul, 
iar punctul situat după propoziţia scurtă „Era întuneric.", devine marcă 
a ritmului interior al poeziei, dar şi punctare a semnificației propoziției, 
producând o segmentare cu valoare edificatoare. 

Lipsa complementului direct din prima frază a poemului 
reprezintă o modalitate de atragere a atenţiei asupra elementului 
implicat semantic de verb; scrierea se referă atât la titlu, la „flori de 
mucigai”, cât şi la stihuri, atât la idee, cât şi la forma în care e exprimată, 
la modul auster, precar prin care ideea prinde contur. Sintaxa 
argheziană în sine este neobișnuită: înșiruirea complementelor 
circumstanţiale (” pe un perete”, „pe întuneric”, „în singurătate”, „cu 
puterile”), a complementelor indirecte „neajutate/ nici de taurul, nici de 
leul, nici de vulturul”, a atributelor „stihuri fără am stihuri de groapă, / 
de sete de apă / și de foame de scrum”, „stihuri de-acum”, a construcţiilor 
eliptice. 

Timpurile verbale conţin valențe semantice. Astfel predomină 
perfectul compus atunci când apare imaginea neputinței eului poetic, 
iar imperfectul este corelat cu atmosfera din poezie ce concordă cu 
starea poetică. Singurul verb la prezent este să scriu, care, fiind și la 
modul conjunctiv, exprimă hotărârea poetului de a nu ceda în fața 
realităţii dure și de a continua să creeze, să-și rămână sieşi sprijin prin 

actul scrisului. 

La nivelul lexicului apare noutatea autentică pe care o aduce 
Arghezi. El promovează nu un limbaj nobil, ci unul obișnuit, chiar 
trivial: unghie, tencuială, firidă, părete, foame, scrum, groapă etc. 
Expresivitatea cuvântului se metamorfozează în funcție de contextul în 
care acesta este actualizat. Termenul stihuri apare în cinci contexte 
diferite, explicit în trei şi subînţeles în două. În fiecare dintre ele 
dobândește o altă încărcătură semantică. Semnificativă este și 
repetarea adverbului nici şi negația cu rol accentuator. 

Receptare critică 

„Altă dată, își prezintă însă opera sa «neinspirată», de esență 
laică. 

pentru că obiectul ei nu mai este de a slăvi indirect creaţia, ci de 
a-i prezenta fețele degradate, descompunerile, mizeriile. Acesta e 
sensul versurilor cu care începe poema Flori de mucigai, din fruntea 
culegerii cu același nume”. 

(Şerban Cioculescu, Introducere în Tu dor Arghezi) 

„llustrând perfect modernismul moderat, Arghezi s-a dovedit şi 
un reformator important al liricii noastre; el este eretic și față de 
mişcările cele mai reformatoare ale vremii! (...) în Flori de mucigai, se 
modifică sfera realității acceptate drept «poetice»”. 

(Mircea Scarlat, Istoria poeziei românești) (V.R.) 

FĂTĂLĂUL 

Context literar. Poezie modernă, dar scrisă într-o formulă 
tradițional folclorică, Fătălăul face parte din volumul Flori de mucigai 
şi se înscrie în seria portretelor de pușcăriași întâlniți de autor în 
timpul detenției. 

Titlul desemnează un hibrid uman, aflat între cele două principii 
ale vieții: masculin şi feminin, reprezentând o derogare de la natural. 
Este, de fapt, un pretext pentru contemplarea estetică pornind de la 
imagini brute, stridente, secondate de un limbaj pe măsură. 

Teme - motive. Tematic, textul se concentrează în jurul 
portretului desemnat de titlu, figurat caricatural. Întâlnim şi aici 
estetica urâtului, dar de data aceasta registrul imaginativ stă sub 
semnul ludicului, iar cel lingvistic sub semnul colocvialității -, 
Subsumativ. apare motivul privirii care înregistrează imaginea şi o 
reproduce, dar şi efectul privirii celui care este privit. 


Structură - compoziție. Poezia debutează cu prezentarea 
detaliilor corporale, între grotesc și senzual, cu o radiografiere a 
trupului ce poartă stigmate ale feminității. Impresia este de bazar 
corporal: expune diverse imagini, reprezentări jucăuşe ale elementelor 
corpului. Avem astfel cuvântul tuleie care înseamnă păr abia crescut în 
mustața şi bărbia tinerilor, semn ale virilității incipiente, dar care 
semnifică în context exact opusul, feminitatea feciorelnică. 

Nu există un periplu coerent al privirii ce înregistrează imaginea. 
Se trece brusc de la un element la altul, se mizează pe spontaneitatea 
înregistrării detaliului. Privirea se deplasează uimitor de repede 
dinspre o parte a corpului spre alta: de la față la subsuoară, coapsă 
pentru a reveni în zona capului, la urechi, apoi trece brusc la emanații 
ale corpului înregistrate olfactiv. Aici avem o imagine contrastantă 
între parfumul tiparoaselor (tiparoase este forma populară de la 
tuberoze care sunt flori puternic mirositoare) și hoit, imagine ce 
trimite la corpul văzut în moarte, olfactiv şi vizual deopotrivă. După 
aceea apar în prim plan mâinile privite în amănunțimea degetelor, 
detaliate până la unghii, piele, ca apoi să trimită la ochi, la gură, buze, 
dinți. Cromatica este sugerată culinar (smântână, corcodușe). Dintre 
toate elementele înșirate, privirea este cea care trădează ceva din firea 
aspră, ascunsă (ochiul tău în/unghie - imagine stridentă). 

Chipul, o dată conturat, ne este prezentat sub aspectul impresiei 
ce o trezeşte în jur. Are un efect spontan, șochează într-atât, încât 
provoacă reacții şi metamorfoze neașteptate, de-o miraculozitate 
grotescă: „fântâna leapădă”; „fata, de cum te-o vedea, / Ca din vânt 
rămâne grea”. 

Interesantă este descendența incertă, mitologizată a fătălăului: 
produs al unui cuplu inedit format din „strigoi de voievod”, figură 
vampirică, fantomatică și „vioară, trestie sau căprioară” ce sugerează 
fragilitate, chipul celui descris reunește aceste imagini contrastante 
sub forma unui pastel uman pitoresc. Este poate o referire la 
caracterul său: el ştie să se strecoare, are flexibilitate, deşi dă impresia 
de vulnerabilitate, de inofensivitate. Ideea este accentuată și de 
excluderea tranșantă a unei posibile origini comune, punându-l sub 
semnul singularului, al originalității. 

Ţinând cont de faptul că termenul spare înseamnă bucată mică 
de carne slabă şi copilandru în același timp, şi că smârc desemnează un 

loc mocirlos, mlăștinos și, totodată, semnifică în basme un loc 
îndepărtat și primejdios, putem spune că la Arghezi avem de-a face cu 
un joc de cuvinte care atrage atenția asupra creaturii nu tocmai 
atrăgătoare, reconstituind o geneză fabuloasă generată de un animal 
mitologic care, printr-un gest al copitei, face să apară „kw așa fel de făt”. 
Imaginea este desigur ironico-ludică, asemeni unui giumbușluc 
bufonic. 

Finalul reprezintă un contrast surpriză, o revenire la familiar 
prin gestul eului liric. Imaginea este adusă în concretul derizoriu, un 
fel de fotografie a ceea ce a fost radiografiat. Maniera descriptivă este 
una lirică, iar subtilitatea artistică se manifestă prin caricaturalul care 
apare diminutivat pe alocuri. 

Analiza stilistică 

Nivelul fonetic poate fi luat în considerare prin repetarea 
vocalelor e şi-i care imprimă o sonoritate ce concordă cu spiritul 
jucăuş al versurilor, şi a diftongului ca în versurile de la cinci la nouă 
care creează muzicalitate folclorică. 

În plan morfo-sintactic se remarcă în primul rând vocativul mă, 
semn al adresării familiare, ceea ce presupune că cel căruia i se 
vorbeşte, este un apropiat al poetului. Totodată, face ca poezia să fie un 
monolog adresat care nu angajează un ton sobru, ba din contră, unul 
lejer, lipsit de cenzurările stilistico-expresive. 

Structura sintactică este simplă, cu propoziţii eliptice (La 
sprânceană/ Fetișcană. / Subsuoară/ De fecioară), creându-se astfel 
impresia de inventariere a detaliilor corporale într-o manieră 
enumerativă. La nivelul punctuațţiei, apare izolarea prin linii de pauză a 
sintagmei exclamative al dracului! prin care se accentuează mirarea 
vorbitorului. 

Lexicul înregistrează forme şi sensuri variate cu orientare 
descriptivă. Întâlnim termeni regionali, arhaici, dar şi triviali, precum: 
spare, smârc, tuleie, zulufi, cârcei, subsuoară, adâncată, zuvelci. 
tiparoase, viertmiși, corcoduși, pafta; fiecare dintre acestea desemnează 
sau sugerează câte un detaliu corporal semnificativ. Limbajul are un 
puternic iz argotic şi accentul cade pe ilar amestecat cu seriozitate. 

Receptare critică 

„În Flori de mucegai, efectul artistic constă în surprinderea 
suavității sub expresia de mahala. E vorba de un dialectism într-un fel 

(...) Cu cât expresia e mai grotesc tipică, cu atât vibrația autentică e mai 
surprinzătoare. Aceşti hoți, borfași, țigani, au toată gama lirică a 
omenirii şi o execută pe instrumente ce produc o duioasă ilaritate, 
adică într-o limbă indecentă, argotică”. 

(George Călinescu, Istoria literaturii române de la origini până în 
prezent) 

„Dacă Cuvinte potrivite reprezintă o potenţare lirică, o depășire, 
dincolo de temperament, și în ordinea poetică, şi spirituală ocupă locul 
de frunte, Florile de mucigai reprezintă nota cea mai pregnantă și 
adecvată a personalităţii scriitorului. Obiectivă, optică oarecum, prin 
material, ciclul acesta ne dă icoana vieţii de pușcărie într-o serie de 
momente şi de portrete, de un realism, estetic totuși, neatins încă de 
literatura noastră, remarcabil şi prin adâncire psihologică, şi prin 
originalitatea crudă a expresiei”. 

(Eugen Lovinescu, Istoria literaturii române contemporane) 
(W.R.) 

PSALM (Tare sunt singur, Doamne și pieziș) 

Context literar. Poezia filosofică argheziană este poezia marilor 
întrebări ale insului aflat în fața unei imense singurătăţi a cărui sens 
încearcă să îl afle. Dialogul devine monolog pentru că interogațţiile sunt 
suspensii ale fiinţei care nu reușeşte să ajungă la un liman sigur, care 
să îi dea sentimentul împăcării cu sacrul, pe care îl caută și care i se 
refuză. Acest fapt imprimă sufletului o permanentă neliniște, o 
frământare între credință și tăgadă. 

Specificul speciei. Proiecția argheziană din Psalmi. este aceea 
din Vechiul Testament. Chipurile divinității însă iau o formă 
imperceptibilă omului, simbol abstract sau forță terifiantă, neant. 

Scriitorul preia psalmul biblic ca formulă poetică ce se 
personalizează laic și devine specie literară. Inclusă în volumul Cuvinte 
potrivite, poezia Psalm (Tare sunt singur, Doamne...) cuprinde 
probleme existenţiale insolubile și obsesive ale poetului. 

Titlul trimite la formula religioasă ce este preluată și valorificată 
în câmp literar, iar ce apare în paranteză desemnează primul vers, 
ceea ce reprezintă o modalitate formală de diferenţiere a psalmilor în 
cadrul volumului. 

Drama existenţială este tema acestei poezii care ia forma unei 
confesiuni a revoltei unui eu pregnant, figurat prin frisoanele căutării, 

împotriva unui la a cărui absență nu poate fi înlăturata prin nicio 
căutare, cu nicio cerere. 

Structură - compoziție. Metafora centrală - copacul - 
simbolizează fie poetul ascet care are o traiectorie singulară, aproape 
nelumească, izvorâtă din slujirea individuală a lui Dumnezeu, fie 
comunicarea între cer și pământ, ca un veritabil axis mundi (axa lumii). 
Sintagma „Copacpribeag” semnifică poetul izolat, singur, răzleţ, dar și 
dezrădăcinat, hoinar, care își caută un tărâm pe care să rodească și nu 
găseşte, un fel de „credință oarbă în ceva nedeterminat”. Se mizează aici 
pe o aparentă incompatibilitate între copacul ce presupune stabilitate, 
înrădăcinare şi pribegia ce implică nestatornicie, continuă mişcare. 
Alăturarea epitetului pieziș, accentuează tonalitatea gravă a poemului 
care, încă din titlu, anunță un demers sobru, aflat sub semnul 
profunzimii. Efectul alăturării termenilor ţine mai ales de forța 
artistică argheziană. 

Divinitatea este invocată să se reveleze sub forma cântecului - 
trimitere panteistă („pasăre ciripitoare”), ambiguitate semantică între 
cântec şi emițătorul ei. Poetul este legat de simţire, de o percepere 
emoțională, nu de una rațională, abstractă, el vrea să perceapă 
fiziologic (în mine) existenţa divinității, să o simtă pulsând în forul său 
interior. Lipsit de toate acestea, el se simte „umbrăf...) de fum”, 
autodefinire expresivă sugerând o figură fantomatică, lipsită de viaţă. 

Imaginarul poetic vizează două planuri: cel uman și cel vegetal, 
aflate în opoziţie. Cel vegetal este sub incidența sacrului şi se bucură 
de eternitatea ce revine ciclic sub formă de rod perpetuu, fără nicio 
intervenţie („pomii cu rod”) şi semnifică oamenii obişnuiţi, netulburaţi 
de dileme existențiale, oamenii lipsiţi de idealuri, care acceptă viața 
aşa cum vine; folosirea pluralului este o modalitate de distingere a 
acestora de eul liric desemnat prin singular. lpostaza sa este aceea de 
om singuratic, inadaptat, care nu-și acceptă condiţia şi, mistic şi teluric, 
tinde către o cunoaștere din ce în ce mai aprofundată și prin mijloace 
cât mai variate. Imagini sintetizatoare - vizuale, auditive, olfactive - 
predomină în imaginea copacului şi în imaginea pomilor cu rod. 

Între eternitate şi necunoscut, eul este privat chiar și de 
minimum de aromă, de aceea îşi strigă nemulțumirea şi neliniștea 
într-un crescendo, începând cu un fel de ritual al gesturilor de 
supunere, de reglare a relaţiilor cu cerul, sesizând lipsa unei 

comunicări şi culminând cu atitudinea de revoltă: până când! o serie 
de posibile revelații sunt surprinse în strofa a patra sub semnul 
negațţiei: „neclare roze și dulceaţă” ce simbolizează viața în plenaritatea 
ei. „Înnoile omizi” îşi pierd sensul parazitar trimițând mai degrabă la 
plăcerea de a fi devorat. Este remarcabilă forța concretă a imaginilor, 
modul în care poetul distilează viața înaltă ce-și păstrează întreaga 
sevă a amarului sau a otrăvirii. 

Deși încearcă să își găsească un punct de sprijin în ceea ce 
primise până în acel moment, se ghicește aceeași insatisfacţie şi 
tulburare. Prin imaginea metaforică „Nalt candelabru” se sugerează că 
divinitatea îşi poate dobândi un anume sens al existenței tocmai 
datorită ființei umane. Stelele ce stau de strajă între eternitate (vecii) și 
necunoscut (ceață), cer şi pământ, între poet şi divinitate sunt 
luminători mult prea slabi pentru a facilita accesul în obscuritate; 
cadrul nocturn reprezintă bezna prin care orbecăie cel ce caută să 
cunoască, este un semn al neputinței, „mediu impenetrabil, compact și 
indistinct”. Așteptarea tensionată în singurătate prevesteşte revolta 
deschisă. Temporalitatea imprimă nerăbdarea şi dorinţa de instaurare 
a unei alte relaţii între om şi divinitate, nevoia de concret. Frustrarea 
inadecvării ia forma interogaţiei-tânguire urmată de motivarea 
revoltei: „a fi-nflorit numai cu focuri sfinte”, „a rodi metale doar”, 
pătruns de grele porunci și-învățăminte”, „mă muncesc din rădăcini și 
sânger'. E vorba însă de căutare, nu de negare, chiar dacă 
reprezentarea divinității este doar la nivel invocativ, accentul căzând 
pe conturarea sa în absență. Dumnezeu este golul pe care poetul îl 
simte, neputinţa acestuia, imaginea nevăzută și care refuză să apară. 

Sfârtecarea lăuntrică se cere exprimată chiar şi unui 
interlocutor absent. Arghezi nu se sfiește să arate umilinţa celui care, 
neavând revelația, cerşește semne de care să se agaţe pentru a scăpa 
de singurătatea apăsătoare. Spre deosebire de Baudelaire, la Arghezi 
nu apare neapărat creştinismul în ruină, pentru că ţinta nu e deloc una 
desacralizantă, ci una de reinstaurare a semnelor sacrului; nu 
creștinismul s-a ruinat, ci poetul este cel care a pierdut sensul. lar 
această pierdere vine din contradicția între perceperea dogmatică și 
cea de la nivelul experienței comunicării concrete cu cerul. 

Deşi poezia conţine o notă umilă, umilința argheziană nu e 
niciodată puternică, durabilă, iar rugămințţile poetului au un accent 

aproape imperativ. Ele mărturisesc mai mult condiţia duală a artistului 
care nu e un om obișnuit și, de aceea, drumul spre bucuriile simple îi 
este inaccesibil. Cu toate acestea în final, „pavata ta cea bună” 
sugerează că mai există o speranţă în inima revoltatului, chiar dacă 
slabă. El rămâne cu privirea îndreptată spre cer, ca într-o grădină 
Ghetsimani, chiar dacă intuieşte că s-ar putea ca lucrurile să rămână 
neschimbate. 

În coerenţa accepțiunilor Dumnezeirii, pe care criticul literar 
Eugen Simion le identifică în poezia filosofică a lui Arghezi, sesizăm 
două nuanţe: accepțiunea gnoseologică, divinitatea confundându-se cu 
adevărul absolut ca țintă supremă a ființei umane; accepțiunea 
religioasă, în sensul unui panteism de sorginte populară. 

În privinţa versificaţiei, Arghezi foloseşte în acest poem rima 
încrucişată, iar ritmul neregulat se îmbină, în unele versuri, cu cel 
neregulat. 

Analiza stilistică 

Nivelul fonetic dublează sonor nivelul semantic, creând totodată 
şi muzicalitate. În acest sens putem remarca în poezie repetarea 
vocaleii care secondează sonor starea de tensiune a vocii subiectului, 
aliteraţiile din cadrul sintagmelor „pomilor de rod bun”, „cu gustul bun” 
ce se referă la cei aflați în opoziţie cu eul liric, efectul auditiv fiind şi el 
contrastant, suav, cald, liniștitor”. 

În plan morfo-sintactic chiar din primul vers se remarcă o 
inversiune sintactică, „Tare sunt singur”, intenţia fiind de a aduce în 
prim plan semantica sintetizată în marca superlativului adverbial 
„tare”. În continuare, cu rol important, apare vocativul „Doamne” care 
se va repeta şi în finalul strofei a cincea și care desemnează obiectul 
căutării care nu se individualizează din negurile către care poetul își 
păstrează privirea îndreptată. Inflexiunile vocii emițătorului sunt 
marcate de exclamația din primul vers al strofei întâi („Tare sunt 
singur, Doamne și pieziș!”) şi de interogaţia din strofa a cincea (,...dar, 
Doamne, până când?'). Raportul sintactic predominant este cel de 
coordonare, fie copulativă, fie juxtapusă, acesta fiind procedeul prin 
care se egalizează forme sintactice, morfologice și se nuanţează 
sensuri. Linia de pauză din strofa a cincea atrage atenția asupra 
atitudinii poetice în fața divinului şi a interogației ce o secondează. 

Verbele sunt la timpul prezent, modul indicativ şi conjunctiv în 

primele cinci strofe: prezentul redă frământarea, starea de neliniște 
care se comunică și cititorului, iar conjunctivul exprimă anxietatea 
aşteptării, căutarea unui răspuns la cererea formulată. În strofa a şasea, 
infinitivul perfect şi prezent exprimă oarecum ironia poetului în fața 
absenței unui răspuns, o referire la ceea ce ar putea fi resemnare. În 
strofa a şaptea perfectul compus este folosit când se vorbeşte de un 
moment trecut al relației cu divinitatea, de o ruptură resimţită cu ani 
în urmă, iar prezentul indicativ readuce în prim plan o ultimă invocare. 
În final conjunctivul modulează o cerere pacifistă care-l figurează pe 
poet ca în așteptarea unui răspuns ce nu se știe dacă va veni sau nu. 

Lexico-semantic, avem de a face cu resemantizarea continuă a 
cuvintelor, în funcție de contextul în care apar. Termenii de bază ai 
psalmului sunt din câmpul semantic al naturii și din cel al umanului: 
„fruct amar”, frunziș ţepos și aspru-n îndârjire vie” ...pasăre ciripitoare', 
„crămpeie-n zbor și gingășie”, „cântece mici de vrăbii și lăstun”, „umbra 
mea de fum”, „prins adânc între vecii și ceaţă”, nectar, „aroma primei 
agurizi”, „moile omizi”, şi desemnează două realități aflate în opoziţie: 
eul poetic, singular şi ceilalți oameni care au o viață înscrisă în destinul 
comun al lumii. 

În plan stilistic, monologul adresat este afirmat cu patosul 
înfruntării și confruntării romantice, doar că aici predomină nevoia de 
cunoaştere, de explorare, și nu titanismul. Obstacolele nu sunt evitate, 
ci înfruntate, eul poetigjrtu este un resemnat. Percepția umană, 
concretă a divinității, corporalizarea ideilor, acestea sunt elementele 
infrastructurii imagistice. 

Receptare critică 

„Plastică, poezia pare însă obscură, obscuritate provenită din 
abuzul imaginii conjugate şi mai ales, de întrebuințarea elipsei de 
cugetare şi de expresie, cheile de boltă ale tehnicii argheziene. 

Atacând marile teme lirice (viața, Dumnezeu, iubirea, numai 
moartea e rar înfruntată ca în De-a v-aţi ascuns), poezia argheziană se 
integrează aşadar, în marea poezie lirică, aducând o estetică nouă, o 
nouă limbă poetică”. 

(Eugen Lovinescu, Istoria literaturii române contemporane) 

[Psalmii lui Arghezi sunt] „mărturia unei stări agonice: a luptei 
interioare, în căutarea lui Dumnezeu, pe calea certitudinii materiale 
sau a revelaţiei. Chiar când domină sentimentul îndoielii, nevoia 

credinței se afirmă impetuoasă, ca o recunoaștere indirectă a lui 
Dumnezeu... /. 

(Şerban Cioculescu, Introducere în poezia lui Arghezi) (V.R.) 

PSALM (Te drămuiesc...) 

Context literar. lpostaza rugătoare argheziană este rodul 
experienței călugărești, care, în sine, este o stare de continuă căutare a 
lui Dumnezeu și de punere în acord cu voia sa, atât a vieţii personale, 
cât și a ordinii lumii. Această ipostază s-a actualizat în poezia filosofică 
străbătută de numeroase nuanţe ale raportării eului liric la relația cu 
divinitatea pe care o invocă cu multă ardoare, în spirit romantic, când 
revoltat, când resemnat. Starea poetică, așa cum scriitorul însuși 
mărturiseşte, este între credință și tăgadă. 

Titlul desemnează specia poetică în care se încadrează, dar și 
profunzimea conținutului specifică unui poem adresat divinității. Ceea 
ce apare în paranteză este o modalitate de distingere a psalmilor în 
cadrul volumului Cuvinte potrivite. 

Teme - motive. Tema este reprezentată de căutarea adevărului, 
a absolutului într-o formă concretă de manifestare și este susținută de 
motivul vânătorii, de imagini biblice actualizate în motivul înfruntării 
dintre Dumnezeu şi supusul său Iacov și cel al necredinţei apostolului 
Toma. 

Structură - compoziţie. Stilistic, poezia debutează cu imaginea 
vânătorului primitiv pentru care divinitatea devine un vânat, cel mai 
dificil dintre toate. El caută cu disperare, fiind însă plin de 
incertitudine în privinţa atitudinii pe care să o adopte atunci când îi va 
ieşi vânatul în cale: dacă nu-l va recunoaște, va vrea să-l ucidă, iar 
dacă-l va recunoaște, va îngenunchea. 

Această viziune proiectată afectiv ar ține, în concepția lui Eugen 
Simion de accepţia estetică a Dumnezeini, Dumnezeu fiind visul cel mai 
frumos. Versul „și nu-ndrăznesc să te dobor din cer grămadă” sugerează 
ideea că intenţia eului poetic nu este de a-l înfrunta în sens negator, el 
caută sincer şi vrea să i se redea credința. 

În strofa următoare, apare imaginea cerului răsturnat în apă 
lângă botul animalului care se adapă, lucru ce implică un gest de 
demitizare specific liricii moderne. Nu mai este clar dacă nu cumva 
credința e o iluzie, dacă stelele sunt create de oglindirea apei, sau 
peștii sunt luminaţi de stele, iar prezenţa taurului ce se adapă este 

semn al tulburării apei, al confuziei, incertitudinii: „Pari când a fi, pari 
când că nu mai ești”, un fel de farsă care se joacă umanului. 

În ultima strofă întâlnim motivul biblic al înfruntării între 
Dumnezeu și lacov din Vechiul Testament, luptă din care niciunul nu a 
ieşit învingător (” marea poveste”). Înfruntarea apare aici invocativ şi 
nu cu intenţii desacralizatoare. Dorinţa celui ce caută este de a găsi 
ceva palpabil, ce poate fi atins şi care să îi certifice în mod concret 
prezenţa divinității. El are nevoie de o corporalizare a divinității, așa 
cum apostolul Toma a avut nevoie pentru a se convinge că lisus era cu 
adevărat reînviat. Astfel apare în paralel și o trimitere la Noul 
Testament. El nu poate crede în abstracțiuni dogmatice care pot 
satisface doar jocul gândirii, dar nu dau și sens vieţii. El trebuie să 
simtă (să pipăi) şi să poată afirma ceea ce simte („să urlu: Este!”). 

Analiză stilistică 

La nivel fonetic în prima strofă avem vocalele; i, a care creează, 
prin repetare, o sonoritate tristă, şi care se regăsesc în cuvinte ce 
denumesc singurătatea. 

Morfo-sintactic. remarcăm interogațţiile, cele două puncte ce 
atrag atenția asupra interogaţiei, coordonarea prin conjuncția 
copulativă „și”, intercalarea cu rol individualizator: visai meu, din toate, 
cel frumos, şi cu rol de accentuare a ideii de clipă ce se epuizează: „pari 
când că nu mai ești”. Importante sunt și virgulele ce separă adverbul 
acum. accentuând ideea de eternitate a dilemei existențiale. Exclamaţia 
finală trimite la ideea că afirmarea divinității ar ţine de eul liric care o 
înființează prin cuvânt. Verbele sunt la prezent indicativ și conjunctiv, 
prezent al încordării, al hotărârii de a căuta cu orice preţ. 

La nivel lexico-semantic întâlnim verbe ce desemnează căutarea: 
a îndrăzni, caut, te drămuiesc, te pândesc, văd, credința:  îngenunchez, 
parif întrezări, ființarea: a fi. Imaginea divinității este sugerată prin 
termeni concreţi: șoimul. „În stele printre peşti” sau pusă sub aura 
nedefinitului: vis, imagini iconice şi simbolice ale divinității. Apar 
termeni aflați în opoziție: credință și tăgadă, cer și apă, tu și eu, 
mărturie a neliniștii şi frământării poetice. 

Receptare critică 

„Atmosfera biblică, ideea duratei (veac), a morții, a reîntoarcerii 
în lut străbat ca un fum de smirnă toate poeziile argheziene oricât de 
aparent pitorești (...). Al doilea sus. profund al poeziei lui Arghezi, în 

afara oricărei poziții noționaie, este sentimentul de oscilare materială 
între două lumi cu densități deosebite, cerul și pământul. E vorba nu 
de antiteze de concepte ideal-real, ci de un proces, văzut în planul 
poeziei, de metamorfoză, de osmoză între material şi spiritual, 
amândoi termenii luaţi ca momente îndepărtate ale aceleiaşi materii”. 

(George Călinescu, Istoria literaturii române de la origini până în 
prezent) (V.R.) 

I 

MORGENSTIMMUNG 

Context literar. Poezia face parte din volumul Cuvinte potrivite şi 
se înscrie în lirica erotică argheziană de început în care sentimentul 
aduce starea de incertitudine și susceptibilitate. Se resimt inflexiuni 
eminesciene de factură romantică, dar nu de-aşa manieră încât să fie 
vorba de epigonism, autorul reuşind să imprime nota personală atât la 
nivelul formei, cât și la cel al conţinutului. 

Titlul are o sonoritate aparte în germană, iar semantic ar avea 
drept echivalență sensul de dispoziție aurorală, starea generată de 
posesia sentimentului, starea proprie unui început, descoperirii lumii 
în lumina iubirii. 

Tema poeziei este dragostea, definirea poetică a stării de 
îndrăgostit sub forma sonoră a cântecului care îți invadează spaţiul 
interior şi te transformă în așa fel că nu te mai recunoști, îţi pierzi 
echilibrul, stabilitatea. Dragostea apare cu referire, reciprocă, eu şi tu 
relaționează fluctuant, cu alternanță de închidere (refuzul 
sentimentului), deschidere (acceptarea lui chiar fără voie) sugerând 
tulburarea pe care o provoacă noile trăiri, dar şi armonia dintre cei 
doi. 

Structură - compoziție. Prima strofă debutează adresativ, semn 
al unui dialog monologat. Intimizarea confesiunii se obţine prin 
imaginea artistică a unei realități invizibile care inundă un „univers 
închis”. Cântecul, muzica sferelor mişcate de iubire, pătrunde în mine, 
adică în forul interior al eului liric. Momentul ales este unul pe măsură, 
după-amiaza, vreme a lentorii. a vulnerabilității, când „fereastra 
sufletului” se deschide ca dintr-o întâmplare, semn al fortuitului, 
mimare a declicului din momentul îndrăgostirii care se produce 
spontan (” fără să ştiu”), fără a-i putea găsi o explicație rațională. 
Spontaneitatea este sugerată şi de sintagma „au sărit zăvoarele”. 


1 


Privirea este cea care interiorizează imagini şi interpretări ale 
imaginilor în funcție de cum rezonează subiectul privitor. 

Metafora „suflet-mâhăstire sugerează imaginea poetului retras 
în sine, deschis contemplaţiei şi nu consumării, arderii pasiunii. Dar, o 
dată atins de fiorul cântecului, nu îi mai poate rezista și se simte 
neputincios în fața invaziei care îi umple golurile de diverse forme din 
suflet (sertare, cutii), îi impregnează trupul (covoarele) într-un fel de 
acumulare în straturi pe verticală și pe orizontală a unui univers ce 
acaparează cu totul pe dinăuntru şi din care nu te mai poţi desprinde. 

Folosindu-se de sinestezie poetul îşi descrie starea duală, 
tulburătoare: erosul presupune o stare nedefinită, care aici se 
concretizează în „lavandă sonoră” ce inundă sufletul cetate al poetului, 
descătușând senzaţii uitate sau neştiute. Cântecul dobândeşte în poem 
însușiri palpabile, metafora „mierle pe clape” te duce cu gândul la pian, 
clavecin, la delicatețea cântecului iubitei, la mișcarea armonioasă a 
brațului ce mânuiește clapele. Femeia, ca şi la Eminescu, este mai mult 
sugerată decât prezentă, ea apare prin mici detalii metonimice, în 
cazul nostru prin deget, detaliu fulgurant, prin întreaga făptură - se 
creează senzația de diafan, de tandreţe, de gingășie. Ea este o prezență 
serafică, ca o adiere, care zguduie şi aduce liniștea în același timp. 7 
m-ul este sub semnul impalpabilului, între ființă și umbră, femeia este 
şi nu este, când are corporalitate, când e ideală; deschidere şi închidere, 
ea provoacă sentimente contradictorii. Totodată iubirea este asociată 
cântecului. 

Îndrăgostirea se întâmplă pe neaşteptate, cutremură ființa, 
aproape că îi dislocă structurile, fapt sugerat prin metafora sonoră a 
furtunii şi diversitatea luxuriantă de elemente ale naturii, o natură 
domesticită, îmblânzită. Starea de confuzie, debusolare, înfrigurare, 
răvăşire („Cu tunetul se prăbușiră nori, şubrede bârne ca foile florii”) 
este secondată de impresia de plutirf, de atingeri ale unei adieri 
delicate, de zbor (cocorii, albinele, frunzele). Se figurează astfel 
nehotărârea între reticență, uimire și acceptare a ceea ce i se întâmplă. 
Totodată dragostea este văzută ca impuls înălțător, ea dă aripi. 

Interogaţia din strofa finală este o expresie a stării de 
nesiguranță în fața inexplicabilului, a încercării de rezistenţă a eului în 
fața cântecul sirenei ca ispită a dragostei, însă nu există cale de 
întoarcere deoarece contopirea cu sentimentul este ireversibilă, el a 

pătruns și visceralul, în sens concret și abstract deopotrivă, un fel de 
taină a  împărtășirii din celălalt suprapusă peste unicizarea, 
compactizarea cuplului de îndrăgostiți („te-ai dumicat în mine 
vaporos"). Termenul vaporos transmite senzaţia de bine, de euforie ce 
se produce în momentul întâlnirii/misterioase a contrariilor, a lumii 
de sus și a celei de jos, între concret (jos, viață) și abstract (sus, moarte). 
Dragostea este astfel învingătoare odată cu recunoașterea, întâlnirea 
celor doi, antiteza finală trimițând la ideea că dragostea integrează 
moartea vieţii, e o forță unificatoare. 

Versificaţia este la fel ca și în cazul celorlalte poezii analizate 
mai sus, cu rimă prezentă şi ritm neregulat. Rima este încrucișată, iar 
ritmul este dat de gândirea poetică, de punctuaţia cu implicaţii 
semantice prezentată la nivelul morfo-sintactic: pauze, interogațţii, 
coordonări. 

Analiză stilistică 

Nivelul fonetic este implicat semnificativ prin vocala A, a. cărei 
prezență dă senzaţia de tresărire la adierea sentimentului ce se 
strecoară neobservat, pe negândite, și prin vocala /, predominantă în 
strofa a cincea unde accentuează sonor starea de neliniște, haosul 
interior, impactul debusolant al iubirii. 

Morfo-sintactic se remarcă inversiunea „mi-s șubrede', 
preponderența raporturilor de coordonare marcate prin virgulă sau 
conjuncție, linia de pauză din strofa a treia individualizează versul final, 
iar cea din strofa a patra separă adverbul nedespărțit accentuând ideea 
de unitate, de plenitudine dată de sentimentul iubirii. Punctele de 
suspensie din strofa a patra amplifică imaginea acumulării elementelor 
naturii în vâltoarea furtunii. Interogaţia retorică din strofa finală 
traduce neliniștea poetului. 

Timpurile verbale sunt variate. Apare perfectul compus, mai 
mult ca perfectul, şi perfectul simplu cu referire la gradualitatea 
infiltrării muzicalității cântecului în sufletul poetului și la efectul 
spontan, nebănuit al acestei infiltrări (ţi-ai strecurat, se deschisese, a 
umplut, au sărit, a rămas, se prăbușiră, aduse); imperfectul (intra, 
pipia) împreună cu conjunctivul prezent redau acuitatea cu care eul 
resimte invazia cântecului care inundă cu hotărâre fiinţa căreia îi 
sondează străfundurile (să sape). În strofa finală perfectul compus 
subliniază efectul acestei invazii, uimirea în fața stării inexprimabile, 

iar imperfectul accentuează misterul întâlnirii celor doi. Condiţionalul 
trecut alături de negația ce îl însoţeşte („nu ar fi fost nimic”) aduce în 
prim plan impactul profund al emoțţiei iubirii care, o dată simțită, îşi 
înfige rădăcinile adânc în cel atins. 

De asemenea, întâlnim un cumul de complemente directe cu 
valoare apozițională (sertarele, cutii/e, covoarele), cu rolul de a 
accentua ungherele trupului şi sufletului cotropite de emoție, 
afectivitate și complementul direct dezvoltat („cocorii, / Albinele, 
frunzele”) care sugerează aglomerarea de elemente care năvălesc şi 
amplifică dezordinea din suflet. În ultimele două versuri ale poeziei 
sesizăm prezența paralelismului sintactic prin care se surprinde 
întâlnirea miraculoasă a celor doi. 

În plan lexico-semantic se impun cu autoritate expresivă 
persoana I și a Il-a, fie sub forma pronumelui personal, fie în forma 
verbală. Concentrarea metaforică migrează către cuvântul cheie 
cântecul, care în text capătă diverse valențe stilistice, punctând 
realități legate de forța sentimentului dragostei, aşa cum îl 
înregistrează subiectivitatea confesivă. 

Stilistic, poezia deţine un imaginar poetic axat pe câteva 
coordonate: iubita care apare sub forma pronumelui personal la 
persoana a doua şi a treia și a cântecului care se metamorfozează și 
transformă ceea ce atinge în diversele ipostaze în care apare; eul 
poetic care este figurat prin metafora sufletuluimănăstire. şi prin 
persoana I pronominală. 

Receptare critică 

„Să luăm spre exemplu poezia Morgenstimmung, un rar moment 
al liricii argheziene, în care ni se evocă pătrunderea treptată în sufletul 
poetului a unei ființe care a ştiut să se insinueze folosind arma 
periculoasă a seducţiei aparent benigne”. 

(Alexandru George, Marele Alpha) 

„În jurul aceluiași păienjeniş de lumină şi umbră, cu îngemănare 
statornică de aspru şi suav, poezia de iubire argheziană înstrunează un 
acord larg, în care se zbat, deopotrivă, mândria şi supunerea”. 

(Pompiliu Constantinescu, Scrieri) (V.R.) 

LUCIAN BLAGA 

EU NU STRIVESC COROLA DE MINUNI A LUMII 

Context literar. Primul său volum de poezii, Poemele luminii, 

este de o mare originalitate și este o mărturie a întâlnirea lui Blaga cu 
expresionismul receptat dinspre arta plastică mai întâi, şi, mai târziu. 

de o mare originalitate şi este o mărturie a întâlnirea lui Blaga 
cu expresionismul receptat dinspre arta plastică mai întâi, și, mai 
târziu, dinspre literatură, prin traducerile efectuate. Poetul valorifică 
din cadrul acestui curent literar următoarele elemente: sincretismul 
discursului (concret și abstract), esenţializarea existenţei, a lucrurilor, 
a pasiunilor umane, până la elementar, la stihial, sufletul însuși fiind o 
stihie. 

Titlul. Modernitatea tipului de discurs se revendică dinspre 
filosofie, deschiderea spre aforistic fiind preluată de la Nietzsche. 
Predispoziția lirică este una confesivă. Astfel că încă din titlu avem 
de-a face cu afirmarea subiectivităţii lirice care își anunţă atitudinea 
față de „corola de minuni a lumii”, atitudine ce stă sub semnul 
inalterării misterului vieţii, al lumii, printr-o explicitare, strivire a 
sensurilor în limitele raționalităţii. Consistenţa construcției metaforice 
vine din semnificaţiile reunite ale termenilor ce o alcătuiesc: corolă - 
cerc, perfecțiune, încununare; minuni - revitalizări, refaceri, acte 
spontane a căror cauză nu se cunoaște, lumea - universul material şi 
cosmic deopotrivă. 

Teme - motive. Tema poeziei este reprezentată de afirmarea 
superiorității poetice, mediate de forța integratoare a iubirii, ceea ce 
poate fi identificată ca o constantă a liricii blagiene. În sprijinul 
acesteia mai apar idei precum cunoaşterea poetică și cea rațională. 
motivul luminii, al lunii, dar cu o funcţie schimbată față de romantism. 
Elementele realului devin poartă către lumea de dincolo de ele. 
Această lume radiază din sensurile lucrurilor sau din relaţiile lor cu lui 
nea, cu eul liric. 

Structură - compoziţie. Poezia este structurată pe două planuri: 
al eului liric și al celorlalţi. Cele două planuri se află în opoziţie, iar 
criteriul de contrastare îl reprezintă atitudinea în fața cunoaşterii 
esenței ce subzistă în ordinea lumii. 

Eul poetic neagă tot ce diminuează obiectul cunoașterii și 
pledează pentru puterea de contemplare nemijlocită a miezului 
lucrurilor. Elementele enumerate sunt întrupări ale misterului 
universal și numai iubirea poate mijloci cunoașterea lor. Astfel florile 
semnifică fragilitatea, prospețimea, frumuseţea vieţii, a lumii; ochii 

trimit la viziune, cunoaștere, deschidere a sufletului către lume; buzele 
sunt receptacule ale senzualităţii, pot sugera sensibilitatea, intimitatea, 
afectivitatea; mormintele sunt domuri ale sufletelor ce au trecut în 
lumea de dincolo, sunt mărturii ale porţilor care dau spre tărâmul 
absolutului. 

Există pentru poet ceva dincolo de lucruri care nu poate fi 
cunoscut decât prin participarea efectivă a spiritului, conceptualizarea 
eşuând în acea zonă. De aici, grija permanentă de a lăsa realul în 
plinătatea misterului său şi de a-l savura aşa cum este el. Acest mister 
se poate revela poetului. Acesta va transpune revelaţia în poezia sa 
care devine purtătoare de semnificații ale absolutului, semnificații 
enunțate, dar râu definite. Misterul nu ţine doar de zona spiritualului, 
ci vine din impactul acestuia asupra realului. El are o conotaţie 
specială la Blaga, venind dinspre sistemul său filosofic. 

Ceilalți, prin încercarea de a cunoaște rațional lumea, reduc 
miezul lucrurilor la un surogat al materialităţii și îl omoară tocmai prin 
substituirea a ceva imaterial cu un corespondent concret al realității. 
Prin urmare, structura antitetică evidenţiază opoziția între două tipuri 
de cunoaștere: cea poetică, asumată de eul liric, şi cea rațională ce 
aparține celorlalţi şi de care vocea poetică se diferenţiază. 

Gândirea poetică este creatoare de metafore, adică de imagini în 
care se intuieşte simultan existența a două planuri diferite în ordinea 
lucrurilor: unul concret şi unul abstract. Intuiţia intelectuală este 
corelată în poezie cu un element al materialității - luna -, a cărei 
luminozitate difuză proiectează o întrezărire a ceea ce se află între 
concret şi metafizic. A lumina nu pentru a face evident, ci pentru a 
sugera. Explicitul acoperă realul, nu îl dezvăluie, îi pune doar eticheta 
raționalităţii care are un limbaj insuficient. Nimic nu poate fi spus până 
la capăt deoarece cuvintele au totdeauna o prelungire imaterială, de 
nerostit. 

— De aici, succesiunea metaforelor revelatorii: „nepătrunsul 
ascuns”, adâncimi de întuneric”, „largi fiori de sfânt mister”. Profunzime, 
înfiorare nevăzută, acestea sunt ipostazele în care misterul devine act 
de participare a spiritului la manifestarea lumii cosmice, taină 
săvârşită printr-un gest liturgic. 

Dacă „lumina mea” reprezintă gândirea poetică, poezia ar fi 
atunci intuirea în concret, în particular, a universalului, fapt ce se 

poate realiza doar prin intermediul iubirii proiectate asupra lumii. 
Metafora luminii este recurentă la Blaga. 

Eul vitalist, narcisist abordează un ton profetic, el are resurse 
debordante de energie. Subiectivitatea extremă se manifestă prin 
exacerbarea trăirilor, prin dezinhibarea în fața transcendenţei și 
manifestarea liberă stihială. Neputinţa raţiunii este înlocuită de forța 
viziunii într-un proces continuu de autorevelare a eului prin limbaj. 
Textul nu e conceptual, ci poetic, dar apare aici un lirism reflexiv. 

Versificația este una modernă, specific blagiană. Versul liber, 
ritmul interior al mişcării spiritului fascinat de mister sunt elementele 
ce marchează acest aspect. 

Analiză stilistică 

Nivelul minimal al analizei, cel fonetic nu înregistrează 
combinaţii sonore specifice. Se poate remarca totuși că fonemele m, l, r, 
i, 0, a se regăsesc în sintagme ce desemnează misterul şi, prin 
îmbinarea lor, se creează o muzicalitate aparte, ce dă impresia de 
prelungire a sunetelor care, printr-o rostire adecvată, ar putea crea 
senzația de mister: corola dar putem face câteva precizări legate de 
rolul punctuațţiei în text: prezenţa virgulei care separă pronumele 
dedublat: „dar eu, eu cu...”, îl pune în evidenţă; tot cu ajutorul 
juxtapunerii, se individualizează fiecare cuvânt metaforic ce apare în 
cadrul înșiruirii elementelor concretului. Liniile de pauză izolează 
suita de imagini stilistice prin care se surprinde participarea eului liric 
la mister, ființarea sa în chiar miezul acestuia. Cratima ajută la crearea 
ritmului interior prin armonizarea între cuvinte, evitând unele vocale 
incomode. Verbele predicative aflate la prezent, aflate în opoziţie prin 
afirmare și negare, trimit la timpul etern al absolutului. 

La nivel lexico-semantic apare totodată negarea cu rol afirmativ: 
nu ucid, nu strivesc, neînţe/esuri, iar sub aspect semantic metaforele 
verbale: strivesc, sugrumă, ucid concordă cu o atitudine expresionistă, 
plină de vigoare şi pasiune; alte verbe precum sporesc, îmbogăţesc 
semnifică efectul revigorant al gândirii poetice asupra lumii pe care 
şi-o interiorizează și căreia îi sporeşte misterul. Serii sintagmatice 
antonimice: lumina mea - lumina altora, nu micșorează - mărește apar 
şi aici, ele fiind o dimensiune nelipsită în lirica poetului. 

Corola, nepătruns, neînțeles, taine sunt tot atâtea variante ale 
deghizării misterului inexplicabil, care e prezent şi nominalizat în text, 

iar enumerarea „în flori, în ochi, pe buze ori morminte” se înscrie în 
aceeași sferă semantică a misterului, dar manifestat în concret de data 
aceasta. 

Receptare critică 

„Blaga nu crede în putinţa refacerii metodice a misterului prin 
descompunerea totală a obiectului în metafore excesive, prin 
tabuizarea obiectului”. 

(Mircea Vaida, Pe urmele lui Blaga) 

„Există, pentru Blaga, ceva dincolo de om care nu poate fi 
transformat nici în cunoaștere, nici în gnoză: un fel de lucru în sine, 
metaforic vorbind, accesibil totuşi datorită naturii stihial-abisale a 
spiritului. De unde grija permanentă de a nu diminua, prin cunoașterea 
care ucide și sugrumă tainele, temeiurile lumii și ale existentului, de a 
nu devora inutil realul”. 

„(Cornel Moraru, Universul poeziei lui Lucian Blaga) (V.R.) 

GORUNUL 

Context literar. Lucian Blaga este un poet-filosof care a aderat la 
expresionism, relevând în creaţiile sale legăturile intime dintre 
terestru şi cosmic, dintre sacru și profan. 

Poezia Gorunul este o elegie în care se valorifică mitul mioritic. 
Acest mit sintetizează atitudinea omului în fața morții, transmițând: 

seninătatea în fața morții, acceptarea morţii ca pe un fenomen 
firesc, credința că, după moarte, omul se integrează în circuitul 
universal, în Marele Tot precum şi singurătatea individului în fața 
morții. 

Specificul speciei. Elegia lui Blaga a fost apropiată de Mai am un 
singur dor a lui Eminescu, unde tristețea este urmarea unei oboseli 
interioare. La Blaga. tristeţea provine dintr-o stare sufletească 
deosebită, marcată de meditaţia filosofică asupra vieţii și morții, sau 
din constatarea că omul este singur şi mărunt în fața macrocosmosului, 
unde există marile taine, implicit cele legate de momentul intrării 
omului în moarte. 

Titlul. În forma sa articulată, substantivul Gorunul desemnează 
copacul cu care dialoghează omul și cu care împărtășește acelaşi destin. 
Gorunul (stejarul) este o esență tare, semnificând în alte situaţii 
statornicia și veșnicia naturii. Aici, acesta devine sugestia primăverii, 
prin desprinderea lui din codru și prin transformarea în sicriu. 


Teme - motive. Poezia se încadrează în tenia morţii şi a 
atitudinii senine în fața morţii, deoarece moartea este privită ca un 
fenomen îndepărtat, nefiind o ameninţare apropiată, și nu se resimte 
teama de moarte. Motivul central al textului este gorunul, simbol al 
vieții, dar și al morții. Aceleași semnificaţii le au și turnul și clopotul 
care sunt personificate spre a sugera că viața și moartea sunt într-o 
relație de interdependență. Un alt motiv poetic este sicriul - simbol de 
necontestat al morții. 

Structură - compoziție. Textul este alcătuit sub forma unui 
dialog între om și natura reprezentată de gorun, acesta nu răspunde 
însă, se subînțelege că el receptează întrebările omului și participă 
afectiv la tristețea acestuia. Dialogul este imaginar și are și alte 
conotaţii, care trimit la comuniunea om - natură. 

Se pare că omuj și gorunul împărtășesc același destin: omul își 
presimte sfârşitul şi are stări interioare deosebite, iar gorunul este şi el 
la „margine de codru”, adică aproape de moarte. Apropierea morții este 
sugerată de sintagme cu valoare metaforică: „zvonuri dulci”, „stropi de 
liniște”. Conţinutul ideatic al textului se concentrează asupra unor 
cuvinte cu valoare de simbol: liniște, gorun, sicriu, acestea având 
conotațţia prefigurării morții. Faptul că sicriul se va ciopli din gorun 
este semnificativ pentru comuniunea totală a omului cu natura după 
moarte. Intrarea în moarte este și ea o mare taină, pentru că acest 
moment este sub semnul probabilității, fapt relevat de o serie de 
elemente lingvistice: îmi pare, poate, pesemne, „o, cine știe”. Verbul îmi 
pare exprimă presentimentul morții, starea de reflexivitate a omului 
care își aşteaptă sfârşitul inevitabil. Adverbul pesemne accentuează 
prezumția morții. 

Acest dialog imaginar cu gorunul redă stări de profundă tristețe, 
dar transmite și starea firească a împăcării cu destinul de muritor. 
Concluzia ar fi că viața şi moartea stau sub semnul tainei, pentru că 
niciodată omul nu va şti când vine în lumină sau când trece în spaţiul 
infinit al morţii. Dramatice rămân, scurgerea timpului şi perimarea 
omului, care duc la finalul existenţei. Presentimentul morţii este 
sugerat de substantivul liniște şi de verbele ascult şi picură. Intrarea în 
consonanţă cu legile naturii şi ale existenței e reprezentată de verbul 
simt, lucru care demonstrează că viața şi moartea sunt perfect 
îngemănate, neputând fi concepute una fără cealaltă. 


Versurile sunt fără rimă, inegale. În strofa de început, apare 
ingambamentul (procedeu care presupune continuarea unei idei 
poetice în versul următor, fără a urma o pauză). 

Analiză stilistică 

Nivelul morfo-sintactic. Blaga acordă o importanță deosebită 
fiecărui cuvânt, substantiv, verb sau adverb, care dobândeşte 
semnificații multiple. Unele verbe sunt la prezent, timp al 
contemplaţiei, dar şi al reflexivităţii: aud, bate, îmi pare, curg, zac, 
dezmierzi, acestea sugerând viața. Trecerea pe alte coordonate, în 
spaţii ale veşniciei, este revelată de verbe la viitor, care nu exclud 
probabilitatea: vor ciopli, voi gusta. Starea de aşteptare, de presimţire a 
morții, taina ei, sunt evidenţiate de adverbele poate și pesemne. 

Nivelul figurilor de stil. Sintagmele metaforice: „limpezi 
depărtări”, „zvonuri dulci”, „stropi de liniște” traduc starea de 
presimțţire şi de acceptare a morţii ca pe un fenomen firesc. În al doilea 
vers este prezentă o comparaţie: „În limpezi depărtări aud din pieptul 
unui turn/cum bate ca o inimă un clopot"; inima este simbol al morții, 
iar clopotul este simbol al intrării în moarte. 

Gorunul este la „margine de codru”, metaforă care transmite 
faptul că și copacul se apropie de final, pentru că va fi sacrificat pentru 
a se ciopli sicriul. 

Interogaţia retorică „o, cine știe?" punctează starea de detaşare 
de moarte, taina, presentimentul morții, ideea că intrarea în univers 
rămâne o mare necunoscută pentru om. 

Epitetul „și mult/ ascult cum crește-n trupul tău sicriul” exprimă 
resemnarea omului în fața destinului, acceptarea condiţiei de muritor 
şi a ideii că viața are un traiect inevitabil spre moarte. 

Vizualul și auditivul interferează în text într-o armonie perfectă. 
Reținem imaginea vizuală a gorunului „din margine de codru” şi 
sugestiile auditive realizate de substantivul „clopot” şi de verbul 
„ascult”. 

Starea generală este de contemplare, de trăire a fiorilor morții, 
care par să existe pe tot parcursul vieţii. Acest lucru este relevat de 
verbul zac, verb corelat cu dezmierzi, care sugerează, încă o dată, 
relația om 

— Natură, om - macrocosmos.» 

Receptare critică 


„Poezie a marilor elanuri vitaliste proiectate la scară cosmică și 
a identificării eului cu universul elementar (în primele volume) lirica 
lui Blaga cunoaşte o evoluție marcată de drama „tristeții metafizice” a 
omului problematic înstrăinat de „tainele” genezice ale universului și 
aspirând spre regăsirea echilibrului originar, sub semnul unui „mit al 
reintegrării” într-un spațiu ideal al mitologiei românești”. 

(Iulian Boldea, Simbolism, modernism, tradiționalism, avangardă) 
(L.C.N.) 

PARADIS ÎN DESTRĂMARE 

Context literar. Apărută în volumul Laudă somnului, poezia 
abordează în manieră modernă relaţia eului liric eu lumea prin prisma 
unui motiv biblic al originilor: „Și izgonind pe Adam, l-a așezat în 
preajma raiului celui din Eden și a pus heruvimi și sabie de flăcări 
vâlvăitoare să păzească drumul spre pomul vieții. „(Facerea, 3: 12). 
Poetul preia doar anumite elemente ale acestui motiv şi le înzestrează 
cu noi semnificaţii existenţiale, scoțându-le din sfera religiosului. 
Viziunea este una de tip expresionist. 

Titlul nu anunţă disoluția ordinii cerești, ci lumea golită de 
sacralitate a cărei materialitate este impregnată de degradare. 
Termenul paradis se află sub auspiciul profanului, este simbol al lumii 
râvnite, dar pierdute pentru totdeauna. 

Tema. Maniera particulară de abordare a motivului biblic constă 
în surprinderea stării lumii, după ce s-a petrecut tragedia adamică a 
izgonirii din rai, şi conturarea în tuşe groase a efectelor devastatoare a 
pierderii sensului principiului etern al lucrurilor. Tristeţea metafizică 
vine din pierderea contactului cu cosmicul, întrevăzută în neputinţa de 
a discerne semnele absolutului ce se află în spatele celor vizibile. 
Miticul devine perisabil, iar viziunea capătă accente apocaliptice. 

Structură - compoziție. Poezia debutează cu imaginea 
portarului înaripat, lipsit de atuul statutului său, spada, din care nu a 
mai rămas decât un cotor, de unde reiese ideea de sfârșit, de 
consumare a eternelor potențialități divine: îngerul devine astfel o 
simplă marionetă, un gardian inutil, pentru că lumea ce o are în pază 
este sărăcită de valorile ce ar trebui apărate. Gesturile, implicarea sa 
apar în acest context lipsite de sens şi de aceea se simte un învins. 

Imaginea căderii elementelor sacrului în materialitate şi 
intrarea lor sub forța degradării sunt surprinse metaforic: „serafimii cu 

părul nins”, metaforă a încărunțirii, sunt oameni aflați sub imperiul 
„marii treceri”, al devenirii. Ei, care altă dată aveau acces la marile 
adevăruri, care mijloceau pentru oameni, acum apar văduviţi şi de 
acest privilegiu. Fântâna, simbol al profunzimilor, al lucrurilor pe care 
le găsești în urma sondărilor asidue semnifică aici adevărurile care se 
refuză, care nu mai sunt comunicate pentru că există o ruptură între 
lume și cosmos, fapt ce blochează accesul la miracole. Apa, simbol al 
logosului etern, al cunoașterii absolute se retrage din lume, dispare 
(refuză găleţile lor). 

Pierderea sacralității reprezintă pierderea coerenței lumii, a 
certitudinii imortalităţii, situarea sub semnul morţii, al nonsensului. 
Aripile devin grele, astfel intrăm într-un proces de trecere a duhului în 
lut, a spiritului în trup, un adevărat proces de antropomorfizare. Aratul 
trece în seama existenţei divine, divinul simte forța materialităţii, ia 
forma acesteia şi se înscrie în rândul celor care se trec. Prin urmare, 
suferința provocată de pierderea contactului cu divinul este proiectată 
în neputința arhanghelilor stânjeniți de reminiscențele paradiziace 
într-un spațiu menit marii treceri. Duhul Sfânt apare cu sens inversat, 
el nu mai este dătător de lumină, ci din contră, este cel care o stinge, 
care participă la întunecarea sufletelor, la perpetuarea unei bezne 
înfrigurate în care lucrurile nu se mai disting, toate sunt cotropite de 
aceeaşi neputinţă. 

Poetul devine un vizionar al amurgului apocaliptic în care apa 
vie este infestată de simboluri ale pustiului (păianjenii), ale 
descompunerii. Poveștile, care reprezintă însăși gândirea mitică sunt 
secătuite de sensuri. Făpturile serafice sunt creaţii imuabile şi 
transcendente, iar sursa lor existențială este logosul divin, prin el 
paradisul îşi menţine existența. Or aici sursa este anihilată și deci, 
implicit, și ceea ce sursa susținea se înscrie în zona pieirii. Imaginea 
finală înseamnă dispariția poveştii fondatoare a realităţii spiritului 
fără de care lumea nu mai semnifică nimic, este doar un haos al 
amestecării şi pierderii vieții semnificative. Cele două serii de 
elemente ale paradiziacului şi ale destrămării comunică și se 
neutralizează. 

Excesul de problematizare a eului problematic, succesiunea de 
imagini care tind spre globalizare sunt susținute de o versificație 
modernă cu vers liber, cu ritm interior corespunzător gândirii poetice, 

manifestarea a ritmului resimţirii apăsării profanului. 

Analiză stilistică 

Fonetic, consoanele g, p, t predomină în text şi creează senzația 
de duritate, de limitare, de constrângere; vocalaa este austeră printre o, 
u, i.a, a căror prezenţă produce o sonoritate gravă, sumbră, mărturie a 
stridenţei dezintegrării. 

La nivel morfo-sintactic se remarcă inversiunea „zgribulind se 
culcă în fân”, prin care se pune în evidență precaritatea îngerilor; 
punctuaţia are relevanţă prin: virgula ce punctează raportul adversativ 
între câte două versuri; două puncte înaintea interjecției tânguitoare 

(„vai mie, vai ție”) care marchează accentul retoric al invocaţiei, 
criza lumii. 

În plan lexico-semantic apar elemente ce se integrează în două 
tipuri de valori, în două câmpuri semantice diferite: elemente care 
sugerează paradiziacul: „portarul înaripat”, serafimii, arhanghelii”, 
porumbelul sfântului duh”, îngerii, fântâna, „apa vie” şi elemente care 
trimit la destrămarea lui: „cotorul de spadă fără flăcări”, părul nins”, 
îngeri goi zgribulind”, „greutatea aripilor”. 

Receptare critică 

„Poezia Paradis în destrămare ne pune în fața unei rupturi 
ontologice și gnoseologice, oglindită de o degradare treptată a sacrului, 
de o transferare a sa în domeniul profanului. (...) E configurată, cu alte 
cuvinte, o geografie a anti-mitului, a mitului „întors”, căruia îi 
corespunde, în planul individual, un sentiment al dezrădăcinării ființei 
şi al declinului ontologic, produs pe un fond al retragerii divinului în 
sfere inaccesibile”. 

(Iulian Boldea, Simbolism, modernism, tradiționalism, avangardă) 
(V.R.) 

ODĂ SIMPLISSIMEI FLORI 

Context literar. Inclusă în volumul Ce aude unicornul, poezia se 
înscrie în ce-a de-a treia etapă a creaţiei scriitorului. Ea continuă linia 
lirică modernă la nivelul structurii, compoziției, modalităţilor artistice, 
revenind asupra unor accente tradiționale la nivelul tematicii: vizarea 
esențelor, profunzimea naturalului, armonia eu-lume, într-o manieră 
reconciliantă. 

Titlul desemnează o specie tradițională, oda, care însă va apărea 
într-o cu totul altă ipostază. Relaţia eului liric cu lumea este 

reprezentată aici de un element al naturii, folosit metaforic. Adresarea 
eului liric este elogioasă, personalizată afectiv, menţinând o oarecare 
detaşare a celui care a reușit să înțeleagă sau să accepte mersul 
lucrurilor, mai ales al lucrurilor simple. 

Aşa cum am spus, titlul anunță specia și natura conţinutului 
poeziei, iar obiectul ridicat pe piedestal este şi el anunţat printr-o 
metaforă: „simplissimei flori”: termenul „simplissimei” semnifică mai 
mult decât simplu, sufixul adăugând o notă de eleganţă și suavitate 
apreciativă în vreme ce „flori” este elementul care captează atenţia 
eului liric, care-l emoţionează și îl invită la contemplare, acest element 
fiind reluat printr-un alt termen încă din primul cuvânt al vqrsului de 
incipit (păpădie). 

Teme - motive. Pornind de la aspectul comun al lucrurilor, 
poetul dezvoltă imagini impresionante în care surprinde idei 
referitoare la temporalitate (ritmuri naturale perene), la simplitatea 
punctată ca esenţă, la sensul simplu şi profund al fragilităţii vieţii. 

Structură - compoziţie. La nivelul viziunii poetice apar două 
planuri: planul sensului existenţial, al ființei în devenire, peste care se 
suprapune planul ritmului temporal; fragilitate și diafan etern, unitate 
şi dezintegrare. Primul plan-are în centru metafora vegetală. Astfel 
păpădia are o semnificaţie ontologică, implică rostul existenţial, 
simplitatea şi esența acestuia, situarea sa între etern şi perisabil. Acest 
aspect este întărit de termenii pan, sfânt - două elemente ale 
spiritualității: zeul naturii și perfecțiunea creștină către care omul 
tinde, îmbinarea dintre păgân şi creştin fiind o coordonată des 
întâlnită în poezia blagiană. Imaginile metaforice construite în jurul 
cuvântului floare aprofundează această idee: „ecumenică floare”, 
construcție în cadrul căreia apare un calificativ integrator ce vizează 
corola care reunește semințele și care, la nivel imagistic, poate 
desemna viața care uneşte toate sensurile și le eternizează, 
insuflându-le un spirit creator. Nu mai puțin semnificativă este 
sintagma „floare de rând” care sugerează imaginea vieții concrete, 
înţelegerea rostului și urmarea lui. Sensibilitatea poetică se face 
evidentă şi prin combinarea vizualului țaurie) cu „o stare interioară 
țardoare), ceea ce poate reprezenta reunirea între suflet şi lume, 
interiorizarea a ceea ce este înregistrat prin văz, comunicarea eului 
liric cu lumea, pe care şirO asumă ca pe un dat în care se integrează. 


Cel de-al doilea plan, cel temporal, apare în două ipostaze: aceea 
a eternului (” nescrisele file”) şi a momentelor de plinătate, punctare 
temporală a viziunii trăirii, a emoției puternice a eului liric (” fericitele 
zile”). Cuvântul an are o semantică multiplă, el poate semnifica eul liric, 
viața şi totodată să fie un termen generic. 

Sintagma poetică finală - „aureolă de sfânt’ - întregeşte 
imaginea rostului împlinit, reprezintă un stadiu al maturității care a 
acumulat o înțelepciune pe care o poate împărtăși acum. 

Poezia promovează ideea cunoașterii prin analogii, concretul și 
abstractul împletindu-se fără a crea impresia de artificial. 

La nivelul versificației apare îmbinarea dintre modern și 
tradițional, dintre versul alb şi versuri rimate, prin rimă pereche 
(strofa întâi). Ritmul este modern şi e dat de succesiunea interioară a 
cuvintelor, de semnificaţii şi punctuație. 

Analiză stilistică 

Urmărind structura textului poetic la un prim nivel al analizei, 
cel fonetic, am putea remarca câteva indicii care susțin sonor aceste 
idei: a, o, e, vocale ce creează senzația de voal, de catifea, de fulg, ritmul 
mişcării diafane a păpădiei, a timpului care nu mai apasă, ci strânge 
doar sensuri, le face coerente. Vocala e predomină în prima strofă, iar 
în a doua strofă vocala a - mai apropiată ca sonoritate de rostirile 
comune, nearticulate, de teluric. 

La următorul nivel, cel morfo-sintactic, apar construcții poetice 
particulare prezente prin inversări de topică: „neluată în seamă, floare 
de rând” care evidenţiază lipsa de însemnătate, în aparenţă, a 
semnificației metaforei „floare de rând”; prin dislocarea unor elemente 
subordonate: „după... ardoare” - complement circumstanţial de mod 
înaintea subiectului şi verbului - se accentuează imaginea simplităţii 
lucrului minimali „pe... file”, complement circumstanțial de timp izolat 
de verb, atrage atenţia asupra semnificației cuvântului file - foi de 
calendar, fragmente temporale, viaţă în trecere. Punctuaţia poate fi și 
ea considerată ca relevantă. Astfel, izolarea apoziției dezvoltate 
(ecumenică floare) prin virgulă, reprezintă sublinierea, întărirea și în 
acelaşi timp focalizarea asupra cuvântului care structurează 
semnificația poeziei, care este scheletul acesteia, evidențierea 
registrului laudativ, punctarea, motivarea acestui discurs. Linia de 
pauză pune în evidență sintagma care concentrează sensul primei 

strofe („pe nescrisele file - ”). Apoi, invazia substantivului care aduce în 
prim plan pretextul laudativ şi a adjectivelor-epitete, marcă a 
calităților care fac meritorie lauda, verbele la prezent, care dau 
senzația de imediat, de prospeţime, completează discursul liric. 

În plan lexico-semantic apar mai mulţi termeni care sintetizează 
esența poeziei: floare, repetat în construcții metaforice diferite; an, zile, 
file. sămânță - desemnează aspectul temporal segmentat; aureolă, 
ecumenic, sfânt semnifică dimensiunea infinită; verbele decizionale: 
hotărăște, dorește, să faci. te-vrednicești sugerează dinamizarea 
interioară, alături de verbe ce implică un proces: înflorești, asfințești, 
care trimit la dinamizarea ordonată conform ritmurilor naturale, 
înscrise în ordinea lumii. 

Receptare critică 

„Universul circumscris liric de Blaga e unul al ardorilor calme și 
al limpezimii, al nemărginirii domoale şi al elogiului instinctului vital, 
cel care consacră lumea în datele sale definitorii, dându-i sens și 
ordine. În acest univers închis, protector și campestru, poetul vede în 
păpădie o garanţie a continuității vieţii, a perpetuării coerenţei vitale a 
firii”. 

(Iulian Boldea. Simbolism, modernism, tradiționalism, avangarda) 
(V.R.) 

LUMINA 

Context literar. Începuturile poetice ale lui Lucian Blaga stau 
sub semnul expresionismului: entuziasm, strigăt extatic, stări stridente, 
„sentimentul absolutului, isteria vitalistă, exacerbarea nietzscheană a 
eului creator, retrăirea autentică a fondului primitiv, interiorizarea și 
spiritualizarea peisajului, tensiunea vizionară maximă” (Marin Mincu, 
Introducere în poezia lui Blaga). În acelaşi timp, prin problematica 
cunoaşterii, a misterului, ce se infiltrează în subtext, poate fi 
considerată drept poezie cu accente filosofice. 

Titlul anunță metafora de bază a poeziei, recurentă în poezia 
blagiană de început, și semnifică bucuria, speranța, începutul, 
deschiderea către cunoaștere, înțelegerea lucrurilor care se face însă 
nu rațional, ci prin iluminare. 

Teme - motive. Sub această egidă apar următoarele idei: iubirea 
şi cosmosul, setea de patimi, certitudinea şi căutarea răspunsurilor, 
cunoaşterea paradiziacă, toate acestea subsumându-se temei iubirii. 


Structură - compoziție. Combinându-se imaginea genezei 
biblice, facerea luminii, cu viziunea indiană a unităţii primordiale a 
lucrurilor de la începutul lumii se creează varianta poetică a nașterii 
sentimentului iubirii. Prin imaginea nimicului care la un impuls dat de 
divinitate purcede către viață, divinitatea fiind numită aici Nepătruns, 
poetul transpune starea de nepăsare din care este trezit cel care 
cunoaşte atingerea iubirii, senzația de iluminare pe care acesta o 
trăieşte, de plinătate, de deschidere către o nouă lume care se naște, 
parcă, odată cu apariţia dinamizării interioare datorate sentimentului. 

Blaga nu este poetul certitudinilor, pentru el chestionarea 
continuă a lucrurilor dă acestora sens. Punerea sub semnul întrebării, 
mai ales în prima etapă a creaţiei sale, nu este atât un semn al îndoielii, 
cât al căutării. Căutarea este mânată de dorinţa de a cunoaşte. Însă nu 
este vorba de o cunoaștere rațională, ci de una care să respire prin 
porii poeziei, cunoaşterea care nu sufocă obiectul vizat, ci îi sporeşte 
luminozitatea misterioasă, făcându-te să te bucuri sub aura ei. 
Semnificativă în acest sens este apariția conjuncţiei dar din strofa a 
patra, prin intermediul căreia se stabilește un raport de adversitate 
între iubirea ca stare incipientă, explozia forței erotice şi sentimentul 
eului liric în momentul adresării către iubită. Interogaţia pe care o 
inițiază această conjuncție poate semnifica faptul că lumina nu mai 
este percepută cu aceeași intensitate ca la începuturi și, de aceea, 
apare starea de neliniște și încercarea de reconstituire a acelei stări. 
Misterul percepției exprimate e dat de stările de incertitudine 
sintetizate atât în întrebările retorice, cât şi în negațiile din versurile 
anterioare. Există însă în poem și câteva secvenţe care exprimă o 
certitudine şi anume siguranța existenţei iubirii și a forței acesteia. 
Ambiguizarea se face la nivelul receptării acesteia de către subiectul 
implicat. 

Ultima strofă o repetă parțial pe prima, însă, în loc să propună o 
rezolvare a tensiunii poetice (accentuată în special în strofa a patra), 
poetul introduce o nouă tensiune prin ultimele două versuri. Vocativul 
minunata nu are valoare calificativă, ci, mă, degrabă, nom. nala iubita 
este văzută drept o minune a ființării. De altfel, imaginea iubitei nu are 
consistentă în acest poem, ea este de natura unui voal transparent care 
zboară. Şi aceasta deoarece accentul cade pe simțământ, pe subiectul, 
şi nu pe obiectul iubirii. 


Lirica blagiană a acestor versuri este conturată printr-un 
puternic imagism cu tușe când mai groase, când mai fine, când regulate 
şi liniare, când frânte și risipite, în funcție de starea eului care îşi 
confesează trăirea. Poetul recuperează de la romantici efuziunea 
mărturisirii însă el depăşeşte granițele particularului biografic şi 
ajunge în planul metafizic unde expresia poetică se contaminează de 
sensuri universale profunde. Astfel iubirea nu este doar un simplu 
efect al îndrăgostirii, ci este rezonanța unei emanațţii cosmice, are 
virtuţi ale absolutului. 

Versificația. Ritmul corespunde gândirii şi trăirii poetului, iar 
versul liber dă o mai mare libertate de expresie și expresivitate şi, 
într-un fel, se respectă unitatea ideatică prin repartiţii pe strofe inegale 
ca număr de versuri. Totodată, se pun mai bine în evidență anumite 
pasaje lirice, cum ar fi interogaţia ce induce punctul de tensiune, sau 
strofele ce indică lumina. Se evită convenţionalismul atât la nivel 
ideatic, cât şi formal. 

Analiza stilistică 

Pornind dinspre nivelul fonetic, putem observa predominanța 
vocalelor o, u, a, e, alternarea lor creând impresia de candoare, 
emanând sunete armonioase de trâmbiţe îngereşti, muzicalitate caldă, 
plină de viață. 

Din punct de vedere morfo-sintactic remarcăm inversiunea 
sintactică a unor forme verbale compuse: făcutu-s-a dat-a, forme 
arhaice, legate de timpul vechi al creaţiei, trimițând la timpul 
primordial; încorporarea propoziției atributive urmată de o temporală 
în regentă în cadrul primelor trei versuri are drept rol evidenţierea 
forţei luminii, intercalarea verbului între subiect și atribut (versul 13) 
punând accentul pe termenul sete. Punctuaţia apare ca relevantă prin: 
mărcile interogațţiilor retorice, linia de pauză care izolează cuvântul 
care desemnează iubita; două puncte care anunţă că urmează un vers 
esențializat; cratima ce este folosită pentru îmbinarea armonioasă a 
cuvintelor, pentru muzicalitatea internă. 

Prin folosirea persoanei întâi și a doua devine evidentă 
implicarea în discurs a eului liric, subiectivitatea și aspectul informai al 
adresării. Jocul timpurilor şi al modurilor verbale este distribuit astfel: 
în prima strofă și în ultima avem timpul prezent, timpul adresării către 
iubită, timpul iubirii, timpul eternității; în strofa a doua este folosit 

imperfectul, care redă procesualitatea misterioasă a creaţiei, în strofa 
a treia şi a patra apare imperfectul și perfectul compus și modul 
imperativ care punctează actul cosmogonic. 

La nivel lexico-semantic predomină termenii din sfere 
semantice contrastante, procedeu specific poeziei lui Blaga: viață - 
nimic, întuneric - lumină, strop - Nepătrunsul. Opoziția acestora aduce 
la iveală tensiunile între care eul liric se află, tensiuni care sunt 
vitalizante, nu prăpăstioase, ele nasc în poet dorința, setea de păcate, 
de doruri, de-avânturi, de patimi (...) de lume și de soare. Toată această 
enumerare rezumă sintetic esența forțelor care ne angrenează în 
planul existenţial, care ne provoacă și ne dinamizează, ne deschid către 
contrarii care se unifică în ființa noastră prin trăire, simţire. 

Abundența nominală este segmentată de folosirea unor verbe 
de esență expresionistă prin efervescența ce o creează în lumea 
interioară a eului liric avântat spre cunoaștere, spre perceperea celor 
ce se întâmplă cu sine cu o curiozitate aproape viscerală: a năvăli, a 
înseta. 

Şi toate acestea sunt mânate de o forță supremă, iubirea, care 
este surprinsă prin intermediul metaforei luminii redate cu nuanţe 
diferite, de la intensitate la puritatea sa din vremea începuturilor. 

Nivelul figurilor de stil. Poetul foloseşte sinestezia pentru a crea 
imagini de o concretețe tulburătoare: imagini vizuale şi auditive ce 
fuzionează - „Lumina ce-o simt / năvăl/ndu-mi în piept când te văd. 
Metafora luminii semnifică pe de o parte viaţa, iubirea, pe de altă parte, 
bucuria, emoția, uimirea, extazul în fața acestora. Lumina primordială 
- „însetată adânc de viaţă” - este nedefinită, neîmpărțită în culorile 
creației, e o plinătate, cuprinde totul în ea, iar stropul poate fi o mostră, 
un micro ce reproduce un macro. lar această ipostază a luminii 
completează, prin aprofundare, ideea primelor versuri prin integrarea 
sentimentului individual în circuitul cosmic. 

Receptare critică 

La Blaga remarcăm „... forța de a dispune de convenții și idei 
anterioare ca de niște libertăţi cu o spontaneitate nelimitată”. 

(Cornel Moraru, Universul poeziei lui Lucian Blaga). „lubirea, 
primus movens al lirismului blagian, este, în culegerea de debut, și 
principalul său izvor. Totuși, aproape niciuna din poeziile volumului 
nu poate fi analizată exclusiv ca expresie a sentimentului de dragoste. 

Căci în precipitatul care este poezia de început a lui Lucian Blaga au 
intrat și alte elemente. Nici nu se putea altfel: nu numai pentru că 
poetul pune în această iubire toată personalitatea lui, dar și pentru că, 
fără suficientă experiență a literaturii, el n-are încă priceperea 
autonomizării temelor sau a punerii în relief a uneia pe fundalul 
alteia”. 

(George Gană, Poezia lui Lucian Blaga, prefaţă la ediţia critică 
Lucian Blaga, Opere, vol 1) (V.R.) 

BIOGRAFIE 

Context literar. Aparținând celei de-a doua etape a creației, 
poezia Biografie prezintă reflexe ale expresionismului metafizic. Ea 
reface destinul poetic într-o manieră originală surprinzând aspecte 
semnificative ale gândirii poetice de până atunci şi lăsându-le să se 
clarifice sau să se complice reciproc sub semnul unor suspendări, 
suișuri și coborâșuri. 

Titlul. Cuvântul biografie este folosit în mod evident la figurat, 
este o definire, o punere inimagini artistice a stărilor, a frământărilor 
poetice în raport cu existenţa şi creaţia. 

Teme. Motive. Biografia poetică apare ca un loc de coincidenţă a 
contrariilor, ea se derulează pe fundalul unei lumi orfice (lumea e o 
cântare) impregnate de problematica relației între adevăr şi 
expresivitate într-un moment în care eul liric se percepe ca dilematic, 
ca depărtat de lumea în care ființează. Înstrăinarea îi produce un 
dezechilibru pe care încearcă să-l devanseze tot printr-o căutare. 

Structură - compoziție. Marcat de contradicţiile universului, eul 
se dedublează (străin zâmbind) sau se regăseşte (mă-mplinesc) 
permanent, ca într-o vrajă. Sensul mișcării ascensionale este dat de 
cunoaşterea poetică a lumii prin proiectarea percepțţiilor eului, 
descoperirea sinelui în misterul lui. Tensiunea lirică se naşte din 
negație (nu mă cuprind, nu-mi răspund) şi din surprinderea aspectelor 
care nu pot fi prinse în cuvinte, și nevoia de sugerare a lor prin 
absenţă. 

În acest sens, poate fi văzută şi relaţia dintre vinovăţie şi 
puritate, ca o complementaritate și o continuitate a contrariilor 
surprinsă în relația dintre iad și rai - coperișurile iadului, muntele cu 
crini. Atât coperișul cât și muntele sunt simboluri ascensionale și poate 
tocmai aceasta face legătura între cei doi termeni antonimiei, 

reunindu-i într-o semnificație aparte, tipic blagiană. Poetul vede 
într-un fel dincolo de bine și de rău, varianta lui nu este una etică, ci 
principială, legată de forțele de naturi diferite care se atrag şi se 
presupun reciproc. Apare și o sugestie cromatică contrastantă indusă 
de cuvintele coperiș şi crini. 

Aceste trăsături contradictorii apar ca fiind comune ființei 
umane în genere - umblu ca fiecare. Eul liric semnalează această 
contradicție în propria-i existenţă, între personalitatea sa artistică care 
trăieşte în lumea imaginaţiei, are legături cu iluminatul, cu ideile, cu 
visele şi natura sa umană de făptură ce umblă pe pământ la fel ca toți 
ceilalți oameni. El îşi asumă această dilemă existenţială la nivelul 
individual. Apare astfel fondul ontologic pe care se proiectează 
unicitatea poetului, dar și încercarea continuă de recuperare a sensului 
apartenenţei şi ființării în lumea în cadrul căreia se află şi care 
continuă să fie o veşnică mirare. 

Feţele diurne şi nocturne ale autoportretului primesc, în strofa a 
II-a coordonate spaţiale și temporale concrete. Astfel, seara se asociază 
cu reculegerea, cu reîntoarcerea spre sine şi spre strămoşi, 
concentrând şi esenţializând spaţiul („în cercul aceleiași vetre”), iar 
ziua devine simbol al expansiunii ființei, al risipei de sine („ziua trăiesc 
împrăștiat ca furtuna”) - motivul întoarcerii la origini, recurent în 
opera blagiană: „reverie a intimităţii protectoare”. Binecuvântarea 
pâinii şi lunii este un gest de fină reunire a simbolului creștin al pâinii 
ca trup divin și a prosternării de tip păgân în faţa lunii, semn că 
originile nu stau sub semnul unei spiritualități particularizate în plan 
religios, ci al uneia de esenţă filosofică. 

Definiția orfică a lumii - lumea e o cântare - este o imagine 
poetică în care lumea este identificată cu poezia datorită diversităţii ei 
fascinante care totuşi se resoarbe într-o armonie unificatoare. Este o 
lume care are acces la comunicarea cu cosmosul prin care capătă 
sentimentul totalității și al originarului. Demersul poetic reprezintă 
actul de „recuperare a cântecului iniţial înstrăinat, de restaurare a 
primarei condiţii a semnului ce se afla în coincidență magică cu 
obiectul”, „recuperare a tăcerii iniţiale” („somnul lumii”) prin cântec 
fiinţa îşi declară apartenenţa la cosmosul originar („mare trecere”), îşi 
recunoaște originile spirituale, de ființă a universului („îngeri de 
ceară”). 


Blaga readuce confesiunea în modernitate. Vocea distinctă și 
autonomă de cea auctorială, chiar dacă lasă să persiste confuzia între 
vocea lirică și cea auctorială pentru a o face creditabilă, mimează 
convenția autenticității; oferă o poartă spre o altă ipostază a eului 
poetic: eul problematic. Cu toate că eu este cuvântul cu care Blaga îşi 
inaugurează rostirea poetică, confesiunea nu va fi elementul central și 
al poeziei autumne. Ea devine un mijloc de a transcende experienţa 
individuală, vizând sfera generalului uman. Poetul foloseşte convenţia 
confesiunii-adevăr pentru a atinge zone ale imaginarului poetic. Poezia 
poate astfel deveni, atât pentru cel care o scrie cât și pentru cel care o 
citeşte, o formă de autocunoaștere. 

Versificația. Formal este evident preferată degajarea versului 
liber și imprimarea ritmului fie prin inversiuni sintactice şi 
sintagmatice, fie în funcție de accentele gândirii poetice. 

Analiza stilistică încă de la nivelul fonetic, în primele șapte 
versuri apare consoana da cărei sonoritate, mai ales la sfârșitul 
cuvântului, imprimă impresia de ecou al unei stări dublate de un gând, 
are rezonanța unei chemări la care răspunde doar un vag ecou. În 
sintagma de umblat umblu succesiunea celor trei foneme care aparțin 
aceluiaşi cuvânt conjugat la moduri diferite accentuează ideea care-i 
urmează. Apoi termenul mulcom apare în varianta sa arhaică, cu u în 
loc de o cu efect în sfera muzicalităţii versurilor dar şi în rezonanţă, cu 
trimiterea la lumea strămoșilor. Tot vocalic apare marcată în ultima 
strofă impresia de murmur eufonic care se stinge în marea tăcere a 
somnului. 

Morfo-sintactic, am putea remarca chiar de la începutul poeziei 
plasarea adverbelor unde și când înaintea verbului regent, deoarece 
intenţia poetică este de a accentua sensul de nedeterminare indus prin 
alăturarea acestora. Schimbările de topică cu funcție expresivă apar şi 
în cazul construcţiilor străin zâmbind, vrăjit suind, de vânturi și isprăvi 
visate îmi sunt'ochii plini, cu cuvinte stinse în gira/ am cântat și mai 
cânt... 

Asocierea participiului (cuvinte stinse) şi a gerunziului (tăcând) 
cu verbul a cânta folosit ia timpuri diferite, perfect compus și prezent, 
sugerează că, în condiţiile în care lumea este o cântare și poetul cântă, 
el îşi face auzită neliniştea şi tristețea în fața celor ce se perindă prin 
gânduri. 


Cuvintele cu o încărcătură semantică deosebită în cadrul acestei 
poezii sunt adverbele şi substantivele. Adverbele sunt temporale (când, 
câteodată) şi contribuie la accentuarea senzaţiei de incertitudine, sunt 
provenite din adjective şi având nuanță modalizatoare (străin, vrâjit, 
mulcom) şi transpun stările poetice, și spaţiale (unde, subi). 
Substantivele țin de registrul blagian: lumea, taine, strămoși, lumină, 
umbră, sânge, pâine, lună, somn, îngeri, stea - o adevărată panoplie a 
confruntării între eul liric și exterior. 

Semantic, termenii sunt din registrul înalt, sobru, desemnează 
realități metafizice și concrete deopotrivă. Un alt aspect ar fi opoziția 
dintre lumină şi umbră, termeni ce definesc lumea care este și viață dar 
şi spaţiu al trecerii și al morţii; lumina este semnul începutului 
conştiinţei de sine, iar umbra simbolizează destinul uman, misterios şi 
fragil. 

Receptare critică 

„Cântecul este, am putea spune, mai degrabă o prelungire, în 
lumea creatului a tăcerii originare, în sensul că în el se regăsesc 
echilibrul şi armonia ce caracterizau starea purei virtualități 
preverbale”. 

(lop Pop, Lucian Blaga - universul liric) (V.R.) 

IZVORUL NOPȚII 

Caracteristicile speciei 

Poezia este o idilă situată pe aceeași linie cu alte poezii erotice 
blagiene: Lumina, Noaptea Sus, Dorul, Pământul, în care iubirea 
facilitează integrarea cosmică, dar constituie şi o sursă a cunoaşterii. 

Titlul poemului are sens metaforic. Izvorul nopții este și izvorul 
iubirii, semnificând profunzimea stărilor sufletești ale eului liric. 

m” t, ve lerna iubirii, recurentă în primul volum de versuri 

Teme - motive. 

lui Lucian Blaga (Poemele luminii) se suprapune în aceasta 
poezie temei naturii. Ca şi la Eminescu, motivul nopții servește punerii 
în scenă a ritualului erotic, dar, la poetul filosof, noaptea reprezintă în 
plus şi o zonă a misterului. 

Structură - compoziție. Poezia, redusă ca întindere și cu o 
metrică variabilă (versurile de trei silabe alternează cu cele de 
douăsprezece, între ele legătura făcându-se prin enjambainent) este 
expresivă și profundă şi este construită ca o invocaţie, ca o adresare 

către fiinţa iubită. 

În prima secvenţă lirică, se constată ipostaza meditativă a eului 
liric, care identifică în negrul intens al ochii lor iubitei punctul în care 
se manifestă geneza nopţii și a naturii. Fenomenul demiurgic 
accentuează atmosfera de taină în care se desfășoară prin gesturi 
simple, tandre, ceremonialul erotic (” stau culcat cu capu-n poala ta”). 
Ultima parte a discursului poetic are aspectul unei concluzii, al unei 
constatări: „Așa-s de negri ochii tăi /lumina mea”. Spiritualizarea 
luminii anunță deopotrivă şi o sacralizare a iubirii, proiectată la nivel 
cosmic. 

Analiză stilistică 

La nivel semantic se înregistrează în text prezența termenilor ce 
alcătuiesc aria lexicală a întunericului, sugerând un spaţiu al tainei 
(„negri', „noaptea“...întuneric”), în opoziție cu termenul „lumină“, ce 
marchează intensitatea cu care este trăită dragostea. 

În plan morfologic, reţine atenţia substantivul la vocativ 
„frumoaso', exprimând veneraţia eului liric față de fiinţa iubită, dar şi 
adjectivul la superlativul absolut „așa de negri”, desemnând un atribut 
fizic în jurul căruia se conturează întreaga vrajă a frumuseţii femeii. 
Pronumele la persoana I şi a Il-a (îmi, şi, la, tău, med) fixează ideea 
cuplului armonios, aflat sub magia erosului - primum movens al liricii 
blagiene - iar verbele „stau”, „îmi pare” indică ipostaza contemplativă a 
poetului, în contrast cu efectul dinamic produs de gerunziul 
„acoperind” şi cu rolul intensiv jucat de conjuncţia „fi”. 

Din punct de vedere stilistic, se remarcă funcția metaforelor (” 
izvorul nopții”, „mare de întuneric”) şi a epitetelor (” tainic curge 
noaptea”), prin care se reprezintă plastic coincidența dintre geneza 
nopții şi nașterea iubirii, punându-se totodată în evidenţă sentimentul 
misterului cosmic. 

Receptare critică 

„Unitatea volumului o dă ideea luminii. Natura ei misterioasă l-a 
preocupat pe poet, care revine adesea în studiile sale filosofice asupra 
acestei probleme. (...]) Lumina-e celebrată ca stihie primordială, ca 
impuls cosmic generator de viață. (...) Lumina stârnită în suflet de 
elanurile iubirii poate că e ultimul strop din cascada incandescentă 
primordială”. (Ovid Slirohmălniceanu, Lucian Blaga) (E.C.) 

ION BARBU RIGA CRYPTO ȘI LAPONA ENIGEL 


Context literar. Poezia barbiana este asemeni unei sfere de 
gheață cristalizată care se învârteşte reflectând trei viziuni lirice ce 
corespund celor trei tipuri de creație asumate conştient de poet: 
parnasiană, baladesc-orientală şi ermetică. Riga Crypto și Lapona 
Enigel, | componentă a ciclului Wvedenrode din volumul Joc secund, 
subintitulată baladă, aparţine etapei baladice şi orientale. Această 
etapă se caracterizează prin întoarcerea poetului către materialitatea 
lumii şi privirea ei din perspectiva conflictului, în care se angajează 
perpetuu. Anecdoticul baladei este doar un paravan, un pretext pentru 
aventura lirică a spiritului. Nu dimensiunea legendară contează, ci 
ipostazele cunoașterii. Firul narativ, aparent banal, scenele dialogate 
cu caracter dramatic, structurarea pe secvențe narative organizate 
într-o gradare ascendentă, toate acestea sunt elemente specifice 
baladei. Ceea ce iese din schema tradiţională sunt protagoniștii 
neobișnuiţi, simbolurile infiltrate prin limbaj şi imagini artistice. 

Titlul are rezonanţe livreşti și mitologice, actualizând ideea de 
cuplu celebru care stă sub semnul tragicului. 

Teme - motive. Poemul este o poveste de iubire, dar, în același 
timp, poate fi înțeles ca o subtilă figurare a doua lumi nepotrivite, a 
doua tipuri de cunoaștere diferite. Astfel, tema baladei este 
reprezentată de iubirea văzută ca o cale de acces spre înţelegerea 
sensului mai adânc al lumii. lubirea și cunoașterea se îngemănează aici 
şi îi antrenează pe cei doi într-o frământare cu sensuri diferite: unul 
aspiră spre iubirea domestică, comună, celălalt spre iubirea 
spiritualizată sublimată în cunoaşterea absolută. În coerenţa 
concepției sale despre poezie, actualizate în acest ciclu, poetul vede 
dincolo de cuvinte Ideea. Tema este susținută de mai multe motive 
poetice cum ar fi: motivul nunții/nuntirii, fântânii, visului, ispitirii, 
somnului. 

Structură - compoziţie. Sub forma unei povestiri în ramă ni se 
relatează o nuntă imaginară imposibilă, în cadrul unei nunți reale, 
într-un moment de final, într-un cadru restrâns. Rama este mai mult o 
atmosferă decât un cadru fizic, pentru că se urmăreşte reliefarea 
stărilor de spirit, atmosfera lumească de chef, cântecul de lume, ce zice 
de tainele inimii. Tradiţia zicerii este invocată de „mintașid fruntaș” 
care, prin calificativul ce-l primește, nu pare a fi un om obișnuit. El 
trăieşte parcă nostalgia unei neîmpliniri şi își caută alinare în cântecul 

menestrelului, ca într-o incantaţie cu rol purificator. Modalitatea 
rostirii va fi schimbată, astfel's e sugerează că povestea conţine 
adevăruri general valabile care se actualizează în funcție de tonul 
folosit. 

Menestrelul nu este doar un mediator, un interpret, ci reprezintă 
artistul, creatorul care poate înțelege mai mult decât transmite 
cântecul său la o simplă interpretare. Cântecul este mijloc de iniţiere în 
tainele cosmosului uman, iar epitetul larg trimite la multitudinea de 
sensuri pe care le cuprinde. 

În zicerea menestrelului se desfășoară cea de-a doua poveste, a 
celor doi, veniți din sfere diferite, ceea ce reprezintă de fapt o 
descifrare şi o inițiere în condiția umană. Este o alegorie simbolică a 
drumului de la Nord la Sud, dinspre umbră, somn, spre lumină şi spirit, 
soare şi conștiință. Din acest moment se trece de la baladesc la 
simbolic. 

Formula introductivă are rezonanţe de basm prin implicarea 
ideii de atemporalitate, dublată de o aparentă localizare: un nord 
umed, mustind de apă şi mucegai („În pat de râu și-n humă unsă”; „La 
vecinic tron de rouă parcă”). Urmează două tablouri scurte ce aduc 
câteva amănunte despre eroii baladei, Riga Crypto şi lapona Enigel, în 
funcție de regnurile din care aceştia provin. 

Riga domneşte peste formele vegetale, dar viaţa sa este marcată 
de tragic pentru că el are aspirații neînțelese de ceilalți. Numele de 
Crypto poate fi o trimitere la „inima ascunsă”, la încifrarea aspirațiilor 
sale obscure, care îl singularizează în acea lume, e un univers închis în 
sine. Obscură este însăși lumea în care trăiește, lume a somnului, a 
cărnii, a instinctului. Nu e iubit și suferă de singurătate, e un incipient 
nevrotic ce va avea manifestări patologice în cele din urmă anticipare 
lapidară a spectacolului grotesc din final. El e o ființă a umbrei, a humei, 
materie increată, în stare pură, sub semnul vegetării la adăpostul 
umezelii pământului, dar totuși cu un statut privilegiat de rege, ce 
aspiră să îşi depășească condiţia, să transgreseze dintr-un regn în altul 
şi să nuntească cu un reprezentant al lumii umane. lpostază a 
sterilității, reprezentant al materiei cufundate în latență, principiu 
pasiv, supus legii firii, el însuși este imaginea unei nepotriviri între 
trupul plăpând de ciupercă și sufletul înclinat spre aspiraţiile 
superioare ale fetei, așa cum remarca Tudor Vianu. 


Enigel, nume exotic și diafan, este o ființă umană mică, liniștită 
şi apare gratulată, ca în baladele medievale, cu epitete caracteristice. 
Ea simbolizează lumea rațiunii superioare, echilibrul, iar viața ei se 
înscrie sub semnul mișcării văzute ca principiu al desăvârșirii, ca 
schimbare cu sens ascendent, căutare și aspirație către lumea 
spiritului. Ideea aceasta este transpusă într-o viziune transhumantă: 
„De la iernat la pășunat/ În noul an să-și ducă renii”. Călăuzită de 
aspiraţia solară de la gheţurile polului spre tărâmul încălzit de la 
miazăzi, ea reprezintă principiul activ. lese din sine şi se îndreaptă spre 
o împlinire mai înaltă a existenței, spre sudul fertil reproducând 
simbolic prin mişcarea sa ritmurile cosmice. 

De fapt, scriitorul alege două regnuri diferite pentru a sugera 
imposibilitatea nuntirii celor două personaje creând astfel cadrul 
adecvat unei mitologii poetice referitoare la actul cunoașterii, 
întâlnirea celor doi este posibilă doar în vis, de aceea spaţiul poveștii 
este proiectat în timpul somnului fetei. Visul e un atribut al ființei 
umane, simbolizează aici calea de acces spre tainele universale, spațiu 
propice îmbinării fantasticului cu realul. Reprezintă o modalitate 
estetică de comunicare cu paradoxurile existenţei. 

Dialogul este un ceremonial magic, dar și ludic, repetat de trei 
ori. Crypto pune în calea fetei tentaţii care să o convingă să rămână 
lângă el: îi oferă lumea peste care domneşte; îi vorbește de valorile 
supreme ale lumii lui: somnul fraged şi uitarea, ca un antidot al 
dorinței de căutare și îi cere să renunţe la drumul pe care a pornit-o. 
Patosul și afecțiunea mimate de rigă amintesc de viclenia ființelor 
reduse, iar exprimarea adversităţii față de lumea solară, admirată de 
laponă, o determină pe aceasta să refuze cu luciditate, deşi se simte 
atrasă de propunere. Crypto are deschidere către experiența concretă, 
iubirea consumabilă, Enigel are deschidere către iubirea spiritualizată. 
Ea parcurge un scenariu inițiatic, trece niște probe. Drama e a ei, ea 
trebuie să reziste tentaţiilor, este vorba de visul ei, de obstacolele ce le 
are de înfruntat ființa superioară. Prin versurile „Ca o lamă de blestem/ 
Vorba-n inim-ai înfipt-o” se sugerează forța descântecului, a cuvântului 
ritualizat în formule magice, accentuându-se totodată voinţa şi 
fermitatea fetei căreia nu i-a fost ușor să se sustragă tentaţiei. 

Ideea de cerc văzut ca simbol al perfecțiunii este în primul rând 
sugerată de cuvântul metaforic soarele ce simbolizează maestrul 

inițiator. El are rol demiurgic, benefic pentru cei ce dețin agerimea 
rațiunii şi ucigător pentru cei ce vor să își depășească condiţia fără a fi 
înzestrați cu puterea de a o face. El stăpâneşte peste lumea redată prin 
imaginea oximoronică „lămpi de gheaţă” ce cuprinde cei doi poli ce 
definesc esența lumii aflată sub semnul gândirii: zona realului (lumea 
gheții), și zona aspirațiilor (căldura soarelui). Un alt simbol important 
este cel al „svfletidui-făntănă” ce semnifică reflectarea, conștiința, dar 
şi setea nepotolită de ideal, o izvorâre continuă de sete de cunoaștere. 

Putem afirma că în poezie se sintetizează interferenţele 
perpetue a doua principii sub care se înscrie destinul uman: apolinic şi 
dionisiac. Acestea codifică natura duală a ființei umane, care oscilează 
permanent între ideal şi material, rațional și instinctual, cunoaștere şi 
trăire, viață şi moarte. În cartea sa Nașterea tragediei, filosoful 
Friedrich Nietzsche definește aceste principii astfel: primul principiu 
provine de la Apolo, zeu al luminii şi al purității, al rațiunii, al poeziei şi 
al artelor frumoase; apolinicul reprezintă seninătatea contemplativă, 
tendința spre armonie și echilibru, spre imagini frumoase, spre 
separări şi reguli; cel de-al doilea ţine de Dionysos, zeu al vinului, al 
beţiei delirante, al ieșirii din sine, și presupune instinct, umbră, obscur, 
spargerea echilibrului, tinde spre unirea contrariilor, disoluția 
formelor. Apolinicul și dionisiacul nu se pot contopi, ele vor 
supraviețui veșnic în contrarietate, ca două lumi care se întâlnesc din 
când urcând, care se provoacă reciproc. În cazul nostru, cei doi eroi 
stau sub semnul acestor principii: Enigel sub auspiciul apolinic. Crypto 
sub semnul dionisiacului, iar din confruntarea instinctului și rațiunii, 
în final raţiunea este cea care triumfă în baladă. 

Vocea lirică care pledează pentru zona luminoasă a spiritului 
aparține laponei. Ea dezvăluie sensurile, defineşte lumea ei prin 
raportare la soarele (simbol fundamental la Barbu) capabil să 
oglindească şi să se oglindească în conștiință. Omul este expresia 
conștiinţei-oglindă, apare aici mitul jocului secund; roata reprezintă 
un intermediar între soare și conştiinţă, ea este oglindirea în sine şi în 
același timp simbolizează căutarea perpetuă. În strofa următoare, 
umbra şi lumina sunt semnele stilizate ale universului uman, contrarii 
ce se exclud, umbra ţine de came, de somn, de visul umed, lumina este 
semnul perfecțiunii, al cunoașterii ultime ce se obține numai prin 
spirit. 


Lapona îl instruieşte pe rigă despre întocmirea lumii ei și își 
explicitează astfel refuzul. Fascinaţia fetei îl duce pe rigă la pieire, la 
situarea sub zodia blestemului. Fiind refuzat, el vrea să se sustragă 
tentației de a rămâne în lumea ei, dar este prea târziu, riscase deja 
totul, intrase în zona interzisă, în bătaia soarelui care-l va transforma 
în ciuperca otrăvitoare care se va însoți cu semenele ei. Riga va 
rămâne în ordinea stabilită a propriei lumi, dar marcat definitiv de 
aspirația sa nefirească. Aparţinând unui regn inferior, trăind sub 
impulsul instinctual, gândul devine pentru el „pahar cu otravă”. 

Finalul, la suprafață, pare a trimite la o legendă a plantelor 
otrăvitoare, dar în profunzime semnifică ființele alienate, doborâte de 
o aspirație mult prea mare față de mărginită lor putere. 

Metamorfoza este dublă, în sens pozitiv şi negativ: prima ţine de 
aspiraţia fetei spre, coerenţa lumii în care trăiește - omului superior îi 
este dat să acceadă la revelaţiile spiritului, iar cea de-a doua este o 
încercare de depășire a condiţiei de om simplu, de trecere într-o altă 
lume pentru care nu este înzestrat cu forţă vitală, ciuperca accede la o 
lume care-i neagă natura. De aceea, speranţa că erosul ar dezlega 
limitele devine iluzorie. 

Balada a fost raportată de mulți critici la poemul eminescian 
Luceafărul într-o foarte scurtă privire în paralel putem remarca 
corespondența dintre acestea: Enigel preia funcția Luceafărului, ea r 
este aspirantul spre cunoaștere; Crypto este ființa inferioară, care 
aspiră spre ceea ce nu-i stă în putere; ispitirea Luceafărului, este 
transpusă în ispitirea din vis. În invocațţiile rigăi; în ambele poezii visul 
este tărâmul mijlocitor, apare iubirea care tentează, dar ispita este 
depășită; demiurgul este înlocuit de soare, de astru, iar forța de a 
depăşi tentațţiile o are Enigel însuflețită de ideal, ei nu îi atrage atenţia 
nicio instanţă, ci doar lumina raţiunii îi direcționează gândurile. 

Lungimea poemului este o consecință a descriptivului, a 
preocupării pentru concret, evocându-se o lume pitorească de 
inspirație autohtonă. Prin aceasta arta barbiana se dezvăluie sub 
forma sugestiei picturale, prospețimii expresiei. El este și poet al 
cuvântului, nu doar al viziunii. 

Barbu dă dovadă de virtuozitate prozodică. Întâlnim aici o 
varietate de rime: rimă interioară (lângă sân, un rigă spân; fragi, dragi), 
rimă identică (Enigel, Enigel; fel de fel), rimă rară (menestrel / Enigel), 

iar ritmul variază şi ţine de intenționalitățile sonore și semantice în 
același timp. 

Analiza stilistică 

Privită la nivelul fonetic, poezia conține câteva vocale care 
marchează auditiv unele aspecte: sonoritatea închisă a vocalelor u, i, 
din strofele în care se prezintă atmosfera nunții reale, creează o 
tonalitate melancolică; vocala u apare în cuvinte ce sugerează intrarea 
într-un loc tainic al lumii de humă (ud, sud, crud); vocala o accentuată 
imprimă dinamism în contextele în care este actualizată (fript-o, 
Crypto, foc, tron). În acelaşi timp cu ajutorul acestora se obţine 
muzicalitatea interioară, cantabilitatea textului ca expresie a 
rezonanţei cu ritmurile cosmice. 

Oricine intră în contact cu poezia barbiana rămâne blocat în fața 
nivelului morfo-sintactic care este original şi face greu accesibile 
sensurile poetice, prin construcţiile eliptice frecvente, prin întorsături 
de frază neașteptate, prin cuvinte puse în relații neconvenţionale. 
Inversiuni sintactice: „Mult îndărătnic, menestrel”; „Cu foc l-ai zis”; „răi 
ghiocei”, fac ca epitetul să prevaleze ca sens în fața celui caracterizat, şi 
asta pentru că accentul nu cade pe epic, ci pe simboluri. Dintre 
semnele de punctuație relevante sunt: linia de pauză cu rol de 
individualizare, fie a unui nume (Enigel), fie a unei idei („Dar vânt şi 
umbră iar o umflă”); exclamaţia imperativă, în primele strofe ce redă 
uimirea în fața imaginii rigăi, tristeţea fetei apoi; punctele de suspensie 
ce marchează ezitarea lui Enigel în fața tentaţiei, profunzimea ideilor şi 
aspiraţiei ei, desprinderea nedorită dintre cei doi („Pe partea umbrei 
moi să treacă..."). 

Dată fiind şi lungimea textului, timpurile, şi modurile verbale 
utilizate sunt variate, dar fiecare dintre ele are un rol anume. Astfel, 
timpul prezent indicativ dă impresia de imediateţe narativă. 

Imperativul surprinde dorința acută a nuntașului de a asculta 
povestea, dar punctează și povestirea, ca un fel de menţinere a 
legăturii cu auditoriul (cititorul) sau accentuează, alături de 
condiționalul optativ, starea dilematică între tentaţie și abstinenţă; 
conjunctivul marchează voinţa de a face un anumit gest, de a susține o 
anumită idee. Deşi timpul prezent este predominant, un rol aparte îl 
are şi imperfectul narativ folosit când începe relatarea posibilei nunţi 
imaginare, perfectul simplu ce marchează popasul, visul și înnebunirea 

lui Crypto. 

Nivelul lexico-semantic. Aşa cum spuneam, miza poetului este 
simbolul care se ascunde în spatele formelor concrete, și de aici 
expresivitatea poeziei. Termeni precum menestrel, nuntă, ciupercă, 
laponă, soare, fântână, umbră aparţin lumii obişnuite, dar în context 
devin de simboluri şi alcătuiesc sensuri de mare diversitate. Apar 
termeni contrastanţi lumină şi umbră, carne şi suflet, soare şi răcoare, 
rouă şi gheață desemnând elemente ale celor două lumi aflate în 
contrast. Repetarea termenilor în text: verbul a zice se reia în primele 
patru strofe şi are sens de a cânta; termeni ca: fântână, soare, umbră 
aduc nuanţe noi în locul în care apar. Opoziţiile concentrate în text 
sunt din câmpurile semantice ale următorilor termeni: 
uman /nonuman, dinamic/static, uscăciune/umezeală, firav/puternic. 
Verbulâm părățea, vag arhaic, sugerează lungile începuturi ale poveștii 
populare, iar forma lui de imperfect așază totul într-un timp 
nedeterminat, etern. Limbajul abstract şi livresc al marilor idei se 
împletește cu cel colocvial al dialogurilor, mai ales al replicilor ce-i 
revin rigăi. 

Receptare critică 

„Majoritatea poemelor barbiene și totalitatea celor din ciclul Joc 
secund nu pot impresiona, în primă instanţă, decât prin muzicalitate și 
ritm, eventual prin absenţa legăturilor aparente cu semantica ordinară, 
precum în pictura nonfigurativă. Sensul propriu comunicării lirice din 
poemele lui lon Barbu scapă înţelegerii după criterii normate de 
bunăoară, poezia tradiţională”. 

(Lautenţiu Ulici, Argliezi, Bacovia, Barbu...) (V.R.) 

DIN CEAS, DEDUS... 

Context literar. lIntitulată și Joc secund, poezia aparține 
volumului cu același titlu. Conţinutul încifrat îi trădează natura 
ermetică înscriindu-se printre creațiile barbiene ce însumează 
profunzimi la care cu greu ajungi. Prozodic, sunt preluate unele tipare 
consacrate, de factură tradițională, dar la nivelul concepţiei artistice și 
al limbajului avem de-a face cu o. poezie modernă. Ea este expresie a 
rigorii și lapidarului gândirii raţionale, a inteligenței combinatorii 
către care poetul, de formaţie realistă, este atât de aproape. Este o 
ecuație a lumii în care semnele se cer descifrate pentru a înțelege 
sensul universului uman şi cosmic deopotrivă. Simbolurile devin 

elementele de bază, creând o lirică de mare tensiune. 

Titlul sugerează ideea de timp fără curgere, dedus, adică sustras 
temporalității obişnuite. Timpul creaţiei pierde însemnele măsurării, 
el se fluidizează într-un tot ce se confundă cu eternul. 

Tematic este o artă poetică, dar și o viziune asupra omului 
superior. În sprijinul afirmării rolului artei și al artistului sunt folosite 
motivul oglinzii și cel al cântecului. 

Structură - compoziţie. Intuiţia matematică a poetului cuprinde 
o lume de esențe ideale, ce refuză să fie identificate în obiecte concrete. 
Spre deosebire de Arghezi, care încearcă să recupereze forța concretă 
a cuvântului, Barbu încearcă să deconcretizeze cuvântul, să-l elibereze 
de corporalitatea materiei și să-l lase liber să zboare în lumea 
spiritului, care nu poate fi atins decât de o inteligență superioară. Este 
lumea jocului secund, al imaginaţiei pure, al gândirii descătuşate de 
pragmatism. Este sublimarea materialităţii în spirit. Șerban Cioculescu 
vede în jocul secund barbian o „reflectare ideală și spiritualizată a 
cosmosului în conștiință”. Aşa cum suprafața apei şi a oglinzii reflectă 
imaginile lumii reale, în conștiința umană lumea se răsfrânge după 
propriile ei legi. Artistul nu copiază, el spiritualizează, esențializează 
ceea ce percepe în contact cu ordinea concretă a lucrurilor. Joc secund 
poate fi şi arta care se inspiră și se desprinde, totodată, din şi de lumea 
ideală pe care artiştii o contemplă. Poeţii, cu ajutorul intuiției, pătrund 
dincolo de aparența materiei, descifrează semnele, reconstituie 
sensuri. Asemeni lui Blaga, poetul pledează pentru păstrarea vie a 
misterului din lucruri. Așa că arta ca joc secund nu e o copie, ci are 
autonomie, are sensul său, absoarbe seve din real pe care le 
transformă în substanță artistică. Realitatea este jocul prim al 
existenţei de la care creaţia literară, artistică pornește. Dar în lumea 
artei subiectivitatea primă o reprezintă cel ce scrie, iar cel ce citeşte 
este subiectivitate secundă; lectorul însuşi își are jocul secund al 
interpretării. Ideea poetică se răsfrânge în imaginea lirică, precum se 
reflectă omul în oglinda lumii. Ea nu se poate revela prin mijloace 
comune, aflate la îndemâna înţelegerii tuturor. 

Obscuritatea în exprimare, încifrarea simbolurilor, limbajul 
abstract, hermetismul tehnic sunt elemente care presupun o inițiere în 
poezie şi poetică pentru a înțelege sensurile poeziei lui Barbu. 
Solemnitatea tonului incantatoriu se revarsă într-un stil condensat căci, 


aşa cum semnala Tudor Vianu, valoarea creației poetului ține în special 
de faptul că spune „mai mult în cuvinte puține”. 

Analiza stilistică 

Nivelul fonetic se remarcă prin repetarea vocalei e care menține 
tonul sobru, al spunerii adevărurilor general valabile. Totodată 
consoanele e şi 5 creează sonorități de legendă, sugerează atingerea cu 
primordialul. 

În plan morfo-sintactic apar surprizele cele mai mari. Poetul 
recurge la elipse, predicatul fiind la mare preț, lipsind total din prima 
strofa, la dislocări („Tăind... un joc secund”), inversiuni topice („Intrată 
prin oglindă în mântuit azur”) menite să scoată în relief termenii 
inversați sau dislocaţi, anacoluturi (primul vers) care șochează logica 
obișnuită. Verbele-predicate sunt la prezentul general valabil. 
Reconstituirea coerenţei obişnuite îi revine cititorului. 

Nivelul lexico-semantic. Semantica aparte a versurilor este 
realizată prin combinaţii din cele mai neobișnuite: neologisme cu 
funcție de epitete: azur, agrest, nadir, alături de termeni ai realităţii 
concrete: creste, cirezi, harfe, clopote, meduze; sintagme inedite ce se 
axează pe forța sugestivă a alăturării diverselor părți de vorbire: 
„Ceas ”, „dedus"; „cirezi agreste”; „tăind pe înecarea'. Apar cuvinte din 
sfera semantică a muzicii: harfe, cântec, clopote, foșnet. Cuvântul 
cunoaşte o cizelare artizanală de mare finețe și numai o privire și o 
gândire atentă, concentrată poate să îi semnaleze miniaturile estetice 
şi să înțeleagă de unde vine pulsul ideilor, şi care sunt acestea. 

La nivelul figurilor de stil, cititorul vine în contact cu ceea ce 
poetul însuși numește drept „libertate dificilă” a versului. Incipitul 
poeziei reia titlul fixând dintr-un început coordonatele lumii abstracte 
în care îl introduce pe cititor. Acestea sunt redate prin două simboluri 
astrale antonimice: zenit („mântuit azur”) - spaţiu real, echivalent cu 
punctul de maximă strălucire solară, și apă |sudul cosmic al 
lacului] (nadir) - univers artistic reflectat în lumina misterioasă a 
oglindirii. 

Metafora „Adâncul acestei calme creste” sugerează frumosul pe 
care poetul îl caută și pe care-l transformă în „joc secund”, situat 
într-un univers atemporal şi aspaţial. Este vorba de căutarea 
esteticului pur, care are reguli precise, detașate de ordinea realului. 
Apare aici o subtilă antiteză între „calma creastă” și „cirezile agreste” 

care în jocul artei însă nu se exclud, ele coexistă, asemeni a doua 
imagini ce se oglindesc în apă, chiar dacă una e concretă, aproape 
(cirezi) și alta e nedefinită, departe (creasta). Această traducere a 
realului în imagini ține de forța artistică a poetului, el transfigurează 
lumea prin artă, sustrăgând, printr-un proces alchimic, esenţele 
estetice ale lumii în forme pure. Opera lui constituie un cântec 
întemeietor de lume, o sonoritate orfică primordială care adună toate 
cânturile lumii, toate sunetele de harfe într-o melodie unică care se 
arcuieşte în „zbor invers”. 

Imaginile se adună aici sub forma unei corole simbolice: harfe 
răsfirate - elemente dispersate ale realului, a căror coerență este 
recuperată de artist, singurul capabil să refacă legăturile; cântecul - 
264 

creaţia, zbor invers - înțelesurile revelate pot fi pierdute, de aici 
nevoia de exigenţă continuă, efortul continuu de menținere în lumea 
sensurilor; meduzele - asociate strunei poetice; totodată transparența 
lor înlesneşte privirii accesul la adâncurile mării, dar ele iau culoarea 
mării („clopote verzi”) şi prin aceasta se integrează și ele semnificației 
iacului secund. Marea-Nşi ascunde cântecul ei sub clopotele meduzelor 
(clopotsonoritate ritualică, liturgică, spiritualizare a sunetului), şi tot 
astfel poetul ascunde în cântecul lui esenţele lumii. Apa, simbol 
prezent în ambele strofe, are conotaţii diferite, dar complementare: 
oglinda care transcende lumea obiectivă și spațiu generator al unui 
univers mai pur. 

La nivelul versificației ritmul creează senzația de text gnomic, 
ascunzând sensuri profunde şi rima este îmbrăţișată, plină de 
muzicalitate. 

Receptare critică 

„Poezia (adâncul acestei calme creste) este o ieşire (dedus) în 
pură gratuitate (mântuit azur), joc secund, ca imaginea cirezii în apă. E 
un nadir latent, o oglindire a zenitului în apă, o sublimare a vieţii prin 
retroversiune”. 

(G. Călinescu, Istoria literaturii române de la origini până în 
prezent) (V.R.) 

OUL DOGMATIC! 

Context literar. Poemul aparține momentului de tranziție 
dinspre baladic spre ermetic, pasajele narative şi descriptive 

împletindu-se cu discursul abstract înțesat de simboluri. Modernitatea 
concepției artistice şi sintactice coexistă cu  tradiționalitatea 
elementelor prozodice. Poezia reface semantic sensuri ancestrale în 
imagini de o noutate impunătoare. 

Titlul constă în alăturarea unui termen concret, oul, şi a unuia 
abstract, dogmatic, cel de-al doilea absorbindu-l pe primul în sfera sa. 
Astfel, ou! devine simbol al misterului latent al nuntirii, pentru că în 
structura lui duală se reprezintă lumea dinaintea nuntirii, ipostaza 
anterioară genezei. 

Tema este reprezentată de ideea nuntirii ca pătrundere în 
miracolul creației universale. Imaginile se concentrează în diverse 
motive poetice precum: motivul sferei, cosmogonic, al timpului 
nedivizat. 

Structură - compoziție. Poemul debutează ca o baladă, în stilul 
ciclului Uvedenrode din volumul Joc secund din care face parte. Are 
chiar şi un moto care anticipează una din imaginile ce vor fi surprinse 
în text: cea a Duhului Sfânt în ipostaza de dinaintea coborârii sale în 
materie. 

Lumea este” așezată sub semnul datului, al destinului. Printr-o 
imagine antitetică între „oul sterp” şi „oul viu, la vârf cu plod', apare 
opoziţia între ordinea banală a lumii, profană, lipsită de principiul 
creator al spiritului și lumea sacră, purtătoare de viață, făcută pentru 
cunoaştere (soare). Dacă desacralizarea miturilor este inerentă în 
lumea noastră, poezia în schimb are capacitatea de a resuscita 
sensurile miturilor, ea le propune într-o formă nouă, atrăgând atenția 
oamenilor asupra semnificaţiilor denaturate. La soare, „oul viu” relevă 
imaginea eternă a increatului, a materiei latente netrezite la viață încă, 
germenele neconsumat. 

Urmează o cosmogonie transpusă într-o viziune cerebrală 
concretizată în imagini plastice: albușul, care protejează miezul galben, 
unde principiile contrare se întâlnesc și are loc fecundaţia, este învelit 
în ” trei atlazuri' protectoare închipuind „culcușul viu”. Albușul 
semnifică placenta primordială care înglobează în sine sămânța de 
viață latentă, este principiul masculin („sărutul plin” - protecţie), în 
vreme ce gălbenușul, reprezintă principiul pozitiv, al plinului, al 
feminității ce aşteaptă să se împlinească prin creaţie. Aceste două 
principii contrare conviețuiesc sub învelișul oului universal, imagine a 

lumii necreate, plodul reprezintă spiritul care dinamizează, vitalizează 
cele două principii. Oul, univers” reprodus în micro, deține în interior 
atât principiul vieţii („palat de nuntă”), cât şi pe cel al morții (cavou). 

Tablou poetic următor este o imagine a ritmurilor universale în 
care se reiau cuvinte anterioare şi se introduce o altă idee. Apare 
ceasornicul - element ce măsoară temporalitatea, dar nu e un 
ceasornic comun, ci unul fără minutar, el scrie ritmurile succesiunii 
între viață şi moarte, el domnește atât asupra lumii, cât și a oului, este 
forța cea mai înaltă, e cronos universal. Revenind la consistenţa 
simbolizată a oului, poetul identifică principiul generator de stingere, 
de moarte cu gălbenușul care tinde să ia forma creatului, iar albușul îl 
asociază vieţii. Incoerenţa acestor semnificații se regăsește aici 
simbolul roții ca imagine a ciclicității elementelor vii, a începutului și a 
sfârșitului tuturor lucrurilor care trec etern dintr-o formă în alta. 

Strofa finală este formulată concluziv, începe cu sintagma încă o 
dată. Este un cumul sentenţios de gesturi ce se cer săvârșite în vederea 
păstrării ritmurilor necesare, a menținerii în viaţă, în zona eternului a 
lucrurilor care nu trebuie aduse în ipostaza de făcut (nu-l sorbi/, să nu 
curmi nunta-n el/, nici la cloşcă să nu-l pui / Îl lasă-n pacea întâie-a lui). 

În ultimele două versuri se reia ideea întregului poem: oul sfânt 
- sacrul se află în opoziţie cu oul sterp - profanul; cel de-al doilea stă 
sub semnul tragicului, pentru că se află sub auspiciul morții, 
efemerităţii. 

Barbu apare aici ca poet al contemplaţiei extatice, apolinice, el 
are o atitudine meditativă asupra lumii, ideilor, sensurilor vieții. 
Poezia sa este expresia unei gândiri senine, echilibrate, a unei viziuni 
arhetipale și a formelor ideale. Folosirea persoanei a treia cu caracter 
de generalitate reprezintă o detaşare obiectivă necesară surprinderii 
esenţelor în viziunea barbiana. 

Ca în toată creaţia poetului rima este preferată, iar în acest text 
poetic apare rima îmbrăţișată, rima pereche, combinări între aceste 
tipuri de rimă în cadrul aceleași strofe (strofa a patra), sau o rimă 
totală cum apare în strofa a cincea, dar apăr și versuri dezintegrate 
rimei (oul roșu, întocmai - dogma, încă odată). Ritmul este aforistic. 

Analiza stilistică 

La nivel fonetic efecte remarcante se obțin prin repetarea 
vocalelor o şi u care, alăturate sau în contexte separate, creează 

muzicalitate. Vocala o apare în cuvinte cu mare încărcătură semantică, 
producând o sonoritate ce accentuează ideea cuvântului respectiv. 

Din perspectivă morfo-sintactică se regăsesc în text elemente 
specific barbiene: inversiuni care accentuează semantic cuvintele ce 
suportă dislocarea („Îl lasă-n pacea întâie-a lui”), anacoluturi care 
creează senzația de spontaneitate a versului, care redirecționează 
sensurile şi le complică, le încifrează, uneori prea mult („înoată în 
subțire var, / Nevinovatul, noul oul. Palat de nuntă și cavou”). Dat fiind 
construcțiile eliptice, virgula apare din abundență, separând și 
accentuând construcții diverse. Interogaţiile retorice („Dar plodul?”, 
„Vezi Duhul sfânt făcut sensibil?”) sunt formulări care atrag atenţia 
asupra esenţelor ce sunt vizate, linia de pauză separă formulări 
aforistice sau singularizează termeni și propune focalizarea asupra lor. 
Exclamaţia se îngemănează cu imperativul și capătă nuanţă etică, 
principială („urcă-n soare și cunoaște!"), chiar normativă. 

Verbele sunt la prezent, un prezent etern al vorbelor 
spiritualizate, și apar modulări ale imperativului menite să sublinieze 
necesitatea implicării în descifrarea sensurilor autentice ale lumii 
(te-nfioară, urcă) şi ale conjunctivului (să vezi, să roadă) care 
desemnează implicarea, participarea. 

În plan lexico-semantic cuvintele cheie care le orientează 
semantic pe celelalte sunt cele desemnate de titlu: ou și dogmă, alături 
de care apare şi termenul om. Oul apare în două ipostaze, cu 
semnificații contrare: oul sterp, oul roșu şi oul nevinovat, viul ou, noul 
ou, ou cu plod, ou asociat cu Duhul Sfânt. Se regăsesc elemente lexicale 
simbolice recurente la Barbu: soarele ce semnifică cunoașterea, lumina 
ce dezvăluie adevărul, ceasul ca semn al ritmicității cosmice. 

Receptare critică 

„La Ion Barbu infinitul existenţei nu devine niciodată neant, ca 
la existenţialişti, spre exemplu, pentru că la el existenţa are totdeauna 
sens. Magia nu refuză raționalul și nici nu implică obligatoriu şi 
exclusiv iraționalul, cum s-ar crede. Ea e la interferența lor, 
constituindu-se în cazul poeziei barbiene, ca o modalitate de 
cunoaştere. Pe de altă parte intensitatea excepțională cu care lon 
Barbu îşi trăia existența poetică găsea în magie o ideală exteriorizare”. 

(Laurenţiu Ulici, Arghezi, Bacovia, Bxirbu...) (V.R.) 

TIMBRU 


Context literar. Ermetismul barbian ne provoacă și în această 
poezie la o descifrare a sintaxei poetice pe care a stilizat-o și a 
sonorizat-o folosind convenţii formale alături de invenţii personale la 
nivelul conținutului. Modernitatea viziunii, a irumperii abstractului din 
concret, a spiritualizării lumii purificate de realul zgrunţuros se face 
remarcată şi aici. 

Procesul creaţiei, cu toate elementele şi factorii pe care acesta le 
implică, este tematizat și în cadrul acestei poezii care este o artă 
poetică ce are în vedere definirea actului creator în genere și a celui 
poetic, în special. 

Titlul trimite la un instantaneu în miniatură, la o imagine 
reprezentativă, dar şi la un obiect ce poate fi colecționat, având uneori 
o valoare inestimabilă. În acest sens, el poate semnifica surprinderea 
unui instantaneu, conturarea în linii definite a unei ipostaze a poeziei 
de valoare. 

Structură - compoziţie. Poetul apare ca orientat în interiorul 
lumii, prins de imaginea fascinantă a lucrurilor materiale (piatră, 
humă, unda mării), cărora le insuflă viață. Tăcerea lor este tradusă de 
poezie. Aceasta presupune o identificare a poetului cu lucrurile, ele 
devin măşti lirice, corporalități ale gândirii poetice. Este o atitudine 
opusă jocului secund, aici spiritul și materia se suprapun, lumile se 
identifică, nu există dedublarea. Jocul minţii și afectivitatea lirică 
conlucrează în surprinderea esenţelor. Nu mai avem obiectivitate ca în 
cazul celorlalte poezii analizate, ci subiectivitatea se ghiceşte imediat 
sub masca obiectului. 

Cele două instrumente, cimpoiul și fluierul, au tonalități 
melancolice, ele cântă separarea, însingurarea, durerea divizată care 
poate semnifica suferința datorată separării materiei de suflet, a 
dizarmoniei provocate de ruperea unității primordiale dintre aceste 
două coordonate existenţiale. De aceea, poetul se hotărăște să le 
insufle spiritul său poetic elementelor neînsuflețite ale naturalului, 
elemente ce sunt adunate într-un tablou static, printr-o gradare 
descendentă ce porneşte de la starea de agregare a obiectelor, de la 
solid la fluid: piatra, humă, apoi undă. 

Dacă trăirile fireşti pot fi exprimate prin instrumente obișnuite 
(cimpoi, fluier), oglindirea de sine nu se poate revela prin mijloace 
comune. Acest rol revine poeziei care este un cântec încăpător, capabil 

să surprindă diversitatea infinită a lucrurilor. Principiile vitale ale 
acestei lumi: feminin şi masculin cu rezonanţă creștină, Eva poate fi 
asociată cu poezia, iar Adam cu poetul, căci ea are trunchi de fum, adică 
este spirit făcut din materie: coastă. Poetul este cel ce deține această 
materie pe care o interiorizează (coasta e în dreptul inimii) prin 
contemplaţie și o transformă în cântec, în creație apologetică, 
admirativă, elogioasă. Verbul răsare sugerează țâşnirea ideii într-o 
arcuire luminoasă peste existență. Suprapunerea aceasta dintre 
materie și spirit, între sunet și cuvânt este redată și prin construcția 
metaforică „lauda grădinii de îngeri”, în cadrul căreia se face trimitere 
la o imagine concretă (grădina), la o catitate spirituală (înger) şi la o 
realitate ce împrumută ceva din natura spiritului pentru că, deşi să i 
aude, are manifestare sonoră, nu se vede (lauda - cântecul). 

Analiza stilistică 

Nivelul fonetic. Vocalele u, e reprezintă elemente ale nivelului 
fonetic și prin apariţia lor repetată dau o notă de sobrietate, 
melancolie, creează tonalități de muzică clasică, care necesită 
concentrare pentru a fi simțită. Totodată consoanele e, d dau sonorități 
ce concordă cu ideile estetice prezente în text. 

Elementele sintaxei barbiene sunt recurente şi aici: elipticul la 
nivelul propoziției („Cimpoiul vested luncii”), inversiunea cu rol 
evidenţiator de sensuri („Durerea divizată o sună”); interogaţia care 
punctează gândul poetic desemnat prin adverbul cum, (vor spune - 
cum?), linia de pauză ce separă tonalităţile accentuând ideea de 
ritmicitate alături de suspensia ce sugerează o prelungire a 
sonorităților (încet, mai tare...), participiul-epitet (divizată, logodită)... 

Verbele predicative sunt rare și distincţiile nu sunt neapărat 
temporale, ci mai degrabă modale. Viitorul și prezentul se înscriu în 
sfera generalității, desemnează realități atemporalizate, condiționalul 
optativ nu se desprinde nici el de această sferă, ci doar mai trimite și la 
ideea de necesitate a aspiraţiei către un cântec încăpător. 

Lexicul este orientat pe sfere semantice diferite ce se grupează 
în imagini simbolice. Avem astfel sfera semantică a muzicalităţii: 
cimpoi, fluier, cântec, sună, spune, foșnire, laudă, şi cea a teluricului: 
luncă, drum, piatră, huma. împreună alcătuiesc o imagine a cântecului 
care coboară din lumea sferelor şi cuprinde, îmbrățișează realul, 
inundându-l de lumină și farmec. 


Nivelul figurilor de stil. Se remarcă o reunire a unor simboluri 
importante pentru poet cel puţin într-o parte a poeziei sale: teluricul și 
acvaticul. Toate sunt marcate de o aură solemnă. Sugestia picturală 
este urmată de cea sonoră din strofa următoare: „foșnirea mătăsoasă a 
mărilor”. Poezia este atât imagine, cât şi sunet. Ea este surprindere a 
figurilor fixate în spațiu, dar şi a mișcării, a ritmurilor naturale. Ea 
adună elementele contrarii ale lumii (undă şi cer) şi le unifică în 
sensuri înălțătoare, această atitudine lirică fiind în contrast cu poziția 
afirmată în poezia Din ceas, dedus... în care jocul secund dubla şi 
concura realitatea. 

Sensurile metaforice neaşteptate converg către surprinderea 
treptelor viziunii poetice, poezia ca viaţă în spirit: de la simţire, la 
gândire, de la exteriorizarea simțirii la interiorizarea imaginilor din jur. 
Sugestiile sonore sunt diafane și imnice. Nu se pierde nicio clipă 
prestanța sobrietății. Poezia ţine de lumea spiritului, chiar şi atunci 
când acesta se impregnează în materie, el nu își pierde natura. 

La nivelul versificației avem rimă îmbrăţișată şi observăm că 
elementele finale ce dau rima se identifică în cele două strofe: 
drimi/cum, tare/despuiare în prima strofă și precum/fum, sare/răsare, 
în a doua strofă. 

Receptare critică 

„Poezia lui nu e o poezie exterioară decât în aparenţă. Sub lavă 
ca şi sub munți, sub banchize ca şi sub copac este o emoție intelectuală. 
Prin ea, dl. lon Barbu aduce o notă relativ nouă în literatura noastră de 
azi. Rămâne numai ca viitorul să ne fixeze asupra lărgimii şi intensității 
acestei inspiraţii”. 

(Eugen Lovinescu, larăși D. Ion Barbu în „Zburătorul') (V.R.) 

DIOPTRIE 

Context literar. Fascinaţia lui Barbu pentru forme fixe, 
translucide, pe care le asimilează mitului oglinzii, apare şi în această 
poezie ce se integrează etapei ermetice, cuprinsă în volumul Joc secund. 
Ne uimește modernitatea viziunii, originalitatea ei care este pusă 
într-o sintaxă destul de incomodă astfel încât încifrarea este destul de 
mare, sensurile se lasă greu desțelenite. 

Titlul reprezintă o trimitere directă la lentilă. Aceasta, asemeni 
oglinzii, mijloceşte pentru realitate, dimensionează realitatea, o 
transformă în joc secund. Se implică în acelaşi timp și ideea de văz şi 

lumină, de focalizare, dar poate desemna și contactul între lumină și 
lentilă care produce foc, ardere, imagine ce se înscrie în coerenţa 
textului. 

Tema este ambiguă: aparent e reprezentată de imaginea arderii 
unei cărți, simbolic, de devorarea cărții de către focul raţiunii, cartea 
consumată, lecturată, sau opera terminată și consumul, cenușa care 
rămâne după arderea poetică şi care aşteaptă un alt foc să îi lumineze 
sensurile. Imaginea se derulează asemenea unei pelicule 
cinematografice, în care ți se propune spre contemplare o ipostază 
banală a realității în care poți, printr-o privire aprofundată să 
descoperi esențe nebănuite. Apare astfel motivul privirii, alături de cel 
al oglinzii. 

Structură - compoziţie 

Imaginile poeziei sunt condensate în simboluri care, pornesc de 
la trei elemente: carte, lumină, foc. Primul vers cuprinde trei termeni 
în care se concentrează o serie de semnificaţii: înalt, orgă, prismă dau 
impresia de distanţare a privirii, imagine spaţială regulată, din registru 
matematic, instrument cu sonorități pline de energie, muzica gândirii 
şi a formelor ordonate, echilibrate, spiritualizare, perfecțiune, aspirație. 
Acestora li se alătură termenii infoliu, semn care trimit în aparenţă la 
forma și conţinutul unei cărţi, iar în esenţă la materie şi la semnul ce 
încorporează sensuri; saturai de semn - plinătatea sensurilor, 
totalitatea, infinitatea lor, natura lor eternă, întregind semnificațiile 
avem imaginea concretă a unei cărți în care este sugerată simbolic 
ideea că o carte înseamnă perfecțiune sonoră și imagistică în același 
timp, că aceasta trebuie considerată în unitatea dintre aceste două 
coordonate majore. Verbul cântăresc are aici sensul de măsurare cu 
privirea, ceea ce trimite la termenul dioptrie, care înseamnă unitate în 
care se exprimă convergenţa unei lentile când distanța ei se măsoară 
în metri, iar în acest sens, de unitate de măsură, are drept scop să 
refacă dimensiunea ideală a realității. Imaginea globalizată însă o avem 
doar prin versurile următoare în care termeni precum: vin, roșesc, 
soare trimit la ideea de foc, la jocul luminii produse de acesta în 
contact cu filele cărţii şi această idee este sugerată prin asocierea 
imaginii spuzei de la suprafața vinului, care te îmbie, a luminii 
puternice a soarelui cu forța, energia flăcării care are consistență duală 
de materie și spirit. Apare aici o cromatică contrastantă ce creează o 

imagine vizuală pregnantă: roșesc / doliu - culoare şi nonculoare, doi 
poli ce simbolizează arderea şi cenușa, viața și moartea. 

Privirea contemplatoare coboară în intimitatea lucrurilor 
(Aproape), iar de aici imaginea poate fi văzută în detaliu și cunoscută. 
Ochii ce simbolizează cunoașterea împietresc cruciș, adică jocul de 
lumini al focului dă senzaţia de miraj, de hipnotizare. Acest efect este 
provocat de imaginea filei ce arde, imagine sonoră ritmată, sacadată 
(toba). Este vorba de ritmul consumării filei, de sunetul din vatră, din 
exterior în armonie cu imaginea sunetului interior dat de acumularea 
cunoașterii, ardere de neuroni. Metafora simbolică „Coroana literei 
mărăciniș” poate semnifica aglomerare de cuvinte, încreţirea foii, a 
literelor în bătaia focului, dar şi ideea că sensurile se influențează 
reciproc, şi de aceea trebuie avută grijă în interpretarea cuvintelor. 
Arderea e surprinsă gradat până la „lumina tunsă, grea, de sobă” - 
imagine plastică a focului mocnit, a jarului, care abia mai pâlpâie în 
vatră, dar și o stingere a cuvântului epuizat sub greutatea sensurilor. 
Soba este un element concret care fixează imaginea pentru ca aceasta, 
din locul în care se află să iradieze semnificaţii în coerenţa contextului. 

Dinspre sobă privirea este focalizată spre odaie, semn al 
schimbării direcției contemplării, sau al unei pauze în contemplare. 
Schimbarea de unghi se face astfel încât să se observe pe de o parte 
odaia luminată doar de focul stins din vatră (îndoire-n slabul vis), joc 
de lumini şi umbre, ambiguitate, semiobscuritate propice interpretării, 
întrezăririi celor de dincolo de lucruri, dar și palpitaţii ale spiritului 
care frământă sufletul în căutarea cunoașterii certitudinilor, iar pe de 
altă parte odaia ordonată, aranjată, imagine ce semnifică ordine 
interioară în armonie cu perceperea exteriorului. 

În versurile finale elementele gunoiul, lagăr scris, cernise 
alcătuiesc ipostaza cărții consumate de foc, dar şi a minții umane 
istovite. Totodată apare și ideea de consum al sensurilor prin 
interpretarea lor din diverse perspective: concret, abstract, vizual, 
sonor; epuizarea lor însă nu înseamnă aneantizarea lor, ci 
transmutarea în lumina cunoașterii interiorizate. 

Analiza stilistică 

La nivel fonetic predomină vocala o ce imprimă o sonoritate 
aparte, accentuând cuvintele din care face parte: odaie, ochi, poros, 
infolht, şi dând o notă de mister, emanând prelungirea-unei uimiri. 


Din punct de vedere morfo-sintactic remarcăm inversiunea 
„înalt în orga prismei cântăresc”, care pune în evidență adverbul 
provenit din adjectiv (înalt), adverb înzestrat cu un sens aparte. Liniile 
de pauză au roluri diverse. În prima strofă accentuează sensul 
cuvântului ce îl izolează (fu doliu), în vreme ce în ultima strofă primele 
dintre linii refocalizează privirea, iar linia din ultimul vers punctează 
substanța în care se metamorfozează simbolic elementele imaginii 
poetice. Exclamaţia dă o notă de dinamism, punctul de după Aproape 
marchează ritmul gândirii lirice. Ultimele două versuri ale fiecărei 
strofe nu au predicat, propoziţiile eliptice fiind o caracteristică a 
sintaxei barbiene. 

La nivel lexico-semantic fuzionează cuvinte din câmpurile 
semantice ale termenilor: carte, foc, lumină; carte: semn, filă, in-folio, 
literă, scris; foc: roșesc, sobă, cenușe; lumină: soare, lumina, zilei. Ideea 
de carte şi foc se combină în imaginea arderii cărții care provoacă 
lumină. Ardere concretă reprezintă punctul de pornire pentru nivelul 
simbolic. Prin ardere se produce lumină. Deci lumina este produsul 
contactului între carte și foc, adică între materie şi spirit. 

Versificația are valențe tradiționale, poetul având o mare 
apreciere pentru rimă, văzută ca o matcă ce generează muzicalitate, iar 
aceasta are în viziunea sa influențe asupra laturii semantice, în sensul 
că impune selectarea unui limbaj care să fie muzical şi încărcat 
semantic în acelaşi timp. Rima folosită aici este îmbrățișată. 

Receptare critică 

„Procesul mental, automatizat prin exercițiu, prin care se 
încearcă identificarea în imaginea poetică a unor sensuri comune, 
transmise printr-un cod ordonat de o logică a poeziei, a impus, 
deopotrivă, un codex al creaţiei ce s-a păstrat, ca o definiție a poeziei 
înseși...” 

(Laurenţiu Ulici, Arghezi, Bacovia, Barbu...) 

„Poezia sa intelectualizează, tară a cădea în inteligibil, căci 
poetul caută inefabilul macrocosmic. revelator, al lucrului în sine, 
fugind de contingenţă, pitoresc, analiză, de claritate clară, rațională, 
cultivând muzica de sfere, cunoașterea exotică, orfismul”. 

(George Călinescu, Istoria literaturii române de la origini până în 
prezent) (V.R.) 

AVANGARDISMUL 


Ideile avangardei: 

— Dadaismul: mişcare violent negatoare care se pronunța 
pentr-anarhia absolută și pentru hazard în creaţie; 

— Constructivismul: împotriva culturii  „oficiale”, gust 
pentr-asociaţii arbitrare de cuvinte; 

— Suprarealismul: visul și tehnica dicteului automat. 

ION VINEA CHEI 

Context literar. Șef al şcolii constructiviste, prin programele și 
manifestele sale, lon Vinea renunţă în poeziile sale la cea mai mare 
parte dintre procedeele tipice ale acestei mișcări literare. 

Specificul speciei. În Chei, geometria compoziţiei, bogăţia 
imaginilor, limbajul esenţializat, asocierile bizare ţin de tehnica 
avangardistă, în timp ce tonalitatea elegiacă și coerenţa tematică şi 
structurală a textului reprezintă trăsăturile originale ale acestuia. 

Titlul poeziei este ambiguu. El poate desemna toposul prezent 
în text (cheile „portului vechi”), dar poate trimite și la încercarea 
poetului de a găsi o explicaţie (o „cheie”) declinului naturii care se 
substituie declinului interior. 

Teme - motive. Tema morții, sugerată de simbolul 
„corabiei-fantomă”, de timpul încremenit („stingerea vremilor”) este 
amplificată de motivul toamnei („e toamna pietrelor”), al nopții 
(„podgoria beznelor”) şi al somnului („somnul lanțurilor”). 

Aglomerarea nefirească a elementelor naturii (arbori, stele, 
stânci) sporeşte - anxietatea eului poetic care înregistrează cu 
înspăimântătoare precizie descompunerea amenințătoare a peisajului 
marin. Praful („s-au prăfuit... sunetele”), cocleala, înecul („s-au înecat 
poveștile”) constituie semnele unei degradări continue. Stelele, umbra 
- frecvente în lirica lui Vinea - adâncesc la rândul lor drama acestui 
univers aflat în plină destrămare. 

Structură - compoziţie. În această poezie, unitatea metrică nu 
mai coincide cu unitatea sintactică a versurilor. Poetul renunţă la 
convențiile rimei, ritmului și măsurii, dar cu toate acestea textul are o 
organizare armonioasă. Cuvintele - cheie sunt izolate şi distribuite la 
sfârşitul versului („noaptea”, „trecutul”), iar ultimele versuri au rol 
conclusiv, sintetizând tema centrală a poemului: moartea („La judecata 
din urmă/ de-aci au pornit sicriele”). 

Analiza stilistică 


La nivel fonetic, autorul obține efecte eufonice, prin repetiţia 
consoanelor v, p, / sau a vocalei a, în aceeași poziție („veninul verde”, 
„portul vechi pogoare", „fantomă cu fulgerul”, „aiurează aria”). 

Aerul bacovian al poeziei rezultă însă nu numai din tonul elegiac, 
ci și din imaginea terorii cosmice, provocată de acțiunea stihiilor 
(furtună, vânt, fulger, friguri). 

Varietatea elementelor realului (arbori, stele, far...) determină și 
varietatea și bogăţia lexicului. Organizarea plastică a viziunii este 
posibilă şi datorită cromaticii („veninul verde”, „lanţurile roșii”). 

Poetul se abate uneori de la topica obişnuită, plasând verbul la 


începutul versurilor, iar acest paralelism sintactic („e somnul...”, „e 
toamnă...”, „e ochiul”) serveşte scoaterii în evidenţă a laitmotivelor 
poemului. 


Insolitul peisajului este obținut și printr-o mare densitate a 
figurilor de stil, în special a personificării şi metaforelor („ochiul 
veșniciei”, „pasc liniștite”, „toamna pietrelor”, „farul orb”). 

Receptare critică. 

„Vinea e întâi de toate un poet «al vedeniei de sine însuşi», 
lumea externă e doar un punct de reper pentru nişte coordonate 
subiective bine trasate”. 

(Ion Pop, Avangardismul poetic românesc) (E.C.) 

ILARIE VORONCA 

ULISE 

Titlul poemului trimite la personajul odiseei homerice. Optând 
pentru această mască a eului liric, poetul valorifică implicit și tema 
călătoriei, a explorării unui spaţiu labirintic. 

Motivul explorării este dominant în text. Poezia se organizează 
în secvenţe de notație caleidoscopică, dar şi în secvenţe („imnurile”) în 
care atenţia se focalizează asupra unui singur element (cartoful, ceaiul, 
oglinda). 

Structură - compoziție. Abundenţa toposurilor (bulevardele, 
tramvaiul, piața de legume, spitalul, sala de gimnastică) și a detaliilor 
care le caracterizează (sirene, autobuze, cotidiane, buchete de violete) 
dovedesc o dorință de cuprindere, dintr-o privire, a tuturor straturilor 
realului. 

Oda închinată cartofului întrerupe larga panoramare a pieţei 
metropolei pariziene. Imaginea acestuia se conturează prin analogii 

spectaculoase („tu ești un pahar de vitalitate”; „tu ești câinele 
pământului”). Cartoful este descris în materialitatea sa („fruct al 
țărânei'), este pus în legătură cu stihiile („tu primeşti binecuvântarea 
vântului”), dar şi cu divinitatea (pretine ochiul îngerilor fără haraci te 
veghează”). 

Mise este un text amplu, „o înșiruire de versuri pline de imagini”, 
care se dezvoltă unele din altele pe baza ingambamentului, a 
juxtapunerii sau prin subordonare. Totuși, din loc în loc, Voronca - 
deşi ignoră punctuaţia - se supune regulilor și legilor versificaţiei, 
organizându-şi poemul în catrene cu ritm regulat și rimă îmbrățişată. 

Analiză stilistică 

În Ulise exuberanţa imagistică este probată de prezența unui 
lexic bogat şi variat dictat chiar de diversitatea lumii, așezate sub lupă. 
Înregistrarea minuțioasă a tuturor aspectelor realului conduce la 
nivelul limbajului la un lanţ de metafore şi analogii insolite: „Îţi surâd 
ca șopărlele fasolele verzi/ constelația mazărei naufragiază vorbele/ 
boabele stau în păstaie ca școlarii cuminţi în bănci”. 

Deși punctuațţia lipsește, deşi este neglijată gramatica, totuși 
coerenţa logică a textului nu are de suferit. Autorul respectă topica 
tradițională, lirismul dobândind uneori caracter narativ: „dimineața 
dactilografele își îmbrățișează logodnicii/ până la revederea din ceasul 
nopții / când vor face dragoste pe saltelele de paie”. 

Receptare critică 

„Primul lucru care frapează la lectura poemelor lui Ilarie 
Voronca este, desigur, neobişnuita densitate imagistică. Textele 
poetului sunt suprasaturate de imagini”. 

(Ion Pop, Avangardismul poetic românesc) (E.C.) 

NEOMODERNISMUL 

Neomodernismul reia, prelungeşte și adânceşte experiența 
modernismului interbelic. 

Caracteristici: 

Neomoderniştii valorifică specii literare (devenite) marginale 
(balada - Cercul literar de la Sibiu), încearcă să impună un nou limbaj 
poetic (Geo Dumitrescu, lon Caraion) sau să atingă un lirism pur 
(Nichita Stănescu). 

Tipologie: 

— Balada (Ștefan Augustin Doinaș - Mistreţul cu colți de argint): 

— Lirismul conceptual (Nichita Stănescu - A cincea elegie, 
Elegia a zecea); 

— Poezia erotică (Nichita Stănescu - Leoaică tânără iubirea). 

— Poezia ironică şi parodică (Marin Sorescu - Echerul). 

ȘTEFAN AUGUSTIN DOINAŞ MISTREȚUL CV COLȚI DE ARGINT 

Context literar. Ştefan Augustin Doinaș este, alături de Radu 
Stanca şi loanichie Olteanu (membri ai Cercului literar din Sibiu), unul 
dintre restauratorii şi reformatorii baladei - specie literară de mică 
întindere, cu un număr redus de personaje, cu o intrigă sumară şi în 
care liricul se deghizează, se ascunde sub masca epicului. 

Specificul speciei. În Mistreţul cu colţi de argint sunt prezente 
toate momentele subiectului, dispuse gradat. În expozițiune se 
prezintă patima pentru vânătoare a prințului din Levant, intriga este 
constituită de chemarea la vânătoare a servitorilor, desfășurarea 
acțiunii este reprezentată de îndemnul adresat de prinț de a vâna 
mistrețul cu „săgeata de lemn, de fier și de foc"; punctul culminat este 
marcat de întâlnirea cu mistrețul, iar deznodământul îl reprezintă 
moartea prințului. Textul poate fi citit ca o alegorie, ca o baladă 
cinegetică, dar şi ca o artă poetică, în funcție de valoarea simbolică a 
protagoniștilor şi a actului vânătorii. 

Titlul conține simbolul central al poemului: mistrețul. După cum 
notează chiar autorul, mistrețul semnifică în unele culturi autoritatea 
sacerdotală, dar este însoţit, în altele, şi de o conotaţie negativă, 
sugerând ignoranţa, pornirile bestiale, dezmățul. 

Teme - motive. În funcţie de pragul lecturii simbolice. În 
Mistreţul cu colţi de argint se pot identifica mai multe teme. Peste 
„tema vânătorii se suprapune, la un nivel superior, tema existenţei 
tragice şi a creatorului/creațţiei. Astfel, prințul reprezintă omul în 
general, simbolul regalității dornice de putere sau artistul, iar 
mistrețul semnifică idealul, instanța sacerdotală și opera. 

Conflictul dintre idealitate și realitate reiese și din replicile 
servitorului care încearcă să-l abată pe prinț de la drumul său, 
ispitindu-l cu bucuriile universului imediat, material. Din această 
perspectivă urmărirea mistrețului („ai colți de argint”) poate fi 
considerată un ritual inițiatic a cărui finalitate este una de natură 
spirituală. 

Structură - compoziție. Balada Mistreţul cu colți de argint are o 

structură dramatico-epico-lirică. Din punct de vedere compozițional 
textul este alcătuit din șase secvenţe care pun în evidență deosebirile 
de viziune ale prințului și ale slujitorilor. Doinaş respectă, la nivel 
formal, modelul baladesc, realizând în unele segmente poetice şi 
alternanţa rimei feminine cu cea masculină, alternanță ce subliniază 
precipitarea acțiunii și trecerea de la un protagonist la altul. 

Analiza stilistică 

La nivel lexical se remarca frecvența termenilor din aria 
semantică a vânătorii (vânătoare, vânai, copoi, codru, goarne), 
prezența apelativelor (stăpâne) şi cromatica variată („vulpile roșii”, 
„Colți ca argintul”, „luceferii palizi”). 

Morfologia are, de asemenea, valențe expresive. Gerunziul 
(trecând, lăsând) şi prezentul („e apa”, „e iarba”) alternează cu 
timpurile trecute ale naraţiunii (imperfectul și perfectul simplu), 
imprimând versurilor un tempo alert. 

La nivel sintactic atrage atenția coincidența dintre unitatea 
frastică și cea metrică, trădată de utilizarea majusculei. 

Repetiţiile, refrenul-rimă, aliteraţiile („luna lucind”) explică 
muzicalitatea internă a versurilor. Interogaţiile retorice punctează 
drama prințului, erou thanatic, cutezător, obsedat de realizarea și 
atingerea idealului: „Ce pasăre neagră stă-n lună și plânge? / Ce veștedă 
frunză mă bate mereu?” 

Receptare critică 

„Sinteză personală e, sub toate aspectele, și poezia lui Ștefan 
Augustin Doinaș. Poet de excepţie, prin orizontul său cultural și prin 
disponibilităţile lui lirice. Comparabil cu Ion Pillat şi cu Alexandru 
Philippide, homo aestheticus ca şi aceştia”. 

(Aurel Martin, Poeți contemporani) (E.C.) 

ELEGIE ÎN GAMA MAJORA 

Contextul poetic. Ştefan Augustin Doinaș este în anii '40 unul 
dintre membrii de marcă ai „Cercului literar de la Sibiu”. 
propunându-și ca și colegii săi să reabiliteze balada, specie literară 
căzută în uitare. După acest moment, autorul revine în viaţa literară la 
mijlocul deceniului șase, afirmându-se ca un poet cerebral, sobru dar și 
ca eseist erudit, foarte bine informat sau ca traducător de valoare. 

Specificul speciei. Poemele lui Doinaș se caracterizează prin 
echilibrul şi geometria formei, prin limbajul gnomic și prin 

valorificarea unor surse livrești. 

Titlul sugerează tonalitatea gravă, melancolică a versurilor, 
aspectul sentențios, ceremonios al acestui lirism, dar şi încercarea de 
captare în poem a unor adevăruri dramatice, majore. 

Teme - motive. În centrul acestei meditații poetice din Elegia în 
gamă majoră se află tema artistului care-și depășește pasiunile şi 
afectele, transfigurându-le în opera sa. Motivul iubirii (al despărțirii) 
devine în acest context o treaptă necesară atingerii unui prag superior 
în evoluția puterii creatoare. 

Structură - compoziție. Punctul de plecare al poemului este 
reprezentat de porunca a doua din Decalogul biblic „Să nu-ţi faci chip 
cioplit”. De altfel. În jurul acestui imperativ, reluat cu puţine modificări 
în versul al 13-lea se construieşte ambiguitatea eului liric ale cărui 
ipostaze variază. El este atât creatorul, ocupând o poziţie 
contemplativă, un Deus otiosus (” să nu jertfești nimic absenței mele”) 
cât și artistul care-și sublimează experienţa de iubire „ridicându-se 
deasupra trăirilor sale. Tema de reflecţie a autorului este așadar până 
la urmă poetul și poezia. Emoţiile şi sentimentele sunt evocate cu 
răceală și detaşare, Doinaș folosindu-se de simboluri care sunt în 
primul rând nişte achiziţii livreşti („luntrea” st referă la ideea de destin, 
„masca face trimitere la lumea aparenţelor, iar „scoica” sugerează 
universul misterios, magic al iubirii). Poetul se adresează unui tu 
generic, dar cu toate acestea textul rămâne un monolog liric, persoana 
a Il-a fiind mai degrabă un efect al dedublării. 

Analiză stilistică 

La nivel lexical, se observă contrastul între termenii care 
sugerează ideea de moarte, de suferință („a ucide”, „a putrezi”, „a jertfi”, 
„a spumega”) şi termenii care alcătuiesc sfera semantică a iubirii(,, 
frumuseţea”, „săruturile”, „plăcerile”, „dragostea”). Experienţa iubirii, 
jertfirea ei devine pentru creator principala modalitate de atingere a 
idealurilor sale estetice. 

Din punct de vedere morfosintactic, în poem, se remarcă 
folosirea verbelor la conjunctiv cu valoare de imperativ („să nu te 
închini”, să nu-ți faci chip cioplit”, „să nu jertfești”) care marchează 
ezitarea între două lumi (cea a trăirilor pătimașe şi cea a detașării 
raționale), dar şi frecvența adjectivelor pronominale nehotărâte „alte 
„(alte cântece”, „alte tâlcuri”) care creează o anumită ambiguitate. 


La nivel stilistic, repetiţia dictonului biblic are rolul de refren, 
dar contribuie și la accentuarea tensiunii resimţite de eul liric. 
Comparaţiile (” plăcerile ca luntrile vopsite”), metaforele (” iar clipa 
amintirii fericite e doar o scoică de sidef pe prund”), epitetele (” vopsea 
subțire”, „frumuseţea de bronz”) sunt procedee retorice predilecte, 
poetul fortificând astfel planul simbolic al poeziei şi realizând un 
crescendo al ideilor. 

Receptare critică 

„Doinaş este unul din poeţii de școală clasică de azi, alături de 
Mircea Ciobanu, Alexandru Miran și de câţiva alţii. Clasicism înseamnă 
idee şi litotă. Dincolo de o anumită recuzită, recunoaștem spiritul clasic 
după felul în care merge spre miezul lucrurilor, dezinteresându-se de 
aparențe și de contingenţe. El cultivă durabilul și esenţialul”. 

(Nicolae Manolescu, Literatura romană postbelică) (EC.) 

ANA BLANDIANA MARTORII 

Specificul speciei. Poezia Anei Blandiana se defineşte prin 
gravitate, profunzime, printr-o vitalitate de sorginte blagiană, prin 
senzualitate sau ingenuitate, dar şi printr-o dimensiune etică evidentă. 
Accentele eticiste, nota morală sunt vizibile și în acest poem tranzitiv, 
gnomic în care autoarea sancţionează direct o stare de fapt. 

Titlul rezumă ideea principală a poeziei, aceea a lipsei de 
atitudine în ceea ce priveşte racilele sistemului totalitar. 

Teme - motive. În Arhitectura valurilor, autoarea critică toate 
formele alienante ale regimului comunist: manipularea, duplicitatea, 
cenzura. Martorii (poezie inclusă în acest volum) are ca temă centrală 
compromisul moral şi incapacitatea oamenilor de a reacționa 
împotriva abuzurilor puterii. 

Structură - compoziţie. Încă din primele versuri, într-un limbaj 
direct, cu aspect aforistic, Ana Blandiana condamnă cu fermitate 
nepăsarea, indiferența în fața spectacolului crimelor politice: „Mai 
vinovaţi decât cei priviţi/ Sunt doar cei ce privesc”. Vinovăţia este însă, 
din punctul ei de vedere, nu individuală, ci colectivă (” armate de 
martori”). Secvenţe precum: „de bătrânețe să moară călăul”, „marile 
coșmaruri „conţin trimiteri directe la realitățile predecembriste, dar au 
şi un rol curativ, autoarea având curajul de a rosti răspicat adevărul, 
ocolit de toţi ceilalți. 

Ultimul vers are rol conclusiv şi reiterează conţinutul primului 

vers. În plus, prin metaforizarea limbajului, secvența din finalul 
poemului dobândeşte un caracter parabolic, revolta țâșnind la 
suprafață cu toată puterea: „În van, răspunde timpul, așteptați: /La 
judecata marilor coşmaruri /Și martori suni vinovați”. 

Analiză stilistică 

Limbajul poemului se caracterizează prin simplitate și 
directețetrăsături ce sunt impuse de gravitatea temei, dar corespund și 
dorinței autoarei de a transmite cât mai precis adevărul. Ele ilustrează 
totodată atitudinea de revoltă împotriva compromisului politic. În text, 
două sunt ariile semantice dominante. Ideea de vinovăţie este 
transmisă prin termeni de tipul vinovat”, „răul”, „judecată”, iar aceea de 
violență este exprimată de cuvinte precum „victimă”, călău”, 
spânzurătoare”, „crimă”, din juxtapunerea lor rezultând mesajul 
poeziei. 

La nivel stilistic, sunt prezente o serie de metafore și comparații 
ce conţin aluzii politice (” stăm suspendați /De propria-ne-ntrebare /Ca 
de o spânzurătoare”). În acest fel, limbajul figurat restituie adevărata 
semnificație a lucrurilor, reprezentând un antidot împotriva răului 
politic 

Receptare critică 

„Dezbatere etică, atitudine reflexivă, claritate, elegie a 
cunoaşterii, lipsa imagismului - iată atributele cu care poezia Anei 
Blandiana a fost investită. Evident, simpla lor enumerare încă nu e 
suficientă pentru identificarea unui univers poetic, oricum derutant şi 
extrem de original, dar contextele în care aceste calificative au apărut 
spun câte ceva despre specificul lui”. 

NICHITA STĂNESCU LEOAICĂ TÂNĂRĂ, IUBIREA 

Context literar. Leoaică tânără, iubirea face parte din volumul o 
viziune a sentimentelor, în care tema centrală este iubirea. Acest 
moment, al creaţiei lui Nichita Stănescu permite și stabilirea unor 
filiații cu lirica lui Eminescu și Blaga. 

Specificul speciei. În aceste poeme, dragostea este trăită cu 
uimire, „ca o surpriză”. Ea este însă și ocazia favorabilă descoperirii 
propriei interiorități. 

Titlul indică posibilitatea unui transfer între atributele leoaicei 
(agresivitate, frumusețe) şi iubire. Metafora sugerează metamorfoza 

ființei determinată de sentimentul erotic și manifestată la modul 
impetuos, agresiv. Adjectivul tânără exprimă, în plus, caracterul 
ingenuu şi inefabil al iubirii. 

Teme - motive. lubirea se definește în poezie prin ferocitate 
(„colții albi mi i-a înfipt în față”), spontaneitate (” mi-a sărit în față”) şi 
viclenie („mă pândise-n încordare mai demult”). Revelația erotică - 
temă fundamentală a textului - este deosebit de intensă. Ea provoacă 
transformarea radicală a celui inițiat. Această transformare se 
manifestă mai întâi la nivelul simțurilor („Și privirea-n sus țâșni/ Și 
auzul o-ntâlni”) și apoi la nivelul întregului organism („mi-am dus mâna 
la sprânceană... / mâna nu le mai știe”). 

llipersenzorialitatea modifică şi percepţia asupra spațiului 
cosmic. Apariția iubirii coincide cu naşterea universului. Motivul 
genezei rezultă din imaginea „naturii-cerc” şi a apelor primordiale („ca 
o strângere de ape”). 

Pe o treaptă superioară a interpretării, o altă echivalență 
posibilă este și aceea dintre leoaică și poezie. Poetul descrie 
sentimentul erotic, „urma” leoaicei nefiind altceva decât poezia. 

Structură - compoziție. Poezia este alcătuită din trei secvențe 
aflate într-o organizare muzicală. Distribuţia acelorași termeni în rimă 
(în față, de față), refrenul („înc-o vreme/ și-ncă-o vreme”), repetiţia 
primului vers în titlu, dar şi a motivului leoaicei în finalul textului, 
determină caracterul circular al acestuia. 

Analiza stilistică - Prezența mărcilor eului poetic la nivel 
pronominal („mă pândise'...m-a mușcat”, „mi-am dus”, „în turul meu”) 
scoate în evidență poziția sa centrală în univers. Trecerea de la verbele 
situate pe axa trecutului (a sărit, se făcu, ţâșni) la verbele situate la 
prezent (alunecă, trece) subliniază ideea  metamorfozei celui 
îndrăgostit, a schimbării definitive. Epitetele „de-a dura”, „leoaică 
arămie”, „colţi albi”, metafora „natura se făcu un cerc...” întrețin larga 
polisemie şi simbolistică a textului. Imaginile sunt plastice („pe un 
deșert în strălucire/ o leoaică arămie”), transparente şi dinamice. 

Receptare critică 

„O viziune a sentimentelor accentuează tocmai asupra 
ipostazierii eului în poziție centrală, subiectul afirmându-se ca focar de 
energie afectivă și, ca atare, agent decisiv în procesul genetic al 
viziunii”. 


(Ion Pop, Nichita Stănescu) (E.C.) 

ÎN DULCELE STIL CLAS/C 

Caracteristicile speciei în dulcele stil clasic a fost interpretată fie 
ca o poezie de dragoste. 

fie ca o profesiune de credinţă sau ca o pastișă a unor formule 
poetice premoderne. 

Titlul poemului anunţă revenirea poetului la tiparele clasice, 
canonice, pe care însă le tratează cu ironie, în registru ludic. Autorul 
conservă schemele prozodice din poezia înaintaşilor şi împrumută o 
serie de motive din lirica galantă a Văcăreștilor, resemantizându-le. 

Teme - motive. Tema centrală a textului este reprezentată de 
condiția poeziei, poetul investigând limitele creaţiei și inventariind 
sursele ei. În contextul acestei lecturi, bolovanul frunza, înserarea, 
pasărea îndeplinesc rolul de motive și - la un nivel superior de 
interpretare - rolul de simboluri implicate în alchimia poetică. 

Poemul aparține însă şi liricii erotice prin tema revelațţiei iubirii, 
prin imaginea frumuseţii iubitei şi prin motivul recurent al pasului de 
domnişoară. 

Structură - compoziţie. Alcătuită din cinci catrene şi un vers 
izolat, poezia se organizează în patru părți. Prima secvență poate fi 
considerată un imn închinat frumuseţii feminine absolute, sublimate 
într-o „frunză verde, pală” (simbol al vegetalului) ...într-o pasăre 
amară” (aluzie la regnul animal, dar și la ideea unei muzicalități 
melancolice)”, într-un bolovan” (ce sugerează durabilitatea, rezistența 
sentimentului iubirii) și „într-o înserare-n seară” (marcă a unei realități 
spirituale mascate). Aceste motive reprezintă totodată diferite zone ale 
creativității, ele fiind elemente materiale cu rol genezic. Aceeași funcție 
o îndeplinește sintagma „pasul tău de domnişoară”. coborârea 
domnişoarei ilustrând perpetua naștere şi regenerare a lirismului sub 
impactul unor surse de inspiraţie (abstracte sau concrete) variate. 

A doua secvenţă surprinde clipa de grație, momentul fulgurant 
al revelaţiei frumuseţii şi al poeziei: „O secundă, o secundă /Eu l-am fost 
zărit în undă”. Oglindirea favorizează cunoașterea și autocunoaşterea 
şi generează o emoție puternică: „El avea roșcată fundă /inima încet 
mi-afundă”. 

În partea a treia a poeziei sunt descrise efectele revelaţiei şi ale 
întâlnirii cu absolutul, cu poezia, cu frumuseţea, starea de suferință 

accentuându-se la fel ca în textele neoanacreontice ale Văcăreștilor: 
„Mai rămâi cu mersul tău, /parcă pe timpanul meu Blestemat și semizeu 
/Căci îmi este foarte rău”. 

În ultima parte sunt consemnate de altfel şi consecinţele 
dispariției iubirii/artei și ale pierderii contactului cu absolutul, așa 
cum se manifestă nu numai la nivelul fiinţei, dar și la nivelul întregului 
univers, vizibil sărăcit, diminuat: „Stau întins și lung și zic, /Domnișoară 
mai nimic /Pe sub soarele pitic aurit și mozaic”. 

Finalul poemului („Pasul trece eu rămân”) subliniază 
efemeritatea revelației metafizice a erosului și a artei dar și eliberarea 
de sub tensiunea resimțită până atunci. 

Analiză stilistică în plan fonetic, sintagma „înserare-n seară” ca 
şi versul refren „pasul tău de domnişoară” întăresc muzicalitatea 
textului. 

Din punct de vedere semantic se observă prezența cuvântului 
„domnișoară”. (frecvent în lirica galantă și având o conotaţie ludică), 
asocierea vocabulelor populare cu altele neologice (” soarele pitic aurit 
și mozaic”) şi egala distribuție a termenilor concreţi şi abstracți 
(„frunză”. „bolovan, „pasăre', „înserare”). 

La nivel morfologic se constată funcția verbului polisemie 
„coboară” ale cărui sensuri evocă ideea naşterii și a genezei. 

Stilistic, textul se compune dintr-o serie de metafore-simbol[,, 
pasul tău de domnişoară”, „bolovan', „frunză verde, pală”, „înserare-n 
seară”), dar şi din epitete mai puțin obișnuite („timpanul meu, 
blestemat și semizeu') ce contrastează cu expresiile familiare („căci 

Îmi este foarte rău”). 

Receptare critică „Prin dulcele stil clasic poetul indică, se pare, 
toată poeticitatea de până la el, modalitatea tradiţională de a poetiza, 
cu prozodia, cu speciile de lirism, cu modul de decurgere 
compozițională a poemului. (...) Poemele cuprinse aici constituie o 
modalitate superioară de parodie (termenul nu e întru totul adecvat) 
al unei poeticităţi respinse dar care continuă să-l seducă”. 

(Ştefania Mincu, Nichita Stănescu între poesis șipoiein) (E.C). 

A CINCEA ELEGIE 

Context literar. Poemul A cateta elegie aparţine volumului // 
Elegii (de fapt douăsprezece căci din ediția primă, apărută în 1966, a 
fost scoasă una, adăugată ulterior). 


Volumul este considerat de către critici drept cea mai rezistentă 
parte a poeziei lui Nichita Stănescu, un ciclu poetic unitar și complex. 
Poetul însuși mărturisea că este vorba despre o carte a rupturii 
existenţiale (Antimetafizicei). 

Tema este reprezentată de „imposibilitatea plierii la un real ce se 
impune forțat” (Şt. Mincu). 

Titlul anticipează o atmosferă melancolică (elegie = sentimente 
de tristețe), însă subiectul, „Tentația realului”, trimite la o 
problematică filosofică. 

Structură - compoziție. Poemul debutează abrupt, iar prima 
frază este surprinzătoare şi în același timp absurdă în ordinea gândirii 
logice: 

„N-am fost niciodată supărat pe mere că sunt mere'. Ea se referă 
însă la o experiență personală deosebită. 

Următoarea frază se bazează pe o enumeraţie motivată 
metonimic, fiecare element compune cu celelalte o parte din real, 
sugerează lumea reală: „mere, umbre, frunze, păsări”. 

Suntem surprinși în continuare prin diferite afirmații: lucrurile 
şi animalele sunt personificate (capătă însuşiri umane), încercându-se 
astfel instituirea unei relaţii între lumea naturală şi cea reală. 

Imperativul iartă-mă accentuează prezenţa eului liric, iar 
imaginile abstracte ocupă un loc central: „tribunele subțiri, aeriene”, 
„starea de spirit, ea însăși, se supără pe mine” etc. 

În ciuda lirismului conceptual bazat pe abstracţiuni cu accente 
indice, uneori, sau chiar absurde, poemul deține un cod ce permite 
descifrarea parțială a sensurilor. 

Poetul gândeşte abstracţiunile ca și cum ar fi reprezentări 
concrete şi provoacă cititorul să şi le imagineze ca atare. 

Avem de-a face cu un adevărat proces absurd, marcat în text 
prin termeni specifici: tribunal: „tribunalul merelor, umbrelor, 
frunzelor”, condamnare: „condamnaptentru neștiinţă”, sentință: „acte 
parafate”, pedeapsă: „mă condamnă la o perpetuă așteptare”, ispășire: 
„iau forma merelor”. 

Transferul dintre concret și abstract, cât şi relația 
conştiință-realitate ar trebui să funcționeze de ambele părţi. În cazul 
de față însă realul nu recunoaşte dreptul de a fi independent de el, de 
aici supărarea: „dar merele, frunzele, umbrele, păsările s-au supărat 

deodată, pe mine” sentimentul frustrării: „nu pot să descifrez nimic” şi 
al culpabilizării. 

În final răzbate imposibilitatea adecvării la o realitate ce se 
impune arbitrar. Eul liric nu poate înţelege și nici nu poate explica în 
cuvinte universul multiplu și nici acesta din urmă nu-l poate 
recunoaște independent de el, de aici pedeapsa (sentința, ispăşirea iau 
formă): „iau forma merelor, frunzelor, umbrelor, păsărilor”. 

Putem intui despre ceea ce vorbeşte poetul, distanța care ne 
separă de lucruri, obiecte concrete. Pare. că fiecare lucru are propriul 
trup, iar comunicarea devine imposibilă. Realul va fi întotdeauna o 
frumoasă ispită atât timp cât va continua să absoarbă / asimileze tot 
ceea ce îi este straniu, nerecunoscându-i acelui altceva identitatea. 

Deşi multe dintre imagini șochează modul logic de a percepe 
realitatea, poemul aduce în prim plan problema imposibilității de a 
ajunge la o cunoaștere profundă a tot ceea ce ne înconjoară. 

Metrica este variabilă, versurile albe, o construcție proprie 
poeziei moderne. 

Receptare critică 

„11 Elegii (1965) reprezintă, neîndoios, un moment de referință 
al liricii românești contemporane în ansamblu. Este vorba de un ciclu 
unitar de 12 poeme în care ceea ce se cuvine a fi subliniat în primul 
rând este capacitatea poetului de a depăși orice convenție stilistică; 
suprarealismul și experimentalul se alătură poeziei conceptuale, 
imaginea poetică nu cedează în fața conceptului, iar aceea poetică a 
senzaţiei fruste se aliază cu motivul comunicării dincolo de cuvinte. Cu 
tot caracterul lor elaborat şi, pe alocuri, ermetic, Elegiile și-ar putea lua 
toate ca moto versurile din ultima dintre ele: Totul e atât de simplu/ 
atât de simplu, încât/ devine de neînțeles”. 

(Marian Papahagi, Exerciţii de lectură) (M.F.) 

ELEGIA A ZECEA 

Context literar. Elegia a zecea este integrată în volumul 11 Elegii 
(1966) şi este subintitulată sunt deoarece instanța individuală a 
discursului (eu) nu poate vorbi decât despre sine și despre suferinţa ce 
o macină. 

Textul este structurat în două părți și are ca temă centrală 
limitarea cunoașterii umane. 

Structură - compoziție. În prima parte a poemului poetul 

deplânge lipsa unui organ total care să asigure cunoașterea absolută. 
În cea de-a doua parte, el vorbeşte despre absenţa organelor necesare 
plierii la real. În fapt, pentru a avea acces la un alt nivel cognitiv, ar fi 
necesare fie primul organ (total), fie celelalte, adecvate realului, ce ar 
suplini lipsa primului. 

Eul contemplativ ajunge să se autocontemple și, devenind obiect 
al reflecției proprii, se recunoaște pe sine drept absurd. 

Poemul debutează pe ton confesiv: „sunt bolnav”. Urmează 
enumerarea cauzelor „bolii”: simţurile, prin care se realizează în mod 
normal cunoașterea, au devenit instrumente ce deformează realitatea. 
Frapează numărul mare al formelor morfologice derivate cu prefixe 
negative: neantul, neprevăzutul, nemirosul, nepipăitul, mărci ale unui 
lirism conceptual. 

Poetul deplânge dezacordul dintre simțuri şi realitate: 
cunoaşterea senzorială nu poate fi totală căci simţurile acționează 
separat şi oferă informaţii incomplete: vine vederea „mai întâi, apoi 
pauză”, „vine mirosul, apoi liniște”, „apoi gustul, vibrația umedă, apoi 
iarăși lipsă”. 

Poetul îşi doreşte un trup pe măsura aspirațiilor sale, nu unul 
imperfect: „trupul cerbos/ ramură fără frunze”, şi deplânge absenţa 
unui organ absolut ce ar permite accesul spre cunoașterea totală: 
„Ochi-timpan”, „papilă-mirositoare”, „organ pieziș”, „organ fluturat în 
afară”. 

El de altfel, nici nu poate fi definit decât printr-o sinteză a 
simțurilor, însă numai la modelul intuitiv. Eul liric poate doar să 
aproximeze anumite stări: „m-au călcat aerian/ abstracte animale 
fugind speriate de abstracţi vânători/ speriaţi de o foame abstractă”. 
Interjecţia iată-mă cu care debutează a Il-a parte a poeziei, 
accentuează prezența subiectului. Acum el tânjeşte după organe ce i-ar 
deschide calea spre adevărata realitate, își doreşte imagini concrete pe 
care să le asimileze: „organul numit iarbă mi-a fost păscut de cai/ 
organul numit taur mi-a fost înjunghiat...'. De fapt, accesul la real şi 
legătura substanțială eu - real nu pot exista. 

Tot în a doua parte întâlnim şi o marcă a intertextualității: 
imaginea eminesciană a maestrului nebun: „iată-mă, stau întins peste 
pietre și gem/ organele-s sfărâmate, maestrul „ah, / e nebun/ căci el 
suferă / de-ntreg universul”, imagine ce simbolizează durerea poetului 

în fața limitelor puterii sale de cunoaștere. Condiţia precară e 
semnalată de-a lungul poemului de afirmaţiile: „sunt bolnav”, „mă 
doare”, „mi-a dispărut”, „nu sufăr”, „mor'. 

Poemul are o metrică variabilă, ton elegiac, dar care nu devine 
niciodată patetic. 

Receptare critică 

„Deschiderea dintotdeauna a poetului spre viața rarefiată a 
ideilor capătă în acest volum o formulă decisivă. El e în căutarea unei t 
identități profunde a lucrurilor, deasupra a tot ceea ce e distinct prin 
impuritate contingenţă. (...) 

Există în volumul lui Nichita Stănescu o suferință abstractă, 
produsă de dificultatea organică de cristalizare într-un mod anumit al 
existenței sau al cunoașterii. Poetul n-a învăţat încă să renunţe, și 
atitudinea lirică cea mai caracteristică mi se pare a fi imposibilitatea de 
a alege. Elegiile sale sunt aproape toate elegii ale opțiunii. Şi, în aceeaşi 
măsură, elegii ale unităţii, căci unitate înseamnă consecvență, iar 
consecvența e opţiune repetată. (...)”. 

(Mircea Martin, Generaţie și creaţie) (M.R) 

POVESTE SENTIMENTALĂ 

Context literar. Nichita Stănescu este considerat de critica 
literară drept cel mai important poet român neomodernist. 

Poezia Poveste sentimentală este inclusă în volumul o viziune a 
sentimentelor (1964). Atât în volumul de debut Sensul iubirii (1960), 
cât şi în cel de-al doilea, mai sus menţionat, poetul propune o nouă 
abordare a temelor deja consacrate: iubire, timp, creaţie etc. 

Titlul trimite la ideea de naraţiune (” poveste”) pe temă erotică 
(” sentimentală”). Putem descifra în poezie un fir epic: prezentarea 
unei revelații, dincolo de eros, sau, mai bine zis, prin eros: cuvintele 
capătă corporalitate şi putere de a recrea lumea (materia). 

Tema poeziei este, mai mult decât una erotică, notată explicit 
prin titlu, una a raportului (inedit, aici) omcuvânt (prin extindere: 
creator-creaţie). 

Structură - compoziţie. Versurile pot fi grupate în două secvenţe. 
Prima debutează abrupt şi îi prezintă pe cei doi îndrăgostiți intuind o 
astfel de realitate, a doua este marcată prin adverbul deodată şi 
prezintă obiectiv relația propriu-zisă. 

La nivel stilistic putem descifra un dublu proces al 

transformărilor: unul este de abstractizare a concretului - pregnant în 
prima secvenţă şi redat prin metafore: îndrăgostiții devin „toarte' ale 
amforei (simbol al plenitudinii); ei stau de o parte și de alta a orei, 
regăsindu-se astfel ca părţi ale aceluiași întreg; celălalt, în sens contrar, 
constă în concretizarea abstractului (în special în a doua secvenţă) și 
marcat prin personificări: cuvintele sg roteau, zburau, „căderea unui 
cuvânt”. 

Adverbul deodată surprinde momentul în care simțurile 
înregistrează acut schimbarea abia intuită în primele versuri: „cotul 
mi-l înfigeam adânc în pământ/ ca să privesc iarba-nchinată de căderea 
unui cuvânt”. Raportul om-cuvânt se inversează. Din obiect manipulat, 
cuvântul se materializează; se mișcă, zboară înainte şi înapoi, are 
energii şi dă naștere vârtejului. Prin iubire, semnul grafic capătă trup. 
numeşte și. numind, creează o altă realitate. El devine „leu alergând”, 
metaforă ce, alături de cea a iubirii-leoaică, simbolizează concreteţea, 
dar şi frumuseţea primară, agresivă. Repetiția verbului „a se roti”: „se 
roteau/ se roteau între noi”, verb însoţit mereu de determinantele 
înainte / înapoi sugerează mişcarea circulatorie, universul aflat în 
expansiune: vârtej. Pulsaţiile lui le reflectă pe cele ale poetului, iar 
acesta, cu cât iubeşte mai mult, cu atât se apropie de starea 
primordială, edenică a începuturilor. Intuirea acesteia e marcată în 
text prin adverbul aproape. 

Poezia are o construcție modernă, caracterizată de metrica 
variabilă (6-12 silabe) şi versurile albe. Rarele perechi de rime: „Între 
noi/ înainte - înapoi'...cuvânt - alergând”, conferă ritmicitate şi 
muzicalitate relatării. 

La nivel morfo-sintactic se face remarcată abundența verbelor 
la imperfect: ne vedeam, stăteam. Ele asigură continuitatea, la fel şi 
ingambamentul, aşa încât versurile curg firesc. 

De asemenea, pot fi observate atemporalitatea - specifică 
revelației - și încercarea de obiectivare a sentimentelor. Eul liric 
înregistrează, din afară, experienţa şi dorește să ofere o viziune neutră 
asupra acesteia. 

Receptare critică 

„O viziune a sentimentelor (1964) (...) este un titlu excelent ales. 
pentru că defineşte cu exactitate sugestivă însăși realitatea artistică a 
versurilor lui Nichita Stănescu. Viziunea (...) nu e în mod direct a 

poetului, adică a unui eu artistic coordonator, ci a sentimentelor sale, 
care, printr-un fel de subtilă ecuație metaforică, izbutesc să capete 
pentru o clipă posibilitate de a contempla și chiar modifica lumea 
dintr-o perspectivă proprie (...) Avem de-a face deci cu un lirism de 
cunoaștere a sentimentelor şi a modului cum ele modifică realitatea, 
lăsându-se la rândul lor, modificate și modelate de aceasta”. (Matei 
Călinescu, Aspecte literare) (M.F.) 

EMOȚIE DE TOAMNĂ 

Caracteristicile speciei 

Textul este o poezie de dragoste ce aparține volumului de 
versuri o viziune a sentimentelor, a cărui notă dominantă este 
reprezentată de exprimarea directă, necontrafăcută a emoțţiei de 
revelația neașteptată a lumii interioare și de plasarea eului liric în 
poziție centrală. 

Titlul poemului este metaforic. Toamna devine simbolul unei 
stări sufleteşti, sugerând teama eului liric pentru faptul că iubirea nu 
este durabilă. Pentru” poet, sentimentele modifică realitatea, dar sunt 
la rândul lor modificate de aceasta, emoția fiind așadar proiectată în 
natură şi în acelaşi timp generată de succesiunea anotimpurilor. 

Teme - motive. Tema poeziei este iubirea pe cale să se stingă, 
transpusă în planul anotimpului de toamnă. Metamorfoza lăuntrică a 
sentimentelor antrenează o metamorfoză cosmică. Lumea întreagă se 
schimbă sub influenţa transformărilor interioare ale eului poetic. 

Structură - compoziție. Primele două versuri ale poeziei 
marchează începutul unei stări de melancolie, determinată de senzaţia 
pierderii dragostei ca urmare a absenței persoanei iubite, absență 
pusă în evidenţă în text prin intermediul simbolului umbrei: „A venit 
toamna, acoperă-mi inima cu ceva. /cu umbra unui copac sau mai bine 
cu umbra ta”. În a doua secvență, sentimentul premonitoriu al 
dispariţiei iubirii se acutizează („Mă tem că n-am să te mai văd, uneori”) 
și are consecințe imediate asupra eului liric care trăiește impresia 
extatică de înălțare („că or să-mi crească aripi ascuţite până la nori”). 
Amărăciunea cauzată de fragilitatea legăturii dintre îndrăgostiți este 
subliniată şi prin metafora „ochiului străin” şi, a frunzei de pelin”. 
Ultima parte a discursului poetic transmite însă ideea revigorantă a 
sublimării iubirii, a transfigurării ei în planul ideal al creaţiei. Captată 
în vers, iubirea își dovedeşte imensa forță regeneratoare și 

purificatoare: „şi atunci mă apropii de pietre şi tac /iau cuvintele și le 
înec în mare. /Şuier luna și o prefac /într-o dragoste mare”. 

Analiză stilistică 

La nivel semantic, se înregistrează prezenţa în poem a trei arii 
lexicale: aria lexicală a termenilor ce se referă la planul uman, („inimă', 
„ochi”, tac”, dragoste”) sfera semantică a cuvintelor ce desemnează 
spaţiul terestru sau cosmic („copac', „nori”, frunză”, „pietre', „mare', 
luna”) şi câmpul poeziei, reprezentat prin vocabula „cuvintele“, dar şi 
prin verbul „prefac“, simbolizând fenomenul transfigurării poetice. 

Din punct de vedere morfologic, verbele se organizează de 
asemenea în trei serii: verbele la trecut indică un eveniment consumat 
(intrarea inevitabilă într-un alt anotimp al ființei-toamna), verbele la 
prezent arată o suferinţă actuală şi de aceea intensă, dar şi depășirea ei 
prin creaţie, iar verbele la viitor sugerează proiecția imaginară a 
despărțirii îndrăgostiţilor. În plus, tot prin verbe autorul redă şi 
mişcarea de exteriorizare a eului liric (or să-mi crească, șuier, răsar, 
prefac), opusă celei de repliere (mă tem, te ascunzi, să se-nchidă, 
le-nec). 

Stilistic, metafora este elementul cel mai important al textului, 
care întreține ambiguitatea acestuia. Metaforele pot fi descifrate la 
Nichita Stănescu doar în context și au sensuri multiple. Astfel, 
„toamna” semnifică stingerea iubirii, dar induce şi o stare de tristețe, 
„acoperă-mi inima cu ceva” înseamnă calmarea tristeţii, dar subliniază 
şi încercarea poetului de a-şi cenzura sentimentele etc. 

Receptare critică 

„O viziune a sentimentelor accentuează tocmai asupra 
ipostazierii eului în poziție centrală, subiectul afirmându-se ca focar de 
energie afectivă și ca atare, agent decisiv în procesul genetic al viziunii. 
E interesant de observat că la fel ca în cele câteva poeme 
reprezentative din primul volum, momentul descoperirii de sine în 
univers este iarăși cel al trezirii, provocată, însă de data aceasta nu atât 
de un impuls din afară, ci de brusca revelație a lumii lăuntrice într-o 
clipă privilegiată, cu adevărat inaugurală, trăită de aceea cu uimire, ca 
o surpriză”. 

(I. Pop, Nichita Stănescu) (E.C.) 

CĂTRE GAL ATEE A 

Context literar. Poezia către Galateea face parte din volumul 

Dreptul la timp apărut în 1965, volum ce marchează trecerea lirismului 
stănescian de la o fază adolescentină și optimistă la una marcată de 
perspectiva timpului. 

Titlul şi tema poeziei o constituie relația creaţie-creator, subiect 
al tuturor marilor artiști ai lumii; astfel către Galateea devine o artă 
poetică stănesciană. Ceea ce este surprinzător în cazul de față este 
inversarea raporturilor: poetul transferă operei puterea de a crea, iar 
întreg poemul devine 6 invocaţie către Galateea (aici simbol al operei, 
al cunoașterii şi al iubirii). Conform opiniilor formulate de Nichita 
Stănescu (Cartea de Recitire), cunoaşterea deplină poate fi făcută 
numai prin poezie, printr-un gest de participare la creaţie. Astfel, 
creatorul primeşte harul cunoaşterii și-și depăşeşte condiţia; de la o 
cunoaştere de tip logic, rațional, el reușește, prin creație, să-și 
completeze experienţa cu o cunoaştere de tip poetic, intuitiv. 

Tema relației creaţie-creator este dublată și de cea a iubirii 
având în vedere mitul antic al Galateei și al lui Pygmalion. (Pygmalion 
creatorul se îndrăgostește de propria sa operă, Galateea, şi îi roagă pe 
zei să o însuflețească). 

Structură - compoziţie. Textul este construit pe baza unui tipar 
ostentativ şi pe un crescendo, poetul jonglează cu verbele A fi, a ști - 
fiecare strofa începe cu știu şi sfârşeşte prin imperativul naște-mă, care 
devine laitmotiv. 

În prima strofă, repetiţia adjectivelor nehotărâte tot / toate 
marchează omniscienţa poetului. Orizontul cunoașterii e definit de 
noțiuni abstracte: după-amiază, dincolo de marea, după orizontul, 
ultimele două formate prin alăturarea prepoziției dincolo de diferite 
substantive care devin metafore. Astfel iau naștere noi cuvinte, cu 
farmec aparte iar poetul, prin ingeniozitate, devine recunoscut. 

Toate cele trei strofe sunt marcate de repetiţia gestului de a 
îngenunchea: fie că îngenunchează „pe piatră/ pe genunchiul pietrelor” 
(piatra capătă viață, e personificată) sau că, în ultima strofă, prin 
realizarea unui transfer creator-creaţiegenunchiul poartă umbre de 
piatră, metafora aceasta a gestului pios în fața operei subliniază efortul 
şi suferinţa pe care creatorul le îndură pentru a-și vedea visul împlinit. 

Rugămintea din finalul fiecărei strofe apare în opoziţie cu 
începutul: categoric, clar, oarecum orgolios: „știu” / „mă rog de tine”. 
Poetul realizează că numai cu ajutorul raţiunii, logicii nu poate crea. 

Este nevoie de ceva mai mult, ceva ce el doar intuieşte pentru a te situa 
/ a pătrunde dincolo de semnificaţiile imediate și tocmai opera este 
cea care i-ar putea media accesul spre acest dincolo, „atât de departe, 
încât nu mai are niciun nume”. 

Deşi cunoaște ce este opera, ce o defineşte, ce este dincolo de ea, 
şi chiar ceea ce ea nu va cunoaște niciodată, poetul se simte lipsit de 
capacitatea de a ordona toate acestea, de a alcătui un întreg. De aici, 
probabil laitmotivul naște-mă, precedat de verbe la forma negativă: 
„nu mai am răbdare”, „nu mai are niciun nume”. El posedă o cunoaştere 
profundă şi logică a universului, însă are nevoie de ființă, de cuvânt 
pentru a-și întregi experiența. De aceea, cel nenăscut imploră naşterea, 
eliberarea. lar opera, suverană, are această putere de a naște o ființă 
vie, autorul, careva supravieţui prin ea. Întâlnim în acest poem un 
raport binecunoscut creator-operă, însă de data aceasta forțele sunt 
inversate: opera nu se naşte din lume, ci lumea capătă sens prin operă; 
creatorul îi dă formă operei, creând-o după imaginaţia și sensibilitatea 
sa, ea îi poate dărui împlinire şi nemurire, cei doi se nasc și se sprijină 
reciproc. 

Versurile sunt albe și inegale, ritmul este interior. Cele trei 
strofe simbolizează anumite trepte ale cunoașterii. Poemul este 
construit pe un crescendo: rugămintea de la finalul fiecărei strofe: „mă 
rog de tine, naște-mă', ritmul ascendent fiind marcat de sfârşitul 
poemului prin repetarea verbului emblematic: „mă rog de tine, 
naște-mă. Naște-mă'. 

Analiza stilistică 

Nu există particularităţi la nivel fonetic, iar în privința nivelului 
morfo-sintactic observăm, aşa cum am mai menţionat, prezenţa 
verbelor a ști I a se naște, (la formă de indicativ şi la forma imperativă, 
repetiţia adjectivelor nehotărâte tot / toți / toate, dar şi a adjectivelor 
posesive: tău, la, tale, ce marchează explicit particularităţile operei. 

În strofa a II-a contrastul provocat de cele două adverbe de loc: 
departe / aproape creează un joc al depărtării - apropierii, al limitelor 
în care se înscrie cunoașterea de tip rațional. 

Din punct de vedere stilistic observăm enumeraţiile ample din 
prima strofă: „toate timpurile, toate mișcările, toate parfumurile, și 
umbra ta, și tăcerile tale, și sânul tău”, „și mersul tău, și melancolia ta, și 
inelul tău, și secunda” cu ajutorul cărora poetul numeşte componentele 

universului său de cunoaștere. 

În strofa a II-a, prin metafore abstracte: „dincolo de marea”, 
„după orizontul” el numeşte elementele unui alt nivel al cunoașterii, iar 
personificarea „genunchiulpietrelor” sugerează însufleţirea, căldura 
operei. 

Strofa a II-a este marcată stilistic prin numeroase metafore 
personificatoare: „copacii - umbre de lemn ale vinelor tale”, „râurile — 
mișcătoare umbre ale sângelui tău”, toate acestea simbolizând faptul că 
natura este însuflețită de operă, sau este o copie a ei, răsturnându-se 
astfel mimesis-ul tradițional și ajungându-se la o relație plină de 
paradoxuri. Prezența persoanei 1, specifică genului liric, trimite la 
ideea de transmitere nemijlocită de idei, senzaţii, stări. 

Receptare critică 

„În Dreptul la timp, artistul se ruga de creaţia sa (Către Galateea) 
să-l nască, cu sugestia foarte modernă că opera e superioară 
creatorului. (...) 

Jocul cuvintelor din urmă avea să sugereze abstragerea din 
existenţă, ieşirea de sub imperiul lui sunt (...)”. 

(Eugen Simion, Scriitori români de azi) (M.F.) 

FRUNZĂ VERDE DE ALBASTRU 

Context literar. Poemul face parte din volumul Oul și sfera 
apărut în 1967. 

Tema este aspiraţia spre totalitate, spre cunoaștere integrală, 
însă spre deosebire de alte poeme stănesciene cu aceeași temă, aici 
este realizată prin jocuri de cuvinte voit abstracte. 

Dincolo de miza abstractului pot fi descifrate însă sensuri 
profunde. Poetul dovedește o deosebită finețe tehnică, ordinea 
normală, logică este dinamitată printr-o mulțime de construcții 
semantice ce determină cititorul să gândească altfel decât în modul 
obişnuit. 

Titlul este abstract şi absurd în tiparul logic al gândirii: „verde de 
albastru”. Poetul pare a potrivi cuvintele pe dos de dragul jocului: „mă 
doare un cal măiestru”, „pară de un măr”. 

Construcția poemului merge pe o schemă baladescă - versuri 
scurte (8 silabe), rime împerecheate. 

Portretul clasic al eroului din balada tradițională este structurat 
aici pe alte date, şocante: „mă doare un cal măiestru/pe care mă ţin 

călare / cu capul la cingătoare/ cu călcâiul la spinare/ și cu ochiul în 
potcoave/ și cu mintea-n silabe”. 

Tot în buna tradiţie a baladescului original, întâlnim grupuri de 
versuri ce se repetă (înainte, pentru o mai uşoară învăţare a textului, 
acum doar din spirit ludic). 

Apare din nou aspiraţia spre fatalitate, pe care eroul/poetul o 
poate doar presimțţi; el poate auzi „un sunet de sus/ care nu au fost 
adus/ în timpan de oameni vii”, el poate vedea „culoare ce nu se ştie”. 

Simţurile intuiesc ceva dincolo de ele, însă nu pot accede la acel 
ceva în mod direct. Cunoașterea senzorială e departe de a fi perfectă, 
iar o îmbinare a acesteia cu cea tradițională nu e posibilă decât la 
modul relativ. Nu îi rămâne eroului decât să fie veșnic într-o căutare a 
cântecului / poeziei - singura modalitate de cunoaștere adevărată, 
deşi poezia îl copleşeşte, îi răpeşte suflet şi trup. 

— Imaginile: „din osul de la picior/care-mi cântă cu fior/și din 
osul de la mână fluierând o săptămână/ din osul de la arcadă/ recea 
lumii acoladă /.../ și-am cântat din coasta mea/ din vertebra ca o stea” 
amintesc de Orfeu ce-și încorporează cântul sau de un Orfeu 
devorându-se pe sine prin cânt. 

Verbul la forma negativă: „n-am fost trezit”, sau cele la formă 
afirmativă: „dorm', „mă doare”, epitetele: „rece” - „viață rece”, 
„grei „ochi grei”, mărturisesc aceeaşi stare de precaritate pe care 
poetul o resimte în aspiraţia sa spre absolut; „Viaţă dublă” aduce totuşi 
un licăr de speranţă: poate de partea cealaltă a vieții cuvintele asociate 
aici arbitrar capătă trup, iar dezacordul simţ-real va fi abolit. 

Poetul pare a se juca, a anima cuvintele, a le forța să fie și altceva; 
pe dos: „și am zis nord/ ca să zic suduri/ și dulceaţă ca să sudui”, prin 
opoziţie cu logica obişnuită. 

Dincolo de aspectul ludic al poemului, descifrăm vechea temă a 
creației stănesciene: aspiraţia de a sparge limitele cunoașterii. 

Receptare critică 

„Nichita Stănescu e, ca puţini scriitori români, un comediograf 
superior al cuvântului și rareori aflăm, ca în excelentul poem Frunză 
verde de albastru, o mai categorică dovadă de fineţe tehnică. Aici totul 
e potrivit pe dos, oglinzile sunetelor sunt tulburate dinadins și 
noțiunile sunt formulate, liric, prin noţiuni ce li se opun. Totul pare un 
joc vinovat, dar nu-i decât știința de a înfige un dinte de îndoială în 

carnea tare a cuvântului şi a forța spiritul nostru să gândească în alte 
tipare decât cele obișnuite”. 

(Eugen Simion, Scriitori români de azi) (M.F.) 

MARIN SORESCU 

ECHERUL 

Context literar. Critica literară a considerat ironia și parodia 
elementele structurale ale liricii lui Marin Sorescu. Autorul se afirmă în 
plin neomodernism, însă poemele sale, deşi au un fond grav - uneori 
tragic - se caracterizează printr-o formă simplă, transparentă, 
printr-un limbaj familiar, comun şi prin umor, astfel explicându-se şi 
reacţiile favorabile ale unui public divers, numeroasele traduceri și 
premii literare. 

Specificul speciei. Poetul este mai puțin interesat de lirismul pur, 
ermetic şi de aventura cuvintelor, adevărate preocupări pentru colegii 
săi de generație. Semnificațiile operei sale sunt accesibile, 
descoperirea lor nefiind împiedicată de tropi sau de artificii de limbaj. 

Semnificaţia titlului. Echerul, instrument folosit în matematică, 
simbolizează în text spiritul îngust, limitat, conformist care se 
manifestă în literatură, viață, iubire şi vis, pe care le parcelează în mod 
mecanic. Ceea ce rămâne este evident un univers geometric absurd. 

Teme - motive. Motivul echerului sugerează precizia, rigoarea, 
rigiditatea. Locul echerului nu este, de aceea, în spațiul polimorf, 
ambiguu al literaturii, în spaţiul fluctuant al visului sau în acela 
derutant al vieţii. Plasat în aceste contexte, el devine o forță de 
constrângere, o instanță opresivă, de cenzură care determină maxima 
concentrare a sensurilor („Cuvintele se umflă/ ca niște broaște”), a 
sunetelor, a imaginilor și sentimentelor, provocând o explozie la 
nivelul fiinţei („Te face să urli”). 

Ironia poetului este mai corozivă în finalul poeziei. Sorescu 
adresează cititorilor un sfat: „Nu vă aventurați/ Într-o dragoste 
adevărată /Fără un echer la butonieră”. 

Utilizarea excesivă a unui instrument de măsură nu poate 
conduce decât la transformarea aberantă a omului într-o maşinărie. 

Structură - compoziție. Structura poemului este simplă. Ea 
permite decuparea textului în propoziţii și fraze: „Echerul, folosit în 
matematică / Devine tot mai mult/ Un instrument literar”. Împărţirea în 
strofe se face așadar în funcție de normele sintaxei și topicii. 


Analiză stilistică 

Autorul nu recurge la un limbaj izbitor prin noutate, 
originalitate sau varietate, ci preferă un lexic ale cărui principale 
atribute sunt limpezimea și naturalețea. 

La nivel gramatical se observă repetiţia substantivului echer, 
laitmotivul poeziei, şi trecerea de la persoana a doua singular (” nu 
citeşti”, „te face”) la persoana a doua plural („ascultaţi”). Mesajul poetic 
are mai întâi un destinatar și apoi mai mulți, această modificare 
producându-se simultan cu gradația poemului și cu amplificarea 
senzaţiei de robotizare a existenţei. 

Numărul figurilor de stil este redus. Epitetul şi comparația 
(„Împuţinate/ Cuvintele se umflă/ Ca niște broaște”) sunt însă vii și 
sugestive. 

Receptare critică 

„Marin Sorescu alege situația întrucâtva paradoxală de a face 
poezie din însăşi negația poeziei. Aşa se explică agresiunea «spiritului» 
în poezia sa, ca şi. escaladarea tuturor treptelor comicului, de la umor 
la absurd”. 

(M. Martin, Generaţie și creaţie) (E.C.) 

LEONID DIMOV VIS CU BUFON 

Specificul speciei. Formula poetică a lui Leonid Dimov se 
caracterizează prin rafinament, narativitate, inventivitate verbală și 
prețiozitate. Alte trăsături individualizatoare ale stilului acestui autor 
sunt: amestecul de comic și tragic, tendința spre ermetizarea 
discursului poetic cu ajutorul unor simboluri opace, interesul pentru 
ingineria metrică sau pentru teatralizarea emoțiilor. 

Titlul poemului trimite direct la mișcarea onirismului estetic pe 
care autorul a inaugurat-o la jumătatea deceniului şapte. În contextul 
acestei teorii, visul reprezintă un tip de discurs obţinut în urma unor 
asociaţii imprevizibile dar şi suportul unei largi alegorii. În Vis cu bufon 
autorul înscenează o reverie în care figura principală este aceea a 
bufonului-personaj cu o simbolistică eterogenă, putând reprezenta 
ideea de nebunie, prostia, libertatea deplină, viclenia, umorul, bucuria 
jocului. Prezența bufonului sugerează, însă, şi sensul tragic al unei 
existenţe pentru care râsul şi voia bună constituie doar un camuflaj. La 
Leonid Dimov scenariul poemului are caracter comic în timp ce 
substanţa lui este gravă. 


Teme și motive. În Vis cu bufon se regăsesc temele predilecte ale 
poetului: tema lumii ca teatru, tema jocului şi tema reveriei. Ele vor 
aluneca însă într-un plan secund pentru că la mijlocul poemului 
autorul introduce cu extremă subtilitate, printr-o simplă aluzie („Eu 
mă gândeam bineînţeles la moarte”), tema morţii. Dispoziţia ludică, 
crearea unui univers carnavalesc nu au decât rolul de a masca 
neliniştea determinată de presentimentul morții. 

Structură - compoziție. Poemul începe cu o reverie culinară a 
eului liric, continuă cu evocarea bufonului, o apariţie fantomatică și se 
încheie prin scena refugiului în cofetărie. Cele trei secvenţe se succed 
într-o ordine cronologică, marcată la nivel formal prin prezent 
adverbelor de timp („când a intrat; am început atunci”). Aceste relaţii 
de tip cauză-efect, specifice textelor realiste contrastează însă cu 
universul straniu creat de poet. În prim-planul acestei lumi fabuloase 
se găseşte imaginea măscăriciului regal, înaintând triumfător („sunând 
din clopoței”) sau furişându-se cu viclenie („Un vulpoi de cârpă cu 
coada ușoară). Ameninţător prin inconsistenţă („exista fără să fie”) el 
este evitat de ceilalți („Toată lumea se făcea că nu-l știe”) dar cu toate 
qcestea își interpretează nestingherit rolul („presăra boare tulbure pe 
linguriţele plate”). Consumarea în cascade a dulciurilor, lăcomia 
pantagruelică din partea finală a poemului devine astfel o încercare de 
apărare în faţa jocului bufonului, simbol al deșertăciunii vieţii și al 
morții. 

Analiza pe niveluri 

Rigoarea formală (utilizarea rimei împerecheate, chiar dacă se 
renunţă la ritm), numărul mare de detalii, vocabularul variat sunt 
principalele elemente caracteristice ale discursului poetic a lui Dimov. 

La nivel lexical, se remarcă frecvența termenilor cromatici 

„roz, „verzui', „galben”), utilizarea unor cuvinte aparţinând unei 
diversități de câmpuri semantice („climateric”, „prâjituri”, „cataifuri', 
„baclavale”, „filosofie”, „clopoței”, „rotile”), dar şi folosirea unor formule 
tipice de adresare ale eului liric către ascultătorii săi („Dar să lăsăm 
gluma”, „Era dacă vreți”). 

Din punct de vedere morfo-sintactic se constată prezența 
mărcilor subiectivității („eu mă gândeam”; „simțeam'; „creșteam") şi a 
paralelismului sintactic („Pentru prăjiturile de căpşuni”; „Pentru 
prăjiturile cu fistic”). 


La nivel stilistic procedeul cel mai evident rămâne enumerarea, 
dar din suprapunerea elementelor realului ia paradoxal naștere un 
spaţiu ireal. 

Receptarea critică 

„Uşurinţa fanteziei lui Dimov induce adesea în eroare. Multe 
poezii par simple evocări sentimentale - impregnate de dulceața 
obiectelor cotidiene, de zgomotele străzii şi ale casei, de un pitoresc 
vag balcanic - şi sunt în definitiv niște parabole ingenioase ale morții, 
vieţii, incertitudinii sau fricii”. 

(Nicolae Manolescu Literatura română postbelică) (E.C.) 

JOI 

Contextul literar. Leonid Dimov este alături de prozatorul D. 
Țepeneag principalul iniţiator al mişcării onirice. Lansată la sfârşitul 
anilor '60 şi teoretizându-și ideile într-un manifest, apărut în revista... 
Amfiteatru”, în 1968, gruparea are, din pricina cenzurii politice, o 
existenţă relativ scurtă. La ea vor adera însă mulți dintre poeţii tineri: 
Virgil Mazilescu, Sorin Mărculescu, Daniel Turcea etc. Formula 
onirismului estetic este diferită de metoda dicteului automat 
practicată de autorii suprarealiști şi are la bază ideea creării lucide a 
unei literaturi care să reproducă mecanismele visului, apropiindu-se 
cât mai mult de acesta. 

Specificul speciei. Poezia lui Dimov trădează o imaginație barocă, 
extrem de bogată și un simț plastic excepțional. Reveriile sale lirice 
rezultă din acumularea elementelor realului și din asocierea lor 
insolită. Mulțimea obiectelor, caracterul lor eteroclit, diversitatea 
limbajului conferă textului un aer enigmatic. Dincolo de aceste 
trăsături originale în versurile acestui autor pot fi însă descoperite și 
unele note argheziene, macedonsckiene sau barbiene. 

Titlul poemului, redus la o simplă determinare temporală (joi) 
este înșelător. Autorul pare a realiza o prezentare-reprezentare a 
cotidianului în manieră realistă, dar ceea ce compune până la urmă 
este un tablou oniric. 

Teme - motive. Tema centrală a textului este călătoria. Călătoria 
în cotidian devine însă o incursiune într-un univers ireal, magic. 
Alunecarea în fantastic este favorizată şi de prezența motivului 
târgului, zonă de tranzit şi de convergenţă în care oamenii și mai ales 
obiectele se amestecă într-o masă informă, plină de culoare. Dar 

suprapunerea planurilor şi a reprezentărilor poetice (în ultima 
secvență eul liric şi divinitatea se confundă) face posibilă şi 
interpretarea poemului ca artă poetică. În acest sens „egreta patetică 
care ciugulește printre miraje „devine un substitut al creaţiei iar creaţia 
este ridicată la rangul de supratemă a discursului poetic. 

Structură - compoziție. Subiectul poemului este simplu. Un 
negustor ambulant de egrete se aventurează printr-un bâlci fabulos cu 
scopul de a-și vinde păsările, dar renunță în cele din urmă și-și 
abandonează marfa în bazar. Epicul constituie însă doar suportul și 
pretextul creării unui spațiu insolit anunţat încă din incipit prin 
prezența târgului, unul dintre toposurile favorite ale autorului. Această 
lume absurdă, fantastică se conturează treptat prin multiplicarea 
elementelor reale sau ireale (” butii de nard', „canistre cu oloi”, 
„rărunchi de vulpi de mare”, „munţi de ouă”). Cu ajutorul acestor detalii 
descriptive, combinate. aleatoriu, dar şi prin intermediul toponimelor 
cu rezonanță exotică şi comică (” Cioflicari, Fierbinţi') poetul 
alcătuieşte un cadru absurd, neobișnuit. Prezenţa Divinităţii printre 
tarabe, finalul anecdotic și gestul precipitat al părăsirii oborului 
întăreşte impresia unui univers miraculos, carnavalesc. Cu toate 
acestea, indicii narativi (” e zi de târg”; „zoream către Fierbinţi”), 
mărcile eului liric, precum și rima, asigură textului o anumită coerenţă. 

Analiza pe niveluri 

Inventivitatea lexicală, vizibilă în folosirea termenilor arhaici (” 
zavera”), în utilizarea fonetismelor populare și în combinațiile 
neașteptate de cuvinte („ciorchini de papagali”, „egreta mea patetică”) 
demonstrează virtuozitatea autorului dar şi înclinația sa spre joc. 

La nivel morfosintactic, verbele la persoana I, la diferite timpuri 
“"ezi”; „aveam; „am ajuns”; „să vă spun”), pronumele de persoana | 
s-au adjectivele pronominale sunt elemente specifice lirismului narativ 
iar în plan stilistic, enumeraţia (” Palate, eleștee și ogoare”) amplifică 
senzația de aglomerare a obiectelor. 

Receptarea critică 

„Poetul (Leonid Dimov) este un artizan superior lucrând pe 
materialul friabil şi vaporos al visului. El izbutește să împace, într-un 
mod desăvârşit, două înclinații opuse ale spiritului liric: una spre 
meșteșugul minuţios, scrupulos și exact, şi alta spre jocurile 
imaginației libere, petulante, sofisticate”. (Nicolae Manolescu, 


Literatura română postbelică) (EC.) 

LILI ȘI DENSITATEA 

Contextul literar. Leonid Dimov este, alături de Virgil Mazilescu, 
Daniel Turcea, Mircea Ivănescu, Emil Brumaru, Mircea Dinescu, unul 
dintre scriitorii generaţiei '70 - generație ce face trecerea de la 
neomodernism la postmodernism. Poet oniric, cu o fantezie ingenioasă 
şi un simţ plastic dezvoltat, autorul reface în poemele sale, sintaxa 
proprie visului, construind după acest model scenarii originale. 

Specificul speciei. În Lili și densitatea, Dimov adoptă formula 
lirismului narativ, poemul său lărgindu-se în jurul unor nuclee epice şi 
dobândind astfel un caracter prozaic. Discursivitatea nu afectează însă 
poeticitatea acestui text baladesc, bogat în sugestii. Jocul, patetismul, 
senzualitatea, gravitatea se amestecă în versuri de o simplitate rafinată, 
studiată. În care din proliferarea elementelor realului ia naştere un 
univers magic, ireal. 

Titlul conţine o trimitere la numele eroinei, dar şi un substantiv 
abstract de o anumită ambiguitate (termenul densitate desemnează 
indirect și materialitatea sau intensitatea reveriei poetice). 

Teme - motive. Erosul, aproape inexistent în textele lui Dimov, 
este în această baladă elementul central. Tema romantică a iubirii 
ocupă prim-planul viziunii hipnagogice, la baza ei aflându-se motivul 
mitologic al Ledei cu Lebădă. 

Structură - compoziţie. În această „proză”, aşa cum îşi numeşte 
Dimov textul, se găsesc toate datele lirismului obiectiv. Țesătura 
narativă a poemului rezultă din compoziţia lui. Textul începe prin 
fixarea spaţiului și timpului (în prima secvenţă), continuă cu 
descrierea ritualului erotic şi se încheie prin revenirea la perspectiva 
subiectivă a martorului asupra acestui episod neobișnuit de dragoste. 

Dansul fetei pe acoperiş, mişcările ei pline de voluptate, zborul 
lasciv al uliului violet sunt înregistrate de eul liric cu emoție. „Atât 
de-ncet se desface-n plutire /fiecare unduire /că simt o uscăciune în 
cerul gurii”. 

Senzualitatea este sugerată cu ajutorul unei varietăți de detalii, 
prin intermediul unor imagini insolite, dar şi prin muzicalitatea 
versurilor, poetul conservând unele elemente de prozodie clasică 
(rima împerecheată). Unitatea metrică nu mai coincide cu unitatea 
sintactică, datorită ingambamentului, doar coerenţa epică fiind 

păstrată. 

Analiză stilistică 

În plan fonetic se observă reluarea sunetelor din numele fetei 
(Lili) în diferite cuvinte („uliu”, „liliachiu”, „lin”, „pupile”) precum şi 
jocurile de termeni care au la bază aceeași schemă fonică („geam', 
„gemut”). 

La nivel lexical, fantezia liberă a poetului, caracterul fastuos al 
imaginilor se explică, prin cromatica bogată („scărita neagră, „sorțul 
negru”, „albul pântec”, „uliu violet”, tabla roșie”, „sticla albastră”), dar şi 
prin notarea atentă a tuturor gesturilor prezente în ritualul erotic în 
aşa fel încât ceea ce rezultă este un tablou de o senzualitate stranie, 
nefirească. 

În plan morfologic, numărul mare de determinanţi adjectivali 
demonstrează capacitate de invenţie a poetului, în timp ce adverbele 
delictice, elementele interfrastice și utilizarea verbelor la prezent 
sugerează desființarea graniţelor dintre liric și epic. 

Din punct de vedere stilistic, se constată frecvența enumerației, 
procedeu la care vor face apel şi scriitorii optzeciști („oriunde trupul 
cotește, sub braţe, la coapsă, între deste”; „se arcuiește, se 
contorsionează / își trece printre coapse braţele”). Spre deosebire de 
aceștia, la Dimov dilatarea discursului nu a însemnat însă și alegerea 
unui limbaj demetaforizant. În Liliși densitatea autorul îşi decorează 
poemul cu numeroase epitete și comparații („piele catifelată”, „părul 
dulce”, „tălpile netede ca o mângâiere”, „mă trece-o nădejde ca un tăiș ”). 

Receptarea critică 

„În Lili și densitatea apare cu toată claritatea sensul acesta de 
visare sentimentală al liricii lui Dimov. Privind sau doar închipuindu-și 
că priveşte cum o tânără, Lili (corigentă-h ultima clasă, la română) se 
urcă pe un acoperiş şi se dezbracă la soare, poetul se lasă în voia 
imaginației sale: ca într-o pânză de Georges Braques, o pasăre, un uliu, 
zboară deasupra fetei lungite pe tabla fierbinte într-un straniu dans 
erotic, de o frumuseţe tulburătoare”. 

(Nicolae Manolescu, Literatura română postbelică) (E.C.) 

EMILBRUMARU CÂNTEC NAIV 

Contextul poetic. Emil Brumaru este unul dintre reprezentanții 
generației '70, generaţie ce s-a individualizat prin stilul livresc, prin 
fantezia ironic-parodică sau prin viziunile ei utopice. În interiorul 

acestei promoții, poetul a aderat la grupul oniric din care mai făceau 
parte în afară de Dumitru Țepeneag sau Leonid Dimov, Daniel Turcea, 
Virgil Mazilescu, Miron Radu Paraschivescu, această orientare 
explicând şi configuraţia fantastă a unora dintre poemele sale. 

Caracteristicile speciei. Poezia aparține ciclului Cântece naive, 
ciclu care mai cuprinde bocete, elegii, balade. În aceste poeme, autorul 
construiește, cu ajutorul unor simboluri vegetale antropomorfizate 
alegorii ale iubirii. 

Titlul şi subtitlul sugerează direct ironia suavă, caldă a poetului. 
Naivitatea, inocenţa sunt însă simulate, trucate, virtuozitatea textuală 
ieşind la iveală chiar și în acest poem de dimensiuni reduse. 

Teme - motive. Emil Brumaru transferă în poeziile sale mitul 
erotic în spaţiul domestic şi proiectează iubirea în mijlocul universului 
casnic. În plus, antrenându-le în vârtejul senzualităţii, el reabilitează 
cele mai neînsemnate obiecte și lucruri, înfrumusețându-le. 

În acest poem tema geloziei alcătuieşte pretextul imaginării 
unui joc voluptuos în care este implicată portocala, fructul dulce, exotic, 
misterios. 

Structură - compoziție. Din punct de vedere structural textul se 
organizează în trei microsecvențe poetice. Primul vers are rol de 
introducere, ultimul ţine loc de încheiere și între ele se decupează 
povestea iubirii înșelate. Acest artificiu formal este propriu lirismului 
narativ, dar reprezintă pentru Brumam şi un procedeu prin care 
poezia dobândeşte un caracter dramatic. Scena trădării este construită 
cu maximă precizie, fiecare detaliu dezvăluind unul dintre deliciile 
amorului fizic: „Și tu și ea în pielea goală” / „când v-am surprins gură în 
gură”; „veşmintele-i coji printre pături”. 

Analiza stilistică 

Corporalizarea şi erotizarea obiectelor cotidianului este 
obținută de Brumam prin intermediul unui vocabular simplu în care 
termenii cei mai uzuali câştigă o expresivitate neașteptată. 

La nivel morfo-sintactic, folosirea persoanei a Il-a conferă 
textului un aspect scenic, iar la nivel fonetic și metric, rima 
împerecheată sau căderea unui sunet („naintea”) au funcție eufonică, 
dovedind un viu instinct al jocului dar contribuind și la crearea unei 
atmosfere magice, muzicale-cadru prielnic pentru desfășurarea 
ritualică a iubirii. 


Receptarea critică 

„Trăind o voluptate parodică a miracolului, într-un univers al 
intimităţii pus în rama parodiei, dar cu o substanță ce exultă în 
continue miracole diafane și candide, Emil Brumaru scrie şi rescrie un 
discurs îndrăgostit într-un climat de feerie senzuală”. (Al. Cistelecan, 
Poezie și livresc) (E.C.) 

BALADA CRINILOR CARE ȘI-AU SCRIS FRUMOS 

Specificul speciei. Prin intriga simplă, prin elementele de ordin 
narativ, dar și prin cantabilitate, acest poem este o baladă. Tonalitatea 
elegiacă, accentele parodice, atracţia jocului, fondul sentimental, 
simularea  candorii, ironia, muzicalitatea, erotizarea plantelor, 
puternica senzorialitate-senzualitate sunt de altfel constante ale liricii 
brumariene. 

Titlul exprimă intenţia autorului de a conserva ritmul baladesc, 
dar şi alegerea crinilor ca simbol narcotizam al iubirii. 

Teme - motive. Tema textului este amorul epistolar dintre un 
crin de miazăzi şi unul de miazănoapte. Ei i se subordonează motivul 
comunicării interumane parodiate de autor prin aluziile ironice 
referitoare la problemele personale ale celor două personaje: „Dar 
crinul ce trăia în miazăzi IFiind înzăpezit în datorii”; „Îi răspundea din 
ce în ce mai rar /celuilalt crin ce bea pe ascuns mărar”. 

Structură - compoziție. Construcţia alegorică a poemului rezultă 
din antropomorfizarea unor simboluri vegetale. Între doi crini se 
petrece o poveste de iubire, însă iubirea lor tandră, senzualitatea lor 
delicată este ameninţată de tonul glumeţ al autorului care pune 
spulberarea vrăjii erotice pe seama unor greutăţi ce țin de realitatea 
cea mai banală şi mai sordidă: „Dar crinul ce trăia în miazăzi/ Fiind 
înzăpezit în datorii/ îi răspundea din ce în ce mai rar”. Reflecţia din 
final („Doar uneori mai trece monoton/ Prin bulion un vechi poștalion ) 
arată încrederea poetului în triumful acestei iubiri nevinovate, dar 
reprezintă şi asumarea posturii de cântăreţ al micilor miracole erotice. 

Analiză stilistică 

La nivel lexical, se observă gruparea termenilor în mai multe 
sfere semantice (sfera semantică a scrisorii: „corespondență”, 
„poștalion”, „timbru”; sfera semantică a vegetalului: „crin”, „parfum”, 
„miresme”). Simbolurile florale şi cromatice (culoarea albă este 
sugerată de cuvintele „crini', „lapte”, „înzăpeziţi”) semnifică puritatea 

iubirii, magia ei. 

În plan morfo-sintactic, opțiunea pentru imperfect, trecerea la 
perfectul compus şi în sfârșit la prezent întăreşte caracterul narativ al 
poemului, dar exprimă și evoluţia-involuţia poveștii de iubire, 
exprimată epistolar. Aceeași funcție este îndeplinită de conjuncția 
adversativă „dar” cave marchează o schimbare a discursului şi scoate 
în evidenţă dispariția comunicării. 

La nivel stilistic, epitetele (” portarii înflăcăraţi', „trece 
monoton ”, „rouăgrea”), inversiunile („cruda corespondenţă”) sunt 
obţinute prin asocierea surprinzătoare a unor termeni și dovedesc o 
anumită înclinaţie picturală dar și virtuozitate reală a autorului. 

Receptare critică 

„Ceea ce a surprins la Emil Brumaru - în contextul literar al 
anilor '70 - încă din Versuri-le începutului, a fost deliberata de 
problematizare a discursului liric. Regimul, dominant, al interogaţiei 
neliniştite, al Ideilor cu majusculă, s-a văzut înlocuit de unul al 
exclamațţiei candide în fața unui univers ce părea depășit și compromis, 
în mare măsură, ca minor și insignifiant”. 

(Ion Pop, Jocul poeziei) (E.C.) 

POSTMODERNISMUL 

Postmodernismul este un concept utilizat, în istoria literaturii 
române, în legătură cu generaţia scriitorilor optzeciști. După cum 
rezultă din însăși structura termenului (post-modernism) acesta este 
curentul literar care pune capăt evoluţiei lineare a literaturii, 
progresului estetic care a culminat cu mișcarea avangardistă. 
Conceptul s-a impus în literatura română în deceniul al nouălea și s-a 
folosit special în legătură cu o generaţie de tineri scriitori, formați în 
jurul cenaclurilor universitare și al revistelor studenţeşti (Echinox, 
Amfiteatru, Dialog). 

În textul Vreme în schimbare, dintr-un studiu mai amplu al lui 
Radu G. Țeposu. Istoria tragică și grotescă a întunecatului deceniu 
literar nouă, preocuparea nu se dovedeşte a fi definirea noului 
fenomen literar, ci mai degrabă explicarea esteticii postmoderniste. 
Aceasta se individualizează, în viziunea autorului, printr-o despărțire 
fermă de matricele estetice anterioare, prin deliricizare şi înlocuirea 
metaforei cu anecdota ori parabola, prin contactul cu viața imediată, cu 
realul. Poezia optzecistă poartă cu trecutul un dialog fructuos, dar care 

are accente ludice și parodice, redescoperă realitatea imediată şi 
sublimul cotidianului, iar această revelație provoacă mutații la nivelul 
imaginarului, al vocabularului şi al sintaxei folosite. 

În lucrarea Postmodernism. Din dosarul unei bătălii culturale, Ion 
Bogdan Lefter semnalează apariţia postmodernismului cu o întârziere 
datorată unui deceniu de proletcultism și încorsetării ideologice. 
Reformarea în sine a literaturii, anunţată de poeți percuţii Leonid 
Dimov, Mircea Ivănescu sau prozatori precum Radu Petrescu, Mircea 
Horia Simionescu, Costache Olăreanu se declanșează în forță abia în 
deceniul nouă. La sfârşitul anilor '70 modernismul este deja epuizat și 
se istoricizează, naşterea unei noi episteme culturale, iar trecerea de la 
modernitate la postmodernitate este provocată în literatură de o serie 
de schimbări: în proză se produce atomizarea persoanei prin 
introspecţie, în poezie are loc depersonalizarea eului refugiat în sfere 
abstracte, în timp ce în critica literară triumfă formula impresionistă. 
Ceea ce teoretizează îndeosebi această lucrare a lui Bogdan Lefter sunt 
trăsăturile  postmodernismului, intitulate de critic simptome 
postmoderne: întoarcerea autorului în text, implicarea în realitatea 
cotidiană,  decodarea mecanismelor textuale, toate acestea 
manifestându-se la nivel stilistic prin extinderea narativității asupra 
poeziei și a criticii, apelul la aluzie, citat, colaj, pastişă, parodie, 
intertextualitate. 

Caracteristici: 

Poezia postmodernă se defineşte prin: 

— Ancorarea în cotidian; 

— Biografism; 

— Ironie; 

— Intertextualitate (aluzie, pastişă, parodie); 

— Spirit ludic; 

— Renunţarea la metaforă și la stilul înalt. Reprezentanți: 

Mircea Cărtărescu, Florin Iaru, Ion Mureșan, lon Stratan. 
Alexandru Mușina, Traian T. Coșcovei, Romulus Bucur, Cristian 
Popescu, Caius Dobrescu, Simona Popescu. 

MIRCEA CĂRTĂRESCU 

CIOCNIREA 

Context literar. Lider al generaţiei poetice optzeciste, Mircea 
Cărtărescu practică o poezie ironică, ludică, parodică și livrescă, 

ancorată-n cotidian și în biografie, caracterizată prin refuzul metaforei 
şi al stilului înalt, prin exilarea tehnicii și prin demitologizarea marilor 
teme consacrate de tradiţia literară. Toate aceste particularități explică 
încadrarea sa în tabăra postmoderniștilor. 

Prin stil şi viziune el aderă la noua poetică pe care, de altfel, a și 
descris-o şi a analizat-o într-o lucrare de referință: Postmodernismul 
românesc. 

Specificul speciei. Ciocnirea este o poezie hiper-realistă, o 
imagine a lumii şi a cotidianului, dar şi a poeziei de dragoste, nu lipsită 
de profunzime. 

Titlul textului traduce raportarea directă, nemijlocită a poetului 
la realitate (ciocnirea privirii de toate elementele mediului citadin) şi 
sugerează în același timp impactul sentimentului erotic asupra 
fiinţei(ciocnirea celor îndrăgostiţi). 

Teme - motive. Dând dovadă de inventivitate și imaginaţie 
asociativă, poetul alcătuieşte în volumul Totul o hartă anatomică a 
realităţii. El explorează lumea cu privirea, cercetează Bucureştiul cu 
străzile şi clădirile lui, reţine freamătul cotidian. Ochiul său atent 
descrie obiectele, le inventariază detaliile cu precizie extremă, stranie, 
suspectă. 

Structură - compoziţie. În Ciocnirea, realul suferă însă 
metamorfoze, schimbări halucinante, terifiante: „telefonul murise”, 
„receptorul duhnea a formol”, microfonul era „plin de viermi”, iar de 
„/iţa bobinelor își prinsese păianjenii pânza”. 

În plan tematic, izotopiile dominante ale acestei poezii sunt 
iubirea şi, în imediata ei vecinătate, moartea, proiectate în spaţiul 
familiar al capitalei. 

Obiectele proliferante ale orașului sunt comprimate „Turtind 
farmaciile, cofetăriile, plesnind ţevile de canalizare/  încălecând 
asfalturile”, într-un efort titanic, îndrăgostitul trage de firul telefonului, 
„încolăcindu-l pe braţ" şi aduce fereastra iubitei în dreptul ferestrei 
sale. 

Ciocnirea erotică este mistuitoare (” arzând cu trosnete ca dați 
cu benzină”), prin contopire fizică și spirituală, cei doi refac imaginea 
perfectă a androginului (” ne-am apropiat din ce în ce mai mult/până 
ne-am îmbrățișat strivindu-ne buzele/ pulverizându-ne hainele, pieile, 
amestecându-ne inima”). 


În Ciocnirea, versurile sunt inegale, nu se mai organizează în 
cânturi, strofe, ci se distribuie în grupaje asimetrice, legate totuși între 
ele prin enjambament. Autorul neglijează scrierea cu majusculă, nu 
marchează începutul unei fraze noi, dar în poezia sa se poate descoperi 
un nucleu epic, un fir narativ care orientează lectura. 

Analiza stilistică 

Ciocnirea are un caracter expozitiv care se justifică prin 
utilizarea ostentativă a unui anumit regim verbal. Sonoritatea 
stridentă, insistentă a gerunziului, plasat la începutul versurilor (” 
încălecând, turtind, pulsând, pulverizând, mâncând, arzând”) ţine de o 
strategie a acumulării şi a intensificării prin care poetul sugerează 
apropierea celor doi îndrăgostiți. 

La nivel lexico-semantic același efect se obţine prin selectarea și 
combinarea unor termeni aparținând unor câmpuri semantice diferite 
(microfon, șurubelniță, carcasă, telefon, receptor / păianjeni, furnici). 

Nivelul figurilor de stil. Poetul înregistrează cu voluptate și 
scrupulozitate imagini ale toposului citadin (farmaciile, cofetăriile), 
fixează câteva repere ale capitalei (” consiliul popular”, „strada latină”, 
„foişorul de foc”, „statuia lui C.A. Rosetti”, în aşa fel încât convertirea 
limbajului la regimul metaforei hiperbolizante abia mai este sesizabilă: 
„arzând cu trosnete, ca daţi cu benzină/ arzând cu gheţuri albastre, cu 
stalactite de fum/ cu ceară sfărăietoare, cu seu orbitor”). 

Procedeul stilistic de bază al poemului rămâne totuși 
enumerația. Din aglomerarea detaliilor realiste, necesare simulării 
unei sincerități absolute rezultă paradoxal un peisaj fantastic: „turtind 
farmaciile, cofetăriile; plesnind ţevile de canalizare/  încălecând 
asfalturile, presând atât de mult stelele pe cerul violaceu, de amurg, 
dintre case”. 

Receptare critică 

„Dintr-un poem al frustrării erotice şi dintr-unul al formelor 
intrate în delir, Ciocnirea ajunge un poem al proiecţiilor fantasmatice, 
în care concreteţea privită cu lupa se dovedeşte fragilă precum 
decorurile de mucava. Aici totul este posibil - căci deasupra oricărui 
eveniment se situează ochiul inteligent al poetului”. 

(Mircea A. Diaconu, Poezia postmodernă) (E.C.) 

POEMA CHIUVETEI 

Încă din titlu - care ascunde o intenţie ludică şi parodică - 

autorul sugerează, în spirit postmodernist, faptul că recuzita poemului 
este una „nepoetică”, ținând de banalul cotidian. 

Teme - motive. Textul aşază în opoziţie un inventar al motivelor 
de factură romantică cu unul al motivelor voit neromantice. 
Incompatibilitatea erotică dintre chiuvetă şi stea constituie premisa 
poemului. Însufleţind diverse obiecte, poetul transformă spaţiul rece al 
bucătăriei într-un sanctuar al iubirii: „vino. și ai să scânteiezi toată 
noaptea deasupra regatului de linoleum/ crăiasă a gândacilor de 
bucătărie”. A doua parte a poemului aduce o schimbare în acest 
univers feeric: „dar vai! steaua galbenă nu a răspuns acestei chemări'. 
În virtutea legii intertextualității, Cărtărescu ascunde în subtext 
schema Luceafărului eminescian. 

Finalul îl aduce în scenă pe narator, el însuși pregătit pentru o 
confesiune: „cândva în jocul dragostei m-am implicat și eu”. De la tema 
iubirii, de la „poezia vieţii”, autorul alunecă la „proza vieţii”: „dar, ce să 
mai vorbim acum am copii prescolari”. 

Structură - compoziție. Antidiscursiv și antisentimental (prin 
ironizarea și exhibarea sentimentului), Cărtărescu preferă formula 
poemului larg, indiferent la regulile prozodice și de punctuație. Textul 
este narativ, conține secvenţe dialogate și artificii retorice. 

Analiza stilistică 

La nivel lexical se remarcă prezenţa a doua arii semantice opuse. 
Iubirea este desemnată de termeni precum îndrăgit, stea, vis, noapte, ca 
aparținând retoricii romantice, în timp ce spaţiul casnic se 
configurează prin elemente aparținând zonei obiectelor: mușama, 
sifonul, conserva, strecurătoarea. 

Epitetele („mică stea galbenă”, „superbă dacie”), personificarea 
(chiuveta... se confesa, se plânse, mărturisi”) contribuie la obținerea 
efectului ironic şi parodic. 

Receptare critică 

„Deşi pare un poet al vederii, căci ochiul e acela care punctează 
luxurianța amănuntelor, Mircea Cărtărescu este în aceeaşi măsură un 
poet al verbului, imaginaţia lui părând a fi mai degrabă una lexicală. 
Sinteza este posibilă întrucât totul - narativul, politicul, socialul, 
arhitecturalul - stă sub semnul fantasmaticului”. 

(Mircea A. Diaconu, Poezia postmoderna) (E.C.) 

O SEARĂ LA OPERĂ 


Context literar. O seară la operă este un amplu poem de 
dragoste care rezultă însă din combinarea și suprapunerea tuturor 
poeziilor de dragoste înregistrate de tradiţia literară. Într-o intenţie 
recuperatoare. Mircea Cărtărescu ironizează și parodiază limbaje, 
registre lirice, aducându-le pe scena textului său. 

Titlul se explică așadar nu numai prin duetul dintre Maimuţoi și 
Femeie, ci și prin „dialogul” unor expresivități şi virtuozități diferite, 
întocmai personajelor (vocilor) unei opere. 

Tema cea mai importantă a „serii la operă” este istoria liricii de 
dragoste. 

Structură - compoziţie. Prin intertextualitate şi fantezie, autorul 
compune versuri în care se regăsesc formule, tonalități și motive din 
poezia lui lenăchiță Văcărescu, Bolintineanu, Alecsandri, Eminescu, 
Macedonski, Bacovia, Barbu, Blaga. Odată cu revalorificarea acestor 
limbaje și stiluri poetice, poetul reactualizează și un anume mod de a 
simți și o anumită perspectivă asupra iubirii, proprie autorilor 
respectivi. lubirea este, de aceea, doar tema secundă, pretextul care 
face posibilă cercetarea şi rescrierea aventuroasă a tuturor poemelor 
de amor. 

O seară la operă are ca punct de plecare ipoteza științifică 
potrivit căreia un maimuţoi care bate la mașină ar putea în câteva 
trilioane de ani „să nimerească forma linui sonet shakespearian'. 
Cărtărescu propune, în acest fel, teza existenţei poetului meșteşugar, 
care nu inventează cuvinte, ci le folosește dovedindu-se mai puţin un 
inspirat și mai mult un tehnician conştient de caracterul convenţional 
al artei. 

Maimuţoiul, un alter-ego al creatorului, simbolizând „spiritul de 
imitație al artistului tânăr” i se adresează Femeii cu aceleași declaraţii 
de amor pe care le-au rostit şi înaintașii. El este un jongler, un simplu 
versificator care poate să simuleze nu numai poezia, dar şi emoția. 

O seară la operă are o structură complexă. Versurile sunt 
diferite ca mărime, grupate în secvențe lirice asimetrice. Pasajele 
narative alternează cu cele dialogale, segmentele de text dizarmonice 
se intercalează cu unități metrice muzicale. 

Analiza stilistică 

Sacrificând stilul înalt pentru stilul colorat, eteroclit, poetul 
amestecă termenii ce ţin de arii semantice diverse. Jargonul („cherchez 

la femme”, „noli me tangere”), argoul (mişto, puicuţa), expresiile 
solemne şi cele colocviale („e okay”, „bată-vă norocul”). invectivele 
(„bestia dracului”) conferă limbajului un aspect pitoresc. 

Fonetismele regionale (poci, scump, săr, pept), interogaţiile 
grave („dar mai există existență? mai răsar stele?”), exclamaţiile comice 
(ga/eșo, apetisanto), arhaismele (beizade), diminutivele (guriță, 
rochiță) demonstrează abilitatea tehnică a autorului, dar şi spiritul 
ludic. 

Comparaţia, metafora în general lipsesc sau sunt instrumente 
ale parafrazei, poemul se dezvoltă însă pe orizontală și pe verticală cu 
ajutorul enumeraţiei: („începu mișmașul, bairamul, harcea-parcea. 

horinca, gavota/ ghiulul, desperare, / umflătura, surpătura, 
deșelarea, noada, spinarea / banchetul, șerbetul/stiletul'). 

Receptare critică 

„Observăm de la început în o seară de operă că poetul lucrează 
cu «limbaje» cunoscute,  pastişându-le sau  parodiindu-le, 
înconjurându-le sau absorbindu-le. Poemul lui Mircea Cărtărescu 
conţine mai multe astfel de registre lirice. Întâia parte este scrisă în stil 
exclamativ - juvenil, labişian (referința la Labiş este deschisă, prin 
procedeul intertextualității), deşi sporit de o fantezie asociativă. A 
doua parte, prin contrast, ne oferă mostre de stil prozaic - dezabuzat, 
derizoriu, „realist” în sensul platitudinii”. 

(Nicolae Manolescu, Literatura română postbelică, vol. I Poezia) 
(E.C.) 

LEVANTUL 

Context literar. Spiritul ludic, amestecul de stiluri și formule 
poetice, deconspirarea. parodică a convențiilor literare, pastişa, aluzia 
şi celelalte forme de intertextualitate, ironia, biografismul, lirismul 
narativ fac din Levantul un veritabil manifest postmodern. 

Specificul speciei. Levantul este o creație epică în versuri, de 
mari dimensiuni, cu personaje de excepție ce săvârşesc fapte eroice, 
înfăţişate însă nu dintr-o perspectivă legendară, ci dintr-una parodică. 
Autorul resuscitează şi reciclează într-un registru comic, specia 
literară cea mai însemnată a antichităţii greco-latine, epopeea, dar - în 
acelaşi timp - o subminează printr-un limbaj, o viziune şi un stil 
livresc. 

Punctul de plecare al epopeii se poate identifica într-una dintre 

Scrisorile către Vasile Alecsandri ale lui lon Ghica. Personajul principal 
îl are însă ca model pe Conrad, poet exilat, rătăcitor pe Mediterană, 
eroul poemului omonim a lui Dimitrie Bolintineanu. 

Semnificația titlului. Levantul este numele dat ţărilor de pe 
țărmul oriental al Mediteranei. Proiectând acțiunea în acest spațiu 
geografic exotic, Cărtărescu face mai plauzibile aventurile eroilor, 
toponimele şi antroponimele folosite și justifică, indirect, sofisticatele 
variații ale limbajului, dar și rafinamentele de tehnică literară. 

Teme - Motive. În Levantul, Manoil, sora lui, Zenaida şi piratul 
aromân laurta Chiorul pornesc spre Bucureşti, pentru a-l detrona pe 
Vodă. Dar tema politică (uzurparea domnitorului tiran) este mascată, 
camuflată de tema călătoriei - un alt subiect prestigios în literatură, 
ironizat şi caricaturizat de Cărtărescu. 

Structură - compoziţie. Cei trei eroi străbat „poteci cu bălării” şi 
ajung pe insula Hosna unde locuieşte un inventator excentric, Leonidas 
Antropofagu, prin această etapă a aventurii, autorul parodiind popasul 
lui Ulise în insulele Antropofagilor. 

Leonidas le pune combatanţilor la dispoziție un balon (o 
mongolferă) şi decide chiar să-i însoțească la Bucureşti. 

Balonul se prăbușește şi călătorii aterizează pe insula H, unde 
Zâna Nyacin, întocmai ca în epopeea clasică, le anunţă viitorul, 
vorbindu-le despre suferința nemărginită a lumii și poruncindu-le ca 
singura salvare posibilă, poezia: „Te cufundă-n poezie și-n visare/ te 
cunoaște în pretine, dar nu-n lume, ce-i, asemeni unei broaște”. Manoil 
ajunge pe tărâmul fabulos al Halucinariei, așa cum prototipul său din 
epopee a coborât în infern, iar șapte statui uriașe i se adresează cu 
versuri ce amintesc opera câte unui poet român de marcă. 

Odiseea continuă cu alte isprăvi. Protagoniștii acceptă sfaturile 
unui nebun „visător de vise”, pun stăpânire pe palat îl alungă pe Vodă şi 
laurta preia domnia dovedindu-se a fi tot un despot. 

Ultimul punct al expediției îl constituie ieșirea din ficțiune a 
personajelor și intrarea-n lumea în care trăieşte poetul Mircea 
Cărtărescu. Prin motivul borgesian al infinităţii operei, Manoil scoate 
din raft o carte, pe care scrie Levantul şi citeşte din ea un pasaj în care 
se spune că Manoil trage din raft o carte pe coperta căreia scrie 
Levantul. 

În acest mod finalul dezvăluie și tema cea mai importantă a 

epopeii: istoria poeziei romanesti. 

Trama epică este aşadar reprezentată și de călătoria livrescă a 
poetului care preia, pastişează formule lirice, limbaje poetice şi 
tratează în cheie parodică tradiţia lirică românească, alcătuind un 
muzeu al literaturii, o arcă a lui Noe în care se pot descoperi stiluri şi 
expresivități diferite. Timpului povestit (în care se petrece acțiunea), 
timpului evocat (al scrierilor reactualizate prin intertextualitate) i se 
adaugă timpul povestirii (cel în care este scrisă povestirea). 

Levantul se compune din 12 cânturi, în fiecare dintre ele putând 
fi identificate mai multe tipare metrice în funcție de valorile poetice 
parodiate. Acţiunea de restaurare - întreprinsă de Cărtărescu, având 
ca obiect textele celor mai cunoscuţi poeți români (Eminescu, Arghezi, 
Barbu, Bacovia) presupune și imitarea fidelă sau reconstruirea 
modelului la nivel prozastic. 

Analiza stilistică * 

Refuzul stilului înalt este una dintre opțiunile postmoderne, 
asumate de poet. La nivelul fonetic ea se materializează în abundența 
fonetismelor regionale și arhaice (să dă, fierbe, pept, sufăr, zadarin, 
mahină, fantasie) şi se explică atât prin coexistența și amestecul 
stilurilor, cât și prin intenţia creării atmosferei fabuloase - potrivite 
genului epopeic. 

Dat fiind impulsul ludic ce stă la baza textului, în Levantul, 
morfologia și sintaxa au de asemenea valențe expresive. Autorul 
inventează vocabule, dar și forme de plural (arce, rulmentări, 
pergamenturi, colămări), ignoră regulile acordului („Mai ia șaptezeci de 
lebezi |...] Vezi toate să fie tineri”) şi foloseşte un lexic eterogen ce 
trădează o conștiință livrescă, înclinată spre joc. Arhaismele (bagdadie, 
muchielef) se îmbină cu neologismele (supernove), termenii specializați 
din limbajul științific, filosofic și tehnic (trilobit, cremalieră) se 
întâlnesc cu termenii colocviali sau cu elemente de oralitate („bățăiala, 
deodată ce să vezi?”). 

Distanțarea ironică față de textul parodiat se face și prin 
preluarea unor citate din opera lui Bolintineanu, Alecsandri, Eminescu, 
Arghezi, în acest mod poetul divulgând convențiile și clișeele de limbaj 
sau de tehnică literară şi sugerând faptul că literatură e doar o iluzie, o 
construcție de cuvinte. 

„La Vodă dacă l-a dus 


Nebunul așa i-a spus 

— Să iei caic aurit 

Cu pânze de borangic 

N-am văzut de când sunt mic (...) 

În altar la Sfânta Vineri”. 

Sfătuit de un nebun, Manoil se îmbarcă în ultima parte a 
călătoriei sale pe caiac (parodie a corăbiei cu care Nastratin Hogea a 
ajuns la Isarlik). Extravagantul vehicul zburător, tras de șaptezeci de 
lebede (precum în basme) este condus de o femeie în portretul căreia 
se întrezăreşte figura „fătălăului” lui Arghezi. 

Autorul elogiază bogăţiile Orientului, pietrele scumpe şi 
mirodeniile („catarg de scorțișoară/ cârmă dă berliante, vâsle d 
chihlimbară”) şi trimite tematic, dar şi eufonic la poezia baladescă, da 
şi la lirica lui Ion Barbu din Isarlik. 

Structura versurilor este descriptivă și narativă, imaginile - 
pitoreşti vocabularul - plastic, colorat şi insolit, iar sintaxa poetică 
transparentă. 

Receptare critică 

„Reînviind o specie moartă, cum părea epopeea, poetul 
concentrează, practic „întreaga istorie a poeziei românești, într-o carte 
al cărui caracter sofisticat, în ciuda aparenţelor de accesibilitate constă 
tocmai în această perspectivă anamorfotică. De remarcat este însă că, 
pe măsură ce preia limbajul, versificația şi uneori chiar aranjamentul 
grafic al unor poezii din trecut, «auctorele» are grijă să creeze o uşoară 
tensiune între mecanica scriiturii și ficțiune, obținând astfel efecte 
comice. Levantul este nu numai o epopee fantezistă a luptei pentru 
libertate, ci şi epopeea comică a formulelor poetice mai importante 
înregistrate în istoria literaturii române”. 

(Gheorghe Perian, Scriitori români postmoderni) (EC.) 

GEORGICA A IV-A 

Titlul poemului reia titlul ciclului din care face parte şi este la 
rândul lui împrumutat de la poetul latin Vergiliu. Georgicele sunt 
douăsprezece texte în care Cărtărescu parodiază modelul existenţei 
idilice din poezia lui Alecsandri, Coşbuc sau Pillat. Ironia și umorul 
vizează însă și anumite atitudini sau sloganuri din perioada comunistă. 

Teme - motive. Tema poemului este reprezentată de impactul 
pe care îl au elementele civilizației asupra spaţiului patriarhal d-ar 

textul este bogat şi în aluzii la realităţile culturale sau cotidiene. 

Structură - comoziţie. Constituindu-se într-o parafrază pe o 
temă rustică, Georgica a IV-a oferă o nouă imagine a ţăranului a cărui 
existență s-a schimbat mult sub influenţa civilizației de tip industrial. 
Electrificarea, bateriile solare, gerovitalul sunt elemente care au 
contribuit la metamorfozarea existenţei sale și la înstrăinarea lui de 
natură. 

Spre deosebire de textele lui Alecsandri, Coşbuc sau Pillat în 
care natura alcătuieşte fundalul evocării ţăranului, în poezia lui 
Cărtărescu ea este absentă (în mijlocul pogoanelor se discută acum 
situaţia politică internațională). 

Sensul grav al reflecției se adânceşte în final prin preluarea 
versurilor argheziene din De-a v-aţi ascuns. Folosindu-le în text, poetul 
introduce de fapt sugestia morții înțeleasă ca joc şi sancţionează prin 
ironie încrederea oarbă a omului în paradisul ştiinţei și tehnicii. 

Analiza stilistică 

Poemul cărtărescian este ludic, narativ și ironic. Termenii şi 
expresiile aparținând limbajului curent, familiar, argotic (” plozi”, „feții 
mei”, „copchii”, „arză-l-ar focul”) se amalgamează cu unele construcţii 
specifice stilului jurnalistic („situația din Cipru și Liban”) şi sunt de 
asemenea concurate de cuvinte ce alcătuiesc universul țărănesc(, 
pogoane”, „porumbii”). 

Depoetizarea discursului este generată însă și de unele 
particularități morfo-sintactice: prezența mărcilor subiective („dragii 
me”, „feţii mei”), oralitatea (realizată prin interjecţii - „hai”; verbe la 
imperativ - „dați-i”, „nu uitaţi”; imprecaţii - „arză-l-ar focul”) şi 
enjambamentul. 

Absența rimei, abandonarea punctuației și a ortografiei sunt şi 
alte elemente ale liricii autorului, dar și constante ale poeticii 
optzeciste. 

Receptarea critică 

„Recitite astăzi Georgicele nu îmi par deloc superficiale, așa cum 
au fost ele percepute atât de Nicolae Manolescu, cât și de Eugen Simion, 
care scria că «în aceste poeme spiritul parodic, bine hrănit de lecturi, nu 
acoperă, totuși, sensul grav al reflecţiei». Ce poate fi mai gravă decât 
existența-surogat a ţăranului, ca deruta lui absolută. În Georgice 
răutatea  muntenească a lui Cărtărescu cuzprinde și aria 


intertextului...” (Andrei Bodiu, Mircea Cărtărescu) (E.C.) 

FLORIN IARU 

ADIO. LA GALAȚI 

Contextul literar. Ca şi colegii săi de generaţie, Florin laru 
dovedeşte o bună cunoaștere a tehnicilor literare și o mare abilitate în 
a jongla cu ele. În cazul său însă parodia, pastişa, utilizarea tuturor 
formelor de intertextualitate, calamburul, antifraza, ironia nu trădează 
doar dorința ambițioasă a revizuirii radicale a limbajului poetic ci 
reprezintă și mijlocul cel mai la îndemână pentru ascunderea fondului 
grav, melancolic al poeziilor. 

Specificul speciei. Adio. La Galaţi prezintă toate particularitățile 
poemului optzecist, aşa cum au fost ele inventariate de Mircea 
Cărtărescu în studiul său teoretic destinat postmodernismului: 
caracterul agresiv, ironic, oralitatea accentuată, aluzii culturale, indici 
autoreferenţiali, varietate stilistică. 

Titlul textului are o rezonanță pașoptista, amintind de 
meditaţiile lui Grigore Alexandrescu (Răsăritul lunii. La Tismana; 
Mormintele. La Drăgășani; Umbra lui Mircea. La Cozia). Opera lui 
Alexandrescu a constituit de altfel un suport favorabil pentru poetul 
optzecist care a mai avut în vedere și alte poezii ale acestui autor. În 
Bună seara doamnelor, de exemplu, el parodiază Satiră duhului meu. 

Teme - motive. Aparent, subiectul poemului este unul poliţist. 
Ancheta, percheziția nu reprezintă totuși decât punctul de plecare al 
acestui lirism narativ în care obiectul ironiei autorului este în primul 
rând comunicarea aluvionară, vorbirea excesivă şi deplorabilă a unei 
comunități pestriţe. Astfel se explică şi prezența în text a motivului 
gurii care înghite totul și înlocuieşte treptat celelalte părți ale corpului: 
„La masă, o alta gură se întindea lungă, lua forma mâncării” / 
„Dezvoltată ureche, o gură nouă vindea dedesubturi cu altceva”. 

Supratema discursului rămâne însă condiția poeziei („Mai bine 
despre poezie să vorbim, despre /această inutilă amărăciune"), în Adio. 
La Galaţi poetul verificând capacitatea ei de a contrage și de a îngloba 
universul - chiar și pe cel cotidian. 

Structură - compoziție. Din punct de vedere compozițional, 
poemul conține mai multe secvențe în care elementele lirice epice şi 
dramatice se întrepătrund. 

Primele versuri respectă organizarea metrică tradițională, fiind 

dispuse în strofe, și alcătuiesc un fel de preambul oniric. Motivul 
căldurii, împrumutat probabil de la Caragiale (Căldură mare) 
facilitează căderea lumii într-o logoree de nestăpânit. În următoarele 
trei secvențe se derulează aproape cinematografic filmul unei anchete 
polițiste, prilej pentru nesfârşite şi incoerente dialoguri. 

Metafora gurii care cotropește întreg universul face trecerea 
spre descrierea unui cotidian fabulos, supranaturalist prin detaliile 
absurde care îl compun: „Vapoarele își aduceau aportul de ciumă ele 
zile de plictiseală /nituie, fasonate, presărate cu ceasuri pisate”. 

În ultima secvenţă, cu evidente note autoreflexive, autorul 
problematizează actul creaţiei (” poem al meu scriu cu fiere și mânie”) 
şi meditează cu umor dar şi cu amărăciune asupra banalităţii vieţii: „pe 
aici toate iubirile se îngrașă și fac copii /niciun sentiment aici nelegat cu 
sârmă”. 

Analiză stilistică 

Poemul Adio. La Galaţi este tipic pentru modul de a scrie al 
autorilor postmoderni. Virtuozitatea, fantezia ingenioasă sunt vizibile 
la toate nivelurile și în toate compartimentele stilului. 

În plan fonetic, elipsele („e din cons”.; „d-aia”), prelungirea unor 
sunete (” vă”) sau rimele bogate și neaşteptate (” copilă /pilă”; „scară 
/sprințară”) exprimă indirect un anume fragmentarism al viziunii dar 
creează și efecte comice, în vreme ce în plan lexical spectacolul 
aglomerării unor cuvinte ce aparțin unor sfere semantice 
incompatibile anunță tendința de cuprindere a totului Expresiile 
argotice (” Pastele măs-sii”), termenii neologici sau știinţifici (” bătălie 
trucată”, „nepăsare vicioasă”, „emisferă vidată”), sintagmele colocviale 
sau vocabulele noi (” că mi-ar fi plăcut și mie o fufă”) se armonizează în 
spaţiul larg al poemului care devine un vizor spre spectacolul 
caragialesc al lumii, spre latura sa carnavalescă, comic-tragică. 

Principala trăsătură a acestui text este însă oralitatea. La nivel 
morfo-sintactic ea se realizează prin propoziţii interogative şi 
exclamative, dialoguri, interjecţii, verbe la imperativ (” Ce era scriu în 
declaraţie?! Că zicea vezi-ţi de treabă /le-am văzut io! /lo de ce nu?!) şi 
are rolul de a accentua caracterul pitoresc, aerul balcanic al 
universului descris de poet. 

Verbozitatea ameţitoare este stârnită și de inserturi metaforice, 
de epitetele îndrăzneţe (” femei/e alunecau dulciuleioase”), de jocurile 

de cuvinte (” far nenufar”; „au știut ce au vrut și au vrut ce au avut”). 
Triumful elocinței reiese însă și din folosirea arbitrară a punctuaţiei, 
din utilizarea inconsecventă a rimei, din enjambament și din 
inegalitatea versurilor. 

Receptarea critică 

„Poezia lui (Florin laru) e un imperiu al cuvintelor. E o poezie 
vorbăreață, care nu mai tace din gură (...). Totul pare a voi la el să se 
spună în cuvinte; şi până la capăt (...). Poeticii tăcerii i se preferă 
poetica vorbirii”. (Nicolae Manolescu, Literatura română postbelică) 
(E.C.) 

EST ETICA 

Titlul conține un joc semantic: est etica (etica de est) exprim 
indirect background-ul politic al textului. Exercițiul poetic (estetic) ar 
aşadar un substrat etic, direct referențial. 

Teme - motive. Sursa de inspirație a poemului se găseşte! 
cotidian. Ca şi colegii săi de generație, poetul este dependent de 
realitatea cea mai apropiată, pe care o explorează cu atenție extremă. 
Însă, în Est etica, banalul cotidian reprezintă doar subtema textului, 
pretextul unor aluzii politice numeroase, vizibile la nivelul epicului (... 
Iar la loc de onoare/ trona încins în halat peticit, între sule, cosoare, / 
Un cizmar genial...) şi la nivelul antroponimelor (Todor Jivkov, János 
Kádár, Honecker, Leonid Brejnev, Husák). 

Florin laru are un pronunțat simț al comicului şi al ironiei. 
Înfăţişând ambianța colorată a unei pieţe în care fiecare vinde altceva 
doar în aparenţă, el sancţionează intransigent contextul politic 
predecembrist, aberaţia şi compromisul moral, infernul comunist. 
Raportată la o anumită perioadă, poezia devine transparentă, ușor 
decodabilă. 

Structură - compoziţie. Est etica are o construcție complexă. 
Autorul renunţă la convențiile sistemului și măsurii în favoarea 
lirismului narativ, anecdotic. Unitatea metrică nu mai coincide cu 
unitatea sintactică. 

Prin enjambament textul se dilată sau se contractă, versurile 
dobândind dimensiuni variabile. 

Rima împerecheată serveşte mai puţin realizării armoniei și 
muzicalității, cât obținerii unor asociaţii spectaculoase (dimineață 
rimează cu piață; amănuntul cu untul; nebun cu tun). 


Analiza stilistică în Est etica ritmul poeziei este ritmul epic: cu 
ușurință, textul se desface în propoziţii și fraze. Coerenţa sintactică 
este aşadar dictată de coerenţa narativă. Dispunerea în rimă a unor 
termeni aparținând unor categorii gramaticale diferite (grămadă, vadă, 
prejos, os) şi procedeul acumulării, al succesiunii substantivelor, 
trădează vocaţia ludică a poetului, dar și imensa capacitate a poeziei 
postmoderne de a absorbi deodată toate elementele realului („Lângă el, 
János Kádár controla cocoșii, gâscanii, rațele, claponii, curcile 
grămadă”). 

Liricul poetic este un amestec de prozaisme şi expresivități 
populare (cumătrul Jaruzelscki), culte (producție, cetățean, expusese) 

sau orale („Nu-l luați în tărbacă”). 

Sensul ironic şi comic al poeziei, depactizarea sunt generate de 
folosirea limbajului comun, banalizat („succes nebun”) şi a clișeelor 
specifice limbii de lemn („lucrul bine făcut”, „producție mică”)... 

Figurile insistenţei, repetiţia („vindea carne tocată...”, vindea 
puieți de mesteacăn...”, vindea pulpă...”) şi enumeraţia („trona încins în 
halat petecit, între sule, cosoare”) dinamizează textul şi îl amplifică. 

Receptare critică 

„La Cărtărescu, la laru, la Magdalena Ghica și la alții asistăm la 
un triumf al discursului. Poezia lor este un imperiu al cuvintelor. E o 
poezie vorbăreaţă, care nu mai tace din gură. Tăcerile, pauzele și, în 
definitiv acea impresie că nu se spune totul, care vine de la Mallarmé și 
traversează întreg modernismul, nu mai găsesc nicio preţuire la laru, 
incomparabil mai atras de capacitatea discursului liric de a fi deschis, 
programatic, contestatar, vehement și persuasiv”. 

(Nicolae Manolescu, Literatura română postbelică. Voi I. Poezia) 
(E.C.) 

ALEXANDRU MUŞINA 

BUDILA-EXPRESS 

Contextul literar. Întoarcerea către cotidianul prozaic, lirismul 
ce frizează biograficul, dezinhibarea la nivelul limbajului, francheţea și 
directețea comunicării, mixajul de tehnici și materiale artistice, 
spontaneitatea și ludicul, livrescul mascat sunt principalele trăsături 
ale poeziei lui Alexandru Muşina. 

Autorul, afirmat ca poet în „Cenaclul de luni”, dar având şi reale 

aptitudini de teoretician, a respins cu hotărâre eticheta de autori 
postmoderni, aplicată scriitorilor optzeciști, dar este considerat el 
însuși unul dintre reprezentanţii acestei orientări literare. 

Specificul speciei. După Mircea Cărtărescu Budila-Express „ar 
putea constitui un bun material didactic pentru exemplificarea poeziei 
postmoderne". Textul este într-adevăr lung, autoreferenţial, imaginativ, 
ironic și autoironie (corespunzând imaginii schițate poemului 
optzecist de autorul Levantului), iar poetul dovedește o reală 
dezinvoltură în folosirea limbajelor artistice și o preocupare constantă 
pentru autenticitatea imediată. În plus însă, în Budila-Express 
evenimentele biografice, situaţiile cele mai comune din existența 
cotidiană sunt transfigurate, sunt scuturate de banalitate, percepţia 
realului fiind atât de intensă încât viziunea poetică devine uneori 
aproape halucinantă. De asemenea, nu poate fi negată nici latura etică 
a textului, vizibilă în aluziile politice referitoare la regimul comunist. 

Titlul poemului conține o trimitere directă la o experiență 
personală a autorului care a făcut naveta Brașov - întorsura Buzăului 
cu un tren muncitoresc pe care îl numeşte în limbaj argotic şi comic 
Budila-Express. 

Teme - motive. Prin motivul trenului, autorul realizează o largă; 
panoramare a cotidianului şi recuperează în poem structurile narative 
imanente acestuia. Dar poetul se raportează la cotidian și la contextul 
politic ca la un spectacol în care el însuși este actor. Această implicare 
etică (vizibilă în utilizarea persoanei I plural) explică prezenţa în text a 
temei anihilării eului într-un sistem totalitar, dar și ironia îndreptată 
împotriva unor tare umane ca lipsa demnităţii de sine sau 
compromisul politic. 

Tema alienării identității în situaţia confruntării cu un regim 
opresiv se intersectează în poem cu tema condiției poeziei. 
Problematizarea actului creaţiei, ocupaţie favorită a modernilor a 
rămas aşadar şi una dintre preocupările optzeciștilor. 

Structură - compoziţie. Regia textului este ingenioasă. Fiecare 
dintre cele șase secvenţe are un titlu şi fiecare titlu, prin sensul 
ştiinţific pe care îl actualizează sau prin aluzia psihanalitică pe care o 
conţine (Senzaţie, Defulare), creează un efect comic. 

Poemul începe prin înregistrarea atentă (din care nu lipsesc 
inserturile metaforice) a semnelor ce indică degradarea morală a 

individului care se lasă sedus de paradisul sistemului politic totalitar 
(„din când în când /Câte un afiș /Multicolor ne promite Noul 
Ierusalim ”). Accentele sociale sunt însă concurate de semnificaţii 
mitice și livreşti (poetul exilat în ţinuturile boreale repetă destinul 
dramatic al poetului latin Ovidiu). 

Înregistrând derizoriul, detaliile sordide, banalităţile cotidiene, 
numind cu umor micile localităţi de munte Teliu Valley sau Flot Royal 
pentru a le occidentaliza. Alexandru Muşina scoate locurile și oamenii 
din anonimat. 

Prima secvență (Introducere) este o meditaţie, sentimentul 
dominant fiind acela al înstrăinării, determinat de contemplarea unei 
realități groteşti. Discursul poetic se divizează printr-un refren 
împrumutat din textul lui Goethe, Elegie de la Marienbud: „Am pierdut 
totul. Portarii hotelurilor /-ne-au uitat, femeile fragede și aristocrate 
/Ne-au uitat, hamalii din gări ne-au uitat și liftierii”. În a doua parte 
(Senzaţie), autorul reţine prin toate simţurile sale ecourile venite din 
acest univers bizar, sordid. Imaginea unei lumi artificiale este 
completată în Context şi Defulare, poetul întâlnindu-se cu personaje 
artefact, păianjenul blond, ursuleţul Yoghi şi înregistrând şi alte aspecte 
derizorii ale existenței pe care încearcă să le izoleze, să le expulzeze în 
spațiu! capcană al poemului sau să le filtreze cu ajutorul lucidităţii 
(Filtru). În secvența a cincea, stilul devine muzical, dar agresiv, satira 
mai virulentă, iar discursul se fragmentează ca un simptom al revoltei 
împotriva răului politic. În finalul poemului, prin indicele paratextual 
(„photo Bild, foto Alexandru Mușina”) şi prin folosirea limbajului 
fotografic, autorul evită din nou capcana linearitățţii și sancţionează în 
acelaşi timp cu ajutorul ironiei realitatea deplorabilă care-l înconjoară. 

Analiza stilistică 

Nivelul cel mai generos al poemului este cel lexico-semantic. 
Amestecul de termeni aparținând unor stiluri variate (argotic, familiar, 
metaforic, abstract, ştiinţific), prezența sloganurilor politice (” 
TREBUIE E NECESAR SE CERE”), toponimele, asocierile neașteptate de 
cuvinte („activiștii și pasiviștii comutatoarele și prezentatoarele”) 
creează impresia de joc, de amuzament cu disponibilitățile limbajului. 
Ingeniozitatea ludică contrastează însă cu sensul grav al ironiei. 

În plan morfo-sintactic, predominanţa perfectului compus (” am 
călătorit”; „am coborât”; „am leșinat”), frecvenţa „şi '-Wx m narativ („Și 

noi...”), a paralelismul sintactic („Şi noi am văzut bătrâni reumatici'; „Şi 
noi am flanat pe aleile prăfoase” etc.) precum și introducerea unor 
elemente de povestire permit epicizarea discursului poetic. Absența 
sintaxei și a punctuațţiei în unele dintre secvențele textului, dar și 
utilizarea nejustificată a majusculei sau ordonarea versurilor în 
grupaje, notate matematic: a, b, e, d demonstrează caracterul 
neconvențional al poemului, dar exprimă și o încercare de captare şi 
de imitare a diversităţii realului. 

Din punct de vedere stilistic, ca şi la ceilalți optzeciști 
enumerarea este procedeul favorit. Dar autorul nu renunţă definitiv 
nici la virtuțile profetice, revelatorii ale metaforei. 

Receptarea critică 

„Deriziunea, cotidianul fără strălucire, reproducerea ca şi 
polemică a unei realități care a fost silită să se transforme în propria ei 
parodie revin în Budilla-Express ca într-un jurnal al unei călătorii fără 
glorie, prin negativul Arcadiei idilice din utopia pastorală a vremurilor 
de demult: Şi noi am coborât la Hermansdorff... Am pătruns în 
catacombele realităţii”. 

(Florin Manolescu, Dincoace și dincolo de T/tule) (E.C.) 

CELE SIMPLE 

Titlul exprimă cu exactitate intenţia autorului de a redescoperi 
şi resimboliza cele mai fireşti şi mai nevinovate scene pe care le 
păstrează uneori memoria. În simplitatea unor gesturi (” ne-am tolănit 
amândoi la soare”; „am vorbit”; „am privit”, „ne-am răcorit picioarele-n 
apă’) pot fi însă descoperite ritualuri semnificative. Senzaţiile 
imprecise, emoțiile fugitive, încercate altă dată, dobândesc în poem o 
pregnanță neașteptată şi câștigă girul exemplarităţii. 

Teme - motive. Tema textului este reprezentată de recuperarea 
unor impresii, a unor trăiri dintr-un trecut îndepărtat, imemorial. Prin 
trecerea de la timpul prezent folosit în descrierea de natură, la timpul 
trecut utilizat în evocarea poveştii de iubire şi a întâlnirii cu prietenii, 
poemul devine și o meditație asupra scurgerii timpului. 

Structură - compoziţie. Ca în pictura naivă, în Cele simple 
detaliile au un rol major, fiecare episod rememorat devenind o icoană 
pe sticlă, în spatele aparenţei lucrurilor (a unui tablou de natură, a 
unei idile sau a unei întâlniri cu prietenii) se află o ordine esențială. 
Prin absenţa indicilor spaţiali şi temporali, scene banale devin 

secvenţe ale unui ceremonial magic. Proiectate cu atâta precizie pe 
ecranul memoriei, imaginile disparate ale unui trecut nedeterminat, 
ale unei lumi postapocaliptice primesc un aer tainic, enigmatic şi 
capătă o semnificație nouă, surprinzătoare. 

Palierul observației obiective, marcat de amprenta 
referențialităţii și care se concretizează în câteva fragmente cu suflu 
epic („Cândva ne-am tolănit amândoi la soare într-o poiană”; „Cândva 
am ieșit cu toţii la plajă”) este dublat de un registru al meditaţiei grave 
(„Cine își mai aduce aminte de noi /Și de ce /Și-ar mai aminti”), dar şi de 
un plan simbolic. Scenografia poemului este simplă. Evocarea aproape 
realistă a unor momente din trecut și descrierea picturală a verii sunt 
întrerupte de metafore și simboluri care conferă textului un caracter 
parabolic („Cine-și va mai aminti? Leul roșu /A trecut departe pe cer 
Leul verde /A adormit lângă cale ferată”). Gesturile cele mai anodine 
favorizează viziuni întunecate, terifiante sau dimpotrivă luminoase: 
„Am privit /Printr-un ciob afumat eclipsa. Tu ai văzut /Păsări, fiare, 
reptile. Un curcubeu”. 

Organizarea strofică a poeziei este diferită de organizarea 
conţinutului. Prin enjambament o idee este prelungită dintr-un vers în 
altul şi trece chiar dintr-o strofă în alta. 

Analiza stilistică 

La nivel lexical, se remarcă organizarea plastică a viziunii. 
Densitatea şi diversitatea elementelor realului, a simbolurilor vegetale 
şi animaliere generează bogăţia vocabularului. În același timp 
cromatica variată („trunchiul pinilor era roșu, al mestecenilor negru cu 
alb /Într-o fustă albastră erai îmbrăcată”; „Erau ca niște pietre / Rozalii” 
subliniază preeminenţa vizualului asupra celorlalte simțuri. 

La nivel morfo-sintactic, reluarea adverbului cândva exprimă 
caracterul vag al evenimentelor reamintite, iar schimbarea timpurilor 
verbale marchează opoziția dintre prezentul fluctuant („scurta vară de 
acum”) şi trecutul imobil recuperabil numai printr-un efort anamnetic 
şi poetic. 

Din perspectivă stilistică, se observă frecvența enumerației(, 
Despre adolescenţă, despre studenţie”; „Păsări, fiare, reptile; „Respirăm, 
funcţionăm, existăm”) care dilată discursul, şi a interogaţiilor retorice, 
plasate la începutul și la sfârşitul textului a cărui structură devine 
astfel circulară. Metafora leului roșu se referă la un timp crepuscular, la 

o lume ce trăiește fiorii apocalipsei, în vreme ce leul verde 
simbolizează dimpotrivă posibilitatea renașterii. 

Receptarea critică 

„Poezia lui Alexandru Muşina ca şi a celorlalți poeţi tineri, 
ascunde sub aparentul ei prozaism fotografic (datorită prizei la realul 
imediat, la cotidian) procedee artistice extrem de sofisticate”. 

(Nicolae Manolescu, Litertura română postbelică) (E.C.) 

ROMULUS BUCUR CÂNTECEL (DE CI BERN AUT) 

Titlul poeziei conţine o contradicție. Lirismului inocent, 
incantatoriu, muzical (sugerat prin termenul cântecel) i se opune 
lirismul rece, calculat, rezultat al navigării pe internet (sugerat prin 
termenul cibernaut). 

Teme - motive. Tema Cântecelului de cibernaut este 
comunicarea dintre text şi experiența trăită, dintre operă şi viață, 
într-un uriaș hipertext. 

Structură - compoziție. Recurgerea la desenul paginii de 
internet pentru asigurarea fundalului textului, exprimă opțiunea 
autorului cibernetic pentru poemul electronic. Aluziile Ijvreşti 
(versurile „eseară /<? linişte” trimit la titlul unui volum de Virgil 
Mazilescu) şi autocitările („mai lipsit de apărare /ca o frunză”) 
ilustrează atracția poetului pentru artificiu, joc, intertextualitate şi 
experiment (trăsături specifice generației '80). Lapidaritatea 
discursivă, organizarea tehnică a textului contrastează însă cu fondul 
său melancolic. Reflecţia, introspecția conferă poemului un aer 
enigmatic, dar arată şi faptul că acesta nu și-a pierdut capacitatea de a 
încifra o anumită stare interioară. 

Receptare critică 

„Vocea intră, în orice caz, în formula poetică a generației: 
cruzime și sentimentalitate, stil parodic, memorie culturală, mefiență 
față de retorică şi, în genere, față de sublimităţile poeziei, orgoliu de 
tânăr barbar şi moliciune, rafinament de om de carte, acuitate pentru 
planul derizoriu şi o poetică, încă obscură dar sesizabilă, a derizoriului 
din existenţă”. 

(Eugen Simion, Scriitori români de azi) (E.C.) 

TEATRUL 

COMEDIA 

Este o specie a genului dramatic cu un subiect și un conflict care 

satirizează realități sociale, tipuri umane sau care prezintă situații 
amuzante, având un deznodământ fericit şi un sens moralizator. 

Caracteristici: 

În comedie, elementul central este reprezentat de categoria 
estetică a comicului. Resursele comicului se găsesc în acțiunile, 
limbajul, numele sau gesturile personajelor 

Tipologie: 

— Comedia de caracter (Barbu Șt. Delavrancea - Hagi Tudose); 

— Comedia de moravuri (Ion Luca Caragiale - O scrisoare 
pierdută). 

— Comedia de limbaj; 

— Comedia de intrigă. 

lon Luca Caragiale sintetizează toate tendințele comediei 
românești, într-o manieră originală. 

ION LUCA CARAGIALE 

O SCRISOARE PIERDUTĂ 

Context literar. lon Luca Caragiale este un dramaturg realist și 
clasic deopotrivă. Atenţia acordată artei scenice și dialogului, unitatea 
caracterologică a personajelor sifnt de esență clasică, în timp ce 
tipologiile create, observarea directă, lucidă a societății românești, 
ironizarea vieţii constituționale și a moravurilor administrative sunt 
de factură realistă. 

Ignoranța agresivă, ipocrizia, automatismele de gândire și 
exprimare, teatralismul şi impostura eroilor, degringolada morală 
creează iluzia vieţii, dar funcţionează totodată și ca date 
general-umane, nu numai ca aspecte specifice ale unui anumit moment 
istoric sau social. 

Specificul speciei. O scrisoare pierdută se poate situa printre 
comediile de moravuri (interesul autorului îndreptându-se spre modul 
de viață al unei epoci), printre comediile de situație (intriga fiind 
generată de pierderea și găsirea unei scrisori), dar şi printre comediile 
de limbai sau caracter (comportamentul și maniera de a se exprima a 
personajelor fiind mobiluri fundamentale ale comicului). 

Semnificaţia titlului. În comediile, schițele şi momentele lui 
Caragiale există o inflaţie de scrisori a căror largă circulație și 
distribuție explică importanţa acordată de autor acestei izotopii. 

În o scrisoare pierdută biletul de dragoste trimis de Tipătescu 

Zoei este un adevărat personaj. Scrisoarea devine un obiect însuflețit 
ce trece din mână în mână, generând și întreținând intriga, contribuind 
la menținerea tensiunii dramatice și stimulând curiozitatea 
spectacolului. 

Prin dispariţiile repetate și eforturile personajelor de a o 
recupera, ea se transformă în sursă importantă a comicului. 

Document politic şi instrument de șantaj pentru Caţavencu, 
probă compromițătoare pentru Tipătescu şi Zoe, o simplă plastografie 
în viziunea lui Trahanache, scrisoarea este pierdută, uitată și găsită, 
dinamizând întreaga piesă. 

Dar numărul misivelor în această comedie creşte spectaculos 
(Trahanache citează din scrisoarea fiului său și recită cu extremă și 
suspectă precizie biletul de amor trimis de prefect nevestei sale, 
Farfuridi şi Brânzovenescu trimit o telegramă la centru, Dandanache a 
ajuns candidat pentru că a folosit tot un bilet, conducerea politică de la 
București trimite o telegramă politicienilor din provincie...). Scrisoarea 
provoacă toate răsturnările de situaţie, ea determină ritmul accelerat 
al evenimentelor, constituind un instrument tipic în împrejurări tipice. 

Subiectul 

Actul I. În capitala unui judeţ de munte, în apropierea alegerilor 
pentru Camera Deputaţilor, organizația locală a partidului de 
guvernământ se confruntă cu problema stabilirii candidatului pe care 
îl va susține. Zaharia Trahanache, bărbatul coanei Joițica, prezidentul 
Comitetului permanent, al Comitetului electoral, al Comitetului școlar, 
al Comiţiului agricol şi al altor „comitete și comiţii” nu are ambiţii 
personale și îl va sprijini probabil pe Tache Farfuridi, unul dintre 
liderii partidului. Planurile administraţiei sunt însă tulburate de 
dispariția unei scrisori de amor, adresate de prefect amantei sale Zoe, 
scrisoare ce se găsește în mâinile lui Cațavencu. 

În actul I Zoe şi Trahanache sunt anunţaţi de existenţa textului 
compromițător şi avertizaţi că în lipsa susținerii electorale, el va fi 
publicat. Trahanache răspunde invitaţiei lui Caţavencu și-l vizitează, 
dar iese indignat din redacție, convins că scrisoarea nu este autentică. 
El îl înştiinţează şi pe Tipătescu despre mişcările opoziţiei. Zoe, la 
rândul ei, încercând să-și păstreze intactă onoarea, îi cere amantului 
să-l sprijine pe Caţavencu. Câteva rânduri cu un conținut intim pot 
oricând să spulbere armonia conjugală a uneia dintre familiile de vază 

ale urbei. 

Traseul sinuos al scrisorii este în sfârșit descoperit. Un musafir 
neașteptat și turmentat mărturiseşte că a găsit întâmplător proba 
incriminatorie, dând în felul acesta un impuls decisiv acțiunii. Biletul 
de amor îi este însă furat de Caţavencu şi aruncat în competiţia 
electorală, cursa pentru câștigarea alegerilor devenind o cursă pentru 
anihilarea contracandidatului prin şantaj. 

Actul se încheie în plină tensiune, echilibrul între forțe părând a 
se fi restabilit pentru că Trahanache descoperă impostura lui 
Cațavencu (poliţele falsificate). 

Actul II. în actul al doilea, încercările lui Pristanda de a găsi 
scrisoarea eşuează şi prefectul decide în mod arbitrar arestarea lui 
Cațavencu şi închiderea lui. Partizanii guvernamentali (Farfuridi şi 
Brânzovenescu), îngrijoraţi de tensiunea din partid, îşi bănuiesc aliaţii 
de trădare şi trimit „o anonimă” la București, denunțându-i. Atmosfera 
rămâne totuși încordată pentru că organizaţia locală primeşte o 
depeşă de la centru prin care i se impune alegerea unui nou candidat. 

Aşadar, conflictul se relansează și se amplifică, sarabanda 
combinațiilor și mașinațţiilor politice mergând mai departe. 

Actul III. În actul al treilea, acțiunea nu mai are ritmul rapid de 
până acum. Politicienii își formulează punctele de vedere la tribună. 
Cațavencu își prezintă atitudinea vizavi de dezvoltarea industriei, iar 
Farfuridi se pronunţă asupra revizuirii constituției. 

Discursurile sunt însă confuze, incoerente sau se pierd în 
digresiuni. Actul se încheie în plină agitație. Trahanache face 
propunerea candidaturii lui Agamemnon  Dandanache, ştirea 
provocând nemulțumirea și încăierarea alegătorilor. 

Actul IV. în finalul comediei, Cetăţeanul turmentat, „fost 
împărțitor la poștie”, ca un deus ex machina al acestei lumi, restituie 
scrisoarea  „andrisantulut', corectându-i traseul imprevizibil şi 
readucând armonia în micul oraș. Agamemnon Dandanache câștigă. 
după cum era de așteptat, alegerile. Mai mult, el a ajuns să fie propus 
candidat, utilizând același instrument al şantajului, un bilet de amor, 
găsit în buzunarul unui becher, „om însemnat”, bilet pe care-l păstrează 
cu sfințenie ca să îl mai întrebuinţeze la nevoie. 

Cațavencu prezidează banchetul în cinstea lui Dandanache și 
conduce manifestaţia organizată pentru sărbătorirea acestuia, sperând 

astfel să reintre în posesia polițelor contrafăcute. 

Caracterizarea personajelor. Modalităţi de caracterizare 

Zoe. Sigură de sine, distinsă, manierată, dar şi temătoare, frivolă 
şi egoistă, Zoe, eroina din o scrisoare pierdută, a fost considerată de 
critica literară „doamna de fier a judeţului", „tirana de provincie”, dar şi 
„cochetă”, „domina bona” (duioasă și blândă). Ambiţioasă (doreşte ca 
Tipătescu să-și păstreze funcţia), autoritară şi voluntară, stăpânind 
foarte bine comportamentul teatral (leşină ca să-i dovedească soțului 
nevinovăția), ea este personajul feminin cel mai complex din comediile 
caragialiene. 

Ștefan Tipătescu. Impulsiv (îl arestează pe Caţavencu), patetic 
(în fața Zoei), duplicitar (îl înșală pe Zaharia Trahanache, cel caț; ei 
acordă deplină încredere), diplomat (în discuție cu adversarul politic 
Nae Caţavencu), prefectul judeţului nu se individualizează prin ticuri 
verbale sau printr-un comportament stereotip ca al celorlalte 
personaje. El scapă viziunii caricaturale a autorului, dar nu și 
disprețului manifestat de Pristanda care-l caracterizează: „De-o pildă, 
conul Fănică: moșia, moșie, foncţia, foncţie, coana Joiţica, coana Joiţica, 
trai neneaco cu banii lui Trahanache”. În piesă, Tipătescu constituie 
una din laturile unui triunghi conjugal, alături de Zoe și Trahanache. 
reprezentând tipul donjuanului. 

Zaharia Trahanache. Zaharia Trahanache, personaj placid, senin, 
definibil prin automatismul verbal („aveți puțintică răbdare”) şi prin 
nume (trahanaua este o cocă moale), face parte din familia 
încornorațţilor. Prezidentul atâtor „comitete și comiţii”, naiv şi credul, 
dovedeşte totuși capacitatea de a dejuca planurile adversarilor 
(găseşte polițele falsificate). Bun diplomat, orientându-se în viaţă şi în 
politică după principiile fiului său de la facultate („unde nu e moral 
acolo e corupţie”), se transformă la nevoie într-un maestru al șantajului 
(amenințând cu deconspirarea „plastografului ”). 

Nae Caţavencu. Nae Cațavencu, avocat, patron de ziar, plastograf 
şi intrigant, cinic şi capabil de şantaj, impostor abil, are un rol 
important în intriga piesei, deși apare abia în actul al II-lea. Lipsit de 
demnitate şi moralitate, încearcă să obțină succesul în alegeri prin 
tranzacție și compromis. Caţavencu își ascunde necinstea sub învelișul 
unei așa-zise lupte de principii, dar când înșelătoria îi este descoperită 
devine pocăit, renunțând la patriotism și la ideile sale politice. 

Discursul electoral demonstrează demagogia personajului, acesta 
afișând o emoție pe care nu o simte. Prestaţia lui la tribună 
vulgarizează schema modelului oratoric. Intonaţia emfatică, mimica 
sentimentală, gestul solemn fac parte dintr-o strategie ce urmărește 
manipularea alegătorilor. 

Farfuridi şi Brânzovenescu. Farfuridi, avocat, membru al 
partidului de guvernământ, conservator şi suspicios (se teme de 
„trădare”), este un personaj ce ascunde o incultură agresivă, ridicolă, 
dar solemnă. Discursul său electoral se blochează în agramatisme și 
automatisme verbale, trădând mărginirea intelectuală și incompetenţa 
oratorică: „să se revizuiască primesc, dar atunci să nu se schimbe 
nimica”. 

Brânzovenescu reprezintă copia ştearsă a prietenului și aliatului 
său politic, mişcându-se, vorbind şi chiar gândind în același timp cu 
acesta. Numele celor două personaje trimit la tema gastronomică, 
contrastând puternic cu pretențiile lor politice. 

Ghiţă Pristanda. Îndeplineşte rolul subordonatului, al 
servitorului umil și al raisonneur-ului. Duplicitar chiar prin numele său, 
inspirat de mișcările când la stânga, când la dreapta ale unui dans 
popular, eroul execută cu operativitate ordine venite din mai multe 
părți, dar, o dată ce a rămas singur pe scenă, îşi sancţionează stăpânii 
şi-i condamnă. 

Filosofia sa de viață, închegată în jurul vorbelor nevestei, ne 
sugerează cameleonismul personajului („Ghiţă, Ghiță pupă-l în bot și 
papă-i tot'), în viziunea criticii literare el fiind „marele pișicher”, 
maestru al artei prefăcătoriei. 

Agamemnon Dandanache. Peltic, amnezic, ramolit, „mai prost e 
Farfuridi și mai canalie decât Cațavencu”, Agamemnon Dandanache are 
totuși ambiția menținerii continuității la putere („eu care de la 4 cu 
familia mea”). Caracterizat prin onomastică (numele mitic 
Agamemnon opunându-se numelui caraghios Dandanache), incoeren 
şi confuz în exprimare, el dovedește însă o mare abilitate în atingere 
planurilor politice, folosindu-se tot de şantaj. De aceea, chiar dacă est 
senil, aparține tipului politicianului, ca şi Farfuridi și Cațavencu. 

Cetăţeanul turmentat. Personaj stilizat, martor al actelor de 
şantaj şi al compromisurilor politice ale celorlalți, Cetăţeanul 
turmentat influențează intriga (găsind scrisoarea și restituind-o în 

final). „Fost funcţionar la poștie”, devenit „negustor și apropietar”, a 
câștigat drepturi electorale pe care nu ştie cum să le folosească („eu cu 
cine votez”). 

A fost considerat de critica literară tipul cetățeanului fără opinie 
politică, onest și beţiv, lipsit de vanitate, simbolizând confuzia 
alegătorilor, incapabili de luarea unei decizii, dar şi un personaj şiret, 
calculat, cu momente de luciditate (se împotrivește să lupte contra 
guvernului; câteodată este ironic: „O scrisoare, domnule Nae. Nu mai 
mergem la o ţuică?”). 

Structural şi compozițional, O scrisoare pierdută este o piesă 
complexă. Caragiale foloseşte procedee specifice textului clasic pe care 
le amplifică şi le modernizează. Astfel, autorul face apel la încurcătură 
şi echivoc (determinate de pierderea biletului), la coincidență 
(Dandanache utilizează același instrument de şantaj ca acela la care 
recurge Caţavencu) și qui-pro-quo (confuzia pe care o face 
Dandanache între Tipătescu și Trahanache). El întrebuințează de 
asemenea tehnici inovatoare și are intuiții remarcabile. Amână 
aducerea în scenă a unor personaje (Cațavencu apare abia în actul al 
doilea), construieşte o intrigă circulară (deznodământul marchează 
revenirea la situația inițială) şi menţine tensiunea dramatică la 
sfârşitul fiecărui act prin introducerea unui element surpriză 
(descoperirea  polițelor falsificate, sosirea unei depeșe de la 
București...). 

Cu ajutorul indicaţiilor scenice, prin parodie, satiră și caricatură, 
Caragiale a perfecționat și formele şi procedeele comicului. 

Comicul de moravuri rezultă în această comedie din 
ridiculizarea pozei sociale și morale a personajelor ori din descrierea 
imposturii politice. 

Comicul de situaţie este provocat de jocul pierderii şi găsirii 
scrisorii. 

Comicul de caractere este generat de o anumită dominantă 
comportamentală sau temperamentală a eroilor (Pristanda este servil, 
Cațavencu - demagog). 

Comicul de nume se obține prin sonoritatea stridentă a 
onomasticii (radicalul „cața” din Caţavencu indică agresivitatea 
politicianului obscur), prin conținutul ei noțional (Dandanache trimite 
la ideea de poznă, la „dandana”, Trahanache la trahana - cocă moale) 

sau prin contrast (Agamemnon nu se potriveşte cu Dandanache). 

Comicul de limbaj se realizează prin ticurile verbale ale 
personajelor (Trahanache rostește obsedant: „ai puțintică răbdare”, 
Pristanda: „curat murdar”, Cetăţeanul turmentat: „eu cu cine votez”); 
prin defectele de pronunție, ritm, articulaţie sau prin rostirea greșită a 
unor cuvinte din pricina ignoranței, snobismului, imbecilității. 
Asocierea limbajului de mahala („Chestie de treabă, onorabile”, dar 
averi de clopotniță, stimabile”) cu stilul oratoric, grandilocvent produce 
efecte comice. 

Pronunțarea defectuoasă a unor neologisme 
(„catrindală” ...cioclopedică”,  „bampir'),  hipercorectitudinea „a 
divorța”, leribel'), anacolutul („Dacă Europa... să fie cu ochii aţintiți 
asupra noastră, dacă mă pot pronunța”), oximoronul („12 trecute fix”), 
falsa legătură semantică (... remunerație”), folosirea improprie a unor 
termeni („capitaliști” pentru locuitori ai capitalei) sunt exemple care 
evidenţiază efortul eroilor de a se exprima elegant, căzând de fapt în 
ridicol și teatralitate. 

Receptare critică 

Exegeza caragialiană a fost uneori defăimătoare şi deformatoare, 
unii critici literari contestând vitalitatea şi actualitatea comediilor. Ei 
i-au reproşat autorului lipsa de ideal social sau l-au acuzat de 
imoralitate. Aceste analize trunchiate, simplificatoare și nedrepte au 
fost însă treptat corectate, opera dramaturgului impunându-se prin 
originalitate şi complexitate. 

Garabet Ibrăileanu a realizat o descriere a numelor proprii din 
piesele lui Caragiale, identificând unitatea dintre nume şi personaj, 
observând aluzia culinară din numele lui Farfuridi și Brânzovenescu 
sau diminutivul comic Agamiţă. 

Pompiliu Constantinescu a alcătuit o listă de tipuri caragialiene 
(Pristanda - micul funcționar, Trahanache - încornoratul, Caţavencu 
demagogul, Tipătescu - donjuanul, Zoe - cocheta). 

Ion Constantinescu a demonstrat modernitatea comediilor. 

descoperind la Caragiale scheme şi tipuri dramatice, prezente 
mai târziu în teatrul absurdului (omul rară calități, personajul 
discontinuu). 

Florin Manolescu a argumentat profunzimea pieselor şi a 
urmărit distribuţia inteligentă a punctelor culminante. 


Paul Zarifopol a remarcat armonia şi nevinovăția lumii 
caragialiene, râsul voios și absența răului, în vreme ce Mircea 
lorgulescu a identificat trăncăneala și prefăcătoria ca elemente 
invariabile ale operei dramatice. 

Edgar Papu a găsit o dimsnsiune simbolică, profundă a scrisului 
lui Caragiale. apropiind o scrisoare pierdută de Iliada. iar Mircea 
Tomuș a stabilit asemănările şi deosebirile dintre comedii, având în 
vedere evoluţia de la o noapte furtunoasă la o scrisoare pierdută 

Fragment semnificativ comentat 

„... Și nu te mai tulbura, neică, pentru fitece mișelie. Nu vezi tu 
cum e lumea noastră? într-o soţietate fără moral și fără prinţip, nu 
merge s-o iei cu iuţeală, trebuie să ai puţintică răbdare..." 

Replica îi aparţine lui Zaharia Trahanache şi este una definitorie 
pentru felul de a reacționa al personajului. Cu blândeţe paternă, 
Trahanache îl consiliază pe „iute/e” Tipătescu, recomandându-i 
răbdare. Apropierea dintre cei doi e vădită de apelativul familiar pe 
care îl folosește Trahanache”, neică', dar şi de tonul de moralizare 
îngăduitoare al întregului discurs, al cărui retorism n-are nimic 
ostentativ, dimpotrivă, amintește de intonațţia calmă a alinărilor: „mu 
vezi tu...”. Desigur, scena aceasta în care soțul încornorat îl linişteşte 
duios pe amant, este de un comic intens; situaţia în sine este, de altfel, 
una frecvent utilizată în comedii. Dincolo de intenția comică însă, 
replica lui Trahanache este şi una „serioasă”, revelatoare pentru 
filosofia şi felul de a fi al acestuia. 

Acea „puțintică răbdare” pe care o reclamă mereu personajul nu 
este numai un tic verbal care ar traduce starea de încetineală, reacțiile 
somnolente ale lui Zaharia Trahanache. Răbdarea este, în concepţia sa, 
sinonimă cu diplomaţia; ea rămâne așadar o strategie eficientă de a 
acționa asupra evenimentelor şi asupra celorlalţi. Sub aparenţa sa 
bonomă și naivă, Trahanache e în fond un şiret, singurul care înţelege 
că lumea e una pe dos, fără morală şi fără principii, că lupta cu ea 
trebuie atent calculată. Toate acestea vor fi de altfel confirmate de 
acțiunea piesei: Trahanache e singurul care găseşte, şi încă foarte 
repede, mijlocul de a-l anihila pe Caţavencu. 

Trăsăturile formale ale discursului pun în evidenţă, pe de o 
parte, oralitatea acestuia (exprimarea neglijentă, neprotocolară) şi, pe 
de alta, mărcile personale ale vorbirii ce individualizează în piesă pe 

fiecare dintre personaje: la Trahanache, rostirea ușor deformată a 
cuvintelor subliniază aparenţa de infantilism: „soțietate”, prințip”. 
(E.C.) 

O NOAPTE FURTUNOASA 

Semnificaţia titlului. Nu întâmplător autorul şi-a numit piesa o 
noapte furtunoasă şi a subintitulat-o „farsă”. El a mizat, înainte de toate, 
pe răsturnările de situație, pe jocul confuziilor și pe hazardul 
întâmplării. Un număr de casă, bătut invers pe zid, provoacă o serie de 
încurcături şi erori, noaptea în care se desfășoară acțiunea, devenind 
una cu adevărat „furtunoasă”. Dar ea este în egală măsură şi 
„amoroasă”: Jupân Dumitrache își afirmă cu tărie „onoarea de familist”, 
nebăgând de seamă adulterul ce se consumă sub ochii săi. Rică 
Venturiano speră să-şi joace rolul de Don Juan pe lângă Ziţa, dar fără 
voie îl exersează mai întâi în fața Vetei; Chiriac își bănuieşte amanta de 
infidelitate... 

Subiectul 

Actul I. La începutul comediei, în prim plan se află tema politică. 
Jupân Dumitrache, cherestegiu şi căpitan în garda civică, şi Nae 
Ipingescu, ipistat, citesc şi comentează cu înflăcărare ultimele știri, 
entuziasmându-se în fața unui articol semnat de un tânăr publicist, 
Rică Venturiano. care susține „sufragiul universal” și forma de stat 
republicană. 

Lectura textului - confuz, de altminteri, din pricina topicii și 
sintaxei arbitrare -, le provoacă emoţii intense celor doi amici, dar 
demonstrează și incapacitatea lor de înțelegere ce contrastează izbitor 
cu încrederea pe care o au în flerul lor politic. 

Ziarul este totuși abandonat pentru o problemă mai arzătoare, 
care ar putea clătina „onoarea de familist” a lui Dumitrache. Jupânul îi 
mărturiseşte confidentului său cum el, Veta şi Zița au fost urmăriţi la 
lunion de un „bagabont”, „un coate-goale'”. Se conturează, astfel, intriga 
principală a textului (Jupân Dumitrache îl suspectează pe Rică 
Venturiano), dublată și amplificată curând de o intrigă subsidiară 
(Chiriac o suspectează pe Veta). 

Grija exagerată a lui Titircă-lnimă rea pentru căsnicia sa îl face 
să se înscrie pe o pistă falsă, în timp ce adulterul continuă nestânjenit 
lângă el. Gelozia sa, dar și gelozia extraconjugală a lui Chiriac - 
simulând suferința extremă ce-l poate duce la sinucidere -, reprezintă 

mobiluri importante ale acțiunii, dar şi ale comicului. 

Actul II. Naivitatea lui Dumitrache, dar şi un element neprevăzut 
(numărul greşit bătut de hangiu) explică în continuare dezvoltarea 
conflictului. Venturiano ajunge din greşeală în camera Vetei și 
crezându-se în fața Ziţei îi declară, în formule stereotipe agramaticale 
şi sentențioase, amorul. Eroina intuiește încurcătura și cere tânărului 
curtezan să se salveze fugind. Fuga, urmărirea și, în sfârșit, 
deconspirarea identităţii „bagabondului” alcătuiesc un angrenaj de 
situaţii comice specifice farsei. 

Deznodământul sentimental (Zița şi Rică se căsătoresc sub 
patronajul lui Jupân Dumitrache) este caricatural. Înfruntările au fost 
fără urmări şi fără dramatism. Bănuielile cherestegiului nu s-au 
domolit (el devine din nou suspicios când găsește o cravată în patul 
nevestei), dar presupunerile lui nu se îndreaptă nici acum în direcția 
corectă (se linişteşte când află că „legătura de gât” îi aparţine lui 
Chiriac). Piesa revine la situaţia inițială. 

Caracterizarea personajelor. Tipuri şi relaţiile dintre ele 

Jupân Dumitrache, cherestegiu, proprietar și căpitan în garda 
civică, omologul lui Zaharia Trahanache din o scrisoare pierdută, este 
un personaj orgolios şi naiv în același timp, care-şi face un merit din 
„onoarea sa de familist', dar care este încornorat chiar sub propriul 
acoperiş. 

Negustorul se îngrijește de soarta membrilor familiei sale, are 
pretenţii de pater familiae, vrea să-l însoare pe Chiriac și „să-l ia 
tovarăș în parte”, să-l educe pe Spiridon, o divorțează pe Ziţa, o 
sfătuieşte ca un frate, o păzeşte pe Veta și are față de ea o atitudine 
paternalistă, autoritară şi protectoare. 

Stăpâneşte și întrebuinţează vocabularul de mahala („papugiul 
după noi...', „coate-goale după noi', „maţe fripte după noi”), dar poate 
mima și eleganța și buna educaţie: „Mă rog, onorabile, eu îmi cer iertare, 
știți că poate adineaori, cum ţin eu la... poate v-am adus un afront”. 

Rică Venturiano, arhivar, student în drept şi publicist, 
colaborator la „Vocea  Patriotului Naționale” aventurier, un 
vântură-lume (după cum indică radicalul numelui său), fante cuceritor, 
este un Cațavencu în devenire. 

Poate să simuleze emoția și patriotismul, vorbeşte şi scrie 
amestecând registrele limbii, termenii colocviali - cu expresiile 

aforistice, pleonasmele şi nonsensurile. Declaraţia de dragoste făcută 
Ziței se constituie dintr-o aglomerare de clișee, prin care autorul 
parodiază lirica erotică facilă: „Angel radios, de când te-am văzut 
întâiași dată pentru prima oară, mi-am pierdut uzul raţiunii. |...] Eşti un 
crin plin de candoare, ești o fragedă zambilă/ Eşti o roză parfumată, ești 
o tânără lalea!" 

Zița, cumnata lui Jupân Dumitrache, este o prezenţă delicată, dar 
sigură de sine, cu aere distinse și maniere de înaltă societate, formate 
„trei ani la pension”. Fiică a mahalalei, ea are câteodată, accese de 
frivolitate: „Mitocane, pastramagiule”, „Fir-ar a dracului de viaţă 
ș-afurisită”. Filosofia ei existenţială este practică și vitalistă: „nu sunt 
văduvă, sunt liberă, trăiesc cum îmi place, cine ce are cu mine, acum 
mi-e timpul..." 

Veta are o structură sufletească schematică, nume de mahala, 
este sentimentală (ar vrea să moară din dragoste) şi anxioasă (se 
sperie când Chiriac ameninţă că se sinucide). 

Chiriac, omul de încredere al lui Jupân Dumitrache, se 
caracterizează printr-un temperament dramatic, e bântuit de gelozie, 
își pierde uşor controlul (vrea să se omoare), dar este în același timp 
şiret („Lasă jupăne, mă știi că consimt la onoarea dumitale de familist”). 

Ipingescu, tipul  raisonneur-ului şi al confidentului, se 
individualizează prin ticul verbal (rezon) şi prin onomastică (Ipingescu 
vine de la ipingea). Pare să intuiască adevărata natură a relaţiilor 
dintre Veta şi Chiriac, însă rămâne doar un observator neutru. 

Structură - compoziţie. Piesa se compune din două acte, cu o 
distribuție egală a momentelor de tensiune. Intruziunile narative (Ziţa 
povesteşte întâlnirea cu Ghiță Țircădău, fostul soț), monologul și 
aparteul (Spiridon, rămas singur își caracterizează stăpânul) lărgesc 
scena comediei. 

Încurcătura (Venturiano  poposeşte în camera Vetei), 
deznodământul abrupt (căsătoria), qui-pro-quo-ul (Rică o ia pe Veta 
drept Zița) determină comicul de situaţie, iar ticurile verbale (rezon), 
agramatismul, limbajul pleonastic, incoerent și bombastic al lui Rică 
Venturiano, barbarismele din vocabularul Ziţei (pertujur, pamp/ezir) 
conturează comicul de limbaj. 

Vizibilă este în o noapte furtunoasă şi intenţia realizării unor 
caractere tipice (Jupân Dumitrache aparține clasei încornoraților, 

Ipingescu este cetățeanul și funcţionarul, Rică Venturiano - primul 
amorez şi politicianul demagog). 

Receptare critică 

„Caracterele lui Caragiale sunt minimale. În o noapte furtunoasă. 
jupân Dumitrache e un mahalagiu fioros de moral, ţinând la onoarea 
lui de familist, propriu-zis credul, mai mult brutal decât vigilent şi deci 
inevitabil „cocu”. Nae Ipingescu, ipistatul, amicul său, e un devotat 
redus la minte, întunecat de onestă stupiditate. Chiriac, întinătorul 
onoarei conjugale a stăpânului, e şters. Rică Venturiano nu-i decât un 
pretext de umor verbal. Restul inexistent”. 

(George Călinescu, Istoria literaturii române de la origini până în 
prezent) 

Fragment semnificativ comentat 

„Rică (întorcându-se în genunchi spre partea unde a fugit ea): 
„Angel radios! precum am avut onoarea a vă comunica în precedenta 
mea epistolă, de când te-am văzut întâiași dată pentru prima oară 
mi-am pierdut uzul raţiunii; da! sunt nebun..." 

Veta: Nebun! (strigând) Săriţi, Chiriac! Spiridoane! 

Rică: Nu striga, madam (se târăște un pas în genunchi) fii 

mizericordioasă! Sunt nebun de amor:..., 

Luând-o pe Veta drept Zița. Rică-i adresează primei declaraţia 
de iubire, pregătită pentru cea de-a doua. Gesturile ostentative, 
prezența clișeelor amorului, apelativul comic (” angel radios”), 
amestecarea unor registre lingvistice diferite (cel oficial: „am avut 
onoarea a vă comunica” şi cel colocvial: „sunt nebun”), pleonasmul 
(„întâiași dată pentru prima oară”), topica întâmplătoare, barbarismul 
(” mizericordioasă”) transformă acest fragment într-o parodie. Comicul 
rezultă însă şi din înflăcărarea lui Rică, el contrariind-o pe Veta, care-l 
crede hoţ şi strigă după ajutor. (E.C.) 

CONU LEONIDA FAȚĂ CU RE ACȚIUNE A 

Semnificaţia titlului. În manieră parodică și comică autorul 
sintetizează încă din titlu conflictul piesei. Apelativul familiar „conu” 
sugerează, de la început, ridicolul personajului împătimit după teoria 
politică, dar paralizat de orice formă de punere a ei în practică. 

Subiectul 

În această farsă, intriga sumară se declanşează târziu (spre 

mijlocul piesei) şi se rezolvă rapid. 

Leonida și Efimița, doi pensionari, discută politică, bătrânul 
comunicându-i autoritar consoartei teoriile sale despre revoluţie și 
republică. Mentalul personajului este deformat de tot felul de 
informaţii nebuloase, alese din ziarele pe care le citeşte cu 
scrupulozitate. Leonida îşi amintește de revoluţia de la 11 februarie 
1866, evocă entuziasmat scrisoarea „de patru vorbe” a lui Galibardi şi 
construieşte imaginea utopică a unei republici în care cetățenii 
primesc pe lângă pensie și lefuri bune, toate în baza unei „legi de 
murături”. 

Sedusă de limbuţia soțului care confundă principatele cu 
republica, popa cu papa, prezentul cu trecutul, documentul cu ficțiunea, 
dar mimează foarte bine verva și competența unui politician, Efimița 
adoarme şi se trezeşte speriată, luând drept revoluţie gălăgia făcută p 
străzi de nişte cheflii. Deşteptat la rândul lui din somn, Leonida 
linişteşte, explicându-i procesul complicat al alienării umane, produs” 
de ipohondrie. 

Niciun moment el nu se gândește să verifice afară sursa 
zgomotelo suspecte, nu se raportează la realitate, ci la cunoștințele 
sale teoretice. 

Trezit pentru a doua oară, eroul caută cu înfrigurare un răspuns 
în presă: „Unde mi-e gazeta? Trebuie să spuie la ultimele știri”. Gazeta e 
sfântă, ea îi conduce viața şi tot ce ştie, ştie din gazetă; memoria lui, dar 
şi existenţa sa întreagă se organizează după informaţiile confirmate de 
gazetă. 

Numai așa se justifică greșeala de auz, qui-pro-quo-ul auditiv. 

Manipulat de ziare, Leonida își manipulează consoarta. 
împuşcăturile lui Ipingescu, gălăgia unor petrecăreţi sunt considerate 
semne ale revoluției și cei doi își fac în miezul nopţii bagajele, hotărâți 
să se salveze, plecând la Ploieşti, în fieful republicanilor. 

Conflictul se lămureşte însă, apariția Saftei pune capăt confuziei, 
dovedind ilegitimitatea spaimei personajelor, dar și imensa şi ridicola 
lor capacitate de automistificare. 

Caracterizarea personajelor. Tipuri şi relaţiile dintre ele 

Conu' Leonida. Fost funcționar la stat, pensionar alienat care 
crede doar în abstracțiuni (în cuvântul tipărit, nu în realitatea 
concretă), republican și politician de ocazie, aprig comentator al 

politicii interne şi externe, admirator ramolit al lui Garibaldi, Conu' 
Leonida este un personaj clasic, monocord, dar care poate fi 
reprezentativ (pentru că la nivelul oamenilor mărunți se face istorie). 

Jongler şi sclav al teoriei, el se caracterizează prin incapacitatea 
de a acționa, printr-o percepţie greșită asupra realităţii și asupra 
propriei persoane, dar și prin absenţa ridicolului. 

Efimiţa, cea de-a doua nevastă a lui Leonida, docilă şi naivă, dar 
gata să-și desăvârşească educația politică, prezintă ca personaj un 
anume deficit tipologic, dar joacă un rol important în piesă. Ea 
stimulează prin întrebări bine puse („Adică cum? Zău? Ce spui soro9”) 
pofta de sporovăială a lui Leonida și justifică - speriindu-se fără motiv 
—, emergenţa intrigii. 

Structură - compoziţie. În Conu” Leonida faţă cu reacţiunea, în 
pofida dimensiunilor reduse ale piesei (un singur act), construită pe 
simpla opoziţie aparenţă /realitate, procedeele tehnice sunt multiple şi 
variate. 

Didascaliile substanţiale şi suculente indică tonul, variaţia 
gesticii şi unele date psihologice ale eroilor, stereotipia numelor 
ascunde implicit ideea uniformităţii caracterelor (cea de-a doua soție a 
lui Leonida se numeşte Miţu, ca şi prima), iar prezenţa unui personaj 
episodic, periferic clarifică intriga (Safta le dă de înțeles celor doi 
bătrâni că s-au înșelat). 

Caragiale are intuiţia modernă a intertextualității („Zgomotele 
care o înspăimântaseră pe Efimiţa și mai apoi pe Leonida „sunt produse 
de nimeni altul decât Nae Ipingescu - eroul din o noapte furtunoasă), 
utilizează strategia inadecvării (discuţia despre revoluţie se desfăşoară 
într-un cadru prea intim pentru această temă) și face apel la resursele 
de bază ale comicului. 

Comicul de situaţie (strângerea catrafuselor şi baricadarea ușii), 
dar mai ales comicul de limbaj (Leonida spune „legea de murături” în 
loc de „moratoriu”, „geantă latină” în loc de „gintă latină”, foloseşte 
barbarisme: „nu te importa”), dovedesc discrepanţa dintre pretenţie şi 
adevăr şi pun în evidenţă contrastul dintre ceea ce cred protagoniștii 
despre ei înşişi şi ceea ce sunt de fapt. 

Receptare critică 

„Or din punct de vedere tehnic, în raport cu toți contemporanii 
sau cu precursorii săi și mai ales în raport cu Alecsandri, care reduce 

comicul la un sistem de opoziții exagerate vechi/nou, bătrâni/tineri, 
orășeni /provinciali sau la supralicitarea vorbirii străinilor, Caragiale 
realizează piesele cele mai complexe, punând numărul cel mai mare de 
probleme dramaturgice, strălucit rezolvate şi reușind să concilieze 
pretențiile publicului larg cu rigorile impuse de convenționalismul 
teatral”. 

(Florin Manolescu, Jocuri cu mai multe strategii) (E.C.) 

DRAMA 

Este o specie a genului dramatic care combină elemente tragice 
şi comice, reprezentând o acțiune violentă sau dureroasă și creând 
impresia vieţii. 

Caracteristici: 

În dramă, subiectele sunt grave, scenele - tari, caracterele 
puternice, deznodământul nefericit. 

Tipologie: 

— Drama romantică (B.P. Hașdeu - Răzvan și Vidra): 

— Drama de idei (Camil Petrescu - Jocul ielelor, Suflete tari, Act 
Veneţian); 

— Drama expresionistă (Lucian Blaga - Meșterul Manole). 

BOGDAN PETRICEÂCU HAȘDEU RĂZVAN ȘI VIDRA 

Contextul. Răzvan și Vidra este o dramă istorică în versuri, 
apărută în 1867, care are la bază evenimente istorice reale. Sursele ei 
de inspiraţie sunt cronicile Moldovei. Un studiu al lui Nicolae Bălcescu 
şi unul al lui Nicolae Iorga atestă veridicitatea istorică a existenţei pe 
scaunul Moldovei chiar pentru o perioadă scurtă de timp a lui Răzvan 
Vodă şi confirmă obârșia sa etnică. 

Specificul speciei. Prin subiect şi prin eroul principal, această 
piesă poate fi inclusă în rândul dramelor istorice, romantice. Modul de 
tratare a personajelor, dar și abordarea conflictului justifică însă şi 
încadrarea ei printre dramele psihologice. Destinul lui Răzvan 
ilustrează tema mai largă a destinului schimbător (fortuna labilis). 

Titlul. Textul a fost reprezentat inițial cu titlul Răzvan Vodă. 
Modificarea lui în Răzvan și Vidra demonstrează importanța acordată 
de autor construirii acestui cuplu de personaje cu personalități 
antitetice, complementare. 

Subiectul 

Cântul I Un rob pentru un galben 


Acţiunea piesei se desfășoară în Moldova secolului al XVII-lea şi 
este strâns legată de evoluţia personajului principal, de la statutul 
social de rob țigan la acela de domn al ţării. 

La începutul dramei, Răzvan (țigan liber şi ştiutor de „carte 
românească și sârbească”), aflat într-o piaţă din lași, în mijlocul unor 
târgoveţi şi negustori, citeşte un pamflet social, scris în vers popular, 
îndreptat împotriva scaunului domnesc. Din întâmplare, el găsește o 
pungă cu galbeni pierdută de boierul Zbierea și vrea să o dăruiască 
cerșetorului Tănase. Acesta însă refuză să primească de la un ţigan 
pomană și acceptă un singur galben. Pentru că este surprins de marele 
vătaf Başotă, în vreme ce lipea pe un stâlp pamfletul denigrator, 
Răzvan este întemnițat şi condamnat la spânzurătoare. Boierul Zbierea 
găseşte la el punga cu galbeni şi cere să-i fie lăsat ca rob pentru acel 
galben care lipsea. 

Cântul II Răzbunarea în cântul al doilea, acțiunea se mută în 
codrii Orheiului. Răzvan a reușit să evadeze şi a devenit datorită 
convingerilor şi idealurilor sale căpitanul haiducilor. La propunerea 
boierului Ganea, el o va răpi pe Vidra, nepoata lui Motoc, căreia unchiul 
său voia să-i ia moştenirea, obiigând-o să se călugărească. Vidra este 
cucerită de generozitatea, curajul şi mărinimia lui Răzvan care, având 
ocazia de a-l pedepsi pe boierul Zbierea pe care destinul i-l aduce în 
față, îşi dovedește bunătatea, eliberându-l. 

Cântul III Nepoata lui Motoc în cântul al treilea, conflictul social 
determinat de nedreptăţile rasiale ale vremii este înlocuit de conflictul 
psihologic. Răzvan intră sub influența Vidrei care, animată de o 
ambiţie diabolică de mărire, îl convinge să părăsească haiducia şi să 
intre în oastea leşilor. Prin viclenie, amenințându-l pe hatmanul 
polonez că va trece în armata rusească, Răzvan reușește să-l determine 
pe acesta să-l ridice în rang. Vidra își dorește însă mult mai mult: 
„Căpitan? ce mare treabă!; Căpitanu-i o furnică!”. În pofida degradării 
morale a personajului, dragostea sa de patrie a rămas totuşi intactă, el 
refuzând să lupte împotriva Moldovei: „Nu hatmane! Niciodată! Fie 
pâinea cât de rea, / Tot mai dulce mi se pare, când o știu din (ara mea”. 

Cântul IV încă un pas în acest cânt, conștiința lui Răzvan se 
prăbușește definitiv. Primind de la boierul Başotă vestea că domnul 
Moldovei, Aron Vodă, l-a numit hatman, eroul simte pentru prima dată 
ambiția nemăsurată de a urca şi pe ultima treaptă a ierarhiei sociale 

(„O, da! Voiesc a fi mare...) şi plănuieşte să-l înlăture pe domnitor și 
să-i ia tronul. 

Cântul V Mărirea 

Ultimul cânt al piesei ilustrează punctul final al ascensiunii lui 
Răzvan. Obsesia Vidrei ca soţul ei să ajungă împărat peste toți românii 
din principate nu se mai împlineşte. În urma unei bătălii, Răzvan este 
rănit şi moare, recâștigându-și luciditatea şi având o imagine clară 
asupra zădărniciei vieţii, dar şi, asupra greșelilor pe care le-a făcut: 
„Dar ce-i mai trebuie acum mii de galbeni în grămezi? /Ce-mi folosește 
domnia?... Pe-amăndoi aici ne vezi /Praf pulbere și cenușă!... Nebuni ce 
din lăcomie, /El pentru o biată lescaie, eu pentru an ceas de mândrie, 
/Necrutând nimie-n hune, neștiind nimic sfânt /Uitam că viaţa-i o punte 
dintre leagăn și mormânt...” 

Caracterizarea personajelor în prima parte a piesei, singura 
ambiţie a lui Răzvan este aceea de a deveni liber şi de a lupta pentru 
dreptate. Personaj echilibrat, devotat, modest și generos (e gata să-i 
dăruiască unui cerşetor toți banii pe care i-a găsit), bun şi milos, chiar 
şi cu dușmanii (îl eliberează pe Zbierea), Răzvan intră treptat sub 
influența Vidrei. Femeie puternică, ambițioasă, însetată de bogăţie şi 
putere, extrem de abilă-și având o inteligență malefică, ea își foloseşte 
toate atuurile (energie, frumuseţe, afecțiune, devotament) și recurge la 
o serie întreagă de strategii psihologice (încurajare, laudă, critică) 
pentru a-l subjuga pe Răzvan și a-i strecura în suflet mirajul visului de 
mărire, Acesta străbate mai multe trepte ale ierarhiei politice, 
ajungând căpitan, polcovnic în oastea polonă, hatman și apoi domn al 
Moldovei. Evoluţia sa socială este însoţită însă de o involuțţie în plan 
moral. Afirmația „sau la tron, ori la mormânt! din ultima parte a dramei 
se situează în opoziţie cu aspiraţiile şi idealurile eroului, de la 
începutul piesei marcând transformarea caracterului său. Personaj 
excepțional, complex „suferind o metamorfoză spectaculoasă, realizat 
în opoziție cu Vidra prin procedeul antitezei, Răzvan este un erou 
romantic, asemănător cu Ruy Bias, protagonistul uneia dintre lucrările 
de marcă ale lui Victor Hugo. 

Structură - compoziție. Compoziţional, drama este alcătuită din 
cinci cânturi, fiecare cu un titlu semnificativ, care concentrează 
acțiunea ce va urma: Un rob pentru un galben, Răzbunarea, Nepoata 
lui Motoc, încă un pas, Mârireajp Piesa este construită pe baza unor 

simetrii și antiteze prin care se aduce în prim plan o problemă de 
natură etnică, având multiple implicaţii psihologice. Evoluţia 
conflictului interior este în deplină concordanţă cu evoluția acțiunii și 
a personajului. La început, afirmarea lui Răzvan pe plan social stă sub 
semnul dreptăţii şi al cinstei pentru ca apoi ea să se facă pentru 
domolirea unei uriașe ambiţii, stârnite de Vidra, eroină cu o natură 
complementară celei a soţului ei. 

Indicaţi-le de regie sunt minime, dar prin atitudinea și 
comportamentul celorlalte personaje participante la evenimentele 
relatate (domnitori, boieri, haiduci, negustori, răzeși, cerşetori, 
hatmani, vătafi, ostaşi), este creată imaginea de ansamblu a structurii 
sociale în Moldova secolului al XVII-lea, fiind astfel puse în evidență 
mentalitățile specifice diferitelor clase, dar și unele fenomene 
caracteristice acelui context istoric: dorința de parvenire socială, 
haiducia, intrigile boierilor, setea de putere. 

Receptare critică 

„În Răzvan și Vidra, Haşdeu a dramatizat în cinci tablouri 
ingenioase un destin de plebeu inteligent, ambițios, lacom de 
ascensiune socială, revoltat în contra ciocoilor și încăput pe mâna unei 
femei imperiale, din neamul lui Motoc, toată ura din satirer lui politice, 
în contra boierilor, s-a cristalizat în Răzvan, prin care își divulgă 
opiniile politice, învăluite într-o ficțiune istorică”. 

(Pompiliu Constantinescu, Scrieri IHI) 

Fragment semnificativ comentat 

„Răzvan O, nepoata lui Motoc! 

Sufletul meu fără tine n-ar fi cunoscut de loc 

Astă simţire ciudată, ce-l îndeamnă să dorească 

Jos la picioarele sale toată lumea s-o privească!... 

Vidra și numai tu ca un munte ce primește cel dintâi 

Mândrul soare, pe când noaptea stă culcată peste văi... 

Răzvan O, da! Voiesc a fi mare, precum Zbierea cu grămadă 

Voiește movile de-aur numai la dânsul în ladă!” 

Metamorfoza şi degradarea morală a lui Răzvan se face, după 
cum rezultă și din acest fragment, sub incidența temperamentului 
activ şi a ambiţiei Vidrei. Ea îl împinge pe erou pe panta ascensiunii 
sociale, îl încurajează, îl laudă, îi trezeşte orgoliul, îi prezintă noi 
perspective, până acesta devine el însuși un egoist măcinat de voinţa 

de a ajunge cât mai sus. Exclamaţia „O, da! Voiesc a fi mare „reprezintă 
momentul în care personajul conștientizează fascinația pe care o 
exercită asupra sa, puterea, dar şi incapacitatea de a rezista acestei 
atracţii. (E.C.) 

CAMIL PETRESCU 

JOCUL IELELOR 

Context literar. Exegeţii au inclus piesele lui Camil Petrescu în 
clasa teatrului de idei, inițiat de Henrik Ibsen, îmbogățit şi diversificat 
prin contribuţia lui Friedrich Dürrenmatt, Jean Paul Sartre, Albert 
Camus, George Bernard Shaw, Bertolt Brecht. Din această perspectivă, 
în Jocul Ielelor drama personajelor rezultă din confruntarea ideilor cu 
viața, confruntare procustiană care trădează o nepotrivire flagrantă. 

Dar Jocul ielelor a fost considerată şi o dramă a absolutului. În 
iubire și în justiție, Gelu Ruscanu caută absolutul, din imaginea tatălui 
ei îşi face. un model absolut, această raportare determinând o serie de 
conflicte la nivelul conștiinței. Cauzalitatea dramatică este inerentă 
conștiinței și personajul se luptă, în primul rând, cu datele interioare 
ale conştiinţei sale. În plus, chiar autorul menţionează într-o notă care 
însoțește textul: „Lucrarea care urmează nu vrea să fie decât acest lucru 
contradictoriu, ca o dramă a absolutului”, iar în Addenda la Falsul tratat 
el dezvoltă și descrie conceptul alături de alte elemente fundamentale 
ale ideologiei sale literare (substanţialism, autenticitate, anticalofilie). 

Specificul speciei. Dramă de idei, dramă substanţialistă, 
inspirat” de doctrina filosofică bergsoniană, sau dramă a absolutului, 
în viziunea criticii lite We, Jocul Ielelor poate fi privită şi ca o dramă a 
cunoaşterii, responsabilităţii și lucidităţii. Laitmotivului operei („Cât 
luciditate atâta existenţă și deci atâta dram”) i se opune tema 
complicității, a compromisului. Martor al crimei lui Sineşti, al uciderii 
lente a lui Petre Boruga, al asasinării prin mizerie a familiei pianistului 
Lipovici. Gelu Ruscanu ajunge prin tăcere complice. Datorită 
complicităţii, tulburat de luciditate și de sentimentul responsabilităţii, 
el se sinucide. 

Titlul piesei este inspirat de mitul autohton al ielelor, fecioare 
frumoase, dar neîndurătoare, care apar noaptea în locuri izolate şi care 
se răzbună pe cei care le privesc jocul, schilodindu-i. 

În această dramă „cel care vede ideile”, omul subjugat de absolut, 
este pedepsit ca și când ar fi zărit, fără voie, jocul ielelor. În actul III, 

tabloul XII, scena I, Gelu Ruscanu, la observaţia lui Penciulescu („Nu 
mai e nimic de făcut cu el. S-a destrămat hora ielelor. E omul care a 
văzut idei”), mărturiseşte eşecul aspiraţiei sale spre absolut: „Jocul 
ielelor?... Lin joc... și eu sunt victima acestui joc... victima acestui negoț 
de idei!” 

Subiectul 

Actul I. Gelu Ruscanu, directorul ziarului socialist „Dreptatea 
socială” şi un împătimit al ideii de dreptate absolută, desfășoară în 
presă o campanie împotriva lui Șerban Sineşti, ministru al justiţiei. 
Personajul se află în posesia unei scrisori de dragoste, primită de la 
Maria Sinești în care aceasta îi dezvăluie faptul că soțul ei a asasinat-o 
pe bătrâna doamnă Manetti, pentru a-și însuși un milion de lei de aur. 

Actul II. Aflând că Gelu Ruscanu intenţionează să publice 
scrisoarea care l-ar fi distrus definitiv pe soţul ei, dar ar fi discreditat-o 
şi pe ea. 

Maria încearcă să-şi convingă bărbatul să demisioneze. Şerban 
Sineşti are însă mijloacele sale pentru a împiedica denigrarea sa în 
presă: 

Irina Romescu, cea care l-a crescut pe Gelu Ruscanu, intervine 
prima pe lângă acesta pentru a pune capăt atacurilor împotriva lui 
Sineşti. Ea îi dezvăluie nepotului un amănunt din trecut. Tatăl lui Gelu 
Ruscanu, Grigore Ruscanu, avocat şi om politic, delapidase cu ani în 
urmă, o sumă de bani, pentru a scăpa de o datorie făcută la jocul de 
cărţi. În această situație Sineşti a fost cel care a salvat reputaţia 
vinovatului, acoperind suma lipsă din banii lui. Deși zguduit de aflarea 
acestei vești, Gelu nu renunţă totuși la ideea tipăririi probei 
compromițătoare. 

Actul III. Un impact deosebit asupra lui are însă vizita pe care i-o 
face la redacţie Şerban Saru-Sinești. Acesta-i arată scrisoarea de 
sinucigaş a lui Grigore Ruscanu. Tatăl lui Gelu Ruscanu nu murise 
într-un accident de vânătoare, cum știa tânărul, ci se împușcase cu 
revolverul pe care i-l trimisese, în chip de adio, iubita sa, o actriță 
vulgară. 

Confruntarea lui Ruscanu cu Sinești constituie punctul 
culminant al dramei. Din acuzat, ministrul devine acuzator, el îi 
demontează sistematic lui Gelu toate incriminările, demonstrându-i 
ineficienta juridică a acțiunii sale. 


Profund afectat de ceea ce aflase, de surparea imaginii ideale pe 
care şi-o construise despre tatăl său, vulnerabil în fața perfidiei și 
caracterului diabolic al lui Sineşti, incapabil să-l respingă, dar și să 
accepte vinovăția femeii pe care a iubit-o, Maria Sinești, şi pe care a 
împins-o spre adulter, Gelu Ruscanu se sinucide. 

Caracterizarea personajelor. Tipuri şi relaţiile dintre ele 

Gelu Ruscanu. Spirit neocratic, însetat de absolut, personaj 
dramatic cu o conștiință tensionată, Gelu Ruscanu crede în utopia unei 
lumi perfecte, în dreptatea care este „una pentru toată lumea și toate 
timpurile” şi într-o iubire „care este eternă”. Pentru că nu reușește să 
împace în sufletul său o serie de contradicții etice, afective şi familiale, 
se sinucide. 

El trebuie să decidă dacă publică sau nu o scrisoare, dacă 
salvează sau nu astfel ideea de justiție. Însă această decizie implică şi 
răspunsul la alte dileme morale: să o expună pe Maria unui scandal 
public cu efecte dezastruoase asupra ei; să renunţe la datoria morală 
pe care o are față de Sineșşti fiindcă acesta contribuise la menţinerea 
reputației tatălui său pe care-l idolatriza; să asiste neputincios la actul 
de nedreptate ce i se făcea lui Petre Boruga, însemnat luptător al 
muncitorimii, aflat în închisoare? 

Credința în absolut îl lasă pe erou descoperit în fața 
imperfecțiunii vieţii şi realității pe care le măsoară după un tipar ideal. 
Hybris-ul 

nemăsurat îl conduce spre moarte, vorbele prietenului său 
Praida, în finalul piesei, sunând ca o ssntinţă care justifică destinul 
tragic al personajului: „A mut trufia să judece totul”. 

Praida. Activist cu experienţă, raisonneur al presei, Praida crede 
în dreptate, dar nu în sensul ei absolut: „Și noi prețuim ideile. Dar le 
cunoaștem înțelesul. Ideile sunt așa ca Steaua Polară... să meargă 
oamenii spre ele, când au cârmaci bun... dar nimeni nu s-a gândit 
vreodată să ancoreze în Steaua Polar”. 

Maria Sineşti. Căsătorită cu un soț pe care îl urăște, ea îl iubește 
pe Gelu Ruscanu, dar cochetează cu un altul, pierzând încrederea 
acestuia. Nesigură, anxioasă, ea are sentimentul deșertăciunii 
existenţei: „Nu e frumuseţe pe lume... nu e niciun sprijin”. 

Este conștientă de dualitatea ei funciară: „Gândesc uneori în 
mine două fiinţe: una josnică, mărginită și lașe... și totuși e în mine o 

ființă care suferă, care plânge... care sângerează pentru toate josniciile 
celeilalte”. 

Şerban Saru-Sineşti. Suflet tare, pentru care puterea reprezintă 
idealul suprem („Nu știi ce puternic este sentimentul superiorității când 
știi lucruri pe care cei interesaţi cred că nu le știi”), Şerban Sineşti este 
un patron al justiţiei care nu ezită să nesocotească imperativul 
dreptății. 

Grigore Ruscanu. Deşi absent de pe scenă, este un personaj 
important al dramei. Model absolut pentru fiul său, care are o 
structură interioară asemănătoare, el se caracterizează prin aceeaşi 
„nebunie a absolutului”. Este evocat de Nasianu, lrena și Sinești, 
portretul său fiind realizat în manieră camilpetresciană, printr-o sumă 
de contradicții: „bun spadasin, strălucit orator”, „foarte orgolios și 
foarte irascibil’, un om neasemănat', era de o înspăimântătoare 
inteligenţă, „pre marea lui inteligență îl paraliza”. 

Structură - compoziţie. Piesa Jocul Ielelor este alcătuită din trei 
acte, divizate însă în multe scene și tablouri, cu numeroase episoade 
periferice, gratuite şi cu personaje cu simplu rol de figurant. Astfel, 
autorul păstrează topografia complicata a teatrului clasic, dar renunță 
la crearea unor caractere, în favoarea realizării unor individualități 
puternice, prin sugerarea frământărilor ce au loc la nivelul 
conștiințelor. 

Didascaliile extrem de bogate în sugestii de atmosferă, dar şi în 
elemente de analiză psihologică, transformă piesele lui Camil Petrescu 
în piese de lectură, de bibliotecă. Caracterizarea personajelor se 
produce mai ales prin intermediul acestor lungi indicaţii parantetice, 
care fixează totodată și datele de bază ale conflictului. 

Receptare critică 

„[...) la Camil Petrescu avem de-a face cu un «teatru de 
semnificații» în care dramatismul stă în descoperirea semnificației 
fiecărui gest şi în confruntarea ei cu semnificaţiile așteptate și dorite. 
Pentru personajul unui astfel de teatru, în care tragedia se declanșează 
nu din intensitatea sau irevocabilitatea evenimentelor exterioare, ci 
exclusiv din confruntări de conștiință, datul aprioric fundamental este 
trăirea prin intelect”. 

(Roxana Sorescu, Postfaţă la Camil Petrescu, Jocul Ielelor) 

„Urmând şcoala lui Ibsen, unde temele fundamentale au fost 


1 


înlocuite cu conflicte problematice. Camil Petrescu deduce situațiile 
personale din idei sociale, de care eroii teatrului său sunt ținuți să ia 
act”. 

(Ion Negoițescu, Istoria literaturii române) 

Fragment semnificativ comentat 

„Praida (cât totul nedumerit): Te-a tulburat anume, descoperirea 
că tatăl dumitale s-a sinucis? Că n-a fost un simplu accident așa cum 
credeai? iartă-mă, dar nu văd nicio deosebire. 

Gelu: E deosebirea de la trăire la conștiință... Adică totul... 
drama... Câtă luciditate atâta existență și deci atâta dramă. Viața lui a 
fost o dramă. De unde știu asta? Fiindcă o trăiesc din nou acum”. 

În viziunea lui Gelu Ruscanu, la fel ca şi pentru alți eroi ai lui 
Camil Petrescu, trăirea autentică se situează la nivelul conștiinței; 
faptele trebuie să se adapteze imperativelor gândirii. 

Revelația destinului tatălui tulbură echilibrul interior al 
personajului. Modelul patern - model absolut - se surpă, și Gelu 
Ruscanu descoperă deodată, la alte dimensiuni, propria-i dramă și 
faptul că el reface în mod fidel, soarta tragică a părintelui său. 

Cele două replici pun în evidenţă prăpastia dintre două tipuri de 
viziune asupra vieţii: miopia lui Praida care, deși crede în dreptate 
ignoră semnul ei absolut şi ardoarea lui Gelu Ruscanu, avid de absolut. 
(E.C.) 

SUFLETE TARI 

Titlul. Andrei Pietraru și loana Boiu sunt structuri dilematice, 
personaje inflexibile, cu o voință de fier, pentru care opțiunile, 
pasiunile, deciziile au caracter irevocabil. 

Aparținând unor caste sociale incompatibile, între care nu se 
poate realiza comunicarea, eroii trăiesc revelații de conștiință 
dureroase și chiar fatale, făcând parte, de aceea, din categoria 
„sufletelor tari”. 

Subiectul 

Actul I. Punctul de plecare al subiectului dramei îl constituie 
romanul Roșu și negru de Stendhal, de unde autorul preia unele 
episoade, cărora le dă un rol nou în desfăşurarea conflictului. 

Andrei Pietraru, fiu de ţărani, intelectual cu mari perspective în 
lumea universitară, și-a irosit viața și a renunţat la aspirațiile sale 
pentru a putea trăi în apropierea loanei Boiu. 


Personajul este un timid, incapabil, în cei şase ani de când este 
bibliotecar în casa lui Matei Boiu, să-i mărturisească femeii dragostea 
sa. 

Într-un târziu, el se confesează totuși bunului său prieten, Culai 
Dani, care-l vizitează cu gândul de a-l readuce pe meleagurile natale. 

Încercarea acestuia eşuează însă, pentru că acțiunea se precipită 
brusc. Insultat de Basil-şerban, care-i ceruse mâna Ioanei. Andrei îl 
provoacă la duel. Ioana intervine, considerând că un prinţ nu se poate 
bate cu un servitor. Interpretând greșit gestul ei ca un semn de 
afecțiune. Andrei se hotărăște ca până la miezul nopții să-i sărute 
mâna sau să se împuște. 

Actul II. în actul al doilea are loc confruntarea dintre cei doi 
protagoniști. Emoţionat, abătut, Andrei îşi declară sentimentele. Ioana 
este însă plictisită, rece, sarcastică, îl apostrofează batjocoritor, 
contrariindu-l. 

Idealul eroului se prăbușește, el descoperă stupefiat mărginirea 
spirituală şi afectivă a fiinţei iubite. Sosirea neașteptată a lui Matei 
Boiu în camera fiicei sale schimbă însă radical comportamentul 
acesteia. Discutând cu tatăl ei, ea are revelaţia calităţilor lui Andrei 
Pietraru și-i acceptă dragostea. 

Actul III. în ultimul act al piesei, pentru că loana nu mai vrea să 
tăinuiască legătura ei cu Andrei, tânărul vorbește cu Matei Boiu, 
dezvăluindu-i acest secret. 

Dialogul reprezintă punctul culminant al dramei. Eroul, la 
început șovăitor, apoi autoritar, puternic, poruncitor iese până la urmă 
înfrânt. După moartea unicului său fiu, Matei Boiu crezuse cu tărie că 
Ioana s-ar putea căsători cu un prinţ, păstrând astfel prestigiul istoric 
al familiei. De aceea, el îl respinge categoric pe Andrei Pietraru, 
simțindu-se rănit de o asemenea alianţă. 

Deznodământul nu se produce însă în acest moment. 
Surprinzându-l pe Andrei în timp ce-și lua rămas bun de la Elena, fosta 
lui iubită, loana bănuieşte că este înșelată. Pentru a-i dovedi că nu are 
dreptate bărbatul se împuşcă, rănindu-se grav, dar ucigând în el pe cel 
îndrăgostit de o himeră. 

Caracterizarea personajelor. Tipuri şi relaţiile dintre ele 

Andei Pietraru. Personaj ezitant (renunţă la studii pentru a fi 
lângă Ioana, dar nu şi le continuă nici după ce o cucerește), orgolios, 

apărător al unui cod al onoarei (nu renunţă la duel), este când retractil, 
când sigur pe el. 

În confruntarea cu loana, dar şi cu Matei, Andrei Pietraru trece 
prin stări şi emoţii contradictorii (este „îngrozit”, „neliniștit”, „sincer”, 
„nedumerit”, aspru, revoltat, titanic). 

Imaginea sa este fixată chiar de la începutul textului prin 
didascalii: 

„Are o figură obosită de om mistuit de o frământată viaţă 
interioară. Fire bolnăvicios de impresionabilă, când prea timidă, când 
excesiv de violentă. Când e surprins, și orice gest neprevăzut îl surprinde, 
e cu totul dezorganizat, bâlbâie fără să se poată regăsi, dar. de îndată ce 
își revine instantaneu ca după o lege a totului sau nimic, e plin de viaţă, 
uneori cu izbucniri năprasnice”. 

Dual și neliniștit, chinuit de obsesia unei iubiri absolute, el face 
parte din categoria eroilor însetaţi de idealitate. 

Ioana Boiu. Ultimul vlăstar dintr-o familie boierească, 
descendentă a trei logofeţi și patru spătari, „jupânița” Ioana Boiu este o 
prezență 

„Fantastă”, inactuală”, „cu părul și ochii negri”, albă și stranie”. 

„Nu râde niciodată, doar surâde adesea, un surâs nervos și ironic”. 

„Dă o impresie de sensibilitate și pasiune «din cap» care are ceva 
din rigiditatea și artificialul tulpinii de crin, poate chiar din fragilitatea 
trestiei”. 

Mândră, caustică, ironică, afişându-și superioritatea, ea îl 
respinge la început pe Andrei Pietraru, pentru ca apoi, sentimentală, 
„să se simtă copleșită de patima lui”. Îl acceptă aşa cum străbuna și 
modelul ei spiritual - Suzana Boiu - a acceptat dragostea unui haiduc. 
În final, redevine însă lucidă, inflexibilă, disprețuitoare. Pentru că l-a 
zărit pe Andrei sărutând-o pe Elena, ea i se adresează cu duritate și 
trufie: „Dar te văd întreg... suflet de slugă”. 

Structură - compoziție. Tehnica teatrală folosită de Camil 
Petrescu este ibseniană. Indicaţiile de regie complexe, abundente, 
minuţioase, amintesc vocaţia de romancier a autorului. De-a lungul 
celor trei acte, didascaliile conţin fie observaţii psihologice, fie sugestii 
de mişcare, detalii scenografice; ele sunt cel mai adesea metaforice, 
poetice, literaturizate, alcătuind un mijloc eficient de caracterizare a 
personajelor: „Ioana - cu tresăriri de mândrie ce sunt acele zbateri 

bruște de animal rănit care moare; Andrei îndurerat, cald ca o lavă, căci 
e în el o mișcare, o răscolire, ca împletiri de șuvoaie de suflet”. 

Receptare critică 

„Piesa se înscrie în problematica literaturii lui Camil Petrescu, 
mai întâi prin faptul că aduce iar pe scenă un intelectual posedat de 
ideea absolutului. Pentru Andrei Pietraru, loana Boiu e totul. Din 
splendoarea ei inaccesibilă, eroul îşi face ţinta supremă a existenţei 
sale”. 

(Ov. S. Crohmălniceanu, Literatura română între cele două 
războaie mondiale) (E.C.) 

DANTON 

Specificul speciei. Danton este după cum mărturiseşte autorul 
nu o dramă estetică ci o reconstituire dramatică, „revelaţia Marii 
Revoluții 

Franceze”. Camil Petrescu a studiat cu atenţie izvoarele, foarte 
puţine scene fiind lipsite de suportul adevărului istoric. Această piesă 
este pentru el o „sinteză întreagă”, complexă, formată din fire 
contradictorii. 

Titlul operei este dat de numele personajului principal ca în 
majoritatea creațţilor de factură istorică. 

Subiectul 

Actul I al piesei se referă la evenimentele anului 1792, an care a 
premers invaziei prusace. Soţia domnului Roland, susţinător al 
monarhiei moderate, îi face o vizită lui Danton cerându-i să amâne 
mişcarea de la 9 august care-și propunea înlăturarea regelui Ludovic 
Capetul. Tribunul refuză însă această propunere și se ocupă direct, 
alături de oamenii săi de încredere (Camille Desmoulins, Westermann) 
de alcătuirea planului tactic în vederea acțiunilor din 10 august. 
Revoluţionarii iau decizia dizolvării Consiliului nemoderat și 
nelafayettist. În acelaşi timp se propune acordarea dreptului la vot 
tuturor cetățenilor, sufragiul universal explicând de altfel succesul 
mişcării. În acelaşi act Danton află ştirea numirii sale ca ministru al 
justiției şi sunt prezentate detalii referitoare la moartea lui Mandat 
care ceruse din ordinul regelui, să se tragă în popor. 

În actul al II-lea intitulat Invazia prusacă accentul cade asupra 
reconstituirii evenimentelor de pe front (francezii pierzând bătălia de 
la Longvy şi cea de la Verdun), dar şi asupra situaţiei din penitenciare 

(Danton acordând numeroase grațieri dar neputând împiedica 
uciderea nobililor în închisori). Alte elemente importante ale acestui 
act sunt: cererea adresată lui Danton de către Fougiuer Tinville 
(viitorul său acuzator) de a fi numit într-o funcție politică, dar și 
celebrul discurs al cutezanței, ținut de eroul principal în faţa Adunării. 

Actul III se constituie în jurul duelului oratoric cu girondinii. 
Tribunul susține necesitatea unirii partidelor, pentru salvarea Franţei 
şi ideea constituirii unui Tribunal revoluționar care să-i pedepsească 
pe inamicii libertăţii. În urma acestei decizii vor fi executaţi 22 de 
girondinieni. 

Actul IV are în centru ultimele clipe ale doamnei Roland, în 
închisoare. Este descrisă în același timp retragerea lui Danton la Arcis 
şi în sfârşit se prezintă confruntarea personajului cu Robespierre, 
căruia eroul îi cere să înceteze teroarea și crimele. 

Actul V marchează punctul culminant al tensiunii dramatice: 
Danton dar și prietenii săi sunt pe nedrept arestaţi şi condamnaţi la 
moarte fără să beneficieze de un proces corect. Piesa se încheie prin 
celebra replică a lui Danton rostită înainte de a fi executat: „Ascultă 
Sanson, după ce „uni vei reteza capul să-l ridici și să-l arăţi poporului... 
Merită”. 

Caracterizarea personajelor Danton 

Prin personajul său, autorul a reconstituit adevărata 
personalitate a eroului francez a cărui trăsătură fundamentală este 
titanismul. Tribunul lui Camil Petrescu (după cum reiese din indicațiile 
de regie) are o statură impresionantă, o fire autoritară și un 
temperament vulcanic. Sigur de sine, pierzându-și rareori cumpătul, el 
îi paralizează pe ceilalți prin umor şi cinism, dar mai ales prin forța 
discursului politic, adeseori profetic, exploziv. El stăpâneşte perfect 
mijloacele oratorice, reușind nu doar să capteze auditoriul ci și să le 
transmită celor ce-l urmăresc entuziasmul său, insuflând mulţimii 
sentimentul de sacrificiu în lupta împotriva invadatorilor Franţei: „Ca 
să salvă Franţa... ne trebuie îndrăzneală, mereu îndrăzneală, necontenit 
îndrăzneală”. 

Dual, victimă a caracterului său pasional, complex, 
contradictoriu, Danton cade cu ușurință în epicureism (îi place să 
petreacă în compania femeilor frumoase). Generos (îi eliberează pe 
condamnaţi şi încearcă să obțină graţierea doamnei Roland) el vrea 

mai bine să fie ghilotinat decât să se transforme în criminal. 

Aflat în conflict cu societatea, de care fuge, retrăgându-se la țară, 
la Aixis, personajul se consacră în totalitate scopului revoluţiei. Când 
Robespierre înţelege însă să continue la nesfârșit teroarea, tribunul 
reacționează şi îl acuză direct pe acesta, gest prin care se 
autocondamnă la moarte. Moartea lui are sensul unei jertfe pentru 
Franța, Danton asumându-și în întregime acest destin: „Numele meu e 
în Panteonul istoriei”. 

Structură - compoziție. Danton este o dramă amplă, alcătuită 
din cinci acte divizate în numeroase tablouri și scene. Piesa prezintă 
trăsăturile teatrului de bibliotecă, lungile și precisele indicaţii de regie 
arătând directa implicare a autorului, a cărui viziune se recunoaşte la 
nivelul fiecărui personaj. Puterea caracterologică a didascaiilor este 
majoră, cu ajutorul lor scriitorul realizând atmosfera de epocă dar 
sugerând și mutațţiile şi oscilaţiile din conștiința eroilor. 

Fragment semnificativ comentat 

„Danton: Cetăţenilor, de altminteri pe toţi cei de aici vă cunosc... 
Sunteţi suflet din sufletul Franţei. Tulburarea de acum este explicabilă. 
Vi s-a sugerat pericolul momentului. Totul nu e încă pierdut. Măsuri au 
fost luate în grabă pentru îndreptarea situaţiei. Totul se mișcă... Am și 
pornit spre biruinţă. (Ca un stâlp de flăcări) Clopotele pe care le auziți 
nu sunt semnalul de alarmă, sunt numai (încleștat, dur) sarja noastră 
asupra dușmanului...” 

Adresându-se cetățenilor, Danton îşi exprimă direct 
sentimentele patriotice, dovedeşte o bună cunoaștere a evenimentelor, 
demonstrând în același timp că este foarte abil în manevrarea 
auditoriului şi un bun cunoscător al tuturor mijloacelor retorice. 
Frazele scurte, impetuozitatea, vocea de tunet, gradaţia ideilor, finalul 
electrizant, incendiar au făcut acest discurs celebru. Vitejia francezilor 
împotriva armatei prusace se explică și prin entuziasmul pe care 
Danton a reuşit să-l transmită compatrioţilor săi. 

Receptarea critică 

„Danton este o operă excepţională, un portret de o uimitoare 
vitalitate. Replicile (întemeiate pe document) sunt sobre, comentariile 
adevărate analize... Dramatismul e scos din faptul diurn și din valoarea 
intrinsecă a evenimentelor. Mai ales complexitatea oamenilor 
Revoluţiei, amestecul de fanatism și frică, de ingenuitate și intrigă, de 

milă și ferocitate, este cu atenţie studiată”. 

(George Călinescu, Istoria literaturii române) (E.C.) 

LUCIAN BLAGA MEȘTERUL MANOLE 

Context literar. Lucian Blaga scrie un teatru poetic și filosofic, un 
teatru de idei care are la bază reprezentarea în manieră mitizantă, re 
integratoare şi într-o caligrafie expresionistă a unor motive creștine, 
istorice sau folclorice. Orientarea spre mit nu înseamnă însă doar 
adoptarea temelor de acest tip şi relansarea lor într-un discurs de altă 
natură, ci chiar crearea unei logici mitologice. 

În Meșterul Manole autorul se îndreaptă spre literatura populară, 
urmând în același timp calea esteticii expresioniste. Retrăirea fondului 
mitic primitiv, tensiunea  vizionară, sentimentul absolutului, 
interiorizarea ideilor, exacerbarea nietzscheană a eului creator, lupta 
conștiinței umane cu forțele iraționale, stilizarea personajelor fac parte 
din poetica expresionistă. 

Cu toate acestea, piesa nu este dependentă de teorie, ci o 
depăşeşte prin caracterul tragic, prin îmblânzirea pornirilor instinctive 
ale eroilor şi prin afirmarea unui umanism propriu eticii folclorice. 

Specificul speciei. Meșterul Manole este o dramă de idei, 
filosofică și expresionistă în care autorul reconstituie şi amplifică 
semnificațiile mitului creaţiei, depășind însă cadrul unei simple 
analogii cu balada Monastirea Argeșului. În centrul poemului dramatic 
se găsește tema „omorului sacrificial” ca justificare estetică a unui 
autentic act de creație. Năzuinţa artistului spre absolut, căutarea unui 
adevăr ce depășește condiția umană fundamentează filosofic textul, în 
timp ce depersonalizarea personajelor, transformarea lor în simboluri, 
şi limbajul metaforic îi asigură poeticitatea. 

Semnificaţia titlului. Prima abatere de la textul baladei stă în 
schimbarea titlului Monastirea Argeșului cu Meșterul Manole. Blaga 
acordă așadar o mai mică importanţă acțiunii inaugurale, 
întemeietoare a operei de artă, decât autorului ei. Manole este un 
personaj exemplar prin dăruire şi jertfa, erou mitic și tragic, arhetip al 
artistului, în jurul căruia se organizează întreaga dramă. Nu 
întâmplător, meşterul ocupă în fiecare scenă poziția centrală, 
privilegiată, toți ceilalți gravitând în jurul lui şi definindu-se în raport 
cu el. 

Subiectul 


Actul I. Didase. aliile indică, încă de la începutul dramei, 
îndepărtarea de modelul baladic. Cei nouă meșteri nu mai formează un 
personaj colectiv anonim, ci sunt individualizaţi social şi moral (cel 
dintâi a fost cioban, al doilea pescar, al treilea călugăr, al patrulea - 
băieş în ocnă). Încadrarea în spaţiu şi timp este şi ea diferită („Pe Argeș 
în jos - timp mitic românesc”), evenimentele fiind proiectate în 
atemporalitate și aspaţialitate. 

Piesa începe abrupt, în plină tensiune. Conflictul exterior din 
partea introductivă a baladei este înlocuit de conflictul interior, de 
zbuciumul din sufletul lui Manole care încearcă de şapte ani (cifră 
fatidică, simbolizând cele șapte zile ale Genezei) să ridice o mănăstire. 

Meşterul măsoară, socotește în camera sa de lucru, într-o 
atmosferă stranie, terifiantă. Intriga se conturează rapid, dar ideea 
jertfei nu mai este transmisă personajului în vis, ci este anunţată de 
Bogumil: „Dar tu nu vrei să faci jertfa și pe mine nu vrei să mă lași să mă 
rog”. 

Manole refuză însă sacrificiul ca modalitate de a pune capăt 
blestemului ce dărâmă zidurile, aducând un argument creștin: „A fost 
odată săpat în piatră: să nu ucizi. Și alt fulger, de atunci n-a mai căzut să 
șteargă poruncile 

Conștient că se află sub acțiunea unor forțe iraționale, 
personajul se revoltă: „Jertfa aceasta de neînchipuit cine o cere? Din 
lumină Dumnezeu nu poate s-o ceară... din adâncimi, puterile necurate 
nu pot s-o ceară...”. Creaţia sa este dură, trudnică, chinuitoare, harul 
artei este simţit ca un blestem. 

Credincios dogmei, Bogumil îi sugerează un posibil răspuns, 
explicându-i caracterul dual al divinității: „Și dacă întru veșnicie bunul 
Dumnezeu și crâncenul Satanail sunt fraţi?”. Ca reprezentant al forțelor 
originare și magice, Găman intuiește și el că realizarea bisericii se 
poate înfăptui numai prin jertfa cerută de stihii. Prin el, conflictul se 
nuanțează, câştigă în profunzime și consistenţă. Eroul întruchipează 
zona obscură a conștiinței lui Manole, spaţiul afectelor și al 
subconștientului, obiectivând, prin prezența sa în acțiune, trăirile şi 
gândurile zidarului. 

Apariţia Mirei şi dansul ei copilăjesc pe spatele lui Găman 
amplifică drama lui Manole, dar totodată clarifică şi anticipează 
punctul culminant al piesei: „eu sunt biserica - jucăria puterilor”. 

Identificarea jucăuşă cu mănăstirea devine o sumbră premoniţie. 

Actul II se construiește în jurul scenei jurământului. Meşterul 
răspunde solului că „biserica se va ridica”, acceptând jertfa şi 
asumându-și implicit destinul tragic. Horoscopul pe care trimisul lui 
Vodă i-l comunică se transformă într-un avertisment funest și anunță 
deznodământul: „Umbra ta a căzut pe planeta Vineri, eşti primejdie 
pentru neamul femeiesc”. Legământul, la început respins, dar acceptat - 
după o dramatică înfruntare - de meșteri, marchează un moment de 
maximă tensiune, deznădejdea fiind înlocuită cu o atitudine fermă ce 
pune capăt nesiguranţei. 

Actul III descrie aşteptarea încordată a primei „soții, fiice...", 
destinate împlinirii jertfei și contracarării forțelor malefice și, apoi, 
apariţia Mirei şi sacrificarea ei sub pretextul unui joc ritualic, tragic. 

Ucenicii îl acuză pe Manole de trădarea jurământului, deși el 
este singurul care-l respectă. Spre deosebire de ceilalți, dar și de 
personajul baladesc care implora cerul, meşterul nu cere naturii să 
împiedice venirea soției sale. O dată decizia luată, ea este urmată cu 
credință absolută, aceasta fiind o condiţie care garantează eficiența 
jertfei. Acordând zidirii semnificație ludică, Manole transformă 
dragostea omenească a femeii în fundament al creaţiei sale și-i 
subliniază iubirea în lumină, în „lungă și fără sfârșit” minune. 

Actul IV. Punctul culminant, jertfa, are o dublă simbolistică. Mira 
vine la Manole să-l ajute, să-l scape de furtuna frământărilor, să-l aline, 
dar şi să împiedice un act inuman: sacrificiul. Pe de o parte, ea 
impresionează prin puritatea şi intensitatea iubirii sale, pe de altă 
parte prin umanism - calități transfigurate în opera de artă. 

Scena zidirii febrile, conduse de meșterul înfrigurat, muncind cu 
disperare, grăbindu-și tovarășii şi insuflându-le o forță colosală, 
demiurgică,  punctează  dramatismul piesei.  Lucrareamaterială 
primeşte har, devine, prin ființa așezată la temelie, operă vie, 
independentă de cel care a produs-o. 

Actul V dezvăluie revolta omului Manole împotriva artistului. În 
final el înțelege gravitatea faptei sale şi încearcă să distrugă biserica: 
„povestea noastră să se cufunde în pământ, că a fost cea mai grea, cea 
mai tristă, mai fără noimă, tulburătoare din toate poveștile purtate, 
vreodată de vânt”. Creaţia aparține însă tuturor, de aceea mulțimea 
împiedică devastarea ei. Moartea lui Manole, deznodământul nu pot fi 

totuși împiedicate. Sacrificiul nu este provocat de reacţiile boierilor 
care cer pedepsirea meşterului, și nu se justifică printr-un element 
exterior (invidia lui Vodă - ca în baladă), ci reprezintă un gest 
deliberat, calculat, singurul posibil, care-i aduce creatorului unirea cu 
Mira şi contopirea cu biserica. 

Caracterizarea personajelor. Tipuri şi relaţiile dintre ele 

Manole. Arhetip al artistului, personaj titanic, prometeic, dual, 
scindat de aspirații antagonice, angajat într-o activitate sisifică de 
creație, Manole este un împătimit, dominat de voința de a clădi: „Vai 
nouă Mira, biserica s-a tot prăbușit, cu cât se prăbușea, patima creştea”. 

Revoltat şi orgolios, se măsoară cu Divinitatea (” Când El a clădit 
ce a jertfit?”), bun creştin, se opune sacrificiului, dar, în sfârșit, 
pasionat şi dăruit muncii sale, el acceptă jertfa. 

Meșterul Manole evoluează, se schimbă, trece de la trăirea 
efervescentă, de la „bucuria vieții” la asceză şi suferință şi, în final, la un 
sentiment de vinovăţie față de moartea Mirei. 

Adresându-se lui Bogumil, se autodefinește: „Bogumile, 
rugaţi-vă să nu se mai sălășluiască în nimenea patima clădirii ca în 
Meșterul Manole cel de cumplită amintire”. Mira, de asemenea, 
descriindu-i zbuciumul și îndârjirea îl caracterizează: „Manole e un 
chin. În inimă fără odihnă, gând treaz, visare fără popas”. 

Mai umanizat prin iubire decât prototipul legendar, Manole 
alege singur autosacrificarea, aceasta nemaifiindu-i dictată de o 
instanță exterioară. Zborul icaric de pe acoperișul bisericii este o 
decizie a omului eliberat de povara destinului său creator, de misiunea 
sa artistică, civilizatoare. 

Mira. Prezență pură, ingenuă, veselă, grațioasă și sinceră, 
„femeie adusă de peste ape”, Mira (cea care „se miră”) simbolizează 
prin onomastică „destinul” (numele ei derivă de la forma grecească 
„moira”), dar şi ideea de pace, lume (mira vine de la mir). 

Pentru Manole, ea reprezintă motivaţia vieţii: „Tu ești începutul 
și sfârșitul”, iubirea totală, perfecțiunea. 

Aflată într-o legătură strânsă cu natura, ea găseşte în jur semne 
fatidice: „din streșini stau cu ochii deschişi spre nevăzute primejdii”. 
Dansând cu naivitate pe spatele lui Găman, sugerează imaginea 
bisericii ce nu poate fi destrămată de puterile contrare... Copil, înger, 
piatră”, cum o numeşte într-un impuls premonitoriu, bătrânul „zmeu”, 


1 


Mira este, de la început, destinată sacrificiului. Vrând să împiedice 
înfăptuirea crimei şi să îmblânzească pe zidari, ea se aruncă veselă în 
tragicul joc al morții, transmițând în schimb viaţă creaţiei. 

Găman. Personaj expresionist, duh al pământului, ființă cu 
porniri primare, asistând în somn la manifestarea spiritelor negative, 
„figură de poveste”, „cu barbă lungă, împletită, haină de lână ca un 
copac”, Găman este un alter-ego al meșterului, o umbră a acestuia, 
punându-l în contact cu iraționalul, cu mumele. 

Zmeu, nebun şi sfânt, părând că are „peste o sută de ani, 
înzestrat cu o putere vizionară şi cu o forţă telurică („Tu eşti pământul”, 
spune 

Mira), el stăpânește o zonă a subconștientului, a instinctelor și 
elementarului. 

Capabil de autosacrificii (se oferă ca jertfă), Găman este bântuit 
de coşmaruri și prevestiri apocaliptice. 

Bogumil. Confident al meșterului, spirit demonic, sugerând 
coincidența contrariilor (ca și în Pax magna şi Lumina raiului), 
Bogumil se situează la granița dintre malefic şi benefic. Numele 
personajului trimite la „bogumilism” - religie eretică fondată de 
preotul bulgar Ieronim Bogumil, răspândită în Serbia, Bizanţ şi Bosnia. 
Adepții acestei învățături credeau într-un dualism al binelui și răului 
şi-l aşezau la originea creaţiei atât pe Satana (care a dat naştere lumii 
în materialitatea ei), cât şi pe Dumnezeu (care i-a dat spiritul). 

Bogumil este un slujitor fervent al dogmei unui creator 
supracategorial, la care se poate ajunge prin extaz. El se opune raţiunii, 
respingând încercările lui Manole de a găsi pentru surparea zidurilor, 
o soluție științifică: „calculul e un joc necurat”. Nu se sprijină pe 
argumente logice, obiective, ci pe analogii formale: „orice număr pare o 
iscălitură schimonosită de drac”. Natura lui demonică este ghicită de 
Mira care-i bănuiește „gândurile întunecate" şi-l avertizează pe Manole. 

Rolul lui Bogumil la nivelul conflictului este hotărâtor. El 
declanșează intriga, indicând rezolvarea dramei meşterului prin jertfă, 
şi tot el o închide într-o manieră simbolică metaforică, subliniind ideea 
eternității creaţiei: „La judecata de apoi ca de aici va ieși, ca păsări de 
toamnă îngeri călători pe biserică se vor odihni”. 

Structură - compoziţie. Drama se compune din cinci acte care 

marchează un crescendo al acţiunii și al emoțţiei. Tehnica teatrală este 
modernă: decorul - redus, simbolic, indicaţiile parantetice - 
numeroase, sugerând atmosfera încordată, psihologia personajelor, 
mutațiile din conștiința lor. 

Influența expresionismului se citeşte în natura conflictului, în 
tipologia prezentată. Onomastica eroilor este înlocuită cu apelative 
generice, personajele sunt esenţializate, abstractizate, reprezintă 
tipuri existenţiale, generale (doar Manole se caracterizează printr-o 
viață sufletească mai complexă). 

Limbajul suportă o mare încărcătură stilistică (metafore, 
comparații, antiteze, personificări), are un aspect gnomic, sentențios. 

Tragedia meşterului nu mai este produsă de forţe exterioare, ci 
devine una a interiorităţii exprimată printr-un monolog fantastic: 
„Înăuntru un gol se deschide, mâhnire fără întrebări. Deasupra întuneric 
se închide - deznădejdea nesfârșitelor încercări. Mi se mistuie somnul și 
sângele. 

— Ar trebui să-nchid ochii, dar pleoapele de lume nu mă despart. 
Lăuntric un demon strigă: Clădește! Pământul se-mpotrivește şi-mi 
strigă: Jertfește!” 

Receptare critică 

„Meșterul Manole e un răspuns la problema estetică. Creaţia are 
ca punct de plecare tehnica, dar nu devine operă vie fără factorul 
irațional, fără har. Acest har pretinde totuși artistului suferința. După 
ce a sfârşit biserica, Manole, tulburat în ființa lui de om, voiește să-și 
dărâme opera, să scoată pe Mira. Însă biserica e indestructibilă şi, de 
altfel, mulțimea îl împiedică de la acțiunea de năruire. Mod de a spune 
că opera artistică, ieșită din jertfa omului, are o existență independentă. 
Manole se ridică în turlă şi se aruncă de acolo jos. Mulțimea contemplă 
opera devenită anonimă, și nu are nevoie de autor”. 

(George Călinescu, Istoria literaturii române de la origini până în 
prezent) 

Fragment semnificativ comentat 

„Biserica mi se cere, jertfa mi se cere. O, părinte, cât e de greu! 
Nicăiri gândul nu încetează să se frământe. Când văd copaci, îmi zic: 
cer. Și mă ridic și mă uit. Pretutindeni, pasul mi-l aud în biserică 
crescândsubt răsunetul bolților. În Câmpul Duminicii i-aud clopotele. Pe 
șes o văd întoarsă în apa morților. Nălțarea ei veșnic întârzie, şi 

pământul se scutură. Nimic nu ajută - ce să fac? Totul a fost în zadar - 
ce începem: încă de ce o mie de ori, lucrare de nebun înainte îmi 
flutură”. 

Această replică exprimă patima pentru creaţie a personajului 
principal. Manole oscilează între nevoia de a crea şi necesitatea 
acceptării jertfei, a amorului sacrificial („Biserica mi se cere, jertfă mi se 
cere”). El este conştient de îndrăzneala proiectului său (” lucrare de 
nebun”) şi de grandoarea lui (” biserică crescând subt răsunetul 
bolților”). Drama se fondează aşadar pe existența acestui conflict 
interior. Frământarea eroului constituie resortul intrigii. 

Interogaţiile retorice, rima interioară, metaforele conferă 
textului caracter liric, poetic. (E.C.) 

FORME ALE TEATRULUI MODERN 

Teatrul modern este un teatru experimental, inovator, el 
contrazice şi reformează tradiţia scenică, ideea de conflict, caracter sau 
psihologie. 

Caracteristici: 

În teatrul modern situaţiile sunt neverosimile, esenţializate, 
stilizate și abstractizate, personajele slab conturate, iar temele 
predilecte sunt: vidul sufletesc și existenţial, automatismele, 
stereotipiile, incapacitatea decomunicare. 

Tipologie: 

— Teatrul absurdului (Eugen lonescu - Scaunele, Matei 
Vişniec-Ultimul Godot, Caii la fereastra). 

— Teatrul existențialist, poetic, parabolic (Marin Sorescu - 
Jona). 

MARIN SORESCU IONA 

Context literar. Prin esenţializarea și stilizarea personajelor, a 
decorului, prin utilizarea simbolurilor, prin renunțarea la acumularea 
succesivă, continuă, a acţiunilor în favoarea prezentării gândurilor şi 
sentimentelor unui erou în raport cu temele fundamentale ale 
existenţei (moartea, destinul, condiția umană, dragostea), lucrările 
dramatice ale lui Marin Sorescu se situează pe direcția teatrului 
modern, existențialist și absurd, inaugurat şi dezvoltat de Eugen 
Ionesco, Samuel Beckett, Arthur Adamov. 

Piesele autorului român își câștigă totuși originalitatea nu 
numai prin dizolvarea convențiilor și legilor teatrului naturalist, ci şi 

prin încărcătura filosofică, prin aducerea pe scenă a unui singur 
personaj (lona, Paracliserul), care se individualizează prin căutarea 
unui sens absolut. 

Specificul speciei. lona face parte alături de Paracliserul şi Matca 
din trilogia Setea muntelui de sare. Deși este intitulată „tragedie în 
patru acte”, şi abordează o problematică serioasă, piesa are și 
numeroase accente ludice, parodice sau comice. În pofida simplităţii 
sale. textul nu este transparent, comportând interpretări multiple. 

Datorită coincidenţei dintre numele personajului şi al profetulu 
biblic, Iona a fost considerată o parabolă, dar și o parodie a mitulu 
biblic; inserția de simboluri şi metafore au determinat însă situarea e 
în zona teatrului poetic, alegoric. 

Titlul indică. direct legătura piesei cu fabula biblică. Dincolo de 
această filiație, Zona este un nume al cărui radical conţine termenul 
„io” cu vechea sa conotaţie (io - stăpânul, domnul - în acest caz 
domnul mării) şi termenul familiar „na” (ia) care sugerează ideea 
obiectivării eului, dar şi a negării lui. Pentru Iona, pierderea ecoului și 
a numelui înseamnă dobândirea conștiinței solitudinii. Strigându-și 
numele şi primind doar răspunsul „io”, personajul își dă seama că este 
singur. 

Subiectul 

Tabloul I. în primul tablou, Iona, stăpân al mării, visează de o 
viață să prindă peștele cel mare. 

Ghinionist, la pescuitul în mare, el se autoiluzionează că este 
îndemânatic, aruncând undița în acvariul adus de acasă, în fiecare 
duminică. În acest joc al simulării propriei profesii, personajul își 
pierde treptat conştiinţa identității, metamorfozându-se în peşte: „noi, 
peștii, înotăm printre nade atât de repede încât părem gălăgioși'. Ca 
pește, el va fi înghițit de un chit enorm, resuscitând povestea 
prototipului său biblic. 

Tabloul al II-lea. Ajuns în labirintul de carne al unui pântec uriaș, 
Iona își biruie teama prin cuvânt: „Fac ce vreau. Vorbesc. Să vedem dacă 
pot să și tac. Să-mi ţin gura... Nu mi-e frică”. Conversând cu dublul său 
fictiv, el îşi exersează umorul şi ironia, este când grav, când jovial. Nu 
se simte damnat, se instalează confortabil în burta peștelui, legând 
chiar un dialog familiar, colocvial cu acesta: „măi mustețea”. 

Când contemplativ, meditativ, când activ, el încearcă totuşi să se 

elibereze, mai întâi prin logos, apoi prin faptă (găseşte un cuţit cu care 
se joacă). 

Are nostalgia unui spațiu stabil unde să-și odihnească gândirea, 
simţirea, visează o bancă de lemn „un lăcaș de stat cu capul în mâini în 
mijlocul sufletului". 

Tabloul al III-lea. În tabloul al treilea, lona își continuă reflecțiile 
despre viață şi moarte. Încearcă să iasă din captivitate, dar tentativele 
sale repetate de a depăși limitele unui orizont sunt inutile. 

Iona trece dintr-un spațiu închis în alt spațiu închis, viața 
nefiind decât un şir de lumi închise. Apariţia a doi pescari figuranți, cu 
câte o haină în spate pe care o cară la nesfârşit, surzi şi muţi, sugerează 
şi drama unei existențe mediocre, copleşită de automatisme și lipsită 
de frământări. 

Dorința de libertate a personajului îl face să imagineze un 
scenariu mitic al revenirii în timpul originar, purificator, un regressus 
ad uterum: „mai naște-mă o dată”, naște-mă mereu”. 

Tabloul al IV-lea. Aflat în gura ultimului peşte spintecat, Iona 
descoperă că toate „lucrurile sunt pești”. Călătorul prin atâtea 
universuri constată că orizontul este un „şir nesfârșit de burţi”. În 
această situație, el se decide să pornească în altă direcţie, 
spintecându-şi abdomenul. Sinuciderea este însă plină de speranţă: 
„răzbatem noi cumva, la lumină”, semnificând moartea lui Iona tatăl şi 
nașterea lui Iona fiul. Ambiguitatea victoriei și a înfrângerii rezultă în 
acest caz din faptul că „limita e implacabilă, în timp ce conștiința e 
ireductibilă”. 

Gestul ultim, neaşteptat al personajului este o încercare de 
evadare din carceră, o modalitate de interiorizare, după ce efortul de 
dezlimitare exterioară eșuase. 

Caracterizarea personajului 

Iona. Personaj simbolic, voce a umanităţii, Iona rosteşte profetic: 
„Toţi ne naștem morţi. Toţi venim pe lume și străbatem timpul ce ne e 
dat, în interiorul unui chit, al unei închisori, căci trupul e închisoare a 
spiritului”. Are o identitate incertă, se dedublează, vorbește cu sine, ca 
un pescar, filosof şi poet, ca un om obișnuit, dar și ca unul excepţional. 
Contemplativ, dar cu o conştiinţă activă, intrând în labirint, el parcurge 
un traseu și o aventură a cunoașterii, încercând a transcende 
materialitatea cosmosului în care se află prizonier şi, în final - prin 

sinucidere -, să transcendă propria-i materialitate. 

lona luptă împotriva determinărilor individuale, colective, 
istorice și ontologice și împotriva tuturor circumstanțelor absurde. 
De-a lungul dialogului cu sine însuși trăiește emoţii diferite: 
deznădejde, teamă, speranță; comentează relaţiile semn / moarte, 
viață / moarte, timp / moarte, problematizează, dar şi persiflează 
marile teme ale umanităţii. 

Structură - compoziţie. În Iona, tonul comic se asociază cu 
registrul grav al reflecţiilor. Dedublându-se, eroul, de fapt, se 
autoanalizează. Această autoanaliză este complexă, simbolică, așa 
explicându-se și diferențele interpretării ce pot fi date piesei: politică, 
freudistă, cabalistă, absurd-existenţialistă. 

Sorescu simplifică decorurile, construieşte un scenariu dramatic 
cu un singur personaj și patru tablouri în care eroul e asaltat de 
întrebări majore și probleme fundamentale ale existenţei, valorifică şi 
parodiază o poveste biblică, impunând în cele din urmă un nou mit - 
acela al încarcerării. 

Receptare critică 

„Lona, în primul tablou este determinat, ca personaj dramatic, 
prin atributele meseriei sale de pescar. Treptat aceste atribute devin 
tot mai vagi, căci drumul în labirint distruge progresiv neesenţialul 
care se instaurase în viața exterioară (şi la propriu şi la figurat) a lui 
Iona. Recapitularea, în finalul piesei, a acestei vieți, pune într-o lumină 
clară sensul procedeului de realizare a paradigmaticului”. 

(Marin Popescu, Chei pentru labirint) 

Fragment semnificativ comentat 

„— Cum se numeau bătrânii aceia buni care tot veneau pe la noi 
când eram mic? Dar ceilalţi doi, bărbatul cel încruntat și femeia cea 
harnică, pe care-i vedeam des prin casa noastră și care la început parcă 
nu erau așa bătrâni? Cum se numea clădirea aceea în care am învățat eu? 
Cum se numeau lucrurile pe care le-am învăţat? Ce nume purta povestea 
aia cu patru picioare pe care mâneam și beam și pe care am și jucat de 
vreo câteva ori? În fiecare zi vedeam pe cer ceva rotund, semăna cu o 
roată roșie, și se tot rostogolea numai într-o singură parte, cum se 
numea? Cum se numea drăcia aceea frumoasă și minunată și nenorocită 
și caraghioasă, formată din ani, pe care am trăit-o eu? Cum mă numeam 
eu?” 


Fragmentul reprezintă partea finală a tragediei lui Marin 
Sorescu, lona, şi echivalează cu rememorarea întregii existențe a 
eroului. 

Expozeul este alcătuit dintr-o înlănţuire de interogațţii retorice 
care punctează faptele, oamenii, fenomenele naturii care determină în 
cea mai mare parte existența. Marin Sorescu dă o turnură nouă 
monologului lui Iona prin utilizarea repetiţiei: „Cum se numeau...?”, 
după care eroul argumentează din ce i-a fost compusă existenţa, 
alături de cine a trăit și cât a cunoscut din univers. Sub formă 
metaforică, el enumera bunicii - „bătrânii aceia buni”, părinţii - 
„bărbatul cel încruntat și femeia cea harnică”, şcoala, masa, soarele. 

Interogaţia retorică din finalul pasajului este un fel de definiție a 
vieții: „Cum se numea drăcia aceea frumoasă și minunată și nenorocită 
și caraghioasă, formată din ani, pe care am trăit-o eu? Cum mă numeam 
eu?”, în care epitetul multiplu, de mare simplitate, şi din această cauză 
cu o imensă putere de sugestie, relevă frumusețea, spectaculozitatea, 
dar şi dramatismul existenţei. Viaţa este „drăcia”, un fel de lucru greu 
de definit, concomitent „frumoasă și minunată”, dar şi „nenorocită și 
caraghioasă”. Antiteza prezentă în cele patru epitete prezintă 
complexitatea și neprevăzutul existente în viaţa lui Iona, precum şi în 
viaţa oricărui muritor. 

După ce Iona a parcurs mai multe trepte inițiatice (cele trei 
burți ale peştilor), el și-a cucerit propria-i independenţă. A înţeles 
treptat ce înseamnă viața, moartea, lumea, profesia, cum sunt oamenii, 
şi vrea, în final, să devină stăpânul propriului destin. După ce 
meditează resemnat asupra vieţii de muritor, el îşi va spinteca 
pântecele demonstrând că-şi poate dirija şi stăpâni viaţa. Pe de altă 
parte, Iona inițiatul ştie câte ceva despre moarte, dar nu pătrunde total 
misterele ei. El vrea să se definească total, în raport cu universul, cu 
ceilalți şi cu sine. De aceea, întoarcerea în trecut, în timpul când era un 
neofit, este o necesitate. Confruntat cu el însuşi, personajul nu se mai 
recunoaște în cel de altă dată, dovadă fiind interogaţia sa „cum mă 
numeam eu?”, care evidențiază esența duală a fiecărui om prezent pe 
scena cunoașterii. (E.C.) 

RĂCEALA 

Specificul speciei. Printr-o concepţie şi o tehnică originală, 
făcând să fuzioneze categoria estetică a comicului și tragicului, Marin 

Sorescu lărgeşte formula dramaturgică a teatrului istoric. 

În Răceala, datele istorice nu sunt radical modificate, însă 
viziunea asupra evenimentelor este schimbată, „trecutul este tradus în 
limbaj contemporan”, codul eroic este înlocuit cu unul parodic. Autorul 
păstrează aura legendară a lui Vlad Țepeș, dar curajul personajului 
este proiectat pe fundalul unei istorii unde absurdul, hazardul, 
derizoriul şi neputința umană sunt dominante. 

Titlul piesei are o dublă semnificație: comică și tragică. Pe de o 
parte, el trimite la campania de cucerire a Țării Românești de către 
turci, campanie care nu este decât o farsă, o simplă „răceală, 
Mahomed al II-lea fiind preocupat de reforma culturală a imperiului, 
nu de problemele armatei, iar Radu cel frumos nedovedind, în pofida 
planurilor sale politice, nicio competenţă reală. 

Pe de altă parte, el se referă la moartea eroică, demnă a lui 
Toma, unul dintre oştenii lui Vlad, care deși grav rănit, îi spune soţiei 
că este doar „răcit fiindcă a luptat în câmp deschis, demonstrând în 
felul acesta un patriotism adevărat, lipsit de ostentaţie. 

Subiectul 

Actul I. în actul I autorul descrie atmosfera de la curtea lui 
Mahomed al II-lea. Oastea acestuia se îndreaptă spre Dunăre pentru a-l 
pedepsi şi supune pe Vlad Ţepeş și a-l instala pe tron pe fratele lui, 
Radu cel Frumos. Sultanul însă scrie ode şi gazeluri în cortul său, 
discută filosofie, politică și istorie cu rafinatul pașă din Vidin, şi 
retrăieşte în fiecare seară, momentul glorios al cuceririi Bizanțului, 
asistând la un spectacol jucat de prizonierii luaţi în urma acestui 
episod - actori ai unei nesfârşite tragedii. 

Actul II. În actul al doilea prinde contur conflictul extern al 
dramei, conflict în care protagoniștii sunt Mahomed și Vlad Țepeș. 
Domnitorul român nu apare totuși pe scenă, dar imaginea sa este bine 
definită de popor, sultan şi de fratele trădător. 

Actul III. În actul al treilea acțiunea se accelerează, cadrul se 
schimbă, scenele alternează mai rapid. Oastea otomană trece Dunărea, 
oastea română se pregăteşte de luptă. 

Actul IV. în ultimul act, căpeteniile armatei turceşti se întâlnesc 
cu Mahomed, actorii închiși în cușcă dau o nouă reprezentație, iar 
Tomă, rănit, se întoarce acasă și moare împăcat. Deznodământul se 
instalează rapid şi se suprapune, de fapt, momentului de maximă 

tensiune dramatică al piesei, reprezentat de dispariția bravului ostaş. 

Caracterizarea personajelor. Tipuri şi relaţiile dintre ele 

Mahomed al II-lea. Megaloman (e convins că nimeni nu i se 
poate împotrivi), crud (îl mutilează pe pașa din Vidin care-i critică 
politica de cuceriri și opera literară), orgolios (se crede urmașul lui 
Alexandru Macedon), Mahomed al II-lea este un tiran izolat în turnul 
de fildeş al poeziei, veleitar și bufon al acestei arte (scrie versuri în 
care-și anticipează victoria). El conduce un imperiu prin gesturi 
arbitrare, violente (îi ucide pe toți cei care-i contestă autoritatea 
militară sau literară), și nu se implică direct în luptele purtate de 
oastea sa (generalii săi nu-și mai văzuseră comandantul de la căderea 
Bizanțului). 

Ca poet, dar și ca suveran, se dovedește a fi un diletant. 

Vlad Ţepeş este marele absent al acestei piese, erou exemplar al 
cărui portret se profilează din descrierile pe care i le fac Mahomed al 
II-lea, căpitanii săi, fratele trădător şi supușii. 

Sorescu nu modifică mitul despre cruzimea domnitorului, 
păstrându-l în liniile sale esenţiale. El nu-i justifică actele prin 
impulsivitate sau prin încercarea de a-și disciplina poporul, lăsând 
deschisă această problemă. 

Vlad Ţepeş nu apare pe scenă nici măcar ca figurant, însă 
calitățile sale se întâlnesc ca într-un loc geometric în personalitatea lui 
Toma - simbol al jertfei şi al lucidității. 

Structură - compoziţie. În Răceala, persiflarea, umorul negru, 
calamburul şi şarja caricaturală provoacă alunecarea comicului spre 
tragic. Impuritatea formulei dramatice se explică şi prin intuiţia 
modernă a absurdului istoriei. 

Autorul conservă structura clasică a teatrului istoric (număr 
mare de personaje, prezenţa conflictului exterior - între Vlad şi 
Mahomed şi între Vlad şi Radu cel Frumos -, organizarea textului în 
scene şi tablouri), dar întrebuințează și elemente novatoare 
(contrastul dintre tema majoră, istorică și existența unor automatisme 
ce țin de limbajul contemporan, portretizarea unui erou absent pe 
scenă - Vlad - caracterizarea atentă a unui personaj secundar - Toma 
—, motivul teatrului în teatru. 

Receptare critică 

7 iPiesele lui Marin Sorescu, inspirate din istoria națională, 

Răceala şi A treia ţeapă au şi ele, ca Iona sau Paracliserul, caracterul 
teatrului său, adică o structură foarte modernă, bazată pe transparenţa 
parabolei și facultatea acesteia de a actualiza energic trecutul, 
dezvăluindu-și într-un chip izbitor, sugestiv, emblematic, 
permanenţele. [...] Modernă e şi pendularea pe care o suferă drama 
istorică la Marin Sorescu între tragic şi comic (...). Sarcasmul, ironia, 
grotescul pătrund azi masiv în drama istorică și numai spiritelor 
mărginite li se pare aceasta o impietate”. 

(Ov. S. Crohmălniceanu, Al doilea suflu) 

Fragment semnificativ comentat 

„Doamna Stanca (îl privește cu atenţie): Sânge. Te-au rănit! De 
fiecare dată, te alegi cu o rană. Ești însemnat ca un răboj, încrustat ca 
un toiag. 

Toma: Aș! O simplă răceală... dacă îmi pui tu ventuzele... mă 
înzdrăvenesc. O să fie ca și când m-ar fi pișcat un purice”. 

Conversaţia dintre Toma şi soția lui este simbolică. Ea justifică 
titlul piesei. Patriotismul autentic nu este demonstrativ, ci discret(,, 
osimplă răceală”). Rănitul cere să i se aplice tratamentul obișnuit al 
ventuzelor, ascunzându-şi suferința. Personajul este unul exemplar. El 
reprezintă simplitatea, luciditatea, eroismul, jertfa. Comparaţia pe care 
o face Doamna Stanca nu pare întâmplătoare. 

Prin curaj şi noblețe, ostașul este pentru Vlad Ţepeş un sprijin 
(„un toiag”). (E.C.) 

MATEI VIŞNIEC 

ULTIMUL GODOT 

Specificul speciei. Piesa se poate încadra în teatrul absurdului, 
dar şi în metateatru, eroii fiind Împrumutați din literatură (Beckett 
este un dramaturg celebru, iar Godot - personajul său). 

Titlul „acestui scenariu dramatic”, numele personajelor, dar și 
ultimele lor replici fac trimitere la textul lui Beckett, Așteptându-l pe 
Godot. Intertextualitatea nu este însă gratuită, ea servind temei mai 
generale a relaţiei dintre viață și artă, dintre iluzie şi realitate. 

Subiectul în Ultimul Godot, autorul (Beckett) şi personajul său 
(Godot) sunt îmbrânciți și izgoniți afară din incinta unui teatru. 
Dezorientaţi, supăraţi, cei doi discută şi-şi deconspiră identitatea. 
Indignat că n-a fost lăsat să apară deloe în piesa scrisă de Beckett, 
Godot se revoltă împotriva creatorului său: „De ani de zile mă fierbi ca 

pe un şobolan. Ai făcut din nune o fantomă, o fantoșă, m-ai umilit. Asta-i 
personaj. Nenorocitule. Acu ai să plătești tot, tot. „El contestă totodată și 
convenția dramatică a personajului. 

Dar pentru că oricum, din lipsă de public, nu mai au deloc 
reprezentații, eroii se liniştesc, se împrietenesc, fumează chiștoace pe 
care le culeg din tomberoane, vorbesc despre dispariţia teatrului și-i 
plâng soarta: „/V-o să pot trăi fără teatru”. „N-o s-o pgt duce prea mult. 
„O să murim ca șobolanii. „Beckett decide să-l introducă totuşi pe 
Godot pe scenă, dar acesta-i răspunde: „La ce bun? Teatrul a murit". 
Personajele sunt înconjurate de oameni din ce în ce mai mulți. 
Mulțimea, care asistă la construirea din mers a unei noi piese, se 
transformă în publicul acestei piese. Teatrul s-a mutat în stradă, 
Beckett și Godot devin Extragon și Vladimir, ceea ce părea că este 
sfârşitul acestui gen literar devine un început, autorul şi nevăzutul său 
personaj devin protagoniștii celebrei piese. 

Caracterizarea personajelor. Tipuri şi relaţiile dintre ele 

Beckett şi Godot, autor și personaj, se întâlnesc în teatrul lui 
Vişniec, dialoghează, se ceartă, îşi aruncă unul altuia invective(, 
Nenorocitule! Acu ai să plătești tot, tot!”; „Eşti nebun”), sunt violenţi 
(„Poate-ţi rad una”), patetici („Pot să te îmbrăţișez"), trăiesc în mizerie 
(fumează chiștoace din tomberoane), și deplâng soarta teatrului și a 
artei („Niste derbedei. Niste ordinari... să omori arta”). 

Procedeul folosit de autor este unul pirandellian ce are la bază 
confuzia dintre viață și scenă, între actor şi personaj şi, iată, și între 
personaj și autor. 

Structură - compoziție. Formula dramatică aleasă de Vişniec 
(metateatru) este deosebit de îndrăzneață. În virtutea legii 
consangvinizării și a intertextualităţii, el aduce pe scenă un autor de 
literatură și pe eroul acestuia, punând în discuție tocmai existența 
teatrului. Piesa are un caracter experimental. Autorul renunţă la 
împărțirea pe acte şi scene a textului; reduce de altfel dimensiunile 
acestuia şi numărul protagoniștilor; schițează un conflict simplu 
(Godot îi reproşează lui Beckett că nu a apărut în piesă), folosește 
procedeul contrastului (un subiect grav - dispariția artei teatrale - 
este tratat de personaje într-un registru familiar, colocvial și argotic: 
„Taci dracului că râde lumea."). 

Receptare critică 


„Unele dintre piesele lui Matei Vișniec sunt parabole. Altele însă 
nu semnifică ceva anume. Practic ele nu au acţiune și totuși 
personajele lor fac mereu ceva important. Discută cu gravitate, într-un 
stil ceremonios chiar dacă discuția nu duce la nicio concluzie 
utilizabilă în viața de fiecare zi, frecventează instituţii care inspiră 
respect, chiar dacă sunt fictive (fictive în spaţiul ficţiunii), fac 
investigații  meticuloase, chiar fără să existe un obiect al 
investigațiilor”. 

(Alex. Ştefănescu, Clasicizarea lui Matei Vișniec) 

Fragment semnificativ comentat 

„Godot (Smiorcăindu-se): N-o să pot trăi fără teatru... N-o s-o pot 
duce prea mult... În fiecare seară eram în sală, eram printre oameni, 
trăiam... Sufeream ca un câine, dar trăiam... Trăiam peste tot, în fiecare 
cuvânt... Cum de-au putut face aşa ceva? cum de-au putut închide totul? 
Cum de-au putut da oameni afară? Ce mă fac eu acu? 

Samuel Beckett (Privind stânjenit în jur șoptind): Taci dracului că 
râde lumea”. 

Replica lui Godot sintetizează relația teatru-viață, relaţie 
fundamentală în piesele pirandelliene, de unde este împrumutată (” în 
fiecare seară eram în sală, eram printre oameni, trăiam...'). Suita 
interogațţiilor retorice trădează tensiunea interioară a personajului 
incapabil să delimite ze iluzia de realitate („Trăiam peste tot, în fiecare 
cuvânt...'). Decepţionat, el îşi pierde credinţa în chiar sensul existenţei 
(” Ce mă fac eu acu?”). 

Intervenţia lui Beckett, extrem de dură, (” Taci dracului...”) pune 
însă capăt acestei tirade sentimentale. În jurul celor doi se adună 
treptat un public numeros. Teatrul a fost transplantat în stradă, granița 
dintre actori și spectatori fiind desființată. (E.C.) 

EPOCI ȘI IDEOLOGII LITERARE 

ROMANTISMUL 

DACIA LITERARĂ 

„Dacialiterară” reprezintă, în interiorul epocii pașoptiste, 
frontiera dintre două etape distincte. Prima, întinzându-se până la 
1840, se află sub autoritatea lui Heliade Rădulescu și Asachi și este 
dominată de activitatea „Curiera/ui românesc” şi a „Albinei românesti”, 
cele dintâi publicații autohtone, înființate în 1829. Cea de-a doua, 
plasată cronologic între 1840 și 1860, este marcată de impunerea unor 

noi periodice („Propâășirea „- 1848 şi „România literară „- 1855), dar şi 
de afirmarea deplină a celor mai de seamă scriitori ai momentului. 

Revista „Dacia literară” ia naştere la 30 ianuarie 1840, la Iaşi, 
din inițiativa lui Mihail Kogălniceanu și este suspendată după câteva 
numere. Acest act de cenzură a fost probabil provocat de atitudinea 
ostilă a redactorului şef față de stăpânire, dar sancţiunea se explică și 
prin tipărirea în primele numere, a unor fabule de Alecu Donici, a 
nuvelei Alexandru Lăpușneanul de Costache Negruzzi și a Anului 1840 
de Grigore Alexandrescu - scrieri cu subiecte care incomodau puterea 
politică. 

În pofida acestui destin scurt”, Dacia literară” are totuși o 
importanță decisivă pentru cultura noastră. Ea propune într-o 
perioadă de intense căutări, un program alcătuit cu luciditate și simţ 
critic, care promovează directiva naţională în cultură, fixând totodată 
şi o ideologie literară, însușşită de întreaga generaţie de la 1840. 

În Introducţie - articolul prin care se deschide primul număr - 
Mihail Kogălniceanu face un elogiu al predecesorilor (Heliade, Asachi, 
Bolintineanu - ctitori ai presei românești), dar remarcă şi culoarea 
locală accentuată și neglijarea literaturii originale, lipsuri principale 
ale ziarelor lor. 

Pornind de la aceste constatări, el alcătuiește o listă de 
recomandări care vor constitui, de fapt, doctrina „Daciei literare”. 

Doctrina 

„Dacia literară” vizează în ansamblu trei grupe mari de 
obiective: crearea unei literaturi naţionale, realizarea unei limbi 
unitare şi dezvoltarea spiritului critic. 

Revista îşi propune să fie „o foaie românească”, „un repertoriu 
general al literaturii române”, „să se îndeletnicească” doar „cu 
producţiile românești”, „numai să fie bune”, şi să iniţieze lupta „pentru o 
literatură și o limbă comună pentru toți”. 

Articolul program afirmă așadar, ca şi titulatura simbolică a 
publicaţiei, necesitatea depășirii provincialismului și a valorilor locale 
pentru afirmarea celor naționale, încercarea de a reprezenta artistic 
întreg spaţiul românesc şi de a reface, măcar la nivel cultural, unitatea 
vechii Dacii, fără a se abandona însă criteriul axiologic în selecția 
operelor. 

În al doilea rând, revista indică, în spirit romantic, cultivarea 

originalității naţionale şi valorificarea folclorului, a istoriei și a naturii 
patriei: „Istoria noastră are destule fapte eroice, frumoasele noastre țări 
sunt destul de mari, obiceiurile noastre destul de pitorești și de poetice 
pentru ca să putem găsi și la noi sujeturi de scris fără să avem pentru 
aceasta trebuință să ne împrumutăm de la alte naţii”. Paralel cu aceste 
sugestii, se condamnă abuzul de imitații și traduceri modeste „care s-a 
făcut la noi o manie primejdioasă pentru că omoară în noi, duhul 
naţional”. 

În concluzie, promovarea originalității ca o dimensiune 
fundamentală a creaţiei artistice nu este doar un principiu estetic al 
romantismului, ci exprimă şi dorința construirii unei identități 
naționale a literaturii române care s-o individualizeze printre celelalte 
literaturi. 

Dincolo de grija pentru specificul național, se manifestă însă și 
preocuparea pentru legitimarea spiritului critic. „Critica noastră va fi 
nepărtinitoare, vom critica cartea, iar nu persoana. Vrâjmași ai 
arbitrarului, nu vom fi arbitrari în judecăţile noastre literare”. 

„Dacia literară” statuează obiectivitatea şi corectitudinea ca 
instrumente de măsură ale talentului literar, întemeind astfel instituţia 
critică şi punând capăt încurajării mediocrităţii. 

Ea consideră specificul naţional un motor al culturii și al 
civilizaţiei, pregăteşte teoretic unitatea politică, dar. mai ales, aduce în 
centrul atenţiei problemele literaturii româneşti. Îndemnurile revistei 
sunt încorporate în operele publicate, drumurile trasate sunt urmate 
cu sfințenie. Climatul cultural este efervescent, se dezvoltă genurile 
literare şi apar noi specii, această dinamică fiind evidentă și în opere. 

Poezia în poezia lirică se impune elegia (Păstorul însingurat de 
Vasile Cârlova şi o fată tânără pe patul morţii de Dimitrie 
Bolintineanu). meditaţia romantică (Umbra lui Mircea. La Cozia de 
Grigore Alexandrescu şi o noapte pe ruinurile Târgoviștei de Ion 
Heliade Rădulescu). Sunt frecvente oda și poezia cu aspect de marș și 
imn (Marșul oștirii române de Vasile Cârlova, Odă ostașilor români, 
Hora Unirii de Vasile Alecsandri). Sunt cultivate speciile clasice, satira 
şi epistola, semnate de Gri-ore Alexandrescu. Poezia epică îşi fixează 
rădăcinile în folclor (Zburătorul de lon Heliade Rădulescu) şi în istorie 
(baladele lui Bolintineanu), din aceeași zonă de inspiraţie crescând și 
„Legendele” şi poemele eroice ale lui Alecsandri. 


Proza în spaţiul epic, atrag atenţia fiziologiile (Domnul Sarsailă, 
autorul de Heliade Rădulescu și Fiziologia provinţialului de Costache 
Negruzzi), poemul în proză (Cântarea României de Alecu Russo), 
monografia istorică (Românii supt Mihai-Voievod Viteazul de Nicolae 
Bălcescu) şi nuvela de aceeași factură (Sobieski și românii şi Alexandru 
Lăpuşneanul de Costache Negruzzi). În acelaşi timp se înregistrează şi 
primele încercări de roman (Tainele inimii de Mihail Kogălniceanu, 
Manoil şi Elena de Dimitrie Bolintineanu) și se dezvoltă scrieri precum 
scrisorile (lui Negruzzi și Ghica) și discursul (Mihail Kogălniceanu). 

Dramaturgia în teatru, se remarcă evoluția comediei. Vasile 
Alecsandri  îmbogăţeşte genul, scriind  „cânticele' comice, 
comedii( Chiriţa în lași şi Chiriţa în provinţie) şi apoi feerii (Sânziana și 
Pepelea). 

Programul „Daciei literare” așază așadar, în centrul culturii, 
ideea de specific național, urmărește normarea, cultivarea, 
modernizarea și unificarea limbii române literare, dar mai ales 
impulsionează creaţia artistică. Speciile cultivate de revistă și de 
colaboratorii ei oglindesc efortul de a recupera o întreagă evoluţie a 
literaturii europene: clasicismul, iluminismul,  preromantismul, 
romantismul și realismul (de la fabulă, satiră și comedie, la meditații 
pe tema ruinelor, terminând cu scene de mare efect din nuvela lui 
Negruzzi). 

Receptare critică 

„[...) în Introducţia la Dacia literară, Kogălniceanu aşterne pe 
hârtie programul şi manifestul romantismului românesc. El este 
sincronic cu acelea din Rusia, Spania, Portugalia și din alte țări şi are 
acelaşi aspect Biedermeier, vădit, „din capul locului, în pledoaria 
autorului pentru natura, folclorul, obiceiurile, istoria (cu exact un 
deceniu mai devreme şi Eliade o recomanda ca izvor) şi limba 
națională (...)”. 

(Nicolae Manolescu, Istoria critică a literaturii române. Vol. I 
Poezia) (E.C.) 

JUNIMEA ȘI JUNIMISMUL 

Contextul 

Junimea, grupare culturală şi literară ia naștere la lași, în 
toamna lui 1863. Cei cinci întemeietori, intelectuali formaţi la studii în 
străinătate, sunt: Titu Maiorescu, Petre P. Carp, lacob Negruzzi, Vasile 

Pogor şi Theodor Rosetti. 

Societatea desfăşoară în timp un adevărat management cultural: 
are o editură, o tipografie, un sistem de librării. Junimiștii inventează 
„dizertaţia de idef\ iniţiază „prelecţiuni populare 1, editează lucrări 
științifice şi antologii de poezie, impunând treptat în cultură o scară de 
valori. Colaboratorii Junimii sunt scriitori (Vasile Alecsandri, Duiliu 
Zamfirescu, Alexandru Vlahuţă, Panait Cerna), dar şi istorici (Al. D. 
Xenopol), filosofi (Vasile Conta) și filologi (Alexandru Lambrior, 
Alexandru Philippide), alcătuind o adevărată şcoală de idei sau - într-o 
formulă a lui Tudor Vianu - „o comunitate”. 

La 1 martie 1867 apare şi revista „Convorbiri literare”. Din 1884 
publicaţia este lunară, iar din 1885 - lunară cu mai multe pagini. În 
aceeași perioadă, ea se mută la București unde se vor ţine și ședințele 
grupării. 

Între 1874 şi 1885, la Junimea, se afirmă o nouă direcţie literară, 
prin activitatea critică a lui Titu Maiorescu și prin creaţia unor scriitori 
de marcă (Eminescu, Caragiale, Creangă, Slavici). 

Urmează o etapă în care se ridică prima generaţie 
postmaioresciană, formată din Mihail Dragomirescu, Simion Mehedinţi 
şi Constantin Rădulescu-Motru, care dau revistei „Convorbiri literare” 
un pronunțat caracter filosofic şi istoric, iar după 1895, o etapă 
decadentă, eclectică și semănătoristă. Cu mici întreruperi revista apare 
până în zilele noastre. 

Doctrina 

Reprezentanții Junimii refuză retorismul, romantismul minor, 
patriotismul ostentativ, manifestă un gust clasic şi academic şi propun 
un tip de critică literară ironică, sceptică, vizionară şi interesată de 
descoperirea valorii. Spiritul critic junimist recunoaște şi apreciază 
adevărata natură a creaţiei literare: natura estetică. (E.C.) 

TITU MAIORESCU 

Anul 1864 delimitează, prin afirmarea Junimii, literatura 
„marilor clasici” de literatura pașoptistă. 

Mentorul societăţii, Titu Maiorescu, pe baza unui program solid 
şi având alături o generaţie valoroasă, desfăşoară o critică normativă, 
didactică, culturală, științifică şi, de cele mai multe ori, polemică şi 
incisivă ce va promova „o direcţie nouă în literatură]. 

El este un bun diagnostician care îmbină observațiile 

particulare cu ideile generale venite din logică, teoria literaturii şi 
filosofie. Estetica sa, inspirată de Aristotel, Hegel și Schopenhauer, este 
de ordin clasic, stilul său este clar, sobru, iar analizele sale sunt 
echilibrate, logice, bine argumentate. 

„În contra direcției de astăzi în cultura română” (1868) 

În acest studiu, Maiorescu practică o critică socială și culturală. 
El observă și combate trei direcții greşite pe care se înscriseseră 
contemporanii săi: exagerările latiniștilor care susțineau originea pur 
romană a poporului român și a limbii române, deformând si falsificând 
astfel istoria; încurajarea mediocrităţii, primejdioasă pentru viaţa unui 
popor şi mai ales imitarea exaltată, fără discernământ a formelor 
culturale occidentale, pentru care noi nu aveam în acel moment istoric 
un fundament temeinic sau o tradiţie. 

Seduşi de „fenomenele mărețe” ale civilizației apusene, cu care 
intraseră în contact, pașoptiştii asimilează nu numai ultimele 
descoperiri din ştiinţă, literatură sau arte, ci preiau, copiază şi 
instituțiile politice și culturale. 

Acceptarea acestor influențe nu este însă, în viziunea criticului, 
una benefică pentru cultura română, pentru că ele nu se potrivesc cu 
stadiul ei precar de dezvoltare: „este mai bine să nu facem o școală 
decât să facem o școală rea, mai bine să nu facem o pinacotecă deloc, 
decât să o facem lipsită de artă frumoasă...". 

Formele nu corespund fondului şi de aceea ele sunt respinse și 
criticate. Polemica maioresciană are însă un scop pedagogic, vizând 
până la urmă reformarea societății româneşti. 

Teza formelor fără fond are un mare răsunet în epocă, dar și mai 
târziu. Continuată și reevaluată de Eugen Lovinescu, ea va constitui 
multă vreme obiectul unor dispute acerbe. 

„Direcţia nouă în poezia şi proza română” (1872) 

Mentorul Junimii identifică, în acest articol, existența în 
literatura română, a unui curent nou, regenerator, reprezentat de 
Vasile Alecsandri (prin pasteluri), de Mihai Eminescu (prin primele 
sale poezii publicate în „Convorbiri literare”) şi de Caragiale (prin 
comedii). 

Maiorescu trece, aşadar, de la observaţiile generale, culturale la 
cele literare. El are despre cei trei autori intuiții remarcabile și face 
analize lucide, pertinente, concise, care vor deveni repere ale 

receptării critice viitoare. 

Doar pe baza a trei poezii eminesciene, criticul dă un verdict 
critic ce se va consolida de-a lungul timpului: 

„Cu totul osebit în felul său, om al timpului modern, deocamdată 
blazat în cuget, iubitor de antiteze cam exagerate, reflexiv mai peste 
marginile iertate, până acum așa de puţin format încât ne vine greu să-l 
cităm îndată după Alecsandri, dar în fine poet, poet în toată puterea 
cuvântului, este d. Mihai Eminescu”. 

Formulele sunt memorabile, Maiorescu observă pesimismul 
eminescian (” blazat în cuget”), sugerează indirect temperamentul 
romantic al poetului (” iubitor de antiteze cam exagerate”) şi 
modernitatea poeziei eminesciene („om al timpului modern”), dar 
exprimă şi o judecată de valoare, plasându-l pe Eminescu alături de 
alecsandri. 

La fel de rezistente în timp sunt însă și cercetările sale critice 
despre Octavian Goga (Poeziile din Goga) și Sadoveanu (Povestirile 
domnului Sadoveanu) sau referirile, în contexte axiologice, la opera lui 
Slavici, Creangă şi Andrei Mureșanu. 

„O cercetare critică a poeziei române de la 1867”. 

Articolul prezintă sistemul estetic maiorescian, alcătuit din 
necesitatea stabilirii unui set de principii generale care să-i orienteze 
pe poeți şi, totodată, pe critici. 

Maiorescu pornește de la „confuzia, frecventă în epocă, a 
valorilor politice, naţionale, sociale și ştiinţifice cu valoarea estetică, și 
diferențiază știința de artă. În viziunea lui, ştiinţa are ca obiect 
adevărul, în timp ce poezia se ocupă de frumos. În plus, adevărul 
cuprinde idei, în timp ce frumosul conţine „idei manifestate în materie 
sensibilă”, cu alte cuvinte idei care emoționează și impresionează. 

Pe baza acestor delimitări, criticul operează apoi o nouă 
distincţie între condițiunea materială şi cea ideală a poeziei, adică între 
formă și conținut. 

Astfel, condițiunea materială a poeziei se referă la combinarea 
cuvintelor în așa fel încât ele să-şi recâștige funcția expresivă pe care 
au pierdut-o ca urmare a întrebuinţării lor zilnice, în timp ce condiția 
ideală a poeziei înseamnă găsirea unei idei care să desemneze un spațiu 
al trăirii, o zonă a afectivității şi care să fie „un simțământ”, o pasiune şi 
niciodată „o cugetare exclusiv intelectuală”. 


Paralel cu aceste clasificări sunt date și câteva recomandări şi 
sunt formulate o serie de restricții. Maiorescu indică unele procedee 
de sensibilizare şi materializare a cuvântului: alegerea cuvântului celui 
mai puțin abstract, folosirea epitetului ornant și a tropilor în general, 
dar şi evitarea comparațiilor tocite de uzul poetic şi a diminutivelor. 

Poetul trebuie să realizeze un echilibru între cuvinte și idei (să 
nu folosească pentru idei puţine, cuvinte multe) și de asemenea să 
respecte în distribuţia ideilor un principiu al argumentării şi gradației 
(„o dezvoltare grabnică și crescândă spre culminarea finală”). 

„Eminescu și poeziile lui” (1889) 

În Eminescu şi poeziile lui, Maiorescu îşi continuă comentariul 
din articolul Direcţia nouă... completând portretul poetului prin 
stabilirea unor corespondențe între viață și operă. Inspirându-se din 
filosofia schopenhaueriană, el dezvoltă o teorie a geniului înnăscut, 
dezorientat, nepăsător la întâmplările „vieţii externe”, pesimist, dar 
având acces la ideile generale. 

Eminescu are o cultură „la nivelul culturii europene”, cunoștințe 
din literatura antică și modernă, din filosofia lui Platon, Kant și 
Schopenhauer, dar exprimă „ideea emoțională, adică ideea trăită”. 
Poeziile absorb un material concret de unde se formează apoi „înalte 
abstracțiuni”. 

În a doua parte, criticul analizează forma versului eminescian, 
marchează înrudirea lui cu poezia populară (la nivel eufonic), dar şi cu 
rimele noi, moderne şi încheie cu un punct de vedere ce exprimă o 
impresionantă clarviziune: „Acesta a fost Eminescu, aceasta este opera 
lui. Pe cât se poate omenește prevedea, literatura poetică română va 
începe secolul al XX-lea sub auspiciile geniului lui și forma limbii 
naționale care și-a găsit în poetul Eminescu cea mai frumoasă înfăptuire 
până astăzi, va fi punctul de plecare pentru toată dezvoltarea viitoare a 
veșmântului cugetării românești. 

„Comediile domnului Caragiale” (1885) 

Maiorescu scrie Comediile domnului Caragiale cu intenţie 
polemică, apărându-l pe Caragiale de acuzațiile de trivialitate ce i se 
aduc, în urma reprezentării pieselor sale pe scena Naţionalului. 

Criticul face o demonstraţie de poetică, susținând indirect 
calitatea estetică a acestor creaţii originale și delimitând poziția 
moralei în artă. 


El consideră că arta este morală prin ea însăși, trivială fiind doar 
absența talentului. Prin opera sa, artistul își anulează subiectivitatea, se 
ridică în lumea ficţiunii impersonale, eliberându-se şi eliberându-l și pe 
cititor de egoism. În plus, moralitatea artei nu este aceea a codului 
penal, nu este o moralitate practică. 

Personajele lui Caragiale vorbesc și se poartă astfel, tocmai 
pentru că literatura „trebuie să dea iluzia realului”. „Lin limbagiu 
academic în gura lor, ar distruge această iluzie” şi ar „nimici toată 
lucrarea”. 

Scopul operei de artă este aşadar nu pedepsirea răului, ci 
trezirea unei emoții estetice, sensibilizarea cititorului. 

„Poeți şi critici” (1886) 

Acest studiu are o miză polemică. Provocat de afirmaţiile a doi 
tineri scriitori (Barbu Ștefănescu Delavrancea şi Alexandru Vlahuţă) 
care contestaseră valoarea lui Alecsandri și pledau pentru poezia lui 
Eminescu, Maiorescu reevaluează poziția autorului pastelurilor în 
literatura română, considerându-l pe acesta un reper axiologic şi 
existenţial, precursor al lui Caragiale și Eminescu. 

În același timp, criticul justifică eroarea făcută de cei doi 
scriitori, prin „natura” pe care o au, natură de „artişti, diferită de 
natura specifică a criticului literar. Poeţii sunt, după Maiorescu, 
subiectivi, părtinitori, au o structură prismatică, un anume mod de a 
percepe lumea, în vreme ce, criticii sunt nepărtinitori, obiectivi. 
Măsurarea și aprecierea talentului rămâne, de aceea, în sarcina 
criticului care are ochiul format pentru descoperirea valorii. Această 
teză, ca și alte puncte de vedere maioresciene, va influența 
considerabil istoria literaturii române. Adoptată de unii, respinsă de 
alţii, ea va constitui un subiect controversat. 

Receptare critică 

„Junimea (...) a promovat programatic doar critica prezentului, 
şi prin aceasta a sporit considerabil acuitatea mentalității românești 
pe latura adevărului, în cadrul unui prezent la îmbunătăţirea căruia, în 
toate sensurile, estetic, moral, social, politic, a contribuit”. 

(Ion Negoițescu, Istoria literaturii române) 

„Maiorescu are în toate vocaţia începutului: la Institutul 
Preparandal, la Universitate, în Parlament. Este spiritul care va scrie 
Criticile: propunând principiile ortografiei, ale poeziei, ale dreptului, 

ale culturii. Nu numai lingvist sau critic, dar şi filosof. Obiectul lui e 
toată Cultura”. 

(Nicolae Manolescu, Contradicţia lui Maiorescu) (E.C.) 

PERIOADA INTERBELICĂ 

Context. La sfârșitul primului război mondial, o dată ce 
obiectivele politice ale ţării se realizează, se declanșează în plan social 
şi cultural o dramă a opțiunii care are în centru problema specificului 
naţional. 

Cercetarea ideologiei literare interbelice ne arată că această 
perioadă este puternic agitată de dispute în jurul următorilor termeni: 
etic I estetic, estetic I social I politic, naţional I universal, tradiţional / 
modern. 

Publicistica indică şi ea, cu precizie, existența unui mozaic de 
puncte de vedere, de programe și sensibilități. Intelectualii vremii au 
atitudini divergente, uneori extremiste și se grupează în mai multe 
tabere. Pe o poziție tradiționalistă, antimodernistă, retrogradă se 
situează „Gândirea', dar şi „Cuvântul literar și artistic”, „Ramuri, 
„Familia“, „Viața românească”, în timp ce modernismul şi 
autoconservatorismul sunt promovate mai ales de „Zburătorul', 
„Tiparniţa literară”, „România literară”, „Kalende', „Revista fundațiilor 
regale". 

MODERNISMUL 

O importanță deosebită au, în perioada interbelică, revista și 
cenaclul „Zburătorul”, înfiinţate de Eugen Lovinescu. 

Deşi are o apariţie scurtă şi discontinuă (1919-1922, 1926-1927) 
şi nu atinge longevitatea „Convorbirilor literare”, a „Vieţii românești” 
sau a „Gândirii“, publicaţia influențează în mod decisiv cultura epocii. 
Cea mai mare parte din spațiul ei este destinată literaturii şi cronicilor 
(teatrale, literare, de idei), iar în cuprins se pot citi numele unor poeţi 
şi prozatori valoroşi (Liviu Rebreanu, Hortensia Papadat-Bengescu, 
Camil Petrescu, lon Barbu) și ale unor critici de marcă (Pompiliu 
Constantinescu, Tudor Vianu, Vladimir Streinu). 

O activitate mult mai intensă și de lungă durată desfăşoară 
cenaclul „Zburătorul” din strada Câmpineanu, unde se afla și locuința 
criticului. 

Timp de două decenii şi jumătate aici se formează personalități 
exponențţiale ale literaturii române, sunt promovate noi talente, se 

condamnă critica semănătoristă și poporanistă, se luptă pe o direcție 
deschisă de Titu Maiorescu împotriva confuziei eticului cu esteticul. 

„Zburătorul' urmăreşte realizarea sincronizării culturale şi 
literare cu Occidentul (prin imitația formelor), susține caracterul 
fluctuant al valorilor estetice sub presiunea factorilor istorici, își 
propune „revizuirea” clasicilor şi sprijinirea debutanțţilor, refuză 
autohtonizarea şi provincializarea literaturii, optează deschis pentru 
obiectivizarea şi citadinizarea prozei și pentru reflexivizarea și 
subiectivizarea poeziei. 

Aceste principii, difuzate de „Zburătorul', respectate de o 
întreagă epocă literară sunt formulate şi impuse de Eugen Lovinescu. 
Având o formaţie maioresciană, el practică o critică expresivă, concisă 
şi imparţială, dovedind în același timp abilitate polemică. 

Sceptic față de critica ştiinţifică, întemeiază o critică 
impresionistă, bazată pe relativism estetic și diferenţiere. Metoda lui 
este numită „centripetism estetic”, criticul intuind într-o primă fază 
„nucleul inefabil al operei” şi străbătând apoi toate straturile ei, într-o 
analiză concentrică, personală, care renunţă la detalii biografice, la 
elementele colaterale ale creației, surprinzându-i în schimb 
originalitatea și nota specifică. Exegezele lovinesciene se bazează însă 
pe o fundamentare teoretică foarte solidă. 

Lovinescu este fondatorul „modernismuluil, concept pe care-l 
explică şi-l aplică în Istoria civilizaţiei române moderne (vol. I-III, 
1924-1925) şi în Istoria literaturii române contemporane (1926-1930). 
(E.C) 

EUGEN LOVINESCU 

Mutaţia valorilor estetice 

În capitolul VI al Istoriei literaturii române contemporane, 
Lovinescu reia doctrina sincronismului, formulată pe larg în Istoria 
civilizaţiei române moderne. 

Criticul afirmă că există „un spirit al veacului”, un saeculum”, 
despre care vorbeşte și Tacit, adică o „sumă de condiţii materiale și 
morale ce configurează într-o epocă viața popoarelor europene”. 

Datorită dezvoltării mijloacelor de comunicare, în epoca 
modernă, orice formă de artă apărută într-un centru artistic se 
propagă aproape instantaneu în toată Europa, viața culturală 
omogenizându-se. 


O altă idee, dezvoltată de Lovinescu este aceea a „imitaţiei”, 
preluată de la sociologul francez Gabriel Tarde, pe care o aplică 
fenomenului cultural românesc. 

Imitaţia trebuie să se facă de sus în jos, de la interior la exterior. 
Putem, așadar, împrumuta ultimele descoperiri ale culturii occidentale 
fără a reface neapărat etapele prin care s-a ajuns la aceste descoperiri. 
Spre deosebire de Tarde şi de junimiști, Lovinescu sugerează totuși ca 
adoptarea formelor să fie în mod necesar continuată de o adaptare, 
întrucât „imitația simplă fără asimilare nu reprezintă o reluare 
pozitivă”. În plus, sincronizarea cu literatura europeană trebuie 
dublată de un efort de diferenţiere, factorul etnic și originalitatea 
fiecărui autor contribuind la aceasta. 

A doua problemă tratată în acest volum este aceea a 
modalităților de abordare şi a perspectivelor corecte asupra creației 
literare. Demersul critic trebuie să țină seama de o regulă de aur: 
mutaţia valorilor nu implică obligatoriu și progresul lor. Modernismul 
nu-și poate afirma superioritatea artistică asupra antichităţii. Un 
anumit stadiu din evoluţia culturii nu este obligatoriu superior celui 
precedent. Paralelismele, studiile comparative care au drept scop 
formularea unei judecăţi de valoare se admit doar în interiorul 
aceleiași epoci şi aceleiași familii estetice. O operă literară polivalentă 
primește de-a lungul timpului o varietate de interpretări, este privită 
din diferite unghiuri, este analizată prin procedee diferite, de generaţii 
diferite de critici şi suportă în acest fel un șir de mutații estetice care-i 
demonstrează vitalitatea. 

În viziunea criticului, creaţiile trecutului presupun o critică 
istorică, atentă la sensibilitatea timpului în care au fost produse şi la 
contextul cultural în care au apărut. Această metodă întâmpină totuși 
greutăţi, cercetătorul neavând o relaţie directă cu fenomenul studiat, ci 
una intermediată de relaţiile pe care predecesorii săi le-au avut cu 
acest fenomen. De aceea, preferabilă rămâne critica sincronică. Deşi 
stânjenită de elemente biografice sau contextuale, ea are până la urmă 
o legătură nemijlocită cu opera literară, lucrează în „materie vie”, 
vorbește în numele unei sensibilități vii. 

Pentru observarea mutaţiilor, perspectiva istorică pare însă 
indispensabilă. Cu toate acestea, unele schimbări de valori sunt 
evidente și fără o distanţare în timp. O asemenea evoluţie s-a petrecut 

şi în perioada interbelică, fiind reprezentată de trecerea de la etic la 
estetic. 

Lovinescu repudiază semănătorismul și poporanismul tocmai 
pentru că, neglijând calitatea estetică, a unei opere literare, cele două 
curente acordă o importanță exagerată valorilor ei etice și sociale. 
Criticul consideră poezia semănătoristă anacronică, din pricina 
incapacității ei de a crea noi principii estetice, în vreme ce simbolismul 
este apreciat tocmai pentru că luptă împotriva „formelor învechite de 
artă”. Dar aceste idei sunt mai nuanţate în volumul Evoluţia poeziei 
lirice. 

„Evoluţia poeziei lirice”. 

În volumul al treilea al Istoriei literaturii române contemporane 
Lovinescu analizează  semănătorismul,  neosămănătorismul şi 
tradiționalismul ai cărui reprezentanţi sunt: Iorga, Coşbuc, Goga, 
Crainic, Pillat, Voiculescu; descrie mișcarea modernistă și simbolistă 
de la „Viaţa nouă”; închină un capitol avangardei formate din Ion Vinea, 
Barbu Fundoianu, Tristan Tzara şi trece în revistă personalitățile 
evidenţiate la Zburătond. 

Din punctul lui de vedere, poezia modernă își are rădăcinile în 
simbolism, simbolismul preferând poeziei didactice, gnomice, 
descriptive, poezia lirică, definită prin sugestie, muzicalitate, 
ambiguitate şi prin renunțarea la prozodia tradițională. 

Dar alte simptome ale modernității mai sunt și intelectualizarea 
emoției poetice, reflexivizarea şi  subiectivizarea discursului, 
teoretizate şi apoi recomandate de critic. 

„Evoluţia prozei literare”. 

În proză însă, opțiunea fermă pentru modernism se manifestă 
prin tendința spre obiectivitate şi citadinizare. 

Spre exemplu, Jon al lui Liviu Rebreanu, deși are un subiect 
țărănesc, corespunde exigențelor de gust şi obiectivitate ale criticului. 
Romanul, eliberat de lirism, de convențiile și clișeele idealismului este 
considerat o replică dată semănătorismului, „o creație obiectivă, 
puternică”. 

Formula lui Jon, susține Lovinescu, este „formula marilor 
construcţii epice”, „formula ciclică a  zugrăvirii vieţii în toate 
dimensiunile ei”. Mijloacele de expresie se supun și ele caracterului 
realist şi obiectiv al viziunii. Sunt respinse „floricelele de stil. În 

favoarea expresiei bolovănoase a cuvântului. 

Personajul lon, de asemenea, nu este perceput ca tip social sau 
moral, ci este văzut ca energie, ca o „forţă care se topește în imensitatea 
simbolică a unei creaţii chtonice”. 

Analiza dovedeşte acuitatea spiritului lovinescian, conștiința 
estetică a criticului, sensibilitatea sa morală, dar mai ales 
aplicabilitatea scrierilor sale teoretice. 

Receptare critică 

„Lovinescu face critică în chip consecvent, scrie, adică, nu 
două-trei articole pe an, ci în fiecare săptămână și despre toate cărțile. 
Nimeni din generaţia lui nu-l va urma în această acțiune istovitoare. 
Încă un semn că E. Lovinescu era predestinat - sau a voit el însuși să 
fie - înaintea tuturor, criticul nu al unei singure generații, ci al unei 
epoci. Epoca înseamnă, pentru el, 40 de ani, adică din amurgul unui 
romantism tardiv, țărănesc, până în momentul în care pojarul 
avangardismului aproape că trecuse. Aceasta înseamnă ceea ce numim 
cu un termen nesigur literatura română modernă. |...] Imaginaţia lui 
Lovinescu urmează un traseu invers: criticul este deja instalat în inima 
operei, când începe propriu-zis analiza el a atins «elementul 
generator» şi demersul începe prin a străpunge spre exterior, pereții 
ce o despart de domeniile învecinate. În jurul ideii centrale apare astfel 
o rețea de imagini explicatoare şi apreciative. Imaginile sunt adunate 
apoi într-un portret, fantezia critică se repliază, revine la punctul de la 
care a pornit. Durata acestei navete marchează ritmul și simetria 
textului lovinescian”. 

(Eugen Simion, Eugen Lovinescu, scepticul mântuit) (E.C.) 

GEORGE CĂLINESCU 

George Călinescu aparține celei de-a treia generații post 
maioresciene, alături de Șerban Cioculescu, Pompiliu Constantinescu, 
Perpessicius, Vladimir Streinu, Tudor Vianu. 

Lovinescian prin conștiința axiologică şi prin importanţa pe care 
o acordă criteriului estetic în analiza operelor literare, criticul își 
afirmă rapid originalitatea prin sensibilitatea şi exuberanţa sa artistică, 
prin intuiţie şi expresivitate. 

Spirit asociativ, dovedind un gust sigur şi o informaţie 
copleşitoare, George Călinescu are aptitudini pentru sintezele 
monografice de mari dimensiuni. Deşi a scris cronică şi foileton critic, 

alege, până la urmă, studiul amplu de exegeză literară care îi permite o 
mai largă desfăşurare a talentului creativ pentru că, în viziunea sa, 
„critica nu este decât o formă de expresie a spiritului creator, deci un 
exerciţiu literar”. 

Istoria literaturii române de la origini până în prezent 

Istoria literaturii române... este o construcție monumentală ce 
acoperă cronologic, dar și tipologic întreg câmpul literaturii, o carte 
„integrală” realizată din perspectivă istorică, în care autorul selectează, 
evaluează și filtrează valorile, dar și opera unui moralist-estet, atent la 
textele analizate, dar și la contextul lor cultural, la anecdotica ce le 
înconjoară, la psihologia și biografia celui ce le-a dat naștere și la 
conștiința celor ce le-au receptat. 

În Istoria literaturii române... literatura este dramatizată (pusă 
în scenă) şi epicizată (transformată într-o mare poveste în care 
scriitorii ajung personaje). Minuţioasă și documentată, balzaciană prin 
verosimilitate, cartea reprezintă un tablou critic exhaustiv, Călinescu 
revalorifică tradiția, exprimă judecăţi fundamentale despre scriitorii 
români ai secolelor XVII-XIX, îi analizează pe contemporanii săi 
(scriitorii interbelici), alcătuind de fapt „canonul literar” și tratează în 
final ideea de „specific naţional” (concept care nu este la el aprioric, ci 
rezultat al valorii estetice). 

Criticul trece în revistă curente, perioade, grupări de scriitori și 
formule artistice, face observaţii sociologice, psihologice, se plimbă cu 
mare abilitate printre opere și autori. El stabileşte filiații și afinități 
între creații şi scriitori, atât în sincronie (pe axa orizontală 
prezentului), cât și în diacronie (vertical, din trecut spre prezent), atât 
în interiorul literaturii române, cât şi în spaţiul literaturii universale. 

Astfel, pe Vitoria Lipan o aseamănă cu personajele 
shakespeariene, numind-o „Hamletul feminin”, iar pe autorul ei îl aşază 
în vecinătatea lui Creangă și Caragiale, stabilind numai diferențele 
specifice: „Luat în totalitate, Mihail Sadoveanu e un mare povestitor, cu 
o capacitate de a vorbi autentic enormă, asemănător lui Creangă și lui 
Caragiale, mai inventiv decât cel dintâi, mai poet decât cel de-al doilea, 
deși fără echilibrul artistic al lui Caragiale”. 

Imensa cantitate de informație este organizata, divizată, 
împărțită monografic, pe epoci (Epoca veche, Romanticii), autori 
(Vasile Alecsandri, Mihai Eminescu), mișcări literare (Junimea, 

Moderniștii), sau tematic (Romanul copilăriei, Romanul gloatei). 

În comentariul asupra operei lui Caragiale se întrevăd toate 
calitățile criticului. Fără să fie sobru sau pedant, ci dovedindu-se 
dimpotrivă ingenios, inventiv, spontan, nonșalant, folosindu-se de 
procedeele caracteristice creaţiei (portretul și descrierea), Călinescu 
analizează personajele din comedia o scrisoare pierdută în termeni 
memorabili, plastici și adeseori cu aspect de sentinţă: „Ștefan Tipătescu, 
prefectul, e foarte neînsemnat ca om, Zaharia Trahanache e o variantă 
bonomă a lui Jupân Dumitrache, „un cocii' cu bănuielile ușor de potolit. 
Agamiţă Dandanache e mai mult un bâlbâit și mărginit mintal... 
Farfuridi, Brănzovenescu, Cetăţeanul turmentat, cei dintâi tenebroși, 
ultimul onest și beţiv, sunt mai curând niște intrări grase în scenă decât 
niște corporalităţi...” 

Asociaţiile comice (Pristanda este comparat cu Poloniu din 
Hamlet) sau cele sintetice, generale („Este la Caragiale un umor inefabil, 
ca și lirismul eminescian”) sunt spectaculoase, impunându-se, tocmai 
de aceea, ca jaloane în orice receptare critică viitoare. 

Ca stil, interpretare, eşafod și ierarhie de valori, această lucrare 
a lui Călinescu nu numai că nu este vetustă, dar rămâne un studiu 
important, în special prin originalitatea formulei sale. 

„Sensul clasicismului”. 

În Sensul clasicismului, text iniţial pregătit ca suport pentru o 
prelegere rostită la Facultatea de Litere din Bucureşti şi publicat apoi 
în volumul Ulysse, Călinescu aproximează structura temperamentală și 
artistică a „clasicului”. 

Din punctul lui de vedere, spiritul clasic se definește prin fixarea 
într-un tipar, într-un model imuabil, prin refuzul schimbării și prin 
seninătate: „Toată plăcerea unui spirit clasic e de a nu întâlni niciodată 
ineditul, de a rămâne mereu în tipic”. Dispoziţia clasicului față de 
evenimente este indiferența: „un clasic nu e absorbit de evenimente, nu 
e surprins de ele și în momentul chiar căndle trăiește, le contemplă cu un 
ochi străin, cu un calm propriu clasicului'. 

Scriitorul clasic caută „tipicitatea'”, este detașat, impersonal, 
olimpian, dar reuşeşte cu toate acestea să valorifice pozitiv, creativ 
„falsa accidentalitate, stingând cu forme impresionistice geometria 
morală și dând exactităţii o ondulaţie de evanescenţă”. 

Raportându-se la ultima etapă din creația eminesciană, 

Călinescu descrie profilul clasic al poetului: „Versurile lui Eminescu din 
Glossa: «Vreme trece, vreme vine/ Toate-s vechi și nouă toate» traduse 
în plan estetic ne dau un punct de vedere clasic și Eminescu prin 
eleatismul lui se orientează în ultimii ani spre un veritabil clasicism”. 

Apelând la acest exemplu, criticul introduce și opoziția clasic / 
romantic, dezvoltată şi aprofundată în Clasicism, romantism, baroc. El 
disociază înclinația spre aspectele particulare, proprie romantismului 
minor, de preferința clasicului pentru aspectele generale, definitorii şi 
caracteristice. 

„Clasicism, romantism, baroc”. 

Studiul face parte din introducerea la Impresii asupra literaturii 
spaniole. Ca şi în marile lucrări de exegeză, criticul demonstrează şi în 
acest text că poate fi un teoretician lucid, dublat de un analist 
impresionist, febril. 

Deşi axat pe dihotomia clasic/romantic, articolul se deschide cu 
o observaţie generală, indispensabilă înţelegerii doctrinelor estetice: 
„Nu există în realitate un fenomen artistic pur, clasic ori romantic”. 
Curentele nu pot fi aşadar identificate în stare genuină şi nici nu se 
repartizează sau se succed perfect în timp. 

Interferențele care apar sunt cauzate de particularităţile istorice 
şi de evoluţie ale literaturii naţionale. O delimitare strictă rămâne de 
aceea arbitrară. Pot fi însă descoperite structuri mentale și afective, 
tipuri de atitudini și viziuni specifice celor două tipare: clasic / 
romantic. 

Călinescu surprinde aceste invariabile, creând practic o 
tipologie a clasicului și a romanticului: „Individul clasic este utopia unui 
om perfect sănătos trupește și sufletește, «normal» (...). Individul 
romantic este utopia unui om complet «anormal» (excepţional); 
„Clasicul e social, sociabil, caută «comerţul»; „Romanticul e singuratic”; 
„Clasicul e placid, romanticul poate fi hieratic”. 

Clasificarea, făcută de critic se aplică la nivelul scriitorului: 
„Bolnav încearcă a fi și autorul romantic (Chopin, Eminescu), dar se 
poate extinde și la nivelul personajului de această factură”. 

Mai mult, caracterizând clasicul și romanticul, autorul sugerează 
indirect și o listă de teme, idei și formule cultivate în clasicism şi 
romantism: „Clasicul cultivă portretul moral, romanticul biografia”, 
„Clasicul are despre lume o viziune caracterologică, romanticul vine cu 

interes istoric”, „Clasicul e didactic, epic, tragic, anacronic. Romanticul e 
liric, dramatic, speculativ”. În acest mod, romantismul şi clasicismul 
încetează a mai fi văzute ca niște forme ale spiritului și sunt percepute 
ca matrice istorice, culturale și literare. 

Călinescu nu-și propune, în acest studiu, să definească ambianța 
în care s-au cristalizat cele două orientări estetice (clasicism și 
romantism), nu recurge la enumerarea elementelor lor specifice, dar 
schițând trăsăturile generice ale ființei clasice, sau romantice, indică 
implicit și asemenea aspecte. 

Receptare critică 

„G. Călinescu introduce şi în limbajul estetic libertatea 
cuvântului şi imaginaţia creatoare: cele mai abstracte noţiuni se 
însuflețesc şi se leagă în chip nevăzut. G. Călinescu umple de viață 
spaţiul ideilor; între două definiții estetice ne aşteptăm la o lovitură de 
teatru. [...] Ideile capătă la el o prezență aproape fizică, sunt 
personajele unei comedii, se costumează, se deghizează, se mișcă 
într-un decor studiat minuţios”. 

(Nicolae Manolescu, Literatura română postbelică) (E.C.) 

TRADIȚIONALISMUL 

I în prima jumătate a secolului XX, viața politică şi culturală este 
dinamizată de o serie de polemici care vizau opțiunea pentru sat sau 
oraş, tradiție sau modernitate, Orient sau Occident. În plan literar, 
înfruntările se produc între două curente de idei (tradiționalism și 
modernism) susținute fiecare în parte de un număr important de 
reviste. 

Primele decenii însă se caracterizează prin triumful 
tradiționalismului, bine reprezentat de „Semănătorul” şi „Viața 
românească”. Mişcarea semănătoristă, avându-l ca lider pe Nicolae 
lorga, glorifică trecutul și lumea ţărănească, respingând civilizația 
urbană și poezia modernă simbolistă. Orientarea poporanistă aflată 
sub autoritatea lui Constantin Stere şi Garabet Ibrăileanu pledează 
pentru răspândirea culturii în rândul maselor, teoretizează ideea de 
specific-national în literatură şi o transformă într-un criteriu axiologic. 

În perioada interbelică tendinţele tradiționaliste şi moderniste 
se echilibrează. Apare „Zburătorul”, care se opune cu forță direcțiilor 
conservatoare. Pe de altă parte, chiar doctrina tradiționalistă nu mai 
este la fel de unitară. 


În 1921, la Cluj, Cezar Petrescu, Adrian Maniu, Gib Mihăescu și 
Lucian Blaga fondează „Gândirea”. Publicaţia este condusă din 1926 de 
Nichifor Crainic care adaugă tradiționalismului viziunea ortodoxistă, 
exaltă primitivismul satului și-i conferă o dimensiune mistică. 

„Gândirea” refuză „europenismul” și „occidentalismul”, defineşte 
specificul național prin ortodoxism, diferențiază cultura de civilizaţie, 
preferând-o pe cea dintâi. În lirică, gândirismul proclamă crearea unei 
dimensiuni metafizice, transcendente a existenței, asimilarea 
influențelor expresionismului german şi resuscitarea elementarului, iar 
în proză indică păstrarea unei puternice legături cu realitatea şi 
preluarea formulei dostoievskiene a realismului integral. 

Revista nu a impus nume mari în literatura română, dar s-a 
bucurat totuşi de colaborările pasagere ale lui Lucian Blaga, Matei 
Călinescu, Ion Pillat, Vasile Voiculescu. 

În 1928 apare în paginile ei Manifestul Crinului Alb, semnat de 
Sorin Pavel, Petru Marcu Balş și Ion Nestor. Autohtonismul se 
transformă în naționalism etnicist şi „Gândirea” trece pe o poziție 
extremistă care-i aduce, în timp, izolarea. 

În anii '30, pe o linie tradiționalistă se situează și câțiva tineri 
(Mircea Eliade, Nae Ionescu, Petru Comarnescu, Constantin Noica, 
Mircea Vulcănescu, Emil Cioran). Noua generaţie spiritualistă crede cu 
tărie în purificarea vieţii politice, culturale și literare, cultivă valorile 
pure. spirituale (trăirismul), înclină spre trăirea şi experimentarea 
ideilor și spre un realism autenticist modern, optează deopotrivă 
pentru Orient şi Occident. Astfel, în cele din urmă, tradiționalismul şi 
modernismul se întâlnesc și încep să conlucreze, nemaifiind 
fundamental opuse. (E.C.) 

NICHIFOR CRAINIC 

„Sensul tradiţiei”. 

În acest articol Nichifor Crainic sintetizează doctrina 
gândirismului. El îi atacă pe intelectualiștii franțuzomani combătând 
implicit europenismul şi atracția occidentală și propunând în schimb 
apropierea de Orient și conservarea valorilor autohtone. 

În viziunea teoreticianului, romanticii din veacul trecut copiază 
modele politice şi sociale apusene, dar în cultură se inspiră din 
realităţile locale, în timp ce contemporanii săi abandonează definitiv 
aceste realităţi, aderând necondiţionat la cultura franceză. 


Or, tradiționalismul urmărește, în primul rând, crearea și 
cultivarea valorilor naţionale, specifice. Influențele de afară nu sunt 
excluse, însă ele vor fi adaptate culturii noastre și vor avea doar o 
importanță secundară. împrumuturile trebuie făcute mai ales din Orient, 
cultura română având mecanismele necesare asimilării lor fireşti: 
„Cine preconizează orientarea spre Occident rostește un nonsens. 
Orientarea cuprinde în sine cuvântul Orient și înseamnă îndreptare spre 
Orient, după Orient. Altarele se așază spre Orient, icoanele căminului se 
așază pe peretele dinspre Orient, ţăranul când se închină pe câmp se 
întoarce spre Orient. Moștenim un pământ răsăritean, moștenim părinţii 
creștini, soarta noastră se cuprinde în aceste date geoantropologice'. 

Nichifor Crainic este un antioccidental și un prorăsăritean. Prin 
ortodoxism, el justifică apartenenţa noastră la zona culturală orientală, 
dar ortodoxismul constituie și elementul de diferențiere față de 
celelalte grupări tradiţionaliste. Deşi „Gândirea” se plasează în 
descendența „Semănătorului” şi manifestă aceeaşi preocupare pentru 
folclor şi istorie, ea se delimitează totuși de acesta prin atenția 
acordată, caracterului religios al culturii: „Cultura noastră istorică s-a 
dezvoltat din Biserică. Mai mult, această dogmă este impusă și în 
domeniul artei care dobândește o orientare ortodoxistă programatică'. 

Chiar dacă refuză paseismul romantic și ancorarea în trecut și 
declară că înţeleg prin tradiţie o forță dinamică, un anume tip de 
viziune asupra lumii, o modalitate de-a „plasticiza”, „poetiza” şi 
„filosofa”, gândiriştii apără totuşi o mentalitate patriarhală, anacronică. 

Teza etnicistă și ortodoxistă este absurdă și unilaterală, 
reducând literatura în mod abuziv la substanța ei religioasă şi 
naţională și făcând din aceste trăsături un criteriu de evaluare a 
creației artistice. (E.C.) 

LUCIAN BLAGA 

„Cultură minoră, cultură majoră”. 

În Trilogia culturii Blaga deosebeşte cultura minoră (populară, 
rurală) de cultura majoră (urbană, istorică). Anumite particularități 
calitative şi structurale explică această delimitare și, în plus, fiecare tip 
de cultură circumscrie un tip de spaţiu (satul/oraşul). 

Ideile filosofului sunt conservatoare, moderat-tradiționaliste, 
iar perspectiva lui - anistorică, mitizantă. El susține că satul se găsește 
în centrul lumii şi are „un destin cosmic”, iar a trăi la sat înseamnă a trăi 

în „zariștea cosmică”, în timp ce oraşul este privit ca un univers ostil, 
străin, lipsit de confortul siguranţei („copilul se pierde aici părăsit de 
orice siguranţă”). 

Blaga îşi exprimă, ca şi gândiriştii, aversiunea față de civilizația 
citadină, modernă, atribuie, ca şi aceştia, etnicului rolul de factor 
determinant pentru sensibilitatea unei culturi, dar se singularizează 
printr-o viziune inedită, printr-un tradiționalism metafizic. 

„Spaţiul mioritic”. 

Pentru Blaga a crea înseamnă a fi. Creaţia are un statut ontologic, 
creatorul depășindu-şi, prin ea, orizontul empiric. Fiecare creator 
poate crea însă doar în interiorul unor categorii stilistice din 
înlănțuirea cărora rezultă matricea stilistică înnăscută. Matricea 
stilistică influențează și dictează profilul oricărei culturi, conferindu-i 
totodată acesteia originalitate. Ea se constituie prin coexistența, 
acțiunea şi organizarea mai multor factori ce țin de subconștient: 
orizontul spaţial, orizontul temporal, atitudinea faţă de destin”, 
năzuința de formare a unor valori”, felul în care se pun „accentele 
axiologice". 

Astfel, orizontul nostru sufletesc spațial apare ondulat 
(deal-vale), timpul se prezintă ca o succesiune de urcușuri și 
coborâșuri, iar atitudinea noastră în fața destinului este echilibrată, 
„nici pesimistă, nici optimistă”. 

„Revolta fondului nostru nelatin”. 

În acest articol din tinereţe, publicat în „Gândirea” (numărul 10), 
Blaga se declară exponentul „revoltei fondului nostru nelatin”. Pentru el 
tradiția înseamnă însă mai puțin valori autohtone cât o anume 
determinare cosmică și ereditară. Noi îi moştenim pe strămoşii noștri 
latini, dar conservăm şi un bogat „fond slavo-trac'. Spiritualitatea 
românească se caracterizează prin armonie, simetrie, rațiune, deci 
printr-o dominantă latină, dar şi printr-o coordonată barbară, vitalistă, 
iraţională. 

Autorul Trilogiei culturii, fără a nega importanța unui 
patrimoniu latin, apără totuși acțiunea modelatoare, formativă a unui 
ferment irațional, asupra sufletului românesc, acestuia datorându-i-se 
obscuritatea,  neliniștea existențială, vitalitatea  exuberantă, 
primitivismul. 

Textul conţine așadar un elogiu al dualității funciare a ființei 

noastre spirituale şi culturale, înlăturând totodată exclusivismul latin. 

Receptare critică 

Tradiționalismul nu e convertirea  semănătorismului, 
tradiționalismul e un stil, o formulă inventată de poeți moderni, ieşiţi 
adesea din şcoala simbolismului. [...] Tradiționalismul este mai 
degrabă un program decât o sensibilitate reală; sensibilitatea este una 
singură, poezia însăşi nu este altfel decât modernă; s unii poeți, însă, cu 
bună știință se opun schimbării cultivând o atitudine ostilă față de nou, 
redescoperind tradiția. Dacă modernismul e un mod de a simți, 
tradiționalismul e aproape în întregime un stil. Aici trebuie căutată 
deosebirea față de semănătorism”. 

(Nicolae Manolescu, Metamorfozele poeziei) (E.C.) 

AVANGARDISMUL 

Contextul. Prezent în limbajul militar al Evului Mediu, termenul 
avangardă (avant-garde) se referă inițial la un detaşament trimis 
într-o misiune de război. În recunoaștere. 

Începând însă cu secolul XIX el desemnează şi tendințele 
novatoare, radicale din politică, literatură, pictură, arhitectură, muzică, 
cinematografie. 

Deşi au în comun spiritul ludic și agresiv, aversiunea față de 
tradiție și convențiile literare sau sociale, mișcările avangardiste 
(futurismul, dadaismul, suprarealismul, constructivismul, 
integralismul) variază prin formulă, prin gradul de nonconformism și 
prin intensitatea negației. 

La Cabaretul Voltaire, în Zürich, în 1916, Tristan Tzara cu un 
grup de prieteni (din care fac parte germanii Hugo Ball și Richard 
Huelsenbeck și conaţionalul său român, Victor Brauner) întemeiază 
dadaismul. Organizând recitaluri de anti-poezie și expoziţii de colaje, 
artiştii se revoltă împotriva artei, dovedind o atitudine iconoclastă. 

Îndrăzneţe şi virulente sunt însă şi grupările din ţară, formate, 
mai ales, în jurul unor reviste: constructivismul (promovat de 
„Contemporanul', „75HP', Punct”), integralismul și suprarealismul 
(susținute de „Integral”, Urmuz”, „Alge”). 

Avangardiştii români reconsideră substanța literaturii, fac 
gesturi de frondă, sunt autori de manifeste literare. lon Vinea, Adrian 
Maniu, Gherasim Luca, Sașa Pană, Geo Bogza, Ilarie Voronca, Ştefan 
Roll, Virgil Gheorghiu, Paul Păun, Gellu Naum, Virgil Teodorescu se 

proclamă cu vehemenţă deschizători de drum. 

Doctrina 

Unii cercetători consideră avangarda ca una dintre „fețele 
modernităţii” (Matei Călinescu), alții sunt de părere că ea este punctul 
extrem în care a ajuns modernismul. 

Noul curent literar își propune abolirea ierarhiilor de orice tip, 
ruptura cu tradiţia și dinamitarea ei. Retorica ofensivă, vizionarismul, 
caracterul violent maschează însă o dramă a existenţei, o criză 
determinată de sesizarea opoziţiei dintre realitate și absolut, dintre 
libertate şi necesitate. 

Dadaismul parodiază genurile literare, actul creator în sine, 
stilul. În Manifestul despre iubirea slabă şi iubirea amară Tristan Tzara 
oferă o rețetă pentru realizarea unei poezii dadaiste. Autorul încalcă 
însă deliberat toate regulile gramaticii, ale logicii şi expresivităţii, dând 
câştig de cauză spontaneității absolute. De altfel, chiar alegerea 
numelui acestei mişcări pe care el a inițiat-o, se face apelând la hazard 
(dintr-un dicționar Larousse este extras la întâmplare un cuvânt 
„dada”-căluț). 

Suprarealismul, inspirat de dadaism, dar contrazicându-l pe 
acesta, exploatează visul, nebunia, inconştientul, se întoarce la mituri. 
Imaginile suprarealiste se bazează pe incompatibilitate și insolit 
(poetul francez Lautréamont defineşte frumusețea ca „întâlnirea 
întâmplătoare dintre o umbrelă și o mașină de cusut pe o masă de 
operație”). 

Dincolo de aceste aspecte particulare, toți avangardiștii 
recomandă citadinizarea literaturii, primatul intelectului asupra 
afectului, refuzul sentimentalismului, inspirația anti-tradiționalistă, 
detașarea jurnalistică, anti-mimetică a discursului. 

ION VINEA 

„Manifest activist către tinerime”. 

În Manifestul activist către tinerime limbajul este dur, agresiv. 
lon Vinea anunţă în propoziţii scurte, eliptice și prin imagini șocante 
sfârşitul literaturii: „Jos arta/ Căci s-a prostituat. / Poezia nu este decât 
un teasc de stors glanda lacrimală/ a fetelor de orice vârstă!”. El 
contestă artele (poezia, teatrul, pictura, muzica, arhitectura), 
romantismul învechit, naturalismul perimat şi prostul gust. Definiţiile 
pe care le face sunt negative, dar pragmatice, în spirit constructivist: 

„Vrem artele plastice libere de sentimentalism...”; „teatrul ca existență 
nouă...”. (E.C.) 

CUM SE COMENTEAZĂ UN FRAGMENT DE TEXT LITERAR 

Practica ne-a demonstrat că elevii întâmpină reale dificultăți în 
interpretarea textului literar, mai ales când acesta este decupat 
dintr-un întreg. 

Îmbinând baremul de notare propus de minister cu schema de 
analiză a unui text literar realizată de teoreticienii literaturii, oferim 
candidaților un model adaptat necesităților didactice, eficient în 
comentarea textelor literare. Modelul nu respectă în totalitate modelul 
existent în manualele de teorie literară (mult prea sofisticat). El a fost 
adaptat specificului predării și învățării literaturii române în liceu, din 
rațiuni lesne de înţeles: elevul trebuie să înțeleagă exact care sunt 
etapele analizei de text, ce elemente trebuie să aibă în vedere pentru a 
realiza un comentariu la obiect, logic, coerent „precis şi convingător. 

Modelul pe care îl propunem cuprinde mai multe puncte care 
trebuie urmărite pentru o tratare completă și competentă a textului. 

I. Oricât ar părea de banal sau de școlăresc, este bine ca 
expunerea să înceapă cu o încadrare a fragmentului în operă. Nu este 
vorba de o afirmație de tipul „Fragmentul face parte din...”, ci de o 
localizare a textului, adică să se arate din care parte, secvenţă, tablou, 
replică, plan al naraţiunii etc. face parte fragmentul. În felul acesta 
candidatul demonstrează o perfectă cunoaștere a operei şi, de ce nu, îşi 
etalează mai ușor cultura. 

II. Conform baremului de evaluare a cunoștințelor, candidatul 
trebuie să numească genul și specia literară, curentul literar în care se 
încadrează opera și care este tema operei din care s-a extras citatul. 

III. Este de preferat ca, în această parte introductivă, să se 
enunţe și câteva date de istorie literară, fiind necesare pentru 
precizarea epocii literare în care a scris autorul, pentru a se releva 
trăsăturile fundamentale ale personalităţii scriitorului în discuţie. 
Trebuie reținute în acest sens acele date care sunt deosebit de 
importante pentru autor şi operă: debut, anul apariției operei în 
discuţie etc. 

IV. Epuizând aceste date despre operă și autor, candidatul va 
proceda la analizarea și comentarea textului, folosind schema propusă 
de noi. 


Se poate observa că schema cuprinde șapte niveluri 
(structuraliștii le-au numit „straturi”), care pot fi descoperite în 
totalitate sau parţial în textele care sunt propuse spre analizare. 

1) Nivelul fonetic: candidatul trebuie să descopere în text ceva 
relevant din punct de vedere fonetic: un fonetism popular, prezența 
unor vocale sau consoane care au o anumită funcţie stilistică etc. 

Precizăm că nu trebuie să forțăm interpretările şi, de dragul 
schemei, să „inventăm” elemente semnificative, inexistente de fapt în 
text, care să dea impresia de comentare amplă a textului. Cele șapte 
puncte de vedere sau niveluri pot exista în text, dar există autori şi 
texte în analiza cărora sunt semnificative două sau trei perspective. 
Totuși, să nu exagerăm! 

2) Nivelul gramatical: dacă este cazul, se dirijează pașii spre 
relevarea unor elemente de morfologie sau de sintaxă care pot 
demonstra că textul capătă valoare estetică, că autorul a acționat 
deliberat la acest nivel pentru a obține un anume efect estetic. 

3) Nivelul vocabularului este de obicei foarte bine reprezentat 
în textele care s-au studiat în cei patru ani de liceu. Comentatorul are 
de căutat arhaisme, regionalisme, neologisme, elemente de argou sau 
de jargon; dar, după descoperirea lor, trebuie demonstrat de ce apar în 
text sau, mai precis, care este intenţia estetică a autorului. Trebuie să 
se demonstreze, de asemenea, că stilul unui autor determină 
originalitatea şi autenticitatea operei. 

4) Nivelul figurilor de stil (epitete, comparații, metafore etc.) 
trebuie să ocupe spaţiul cel mai mare al analizei făcute de candidat. 
Evident că un prim pas îi reprezintă descoperirea lor în text, după care 
urmează decodarea lor, adică interpretarea fiecărei figuri de stil 
pentru a se evidenția funcţia lor, contribuţia lor la valoarea estetică a 
textului. 

5) Cealaltă perspectivă, cea a imaginilor poetice, presupune o 
corelare între elementele gramaticale, lexicale şi figurile de stil pentru 
că imaginile vizuale, auditive, dinamice, olfactive etc. sunt făcute 
perceptibile, puse în evidenţă folosindu-se diverse vocabule, sintagme, 
construcții gramaticale, anumite figuri de stil. Demonstrația trebuie să 
se bazeze pe conexiunile între imagini şi între acestea şi „suportul” lor 
stilistic, gramatical etc. 

6) şi 7) Ultimele două niveluri, cele referitoare la raportul 

operă-realitate şi la atitudinea autorului față de tema abordată, pun 
accentul pe mesajul operei. Se poate lua în discuție modul în care 
autorul reușeşte să transfigureze realitatea sau se pot enunţa planurile 
de idei conţinute în fragment sau în operă. 

De asemenea, este importantă și poziția poetului, scriitorului 
față de ideile exprimate, la fel raportul autorului cu cele narate, 
povestite, în cazul în care se propune spre comentare un text epic. 

Raportul operă-realitate poate avea în vedere şi disocierea între 
real-imaginar sau dintre proiecția terestră (umană, profană) şi 
proiecția cosmică (divină, sacră). 

Schema pe care o propunem nu obligă la o încorsetare în niște 
norme riguros sau drastic stabilite. Ea este flexibilă, nu trebuie 
neapărat respectată ordinea propusă de noi a nivelurilor, putându-se 
începe cu oricare dintre cele enunțate. Ele au o ordine logică, însă 
această ordine nu este obligatorie, rigidă; ea lasă candidatului 
suficientă libertate în expunere şi în interpretare. 

De fapt, propunerea noastră are un singur scop, acela de a 
ordona, de a dirija logic şi coerent discursul candidatului în analiza 
unui anume text (de poezie, proză, teatru). 

O ultimă recomandare: atunci când este cazul, mai ales când 
sunt prezentate datele de istorie literară, să fie citate - în sprijinul 
ideilor enunțate - şi afirmaţii fundamentale ale criticilor și istoricilor 
literari importanți. 

Schema-cadru pentru analiza unui text literar 

I. Încadrarea citatului (fragmentului) în operă („localizarea” 
fragmentului în structura operei); 

II. Încadrarea operei într-un gen literar, o specie literară, un 
curent literar și analiza tematicii acesteia; 

III. Câteva date de istorie literară (cu citate din cei mai 
importanți critici care au scris despre autor, operă); 

IV. Analiza textului propriu-zis, după schema următoare: 

I. Nivelul fonetic 

II. Nivelul gramatical (morfologic, sintactic) 

III. Nivelul vocabularului (arhaisme, neologisme. 

regionalisme, argou, jargon) 

IV. Nivelul figurilor de stil (metafore, comparații, epitete etc.) 

V. Nivelul imaginilor poetice (vizuale, auditive, olfactive, 

dinamice etc.) 

VI. Nivelul raportului operă-realitate 

VII. Nivelul atitudinii autorului față de temă. 

Observaţie: De obicei, analiza se face în ordinea 1, 2...7. Anumite 
niveluri nu sunt, uneori, semnificative, deci se trece peste ele. Nici 
ordinea nu este obligatorie. Important e să se facă conexiuni între 
diversele niveluri analizate. Toate nivelurile acționează simultan 
asupra cititorului, creând efectul estetic. 

BON DE COMANDĂ 

Colecţia „Testarea de nota 10”. 

Română (subiectele rezolvate)! - Burcescu, A. Bodiu. 

R. lancău Română (550 de teste-grilă) Gabriel Angelescu 
Dicţionarul figurilor de stil (din manuale-clasele V-VIII) Reducă Scarlat 
Limba română (compendiu) Ovidiu Moceanu Matematică (teorie, 
exerciții) Tukuţ, Munteanu, Drăgan Matematică (teste rezolvate) M. 
Tuhuţ, C. Drăgan. 

V. Tatomir 

Istoria românilor M. Bogdan, R. Dobrescu 

Geografia României Georgeta Pătuleanu 

Teorie literară și comunicare A. Nicolae, L. Coanta 

Ora de literatură A. Bărbat 

Colecţia „Bacalaureatul de nota 10”. 

Literatura. Pregătire completă Anton Nicolae 

Lit., română. Pregătire rap lăă. Evelina Cârciu 

Limbă şi comunicare Bota, Bărbat, Angelescu 

Concepte operaţionale Naomi Ionică Zach 

Engleza. Franceza. Germana Condrovici, Micu, Mușina. 

Borcan. Savu... 

Matematică C.S. Drăgan, C. Erlic 

Istoria românilor M. Gavrilă, | Manea 

Geografia României M. Florea, E. Mândreanu 

Economie Florina Oţet 

Fizică Vasile Ștef 

* 


Colecţia „Esenţial”. 
Lit. română. Repere critice Kozma, Scoruș 
Matematică. Memorator 


(pentru clasele IX-XII) E. Drăgan, C. Erlic 

Matematică. Memorator 

(pentru clasele V-VIII) Silvia Ionescu 

Fizică. Memorator 

(pentru clasele IX-XII) Vasile Ștef 

Colecţia „Cheia succesului”. 

Engleza de nota 10 Mușina, Arhive, Luca 

Engleza - 1600 teste-grilă Arhire, Micu 

Franceza de nota 10 V. & V. Borcan 

Franceza - 1200 teste-grilă V. Borcan 

Româna de nota 10 Mugur Burcescu 

Româna - 1.000 teste-grilă Mugur Burcescu 

Teoria literaturii (compendiu) Valentina Rotam 

Fizica de nota 10 lași le Ștef 

Colecţiile „Dicţionarele AULA”. 

Dicţionar de sinonime, omonime, paronime. 

antonime, pleonasme Dicţionarul limbii române Dicţionar 
englez-român (gimnaziu /liceu) Dicţionar francez-român 
(gimnaziu /liceu) Dict. englez-român (I-IV) Dict, francez-român (I-IV) 
Dict. german-român (I-IV) Dict. român-maghiar (I-I) Dict. de 
gramatică Diet, figurilor de stil 

Gabriel Angelescu Gabriel Angelescu 

Dana Cărăușii 

L. Alexe, A. Dumitrii Dana Cărăușit Alice Pop 

C Pop, G. Angelescu Katalin Szilăgyi Sanda Toderică R. Scarlat 

Colecţia „Frontiera. 

Ovidiu Verdeș 

Muzici şi faze 

O sută de ani de zile loan Groșan loan Groșan loan Groșan 
Alexandru lăkulovski Ștefan Baștovoi Daniel Pișcu la Porţile Orientului 

Epopeea spaţială 2084... 

Judeţul Vaslui în NATO 

Pizdeţ (roman) 

lepurii nu mor 

Cel mai mare roman... 

Istoria comunismului povestită pentru bolnavii mintal Matei 
lișniec 


Literatura română postbelică 
Nicolae Manolescu 


Nicolae Manolescu Nicolae Manolescu Nicolae Manolescu Nicolae 
Manolescu Patrick Căi ine seu Andor Vass Alexandru Mușina Alexandru 


Mușina Daniel Pișcu 
Alexandru Vakulovski Doina loanid Romulus Bucur. 
(vol. I - III) 
Istoria critică a literaturii române, vol. I 
Poeți moderni 
Despre poezie 
Lectura pe înțelesul tuturor 
Textul dintre texte 
Dermata 
Personae 
Hinterland 
Game 
Oedip regele mamei lui Freud 
E vremea să porți cercei 
Cărticică pentru pisică 
Și animalele sunt oameni o zi dinaintea sfârşitului lumii 
Paradigma poeziei moderne Patria de hârtie Sinapse 


Poezia clasică și romantică Simbolism, modernism... Poezia 
neomodernistă Poezia postmodernă Personajul istoric... Romanele lui 


Marin Preda Titu Maiorescu (breviar) Eugen Lovinescu (breviar) 
Proza secolului XIX 
Basmul românesc cult 
Antologia generaţiei '80 
Teatru 
Teatru (Caii la fereastră: 
Ultimul Godot) 
Poeme alese 
Poeme alese 
Poeme alese 
Poeme alese 
Alexandru Mușina l-ai Mănescu 
Studii 


Alexandru Mușina Nicoleta Sălcudeanu Alexandru Mușina lulian 

Boldea lulian Boldea lulian Boldea M.A. Diaconii Daniel lighi Andrei 
Grig or Mircea Moţ Andrei Grigor 

Antologiile „Aula”. 

Gabriel Angelescu Valentina Rotarii Alexandru Mușina I.L. 
Caragiale 

Matei-Vișniec Emil Brumaru Florin larii Alexandru Mușina Mircea 
Ivănescu 

George Coşbuc Titu Maiorescu Liviu Rebreanu loan Slavici 
Urmuz 

Ștefan Agopian loan Alexandru Cezar Baltag Ștefan Bănulescu 
Ana Blandiana Emil Brumaru Nicolae Breban Augustin Buzura Mircea 
Cărtărescu Gheorghe Crăciun Leonid Dimov loan Groşan Alexandru 
Ivasiuc 

Colecţia „Canon”. 

A. Bodiu G. Morarii lon Simuţ Cornel Ungureanu Adrian Lăcătuș R. 
Ivăncescu lon Bălu 

Mircea A. Diaconii Monica Spiridon lulian Boldea Rodica Ilie Liviu 
Malița lon Simuţ Andrei Bodiu Mihaela Ursa T. Ștefși V. Mureșan 
Nicoleta Cliveţ Sanda Cordos 

Mircea Ivănescu Nicolae Manolescu Adrian Marino Virgil 
Mazilescu Fănuş Neagu Mircea Nedelciu Constantin Noica Cristian 
Popescu Marin Preda Eugen Simion Nicolae Steinhardt Nichita 
Stănescu Sorin Titel Mihai Eminescu 

Al. Cistelecan Mihai I akulovski Const. M. Popa Ion Bitzera Andrei 
Grigor Al. 1 h. lonescu Cornel Morarii Horea Poenar Rodica 7-ane Andrei 
Grigor Gh. Ardelean V. Spiridon Daniel Vighi Cains Dobrescu în curs de 
apariţie: 

Dicţionar român-maghiar (pentru clasele I-VIII) Poeți romantici 
Decalogul criticii literare Dicţionar de personaje literare 

Katalin Szilăgyi Nicolae Manolescu Nicolae Manolescu 

Mircea Moţ 

Se completează, se decupează și se expediază pe adresa: Editura 
„Aula”, O.P. 11, CP. 962, Braşov, 500610 

Subsemnata (ul) 

str, nr. al se ap cod localitate, sector judeţ, telefon doresc să-mi 
expediaţi cu plata ramburs numărul de exemplare menționat pentru 
fiecare titlu. Profesorii beneficiază de o reducere de 15%. Completaţi 

pentru reducere: 

profesor ta, localitatea, specialitatea 

Cărţile pot fi comandate şi prin telefon/fax/email. Tel. /fax: 
0268/31.86.47; tel.: 0268/32.66.47; e-mail: musina (a) deltanet.ro 
Pentru alte informaţii: www.aula.ro 


